
Priscilai 


RYŠYS 


Bambukai. 

Jie atvedė jį iki čia, iki šlamančios lapijos sienos 
ir džiunglių takų. Kaip kiekvieną kartą, medžiai jam 
rodė ėjimo kryptį, pašnibždėjo, ką jis turi daryti. Ir 
taip būdavo visada ir visur. Kambodžoje, Tailande. O 
dabar čia, Malaizijoje. Lapai lietė jo veidą, kvietė jį, 
davė ženklą... 

Bet ūmai medžiai stojo prieš jį. 

Nelauktai jie įviliojo jį į žabangas. Nesuprato, kaip 
tai atsitiko, bet bambukai sutankėjo, išsitiesė, virto 
hermetine kamera. 

Pamėgino surasti duryse plyšį ir prakišti pirštus. 
Bergždžios pastangos. Nagais padraskė grindis, steng- 
damasis praskėsti lentas. Veltui. Metęs žvilgsnį į viršų, 
tepamatė stipriai susipynusių palmių lubas. Kažin, kiek 
laiko jis nekvėpavo? Minutę? Dvi? 

Buvo karšta kaip pirtyje. Veidu žliaugė prakaitas. 
Dėmesį patraukė siena: visi plyšiai buvo užpainioti 
rotanginės palmės ūgliais. Jei jam pavyktų atmazgyti 
nors vieną eilę tų plaušų, galbūt patektų bent kiek oro. 

Abiem rankomis ėmėsi darbo: tuščias reikalas. Po kelių 
akimirkų pirštais drėkstelėjo mūrą, apsilaužė nagus. 
Su įsiūčiu trenkė kumščiu į sieną ir parpuolė ant kelių. 
Jautė, dar kiek ir nusibaigs. Jis, apnėjos* meistras, mirs 
šioje lūšnoje dėl deguonies trūkumo. 

Tada jo smegenis persmelkė artėjančios mirtinos 
grėsmės nuojauta. Metė žvilgsnį per petį: į jį artėjo tam- 
si šliūžė. Slinko lėtai tarsi tiršta išlydytos dervos masė. 
Kraujas. Jis prišliauš iki jo, paskandins, uždusins... 

Dejuodamas jis prisispaudė prie sienos. Juo daugiau 
judėjo, juo skausmingiau jautė didėjantį poreikį kvė- 
puoti - deguonies badas, draskęs jo plaučius, kilo prie 
gerklės tarsi užnuodytas gurgulas. 

Susirietė į kamuolį ir įsistebeilijo į grindjuostes - vy- 
lėsi aptikti kokį plyšį. Ropodamas keturpėsčias, dar 
kartą atsigręžė. Kraujas buvo vos už kelių centimetrų 
nuo jo. Jis sustugo. Atsilošęs į sieną, kulnus įrėmęs į 
grindis, dar mėgino atsitraukti. 

Siena neatlaikė nugaros spaudimo. Į kamerą įsiveržė 
baltas purslojantis vandens srautas, sumišęs su šiaudais 
ir kitokiomis šiukšlėmis. Kažkieno rankos jį atplėšė nuo 
žemės. Kaip pro miglą girdėjo malajiečių kalbą, suvokė 
šūksnius, įsakymus. Pamatė palmes apačioje, pilkuo- 
jantį paplūdimį, indigo spalvos jūrą. Pilna krūtine atsi- 
kvėpė. Ore tvyrojo žuvies kvapas. Smegenis perskrodė 
du pavadinimai: Papanas, Kinijos jūra... 

Rankos jį nunešė, tuo tarpu vyrai pamatė, kas dedasi 
už lūšnos slenksčio. Ir pasiviję jį daužė kumščiais, žeidė 
harpūnais. Jis abejingai kentė smūgius. Galvoje tebuvo 


* Giluminis nardymas nekvėpuojant (vert. past.). 

gyva vienintelė mintis: dabar, kai jis jau išvaduotas, 
norėtų pamatyti ją. 

Kraujo ištaką. 

Prietemų gyventoją. 

Jis įbedė žvilgsnį į išlaužtų durų pusę. Lūšnos gilu- 
moje prie savotiško gėdos stulpo buvo pririšta nuoga 
jauna moteris. Jos kūnas - šlaunys, rankos, liemuo, 
veidas - suniokota daugybės plėštinių žaizdų. Moteriai 
buvo nuleistas kraujas. Ji buvo supjaustyta taip, kad 
kraujas išsilietų ant žemės lėtomis nenutrūkstamomis 
srovėmis. 

Tą akimirką suprato: ši bjaurastis - jo darbas. Pro 
šauksmus, antausių krušą jis priverstas pripažinti šią 
kraupią tiesą. 

Jis - žmogžudys. 

Skerdynių kaltininkas. 

Nusigręžė. Įnirtusi žvejų orda tempė jį paplūdimio 
link. 


Pro ašaras pamatė virvę, kadaruojančią ant šakos. 


[Išskirtinis] 

TROPIKUOSE SIAUTĖJA ŽUDIKAS MANIAKAS? 

2003 metų vasario 7 diena. 11 valanda ryto vietos 
laiku. Papane, nedideliame kaimelyje Džohoro sulto- 
nate, Malaizijos pietryčiuose, diena prasidėjo įprastai. 
Kelyje, einančiame palei didžiulę pilkšvo smėlio pa- 
plūdimio juostą, pilna pirmyn ir atgal zujančių turistų, 
prekijų ir jūrininkų. Staiga orą perskrodžia klyksmas. 
Po palmėmis - žvejų bruzdesys. Kai kurie iš jų ginkluoti 
lazdomis, harpūnais, peiliais... 

Žvejai pasuka takeliu, kur baigiasi paplūdimys, ir 
kopia kalvos atšlaite į mišką. Jų akyse - neapykanta. 
Veidai dega nuožmumu, troškimu žudyti. Netrukus 
jie įkopia į kitą kalvą, kur įprastos džiunglės užleidžia 
vietą bambukų giraitei. Tą valandėlę jie stengiasi iš- 
saugoti ramybę, eina tylėdami. Pagaliau aptinka tai, ko 
ieško. Užslėptą lūšnos stogą. Prieina. Durys uždarytos. 
Žvejai nedvejodami įkabina savo harpūnus į sieną ir 
ją išlupa. 


Tai, ką jie randa, panašu į pragarą. Vyras, mat sal- 
leh (baltasis), iki juosmens nuogas, guli susirietęs prie 
slenksčio, transo būklės. Lūšnos gale ant krėslo pa- 
sodinta ir pririšta moteris. Jos kūnas - viena atvira 
kraujuojanti žaizda. Nusikaltimo įnagis guli prie jos 
kojų: nardytojo peilis. 

Žvejai griebia nusikaltėlį ir tempia jį paplūdimio 
link. Jie jau paruošę kartuves. Bet štai netikėta atomaz- 
ga: pasirodo Mersingo policininkai. Mersingas - mies- 
tas už dešimties kilometrų į šiaurę nuo Papano. Perspėti 
įvykio liudytojų, jie prisistato kaip tik laiku ir išgelbsti 
vyriškį nuo linčo teismo. Išgelbėtasis įkalinamas cen- 
trinėje Mersingo policijos nuovadoje. 

Štai tokia sukrečianti scena vyko prieš tris dienas 
netoli Singapūro sienos. Iš tikrųjų ji nėra tokia stulbi- 
nanti, kaip galėtų atrodyti. Skuboto bausmių vykdymo 
atvejai Pietryčių Azijoje gana dažni. Bet šįkart kaltina- 
masis - neįprastas. Jis prancūzas. Žakas Reverdi. Ir jis 
nėra nežinomas. Buvęs pasaulinio garso sportininkas. 
Nuo 1977 iki 1984 metų ne kartą pasiekęs apnėjos 
pasaulio rekordą no limits* ir „nekintamo svorio“ ka- 
tegorijose. 

1985-aisiais metęs profesionalų sportą, vyras dau- 
giau negu 15 metų gyveno Pietryčių Azijoje. Dirbda- 
mas nardymo mokytoju (šiandien jam 49 metai), ap- 
sistodavo tai šen, tai ten: Malaizijoje, Tailande ir Kam- 
bodžoje. Pirmieji liudytojai pranešė, kad jis malonus, 
draugingas žmogus, bet vienišius, mėgęs gyventi 4 la 
Robinzonas Kruzas nuošalesnėse pakrantės įlankėlėse. 


* No limits (angl.) - neribotas (čia ir toliau vert. pastabos). 

Kas atsitiko tą 2003-iųjų vasario septintąją? Kaip jaunos 
moters lavonas galėjo atsidurti lūšnoje, kurioje jis jau 
keletą mėnesių gyveno? Ir kodėl malajiečiai įsigeidė 
patys įvykdyti teisingumą? 

Žakas Reverdi jau kartą buvo suimtas 1997 metais 
Kambodžoje, kaltintas jaunos vokiečių turistės Lindos 
Kroic nužudymu. Pritrūko įrodymų, tad buvo paleistas. 
Bet Pietryčių Azijoje ši byla sukėlė daug triukšmo. Kai 
jis įsikūrė Papane, visi jį atpažino. Ir nė vienas nenu- 
leido nuo jo akių. Kai pamatė, kad pas jį į trobelę už- 
ėjo pasisvečiuoti viena danė, vardu Pernilė Mozensen, 
visus sukaustė baiminga nuojauta. Ir štai jau kelios 
dienos, kaip jaunoji europietė dingo iš kaimo. Šito pa- 
kako, kad kiltų įtarimai ir įkaistų galvos... 

Pagal pirmuosius oficialius pranešimus centrinės 
Bahru ligoninės medikai Pernilės Mozensen kūne 
rado 27 žaizdas, padarytas „melchioro duriamuoju 
ir pjaunamuoju ginklu“. Žaizdos eina išilgai galūnių, 
supjaustyta veidas, gerklė, šonai ir genitalijų sritis. Per 
vieną spaudos konferenciją, vykusią vasario 9 dieną, 
ekspertai patvirtino „patologinio niršulio“ faktą. 

Malaizijos laikraščiai jau užsimena apie amok - tokią 
beprotystės žudyti formą, magišką jos prigimtį, - ji 
užvaldo žmones būtent šiuose kraštuose. 

Vieną naktį palaikytas Mersinge, Reverdi buvo per- 
vežtas į Ipoho psichiatrijos ligoninę, žymiausią Malai- 
zijos specializuotą instituciją. Nuo suėmimo pradžios 
jis nepratarė nė žodžio. Regis, ištiktas šoko. Medikų 
tvirtinimu, toks potrauminis atbukimas ilgai trukti 
neturėtų. Kai atsigaus, kažin, ar pripažins savo kaltę? 
O gal priešingai, ras pasiteisinimų? 

Mes, Le Limier redakcija, pasižadėjome plačiau 
nušviesti šį įvykį. Kitą dieną po jo suėmimo mūsų 
komanda atkako iki Kvala Lumpūro, kur veda Žako 
Reverdi pėdsakai. Mes užsibrėžėme sekti jo pėdomis 
ir patikrinti, ar nepasitaikė jo kelyje daugiau dingimo 
atvejų... 

Dabar, kai rašome šias eilutes, naudojamės išskirti- 
niais šaltiniais, kurie leidžia daryti prielaidą, kad nusi- 
kaltimas tik pradedamas atskleisti. Kitame mūsų leidi- 
nio numeryje daugiau sužinosite apie mums nežinomą 
pragaištį nešančio „bangų princo“ gyvenimą. 


Markas Diupeira, Le Limier 
specialusis korespondentas iš Kvala Lumpūro 

Markas Diupeira šyptelėjo dar kartą skaitydamas 
paskutines savo straipsnio eilutes. 

„Komanda“, kurią jis paminėjo, tebuvo jis pats, o 
jo kelionė baigėsi ties 9-uoju Paryžiaus rajonu. Ir „iš- 
skirtinių“ šaltinių užteko po kelių susisiekimų su Kvala 
Lumpūro AFP* ir iš malajiečių dienraščių. Išties jokio 
reikalo verstis per galvą. Markas atsidarė elektroninio 
pašto dėžutę, parašė keletą eilučių savo vyriausiajam 
redaktoriui Vergensui, paskui pridūrė ir savo straips- 
nio tekstą ir visa įdėjo į aplanką. Įsijungė nešiojamąjį 
kompiuterį į pirmą pasitaikusį telefono ryšio lizdą ir 
nusiuntė medžiagą. 

Stebėdamas logotipą, kuris rodė, kad duomenys 
siunčiami, jis susimąstė. Tie maži nukrypimai nuo tie- 
sos - ne kas kita, tik grynas įpročio reikalas. Le Limier 
niekada neapsunkindavo savęs skrupulingumu. Bet 
Vergensas reikalaus daugiau, mat jo žurnalas - spe- 
cializuotas įvykių apžvalgų leidinys, ir jis jautė pareigą 


* Agence France Presse - Prancūzijos spaudos agentūra (vert. past.). 

gerokai pralenkti kitus laikraščius. Markas veikiausiai 
bus pavėlavęs... 

Jis pasirąžė ir įsižiūrėjo į jį apgaubusią rausvai rusvą 
auksinio atspalvio prietemą: odiniai krėslai ir blizgan- 
tis varis. Jau ne vieneri metai, kaip Markas savo štabo 
būstine pasirinko šį prabangaus viešbučio barą, esantį 
netoli Sen-Žoržo aikštės. Čia jam gera, nes baras tik keli 
šimtai metrų nuo jo buto: jis dievino šią savitą pub bri- 
tish aplinką, kur garuojančios kavos aromatas maišėsi 
su cigaro dūmais, kur žvaigždės, įsitikinusios visišku 
žurnalistų korektiškumu, ateidavo duoti interviu. 

Vienas jis negalėjo rašyti. Jau studijuodamas ir net 
dar mokydamasis licėjuje, savo rašinius kurpdavo sau- 
sakimšose kavinėse, pilnose klegesio ir garų, sklindan- 
čių nuo espreso kavos aparatų. Visa ta erzelynė ir kvapai 
jam padėdavo nugalėti tuščio lapo baimę. Lapo ir savęs 
paties. Markas bijojo vienatvės. Tuščių namų, kur gali 
įsigauti plėšikas ir jį nužudyti. Staiga jis sustingo, šalto 
oro srovė pervėrė kūną. Jam 44 metai, o jis vis dar ne- 
išsivaduoja iš berniukiškų baimių. 

- Jūs ko nors užsisakysite? 

Padavėjas baltu švarku paniekinamai nužvelgė jį 
akimis, įsistebeilydamas į popierius, išdėliotus ant dvie- 
jų stalų: 

- Čia baras, pone. Ne biblioteka. 

Markas pasirausė kišenėse, terado kelias monetas. 
Barmenas ironiškai paklausė: 

- Gal vieną kavos? Ir stiklinę vandens? 

- Ir stiklinę vandens. Būtinai. 

Žmogus dingo. Markas įsispoksojo į saujoje laiko- 
mus eurus. Lempų šviesoje jie blausiai žibėjo ir be 

jokių komentarų rodė jo finansinę būklę. Mintyse jis 
suskaičiavo savo piniginius išteklius - nieko gera. Nei 
banke, nei kur nors kitur. Kaip šitaip nusigyveno? Jis, 
kuris prieš dešimtį metų buvo vienas geriausiai apmo- 
kamų reporterių visame Paryžiuje? 

Padėjo monetą ant stalo briauna ir dviem pirštais 
suktelėjo. Tas suktukas jam priminė stebuklingą žibin- 
tą, laterna magica, kuris rodytų filmą apie jo gyvenimą. 
Kažin, kaip jį reikėtų pavadinti? Valandėlę pamąstė ir 
išsirinko pavadinimą: „Vienos manijos paveikslas“. 

Nusikaltimo manijos. 


Visa prasidėjo visai nekaltai. 

Nuo pianino. Ankstyvosios jaunystės metais Marko 
neapleido vienas įsitikinimas. Jis šventai tikėjo, kad jo 
gyvenimas bus sutvarkytas kaip partitūra. Muzikos 
pamokos licėjuje. Paryžiaus konservatorija. Rečitaliai 
ir plokštelių įrašai. Būdamas pianistas, Markas suvokė 
esąs dar ir pragmatikas. Jis atsisakydavo perdėto patoso, 
menkiausio kryptelėjimo į romantizmą. Kai skambin- 
davo Johano Sebastiano Bacho Goldbergo variacijas, 
niekada nesinaudodavo pedalu, pabrėždamas mate- 
matinį kontrapunktų pobūdį. Kai atlikdavo Šopeną, 
stengdavosi perdaug neforsuoti kaire ranka rubato, 
kad pjesė neįsisiūbuotų kaip sena valtis, į kurią semiasi 
vanduo. O kai imdavosi Rachmaninovo, jam patikdavo 
kaire ranka išgaunant tercinius vibrato skambinti me- 
lodiją dviejų ketvirtinių takto ritmu, tiksliu, suskirstytu 
griežtai, tiesiomis linijomis. 

Tadajo pirštai imdavo bėgioti klavišais ryžtingai, su 
pasitikėjimu. Jis ir savo likime nenumatė nė vienos ne- 

tikslios natos. Bet ji netikėtai pasirodė. Su perkūniška 
jėga, 1975 metų pavasarį. Netekus geriausio draugo 
Amiko, su kuriuo jis viskuo dalijosi visą mokslo licėjuje 
laiką, jo gyvenimas pašlijo. Beje, Marko protas atsisakė 
priimti tą tragišką įvykį. Jis nugrimzdo į komą ir atgavo 
sąmonę tik po savaitės. Kai atsigavo, neprisiminė nieko. 
Nei kaip rado kūną, nei kas įvyko prieš kelias valandas 
iki tragedijos. 

Labai greitai jisai suprato, kad nelaimingas atsi- 
tikimas paveikė ne tik jį patį. Tragedija padarė ne- 
nuspėjamai keistą poveikį ir jo muzikos suvokimui. 
Atsidūręs prie pianino, dabar jis pajusdavo kankinamą 
nerimą, pasišlykštėjimą, kuris netrukdė paprasčiausiai 
tik skambinti, bet neleido atliekant kūrinį giliau įsijaus- 
ti į muziką. Jautėsi dvasiškai palūžęs, ir šis jausmas vis 
stiprėjo. Drauge dužo ir visos jo viltys. Konservatorija, 
konkursai, rečitaliai... Jis nieko nesakė nei savo tėvams, 
nei psichiatrui, kuris stebėjo Marką nuo pat sąmonės 
netekimo akimirkos. Šiaip ne taip išlaikė egzaminus 
muzikos bakalauro laipsniui gauti. Bet mašina buvo 
sulūžusi. Jis jau negalėjo tikėtis pranokti virtuozų, pa- 
likti pėdsaką didžiojoje muzikos atlikimo istorijoje. 
Nieko geresnio nesumanęs, pasirinko literatūrą ir įstojo 
į Sorboną. 

Kai mokėsi magistrantūroje, mirė abu jo tėvai. Vie- 
nas po kito. Nuo to paties - vėžio. Pats dar dvasiškai 
neatsigavęs po draugo žūties, Markas iš tolo stebėjo tą 
nelaimę. Tiesa, jis niekada nebuvo labai prisirišęs prie 
tų dviejų Nantero farmacininkų, kurie taip ir nesuprato 
jo ambicijų. Ta sutuoktinių pora jam visada priminė 
dvi gumeles, apspaudusias vieną banknotų pluoštelį. 

Nieko bendra su jo, abejingo pinigams, muzikanto 
svajonėmis. Reikia pridurti, kad Markas turėjo dar ir 
seserį, išauklėtą pagal tą patį smulkiųjų buržua modelį; 
po tėvų netekties ji tučtuojau suskubo perimti vaistinę. 
Pamainos perėmimas, pinigų perėmimas. 

Markas baigė rašyti mokslinį darbą magistro laips- 
niui gauti tema „Apulėjus, arba veiksmažodžio meta- 
morfozės“, paskui susirado darbo biržą. Labai rūpes- 
tingai parašė savo Curriculum vitae. Pats sau priminė 
iškentusį laivo sudužimą žmogelį, kuris siunčia butelius 
į jūrą, prieš tai švariai nuvalęs etiketes, nes į vidų ne- 
gali įdėti jokios žinios. Ko gali tikėtis neoplatonikų 
poezijos specialistas šiuolaikiniame profesionalų pa- 
saulyje? Jis taikėsi į bet kurią sritį, galinčią pasinaudoti 
jo mokėjimu valdyti plunksną: į žurnalistiką, reklamą, 
leidybą... Iš esmės Markas buvo viskam abejingas: jam 
dar skaudėjo neužsitraukusi žaizda. Fortepijono atsi- 
žadėjimas. 

Įvyko stebuklas. Vienas vietos laikraštis jam atsiuntė 
teigiamą atsakymą. Provincijos laikraštėlis, leidžiamas 
Nime. Bet ne tai svarbu: juk jam už rašymą mokės! Ir 
jis atsidavė savo naujajam amatui. Aistringai pamilo 
Pietų Prancūziją ir pamatė, kad visi stereotipai apie 
šio krašto grožį - gryna tiesa. Saulė, auksinės šviesos 
užlieti slėniai, levandų ir rozmarinų pastelinės spalvos. 
Jo jutimai - nelyginant mažos, kvapnios pagalvėlės, 
kimštos džiovintais žolynais, dedamos tarp švarių balti- 
nių. Kvapai įsigavo į jo kūną; tylus, švelnus malonumas, 
padėtas tarp jo esaties klosčių. 

Bėgo metai. Jam sekėsi vis geriau, ėmė daugiau už- 
dirbti. Savąją šeimos vaistinės dalį jis pardavė seseriai 

ir įsigijo namą Somjero apylinkėse. Ten turėjo pulkelį 
draugų, pulkelį įpročių ir pulkelį „sužadėtinių“. Su- 
laukęs trisdešimties, tapo tikru Garo* senbuviu. Amiko 
tragedija nutolo, rašymas tapo vienintele gyvenimo 
prasme, o dabar, be abejonės, jis brandino planą pa- 
rašyti romaną. Kasryt keldavosi anksčiau ir rašydavo 
savo „šedevrą“. Svarbiausia, beveik nevargino nervų 
sutrikimas. Dar lankydavosi pas psichiatrą Nime, ir 
jo košmarai pamažu traukėsi. Raudonis, tas raudonis, 
kuris kartais užliedavo jo smegenų žievę, išblukdavo ir 
visai išnykdavo brėkštant rytui, kai jis nubusdavo. 

Nejučia į jo gyvenimą įsigavo naujas nuodas - ruti- 
na. Koncentriniai ratilai virš jo egzistencijos užsitrau- 
kė - jis ėmė dusti. Kiekviena diena vis labiau stingdė. 
Jis vis vėliau keldavosi - kad tik spėtų įsmukti į rytinį 
pasitarimą. O vakarais įjungdavo televizorių taręs sau, 
kad visą dieną „prakaitą liejo kaip jautis“. Palengva 
smulkūs, bet konkretūs jo profesinio gyvenimo reikalai 
užgožė visas rašytojiškas svajones. Jis daugiau valgė, 
apaugo lašiniais ir pamėgo inertiškumą. 

Net vėl ėmė skambinti pianinu, bet nerimtai, - taip 
žmonės kartais imasi kokių niekų. 

Tada jis sutiko ją. 

Iš pradžių jos nepastebėjo. Kaip tuose psichologi- 
niuose testuose, kai tau pasiūloma lošti kortomis, ku- 
rių paprastai nebūna - raudonas vynų karalius, juoda 
būgnų dešimtakė, - o tu šito nepastebi, laikydamas jas 
realiomis įprastomis kortomis. Markui Sofi susiliejo su 
prastu peizažu ir jis nemėgino įžiūrėti jos skirtybių. 

* Garas - Langedoko-Rusijono srities rajonas (Pietų Prancūzija). 
Centras - Nimas. 

Ji - negalima korta, kokių nebūna. Jie susipažino 
Senjone, Liuberono nacionaliniame parke, per archeo- 
logijos landšafto atidarymą. Ant kieto kalkių sluoks- 
nio buvo atrasta suakmenėjusių priešistorinių gyvūnų 
pėdsakų. Tądien Sofi bandė su juo pasikalbėti: ji buvo 
fondo, finansavusio statybas, atsakinga atstovė ryšiams 
su visuomene. Jis jos nepastebėjo. Raudona vynų dama. 
Juoda čirvų karalienė. Ir tik per jos atkaklumą, daug- 
kartinius kvietimus jau į kitas statybas, finansuojamas 
jos fondo, jis pagaliau suprato. 

Sofi tiksliai atitiko jo moters idealą. 

Ji - tie apmatai, kurie visada sklandė jo sąmonėje. 
Slapta svajonė, kurios nedrįso įvardyti baimindamasis, 
kad ši išblės, prisilietusi prie tikrovės. Net ir šiandien jis 
negalėtų jos apibūdinti. Aukšta, rusvaplaukė, dalykiška 
ir drauge miglota. Teįsiminė nepaprasta pusiausvyra. 
Tobula gracija. Jis visada manė būtent taip - ir dabar 
įsitikino, kad buvo teisus: reikėjo spjauti į plaukų spal- 
vą, odos skaistumą, lygumą. Svarbu tik viena: visumos 
darna. Linijų tobulumas, piešinio taisyklingumas. Ne- 
lyginant melodijos stebuklas: ją gali atlikti bet kuriuo 
instrumentu - jaudinamas muzikos poveikis išlieka. 

Juo labiau neįmanoma būtų pasakyti, ar jis mylė- 
jo jos protą, jos asmenybę, nes visa, absoliučiai visa 
joje - pastabos, sprendimai, elgsena - buvo persmelkta 
nenusakomo grakštumo. Jis tiesiog kvaito iš susižavė- 
jimo. Jis ją ne šiaip mylėjo - tiesiog dievino. Tenorėjo 
viena: gyventi šalia jos, lydėti tą grožybę iki gyvenimo 
galo tarsi piligrimas, keliaujantis į šventąsias vietas. 
Norėjo išvysti atsirandančias ant jos veido raukšles, 
norėjo prisijaukinti jos grožį, nesistengdamas nei jos 

suprasti, nei atspėti jos paslaptį. Paprasčiausiai jis ti- 
kėjosi įsiterpti į jos gyvenimą nelyginant dvasininkas, 
kuris priartėja prie tikėjimo melsdamasis, bet Dievo 
tikslų taip ir nesupranta. 

Darbe jis įgijo naujų jėgų. Jau dveji metai jis dirbo 
vienos žymios Paryžiaus fotoagentūros korespondentu. 
Kai koks nors įvykis, nutikęs tame regione, galėjo turėti 
valstybinės svarbos, jis tučtuojau pranešdavo į centrinę 
tarnybą ir jam atsiųsdavo fotografą. Nemažą pelną 
duodančio darbiūkščio dėka jis susipažino su kitais 
žinomais reporteriais. Žmonėmis, kurie be perstojo 
keliavo, gyveno kitu realybės masteliu. Markas pakvietė 
juos bendradarbiauti - pasiūlė garsųjį žurnalisto ir 
fotografo tandemą, taikomą visame pasaulyje. 

Juo pasitikėjo. Jis keliavo, analizavo dešimtis temų. 
Mažai žinomos tautelės, ekstravagantiški milijardie- 
riai, gaujų karai — tikdavo viskas. Sąlyga viena: kad 
būtų nauja, neįprasta, kad netrūktų adrenalino, ir tai 
turėjo garantuoti jo popieriniai rašiniai. Pajamos augo, 
rizikos laipsnis - taip pat. Somjere jis pardavė namą ir 
grįžo į Paryžių. Be abejonės, Sofi nusekė paskui, - beje, 
visa tai jai buvo skirta likimo. Paradoksalu, bet šiuos 
persikraustymus jis sumanė, kad su ja suartėtų, kad 
jų kasdienybę maitintų audringais netikėtumais, kad 
sutaurintų jų intymų ryšį. Šalia jos grožio jam teliko 
pasidaryti herojumi. Pusiausvyros klausimas. 

1992 metų pabaigoje Markas ėmėsi svarbaus re- 
portažo apie Sicilijos mafiją. Teko apkeliauti nemaža 
miestų: Palermą, Mesiną, Agridžentą. Jis įkalbėjo Sofi 
į komandiruotės pabaigą atvažiuoti pas jį ir susitikti 
Katanijoje, Etnos papėdėje. 

Ir ten, ugnikalnio mieste, vėl pasikartojo tragiškas 
įvykis. 

Sofi žuvo 1992 m. lapkričio 14 dieną. Šios datos jis 
niekada nepamirš. Pitija*, šventoji moteris, užgeso ap- 
glėbta tos pat spalvos kaip ir Amikas. Raudonos. Bent 
jis taip manė, nes nieko neprisiminė. Kai pamatė jos 
kūną, neteko sąmonės ir krito į gilų miegą, be jokio 
sapno. Visa pasikartojo tiksliai, kaip ir pirmąjį kartą. 
Reginys. Šokas. Koma. 

Nubudo vienoje Paryžiaus ligoninių. Jam paaiškino, 
kas atsitiko. Buvo praėję du mėnesiai. Jį buvo pergabenę 
į Paryžių. Sofi palaidojo šeimos kape Avinjono apylin- 
kėse. Markas nebegalėjo kalbėti. Aplink jį stovėjo su- 
kilusios senosios šmėklos: sesuo, amnezijos specialistai, 
psichiatras, kuris jį gydė pirmą kartą. Jis jų klausė, val- 
gė, miegojo. Bet jame gyvas tebuvo vienintelis pojūtis: 
cemento skonis burnoje, tarsi po labai ilgo sėdėjimo 
dantisto kėdėje. Šis skonis jį užvaldė, juo persiėmė visa 
aplinkui ir paralyžiavo. Jis virto rūdos gabalu. Nepa- 
jėgiančiu mąstyti, į ką nors reaguoti. 

Atsikėlė tik po dviejų savaičių. Patyrinėjo save kam- 
bary kabojusiame veidrodyje ir nustatė, kad nieko bai- 
saus, paprasčiausiai, sulyso, ir tiek. Oda įgijo gipso 
spalvą, o iš burnos sklido vis tas pats kalkių skiedinio 
tvaikas. 

Po mėnesio jo smegeninė atsistatė. Suprato, kad pra- 
rado viską. Ne tik Sofi, bet ir paskutinį prisiminimą apie 
ją. Kai klaidžiodavo ligoninės koridoriais, apsivilkęs 
pižama, jį persekiojo ta juoda skylė. Ta laiko žaizda, tas 


* Pitija - Apolono šventyklos Delfų orakulo žynė pranašė. 

ištrintas puslapis, kurio jam visada stokos ir jo pakeisti 
negalėtų jokie persodinimai. 

Paskui jis pamatavo savo metamorfozės mastą. Po 
Amiko mirties prarado norą skambinti pianinu. Šį- 
kart prarado gyvenimo, ateities skonį, norą ką nors 
veikti. Pateko į specializuotą kliniką, apmokamą iš jo 
aukso kasyklų - parduoto namo Somjere. Ėjo mėne- 
siai. Kasdien Markas matė save veidrodyje vis labiau 
liesėjantį. Ostijos spalva, išsišovę skruostikauliai. Jis 
dematerializavosi ir tiems, kurie laukė jo už ligoninės 
durų, buvo niekas. 

Bet Markas rado naują kelią - cinizmą. Grįžti į gy- 
venimą po Sofi mirties - tai grįžti išsilaisvinus nuo 
blogiausio. Taigi jis vėl imsis savo amato, bet jau be 
jokių skrupulų, be jokių iliuzijų. Dirbs dėl pinigų. Ir 
net dėl didelių pinigų. Markas gana gerai perprato 
žiniasklaidą ir žinojo, kad realiai rentabilus vienintelis 
kelias - people ir begėdiškumas. Tą rytą jis nusišypsojo 
sau veidrodyje; jo šypsena prapuolė ūsuose, kuriuos 
buvo užsiauginęs, manydamas šitokiu būdu bent kiek 
pagyvinti savo asketišką fizionomiją. 

Vilties jau nebuvo ir todėl jis išgaus naudos iš ne- 
vilties. 

Taps paparacu. 

O žurnalistui tai reiškė, kad žemiau pulti jau neįma- 
noma. Paparacas - tai nutekamųjų vandenų dugnas. 
Jokių vertybių, jokių principų: visa leidžiama, jei tik 
pelninga. Tuo pat metu tai juk įtemptas darbas, kupi- 
nas adrenalino, reikalaujantis plačiausios informacijos 
surinkimo. Ir dar: reikėdavo kiurksoti pasaloje, per- 
sirenginėti, vaidinti apsišaukėlius. O kur dar pavojai, 

beje, labai realūs. Šioje profesijoje „snukių malimas“, 
aparatūros daužymas buvo laikoma menkniekiais. Šito 
jam ir tereikėjo. Jis nebuvo fotografas, bet pasidarys 
duomenų rinkėjas, neturintis sau lygių. 

Smūgių kirtėjas. 

Per keletą metų jis išmoko šio amato ir tapo vienas 
iš geriausiųjų. Kitaip tariant, vienas iš blogiausiųjų. 
Landūnas, melagis, intrigantas. Trindavosi tarp pa- 
dugnių - pelkės, iš kurios traukdavo auksą. Lankyda- 
vosi pas „aukštojo pilotažo“ prostitutes, farus, iki ausų 
įlindusius į skolas, narkotikų pardavėjų informatorius. 
Išmoko papirkti kiemsarges, vairuotojus, gydytojus. 
Tapo rausimosi po šiukšliadėžes specialistas, bet taip 
pat sėkmingai mokėdavo įsisukti ir į rinktinių vakarėlių 
šurmulį. 

Netrukus jį praminė „plėšiku“. Jo specialybė: vogti 
intymias fotografijas tų šeimų, kurios dėl vienos ar 
kitos priežasties yra atsidūrusios dėmesio sūkuryje. 
Tėvai devintame danguje, kad jų vaikas išgarsės ži- 
niasklaidoje? Jis jau čia, besišypsantis, širdingas, bet 
slapta nugvelbia nuo židinio portretines nuotraukas. 
Tėvas ir motina, kurių mažą dukrelę nužudė, įpuolę į 
sielvartą? Jis guodžia, bet pasinaudoja visuotine nevil- 
timi ir pasiknaisioja po batų dėželę su šeimos archyvo 
nuotraukomis. 

Kai jis turėdavo „vertas“ nuotraukas, susisiekdavo 
pagal sumanymą su geriausiu fotografu, dažnai atėjusiu 
visai iš kitų sluoksnių. Reikia intymaus vaizdo ant ne- 
pasiekiamos Monako uolos? Ir jis išsikviečia alpinistą, 
kuris gali pasiekti Monako karalystę nepereidamas jo- 
kios muitinės, tiesiog įkopdamas nuo jūros kylančio- 

mis stačiomis uolomis. Pagauti Ofelijos Vinter krūtų 
vaizdą? Ir jis išknisa patį mitriausią fotografą - vieną 
iš tų olimpinių žaidynių virtuozų, galinčių tobulai už- 
fiksuoti 100 metrų bėgimo starto momentą. Reikia 
naktinės scenos iš daugiau negu 800 metrų atstumo? 
Ir jis susitaria su fotografu animalistu, gyvūnų naktinio 
gyvenimo specialistu ir genialiu savo srities meistru, 
išradusiu infraraudonosios šviesos objektyvus. 

1994 m. Markas pagaliau rado įvairiapusį partnerį, 
galintį veikti visais frontais. Vincentas Timpanis - il- 
gaplaukis kolosas, nešvankus, nesivaldantis, bet galintis 
ištupėti pasaloje ištisas naktis ir išgauti kuo ryškiausią 
vaizdą bet kokiomis aplinkybėmis. Tikras negrabus 
gorila, bet, jei prireikdavo, galėdavo apmauti asmens 
sargybinius ir nė mirksnio nesudvejojęs pažeisti įstaty- 
mą - daugybę kartų jie buvo drauge patekę pas žvaigž- 
des įsilauždami. Rizikinga, tačiau pelninga. 

Persirengę desantininkais, - žalios anglų lakūnų pa- 
laidinės, juodos beretės, užsmauktos ant kaktų, - jie or- 
ganizuodavo tikras diversines operacijas. Jų kasdienybė 
buvo nerami, bet gero jaudulio niekada netrūko. Jiems 
pūtė palankūs vėjai. Devyniasdešimtųjų metų viduryje 
prancūzų žurnalai įsileido į įnirtingą konkurenciją dėl 
people vaizdavimo. Paris-Match, Voici, Gala, Point de 
vue atvirai konkuravo dėl geriausių nuotraukų. 

Jie susikrovė tikrą kapitalą. 

Markas arė kaip jautis, bet ne dėl pinigų. Nors, tei- 
sybė, nusipirko grynais studiją 9-ajame rajone, tačiau 
taip ir neprisiruošė jos apstatyti baldais. Ieškojo kitko: 
užsimiršimo. Džiaugėsi dėl vienintelės pergalės, pa- 
siektos tokio neramaus gyvenimo dėka: jam pasisekė 

nustumti šalin košmarus ir paslėpti sielos kampelyje 
Sofi paveikslą. Giliau lįsti nedrįso. Vis vien tai buvo 
laimėjimas. Ir jis išdidžiai išstatė savo niekingą kailį 
visų akivaizdoje. 

Markas - likęs gyvas. 

O gyvieji turi visas teises. 

1997 metai. Markas ir Vincentas kursavo spinduliu 
nuo Mustiko salos iki Gstaado, nuo Speronės srities 
Korsikoje iki Palm Byčo Floridoje. Neįmanoma sustoti: 
people fotografavimo karštligė pasiekė kulminaciją. 
Markas jautė, kad tai ilgai netruks. Vėjai pasisuks, ir ne 
tik jiems, bet visiems. Iliustruoti žurnalai buvo kimšte 
prikimšti nepadorių vaizdų, o redakcijos - šaukimų į 
teismą, rytojaus dieną po kiekvienos publikacijos atne- 
šamų teismo vykdytojo. Įžymybės kitose žiniasklaidos 
priemonėse laidė gerkles, pasinaudodamos laisvomis 
tribūnomis. Skaitytojai jautėsi bjauriai, matydami tiek 
nesveiko smalsumo. Artėjo slenkstis, už kurio pakan- 
tumo ištekliai baigiasi. 

Markas įsivaizdavo palengva didėjantį nuosmukį, 
lėtą žlugimą. Jis nebuvo numatęs, kad tas nuosmukis 
užklups per kelias valandas. Staigus kaip giljotinos 
peilis. 

Tas peilis - 1997 m. rugpjūčio 30-osios naktis. 


Marko niekada nedomino ledi Diana: per didelė 
konkurencija. Jam patikdavo dirbti vienam, nušvies- 
ti klastingesnius, mažiau lauktus poelgius. Todėl ir 
naujieną apie jos žūtį jis turėjo sužinoti kaip bet kuris 
kitas - rytojaus rytą, 31-ąją, per radiją ar televiziją. 

Bet ne. Pirmą valandą nakties jam paskambino Vin- 
centas. 

Reikėjo kelių minučių, kol jis surikiavo įvykių eigą. 
Kai Diana ir Dodi Al-Fayedas važiavo Senos kranti- 
ne, juos persekiojo pulkas paparacų; autokatastrofa 
Almos tunelyje. Vincentas buvo vienas iš fotografų, 
važiavusių paskui „Mersedes“. Telefonu jis tarškėjo 
nesustodamas ir be jokios tvarkos bėrė detales. Kūnai 
susmegę į mašinos griaučius, įsijungęs ir užblokuo- 
tas klaksonas, aidintis tunelyje, kolegos, kurių vieni 
ir toliau pleškino fotoaparatais, o kiti mėgino padėti 
keleiviams. 

Markas iškart sumetė, kad ši nepaprasta katastrofa - 
galas jo amatui ir sėkmei. Ir, ko gero, ilgam. O kalbant 
apie trumpesnį laiką, jis suprato, kad „kolosas“ padarė 
nuotraukų. Be to, jam pavyko išnešti kudašių, kai ki- 
tus paparacus farai susėmė. Keletą valandų Vincentas 
vienintelis turėjo vaizdus, tinkamus prekybiniam san- 
dėriui. Turėjo turtą. 

Markas mintyse paklausė savęs: ar jis žmogus, ar 
suknistas maitėda? Užuot atsakęs, išgirdo save lediniu 
tonu klausiant: 

- Tavo nuotraukos darytos skaitmena? 

Jie paskyrė pasimatymą vieno didžiausių Paryžiaus 
žurnalų redakcijoje. 

Vincentas pirmiausia turėjo kuo skubiau išryškinti 
juostas - mat jis dirbo su paprasčiausiomis fotojuosto- 
mis, kuriose yra sidabro. Markas prisistatė pusę trijų. 
Kai pamatė žmones, dar nenusivilkusius striukių ir 
stovinčius aplink montavimo stalą, suprato, kad pa- 
dėtis nepaprasta. Diana merdėjo La Pitije-Salpetrijer 
ligoninėje. Jau du kartus jai buvo sustojusi širdis. Dabar 
chirurgai ją operavo. 

Markas prie stalo, kur blizgėjo juostos. Jis tikėjosi 
pamatyti išdraskytų mėsų vaizdus, kraujo šliūžes ant 
mašinos kapoto, pasibjaurėtiną skerdyklą. O išvydo 
bemaž peršviečiamą, skaistų, spindintį princesės vei- 
dą. Aplink akis kiek patinę, ant smilkinio ištryškęs 
kraujo lašas, bet jos grožis nesubjaurotas. Paženklintas 
sužalojimo, jos jaunas ir gaivus grožis dar labiau jau- 
dino. Tikras įsikūnijęs angelas, su ratilais po akimis, 
mėlynėmis, krauju, ir drauge fizinė esatis, valdoma 
širdies. 

Blogiausias buvo kitas vaizdas - neabejotinai tai 
paskutinė sąmoningos Dianos akimirka. Užklupta 
blykstės, ji žvelgė baimės išplėstomis akimis pro už- 
pakalinį automobilio langą į fotografus, kurie puolė 
jos persekioti. Šiame žvilgsnyje Markas perskaitė tie- 
są. Princesė nežus dėl blogo vairavimo, nežus ir dėl 
fotografų įkyraus persekiojimo. Ji mirs nuo ilgų per- 
sekiojimo metų, per kuriuos buvo pjudoma, sekiojama 
ne tik fotografų, bet viso pasaulio. Ji mirs nuo žmonių 
smalsumo, nuo tos tamsios jėgos, kuri sutelkė į ją visų 
žvilgsnius, visų troškimus. Gaudynės, prasidėjusios 
jau prieš devynias galybes metų. Troškimas pamatyti, 
sužinoti glūdi žmogaus genuose. 

- Perspėju. Aš neparduodu. 

Markas pažino prakalbusį fotografą: šio akys buvo 
pritvinkusios ašarų. 

Suprato, kad jis buvo nuotraukos „užpakalinis stik- 
las“ autorius, o kitos, kur Diana tarp suknežintų ma- 
šinos geležių, darytos Vincento. Markas susirado jį 
akimis: milžinas atrodė suglumęs, mindžikavo nuo 
vienos kojos ant kitos, rankoje šalmas. 

Markas apmetė žvilgsniu kitus žmones - etatiniai 
žurnalistai, fototarnybos vadovas, vidury nakties iš- 
trauktas iš lovos. Visi pablyškę, galima sakyti, kai kurie 
mirtinai išbalę, stalo lempų apšviesti iš apačios. Tą va- 
landėlę, nors nebuvo ištarta nė žodžio, įvyko nebylus su- 
sitarimas: niekas nepardavinės ir neskelbs šių vaizdų. 

Ketvirtą valandą atėjo žinia: Diana mirė. 

Tada prasidėjo karštligė. Mobilieji telefonai skam- 
bėjo be perstojo. Pasiūlymai lėkė iš viso pasaulio re- 
dakcijų. Kainos sparčiai kilo. Markas akies krašteliu 
stebėjo Vincentą ir kelis kitus fotografus, atsiradusius 
kiek vėliau su kitomis nuotraukomis. Jie atsakinėjo 
neskubėdami, užsirašinėdami sumas, kurios tolydžio 
augo. Kartkartėmis jie mesdavo žvilgsnį į redakcijos 
salės langus ir, ko gera, taip pat klausdavo savęs: kas 
mes? Žmonės ar maitvanagiai? Markas nusiplovė iš 
spaudos tarnybos šeštą valandą ryto, spėjęs susitarti 
su Vincentu: jie nieko nepardavinės. 

Markas ėjo prie savo automobilio, kai suskambo jo 
mobilusis telefonas. Atpažino balsą: vienas iš ryšininkų, 
Orfevrų krantinės informatorius. „Diana. Laukiame 
mirties liudijimo. Tave tai domina?“ Markas įsivaizdavo 
blyškų kūną, gulintį ant operacinio stalo. Kūną, kurį jis 
pats prieš keletą metų buvo pažeminęs, kai į spaudą 
prakišo nuotraukų, kur princesės šlaunų viršutinėje 
dalyje galėjai įžiūrėti celiulito požymių. Laikraštis iš- 
spausdino nuotraukas, dar padidindamas ir raudonai 
apvesdamas „įdomią“ vietą. Markas už šį visuotinės 
svarbos fotoreportažą į kišenę įsidėjo 80 tūkstančių 
frankų. Šit kokiame pasaulyje jis gyveno. Netaręs nė 
žodžio, išjungė telefoną. 

Po valandos faras vėl paskambino: „Ką tik gavome 
liudijimą, faksu. Turime kraujo analizės duomenis. 
Gali būti, kad ji buvo nėščia. Tavęs ir toliau tai nedomi- 
na?“ Markas kiek patylėjo, dėl akių, paskui, stumtelėtas 
tamsios jėgos pasiekti dugną, tarė: „Lauksiu tavęs po 
pusvalandžio Le Soleij d'Or. Pasiimsiu popieriaus“. „Le 
Soleij d'Or“ - artimiausia kavinė prie Orfevrų krantinės 
Nr. 36. O dėl popieriaus, tai visada savo informato- 
riui reikėjo pristatyti krūvelę standartinio kopijavimo 
popieriaus jo fotospausdintuvui: policijos nuovadose 
naudojo ypatingais ženklais pažymėtą popierių, kuris 
teisminio persekiojimo atveju galėjo tapti daiktiniu 
įrodymu. 

Po valandos jis jau laikė rankose dokumento kopiją. 
O po dviejų jau siūlė jį vienai iš didžiausio Paryžiaus 
žurnalo redakcijų. Sensacinga naujiena, stačiai neįkai- 
nojama. Bet direkcija suabejojo dėl to liudijimo: niekas 
negarantavo jo autentiškumo ir čia reikalas per toli 
einantis, per svarbus. Tuo tarpu visur skalambijo, kad 
laikas nulinčiuoti paparacus, ypač žiniasklaidą, „Dia- 
nos žudikus“. Žurnalas, ne visai įsitikinęs, kad galės 
išspausdinti, užmokėjo „garantiją“ ir parengė puslapių 
maketą - pats Markas vietoje parašė tekstą po nuo- 
trauka. Bet tada nutiko neregėtas dalykas: stenografijos 
tarnybos sekretorės atsisakė spausdinti straipsnį. To 
jau buvo per daug, išties per daug. Šis maištas visa ap- 
vertė aukštyn kojom: redakcija sukilo. Teko nusileisti. 
Straipsnyje bus tik užuomina apie galimą nėštumą, bet 
jokios kalbos apie mirties liudijimo viešinimą. 

Persiutęs Markas sugriebė savo daiktinį įrodymą 
ir nusinešė į laikraščio tualetą. Vienoje kabinoje su- 

degino dokumentą. Tą sekundę krūtinę sprogdino pa- 
sišlykštėjimas. Jokių abejonių: jis tikra šiukšlė. Stebėjo 
liepsnojantį tarp pirštų popierių ir nutarė, kad su šiuo 
amatu baigta. Išties, penkerius metus jis tarnavo pačiam 
velniui ir dabar ką tik sudegino - simboliškai - savo 
pražūtingąją sutartį. 


Jis išvyko iš Paryžiaus. Beveik nenoromis vėl atsi- 
dūrė Sicilijoje ir net keletą dienų nejučiomis užsibuvo 
Katanijoje. Tarsi piligriminė kelionė, tik, deja, visai 
išsitrynusi iš atminties. Klaidžiodamas nuo lavos pa- 
juodusiomis gatvėmis, jis kaskart mėgino grįžti min- 
timis į praeitį - į tą keletą valandų iki Sofi žūties. Apie 
ką jie kalbėjosi paskutines valandas? Nors jo meilė jai 
nebuvo užgesusi, nors nebuvo dienos, kad jis jos ne- 
prisimintų, dabar niekaip negalėjo prikelti iš atminties 
tų paskutinių valandų. 

Sicilijoje jis priėmė naują sprendimą. Nelyginant 
žmogus, metų metus persekiotas, staigiai keičia taktiką 
ir puola į kovą su savo medžiotojais, Markas taip pat 
nutarė grįžti ir pagaliau susitikti su savo demonais. 
Tie penkeri lakstymo, machinacijų, nepadorių nuo- 
traukų metai turėjo vienintelį tikslą: sumaišyti kortas, 
paslėpti savo įkyrias mintis. Atėjo metas atsiduoti savo 
tikrosioms manijoms. 

Nusikaltimas. 

Kraujas ir mirtis. 

Jis pasisiūlė iliustruotam žurnalui Le Limier, į įvykių 
skyrių. Markas šiai vietai užimti neturėjo specialaus 
pasirengimo, bet ankstesnis darbas rodė, kad jis turi 
gabumų tiriamajai žurnalistikai. Jam 40 metų ir jis 

pradeda nuo nulio. Jau penktą kartą. Buvęs pianistas, 
provincijos žurnalistas, žymus reporteris, paparacas, 0 
dabar leidžiasi į įvykius. Jam patikėjo teismų kroniką. 
Ištisas dienas jis tūnodavo prisiekusiųjų teismuose, sek- 
davo pačių šlykščiausių nusikaltimų tyrimą, stebėdavo 
žudikus teisiamųjų narve. Sąskaitų suvedinėjimai, bjau- 
rios vagystės, žmogžudystės iš pavydo, vaikų žudymas, 
kraujomaišos bylos... Niekšybių rinkinys. Markas buvo 
nusivylęs. Būdamas šalia kaltinamųjų, jis vylėsi rasti 
tiesą. Protėvių nusikaltimų žymę. 

Tai, ką matė, buvo siaubinga. Blogio banalybė. Dau- 
giau ar mažiau atgailaujantys veidai, vieni labiau, kiti 
mažiau išraiškingi, atrodė neturį nieko bendra su tiria- 
mais įvykiais. Tos žmogiškos būtybės, kurios nužudė 
savo vaikus, užkankino savo sutuoktinį, paskerdė savo 
kaimyną dėl kelių eurų, atrodė užvaldytos kažkokios 
nesuprantamos, keistos jėgos. 

Kartais Marką apnikdavo prieštaringa nuojauta. 
Atrodydavo, kad nesąmoningas griovimo, naikinimo 
postūmis juose visada buvo gyvas, tūnojo jų sąmonės 
gelmėse. Glūdėjo Žmogaus genuose, jo primityviose 
smegenyse ir telaukė progos pasireikšti. 

Ėjo metai. Jis dirbo prie šimtų bylų. Šimtai teismo 
procesų, bet taip pat ir neišaiškintų kriminalinių nu- 
sikaltimų - jis pažinojo visus Kriminalinių tyrimų 
centro farus, teisėjus, advokatus. Ir žmogžudžius. Jis 
vienodai jaukiai jautėsi ir kriminalinės policijos biure, 
Orfevrų krantinėje, ir Frenų kalėjimo pasimatymų 
kambaryje. Pietaudavo su geriausiais tardytojais ir 
imdavo interviu iš šlykščiausių žudikų. Ieškodavo, 
stebėdavo. Medžiodavo. Bet kiekvieną kartą prasprūs- 

davo tai, kas svarbiausia. Jam nepavykdavo įžvelgti 
Blogio veido. 

Bet jis nepuolė į neviltį: po penkerių darbo Le Limier 
metų jis vis dar laukė tokio atvejo, tokios nusikaltimo 
akivaizdybės, tokios išpažinties, kuri pagaliau atvertų 
kelią į nematomą, „juodąją“ šviesą. Jis jau gyveno jos 
apybrėžose ir neabejojo, kad vieną dieną būtinai ją 
užčiuops. 


- Gal dar vieną kavos? 

Padavėjas vėl išdygo priešais jį. Markas žvilgtelėjo į 
laikrodį: 17 valanda. 

Asmeninių sąskaitų suvedimas pareikalavo daugiau 
nei valandos. Pasitrynė akis tarsi išėjęs iš kino salės. 

- Ne, ačiū. Šiandien užteks. 

Barmenas apdovanojo jį pasitenkinimo šypsena, 
ypač kai pamatė tvarkantį savo aplanką ir užrašus. Prieš 
išeidamas, Markas užsuko į tualetą kiek atsigaivinti 
vandeniu. Jautėsi sugniuždytas, sulamdytas lyg panelės, 
kenčiančios atstumtos meilės skausmą, nosinė. 

Pasižiūrėjo į veidrodį. Kaip visada, negalėjo nuspręs- 
ti, į ką daugiau panašus: į pianistą, Sorbonos dėstyto- 
ją, paparacą, žurnalistą, rašantį kriminaline tematika? 
Smulkaus niekšelio išvaizda netiko nė vienam iš jo 
vaidmenų. Kresnas, rusvaplaukis, ūsuotas, jis labiau 
priminė sumažinto kalibro regbio žaidėją iš britų ar 
škotų komandos. 

Markas buvo apsirūpinęs ištisu arsenalu jį liekninan- 
čių drabužių: švarkus dėvėjo liemenuotus ir neryškius, 
rusvos ar balkšvos spalvos, o marškiniai visi buvo iš- 
skirtinai balti, angliška apykakle, su kyšančiais iš po 

švarko rankogaliais. Tačiau savo išvaizda nebuvo visai 
patenkintas. Būdamas gerai nusiteikęs, pats sau atrodė 
elegantiškas, labai british. Apėmus blogai nuotaikai, 
atvirkščiai, manydavo, kad su tais savo šokolado ru- 
dumo švarkais jis atrodo tarsi ištrauktas iš konditerijos 
krautuvėlės vitrinos. 

Pakišo veidą po šaltu vandeniu. Tarsi nevisprotis 
manė šitaip praturtinęs savo biografiją. Kas jis iš tiesų 
yra šiandien? Visas iki kaulų smegenų atsidavęs savo 
paieškoms. Savo aistrai narplioti nusikaltimus. Šitai jį 
ir atvedė prie tos dienos temos: Žakas Reverdi. 

„Tropikuose siautėja žudikas maniakas“. Ar tikrai? 

Markas užsuko vandenį ir nubraukė nuo kaktos 
plaukus. 

Laikas eiti ir pamatyti, kaip atrodo žmogžudys. 

Baltos švarios linijos. 

Tikra dzen erdvė, nepriekaištinga simetrija. 

Kaskart, kai čia atsidurdavo, jį apimdavo tas pats 
jausmas. Ši profesionali fotolaboratorija priminė me- 
ditavimui skirtą vietą. Baltos vestibiulio sienos, ap- 
kabinėtos baltai juodomis nuotraukomis. Toliau - ne- 
didelėmis lempelėmis apšviestas koridorius, vedantis į 
saugyklos salę. Fotografai čia atiduodavo ryškinti savo 
juostas ir atsiimdavo nuotraukas. Visur akinamas bal- 
tumas, švara... Atrodė, kad viskas padaryta žmogaus 
protui nuskaidrinti ir dvasiai nurimti. Net apšviesti 
montavimo stalai, nelyg balti luitai, savo pieno baltumo 
halogeninių lempų spindesiu sutinkantys reporterius, 
priminė futuristinius maldyklų suolelius. 

Markas turėjo pasimatyti su Vincentu Timpaniu 
pusę šešių vakaro. Dabar jau šešios, o milžinas vis nesi- 
rodė. Markas jau suko į kavinę, kai pastebėjo pažįstamą 
veidą: Miltonas Savarijus - fotografas iš Pietų Ameri- 
kos, priklausė new reporterių kartai. Amžinai išbadėjęs 
asketas, panašus į būtybę, kažkokiu būdu išlikusią gyvą 
po dviejų karų. 


Savarijus jam davė ženklą. Jie pasisveikino. Galvos 
linktelėjimu Markas parodė į diapozityvus, gulinčius 
ant apšviesto montavimo stalo. 

- Skaitmeniniu nedirbi? 

- Dirbu, tik ne su tokio žanro siužetais. 

— O kas čia? 

— Badas Argentinoje. 

- Galiu pažiūrėti? 

Markas paėmė nedidelę lupą, įtvertą į chromuotą 
metalą, ir pasilenkė prie kadrų. Ligoninės lova. Guli 
vaiko skeletas, veidas - tik kiaušas, jokios odos, visas 
suvarpytas lašelinių adatų. Žindomas kūdikis nenor- 
maliai didžiule galva karstelyje su mažyčiais angelo 
sparnais. Gydytoja su vaiku be gyvybės ženklų ant ran- 
kų, iš jo kojų telikę ilgi nejudrūs kaulai. Fotografuota 
ant kažkokių purvinų laiptų. Markas atsistojo: 

— Ar ne per žiauru? 

— Kas? 

— Tie maži vaikai, badas... 

Savarijus šyptelėjo. Pažvelgęs į „trijų dienų“ barzdą ir 
pasišiaušusius juodus gaurus galėjai manyti, kad kažkas 
jį bus išpaišęs medžio anglimis. 

— Argentinoje nėra jokio bado. 

- O šios nuotraukos? 

Pietų amerikietis sukišo nuotraukas į voką nieko 
neatsakęs. Sulankstė savo lupą, užgesino lempas ties 
montavimo stalu. 

- Vaišinu tave kava. Tuoj papasakosiu vieną triuką. 

Įsitaisė kavinėje. Kavos aparatai, apvalūs stalai, kė- 
dės - visa buvo balta. 

Fotografas užsiropštė ant baro kėdės. 

- Jokio bado, - pakartojo jis, pūsdamas karštą gėri- 
mą. - Viskas padaroma. 

Jis ištraukė iš fotografo krepšio pluoštą nuotraukų su 
vaiku, gulinčiu po lašine, deformuotomis galūnėmis. 

- Poliomielitas. Nieko bendra su badu. 

- Poliomielitas? 

— Nuotrauka pateko per klaidą. Į agentūras. Inter- 
nete. Visi suskubo pasigauti. Badas Argentinoje: tai 
atrodė nepaprasta. Bet ten, Tukumane, jokio ženklo, 
kad žmonės badautų. 

— Ką tu padarei? 

- Ką ir kiti: nufotografavau tą mažą poliomielitinin- 
ką. Žinai, kiek kainuoja bilietas į Argentiną? 

Markui nereikėjo ilgai aiškinti. Jei Savarijui skirtos 
lėšos, nebegalėjo būti nė kalbos apie grįžimą tuščio- 
mis rankomis. Keletas išbadėjusio vaiko kadrų, keletas 
kitų, iš dispanserių, iš prieglaudų, ir baigtas reikalas. 
Visada rasi žurnalą, iš kurio nupirksi tas nuotraukas 
ir perdarysi pritaikydamas aktualiai bado temai. Iš 
tikrųjų niekas smarkiai nesumelavo, o garbė išgelbėta 
ir pinigai veltui neišeikvoti. Lotynų amerikietis ištiesė 
savo kavos puodelį: 

— Už informaciją! 

Markas susidaužė. Tuos visus penkerius metus, ku- 
riuos dirbo įvykių kronikoje, visuomet išsisukdavo iš 
agentūrų maišalynės, bet dabar su cinišku džiugesiu 
konstatavo, kad niekas, visiškai niekas nepasikeitė. 

Už jų nugarų pasigirdo žemas balsas: 

- Vis norime pakeisti pasaulį? 

Markas pasisuko su visa kėde ir pamatė Vincentą 
Timpanį. Metras devyniasdešimt, šimtas kilogramų 

ž 
suglebusių raumenų ir mėsos, suvyniotos į šviesų kos- 
tiumą, kuris darė jį panašų į tropikų plantatorių. Kaip 
stebuklas atrodė, kad jis visada sklidinas saulės: au- 
gęs Nicoje, visam gyvenimui išlaikė Pietų Prancūzijos 
dvasią. 

Jis pasveikino Marką ir Savarijų garsiu kvatojimu, 
paskui pasuko prie gazuotų gėrimų automato. Sava- 
rijus, ištaikęs akimirką, nusiplovė. Vincentas žengęs 
prie Marko su kokos skardine rankoje, žvilgsniu nu- 
sekė fotografą: 

— Būsiu išbaidęs herojų, ar ne? 

— Turi fotografijas? 

Milžinas ištraukė iš švarko kišenės tris vokus. Po ledi 
Dianos tragedijos jis persikvalifikavo ir perėjo į madų 
pasaulį, bet, prisimindamas praeitį, kartais sutikdavo 
atspausti vieną kitą nuotrauką Marko tyrimų medžiagai 
iliustruoti. Jis svarstė, rodydamas apsimestinai prastą 
nuotaiką: 

- Negaliu suprasti, kodėl gadinu sau gyvenimą, dary- 
damas šitų šlykščių snukių nuotraukas. Kai prisimenu 
tas gražuoles paneles, laukiančias manęs studijoje... 

Markas panėrė ranką į pirmąjį voką. Ištraukė antro- 
pometrinę Žako Reverdi fotografiją. Perskaitė lydimąjį 
tekstą po nuotrauka. 

- Čia per jo areštą Kambodžoje. O iš Malaizijos 
neturi? 

— Ne, mesjė. Susisiekiau su vaikinais iš AFP Kvala 
Lumpūre. Malaizijoje jokio oficialaus jo portreto. Re- 
verdi neilgai tebuvo farų rankose. Netrukus jį nugrūdo 
į psichų ligoninę ir... 

- Žinau, ačiū. 

Markas tyrinėjo Reverdi veidą. Visi iki šiol matyti jo 
atvaizdai priklausė garbiajai nardytojo praeičiai. Švy- 
tinčios fotografijos, kuriose čempionas hidro kostiumu 
laikė iškėlęs lentelę, rodančią jo pasiektą rekordinį gylį. 
Atvaizdas, kurį jis dabar laikė rankose, buvo visai ki- 
toks. Pailgas, griežtų bruožų, šiurkščios odos veidas toli 
gražu nesišypsojo. Sučiauptų lūpų linkis rodė irzlumą. 
Žvilgsnis atrodė rūškanas, nenuspėjamas. 

Atplėšė kitą voką, ištraukė nuotrauką ir pamatė 
merginą. Beveik paauglę. Pernilę Mozensen. Vaiskus 
žvilgsnis, angeliška veido išraiška, įrėminta juodų, labai 
lygių plaukų. Liuminescencinė oda. Markui ji priminė 
blyškią kai kurių egzotinių vaisių odą. 

- AFP atsiuntė man tik šitą, - paaiškino Vincentas. 
— Tai jos paso nuotrauka. Kompiuteriu retušavau... 

Jaunosios danės veido išraiška išdavė pastangas at- 
rodyti rimtai. Tačiau, nepaisant išorinio susikaupimo, 
jautei, kaip iš po jos blakstienų trykšta nerūpestinga 
jaunystė. Lūpų kampučiuose virpčiojo šypsena. Jis įsi- 
vaizdavo, kaip ji ruošiasi kelionei į Pietryčių Aziją. Be 
abejonės, į savo pirmąją tolimą kelionę... 

— O kūnas? - paklausė jis. 

- Nada. Malaizijos aukščiausiasis teismas nieko ne- 
perdavė. Neatrodo, kad jie norėtų reklamos. 

- O kita? Kambodžos mergina? 

Vincentas nurijo didelį gurkšnį gėrimo ir pastūmė 
ant stalo trečiąjį voką. 

— Radau tik tiek. Parisien archyvuose. Išties turėjau 
sutverti stebuklus. Tai perspausdinta iš Pnompenio 
laikraštpalaikių. Dar matyti spaustuvės tinklelis. 

Linda Kroic buvo rusvaplaukė, švelnių bruožų, gam- 
tos nutapytų lengvutėliais potepiais. Veidukas trapus, 
paniręs į banguotos ševeliūros jūrą, bet dėl atspaudo 
grūdėtumo neatrodė ryškus. Jos išraiška dingo tinkle- 
lyje ir atrodė nereali. New vaiduoklis. 

— O ant šitos kūno nieko? 

— Nieko, ką būtų galima spausdinti. Man atsiuntė 
nuotraukų Cambodge Soir. Mergina buvo rasta upėje 
praėjus trims dienoms po jos mirties. Atrodė, dar kiek, 
ir kūnas sprogs. Liežuvis kaip agurkas. Šito nespausdin- 
si - patikėk manimi. Net tavo sumautam laikraštėlyje. 

Markas visus tris vokus susikišo į kišenę. Vincentas 
suokalbininko tonu paklausė: 

- Ką šįvakar veiki? 

Fotografo veidas buvo sukirptas pagal tą patį modelį 
kaip ir kūnas: stambus, rausvokas, apdribęs. Milžino 
veidas, pusiau paslėptas plaukų sruogos, kuri jam krito 
ant kairiosios akies ir priminė pirato raištį. Jo burna, 
tarsi didžiulio uždususio dogo nasrai, visada būdavo 
pusiau pravira. Plačiau išsišiepęs, jis įbruko dar vieną 
voką: 

- Tai tave domina? 

Markas užmetė akį: nuogų merginų nuotraukos. Be 
savo oficialių nuotraukų žurnalams, Vincentas dary- 
davo pradedančių manekenių nuotraukas jų duomenų 
bankui. Tuo pasinaudodamas jis jas ir apnuogindavo. 

— Neblogai, ką? 

Jo karštas kvėpavimas buvo sumišęs su kolos ir al- 
koholio tvaiku. Markas permetė akimis pluoštelį: kūnai 
subrendę, nuostabių proporcijų; pieno baltumo oda, be 
menkiausio trūkumo; katiškos elegancijos veidai. 

— Man jų pakviesti? - paklausė mirktelėjęs. 

— Deja, - atsakė Markas, grąžindamas nuotraukas. 
— Neturiu nuotaikos. 

Vincentas atsiėmė savo fotografijas niekinamai nu- 
siviepęs. 

- Tu amžinai be nuotaikos. Dėl to ir kyla visos tavo 
problemos. 

Veidai buvo čia. 

Tokie pažįstami ir tokie šiurpūs. 

Perkreipti, sutraiškyti, deformuoti - prie rotango 
pinučių sienos Žakas Reverdi suvaldė baimę ir atsisuko 
į juos: pamatė susiplojusius skruostikaulius, raukšlėtas 
kaktas, suveltus plaukus. Jų akys ieškojo jo, tūnančio 
šešėlyje. Jų rankos kabinosi į sienas. Jis neaiškiai girdėjo 
jų prislopintus balsus, pereinančius į šnabždesį, bet 
žodžių neišskyrė. 

Netrukus pastebėjo neįtikimas detales. Vienas veidas 
su užsiūtomis blakstienomis. Kitas - be lūpų, tik tam- 
suojanti ertmė tarp skruostų. Dar kito smakras buvo 
forštevenio pavidalo, be galo stambus aukštyn užsirie- 
tęs kaulas, grasinąs perplėšti kūną. Buvo ir toks, nuo 
kurio lašėjo stambūs lašai, bet tai ne prakaitas, o skysta 
mėsa: ji tirpino bruožus, lydė juos į vientisą masę. 

Žakas suprato, kad dar miega. Tie žmonės priklausė 
jo įprastiniam košmarui, niekada jo nepaliekančiam. 
Pamėgino nusiraminti. Žinojo, kad pabaisos pro auga- 
linius plaušus jo nematė - jį saugojo tamsa. Niekada 

joms nepavyks atidaryti rotanginės spintos ir ištraukti 
jo iš slėptuvės. 

Bet staiga pajuto jų siaubingas figūras, prasisprau- 
džiančias tarp pintinių gijų, jautė, kaip jos skverbiasi 
jam po oda. Pakėlė veidą; raumenys įsitempė, kaulai 
sutraškėjo... Jis vis labiau panėšėjo į tas baidykles; jis 
tapo „jais“. Sučiaupė lūpas, kad nepratrūktų. Veidas 
išsinarstė, persikreipė, bet šaukti jis negalėjo; negalėjo 
išsiduoti, kad slepiasi spintoje; jis... 

Kūnas įsitempė. Krūtinės ląsta užsispaudė. Jo esa- 
tis užsivėrė išoriniam pasauliui. Įsivaizdavo, kaip jo 
kvėpavimo aparato vožtuvas užsidaro, gramzdindavo 
jį į tamsą. Už viską labiau jis mėgo apnėją - nekvėpa- 
vimą - pačią švelniausią ir pačią natūraliausią. Nakti- 
nė apnėja - paliovimas kvėpuoti; ji kartais užklumpa 
miegančius kūdikius ir gali juos pražudyti. 

Žakas nebemiegojo, bet vis dar neatsimerkė. Skai- 
čiavo sekundes. Jam nereikėjo nei laikrodžio, nei se- 
kundžių rodyklės. Jo laikrodis - jo kraujo tėkmė. Lėta. 
Rami. Po kelių akimirkų balsai nutilo. Paskui išbluko ir 
veidai. Rotanginės sienos atsitraukė, spaudimas iš kitos 
pusės lyg ir atlėgo. Jis - pats stipriausias. Stipresnis už 
akis, už pabaisas, už... 

Atsimerkė. Galvoje - visiška tuštuma. Įkvėpė pil- 
na krūtine oro. Mainais gavo kažką kartaus ir drauge 
malonaus. Gurkšnį žaliosios arbatos. Kur jis? Sąmonė 
grįžo lėtai, tarsi ramios jūros bangų ošimas. Gulėjo iš- 
sitiesęs. Nepakeliama šutra, prietema. Jo penki pojūčiai 
vėl nubudo. Veidu jis pajuto deginantį vėją. Paskui už- 
uodė sunkų, svaiginamą kvapą, beveik verčiantį vemti: 
miško aromatą. Vešlią augaliją. 

Prislopinti garsai. Balsai. Jie neturi nieko bendra 
su balsais iš jo košmaro. Šie darė pastangas kalbėti 
angliškai su stipriu malajiečių kalbos akcentu: „Hello... 
Hello...“; „Cigarečių?“ 

Pasuko galvą į dešinę ir už žaliai dažytų medinių 
kalėjime? Metė žvilgsnį į kairę. Priešais jį atsivėrė dan- 
gaus platybė, mirganti žvaigždėmis. Ne. Jis - lauke. 

Pamėgino nusiraminti ir perkratyti galvoje visus 
įvykius. Tvyrojo tamsa. Naktis, pilna žydrio ir žalumos, 
prisodrinta tropikų kvapų. Jis buvo kažkokios galerijos 
koridoriuje. Kairėje - didžiulis, cementinis kiemas. 
Dešinėje - pinučių siena, už kurios judėjo kaliniai. Už 
jų nugarų galėjai įžiūrėti milžinišką patalpą su geleži- 
nėmis lovomis. Jis buvo kalėjime. Bet kalėjimas - po 
atviru dangumi. 

Instinktyviai pamėgino atsikelti. Veltui: riešai ir 
kulkšnys buvo supančioti diržais. Geriau įsižiūrėjęs, 
pamatė chromuotą savo lovos skersinę ir suprato, kad 
tai ligoninės lova. Tuo pat metu išvydo save, gulintį 
aprengtą žalia tunika. Tokius pat apdarus dėvėjo ir ka- 
liniai. Pastebėjo dar vieną dalyką: visų galvos buvo pli- 
kai nuskustos. Jų didelės akys tamsoje priminė boluo- 
jančias žaizdas. Krizenimas, niurnesiai. Žakas įtempė 
klausą ir išgirdo malajiečių, tailandiečių kalbą. Nerišlūs 
sakiniai. Absurdiški žodžiai. Kuoktelėję tipai. 

Jis buvo atsidūręs beprotnamyje. 

Į galvą dingtelėjo vienas pavadinimas: Ipohas, di- 
džiausias Malaizijos psichiatrijos centras. Apėmė klai- 
kus nerimas. Kodėl jį čia perkėlė? Jis juk ne beprotis. 
Nepaisant tų klaikių veidų, slogių košmarų, jis nebuvo 

beprotis. Atmintis stengėsi atgaivinti paskutines dienas, 
bet prisiminė tik bambuko lapus, pertvarų pinučius. 
Kas atsitiko? Ar jį vėl ištiko priepuolis? 

Už jo galvos pasigirdo bruzdesys. Krėslo stumte- 
lėjimas, popieriaus šiugždesys. Vidurnaktį tie garsai 
buvo dar labiau neįprasti nei visa kita. Reverdi persuko 
kaklą, kad pamatytų, kas dedasi užpakalyje. Per kelis 
metrus nuojo, toje pačioje galerijoje riogsojo metalinis 
rašomasis stalas, apverstas popieriais. 

Sargybinis, snūduriavęs prietemoje už stalo, atsistojo 
ir pasitaisė diržą, ant kurio kabėjo automatas, ašarinių 
dujų bomba ir policininko lazda. Tikrai ne medikas. 
Taigi Žakas atsidūrė patalpoje, skirtoje nusikaltėliams. 
Vyras uždegė žibintuvėlį ir pasuko prie jo. Reverdi 
malajų kalba įsakė: 

- Tutup lampu tu. (Užgesink tai.) 

Sargybinis šoktelėjo atgal - tiek jį apstulbino balsas. 
Ir juo labiau - malajiškai ištarti žodžiai. Kiek padvejojęs, 
užgesino lempelę ir atsargiai apėjo lovą. Tamsoje Žakas 
pamatė, kad tas tiesia ranką prie komutatoriaus. 

— Nejunk, - įsakė jis. 

Vyriškis sustingo. Kita jo ranka mėšlungiškai spaudė 
ginklo rankeną. Aplinkui tvyrojo kurtinama tyla: kiti 
kaliniai nuščiuvo. Po valandėlės jis atitraukė ranką nuo 
komutatoriaus. Reverdi sukuždėjo: 

- Aš neturiu matyti tavo veido. Jokio veido. Ne dabar. 

- Iškviesiu gydytoją. Tau suleis vaistų. 

Reverdi krūptelėjo. Per sekundę krūtinė sudrėko 
nuo prakaito. Jis neturėjo užmigti. Tie „kiti“ tykojo jo 
miegančio, tykojo už rotanginės sienelės. 

— Ne, - tyliai ištarė. - Tik ne tai. 


47 


Malajietis nusišaipė. Jis atgavo drąsą. Pasuko prie 
telefono, kabojusio ant sienos. 

— Palauk! 

Vyras pasipiktinęs atsisuko. Ranka atsidūrė ant laz- 
dos. Jam įgriso terliotis su tuo mat salleh. 

— Pažiūrėk, kas mano galugerkly, - paliepė Reverdi. 

Nenoromis sargybinis grįžo. Žakas išsižiojo ir pa- 
klausė: 

— Ką matai? 

Malajietis nepatikliai pasilenkė. Žakas iškišo liežuvį 
ir staigiai iš visų jėgų sukando žandikaulius. Lūpų ker- 
telėse ištryško kraujas. 

- Gerasis Dieve... - sumurmėjo sargybinis eidamas 
prie telefono. 

Reverdi pašaukė jį anksčiau, negu tas spėjo nukelti 
ragelį. 

- Paklausyk! Jei tu iškviesi gydytoją, aš spėsiu jį visai 
nukąsti. - Jis šyptelėjo, ant smakro prisikaupė karštų 
kraujo burbulų. - Pasakysiu, kad tu man trenkei, kad 
mane kankinai... 

Žmogus stovėjo jau nejudėdamas. Žakas pasinau- 
dojo savo pranašumu: 

— Tu niekur neisi. Aš dėsiuosi miegas, iki pat ryto. 
Viskas bus gerai. Tik atsakyk į mano klausimus. 

Malajietis atrodė kiek dvejojąs, paskui jo pečiai nu- 
sileido, reikšdami pasidavimą. Nuo stalelio ant ratukų 
paėmė ritinėlį tualetinio popieriaus. Atsargiai priėjo 
prie Žako ir nuvalė jam lūpas. Reverdi padėkojo galvos 
linktelėjimu. 

- Čia Ipohas? 

Sargybinis patvirtino. Jo veidas buvo tarsi perbrauk- 
tas ūsų, pro odą prasimušė inkštirai. Tikros sprogymės, 

kurios melsvoje nakties šviesoje priminė mėnulio kra- 
terius. 

— Kiek laiko aš čia? 

- Penkios dienos. 

Žakas mintyse skubiai paskaičiavo: 

- Šiandien antradienis ar trečiadienis? 

- Trečiadienis. Vasario 12-oji. Antra valanda ryto. 

Jis neprisiminė nieko iš to laiko, kuris jį skyrė nuo 
praeito penktadienio. 

Kokios būklės jis čia atsirado? Jo kūnas vėl sudrėko 
nuo prakaito. 

- Buvau... be sąmonės? 

— Tu kliedėjai. 

Oda pašiurpo. Ledinis prakaitas smaigstė krūtinę, 
tarsi ištiškusios baimės kibirkštėlės. 

- Ką aš pasakiau? 

- Neturiu supratimo. Kalbėjai prancūziškai. 

- Garuok iš čia. 

Prižiūrėtojas nustėro nuo jo tono valdingumo, pas- 
kui nukėblino prie stalo, žvangindamas raktų ryšuliu. 
Reverdi išsitiesė, jo pečiai atsipalaidavo. 

Po geros valandėlės jo klausa jau nepagavo nuo sar- 
gybinio pusės nė menkiausio šnaresio - tas miegojo. 
Kitoje žalių pinučių pusėje murmesiai taip pat buvo 
nuslopę: visi nuėjo miegoti. 

Jis dar mėgino ką nors prisiminti. Bet neprisiminė 
nieko, kaip jis buvo gabenamas ir guldomas į ligoninę. 
Užtat vienas paskui kitą iš atminties kilo ir mainė- 
si vaizdai, nors labai migloti. Žodžiai. „Kambarys“. 
„Gairės“. „Kelias“. Išvydo bambuko sieneles, kraujo 

pėdsakus. Vėl apėmė baimė. Tvykstelėjo kaip žaibas: 
nužudyta moteris, labai lėtai srūvanti kraujais... 

Kodėl jis puolė į paniką? Kodėl jis taip staiga išsigan- 
do savo draugės? Už pusiausvyros praradimą jam teks 
sumokėti gyvybe. Prisiminė, kad toks nenuoseklumas 
iš tikrųjų priklauso pačiai įvykių eigai. Nes kaskart, 
baigdamas tas iškilmingas apeigas, jis pamesdavo pro- 
tą. Bet paprastai būdavo vienas. Vienas Nuskaistinimo 
kambaryje - ta savimaršos akimirka neturėdavo jokių 
padarinių. 

Sutelkė atmintį ir atkūrė vaizdą. Moteris, supjaustyta 
rantais. Jo paties ranka, laikanti degančią lempą. Šis 
vaizdas tapo toks ryškus, toks tikslus, tarsi vėl būtų 
atsidūręs kambaryje... Jam norėjosi glostyti atvirą, srū- 
vantį kraujais kūną, bet žinojo, kad tai neįmanoma. Tas 
šaltinis - tabu. 

Bet jis vis tiek priėjo prie savo mylimosios ir ati- 
upes, plūstančias per įdegusią odą. Pajuto švelnumą, 
beribį dėkingumą, matydamas tas vagas, kurios jam 
atnešdavo ramybę. 

Pasilenkė. Išgirdo tylų atvirų žaizdų šnarėjimą. Paju- 
to kūno šilumą... Užsimerkė ir tada sužeistoje burnoje 
pajuto savo paties kraujo skonį, vario prieskonį. 

Pamažu grįžo miegas. 

Šįkart poilsis buvo ramus, jokių košmarų. 

Paskutinį kartą dar pamatė tamsų klaną, artėjantį 
prie jo kojų, užplūdusį jo draugės kūną. Jis pats įgrimz- 
do į jį tarsi į minkštą pagalvę, nešančią palaimą, kur 
glūdėjo jo mintys. 

Ir šypsena nušvietė veidą. 

Jis daugiau nebebijojo: buvo pasveikęs. 

Rinkdamiesi aukas, žudikai maniakai elgdavosi ypa- 
tingai. 

Marko akimis jie buvo tikri grynuoliai. Neapdoroti 
brangakmeniai. Jie neleisdavo atsirasti jokiems truk- 
džiams, jokiai aklai aistrai, jokiai panikai paskutinę mi- 
nutę. Buvo neįsivaizduojama tokia dvasios būklė, kuria 
galima būtų paaiškinti, net pateisinti žudymo aktą. 

Nieko daugiau, tik postūmis žudyti. Šaltas, vienin- 
telis, įsakmus. 

Šiuo klausimu jis perskaitė visas, kokias tik rado, 
knygas. Pasakojimus. Biografijas. Pačių žmogžudžių 
rašytas autobiografijas. Psichiatrų mokslinius darbus. 
Ir pats yra parašęs išsamių straipsnių pagal tyrimų 
medžiagą apie keletą garsiausių žudikų. Gerai juos pa- 
žinojo, kaip niekas kitas. Štai Džefris Deimeris, kuris 
pragręždavo savo aukoms kiaušuose skyles ir ten pri- 
pildavo rūgšties. Ričardas Trentonas Čeizas gerdavo 
savo aukų kraują, o jų organus smulkindavo mikseriu, 
kad išgautų daugiau gyvybingojo skysčio. Buvo toks 
Edas Kamperis, dvimetrinis, 150 kilogramų kanibalas, 

nekrofilas, kuris mėgdavo kalbėti su nukirsta galva, 
padėta ant židinio tuo metu, kai užsiimdavo sodomija 
su aukos kūnu be galvos. Arba štai Edas Džeinas, kuris 
darydavosi kaukes iš odos ir raumenų, nuplėštų nuo 
savo aukų. 

Nuo 2000 metų jis buvo parašęs daugybę prašymų, 
kad jam būtų leista pasimatyti su Prancūzijoje įkalintais 
žudikais maniakais. Ir jam buvo leista bendrauti, kar- 
tais daugybę valandų, su Frensiu Olmu, Patrisu Alegru, 
Gi Žoržu, Pjeru Šanaliu... Jis taip pat ėmė interviu iš 
jų aplinkos žmonių, artimiau bendravo su jų tėvais ir 
aukų šeimomis. 

Kaskart jis patirdavo tą patį nusivylimą. 

Kaip ir visi tie, kuriuos jis stebėdavo teismuose, šie 
žmonės buvo visai paprasti. Kai kurie buvo nuosta- 
būs, kiti - nuo nervinės įtampos sutraukti mėšlungio, 
treti - „apdovanoti“ išties šlykščiais snukiais, bet jų 
išvaizdoje negalėjai įžiūrėti nieko ypatinga. Jų paslaptis, 
jų pragaištis glūdėjo ir tarpo jų pačių viduje. 

Tomis akimirkomis jis abejojo savo gebėjimais juos 
apklausti. Kodėl negali jų suprasti? Įsiskverbti į jų sme- 
genis? Įsivaizduoti juos žudančius? Jis pyko ir gailėjosi, 
kad negali jų užklupti nusikaltimo vietoje, kruvinomis 
rankomis, suklupusių prie savo atšalusių aukų. 

Tyrinėjant tuos klaikius žudymus, jam įsirėžė į at- 
mintį keletas vaizdų, keletas leitmotyvų, kurie vaiden- 
davosi naktimis. Jis džiaugėsi. Bent tuo jis dalijosi su 
žudikais. 

Jį ėmė įkyriai persekioti pjūklo džeržgesys. Frensio 
Olmo pjūklas, kuriuo jis perpjovė gerklę vienai mo- 
teriai Muleno Blanko paplūdimy, netoli Bresto. Mar- 

kas matė pjūvio nuotrauką: ryškus, gilus, einantis nuo 
kaklo vidurio iki kairiojo užausio. Auka buvo rasta tik 
vienu maudymosi kostiumėliu, gulinti ant akmenukų, 
ir buvo nenusakomas ryšys tarp tos apnuogintos žaiz- 
dos, atplėštos odos ir pilkšvų akmenėlių, atiduotų vėjo 
ir jūros malonei. Tai buvo kraupus vaizdas, iš pradžių 
persekiojęs jį sapnuose, paskui netikėtas pjūklo švil- 
pesys jį nubloškė į košmarą. „Opinelio“ firmos pjūklo, 
pjaunančio kaklą, garsas. 

Kartais jis susapnuodavo keistą paveikslą, vaizduo- 
jantį moterį, labai liesą, su amputuotomis plaštakomis. 
Sustingęs kūnas judėjo, tuo tarpu moters pilvas per- 
pjautas, matosi susisukusios žarnos. Kaskart, nepabus- 
damas iš miego, Markas klausdavo savęs: kas ji? Kur jis 
jąjau buvo matęs? Pamažėle rutuliojasi atsakymas, ir jis 
pabudo. Seksualinio patrauklumo vaiduoklis. Salvadoro 
Dali paveikslas. 

1998 metais Markas tyrė vieną po kitos kelias žmog- 
žudystes, įvykusias Perpinjane; buvo manoma, kad 
žudiką įkvėpė būtent ta Dali drobė. Bent vienu atveju 
jauna auka iš tikrųjų buvo perskrostais viduriais ir nu- 
pjautomis plaštakomis. Žudikas dar gyveno laisvėje, ir 
Markas buvo įsitikinęs, kad kol jis bus nesučiuptas, jo 
manija, pažymėta Dali ženklu, sklandys ore ir apkrės 
jį, vienišą žurnalistą, kuris ieškojo paslapties, bet už- 
čiuopdavo tik nuotrupas, tik dūmus. 

Jo mintis nutraukė autoatsakiklis - pabudęs jis dar 
drybsojo lovoje apžiūrinėdamas Reverdi portretines 
nuotraukas. Didžiulėje buto erdvėje nuaidėjo Vergenso 
balsas: „Čia aš. Jau trys dienos, kaip tu man įkišai savo 
sumautus popierius apie bylą Malaizijoje. Tikiuosi, kad 


53 


vėl turėsi iš čia naujienų ir kitame numeryje temą tęsi. 
Paskambink man šįryt. Būtinai, - nutyla. - Primenu, 
kad už kelių savaičių prasidės karas. Ir tada visiems 
bus nusispjaut į mūsų istorijas. Taigi dėl Dievo meilės: 
išpešk mums sensaciją!“ 

Markas šyptelėjo priminęs apie neišvengiamą kon- 
fliktą Irake. Tarsi jam reikėtų atgalinės atskaitos, kad 
užsivestų. Atsidarė pašto dėžutę. Jokio pranešimo nei 
iš AFP, nei iš Reuter ir Associated Press. Jokio ryšio su 
New Straits Times ir su Star, pagrindinių Kvala Lum- 
pūro laikraščių. Jokio atsakymo iš DPP (Deputy Pub- 
lic Prosecutor) - Malaizijoje tai atitinka visuomeninio 
kaltintojo pareigas, - kuriam buvo pasiuntęs prašymą. 
Jokio ženklo ir iš Prancūzijos ambasados, kuri turėtų 
kasdien pateikti informacinius pranešimus. Akivaizdu, 
kad Reverdi, vis dar transo būklės, tyso toje savo psi- 
chiatrinėje ligoninėje. Ir jo advokato pavardė vis dar 
nežinoma. Mirties taškas. 

Markas nuslinko išsisunkti espreso kavos į savo ame- 
rikietišką virtuvę, kuri buvo šalia studijos. Jis buvo pa- 
mišęs dėl kavos - tikra senbernio keistenybė. Praeidavo 
kryžiaus kelius, kol iki kaklo apsirūpindavo geriausio- 
mis „Arabikos“ rūšimis, rečiausiomis „Robustos“ pupe- 
lėmis, parsiveždavo iš viso pasaulio gyvą galą geriausių 
žalių neskrudintų pupelių rūšių, o savo geraisiais laikais 
nusipirko labai įmantrią kavavirę, su garų vamzdeliu ir 
įtaisytu tirščių šalintuvu, todėl galėjo išsisunkti tikro 
nektaro. Kasdien išgerdavo geras dvi dešimtis puodelių 
šito stipraus gėrimo, per dieną keisdamas kavos rūšis ir 
šalis. Šįsyk nutarė išgerti mažą gurkšnį kolumbietiško- 
sios, kurią praminė „velnio tirščiais“ - ji buvo žvėriškai 

stipri. Gali iš numirusiųjų prikelti. Būtent tai, ko jam 
dabar reikėjo. 

Siurbčiodamas savo gėrimą mažyčiais gurkšneliais, 
jis stovėjo už baltai dažyto medžio bufeto, žvalgyda- 
masis po savo irštvą. Didžiulis 120 metrų kvadratas, 
įspūdingo aukščio lubomis. Kai nusipirko šitą patalpą, 
jam rodėsi, kad toks aukštis teiks erdvės dvasios polė- 
kiui. Bet nuo tos dienos praėjo aštuoneri metai, o dėl 
to teiginio tikrumo dar reikėtų suabejoti. 

Buto, įrengto apatiniame aukšte, langai žvelgė į nedi- 
delį akmenimis grįstą kiemą, pagražintą dviem nykštu- 
kinėmis palmėmis - jos augo prie lango sargyboje tarsi 
du didžiuliai ananasai. Prie kitų sienų šliejosi lentynos 
su knygomis, partitūromis, kompaktinėmis plokštelė- 
mis. Ši tokia svarbi jo viso gyvenimo dalis buvo iškilusi 
iki pat stoglangių ir teužėmė jo tikrosios bibliotekos 
prieškambarį - tai buvo nedidelis kambarėlis apačioje, 
prikimštas specialiosios literatūros. 

Viskas arba beveik viskas, kas parašyta apie žudi- 
kus maniakus, buvo čia, - suversta, sukrauta, sudaryti 
apyrašai. Net krūvos senų laikraščių su straipsniais, 
apžvelgiančiais įvykius. Šis kruvinas teatras buvo toks 
išsamus, kad kiti Limier žurnalistai dažnai ateidavo 
pasirausti, kad susiieškotų vieną ar kitą medžiagą ir 
atgaivintų atmintį apie kurį nors praeityje pagarsėjusį 
žudiką. Todėl visai nekeista, kad popieriai trenkė pelė- 
siais, kurių kvapo buvo prisigėrusi visa jo kamarėlė ir 
kurie vertė kaskart užsukusį čia Vincentą sakyti: „Baik 
tu vieną kartą rūkyti tuos savo grybus“. 

Didžiajame kambaryje stovėjo patys kukliausi bal- 
dai: ant ožių padėta lenta atstojo stalą; salono minkštu 

kampu vadinosi įdubusi sofa ir išmėtytos pagalvės; už 
kelių metrų dešinėje, nišoje - lova. Čiužinys, pames- 
tas tiesiai ant žemės, priešais žemą stalelį, ant kurio 
stovėjo plataus ekrano televizorius ir krūva elektroni- 
kos - DVD grotuvas, vaizdo magnetofonas, kolonėlės 
ir kita garso aparatūra. 

Markui be galo patiko miegoti ant žemės. Tai buvo 
kario poza, kai jis prisispaudžia prie žemės ir stebi 
atakuoti skirtą bazę. Toks požiūris tiksliai apibūdino jo 
gyvenimą: visada pasaloje, visada spąstuose. Naktimis 
jis kėpsodavo į sieną, kuri spindėjo, apšviesta kieme 
stovinčio žibinto, o daugybė lempelių, kybančių prie- 
kyje, priminė nusileidimo taką apšviečiančias šviesas. 
Kada jis pakils? Kada ras tiesą, kurios ieško? 

Išsivirė antrą puodelį kavos ir įsitaisė prie stalo. 
Sukrovė šūsnį dokumentų, užrašų, nuotraukų, kase- 
čių - visa apima vieną temą. Medžiaga, pagal kurią 
gali parašyti išsamią Žako Reverdi biografiją. Bet ji 
pasakotų garsaus sportininko, ne žudiko gyvenimą. 

Per paskutines dvi dienas Markas pamažėle atgami- 
no jo gyvenimo istoriją. Aštuoniasdešimtųjų pradžioje 
Žakas - tikra žvaigždė. Straipsniai, interviu, fotogra- 
fijos kūrė vieno žymiausių dvidešimto amžiaus pabai- 
gos apneistų, šalia Žako Majolio ir Umberto Pelicario, 
herojinį paveikslą. Bet duodamas interviu Žakas nie- 
kada nepiktnaudžiaudavo savo sporto šakos klišėmis: 
absoliuto siekimas, grįžimas į jūrą maitintoją, ben- 
drystė su jūros žinduoliais... Priešingai, jis pabrėždavo 
apnėjos antgamtinį pobūdį ir jos pavojus: apalpimo 
riziką, amžiną slėgio grėsmę, galvos svaigulį nuo per di- 
delio gylio. Markas žinojo, kas tai per sportas - truputį 

juo užsiiminėjo Korsikoje - ir prisiminė, kaip vienoje 
įlankėlėje benardydamas buvo netekęs sąmonės. Tada 
ir baigė nardyti; tie nualpimai jam priminė abu jo ne- 
sąmoningos egzistencijos laiko tarpsnius. 

Iš tikrųjų čempionas traktavo apnėją kaip žmogaus 
ir jūros grumtynes. Grumtynes, kurias turėjo laimėti 
kūnas, didžiausioje gilybėje pereidamas sunkiausias 
kelio kliūtis. Duodamas interviu, jis visada kalbėdavo 
apie paslaptingą ribą, kurią žino tik apneistas. Ne tik 
rekordo, bet kartu ir proto ribą. Aukščiausioji riba, 
kurią pasiekė, nors ir paradoksalu, gelmėse. Kai jis 
apie tai kalbėdavo, įsivaizduodavai, kaip vandens tam- 
sybėse, spaudžiant haliucinacijas keliančiam slėgiui, 
kai plaučiai virsta dviem akmenimis, o šviesa - tik 
prisiminimu, nardytojas iškovodavo daug daugiau nei 
medalį ar taurę... 

Markas rado dar vieną straipsnį, šviežesnį, 1987 
metų rugpjūtį išspausdintą L'Exspress, Prancūzijoje 
siaučiant Žydrosios bedugnės karštligei, kai tūkstan- 
čiai paauglių, sekdami Bresono filmo herojų pėdomis, 
staiga puolė nardyti. Reporteriai surado Reverdi, pa- 
prasčiausią nardymo mokytoją, gyvenantį Tailande. 
Tada jis pasirodė ramesnis, kur kas artimesnis apnėjos 
išminties ir dvasingumo darnai. 

Marką sudomino ankstesni Reverdi gyvenimo metai. 
Jis iškniso gana įdomių dalykų, leidžiančių numanyti 
traumas, kurios galėjo paaiškinti dabartinius įvykius. 

Žakas gimė 1954 metais Epine-siur-Sen Val-d'Uaz 
rajone. Anksti neteko tėvo. Motina, socialinė darbuo- 
toja, augino jį viena. Niekuo neišsiskirianti vaikystė iki 
tos dienos, kai 1968 metais nusižudo Monika Reverdi. 

Žakas - jam 14 metų - randa motinos kūną jų bute, 
paplūdusį kraujais: ji persipjovė venas. 

Ir paauglys neatpažįstamai pasikeičia. Buvęs drovus, 
baikštus vaikas, virsta agresyviu padaru, impulsyviu 
nedorėliu, vienus globėjų namus keisdamas kitais, nė 
dienos neišbūna ko nors nenugvelbęs, neiškrėtęs ko- 
kio nors vandališko išpuolio, nesmurtavęs. Sulaukusį 
septyniolikos metų, jį išsiunčia į Marselį, į „gyvenimo 
vietą, centrą, skirtą sunkiai auklėjamiems paaugliams. 
Tai buvo antras svarbus posūkis jo gyvenime. Ten jis 
susipažino su Žanu Pjeru Ženovu, labai nuoširdžiu 
psichiatru, kuris jį ir nukreipė į apnėjos sportą. Žakui 
tai tikras atradimas, dėl kurio pameta galvą, ir kur atsi- 
skleidžia ypatingi jo gabumai. 

Po karinės tarnybos ir treniruočių metų, 1977-ai- 
siais, jis pasiekia savo pirmąjį pasaulio rekordą pa- 
stovaus svorio kategorijoje. Ši sporto šaka ypač sunki. 
Tai ne laikantis štangos leistis svorio nešamam gilyn, 
paskui iškilti specialiu parašiutu, kaip no limits svorio 
kategorijoje, o pasinerti ir iškilti vien savo plaukmenų 
jėga. Šitaip Žakas nusileidžia į 60 metrų gylį. Po trejų 
metų jis jau įveikia 63 metrus. Be to, jis griebiasi no 
limits ir nusileidžia giliau nei 100 metrų, 1976 metais 
jau įveiktų Žako Majolio. 1982 metais 28 metų čem- 
pionas žengia nelauktą žingsnį. Meta aktyvųjį sportą, 
įsikuria Pietryčių Azijoje ir dingsta, iki Žydrosios be- 
dugnės sėkmė jį vėl suranda - trumpam - ir pastato po 
prožektorių šviesomis. 

Markas dar paieškojo vaizdinės medžiagos. Žino- 
ma, atkasė daugybę čempiono nuotraukų, darytų jo 
šlovės metais. Rado ir Monikos Reverdi fotografiją. 

Į jį žvelgė aukšta, labai liesa moteris, su besiplaikstančia 
gėlėta Loros Ešli suknele, iki kaklo uždara. Glebus, ne- 
rimastingas grožis. Jos pailgą veidą dar labiau ilgino ilgi 
rusvi plaukai, sklastymas per vidurį. Ypač stebino jos 
žvilgsnis, niūrus, įtemptas, gašlios į vainiklapį panašios 
lūpos, regis, užimančios visą jos veidą. Žvelgdamas į 
šią nuotrauką, Markas su nuostaba pamanė, kad jos 
veidas primena dvi roko žvaigždes, vyrą ir moterį: Šer ir 
Merlin Mensoną. Jos laikysena buvo ir stoiškai tvirta, ir 
kartu tarsi sustingdyta kančios. Monika Reverdi - šven- 
tosios paveikslo ir atvaizdo ant disko įdėklo hibridas. 

Markui pavyko telefonu pasikalbėti su jos buvusiais 
socialinės rūpybos kolegomis: visų nuomone, Monika 
Reverdi buvo atsidavusi, kilni moteris. „Šventoji“. Ko- 
dėl ji persipjovė venas? 

Iš kriminalinių bylų tyrimo patirties Markas pa- 
darė vieną neklystamą atradimą: visiems žudikams 
maniakams būdinga viena bendrystė - jų nelaiminga 
ir nenormali vaikystė. Tėvų smurtas, alkoholizmas, 
vaikų palikimas, kraujomaiša... Akivaizdu, kad Žakui 
tai netiko: jo motinėlė jį lepino. Negi rasto kūno žiau- 
raus vaizdo galėjo užtekti, kad išsirutuliotų žudymo 
psichozė? 

Jis išgėrė sklidiną puodelį kavos - šaltos. Reikėjo ieš- 
koti naujo kelio. Ne straipsnį rašyti, o verčiau įsigilinti 
į plėšrūno vidų. Susistemino visus apie jį rastus popie- 
rius, nuotraukas, sudėliojo chronologine tvarka savo 
užrašus pagal jo gyvenimo tarpsnius. Paėmęs į rankas 
aplanką su užrašu KAMBODŽA, pamatė, kad beveik 
nieko neturi. Lindos Kroic nuotrauka, keletas iškarpų 
iš Prancūzijos dienraščių... Susisiekė su Prancūzijos 

ambasada Pnompenyje, bet jos darbuotojai buvo pa- 
sikeitę. Neįmanoma prieiti prie bylos archyvų, nes 
teismo procesas vyko pačiame valstybinio perversmo 
įkarštyje. Taip pat jokių galimybių rasti Kambodžoje 
bent menkiausią Reverdi advokato pėdsaką. Viena, ką 
jis galėjo suprasti - kokia padrika Kambodžos teisė- 
tvarkos sistema... 

Markui šovė į galvą mintis. Jis kažkur buvo skaitęs, 
kad aukos šeima buvo turtinga. Kroicai, be abejonių, 
buvo nusamdę vokiečių advokatą, kad šis surašytų 
skundą ir pasiskelbtų civiliniu ieškovu. Galbūt net 
privatų detektyvą, kad šis greičiau išnarpliotų bylą ir 
suteiktų aiškumo. Instinktyviai Markas nujautė, kad 
jos tėvai buvo įtikėję Reverdi kaltumu ir kad jie turėjo 
būti įskaudinti žinios apie jo paleidimą. 

Naujas jo suėmimas, sučiupus jį nusikaltimo vietoje, 
turėjo jiems duoti impulsą veikti. Aukos tėvai turėjo 
mėginti atnaujinti bylą Kambodžoje. Taip, toje pusėje 
reikės šio bei to pasirankioti. Markas turėjo rasti ad- 
vokatą, nusamdytą tai bylai tirti. 

Markas naudojosi ne vienu būdu, kaip išgauti rei- 
kiamos informacijos. Interneto toli gražu nelaikė prio- 
ritetine strategija. Pernelyg platu, pernelyg miglota. 
Paprastai nieko nėra vertingiau už tinkamą skambutį ir 
užmegztą ryšį su žmonėmis. Jis paskambino Vokietijos 
ambasadai, ten pažinojo atstovą spaudai. Pastarasis, net 
neišjungęs telefono, per kitą liniją susisiekė su draugu, 
Stern reporteriu - įvykių specialistu, kuris pats iškasė 
Kroic bylą. Žurnalistas dar turėjo šeimos advokato 
Ericho Šrekerio koordinates. 

Po kelių minučių Markas susisiekė su tuo advokatu. 
Jis išdėstė savo prašymą gražiausia anglų kalba: norėjo 
įrodyti galimą ryšį tarp Džohar Bahru kaltinimo ir 
įtarimų, pakibusių virš Kambodžos apneisto nardytojo 
galvos. Šrekeris jį sausai pertraukė: 

— Labai gaila, nieko negaliu pasakyti. 

— Bent atsakykite, ar ketinate atnaujinti bylą. Ar 
Reverdi areštas Malaizijoje neleidžia paduoti apeliaciją 
Kambodžoje? 

- Byla jau išnagrinėta. Nusikaltimo sudėties nerasta. 

Iš balso tono Markas spėjo, kad Šrekeris ir Kroicų 
šeima jau turi veikimo planą. 

- Jūs jau susisiekėte Malaizijoje su civiliniu ieškovu? 

- Per anksti ką nors sakyti, kad ir kas būtų. 

- Bet abi bylos juk panašios, argi ne? 

- Klausykite. Mes veltui gaištame laiką - jūs ir aš. 
Nieko jums nepasakysiu. Žinote, kad advokatas ne- 
bendrauja su žurnalistais, nebent jei tai padėtų bylos 
tyrimui. O ši byla tereikalauja vienintelio dalyko: dis- 
kretiškumo. Nerizikuosiu nė per nago juodymą. 

Markas atsikrenkštė. 

- Jūs galite pasiteirauti apie mane. Aš - rimtas žur- 
nalistas. 

— Ne tai svarbiausia. 

- Pažadu duoti perskaityti savo straipsnį. Aš... 

Advokatas pratrūko juoktis, jo balsas per kelias se- 
kundes, regis, pajaunėjo. 

- Jei jūs žinotumėte, kiek man kartų buvo pažadėta 
duoti perskaityti straipsnius ir kad nors vieną bent 
akies krašteliu būčiau matęs. 

Markas nesispyrė - neprisiminė, kad bent kartą būtų 
davęs garbės žodį toje srityje. Jis verčiau statė už prag- 
matizmą. 

- Jau dvidešimt metų dirbu prie teismų kronikos. 
Nesu iš tų, kurie rašo bet ką. Tik leiskite išsiaiškinti 
tikrąją reikalo esmę. Ar matote ryšį su Papano byla? 

Advokatas tyli. 

- Ar abi teisėsaugos sistemos bendradarbiaus? 

— Klausykite, aš... 

- Ar Malaizijos visuomeninis kaltintojas atvyks į 
Kambodžą? 

Šrekerio tylėjimas įgavo kitą prasmę. Vyras pavar- 
gusiu balsu tyliai ištarė: 

- Aš susisiekiau su juo Džohar Bahru. Negavau jokio 
atsakymo. Mes iki šiol nežinome, ar Kambodža sutiks 
jam perduoti Kroic bylą. 

— O kodėl jūs jos neduodate, būtent jūs? 

Jis vėl nusikvatojo, bet balsas buvo liūdnas: 

— Todėl, kad neturime. 1997 metais mes tebuvome 
užsieniečiai konsultantų teisėmis. Khmerai labai įžei- 
dūs kompetencijos klausimais. Jie nė už ką nesileistų 
vakariečių mokomi. 

Advokatas užsidegė. Markas jautė, kad byla jį smar- 
kiai domino. 

- Yra vienas dalykas, kurį turite suprasti, - tęsė 
jis. - Raudonieji khmerai nužudė 80 procentų Kam- 
bodžos juridinio personalo. Šiuo metu ten advokatų, 
teisėjų profesinis pasirengimas tolygus pradinių klasių 
mokytojo išsilavinimui. O kur dar korupcija, politikų 
įtaka. Visiškas viešnamis. Be to, sudėtingi Kambodžos 
ir Malaizijos santykiai. Kai pamėginome susisiekti su 
Tailandu, mes... 

— Kodėl Tailandas? 

Advokatas neatsakė. Markas jau atsigodėjo. 

- Teismo procesas prieš Reverdi pradėtas ir Tailande? 

Šrekeris vis dar tylėjo. Markas neatlyžo: 

- Reverdi ir ten turi nemalonumų? 

- Ne, jokių nemalonumų. Jis niekuo nekaltinamas. 

Markas karštligiškai mąstė vartydamas aplanką kar- 
tono viršeliais. Rado savo užrašus - reikėjo įrodyti 
Šrekeriui, kad jis iš esmės išnagrinėjęs bylą. Markas 
vardijo: 

- Nuo 1991 iki 1996, paskui 1998 ir 2000 metais 
Reverdi buvo Tailande. Jis ten net sugrįžo 2001 ir 2002 
metais. Ar per tą laiką buvo daugiau žmogžudysčių? 

Vokietis tylėjo. Markas jautė jo sunkų kvėpavimą. 
Jis nenorėjo kalbėtis, bet noras priešintis neleido pa- 
dėti ragelio. 

- Ar radote nužudytų lavonų? 

Pasigirdo sielos klyksmas: 

- Jokių lavonų, ne! Jei jų būtų, reikalas susitvarkytų. 

— Tada kas? 

- Dingimai. 

- Dingimai? Tailande? Kai per metus ten apsilanko 
8 milijonai turistų? Kaip galima nustatyti tuos „din- 
gimus“? 

- Yra sutapimų. 

- Vietų? 

- Taip. Vietų ir datų. 

Markas įbedė akis į savo popierius - viena vieta su- 
tapo su Reverdi buvimo vieta. 

- Pukete? 

- Taip. Puketas. Du įrodytų dingimų atvejai. Būtent, 
Koh Surine, kiek į šiaurę nuo Puketo. Reverdi gyvena- 
moji vieta. 

- Geografinis artumas nieko neįrodo. 

- Yra ir daugiau sutapimų. - Advokatas vėl ėmė 
karščiuotis; be abejonės, jis ištisus mėnesius darba- 
vosi, kol atkapstė tuos įkalčius. - Viena iš tų dingusių 
moterų lankė jo nardymo kursus. Kita poilsiavo jo 
namelyje. Yra liudininkų. Atrodė įsimylėjusi. Ir niekas 
jos daugiau nematė. 


Markas krūptelėjo: ryškėjo plėšrūno portretas. 

— O aukos? Išvardykite jų pavardes. 

- To betrūko! Ištisų metų prireikė, kol mes paren- 
gėme bylą. Ir kad paskui koks žurnalistėlis viską su- 
griautų! 

- Kas tie mes? 

- Giminės. Giminių radome visoje Europoje. Mes 
persiskirstėme. Mūsų visų veikla veda Malaizijos link. 
— Netikėtai nusišaipė. - Jis - kaip žiurkė. 

Šrekeris atrodė klaikiai susijaudinęs. Ir Markas užsi- 
krėtė jo nuotaika. Keliose vietose Reverdi žudė? Markas 
įsivaizdavo save, žymintį Pietryčių Azijos žemėlapyje 
zonas, kuriose siautėjo nardytojas žudikas. Staiga jam 
į galvą atėjo apibrėžimas, kas yra „žudikas multire- 
cidyvistas“: „Kaip dauguma seksualinių sadistų, toks 
žmogus labai mobilus, daug juda, socialiai kompeten- 
tingas, bent iš pažiūros, nes gali slėptis po „avinėlio“ 
kauke ir aukoms nekelti nė menkiausio įtarimo - ir 
puikiai parenka nusikaltimo vietą...“ 

Markas vėl išdrįso paklausti: 

- Gal galėtumėte bent pasakyti, kokios tautybės 
buvo merginos? 

- Viso gero! Aš ir taip per daug pasakiau. 

- Palaukite! - Jis vos nerėkė. Paskui ramiau pridū- 
rė, - norėčiau matyti jų veidus. Tik tiek. Atsiųskite jų 
nuotraukas. 

- Kad išspausdintumėte savo laikrašty? 

- Prisiekiu nieko neskelbti. Aš tik noriu jas palyginti 
su kitomis aukomis. 

- Jokio panašumo. Tai pirmas dalykas, kurį patik- 
rinome. 

- Tik nuotraukas. Nei vardų, nei iš kur kilusios. 

— Negali būti nė kalbos. Mes turime tik prielaidas. 
Ir mėginame sureguliuoti bendradarbiavimą tarp tų 
šalių, kurios negali viena kitos pakęsti. Kurių skirtingos 
teisėsaugos sistemos. Tikras galvosūkis. Ir aš nepulsiu 
rizikuoti dėl kažkokio žurnalisto, kuris... 

- Pamirškite žurnalistą. Pamirškite straipsnius. Aš 
tik noriu perprasti šią istoriją. Tai mano asmeninis 
reikalas, suprantate? 

Vėl tyla. Markas per toli nuėjo, bet, kita vertus, tai, 
ką sužinojo, sudilusio skatiko nevertas dalykas. Susi- 
dūrė du medžiotojai. 

— Kokių garantijų galiu tikėtis, kad nespausdinsite? 

- Nuotraukas siųskite man elektroniniu paštu. Aš 
ir norėdamas negalėčiau jų duoti spausdinti savo laik- 
raštyje dėl menko ryškio. Tik gerai įsižiūrėti į jas mo- 
nitoriuje. 

Pasižymėjęs Marko elektroninio pašto adresą, ad- 
vokatas baigė: 

- Parašysiu jų buvimo laiką ir numanomas dingimo 
datas, kad susigaudytumėte. 

- Ačiū. 

- Žinokite, sauso niekas neklauso. Taigi jei jūs ką 
nors rasite, pranešite man. 

- Pasikliaukite manimi. 

Dar vienas melas. Markas buvo vienišius. Jis niekada 
su niekuo gauta informacija nesidalijo. Jau norėjo dėti 
ragelį, bet į galvą šovė dar viena mintis. Norėjo išvilioti 
iš to Žmogaus jo asmenišką įsitikinimą: 

- Ar jūs įsitikinęs, kad Reverdi - žudikas mania- 
kas? 


Advokatas atsakė ne iš karto. Brandino savo mintį. 
Norėjo, kad jo žodžiai trenktų kaip teismo nuospren- 
dis. 

- Plėšrūnas, - pagaliau ištarė. - Dviem žinomais at- 
vejais jis dūrė daugiau nei 20 kartų. Jis joms supjaustė 
veidą, genitalijas, krūtis. Jis veikia pagautas priepuolio, 
pastūmėtas staigaus impulso, kuris jam liepia žudyti 
nei iš šio, nei iš to, be išankstinio plano. Plėšrus žvėris. 
Jo vienintelis noras - papjauti tas vargšes merginas ir 
nuleisti kraują. 

Šrekeris klydo. Iš patirties Markas žinojo, kad Re- 
verdi veikdavo pagal subrandintą planą. Jei ne, jis būtų 
suimtas jau po pirmos žmogžudystės. Priešingai, jis 
rūpestingai spendė savo žabangas. Jam pavykdavo nu- 
vilioti jaunas moteris į savo irštvą, paskui pradanginti 
kūnus. Bet dėl vieno dalyko - advokatas buvo teisus: 
Reverdi veikdavo ištiktas priepuolio. Padriko, nežabo- 
to. Nežinia kas, gal kokia smulkmena paskatindavo jį 
žudyti. Kas? 

Kūną pervėrė aštrios ledinės adatėlės. Štai didžioji 
paslaptis, kurią jam knietėjo įminti. Blogio kibirkštis, 
įsiplieskianti žudiko smegenyse. Turėdamas tai galvoje, 
jis dar paklausė: 

— Kokios galimybės gauti iš jo interviu? 

- Jokių. Kol kas jis dar guli ligoninėje ne ką tesuvok- 
damas, bet kai atsigaus, nepratars nė žodžio. Po Kam- 
bodžos jis nesutiko duoti nė trumpiausio interviu. 

- Po Kambodžos? 

- Vienai žurnalistei pavyko su juo susitikti, kai jis ka- 
lėjo T-5, Pnompenio kalėjime. Tik ji nieko naudinga ne- 
išpešė. Kaip įprasta, jis vaidino „bangų princą, kalbėjo 

apie abipusę kažkokių jėgų įtaką. Žodžiu, visokias kvai- 
lystes. O kaltinimą visai atsisakė komentuoti. 

- Turite jos pavardę, adresą? 

- Pisaiji ar kažkas panašaus. Dirba Phnom Penh Post. 

Markas atsisveikino su advokatu, trumpai išsakęs 
pažadus ir padėkas. Metė žvilgsnį į laikrodį: 11 valanda 
ryto. Pnompenyje - 17 valandų. Įjungė internetą ir ėmė 
naršyti - ieškoti Kambodžos laikraščio adreso. Paste- 
bėjo, kad Šrekeris jam jau atsiuntė elektroninį laišką: 
Phuketo aukų nuotraukas. 

Markas atidarė abu dokumentus per Picture Viewer 
programą. Advokatas teisus: žuvusios buvo gražios, bet 
nepanašios. Jos niekuo nepriminė nei Pernilės Mozen- 
sen, nei Lindos Kroic. Vienos veidas kampuotas, labai 
ryžtingas, bruožus pabrėžė lygūs, aukštyn sušukuoti 
plaukai. Kitos veidas užslėptas ilgais, garbanotais plau- 
kais, akys žvelgė iš padilbų. Tarp šių klajūnių tebuvo 
du panašumai: jų amžius ir bronzinė oda - kelio ir 
saulės merginos. 

Šrekeris dar pridėjo numanomas jų dingimo datas: 
pirmoji - 1998 metų kovą, antroji - 2000-ųjų sausį. 
Markas atspaudė nuotraukas tokio pat formato, kaip 
Pernilės ir Lindos nuotraukos, paskui visas išrikiavo ant 
savo stalo šalia viena kitos, kaip kortas. Keista sėkmė, 
kur nugalėtojas - tik vienas... 

Jei šios keturios moterys iš tikrųjų buvo Reverdi 
aukos, kodėl jis jas pasirinko? Gal jos turėjo kažką, ko 
Markas nematė, - kokį ženklą, ypatumą, kuris staigiai 
sukeldavo beprotišką troškimą žudyti? 

Jis prismeigė nuotraukas prie sienos, paskui vėl ėmė- 
si ieškoti Phnom Penh Post adreso. Dienraščio redakci- 


68 


joje vienas anglakalbis žurnalistas jam davė Pisaiji van 
Tham mobiliojo telefono numerį: 

- Alio! 

Markas pradėjo kalbą angliškai, bet moteris jį per- 
traukė prancūziškai. Su akivaizdžiu džiugesiu. Jos 
balsas buvo keistas, švelnus ir drauge sniaukrojantis. 
Žurnalistė neatrodė nustebinta jo skambučio; aišku, 
jis nebuvo pirmas. 

- Norite mano interviu su Reverdi gauti elektroniniu 
paštu? Tekstą anglų kalba? 

Markas padiktavo savo elektroninio pašto adresą, 
paskui pridūrė: 

- Jūs - vienintelė reporterė, kuriai pavyko prakalbin- 
ti Žaką Reverdi. Nuo to laiko jis daugiau nekalbėjo... 

Anapus pasigirdo tuščiagarbis krizenimas. 

- Kaip jums pavyko? Kaip paaiškinti tokį jo pa- 
lankumą? 

Vėl juokas - plonas kniaukimas. Markas įsivaizdavo 
geros veislės katę. Rusvai auksinė vilna, žalios akys ir 
nuduotas liūdesys. 

- Visai paprasta. Nes aš moteris. 

— Moteris? 

- Žakas Reverdi - moterų suvedžiotojas. Tokius 
moterys myli! 

- Kai jūs jį pamatėte, kaip jis atrodė? 

- Žavingas. - Ji vėl sumiaukė. - Tokius moterys myli! 

Vienas prisiminimas persmelkė jo smegenis. Pagal 
tradiciją nardytojai apneistai buvo laikomi karštais su- 
vedžiotojais. Žakas Majolis, Umbertas Pelicanis garsė- 
jo kaip tikri širdžių ėdikai. Bet Reverdi meilė tebuvo 
kaukė. Pisaiji tęsė: 

- Ypač šypsena. Neskubri. Saldi. Kaip vaisius, įsi- 
vaizduojate? Ir balsas. Labai šiltas. Žinote, moterys tai 
dievina... O jis, jis myli moteris. 

Ji pradėjo nervinti jį savo prancūzų kalbos klaidomis 
ir nesibaigiančiu maivymusi. 

— Jūs manote, kad jis kaltas? 

- Be jokios abejonės. Jis žudo moteris. 

- Pnompenyje jis buvo išteisintas, tiesa? 

- Toks Kambodžos teismų teisingumas. Bet jis tik- 
rai kaltas, jokių abejonių. Aš pajutau iš jo paskutinės 
šypsenos... Jis nori moterų aukų. 

- Jūs ką tik pasakėte, kad jis jas myli. 

- Tikrai taip. Žmogžudystė - paskutinė suviliojimo 
stadija. Aš studijavau prancūzų kalbą Sorbonoje. Mol- 
jero Don Žuanas. Ir supratau giliausią tiesą. Suvilioji- 
mas - tai griovimas. Don Žuanas - žudikas. Jis nužudo 
Elvyrą. Pavagia jos širdį, sielą, jos gyvenimą. Panašiai 
ir Reverdi. Moterų žudikas. 

Ji vėl nusijuokė. Jos juoke nuskambėjo dirbtinio iš- 
gąsčio gaida. Markas miglotai suprato, ką ji norėjo 
pasakyti. Žmogžudystė - kaip turėjimo paroksizmas. 
Mažoji katė baigė: 

- Tokius moterys myli. Jei norite gauti interviu, pa- 
siųskite savo bičiulę. 

- Galima su juo pasikalbėti Ipohe? 

- Jis jau nebe ten. 

- Ką? 

— Reverdi paleistas iš ligoninės. 

Markas užsimiršo, kad turi būti galantiškas. 

- Viešpatie! Kur jis? 

— Nacionaliniame Kanaros kalėjime, netoli Kvala 

Lumpūro. Išvežtas vakar, ketvirtadienį, vasario 13-ąją, 
popiet. Psichiatrai nustatė: pagijęs. Bet kuriuo atveju, 
sveiko proto. Už savo veiksmus atsakingas. 

Markas nežinojo, nė ką manyti: gera tai buvo nau- 
jiena ar bloga. Su juo užmegzti ryšį - jokių vilčių. Ad- 
vokato pavardės irgi vis dar nežino. 

— Kieno sprendimu jį ten perkėlė? 

- Jo paties. Jis pasiprašė grąžinamas į... normalų 
kalėjimą. 

— Pasiprašė?.. 

- Jei yra koks dalykas, kurio jis nenori, tai būtent to, 
kad manytų jį esant beprotį! 

Po plastiko dangteliu maistas pasirodė sudėtas į at- 
skirus skyrelius. 

Didžiausiame buvo pripilta riebaus padažo, kuriame 
plaukiojo rudos draiskanos, veikiausiai, aviena. Šalia 
saujelė sulipusių ryžių, dviejuose kituose skyreliuo- 
se - porcija sūrio, uždengta plastiku, ir mažas pajuo- 
dijęs bananas. 

Atsisėdęs ant žemės, iki pusės nuogas, Žakas Reverdi 
mintyse paskaičiavo, kiek čia gali būti kalorijų. Pridėjus 
šią vakarienę prie pusryčių ir pietų, jam išėjo apie 1600 
kalorijų. Arba, palyginti su jo įprastu dietos režimu, 
jam neužteko 1000 kalorijų dienos normos. Reikėtų 
sugalvoti, kaip įveikti šį trūkumą. 

Prisidėjęs prie kaktos plaštaką stogeliu, kad į akis ne 
taip spigintų saulė, pažvelgė į viršų. Vienuolikta valan- 
da, kiemas užlietas akinamai baltos šviesos. Kaliniai, 
išsirikiavę į eilę, laukė savo maisto davinio. Visi baltais 
medvilniniais marškinėliais trumpomis rankovėmis 
slėpėsi nuo saulės pasienio šešėlyje. Jų šešėliai driekėsi 
ant žemės tarsi judantys ilgi juodų gyvūnų čiuptuvai. 

Buvo ir tokių, kurie jau valgė toliau, prie kitų pastatų 
sienų, susirietę ties savo maistu. 

Pagrindiniai statiniai - valgykla, pasimatymų kam- 
barys, administracijos skyriai - riogsojo aikštės vidury 
ir atrodė išdygę iš asfalto. Kaliniai po teritoriją vaikš- 
tinėjo visai laisvai, bet, žengę kelis žingsnius, atsirem- 
davo į sieną ar užrakintas duris. Taigi laisvė čia buvo 
tik regimybė, tik plevenantis miražas. 

Reverdi pakėlė galvą aukščiau ir pamatė sargybos 
bokštelius, išstatytus visuose keturiuose kampuose. 
Virš šiuos bokštus jungiančių aklinų sienų buvo spyg- 
liuotos vielos ritiniai su vietoj spyglių pritvirtintais 
skutimosi peiliukais. 

Jis šyptelėjo: toks svetingumo vaizdas jam patiko. 

Vis geriau, negu likti Ipohe. 

Beje, kaip žmogus, sulaikytas nusikaltimo vietoje, 
kaltinamas žmogžudyste, jis ne taip jau blogai įsitaisė. 
Pirštais čiupdamas savo valgį, mintyse džiaugėsi, kiek 
kartų iš eilės jam pasisekė. Iš pradžių jis išvengė Papane 
linčo teismo. Paskui, nors ir būdamas transo būklės, jis 
neišdavė Paslapties. Dabar jis tuo absoliučiai įsitikinęs. 
Paskutinis pasimatymas su Ipoho psichiatru pervežimo 
išvakarėse jam tai patvirtino: niekas nieko nesužinojo. 

Paskui jam pasisekė pakliūti į Kanarą, kur jis iš- 
tirpo kalinių masėje. Du tūkstančiai, tarp kurių patys 
sunkiausi šalies nusikaltėliai: žmogžudžiai, žagintojai, 
narkotikų platintojai. Be jų buvo dar vienas - mote- 
rų blokas ir kitas pastatas, kur kalėjo nepilnamečiai. 
Tikras miestas, balta ir smėlio spalva dažyti namai. Jų 
langai visą dieną atspindėjo saulę ir tiek žlibino, kad 
po vokais ėmė skraidyti juodos muselės. 

Atsidurdamas čia Reverdi bijojo blogiausia. Kratos 
metu pastebėjo, kad Priėmimo skyriaus sienos nukli- 
juotos iškarpomis iš laikraščių apie jo areštą. Kalėjimo 
prižiūrėtojai pasidarys sau malonumo sugniužinti „lau- 
kinį“ vakarietį. Dabar jis vadinasi „243-554“, tačiau vis 
tiek liko vakarietiška įžymybė. Garsus žudikas, kuris 
vien dėl savo įžymumo tyčiojosi iš kalėjimo valdžios. 

Bet jis klydo: buvo linkstama į ramybę. Jo net nepa- 
sodino į ypač pavojingų nusikaltėlių bloką. Nepaaiš- 
kinamas stebuklas, kad jis galėjo laisvai judėti - ištisas 
10 valandų per dieną kepti šitame kieme. 

Jis ėmė tikėti, kad čia turi angelą sargą. Ypač kai 
atsidūrė savo kameroje. Beveik butas, 5 metrų pločio. 
Plikos smėlio spalvos sienos, cementinės grindys, pa- 
tiestas demblys. Buvo visa, ką jis mėgo: švara ir skurdas. 
Dešinėje net buvo išmūryta sienelė, apklijuota pilkomis 
keramikos plytelėmis, kuri atskyrė prausyklą su dušu 
skylės cementinėse grindyse, pridengtos gabalu kar- 
tono, kad kiek sulaikytų smarvę, jokių juoduojančių 
pėdsakų ant grindų, paliktų ankstesnių gyventojų. Tarsi 
visiškai nauja erdvė. 

O svarbiausia, jis buvo vienas. Jokių žmonių kirbi- 
nių, jokių dvokiančių, besimasturbuojančių kaimynų, 
kokių netrūko T-5. Nė vieno kameros draugo, su kuriuo 
tektų dalytis savo apartamentais. Toks izoliavimas ne- 
buvo saugumo priemonė, jis tuo buvo įsitikinęs, bet 
tikra privilegija. Kai kalėjimo sargas jam atnešė muilo 
ir tualetinių servetėlių, Reverdi paklausė, kam jis už 
tai skolingas. Tas gūžtelėjo pečiais parodydamas, kad 
neturi supratimo. 


- Tai europietiškas rinkinys. 

Kažkas šūktelėjo prancūziškai. Reverdi pasuko gal- 
vą: šalia jo išdygo nedidukas vyrelis su per plačiais 
marškinėliais. 

- Sūris, - tarė. - Tai nedidelis priedas vakariečiams. 

Jis pritūpė azijietiškai, ant kulnų. Žakas jau žiojosi, 
kad paleistų „dink iš čia“, nekreipdamas į jį nė men- 
kiausio dėmesio, bet susilaikė. Kiti, buvę kieme, juos 
stebėjo. Apdegusios žievės spalvos tamilų veidai, šaf- 
rano odos malajiečiai, vario atspalvio kinai. Kiek metų 
jis gyveno šalia šių tautų! Vien nuo minties, kad vėl 
reikės su jais bendrauti, vėl griebtis jų kalbos, papročių, 
prietarų, jį apėmė nuovargis. O prancūzas - gerai, jis 
visa tai pakeis. 

Netaręs jam nė žodžio, šyptelėjo. Žmogutis išties 
mažulėlis. Reverdi jis priminė mažą pilką beždžionę, 
vieną iš tų, kurios gyvena miškuose būriais, kad geriau 
apsigintų. Jo veidas, įdegęs tarsi išdirbta oda, buvo 
klaikus. Perskeltas, sudaužytas, duobėtas. Sakytum, 
gerai apdorotas skustuvu ar amerikietišku kumščio 
smūgiu. Šis suniokotas veidas priminė Četą Beikerį*. 
Dainininką ir cool trimitininką. Jaunystėje jis išsiskyrė 
saldžiu grožiu, bet pamažėl susidėvėjo, susiraukšlėjo, 
veidas persikreipė, akiduobės pagilėjo, visas kažkaip 
susmuko. O šis kalinys, be viso savo veido klaikumo, 
dar turėjo zuikio lūpą, perkreipusią veidą, kurio kairioji 
pusė atrodė tarsi suparalyžiuota. 

— Aš Erikas, - tarė jis, tiesdamas ranką. 

Reverdi ją paspaudė ir savo ruožtu atsakė: 


* Chet Baker (1929-1988) - amerikiečių džiazo atlikėjas, vienas garsiau- 
sių „CooOl jazz“ srovės atstovų. 


- Žakas. 

- Prisistatyti nebūtina. Čia tu jau esi žvaigždė. 

- Ar yra daugiau prancūzų? 

- Su tavimi mes tik dviese. Dar yra du anglai, vienas 
vokietis, keli italai. Ir viskas. Europiečių daugiau nėra. 
Visi sėdi už narkotikų pervežimą. Dauguma gavo iki 
gyvos galvos. Aš buvau nuteistas mirties bausme. Už 
30 gramų heroino. Bet man bausmę sušvelnino iki 20 
metų griežto režimo kalėjimo. Jei protingai elgsimės, 
visus paleis po 10 ar 15 metų. Niekas nesiskundžia. Vis 
geriau negu virvė. 

Erikas užsičiaupė, aiškiai apgailestaudamas, kad 
Žakui priminė korimą. Jis išsidrėbė ant žemės ir ėmė 
krapštyti kojų panages. 

— Mums pasisekė, kad mes prancūzai. Ambasada 
mums kas mėnesį siunčia daktarą, kad šis patikrintų 
sveikatą. Ir be tabako nepalieka. Užtat prižiūrėtojai atsi- 
griebia ant indoneziečių ir tų, kurie neturi Malaizijoje 
ambasados. - Jis sukikeno, sukaupęs visą savo dėmesį 
į kojų pirštus. — Su jais prasti reikalai! 

Reverdi, stovėdamas vidiniame bieme, stebėjo kelis 
sargybinius tamsiai žaliomis uniformomis, rankose 
laikančius bananus. Jie atrodė panašesni į kalinius. 

- Papasakok apie prižiūrėtojus. 

- Iki pernai visa ėjosi gerai. Buvo visiškai ramu. 
Kanara laikoma pavyzdiniu kalėjimu, šiuolaikiniu. Bet 
nuo pernai gruodžio pasikeitė saugumo vadas. Užgriu- 
vo ant mūsų galvų toks tipas, vardu Ramanas, su savo 
vyrukais. Dabar - pragaras. 

Žakas atrėmė pakaušį į sieną: 

- Teko susidurti su visokio plauko pragarais. 

- Ramanas - kuoktelėjęs. Iki kaulų smegenų korum- 
puotas, bet čia dar būtų pusė velnio. Keisčiausia, kad 
jis - praktikuojantis musulmonas, beveik fundamenta- 
listas, o kartu ir pedas. Nieko gera, kai vyksta tokia pai- 
niava jo sušiktoj kvailoj galvoj. Kartais jį ištinka tokie 
įsiūčio priepuoliai, kad sunku patikėti. Tada jis metasi 
ant mūsų. Bet gauti pylos - ne blogiausia. Blogiau, kai 
jį apninka švelnumo akimirkos, jei supranti, ką noriu 
pasakyt. Iki šiol man vis pavykdavo išsisukti ir nenoriu 
nė įsivaizduoti, kas dedasi dušuose. 

Reverdi šyptelėjo pamanęs: „Kaip jam praverčia 
baisumas...“ Jis nepaliovė akies krašteliu sekti unifor- 
muotų vyrų, kurie grįždami pamatė jį. Šie pasirodė jam 
kažkokie susijaudinę - neįprastai nervingi. 

- Jie vartoja kvaišalus, ar ne? 

- Tik Ramano vaikiai. Koką, LSD, amfetaminus. Kai 
jie prisipunta Yaa-baa, tik ir žiūrėk, kad nepakliūtum 
po jų lazdų kruša. 

Jau gerus penkiolika metų Pietryčių Azija įnikusi 
į amfetaminus. Tarp jų Yaa-baa - tikra Dievo rykštė. 
Maža širdies pavidalo tabletė, kvepianti braškėmis ar 
šokoladu, naikina neuronus ir sukelia neregėto Žiau- 
rumo priepuolius. Tailande net buvo laikraščių, kurie 
nuolat skirdavo vietos straipsniams apie žmogžudystes, 
išprovokuotas Yaa-baa. 

— Bet dabar ne viduramžiai, - kalbėjo toliau Eri- 
kas, stengdamasis įkvėpti sau pasitikėjimo. - Belan- 
gės direktorius nenuleidžia nuo jų akių. Buvo skundų. 
Pirmąkart sučiuptam nusikaltimo vietoje niekšeliui 
gresia drausmės teismas su visa jo „išprotėjusių kotų 
commando“. Kelių dienų klausimas. 

Žakas dabar neatitraukė akių nuo kalinių, kurie gru- 
pavosi su savo padėklais pagal etninę kilmę. Atkišę savo 
sulenktus lipnius pirštus, jie valgė tupėdami, - saky- 
tum, tuo pat metu būtų dar ir kakoję. 

- Bendruomenė susimetusi į blokus? 

— A priori ne. Kai pakvimpa pinigais, kaliniai su- 
sivienija, kad labiau suartėtų. Įprastas noras. Valdžia 
į tai žiūri pro pirštus. Jei gresia įklimpti į kokį mėšlą, 
visi tučtuojau išsilaksto kas sau. - Jis pratrūko juoktis. 
— Kojos spyris į skruzdėlyną... 

— O baltieji? 

- Ištirpę masėje. Anglams pavyko atsidurti visiems 
vienoje kameroje. Drauge su kinais. Italams irgi, jie 
sėdi tarp indų. 

Reverdi prisiminė savo mažytę kamerą su prausykle. 
Iki galo dar nesuprato, kokioje bendruomenėje atsidū- 
rė. Bent jau netektų kalėjimo kieme taikyti malajiečių 
ir kinų turčių. 

- Visi klanai turi savo specialybę? 

— Manyčiau. Kinai ir malajiečiai tebegyvena savaip: 
pirmieji viską parduoda, antrieji nieko neveikia. Indai 
užsiima valdymo klausimais: jie vaidina advokatus, už 
kelis ringitus* rašinėja bet kokius laiškiūkščius. 

Indoneziečiai - vergai. Galėtum vieną nusipirkti 
visai dienai tik už savo sūrio porciją. Filipiniečiai krečia 
bjauresnius dalykus. 

- Apsaugos tarnyba? 

- Žudikai. Visų blogiausi - jie neturi ko prarasti. 

Reverdi, įdėmiai stebėdamas už centrinių pastatų 


* Ringitas - Malaizijos piniginis vienetas. 

skarda dengtus didžiulius sandėlius, tęsė šeimininkišką 
apžiūrą: Erikas pagavo jo žvilgsnį. 

- Dirbtuvės. Kiekvienam blokui atskiros. Juk žinai 
principą: kai užimtos rankos, tuštėja galva. O už darbą 
moka sardinių dėžutėmis. Bet tau tai negresia: vyrukai, 
atsidūrę kardomajame, neturi teisės dirbti. 

Erikas mostelėjo gumbuota ranka: 

- Už tų barakų yra futbolo aikštė. O dar toliau, išilgai 
pelkių, stovi lūšnelės ant polių, jas kai kuriems nuskyla 
pasistatyti, nusipirkus medžiagų iš sargybinių. Antroji 
rezidencija, jei nori... 

— O šitie? 

Žakas parodė dešinėje tris riogsančius žemus pa- 
status, išmargintus drėgmės dėmėmis. 

- Pirmasis vadinasi guian. „Trūkumas“. Kaip tik čia 
uždaro tuos, kurie nebeturi iš ko užsimokėti už kvai- 
šalus. Jei jie per daug burnoja, Ramanas juos patupdo 
į antrąjį bloką: cypės karcerį. 

— O trečiasis? 

- Trečiasis, tai... tai... 

Erikas dvejojo, bet Žakas užsispyrė: 

- Pasmerktųjų korpusas, - pagaliau išlemeno. - Vi- 
duje stovi kartuvės. Regis, kad... 

Jis vėl nutilo. Puolė apžiūrinėti savo storas papades. 
Reverdi sumojo. Mirties koridorius. Jis prisiekė sau apie 
tai negalvoti ir žinojo, kad, sukaupus valią, jam tai pa- 
vyks. Jo naujas iššūkis: gyventi iki paskutinės sekundės 
neprisimenant mirties. 

Atstatė veidą saulei ir pajuto, kaip odą nusvilino jos 
kaitra. Nusišypsojo. Jutimas. Gyvenimas. Atsimerkęs 
tarė: 

— O galimybės pabėgti? 


79 


— Nulis procentų. Iš Kanaros nepabėgama. 

Žakas prisiminė Aušvico sargybinių pasveikini- 
mo žodžius: „Čia tėra vienas išėjimas - kaminas“. O 
jam - virvė. 

Erikas be perstojo tarškėjo: 

- Tvoros sienos - 7 metrų aukščio. Prieš porą metų 
atsirado tipų, kuriems pavyko ją perlipti, per valgyklos 
stogą. Vienas, užsirovęs ant spygliuotos vielos, persi- 
rėžė pilvą. Antras, dribdamas į kitą pusę, į šonkaulius 
susivarė abu kelius. Paskutinį ištraukė iš pelkės, už- 
dususį dumble. Jie turi čia specialiai apmokytų šunų, 
kurie užuodžia kvapus net vandenyje. Juos atsisiųsdino 
iš Jungtinių Valstijų. Tokie šunys mutantai pritaikyti 
prie kalėjimo sąlygų. Bet jie amžinai nespėja: teranda 
lavonus. 

Staiga Reverdi išvydo keistą vaizdą. Už 100 metrų, 
kairėje pastato pusėje, kur nepasiekia kulka, pasieniu 
slinko vyras. Skusta galva. Trumpas šešėlis ant cemento. 
Jis pasivijo jaunuolį ilgais juodais plaukais, blizgančiais 
nuo kokoso aliejaus, kurie leidosi per šviesius marški- 
nėlius ir šortus ryškiu tamsiu lataku iki pat pasturgalio. 
Hermafroditinė būtybė paėmė vyrą už rankos, ir abu 
dingo po pilku tentu. 

- Tailandiečiai, - paaiškino Erikas. - Buvau apie juos 
pamiršęs. Vienas nuėjimas - 100 ringitų. Jie susirenka 
didžiules sumas, kad pasidarytų operaciją. Galiu tau 
rasti ir mergšių. Vienas iš sargybinių jų įleidžia penk- 
tadieniais, pamaldų metu. Jei nori... 

- Ne. Jokios moters. 

Erikas pastebėjo, kad Reverdi torsas buvo visai nu- 
skustas. 

- Tailandiečiai, - šnipštelėjo išsiviepdamas, - gal 
kaip sykis tau. 

- Čia nardymui. 

- Kas? 

- Mano nuskusta oda: nardymui. Geriau prilimpa 
kombinezonas. 

Erikas su palengvėjimu pridūrė: 

- Jei nori parūkyti ar adatos, galėčiau pamėginti 
padėti... 

— Nereikia ir narkotikų. 

- Mobiliuko? 

- Ne. 

Erikas sutrikęs nutilo. Reverdi jam maloningai nu- 
metė pagraužti kaulą: 

- Kai man ko nors prireiks, kreipsiuos tik į tave. 

Erikas jį apdovanojo savo gražia šypsena: stačiai 
pianino klaviatūra su baltais ir juodais klavišais. Jis 
atsistojo, reikšdamas džiugesį tarsi komivojažierius, 
ką tik pasirašęs naudingą sutartį. 

Tą akimirką dar vienas balsas pašaukė Reverdi: 

- Jumpa! 

Priešais jį išdygo sargybinis. Žakas nustebęs atsisto- 
jo. Jumpa: jis dar ilgai nesitikėjo išgirsti šio žodžio. 

Jis paprasčiausiai reiškė: „lankytojas“. 

Kai jis nusigavo į pasimatymų kambarį, žinojo, kad 
atsidūrė priešais savo angelą sargą. 

Kokių trisdešimties metų kinas, įsispraudęs į pra- 
bangų kostiumą. Žemo ūgio, įkūnus, į tropikų karščio 
ataką atsakė blizgančiu prakaitu, kuris padengė jį tarsi 
plonytė lako plėvelė. Dešinėje rankoje laikė raudonos 
odos portfelį. Sulenktoje kairiojoje matėsi cigarečių 
blokas, šokolado plytelės, iliustruoti žurnalai. Jokių 
abejonių: jo angelas sargas. 

Sargybinis jį įstūmė į salę. Tokia proga „papuošė“ 
plieno grandinėmis ant riešų ir kulkšnių. Jam pasi- 
rodė, kad jis vaidina vaidmenį - būtent, kraujo iš- 
troškusio žudiko vaidmenį, kuriuo iš tikrųjų nebuvo. 
Grandinės, sargybinio iškilmingai laikomas automa- 
tas, karinės rikiuotės žingsniai: visos šios čia įprastos 
detalės jam pasirodė netikros; liaudies folkloras, dau- 
giau nieko. Jei Reverdi netikėtai būtų sužaidęs realy- 
bės korta - ėmęs smaugti savo sargybinį, pavyzdžiui, 
grandinėmis, tas žmogus kristų negyvas nė nespėjęs 
nutaikyti ginklo. 


82 


Pasimatymų kambarys buvo ilga, siaura patalpa su 
kybančiais ventiliatoriais. Keletas stalų su kėdėmis iš 
vienos ir kitos pusės. Saulė čia prasiskverbė pro aukštai 
įtaisytus stoglangius. Jos plonyčiai spinduliai lūžinėjo 
kampuose tarsi liuminescenciniai lazeriai. 

Kinas padėjo daiktus, kurie buvo užėmę abi jo ran- 
kas, ir entuziastingai pasuko prie jo: 

— Mano pavardė Vong Fatas, - tarė jis angliškai, 
dvejodamas, ar verta ištiesti ranką sveikintis, kai kitas 
su grandinėmis. - Aš - jūsų advokatas. Vadinkite mane 
Džimiu. Aš taip noriu. Tai mano angliškas vardas. 

- Aš neprašiau jokio advokato. 

Vyriškis skėstelėjo rankomis, parodydamas, kad, 
nepaisant jo nenoro, tai akivaizdu. 

— Oficialiai skirtas gynėjas. 

Tą sekundę Reverdi pajuto, kad jį užgula ir ima 
smaugti nerimas. Vien pamanius apie jo laukiančią 
komediją - tardymai, akistatos, nusikaltimo aplinkybių 
atstatymas, paskui paties teismo maskaradas su mala- 
jiečių magistratu, balti perukai, - jis beveik gailėjosi, 
kad išvengė linčo Papane. 
jėga pasodino Reverdi ir prirakino rankas ir kojas gran- 
dinėmis prie žiedo, įtvirtinto į grindis. Tuo metu kinas 
įsitaisė kitoje stalo pusėje, padėjo portfelį, šokolado 
plyteles ir bloką cigarečių. 

Reverdi nenuleido akių nuo pašnekovo: tėvelio sū- 
nelis, tarė sau, nupenėtas amerikietiškais tešlainiais ir 
keptais makaronais. Jo putnios rankos buvo prižiū- 
rėtos, nagai apdailinti ir nulakuoti. Po švarku matėsi 
Ralfo Loreno marškiniai, kurie buvo taip apspaudę 

jo kūną, kad priminė žarną, kietai prikimštą mėsos 
faršo. Nuo jo trenkė prabangiais vyriškais kvepalais, 
kurių turėjo išlaistyti ant savęs gerą pusę butelio. Savo 
gelsva oda jis atrodė tarsi kvepiančio vaško figūrėlė. 
Žakas neiškentęs šyptelėjo: jo advokatas buvo panašus 
į Kalėdų žvakę. 

Sargybinis pasitraukė prie durų, rankose automatas. 
Vong Fatas palaukė iki tas nutols tinkamu atstumu ir 
stumtelėjo daiktus prie Reverdi. 

- Dovanos. 

Reverdi neištarė nė žodžio. Net nenuleido akių. Ki- 
nas, vis dar ramiai šypsodamas, pridūrė: 

- Tikiuosi, kamera jums patiko. Tie kvailiai norėjo 
jus įkišti į sugriežtintos apsaugos bloką. 

Reverdi nesureagavo. Vong Fatas linksmai pliaukš- 
telėjo rankomis, tarsi pranešdamas savo seanso pra- 
džią. Atsargiai pastatė priešais save portfelį, paglostė 
apsitrynusios odos atlenkimą. Pagaliau dviem nykščio 
stuktelėjimais atstūmė aukso spalvos sagtis. 

Iš to, kaip jis atliko šią nedidelę apeigą, Žakas numa- 
nė kino prisirišimą prie savo portfelio - daikto, kuris, 
be abejonių, lydėjo jį per visus mokslo metus. Privati 
mokykla Kvala Lumpūre. Studijos Anglijoje. Grįžimas į 
Kvala Lumpūrą, kur tėtušis turėjo jam nupirkti turtingą 
tarptautinę klientūrą. Kodėl jis šioje byloje pakliuvo į 
oficialiai skiriamus gynėjus? 

- Kalbėsiu su jumis atvirai, - puolė į ataką kinas, 
leisdamas papliūpas seilių tiškalų. - Jūsų byla nieko 
gera nežada. Visai nieko. Čia turiu Mersingo polici- 
ninkų protokolą. Jie tvirtina jus užtikę netoli nusi- 
kaltimo vietos. Aš taip pat turiu autopsijos protokolo 

kopiją - dokumentą rašė geriausi Malaizijos patologai. 
Jie nustatė 27 peilio dūrius į kūną... 

Žakas vis tylėjo. Nuo tos minutės, kai jis buvo čia 
pasodintas, nekrustelėjo nė per milimetrą. 

- Jie smulkiai ištyrinėjo žaizdas ir nedviprasmiš- 
kai tvirtina apie „laukiniškumą“, „patologinį žiauru- 
mą“... 

Advokatas nutilo, laukdamas pašnekovo atsako. Bet 
jo nebuvo. Tada vėl prakalbo ir ištraukė, pasirausęs savo 
portfelyje, šūsnį popierių. 

- Aš taip pat gavau analizių rezultatus iš Petaling 
Džaya chemijos pramonės departamento. Jų atsaky- 
mai nemalonūs. Palikti ant peilio pirštų antspaudai 
- jūsų. Kraujas, rastas prie jūsų kojų ir ant jūsų kūno, 
priklauso aukai... 

Jis kėlė kitus protokolus: 

- Žinoma, dar yra Papano žvejai. Bet aš pamėginsiu 
atmesti jų parodymus - jie patys sėdi už grotų. Kalti- 
nami kėsinimusi surengti linčo teismą. - Jis uždėjo 
prakaituotą leteną ant visų dokumentų. - Taigi apkaltos 
byla sunki, Žakai. Juk galiu jus vadinti Žaku, ar ne? 

Neišgirdęs jokio atsakymo, jis pakartojo, pagaliau 
užgesinęs savo šypseną. 

- Labai sunki... Šiuo požiūriu nėra jokio kelio jus 
išteisinti. 

Reverdi jo balse išgirdo susierzinimo gaidelę - ju- 
risto pozicija. Šis jaunas žmogėnas nebuvo nei pa- 
sišlykštėjęs, nei pasibaisėjęs byla, kurioje teks stoti 
gynėju. Priešingai, atrodė, byla jį žavi. Žakas intuity- 
viai jautė: Vong Fatas pats pasisiūlė būti to „pabaisos“ 
advokatu. 

- Lieka vienintelė išeitis: įrodyti demenciją. Tai vie- 
nintelis kelias išvengti aukščiausios bausmės. Jūs būsite 
uždarytas iki gyvos galvos. Bet jei parodysite požymius, 
kad liga traukiasi, galite būti išlaisvintas ekspertams 
surašius išvadas po kokių dešimties metų. 

Reverdi tylėjo. Kinas kostelėjo, paskui tarė: 

- Šia prasme jūsų nesmarkus priepuolis Papane buvo 
labai laiku. Kaip ir jūsų atsidūrimas Ipohe. Tik gaila, 
kad nelikote toje ligoninėje. - Suspaudė kumštį. - Jei 
žinočiau, koks kretinas jus paleido, aš... 

- Aš pats. 

Džimis krūptelėjo išgirdęs balsą. 

— Aš pats paprašiau perkeliamas į Kanarą. 

— Nežinojau... Labai gaila... Norint įrodyti... 

- Aš neįrodinėsiu beprotystės. Aš nesu beprotis. 

Vong Fatas, išsidrėbęs ant stalo, pasileido juoktis. 
Netikėtai jis tapo panašus į blogą mokinį, kuris su- 
streikavo ir visai nesiruošia sėsti prie knygų. 

- Bet juk tai vienintelis būdas išsisukti nuo kartu- 
vių! 

- Paklausyk, - nukirto jo žodžius Reverdi. Jis nebuvo 
pajudėjęs nė per vieną grandinės grandį. - Aš niekada 
negrįšiu į Ipohą. Man nereikia gydymo. 

Kinas suraukė antakius: 

— Ką jūs norite daryti? Įrodyti savo kaltę? 

— Ne. 

- Šiaip ar taip, juk nesiruošiate šaukti apie savo ne- 
kaltumą? 

— Neįrodinėsiu. Aš nieko nekalbėsiu. Tegul malajų 
teismas atlieka savo darbą. Man tai nerūpi. Beje, aš 
neatsakinėsiu į jokius klausimus. 

Džimis pabarbeno į savo seną portfelį - šito jis ne- 
sitikėjo. Jo Adomo obuolys šoktelėjo tarsi bilbokė* 
rutulys. Pažvelgė į jį šnairomis ir vėl ryžosi tęsti: 

- Kol kas noriu, kad pažadėtumėte vieną dalyką. 
- Prakalbo, lyg patikėtų paslaptį. - Nereikia nė vieno 
prisileisti arčiau. Ypač Prancūzijos ambasados darbuo- 
tojų! Jie įsigeis paskirti konsultantą. Prancūzų advo- 
katą, kuris kaišios savo snapą į dokumentus. Tai labai 
blogai paveiks bylos eigą. Malajiečių teisėjai greitai 
įsižeidžia. 

Žakas tylėjo, bet ši nauja tyla galėjo reikšti sutikimą. 

- Ir, žinoma, - vėl varė toliau advokatas, - jokių 
žurnalistų. Jokių pareiškimų, jokių interviu. Reikia 
dėtis kukliu. Suprantate? 

— Ką tik tau pasakiau. Aš nekalbėsiu. Nei su teisėju. 
Nei su žurnalistais. Nei su tavimi... 

Vong Fatas įsitempė. Reverdi pakeitė toną: 

— Nebent tu man kai ką pasakysi. 

- Atsiprašau? 

- Jei nori išpažinties, pirma pats turi ją atlikti. 

- Nesuprantu, apie ką jūs... 

- Ts-s, - šnipštelėjo Reverdi, dėdamas pirštą prie 
lūpų. Pirmą kartą žvangtelėjo grandinės. 

Kinas nusikvatojo. Juokas buvo pernelyg garsus, per- 
dėtas: aiškus sutrikimo ženklas. 

- Tu gimęs Malaizijoje? 

Džimis patvirtindamas linktelėjo. 

— Kokioje provincijoje? 

* Bilbokė - žaislas, kurį sudaro nusmailintu galu lazdelė sujungta virvele 


su rutuliu, turinčiu kiaurymę. Žaidimo esmė: kuo greičiau pamauti rutulį 
ant smailiojo lazdelės galo. 


87 


- Perakas. Kameron Hailandsas. 

Reverdi pažinojo vieną Vong Fatą Kameron Hai- 
landse. Galėjo būti, kad atsitiktinai... 

— Ką ten veikia tavo tėvas? 

— Turi savo fermą. 

— Drugelių? 

— Taip. Jūs... Iš kur jūs žinote? 

Reverdi šyptelėjo. 

— Aš pažįstu tavo tėvą. Vienu metu pirkdavau iš jo 
produktus. 

Kinas atrodė visai išmuštas iš vėžių. 

— Ko-kius produktus? 

— Klausimus užduodu aš. Tu ten, miškuose, ir už- 
augai? 

- Iki penkiolikos metų, - nenoriai išspaudė Džimis. 
- Vėliau mokiausi Anglijoje. 

— Ir tu grįžai atgal? 

- Dvidešimties metų. Baigti teisės studijas Kvala 
Lumpūre. 

— O paskui? 

- Grįžau namo, į Kameron Hailandsą. 

Tas grįžimas į užkampį nuskambėjo neįtikimai. Ka- 
meronas buvo aukštikalnių regionas, labai vertinamas 
turtingos Kvala Lumpūro bendruomenės, bet tinkamas 
tik savaitgaliams praleisti. Žakas neįsivaizdavo, kad 
advokatas galėtų taip save palaidoti miškuose. 

- Tai mano gimtos vietos, - paaiškino Džimis, tarsi 
būtų nuspėjęs savo pašnekovo skepsį. 

Reverdi toptelėjo kita mintis. Šis uždelsto brendimo 
paauglys jam atrodė vis mažiau suprantamas. 

- Tu klajoji po regioną? 

— Regioną? 

— Na, aplink Kameron Hailandsą. Tai vaikščioji po 
tas vietas? 

- Ir taip, ir ne. Savaitgaliais... 

Žakas užuodė keistą kvapą. Rūgšties dvokas, permu- 
šantis kino kvepalus. Baimės kvapas. Jis neatlyžo. 

— Kur tu ten vaikštai? 

- Šiaurinėje dalyje. 

— Tailando pasienyje? 

Džimis rangėsi savo kėdėje. Kvapas stiprėjo. Ore 
sklandė nerimo molekulės. Žakas dar giliau įsmeigė 
vinį: 

— Kodėl ten? 

- Gaudyti drugelių. 

- Kokių drugelių? 

Džimis neatsakė. Reverdi pasiūlė: 

— Nedidukes putytes, labai dailias, labai šiltas? 

— Ką? Aš... nesuprantu, ką jūs norite pasakyti... 
Absurdas. 

Kinas uždarė portfelį visas drebėdamas. Žakas ati- 
džiai stebėjo jo putnias rankas ir įsivaizdavo: storulis 
vyras, jaunesnis, masturbuojasi tėtušio fermoje, ap- 
suptas drugelių, skarabėjų, skorpionų, skinantis savo 
malonumą paslapčiomis, tarp knibždančių vabzdžių. 
Dabar jo vaizdinys pasidarė matomas, konkretus. Jis 
žinojo, kad advokatas jo rankose - kinas tapo jo proto 
kalinys. Jis jam kirto: 

— Nuo 90-ųjų metų ir AIDS paplitimo malajiečiai 
atsiveža nekaltų mergaičių prie Tailando sienos. Kiek 
žinau, galima pralaužti nekaltybę už 100 dolerių. Ne 
kažin kas tokiam turčiui kaip tu... 

- Jūs išprotėjote. 

Vong Fatas atsistojo, bet Reverdi sugriebė jo riešą 
ir privertė vėl atsisėsti. Judesys buvo toks greitas, kad 
sargybinis nespėjo prišokti. Žakas sušnibždėjo: 

- Tik nesakyk, kad netiesa! Kad tu neini savaitga- 
liais laužti nekaltų mergelių. Kerohas, Tanah Hitamas, 
Komon Kala. Tu ten tikriausiai gerai smaginaisi. Ką ir 
kalbėti: koks kaifas tuos saldainiukus sprogdinti, ir dar 
be prezervatyvų! 

Advokatas nepratarė nė žodžio. Jo akys lakstė ieško- 
damos priebėgos ant grindų. Reverdi lėtai suspaudė jo 
ranką ir tyliai tarė: 

-— Tu neturi dėl nieko gailėtis. Niekada. 

Kinas pakėlė akis. Skruostais ritosi stambios ašaros. 

- Ar žinai, ką yra pasakęs Rinzai Roku? „Jei sutiksi 
Budą, nužudyk jį; jei sutiksi savo tėvus, nužudyk juos; 
jei sutiksi savo protėvį, nužudyk savo protėvį! Tik tada 
pasijusi išsivadavęs!“ Tu turi viską išmėginti ir niekada 
nepatirti gėdos, supranti? 

Žakas pamatė, kaip Džimio akių lėliukėse nušvito 
vilties kibirkštėlė. Būtent to jis ir buvo atėjęs ieškoti: 
sutarimo su blogiu. 

Jis leido minutę įsiviešpatauti visiškai tylai, lygiai 
tiek, kad kinas spėtų atsikvošėti, paskui tarė: 

- Dabar mano eilė. 

Kinas sukrutėjo savo kėdėje. Iki šiol sėdėjęs kaip ant 
žarijų, pajuto palengvėjimą. 

- Stokis ir užeik man už nugaros. 

Labai nedrąsiai Vong Fatas pakluso. Sargybinis įsi- 
tempė: jis įdėmiai sekė sceną. Džimis jam rankos mos- 
telėjimu parodė, kad nėra ko nerimauti. 

- Žiūrėk man į pakaušį. 

Už savęs pajuto vyro kvėpavimą - skubrų, dusulingą. 
Juto jo prakaito - lipnaus, tiršto - kvapą ir, priešingai, 
mėgavosi savo kūno sausumu. Jis priklausė mineralų 
pasauliui. 

— Ką tu matai? 

— Aš... žymę. 

— Kaip ji atrodo? 

- Linija. Brėžis. Tarytum likęs randas po užgijusios 
žaizdos, kur neauga plaukai. 

- Kokios formos tas randas? 

Tyla. Jis įsivaizdavo kiną, palinkusį prie jo pakaušio, 
rūpestingai renkantį žodžius: 

- Sakyčiau... kilpa, spiralė. 

— Grįžk atgal sėstis. 

Džimis atsisėdo, apsiramino. Reverdi balsas sklido iš 
pačių gelmių, taip jis kalbėdavo per apnėjos kursus. 

- Tai ne randas. Ne ta prasme, kaip tu manai. Jokios 
žaizdos nebuvo. Plaukų slinkimas. 

- Plaukų slinkimas? 

- Išgyvenus psichologinį šoką plaukai nebeatauga 
vienoje kurioje tavo kiaušo vietoje. Odoje lieka patirto 
skausmo žymė. 

— Kokio... kokio skausmo? 

Reverdi šyptelėjo: 

— Ne šiandien apie tai prisiminti. Tik tu turi suprasti, 
kad kai buvau vaikas, man kažkas nutiko. Nuo to šoko 
liko šis ženklas, įbrėžtas ant mano kūno. Kilpa, kuri 
primena skorpiono uodegą. 

Kinas išsižiojo. Jo Adomo obuolys nejudėjo - jis 
pamiršo nuryti seilę. 

- Bet kuris kitas būtų užsiauginęs plaukus, kad pa- 
slėptų šią žymę. Tik ne aš. Jėgas atima tik tos žaizdos, 
kurias slepi. 

Vong Fatas nenuleido nuo jo akių. Jo blakstienos 
mirksėjo pernelyg greitai, tarsi jis būtų apakintas lem- 
pos šviesos. 

- Mano žaizda - ne silpnumo ženklas. Ne nega- 
lios. Tai jėgos ženklas, kurį visi turi matyti ir priimti. 
Niekada nieko neslėpk, Džimi. Nei savo geismų, nei 
nuodėmių. Tavo yda, tavo potraukis nekaltoms mer- 
gelėms - tai tavo pėdsakas ant pasaulio kūno. 

Reverdi vėl davė ženklą patylėti - Džimis ekstazėje 
neteko žado. Paskui jis mostelėjo savo grandinėmis ir 
prabilo ne tokiu iškilmingu balsu: 

- Jei nori būti mano draugas, išplėšk iš savo širdies 
gėdą. Ir nekalbėk daugiau su manimi tokiu pasipūtė- 
lišku tonu. Nebeaiškink daugiau savo šalies įstatymų. 
Tu dar nevaikščiojai, kai aš jau nardžiau su nelegaliais 
žvejais Penano platumose. Ir ypač daugiau niekada 
nepasakok apie demenciją. 

Žakas suurzgė: 

- Warden! (Sargybini!) 

Ir švelniu balsu, tarsi būtų siūlęs atpjauto mango, 
pridūrė: 

- Cigaretes gali išsinešti. Aš nerūkau. 

Jis nerado to, ko ieškojo bibliotekoje. 

Dar tikėjosi sėkmės Limier archyvuose. Tai buvo 
milžiniška patalpa, stačiai labirintai. Leidybinė gru- 
pė - laikraščio savininkė perpirko krūvas senų laik- 
raščių, išleistų iki pat XX a. pradžios. Pažiūrėti kori- 
doriai su metalinėmis spintomis pasieniuose atrodė 
priglaudę draudimo sutartis ir socialinės apsaugos 
bylas. Iš tikrųjų jie slėpė didelę dalį žmonijos nusi- 
kaltimų - žmogžudystes, prievartavimus, kraujomaišą. 
Visos sunkiai įsivaizduojamos šlykštybės buvo čia, 
rūpestingai surūšiuotos pagal metus, numerius ir ka- 
tegorijas. 

Markas dažnai ateidavo čia padirbėti, ypač kai tvarkė 
rubriką „Tamsiosios istorijos bylos“ - specifiniai Limier 
puslapiai, skirti praeities nusikaltimams. Šalia archyvų 
dar buvo darbo salė, kur stovėjo daugybė stalų ir kavos 
automatas. 

Bet svarbiausias visų ieškojimų „elementas“ buvo 
leidyklos archyvaras Žeromas, kurį, atrodo, nupirko 
kartu su tomis krūvomis laikraščių. Markas nežinojo 

jo pavardės. Vyras pasakodavo taip, tarsi jis pats būtų 
išgyvenęs visus procesus ir teismo tyrimus, aprašytus 
čia sudėtoje spaudoje. Pro jį neprasprūdo nė viena 
pavardė, nė viena data. Jo išvaizda buvo išties kari- 
katūriška. Nenusakomo amžiaus, nė vieno išskirtinio 
ženklo, visais metų laikais dėvėjo daugybę megztinių, 
užsivilktų vienas ant kito. Vilnos ir neilono tūkstant- 
lapis. Išgirdęs Marko klausimą, Žeromas nė sekundės 
nedvejodamas nurodė, kur ieškoti. 

Eidamas palei metalines lentynas tarsi po alėjas, šį 
pirmadienio rytą Markas prisiminė praėjusį savaitgalį. 
Be paliovos mąstė apie Žaką Reverdi. Kompulsyvus 
žudikas. Plėšrus žvėris. Suvedžiotojas.Vyras, kurį die- 
vina moterys. 

Neišėjo iš galvos Eriko Šrekerio ir mažosios kambo- 
džietės pasakyti žodžiai. Be abejonės, jie teisūs, bet jis 
įsitikinęs, kad kol kas niekas nesužinojo tiesos apie tą 
vyrą ir jo veiksmus. 

Penktadienį jis greitosiomis surezgė straipsnį veikiau 
apie 1997 metais nagrinėtą Kambodžos bylą. Jis jau ne- 
norėjo rašyti įdomaus straipsnio ir atkapstyti Vergensui 
sensacijos. Vis labiau tvirtėjo įsitikinimas: Žakas Rever- 
di - Blogio įsikūnijimas, siekiantis savo slaptų tikslų. 
Toks grynuolis, kurio Markas ilgai ieškojo. Žudikas, 
kuris blaiviu protu galėjo teisingai įvertinti savo neu- 
rozę ir parodyti tarsi permatomą Nusikaltimo veidą. 

Dvi dienas jis prasėdėjo užsidaręs studijoje ir dar 
kartą peržiūrėjo turimą medžiagą. Laikraščių iškarpos, 
fotografijos, biografijos, interneto tinklalapiai - visa 
perėjo per jo rankas. Jis galėjo atmintinai cituoti iš- 
tisas pastraipas tokios literatūros. Bet visi tie faktai, 

apklausos, komentarai, liaupsės - buvo iš „teigiamo“ 
Reverdi gyvenimo. O kas dėl Pisaiji interviu, jis glotnus 
tarsi rami jūra. 

Sekmadienio vakare, galutinai nusivaręs po dviejų 
parų bergždžio darbo, jis įsitikino, kad yra tik viena 
skubi išeitis: suartėti su žmogžudžiu. Bet kokiais būdais 
išplėšti iš jo interviu. 

Tai vienintelis kelias apie jį sužinoti daugiau. 

Markui šovė į galvą mintis, dar miglota, kurią vertėjo 
kiek geriau patyrinėti. Jis sustojo viename praėjime: 
aptiko spintą, kurios ieškojo. Atstūmė dureles ir iš- 
traukė seną Limier numerį. Vis dar tebestovėdamas, 
pavartė laikraštį ir rado straipsnį, kurį norėjo dar kartą 
perskaityti. 

Tai buvo medžiaga apie kalinių susirašinėjimą su 
gyvenančiais laisvėje. Markas nebuvo tos temos žino- 
vas - jis tik girdėjo, kad žudikai maniakai gaudavo gyvą 
galą laiškų: su įžeidinėjimais, pamokymais maldauti 
pasigailėjimo, atjautos laiškų, taip pat ir poemų, meilės 
prisipažinimų, susižavėjimo tiradų... 

Perbėgdamas akimis straipsnį, prisiminė skaičius 
ir faktus. Štai toks žudikas kaip Gi Žoržas nuo bylos 
nagrinėjimo pradžios per dieną gaudavo iki 100 laiškų. 
Niekai, palyginti su amerikiečių žudikais, kurie kurda- 
vo interneto svetaines, beje, labai turiningas, - per jas 
jie parduodavo savo nuotraukas su dedikacijomis, net 
jų pačių tapytus paveikslus, eskizus, rašytus tekstus ir 
eilėraščius. 

Bet reportažas ne vien apie garsiausius kalinius. 
Visi įkalintieji trokšta artimų ryšių. Kalėjime susira- 
šinėjimas - atskiras pasaulis. Pažinčių su laisvėje 

gyvenančiais užmezgimu dažniausiai rūpindavosi 
specialios karitatyvinės draugijos. Prancūzijoje jos 
vadinosi „Bovė paštas“, „Genepi“*, „Neakivaizdinė 
draugystė“... Per jas eidavo tūkstančiai laiškų. Orga- 
nizacijos saugumo sumetimais visada siūlydavo sa- 
vanoriams rašyti pasirinkus pseudonimą ir duoti ne 
savo, ojų centro adresą. Laikraščiai spausdindavo aibę 
skelbimų. Pavyzdžiui, dienraštis LTItinėrant rubrikoje 
„Jausmų šešėlyje“ spausdindavo kalinių, ieškančių pa- 
prasčiausios laiškų rašytojos, draugės ir giminingos 
sielos, skelbimus. 

Gimininga siela. 

Tai tema, kuri domino Marką. Jau nekalbant apie 
tai, kiek idiliškos meilės ryšių užsimezgė iš tokio susi- 
rašinėjimo. Padėtį apibūdino du skaičiai: 90 procentų 
kalėjimo korespondentų - vyrai, 80 procentų susi- 
rašinėjančių laisvėje - moterys. Labai greitai papras- 
ti laiškai virsdavo meilės prisipažinimo liudijimais ir 
kartais tokia pažintis baigdavosi laimingai: santuoka 
išėjus į laisvę arba net pačiame kalėjime. 

Buvo meilė. 

Buvo ir seksas. 

Tos, kurios rašydavo kaliniams, turėdavo aiškiai ar 
tarp eilučių įsivaizduoti kalinių regimas haliucinacijas. 
O šiems epistoliarinis ryšys virsdavo fizinio meilės 
akto erzacu. 

Markas skaitė toliau, įtempęs iki baltumo įkaitusias 
smegenis. Jis prisiminė, kaip vienas žurnalistas iškė- 
* Genepi-groupement ėtudiant nationald'Enseignement aux personnes 


incarcėrėes (prancūzų k.) - nacionalinis studentų sambūris įkalintiems 
asmenims šviesti. 


96 


lė aikštėn kai kuriuos nukrypimus šioje srityje. Kali- 
niai - lengvas grobis; užkietėję nusikaltėliai, kurie nė 
vienu nepasitiki, bet kartu ir žmonės, kuriuos kankina 
nuobodulys ir vienatvė. 

Rado ir anekdotinių pasakojimų. Prancūzijoje viena 
moteris „uždegė“ kalinį savo juslingais laiškais, pa- 
stūmėjo jį į regimąsias haliucinacijas. Kalėjimo admi- 
nistracija sunerimo dėl tokio pornografinio žaidimo ir 
sužinojo, kad moteris iš tikrųjų ištekėjusi. Šiuos laiškus 
ji rašė drauge su savo vyru: abu ištvirkėlius jaudindavo 
atsakymų skaitymas... 

Jungtinėse Valstijose šios apgavystės ėmė duoti 
pelno. Kalifornijos ir Floridos kalėjimuose daugelis 
kalinių rašė meilės laiškus, kurių temperatūra sulig 
kiekvienu nauju laišku vis labiau kaisdavo. Tada jų 
partnerės pasiūlydavo jiems už vidutinį mokestį atsiųs- 
ti savo pačių išraiškingesnes fotografijas. Žmogėnai už- 
mokėdavo, liedami karštą prakaitą ir spermą priešais 
tų moterų, kurias manė pažįstą, atvaizdus. O iš tikrųjų 
tų partnerių nebuvo: veikė paprasčiausias pornogra- 
finis tinklas, vadovaujamas smulkių niekšelių, kurie 
rado būdą, kaip prasimanyti juoko ir pinigėlių iš tų 
savo nuotraukų. 

Sunkūs nusikaltėliai. 

Bet kartu žmonės, kenčiantys nuo nuobodulio ir 
vienatvės. 

Markas sulankstė laikraštį ir pasuko prie fotospaus- 
dintuvo. Išgirdo silpną Pisaiji balselį: „Moterų nu- 
mylėtinis. Jei norite interviu, pasiųskite pas jį savo 
draugužę“. Įjungė aparatą ir ėmė kopijuoti, puslapis po 
puslapio, net nenuleidęs dangčio. 

Kai blykstės šviesa apšvietė veidą, jis tebekūrė savo 
planą. Staiga į galvą lyg žaibas tvykstelėjo keli skie- 
menys. 

Elizabetė. 

Toks būtų vardas, kurį jis pasirinktų. 

Kastingams praskaidrinti Kadidžė turėjo vieną daik- 
čiuką: filosofiją. 

Ilgomis laukimo valandomis salėse, atsiduodan- 
čiose prakaitu, sumišusiu su kvepalais, perpildytose 
moteriško kvaksėjimo ir tylaus poterių bambėjimo, 
ji mintyse kartojo kursą. Kai jas visas sugrūsdavo į 
kambarį be langų ir baldų, tik su keliomis eilėmis iš- 
klerusių kėdžių, ji kartodavo Spinozos Tris pažinimus. 
Kai ją pastatydavo įprastam anatomijos egzaminui, ji 
mintyse peržvelgdavo Hėgelio Šeimininką ir vergą. O 
kai ją paprašydavo kastingo direktoriaus kabinete kelis 
žingsnius paeiti, ji prisimindavo Nyčės valią valdyti. 
Tokiomis valandėlėmis susitelkimas padėdavo jai užsi- 
miršti, kad ji - tik gyva mėsa ir niekas daugiau. Net jei 
ši mėsa žadėjo tapti pati brangiausia Paryžiuje. 

Šiandien ji mąstė apie vieną savo disertacijos skyrių, 
kuriame nagrinėjo kraujomaišos draudimo klausimą. 
Savo knygoje Elementarios giminystės struktūros Klo- 
das Levi-Strosas konstatavo, kad vienintelis bendras 
bruožas, vienijąs žmonių ir gyvūnų bendruomenes, 

vienintelis gamtos ir kultūros konvergencijos taškas — 
kraujomaišos uždraudimas. Būdamas visuomeninis, 
šis dėsnis kartu yra ir visuotinis. 

Kadidžė ypač domėjosi šia analize. Nes etnologas 
klydo: pasirodo, jis nežinojo, kad antikos laikų ben- 
druomenės, tarp jų pačios žinomiausios, pritarė gi- 
minaičių artimiems ryšiams. Pavyzdžiui, tarp Egipto 
dinastijų buvo priimta tuoktis broliui su seseria, sū- 
nui su motina. Tokiu būdu būdavo išsaugomas švarus 
šventas karalių kraujas. Šiuo klausimu jis pareiškė ir 
daugiau minčių, bet tai netiko jos moksliniam darbui. 
Atsiduso, užvertė knygą ir įsistebeilijo į paneles, kurios 
sūkuriavo aplinkui. 

Čia dalyvavo įprasta bendruomenė: „Susivienijusios 
anoreksikės“, „Bohemiškos bimbos“, „Rytų kregždu- 
tės... Kaip kaskart, ją ir vėl persmelkė blaivi mintis: 
„Ką čia veikiu?“ Atsakymas paprastas: pinigai. Kai esi 
dvidešimt dvejų metų arabiūkštė iš Egipto arabų gi- 
minės, kai užaugai Ženeviljė, La Banan kvartale, kai 
ištįsai iki 1 metro 79 centimetrų ir sveri 57 kilogramus, 
nors augai maitindamasi tik kriauklelių makaronais, 
abejonių negalėjo būti: reikėjo mėginti sėkmę. Nuo 
minties, kad vien tik už klubų kraipymą ir tamsių akių 
žvilgsnį galėtų gauti tūkstančius eurų, ją užplūdo pa- 
sididžiavimo jausmas. Negalėjo būti nė kalbos apie 
tokios progos pražiopsojimą. 

Abejingai pavartė savo buką*, kurio gamybą finansa- 
vo Alisos agentūra, palaikiusi ją tame kryžiaus žygyje. 
Fotografijos nėra klaikios... Kad tik tiktų pats sub- 


* Book (anglų k.) - manekenių nešiojamas jų nuotraukų pavyzdžių ap- 
lankas. 

jektas! Mergiotė matine oda ir rusvomis garbanomis, 
taip besistengianti atrodyti natūrali ant blizgaus foto- 
popieriaus. Kadidžė pati sau patiko. Įdegusi oda tarsi 
didžiulis audeklo gabalas, panašus į muarą, į kurį ji 
įsisiautusi svajojo apie dykumą. Ji grožėjosi savo kam- 
puotu veidu - keistu, dėl kurio visus vaikystės metus 
buvo laikoma baidykle ir kurio grožis jaunystėje iškilo 
tarsi vulkaninė sala virš dulsvos jūros plynės. Bet ypač 
jai patiko iš nuotraukų žvelgiančios akys, truputį asi- 
metriškos, patiko juodi vyzdžiai auksiniais apvadais, 
blizgantys iš po vešlios antakių tankmės. Rytais, tyri- 
nėdama save veidrodyje, ji būdavo sukrėsta to, kas aki- 
vaizdu: kaip Paryžius galėjo iki šiolei apsieiti be jos? 

Šiandien ją slėgė nerimas. Baiminosi atrankos? Ne. 
Tai jau trisdešimtoji jos atranka, ir ji buvo užsigrūdi- 
nusi. Drovėjosi tų kitų merginų? Irgi ne. Buvo įpra- 
tusi prie šių puošnių velniūkščių, kurios iš pradžių iš 
tiesų bjauriai ją veikė. Buvo kitas dalykas. Pasąmonėje 
glūdėjo mintis, kuri kėlė vidinį nerimą. Ji peržvelgė 
kandidates ir išskyrė vieną, nerealaus grožio blondinę 
lygiais plaukais, panašią į anemišką angelą. 

Kadidžei ji priminė vieną iš mokslinės fantastikos 
personažų, numirėliškai išblyškusių, ieškančių naujos 
planetos, nes jų planeta netenka energijos. Po vos įžiū- 
rimais antakių lankais žydra žvaigždė - vyzdys. Kobalto 
ženklas, kuris primena įbrėžimą, dangaus žaizdą. 

Kadidžė pajuto kylantį šleikštulį. Ją trikdė būtent 
toji blondinė. Po grimu pastebėjo pavojaus ženklą: 
paakiuose ratilai - melsvai violetinio atspalvio, šla- 
piuojanti nosis, uždribę vokai. „Apsvaigusi nuo nar- 
kotikų“, - tarė sau Kadidžė. Toksikomanė, stovėjusi už 

kelių centimetrų, kėpsojo į ją nematančiomis akimis, 
trūkčiojančiomis lūpomis. 

Kadidžė nusisuko ir pamėgino vėl sukaupti dėmesį 
į savo knygą, bet buvo per vėlu. Ją užplūdo prisimi- 
nimai. 

Ženeviljė. La Banan kvartalas. 

Riksmai, permušantys radijo stotį F3. 

Beprotiški Greitosios medicinos pagalbos šauks- 
mai. 

Ir ilga gyvenimo istorija, apnuodyta heroinu. 


Narkotikai - jos lopšys. 

Jos pradžių pradžios lova. 

Ji negalėtų tiksliai pasakyti, kada ir kaip tą suvokė. 
Tai buvo tiesa, kuri pamažėle tapo jai aiški. Būdama 
penkerių, ji jau turėjo priprasti būti nepavalgiusi, am- 
žinai laukti mokyklos kieme. Turėjo prisitaikyti prie 
paslaptingo laikrodžio, kuris, atrodė, tvarkė jų šeimos 
gyvenimą. Laikrodis su sustingusiomis rodyklėmis, 
kurios skelbdavo naują laiką, valandų seką be jokios 
logikos. Jos tėvai pietaudavo 2 valandą ryto. Ding- 
davo daugeliui dienų, paskui grįždavo ir ištisą parą 
miegodavo. 

Bet svarbiausia - ji turėjo prisijaukinti baimę. Nuo- 
latinę priepuolių, pykčio, smūgių grėsmę. Neįmanoma 
numatyti smurto, užgriūvančio be jokio paaiškinimo. 
Ir visada miglotą įsitikinimą, kad blogio ištakos kitur. 
Augdama Kadidžė pagaliau suprato: visų tų nelaimių 
priežastis - tėtės ir mamos „liga“, kuri juos versdavo 
badytis adatomis, naktimis kuo skubiausiai eiti iš namų 
ir kartais keletą savaičių gulėti ligoninėje. 

Kadidžei sukako devyneri. Į savo tėvus ji ėmė kitaip 
žiūrėti. Pamiršo savo baimes, pagiežą, tylų pyktį ir 
gyveno visiškoje vienatvėje. „Kailio“ vanojimas, bar- 
niai - tai neteisinga, ypač jos mažojo brolio, kuriam 
tik ketveri, ir jos dviejų - šešiametės ir septynme- 
tės - seserų atžvilgiu, bet dėl to nebuvo kaltų. Jos tėvai 
buvo kaliniai, infekuotieji. Iš tiesų jie nebuvo tikri 
„Suaugusieji“. 

Kadidžė visus reikalus perėmė į savo rankas. Kaip 
vyriausioji tapo šeimos tvarkos, kurios ji pati niekada 
nebuvo patyrusi, puoselėtoja. Nuo šiol tik ji eidavo 
parsiversti brolio ir sesių iš mokyklos, virdavo valgį, 
padėdavo ruošti namų darbus ir prieš miegą skaitydavo 
pasaką. Ji pasirašydavo pažymių knygelėje, pildydavo 
socialinės pagalbos anketas, tvarkė visus namų doku- 
mentus. Netrukus ne kas kitas, o ji pati, dešimtme- 
tė mergaitė, pradėjo keliauti į kitą Ženeviljė pakraštį 
ieškoti tėvams dozės tuo metu, kai kiti vaikai eidavo į 
parduotuvę pirkti ilgo batono. 

Ji tapo ekspertė. Ypač kvaišalų paruošimo. Ištirpinti 
heroiną vandenyje. Mišinį pakaitinti ir išgryninti. Pri- 
dėti lašą citrinos rūgšties ar vynuogių acto, kad narko- 
tikas geriau ištirptų. Viską švirkštu susiurbti, prieš tai 
dar perfiltravus per medvilnės skiautę, kad nepakliūtų 
nė menkiausia dulkelė. Kiti vaikai mokosi, kaip kepti 
pyragą, o ji, mažoji Kadidžė, jau žinojo, kaip apdoroti 
heroiną. Arba kreką - nelygu kada. 

Ji veikė kaip tikra medicinos sesuo. Ją įkyriai per- 
sekiojo aseptika. Be paliovos blizgindavo vonios kam- 
barį, virtuvę, tualetą, žodžiu, visus vandens taškus. Ji 
dezinfekuodavo kiekvieną dalelę spiritu, suveikdavo, 

kad vaistinėje iš anksto gautų daugiau švirkštų. Pati 
mokėjo daryti injekcijas savo tėvams. Jau seniai jų ran- 
kų venos buvo pernelyg sukietėjusios ir adata sunkiai 
lindo. Randai, šašai, abscesai: reikėjo rasti kitų taškų 
dūriams. Kojoje, po liežuviu, į raumenį. 

Slaptas rojaus kampelis Kadidžei atsiverdavo vie- 
nuoliktą valandą vakaro, kai būdavo baigti visi namų 
ruošos darbai. Tik tada ji puldavo ruošti pamokų. Tą 
iš tiesų ji mėgo labiau už viską. Net šiandien prisimena 
savo spalvotus sąsiuvinius, lengvą Stypen plunksnos 
slydimą žydrais puslapių langeliais. Vienintelis gyve- 
nimo malonumas. Oazė košmare. 

Ėjo metai. Padėtis sunkėjo. Kai Kadidžei sukako 
dvylika, ji suprato, kad žodis „narkotikas“ yra tiksli 
žodžio „viltis“ priešingybė. Heroinas tegali padėti nu- 
sileisti į dugną, plaukti, kur bangos neša, nusiristi iki 
paskutiniosios - iki mirties. Buvimai ligoninėje vis 
kartojosi. Ir vis dažnėjo. Laimei, niekada motina ir 
tėvas nebūdavo uždaromi vienu metu. Antraip visi 
keturi vaikai būtų buvę išskirstyti po šeimas. Kai vienas 
iš tėvų grįždavo po gydymosi kurso, stodavo trumpas 
atokvėpis. Bet liga kartodavosi, ir beprotybė įgydavo 
dar sunkesnį pavidalą. 

Keturiolikmetė Kadidžė skubėjo gyventi. Dar ketveri 
metai ir ji bus pilnametė. Kas rytą meldėsi, kad jos se- 
niai iki to laiko nenusibaigtų ar neišprotėtų. Mergaitė 
jau buvo susižinojusi dėl brolio ir seserų globos. Buvo 
viskam pasirengusi. Nė vienos dienos neabejojo, kad 
visa baigsis katastrofa. Bet ji įsivaizdavo laipsnišką sly- 
dimą žemyn, matė lėtą jų gesimą. 

Ji turėjo teisę į apokalipsę. 

Jai - šešiolika ir ji ką tik pradėjo mokytis priešpas- 
kutinėje vidurinės mokyklos klasėje. Buvo ruduo, bet 
dar ir šiandien jai sunku prisiminti tą datą. Tada, naktį, 
sapno košmaras virto tikrove. Ji staiga pajuto stiprų 
kvapą; ugnies kvapą, kuris ją visada persekiodavo, ir 
kuris dabar buvo čia, visai arti jos. Kai atsimerkė, ne- 
pamatė nieko. Kambary tvyrojo tiršta juoduma. Ne- 
suprasdama, kas vyksta, ji sušnibždėjo: „Peleninės“. Ir 
tučtuojau suprato, kad jos tėvai žuvę. 

Kadidžė šoko iš lovos, apčiuopomis papurtė brolį ir 
seserį, miegojusius greta jos. Jų kūnai buvo be gyvybės 
ženklų, tarsi tyliai iš miegų būtų perėję į mirtį. Kadidžė 
suriko, ėmė pliaukšėti delnais per skruostus, pakėlė 
juos ir vargais negalais išplėšė iš asfiksijos nagų. Ati- 
darė langą, įsakė jiems niekur neiti, tik kvėpuoti - ir 
nejudėti. 

Pati išbėgo ir nuslinko prietemose skęstančiu ko- 
ridoriumi. Vos prisiliesdama prie degančių sienų, ap- 
graibomis pasiekė „jų“ kambarį. Ji svyravo, visa dre- 
bėjo, nors aplink toks karštis, bet galva šaltakraujiškai 
dirbo. Ji gyveno jau ne šiandiena, jau matė save ateity. 
Prisiekė - iš visos širdies - niekada nepalikti saviš- 
kių - „mažylių. 

Ar durys iš tiesų buvo įkaitusios iki raudonumo, 
kaip prisiminimuose? Ne. Tik atminties deformacija. 
Beje, ji tada jas išvertė petimi net neapsideginusi. Prie- 
šingai, viduje liepsnos plaikstėsi niršulingais ratilais. 
Jos tėvas, sėdėdamas lovoje, degė gyvas, akivaizdžiai 
abejingas ugniai, ryjančiai veidą. Rankoje įbesta adata, 
nė ženklo gyvybės. Mirtina dozė. Visą kitą darbą baigė 
uždegta cigaretė. 

Kadidžė surado motiną. Pamatė prigludusią prie 
savo vyro, traškančiais plaukais. Mergina pamanė: „Jie 
nieko nepajuto, jie nekentėjo“. Ir kaip tik tą sekundę jų 
kūnai susmuko, nuslinko į patalus, netekdami mate- 
rialumo. Gal tai tik haliucinacija, kitas ašarų ir liepsnų 
pavidalas... Kaip ir kitas vaizdas, skaudžiai įsirėžęs jai 
į atmintį: apnuoginta tėvo ranka atsiskiria nuo kūno ir 
krenta ant žemės tarsi pliauska ant židinio pagrindo, 
gerai įsidegus ugniai. 

Kai pabudo, gulėjo ligoninės lovoje ir kvėpavo per 
skaidrią plastiko kaukę. Gydytojas kalbėjo nenatūraliu 
tonu. Jos brolis ir abi seserys esą išgelbėti, bet reikia eiti 
atpažinti tėvų lavonų. Ar tik ne ji vyriausioji? Po dvie- 
jų dienų atidarė priešais ją šaldymo spintą. Jie gulėjo 
persipynę, jų atskirti buvo neįmanoma; dvi pajuodusios 
krūvelės, kartu sulipdytos išsilydžiusių fibrų tinklu. 

Prie šių apanglėjusių lavonų Kadidžė prapliupo rau- 
doti. Tikras nervinis priepuolis. Ją išvedė, paguodė, 
apipylė dvasią stiprinančiais žodžiais. Bet Kadidžę buvo 
užvaldžiusi neapykanta. Tūžmastis, kartėlis, taip seniai 
kaupęsi jos krūtinėje, pagaliau sprogo. Siutulys, dar su- 
stiprėjęs pamačius tuos neatpažįstamus degėsius. Jiems 
jau nebaisūs jokie smerkimai, jokie kaltinimai. O juk 
jie paliko juos vienus šiame pasaulyje ir pabėgo nuo 
atsakomybės už juos. Prakeikti šunsnukiai! Apsiramino 
morgo koridoriuje. Dar prisiminė gydytojo balsą. Tik 
balsą, bet ne veidą. Tylų, švelnų, kuris ją ramino. Vis 
tas sumautas tonas. Ir žodžių tuštybė. 

Ji manė, kad su abiem pabaisomis viskas baigta. Kly- 
do. Psichologas ją perspėjo: toks šokas - jis kalbėjo apie 
„afekto hematomą“ - lengvai nepraeina. Ir buvo teisus. 

Nesąmoningai ją užvaldė ugnis. Iš pradžių apdegė ji 
pati. Nė nesuvokė, kaip. Kairės rankos dilbis ilgai dar 
saugojo vėžlio šarvų odą su mineralų raukšlėmis. Bet 
apdegęs buvo ir jos vidus - ugnis kasnakt vis grįždavo. 
Ir tėvas žvelgdavo į ją liepsnojančiais vyzdžiais. Ir jo 
ranka krisdavo vėl ir vėl, daužydama jos svajones, nai- 
kindama jos vidų. Niekas to nematė, bet ji degė gyva. 
Einant metams Kadidžė įsitikino priklausanti postato- 
minės eros kartai, kaip Hirosimos užkrėstieji, kurių net 
patys genai buvo sudeginti ir kurie galėjo leisti į pasaulį 
tik pasmerktus vėžiui ir išsigimusius vaikus. 

Ugnis turėjo ir kitų pražūtingų padarinių. Jai šešio- 
lika ir ji neturėjo teisės į brolio ir seserų globą. Padavė 
prašymą nustatyti priešlaikinę pilnametystę: atsakė 
neigiamai. Ir jie atsidūrė skirtingose šeimose. Kadidžė 
įnirto: savaitgaliais važiuodavo į Trapą, kur gyveno 
jos brolis, paskui į Meluną, kur laukdavo seserys. Tai 
nieko nepadėjo. Po dviejų metų, kai jai pagaliau su- 
kako aštuoniolika, jie tapo svetimi. Nenorėdami to 
pripažinti, visi suprato, kad tie pasimatymai jiems teat- 
gaivindavo slogius prisiminimus. Kailio vanojimus. 
Kvaišalus. Gaisrą. Ir abu kankintojus, kurie sugadino 
jų vaikystę. 

Kadidžė brolį ir seserį paliko likimo valiai. Jų pačių 
labui. Net jeigu tai nieko gera neduos. Savo mažąjį 
brolį Samirą paskutinį kartą matė Frenų kalėjimo pa- 
simatymų kambaryje; sėdėjo už vagystę bei įsilauži- 
mą į ligoninę. Per visą pasimatymo laiką jis tekalbėjo 
apie cypėje rengiamą repo konkursą, kuriame ir jis 
dalyvavo. Kadidžė nesiklausė: ji įdėmiai stebėjo jį ir 
veltui ieškojo tame gyvuliškame veide bent žymelės, 


107 


primenančios tą mažąjį Samirą, kurį ji mylėjo, lepino, 
godojo, - kuriam visada trūkdavo kelių dantų ir kurį 
ji vadindavo savo „mažu mylimu sūreliu“. Išėjo iš ten 
žinodama, kad daugiau negrįš. 

Už jos žingsnių užsivėrė ugnis. 

Ją pašaukė balsas. Kadidžė nepatikėjo savo akimis: 
pusė salės jau buvo išsinešdinusi. Neryžtingai nusekė 
paskui asistentą, dar vis klaidžiodama po savo prisimi- 
nimus. Atrankos patalpa nė kiek nebuvo prašmatnesnė 
už laukiamąjį: krūvos kartono, aptriušę baldai, tabako 
dūmų smarvė. 

Už metalinio stalo tyliai kalbėjosi du žmogėnai beis- 
bolo kepurėmis, išsidrėbę savo krėsluose, stebeilydami 
į paskleistus priešais popierius su manekenių duome- 
nimis. Jie priminė du paauglius, išsekusius nuo mas- 
turbavimosi priešais seną Playboy komplektą. Kadidžė 
ištiesė savo buką, netardama nė žodžio - tiek išdžiūvusi 
buvo jos burna. 
raičių priekakčius. Vienas demonstravo persipynusias 
N ir Y, reiškusias žodį Niujorkas. Kitas turėjo Budwei- 
ser markės logotipą. Mados pasaulyje, tam tikrame 
jos lygmenyje, miesčioniško stiliaus tendencija reiškia 
aukštą klasę. Ironijos ekvivalentas pasaulyje, kuriame 
nėra humoro. 

Abu tipai išsiviepė. Kadidžė sunerimo: 

— Kas yra? 

Vienas pakėlė galvą: įdegęs, tris dienas nesiskutęs. 
Ištraukė vieną jos duomenų banko lapą, įkištą tarp 
nuotraukų, ir perskaitė įrašytą pavardę. 

- Visai neblogos tavo nuotraukos, Kadidže. 

- Ra-di-dže, - pataisė ji, pabrėždama pirmąjį skie- 
menį. - Tariasi Ra-did-žė. 

- Na, gerai, - sušnarpštė jis, kasydamasis pakaušį. 
- Bet tavo bukas - tikras Reduto katalogas... 

- Kuo jis jums nepatiko? 

- Kadrai, grimas, tu pati. Viskas. 

Kadidžė pajuto atsėlinančią ugnį, traškančią po jos oda. 

— Ką aš turėčiau daryti? 

— Pakeisk fotografą. 

- Tai mano agentūra, kuri... 

- Na, gerai, tada pakeisk ir agentūrą. O su savo an- 
takiais tu manai ką nors daryti? 

- Antakiais? 

- Aiškinu: yra skutimosi mašinėlės. Yra ir vaškas. Arba 
pincetas. Bet tu negali laikyti šito miško virš akių. 

Vyras nebesijuokė. Jo balsas buvo aptrauktas nuo- 
vargio. Kadidžė nuo pat ryto turbūt jau penkiasdešimta 
jo žeminta mergina. Šalia sėdėjęs kitas vis žiūrinėjo 
nuotraukas, garsiai pauškindamas aplanko puslapius. 

Švystelėjo praeities akimirka: vėl išvydo savo tėvą, 
susirietusį svetainėje ant sofos; jis leisdavo popietes 
šnarindamas žurnalų puslapius lygiai taip pat, nemirk- 
sėdamas, laukdamas savo dozės... 

Tas regėjimas grąžino ją į pastovią būseną - nuola- 
tinį maištą, kuris palaikė ją kaip milžiną - jo stuburas. 
Ji šyptelėjo atsiimdama buką. Kaip niekada, ji apsi- 
sprendė jiems patikti, juos pakerėti. 

Ji triumfuos prieš juos jų pačių pasaulyje. 

Ir labai greitai ne kas kitas, o jie patys degs noru jai 
patikti. 

Ir jos kūnas bus deglas. 

Dienos slinko, bet dienotvarkė liko ta pati. 

Penkios valandos. Kėlimasis. 

Pro stoglangį prasimuša tamsus nakties mėlis. Pasi- 
stiepęs ant galų pirštų, Žakas gali matyti kitus pastatus. 
Pro langus blyksi šviesos. Girdėti pirmieji garsai - ko- 
sulys, leidžiamos šlapimo čiurkšlės, prausimasis. Gau- 
desys garsėja, dar prislopintas, bet jau prasimuša tarš- 
kesiai, narnėjimas, riksmai. Didžiulis žvėris bunda. 

Šešios valandos. Šviesa. Įsižiebia anemiškos 60 vatų 
lempelės. Akys po vokais pajunta buką skausmą. O 
sargybiniai garsiai kaukši koridoriais, tranko kumščiais 
į kiekvienas duris, žingsniuoja per kiemą. Šleikštulio 
metas. Pamažėle Žakas įsisąmonina kiekvieną pojūtį, 
jau tampantį nepakeliamu. 

Sienos pernelyg arti viena kitos. Dusinantis karštis. 
Tarakonų šuoliavimas jo dembliu. Ir kvapai. Kanara, 
nepaisant visų savo pastangų švarintis, vis greičiau 
virsta dvokiančiu puvėsiu. Kiekvienas akmuo, kiek- 
viena grindinio plyta, kiekvienas įtrūkimas - drėgmės 
buveinė. Net paties sausiausio sezono metu visuose 
daiktuose tvyrodavo įsispaudęs musonų poveikis. 

O kur dar kiti kvapai: šlapimo, mėšlo, prakaito... 
Susikaupusios organinės išgaros, kurių dar labiau prisi- 
tvenkę tarp šių sienų. Paskui prasismelkia ėdalo kvapai. 
Sunkūs, riebūs, tingūs. Jau keliauja pusryčiai. Bet prieš 
tai dar teks pakelti keletą išbandymų. 

Septynios valandos. 

Patikrinimas. 

Kalėjimų liga. Patikrinimo ritualas - malajų kalba 
muster - per dieną kartojasi penkis kartus. Tai veikiau 
prakeikimas negu patikrinimas; tarsi ta litanija galėjo 
užkirsti kelią kokiam nors nebuvimui, kokiam nors 
bandymui pabėgti. 

Sausas užraktų žvangtelėjimas. Durų girgždesys. 
Duslus žingsnių dundesys. Ilgainiui tie garsai tapo 
įprasti ir artimi kaip širdies plakimas. Susirinkimas 
didžiajame kieme. Visų tų žmonių vaizdas kėlė Žakui 
vis didesnį šleikštulį. Du tūkstančiai kalinių, susigūžu- 
sių prie žemės kaip sulamdytas popierius, išsirikiavusių 
į eilę pagal numerius. 

Pusė aštuonių. 

Tautinis himnas plieskiant saulei. 

Paskui - galų gale - pusryčiai. Kaliniai išsibarsty- 
davo ir vėl susirikiuodavo į eilę palei valgyklos sieną 
laukdami maisto davinio. Tada visas skruzdėlynas iš- 
siskirstydavo grupelėmis po kiemą - maži taškeliai, 
susibūrę prie rytinės košės. 

Žakas pasinaudojo tuo momentu ir pasuko į dušą. 
Apsirūpinęs savo gayong (plastiko dėžutė su muilu, 
dantų pasta ir skutimosi įrankiais), ant peties užsimetęs 
rankšluostį ir marškinėlių pamainą, jis įsmuko į pasta- 
tą, stovėjusį už 300 metrų nuo valgyklos. Reverdi turėjo 

ir kameroje savo dušą, bet mėgo tą pastatą su atviru 
dangumi, mėgo tą vienatvės valandėlę pastovėti tarp 
didžiulių vandens cisternų. Jis atsiliepė į savo paties 
šauksmą. Vandens šauksmą... 

Aštuonios valandos. 

Lažo pradžia. 

Jis skyrėsi - nelygu savaitės. O iki šio vasario pa- 
baigos reikėjo nugramdyti visas kalėjimo grotas ir 
pinučius, iki ateis darbininkai specialiai aptepti pavir- 
šių rūdims atspariu tepalu. Veidus apsirišę skudurais, 
„savanoriai skuto, krapštė, dildė. Ant jų lėkė metalo 
atplaišos, ir palengva jie patys darėsi panašūs į meta- 
linius pinučius. 

Devynios valandos. Lažas baigiasi. 

Dirbtuvės atidaromos. 

Erikas buvo jį perspėjęs: Reverdi, kuriam buvo tai- 
komas kardomasis įkalinimas, neturėjo teisės į šį darbą. 
Taigi likdavo su seniais, luošiais, ligoniais. Tada imdavo 
darytis karšta. Bėgant valandoms, karštis virsdavo ne- 
kontroliuojama esatimi, beribe sfera. Žakas įsikurdavo 
kieme, laikydamasis nuošalėje, vengdamas klausyti kitų 
kvailysčių, vograujamų savu dialektu. Apkalbos, gandai, 
istorijos apie amok ir kriss - tai vis tie malajai skerdikai 
su lenktais peiliais, laikomi ištroškusiais kraujo. 

Dešimtą valandą jis imdavo sportuoti. 

Apšilimas. Pratimai pilvo presui. Atsispaudimai. Pas- 
kui - hanteliai: svarmenims kaliniai rasdavo sienų blo- 
kų. Paprastai jie treniruoja čia savo kūnus, kad išeitų į 
laisvę stipresni ir pavojingesni. O jo atveju kuriam galui 
visa tai? Filosofinis klausimas: jis norėjo mirti būdamas 
geriausios fizinės formos. Ir dabar jautė pasimėgavimą, 

kad gali išlaikyti savo kūną budrų. Jausti tą jėgą, kuri 
pulsavo jo gyslomis, kaip šviesą, auksaspalvę ramią 
šviesą, kuri sklido iš kiekvieno raumens, iš kiekvienos 
jo kūno dalelės. 

Po tokiu savęs „tobulinimu“ slypėjo kitas prana- 
šumas: jis įrodė savo fizinę galią. Tik pradėjęs daryti 
pratimus, jis jautė jį stebinčias akis pro dirbtuvių lan- 
gus. Net sargai akies krašteliu vertindavo jo paleistą į 
darbą jėgą. 

Pusė dvylikos. 

Vėl patikrinimas. 

Vidurdienis. 

Jis valgė nejausdamas saiko, be apetito, bet visada 
skaičiuodavo kalorijas - labai tiksliai. Maitintis čia 
reiškė išgyventi. Džimiui bendrininkaujant, jis galėjo 
pagerinti savo kasdienį racioną: kasdien papildomai 
gauti vaisių, cukraus, pieno. 

Dvi valandos po pietų. 

Grįžimas į dirbtuves. 

O jam - siestos metas. Pats blogiausias laikas. Mu- 
sės - milžiniškos, įsiutusios - daužėsi į jo veidą, zvimbė 
tyloje ieškodamos akių. Mieguistas, nustumtas, kaip 
ir kiti, į inertiškų menkystų padėtį, jis išsitiesdavo ant 
grindų ir, žvelgdamas į baltą kiemo ekraną, pats jau 
imdavo painioti - kur musės, o kur žmonės. 

Pusė keturių popiet. 

Vėl patikrinimas. 

Matrikulos, keliamos rankos, murmesys... Tai pa- 
nėšėjo į hipnozę. Bet Žakas tada pabusdavo. Ir gieždavo 
apmaudą ant savęs, kad taip praskydo. Dabar jis juto 

savo kūną, kuris funkcionavo, plakėsi tarp visų tų zom- 
bių. Pogrindinė mašina, kuri veikė tyliai, kai aplinkui 
šutra, sargyba ir kiti kaliniai. Jis nebuvo miręs. Ir iki 
paskutinės sekundės liks kupinas gyvybinės energi- 
jos - darnios ir nenykstamos. 

Ketvirta valanda vakaro. 

Pietūs. 

Nuo pusės penkių vakare kvartalas laisvas. 

Laisvas nuo ko? Kiemas pagyvėdavo tada, kai atlėg- 
davo karštis. Kaliniai eidavo apsipirkti. Praktikuodavo 
mainus; derėdavosi dėl nuolaidų su sargybiniais; po 
stogine įrengtoje krautuvėlėje pirkdavo visokiausius 
niekus, o ypač - narkotikus. Kalėjime gyvavo vidinė 
logika, pagrįsta visuotine korupcija. Įsigyti galima buvo 
visko, tik turėk pinigų ar ką nors tinkama mainams. 
Reverdi susitarė su Džimiu, kad galėtų turėti pinigų, 
bet tuo nepiktnaudžiavo. Jo norai negalėjo nusileisti 
iki kokio radijo imtuvo ar šokolado plytelių. Juo la- 
biau - iki dozės. 

Šešta valanda vakaro. 

Grįžtama į kameras. 

Kai už jo užsitrenkdavo durys, Žakas sustingdavo, 
netikėdamas pačiu savimi. Ar jis iš tikrųjų pragyveno 
dar vieną dieną? Blogiausia - ateityje. Dvylika valandų 
trunkanti naktis. Uždarytam tarp keturių sienų, be 
menkiausio užsiėmimo. Tada jis nekęsdavo kameros. 
Labiau negu bet kada. Tuo metu ji dvokė mirtimi ir 
pelėsiais. Jo tykojo požeminis pasaulis - nematomas, 
su vabalais, vabzdžiais ir žiurkėmis. 

Tą vakarą netyčia metė žvilgsnį į stoglangį. Pro jį 
dar tryško šviesa. Prisiminė lūšnelę bambukų giraitėje. 

Paskutinį kambarį. Ir kaip jam nepasisekė su savo ieš- 
kojimais, kaip jis pasidavė panikai, pasidavė... 

Ir kai jo sąmonėje susiformavo žodis „beprotystė“, 
tarsi pakirstomis kojomis jis pargriuvo ant žemės. Ri- 
tinėjosi tarytum kamuolys palei sieną ir vos tramdė 
verksmą. Būtų davęs bet ką, kad sužinotų, dėl ko jam 
dar gyventi, jaudintis - net tuos kelis likusius mėne- 
sius. 

Užrakto spragtelėjimas privertė pakelti galvą. Ka- 
meros durys atsivėrė: 

- Jumpa! 

Džimis Vong Fatas atrodė įprastai. Netvarkingas 
prabangus kostiumas, raudonas portfelis ir puodelis 
kavos. Žakui buvo sunku susitaikyti, kad šis lašinių 
kalnas tapo vienintele jo pramoga. 

- Turiu blogų naujienų, - pradėjo jis. - Gavau pirmą 
Kvala Lumpūro psichiatrų išvadą po to, kai jie buvo 
atvykę pas jus dėl pakartotinės ekspertizės. Aš daug 
tikėjausi iš to pranešimo. Jų išvados - negatyvinės. 
Pasak jų, jūs psichiškai sveikas. Ir pilnai atsakingas už 
savo veiksmus. 

— Buvau tave perspėjęs. 

Džimis suko ratus aplink stalą. Šįkart jis dvokė pra- 
kaitu kiek mažiau negu paprastai. Žakas buvo prira- 
kintas prie grindų. 

- Regis, jūs nesupratote, - sušnypštė jis, - jei nerasiu 
kokio pateisinimo, nesvarbu, - bet kokio, viskas pra- 
rasta. Laukia aukščiausia bausmė! 

Reverdi nepratarė nė žodžio - jam nesinorėjo vėl 
kartoti to, ką jau buvo pasakęs. Jis bemeilijo keisti 
temą: 

- Tu man atnešei knygų? 

Klausimas sutrikdė advokatą. Padvejojęs, pasirau- 
sė didžiuliame krepšyje, šalia stalo. Reverdi buvo nu- 
sprendęs pasitikėti kinu: parašė įgaliojimą tvarkyti jo 
banko sąskaitas. 

Vong Fatas padėjo ant stalo krūvą knygų. Žakas 
užmetė akį į nugarėles: Kandžiuras, Joga-Sutra, Sufi 
Mavlano Rubajatas... 

— Ne visos. 

Advokatas ištraukė sulenktą lapą ir jį išskleidė: 

- Jeruzalės Biblija. Mokytojo Eckharto pamokslai. 
Plotino Eneadės. Kaip jums atrodo, kur aš galėčiau 
rasti šias knygas? 

- Jos yra išverstos į anglų kalbą. 

Džimis įbruko lapą į kišenę. 

- Įsivaizduokite, aš tą žinau. Ir jau užsakiau. - Vėl 
panardino ranką į krepšį. - Bet užtat radau jūsų dydžio 
kelnes. 

Jis padeda jas ant stalo - rūpestingai sulankstytas, — 
o veidas švyti iš pasitenkinimo. Pagaliau atsisėda ir 
sukryžiuotas rankas susikrauna ant stalo. 

- Grįžkime prie svarbių reikalų. Ar sekate savo gy- 
dymo eigą? 

- Savo gydymo? 

- Ar laikotės daktarės Norman nurodymų. Jums 
paskirta kasdien vartoti anksiolitikus. Noriu žinoti, ar 
geriate jo paskirtus vaistus. Ir ar susitinkate su Ipoho 
psichiatru, kaip numatyta, kas trečiadienį. Kaip viskas 
klostosi? 

Žakas prisiminė Eriką, kuris prekiavo jo piliulėmis: 
pats nė karto nėra nė vienos prarijęs. O dėl to Ipoho 

psichiatro, matė jį tik vieną kartą ir supainiojo su Dži- 
mio atsiųstais ekspertais, tamilais, kaskart užduodan- 
čiais vis tuos pačius miglotus klausimus. 

- Viskas normalu. 

- Labai gerai. Faktas, kad jūs gydomas, labai svarbus 
jūsų atveju. 

Reverdi papurtė galvą. Vong Fatas iškėlė smilių: 

- Šiaip ar taip, yra ir gera naujiena. Pernilės Mo- 
zensen tėvai atsiuntė į Džohor Bahru advokatą, kad 
šis dalyvautų byloje kaip civilinis ieškovas. Atsirado 
dar viena asociacija - vokiečių, kurie toliau savo nosies 
nieko nemato. Mėgina atnaujinti Kambodžos bylą. Pa- 
tikėkite, Policijos prefektūros direkcija su tuo nesutiks. 
Kaltintojai pamažu darosi antipatiški. Mums tai labai 
paranku. 

Reverdi leido pro ausį tuos nuvalkiotus argumentus. 
Jis nutarė truputį pakirkinti savo juokdarį. 

— Kai masturbuodavaisi pas tėvą, ar prireikdavo 
vabzdžių? 

— Aš atėjau atlikti savo pareigų. Ir jūs manęs neįpai- 
niosite į... 

— O kai lauži tas mažytes nekaltybes, ar žiūri, kokia 
jų kraujo spalva? 

Advokatas sučiaupia lūpas sulig iššnypštu „Well!“ 
Užsega portfelį. Įžeistas mokinys. Reverdi klausia: 

- Tavęs jau nedomina mano išpažinimai? 

Kino vokai pakyla. Žakas jam pasiunčia šypseną: 

- Ojei tau pasakysiu, kad ne aš nužudžiau Pernilę 
Mozensen? 

— Tada kas? 

— Vaikas. 

— Ką jūs sakote? 

Reverdi apglėbia pečius rankomis, tarsi staiga būtų 
pasidarę labai šalta. 

Stuomeniu nusrovena grandinių žvangesys. 

- Vaikas-siena, - sušnibžda. - Vaikas manyje... Ku- 
ris sulaiko savo kvėpavimą... 

Vong Fatas pasilenkia tarytum šventikas prie klau- 
syklos pinučių. 

- Pakartokite, prašau. 

- Prisimeni apie mano plaukų slinkimą? 

Jis kalbėjo, galvą atrėmęs į rankų kryžių, pakaušis 
atsuktas į Džimį. 

- Pameni, tau kalbėjau apie šoką? - Balsas, sklindąs 
iš krūtinės, suduslėjęs. - Tuo metu ir užgimė vaikas- 
siena... - Suspaudė pirštais galvą. - Jo dėka ir pabėgau 
nuo jų. 

- Pabėgote? Nuo ko? 

- Veidų... už rotango pinučių. Veidai, kurie įsigauna 
po mano oda. Jei ne vaikas, būčiau tapęs... 

— Kas? Kuo būtumėte tapęs? 

Reverdi pakėlė galvą plačiai šypsodamas: 

— Nusiramink. Aš pajuokavau. 

Kinas sėdėjo išblyškęs. Neramias jo mintis išdavė 
trūkčiojantys veido raumenys. 

— Nepakenčiama. Jūs tyčiojatės iš manęs. Nesupran- 
tu jūsų elgesio. - Jis sugriebė portfelį ir kelionės krepšį. 
- Verčiau ateisiu kitąkart. 

Atsistojo. Žakas nusivylė: iš to savo pokšto nepatyrė 
nė lašo linksmumo. 

Iš tiesų, šis riebalų kalnas jo visai nedomino. 

— Buvau pamiršęs. Jūsų korespondencija. 

Džimis padėjo ant stalo storą tvirto pakuojamojo 
popieriaus paketą. 

— Prašymai duoti interviu. Advokatų pasiūlos. Meilės 
laiškai. - Jis išsiviepė. - Tikra žvaigždė. 

Reverdi dviem pirštais išskėtė voko kraštus. Visi 
laiškai buvo atplėšti. 

— Tu juos perskaitei? 

- Visi juos perskaitė. Jūs Kanaroje, o ne Šeratono 
viešbuty. 

Vong Fatas nubraukia alkūne veidą - jis vėl buvo 
apsipylęs prakaitu: 

- Kalėjimo viršininkas paprašė jūsų ambasados ver- 
tėją, kad maždaug žinotų, apie ką rašoma. Po to man 
teko visus išpirkti iš sargybinių. Tokia tvarka. 

Žakas ištraukė kelis laiškus: 

- Atsiskaitysi iš mano sąskaitos. 

- Jau padaryta. 

Vokai užrašyti ranka. Prie kai kurių sulaikė dėmesį: 
rašysena tvarkinga, raidės apvalios. Rašyta moterų. Jis 
užsikrovė grandines ant paketo ir tyliai ištarė: 

- Ačiū. Iki. 

Kameroje Reverdi laiškus išdėliojo ant žemės. Ma- 
žiausiai šimtas. Jį užliejo išdidumo banga. Dar nėra ir 
trijų savaičių, kaip jis Kanaroje, o laiškai jau plūsta iš 
visų keturių Europos kampų, daugiausia iš Prancūzijos. 
Jis rūpestingai suskirstė vokus į tris krūveles, paskui 
pasinėrė į skaitymą. 

Visų pirma žiniasklaida. Skubiai permetė akimis 
prašymus susitikti pasikalbėti. Laimikį papildė keturi 
leidėjų laiškai: „Kodėl nerašote savo memuarų?" Dar 
greičiau pervarė antrą krūvelę: oficialius laiškus. Pran- 
cūzijos ambasada jam atsiuntė pluoštą laiškų, įkyriai 
klausinėdama, kodėl jis neatsiliepia. Ambasada per- 
siuntė ir prancūzų advokatų laiškus: rašė tarptautinės 
teisės „profai“, kurie jau turėjo reikalų su daugmaž 
panašiomis bylomis - europiečiai, kalintys Pietryčių 
Azijos kalėjime už prekybą narkotikais, - ir jie siūlė jam 
savo paslaugas. Kai kurie iš jų net pridurdavo, kad atsi- 
sakytų honoraro. Jų ketinimai aiškūs: ginti Reverdi - tai 
garantija, kad teismo proceso metu visų dėmesys bus 
nukreiptas į tave. Dar buvo humanitarinių bendrijų 

prašymų pranešti, ar tinkamos gyvenimo nelaisvėje 
sąlygos. Mirk iš juoko. 

Jis nusviedė tą maskaradą į kampą. 

Perėjo prie privačių asmenų laiškų. Kur kas daugiau 
jaudinamų, nesvarbu, koks ten jausmų registras: neapy- 
kanta, vienatvė, susižavėjimas, meilė... Vieni laiškai 
bukesni už kitus. Įžeidimai ir palankūs žodžiai buvo 
vienodai menka. 

Bet jį domino forma. Tai, ką galima perskaityti tarp 
eilučių, po sakinių konstrukcija. Sulig kiekvienu kab- 
leliu juto baimę, jaudulį, potraukį. Jis mėgo ir rašyse- 
ną - rankos sąlytį su popieriumi, virptelėjimo žymę 
kiekvieno žodžio gale. Nelyginant tos moterys - iš 
esmės, rašė tik moterys, - būtų šnabždėjusios jam į ausį. 
Arba lietusios jo kūną. Tarsi bambuko lapai. Jis užsi- 
merkė, liūliuojamas prisiminimų. Lapija. Murmesys. 
Kelias, kuriuo kviečiama eiti... 

Paskui vėl pradėjo nuo pradžių, stropiai tyrinėdamas 
kiekvieną laišką silpnos lempelės šviesoje. Skaičiavo 
rašybos, sintaksės klaidas. Jį pritrenkė tų tekstų pana- 
šumas. Ir suerzino tono familiarumas. Buvo siekiama 
jo nekęsti, gailėti arba, kas blogiausia, jį suprasti ir 
mylėti, - bet visų minčių dėstymas buvo be galo pa- 
našus. Pernelyg panašus. 

Šia prasme vienas laiškas pranoko kitus. Beveik nuos- 
tabus - naivumo prasme. Jis jį perskaitė kelis kartus, iš 
jo patirdamas dviprasmišką jausmą: panieką, sumišusią 
su pykčiu. 

Paryžius, 2003 m. vasario 19 d. 
Mielas Pone, 


Jums rašo Elizabetė Bremen. Man 24 metai, rengiu mok- 
slinį darbą psichologijos daktaro laipsniui gauti Nantero fa- 


122 


kultete (Paryžius X) apie profiling, - tokį metodą, kuris Pran- 
cūzijoje vadinamas „psichologine pagalba kvotos metu“. Jos 
esmė - apibūdinti žudiko psichologinį portretą pagal nusi- 
kaltimo scenos analizę ir kitus rodiklius, esančius tardytojų 
dispozicijoje. 

Tyrimo eigoje, tiksliau, susitikimų su nemažu kiekiu kali- 
nių metu supratau, kad mano disertacija iš tikrųjų paskatino 
nagrinėti temą, kuri mane iš tiesų domina: postūmis padaryti 
nusikaltimą. 

Paskutiniais mėnesiais nutariau keisti temą. Sutelkti dėmesį 
į pačius kalinius ir pamėginti nustatyti jų psichologinį portre- 
tą, netsižvelgiant nei į bausmės, nei į moralės aspektus. Plana- 
vau net sudaryti tam tikrą „metaportretą“, pergrupuodama jų 
bendrus bruožus ir remdamasi konkrečia gyvenimo istorija, 
asmenybe, veikimo būdu. 

Taip ir darbavausi su savo tyrimais, kai vasario 10 aptikau 
pirmuosius straipsnius apie jūsų suėmimą ir neįprastas aplin- 
kybes. Tą pačią akimirką nusprendžiau visą dėmesį savo diser- 
tacijoje skirti ... jums. 

Žinoma, tokios krypties pasirinkimas tegalimas jums suti- 
kus, t. y. jums padedant. Aš galiu planuoti tokį darbą tik būdama 
įsitikinusi, kad jūs sutiksite atsakyti į mano klausimus... 


Žakas susimąstė. Ji ne tik kuo šalčiausiai sutapatino 
jį su žudiku maniaku, bet tą padarė laiške, atvirame visų 
akims, ir tada, kai dar nė neprasidėjęs teismo procesas. 
Panašiai rašė daugelis išskleistų ant žemės laiškų auto- 
rių, bet šiame buvo tiek naivumo, tiek idiotizmo, kad 
išties pranoko visus kitus. 

Ir tai tęsėsi per daugybę puslapių: 


Neturiu daug pinigų, deja, negaliu pati atkeliauti, bent jau 
artimiausiu metu. Bet esu sumaniusi klausimyną, kuris galėtų 
padėti mums artimiau susipažinti. Norėčiau jį išsiųsti jums kuo 
greičiau. 

Kuo tolyn, tuo gražyn: ji tiesiai paprašė jo išpažin- 
ties. Kodėl ne atviro kaltės pripažinimo? Ir vėl ėmėsi 
skaitymo, pavergtas tokio bukumo: 


Supraskite mano žygį: savo psichologijos žinių dėka manau 
galinti užčiuopti tai, ko kiti ne tik nepajuto, bet prie to nė ne- 
prisilietė. 

Beje, savo klausimais ir paaiškinimais, kuriuos jums greitu 
laiku nusiųsiu, galiu padėti susigaudyti pačiame savyje. Aš dar 
nesu profesionali psichologė, bet jau galiu jums padėti lengviau 
susitaikyti su kai kuriomis tiesomis... 


Reverdi sulamdė lapą: jį smaugė karšta kylančio 
pykčio banga. Įkalintas čia, jis buvo išstatytas visų 
smalsiems žvilgsniams. Zooparko belaisvis, pasmerktas 
įžūliausiai ir nepadoriausiai bet kieno apžiūrai. Užsi- 
merkė ir pamėgino susikaupti, apraminti savo kūną 
ir dvasią. 

Kai pagaliau susitvardė, išlygino puslapį - norėjo 
sužinoti, iki kur gali nusigauti kvailumas. 

Staigmena: paskutinė dalis - pati įdomiausia. Jis 
netikėtai pagavo teisingą toną, kuris kirtosi su preten- 
zinga rašliava pradžioje. Studentė pasiryžo sugretinti 
apnėją ir žmogžudystes: 


Gal aš einu per toli ir per greit, bet pastebiu, kaip čia pa- 
sakyti? Tam tikrą analogiją tarp jūros gelmių ir tamsių, pra- 
gaištingų postūmių, kuriuos jūs patiriate. Abiem atvejais yra 
tamsa, slėgis, pasipriešinimas. Bet kartu tai ir švarumo barjeras, 
nepažįstamas, sunkus kelias... 

Kaip jums tai parašyti? Jaučiu tarp tų postūmių ir panirimų 
tą pačią valią ieškoti, pranokti save. O ypač tas pat svaigulys, ta 
pati nesutramdoma pagunda. 

Norėčiau įsijausti į tą svaigulį, patirti jį šalia jūsų ir susitapa- 
tinti su jūsų požiūriu. Nenoriu smerkti, tik dalytis. 

Jei, mano laimei, jūs sutiktumėte mane paimti už rankos ir 
vesti, leistis drauge į gelmes, būčiau pasiryžusi viskam. Eiti iki 
galo - su jumis. 


Tie kartu sulipdyti žodžiai ne kažin ką reiškė, bet 
Žakas čia pajuto nuoširdumo gaidelę. Ta mergiotė buvo 
pasiruošusi pulti dvasia ir kūnu į kelionę tamsumų link. 
Jo plėšrūniškas instinktas net įžvelgė tarp šių eilučių 
tam tikrą dviprasmiškumą. Ta „balta žąsis“ gal ir ne- 
buvo visai nekalta. 

Žakas pauostė prirašytą lapą: jis buvo iškvėpintas. 
Moteriškas vėjavaikiškumas. Arba veikiau mergaitė, 
kuri vaidina moterį. Duotų galvą nukirsti, kad čia 
Chanel Nr. 5. Taip, Elizabetė nenorėjo paprasčiausiai 
gąsdinti savęs, ji norėjo jį uždegti, sužavėti, pasirengusi 

Jis paleido laišką skristi ant grindų ir įsistebeilijo į 
tą šūsnį kvailysčių, įžūlumo, rašybos klaidų. Tarakonų 
procesija jau šmirinėjo po sumestus ant grindų popie- 
rius. Tą akimirką šviesa kamerose užgeso. 

Dvidešimt viena valanda. Žakas nuspyrė koja krūvą 
laiškų ir išsitiesė palei sieną. Pyktis buvo praėjęs, bet 
ne apmaudas. Jam nusispjaut į mirtį, bet pirmąkart jis 
suprato, koks yra vienišas, nesuprastas, ir kad jo „kū- 
rinys“ mirs drauge su juo. 

Jo mintis nutraukė vienas iš pasąmonės išniręs da- 
lykas. Viena detalė, kuri jį kankino ir kurios niekaip 
nepavyko įvardyti. Jis atsistojo ir pasiėmė elektrinį 
žibintuvėlį. Įsikandęs švieselę, laisvomis rankomis pa- 
sirausė popieriuose. Per kelias sekundes vėl surado 

Elizabetės Bremen laišką. Kažkas prasprūdo jam pro 
akis, bet kas? 

Jis paskubom permetė akimis eilutes: nieko nau- 
visus suklijavimus. Kitoje voko pusėje rado siuntėjo 
adresą. 

Elizabetė Bremen nedavė namų adreso, tik „Iki pa- 
reikalavimo“ skyriaus, paštas Paryžiaus 9-ajame ra- 
jone. 

Štai detalė, kurios ieškojo. Nepaisant jos gražių žo- 
džių, jos noro priartėti prie jo, studentė ėmėsi šios 
atsargumo priemonės. Ji bijojo. Kaip ir kitos. Ji tiesė 
ranką į plėšrūną, bet atsargiai. 

Žakas užgesino žibintuvėlį ir tamsoje nusišypsojo. 

Nusimato bent kiek linksmybių. 

Markas didžiavosi savo laišku. 

Jis jį išnešiojo, subrandino, rūpestingai nuglaistė. Nė 
vieno žodžio, nė mažiausios smulkmenos, kuri nebūtų 
buvusi ilgų apmąstymų vaisius. 

Markas laikėsi strategijos: su tokiu žudiku nepagud- 
rausi, neimsi klausinėti užuominomis. Žakas Rever- 
di - būtybė, apdovanota aštriu protu. Tai neklystančių 
instinktų plėšrūnas. Vienintelis būdas išlaikyti jo dė- 
mesį - pulti tiesiogiai, vaidinti nekaltybę ir sudaryti 
įspūdį, kad būtent jis valdo padėtį. 

Štai kodėl Markas įsileido į pretenzingo naivumo 
demonstravimą. Kartu laiško pabaigoje leido prasi- 
šviesti dviprasmiškumui. Gal Elizabetė ne tokia idiotė, 
ne tokia beviltiškai lėkšta... 

Baigęs kurpti tekstą, jis puolė darbuotis prie rašyse- 
nos. Pasikuitęs asmeniniuose archyvuose, - gaudavo 
begalę laiškų iš moterų, Limier skaitytojų, - valandų 
valandas kopijavo ir perkopijavo korespondenčių teks- 
tus, pakartodamas atskirus skiemenis, pamažėl įvaldy- 
damas moterišką rašyseną. 

Nusipirko popieriaus laiškams, gana brangaus, 
languoto, rašymui pasirinko parkerį. Paskui nutarė 
pridurti prie savo laiško intymesnį akcentą: jis jį iš- 
kvėpino - labai silpnai. Iš pradžių pamanė apie jaunai 
merginai tinkamus kvepalus - Kašarelio Anais Anais, 
bet paskui persigalvojo. Elizabetei jau 24 metai ir ji ne- 
sirinks paauglių mėgstamų kvepalų. Priešingai, rinksis 
moteriškus kvepalus - jėga, viliojimas ir branda. Ir 
apsistojo ties Chanel Nr. 5. 

Laiškas buvo baigtas, teliko sutvarkyti paskutinį - 
svarbiausią reikalą: siuntėjos adresą. Juk negalėjo duoti 
savojo. Pagalvojo apie abonentinę dėžutę pašte, bet tai 
galėtų pasirodyti pernelyg oficialu, neasmeniška. Pa- 
sirinko adresą „Iki pareikalavimo“. 

Daugiausia rūpesčių kilo dėl pašto. Jis turėjo tai nu- 
manyti. Markas visada neapkentė tos įstaigos, geltonos 
jos logotipų spalvos, nepabaigiamų laukiančiųjų eilių, 
pašto ženkliukų, vinječių, laiškų klijavimo būdo, ku- 
ris labiau derėjo vaikų dailės studijai nei XX amžiaus 
įstaigai. Taigi paštas buvo ištikimas savo šūkiui: „Kodėl 
daryti paprastai, jeigu galima sudėtingai?“ 

Neįmanoma sudaryti sutarties dėl korespondencijos 
laikino persiuntimo „Iki pareikalavimo“ būdu, pateikiant 
bet kurią pavardę. Iš tikrųjų tokios rūšies koresponden- 
ciją galima gauti tik siuntėjo pavarde. Markas bandė 
laimę kito pašto skyriuje, šįkart sumanęs melą: jis norėtų 
sudaryti persiuntimo sutartį savo draugei, prikaustytai 
prie ligos patalo po nelaimingo atsitikimo, ir būtent čia, 
šitame skyriuje. Jis pats ateitų paimti laiškų. 

Skeptiškai nusiteikęs pašto darbuotojas jam išaiš- 
kino procedūrą: jo draugė turėtų parašyti įgaliojimą 

jo vardu, jam. Bet ne šiaip, o dalyvaujant paštininkui, 
kuris būtų liudininkas. Markas nepatikėjo savo ausimis. 
Tik tada būtų galima sudaryti persiuntimo sutartį, bet 
Markui reikėtų kaskart pateikti abu pasus: savo ir savo 
draugės. 

Markas išėjo iš pašto apstulbęs - su tuščiais blankais 
rankoje. Apsvarstė viską iki padugnių ir suprato, kad 
laukia vienintelis tikras keblumas: jis turi iš kažkur 
gauti moters pasą ar asmens kortelę, tik tada galės 
parašyti laiškuose atgalinį adresą. 

Kur gauti tokį dokumentą? Vagystėms ir įsilauži- 
mams jis turėjo solidžią patirtį. Dar nepamirštas „plė- 
šikas“. Bet negi dėl to laušiesi į kokį butą. Pamanė, kad 
reikėtų nueiti į baseiną ir išlaužti kurios nors plaukikės 
būti nė kalbos, kad į tokį projektą būtų įpainiotas realus 
asmuo. Reikėjo paspęsti žudikui žabangas. Aklavietė. 

Kitą rytą vos prabudusį jį aplankė įkvėpimas. Juk 
reikėjo pavogti turistės pasą - moters, kuri Prancūzijoje 
atsidūrė laikinai. Pamanė apie Universiteto miestelį, 
šalia Žantiji vartų: ten daugiausia užsienio studentų 
aglomeratas, primenantis didžiąsias praėjusio amžiaus 
pasaulines parodas. Perkirto itališkuosius rūmus, anglų 
pilį, liuteronų bažnyčią, perėjo galerijas lotyniška puo- 
šyba, plytų fasadus, peronus su afrikietiškomis skulptū- 
romis. Kur eiti? Į miegamuosius? Ir kada veikti? Vidury 
baltos dienos? 

Idėja: sporto salės rūbinės. 

Rado Menų ir amatų gimnaziją kvartalo pietuo- 
se. Septynaukštis sovietinis blokinis pastatas, kurio 

pusrūsyje buvo įrengta sporto salė. Jis įsmuko į kori- 
dorių, priešais, žemiau, pro grotuotus langus pamatė 
žaliu linoleumu dengtas grindis, išraižytas baltomis 
linijomis. Kokia sėkmė: tuo metu vyko tinklinio varžy- 
bos. Moterų varžybos! Rado ir rūbinę: net neužrakintą. 
Priešais drabužių kabyklas, ant metalinių spintelių ka- 
bojo spynos. Markas įkišo atsuktuvą į pirmąją metalinę 
ąselę ir ji nesunkiai atšoko. Trečioje spintelėje gulėjo 
pasas - vokietės. Sujaudintas savo įsiveržimo į tas in- 
timybes, tų moteriškų kvapų ir apatinių drabužėlių, jis 
plėšė toliau. Rado daugiau pasų, studentų asmens pa- 
žymėjimų.... Turbūt jau buvo įsigavęs į dešimtą spintelę, 
kai aptiko lobį. Negirdėta neregėta sėkmė: švediškas 
pasas ir jo savininkės vardas ... Elizabetė! 

Letena suspaudė bordo spalvos dokumentą. Paskui 
dar pasirausė krepšyje ir rado tos pačios merginos stu- 
dento pažymėjimą, įregistruotą Universiteto miestelyje. 
Į atvaizdą net nepažvelgė. O vardas įstabus: Elizabetė 
Bremen. 

Kitą dieną jis grįžo į tą pašto skyrių Ipolit-Leba gat- 
vėje, ten, kur darbuotojas jau buvo išaiškinęs, kokius 
žygius reikia atlikti. Žmogelis, nedidukas azijietis arklio 
uodega, susiraukė: 

- Jūs nesilaikote procedūros. Reikia, kad paštinin- 
kas... 

Markas neleido baigti: jis pakišo po langelio apačia 
Elizabetės pasą ir studento pažymėjimą. 

- Ji gyvena Universiteto studentų miestelyje. Tikras 
labirintas. 

- Kas su ja nutiko tiksliai? - jau taikesniu tonu pa- 
sidomėjo tarnautojas. 

- Klubas. Susilaužė klubo kaulą. Žaizdama tinkli- 
nį. 

Paštininkas, vartydamas dokumentus, su nepasiti- 
kėjimu pakraipė galvą. Už Marko nutįso eilė. Azijietis 
pakėlė akis. 

- Šitoje jūsų istorijoje nesuprantu vieno dalyko. No- 
rite gauti šios merginos korespondenciją, sutinku. Bet 
kodėl ne pas jus? 

Markas buvo numatęs tą prieštarą. Jis prisikišo prie 
stiklo ir pabrėžtinai padėjo savo kairę ranką priešais 
pašnekovą. Ant bevardžio piršto buvo užsimovęs su- 
tuoktuvių žiedą. Šia gudrybe jis jau ne kartą naudojosi 
„plėšiko“ laikais - kad įkvėptų pasitikėjimo. 

- Į mano namus - sudėtinga. 

- Sudėtinga? 

Markas triskart bilstelėjo į stiklą žiedu. Vedėjas nu- 
leido akis ir atrodė supratęs. 

- Tai sutarta? 

Darbuotojas baigė pildyti formuliaro langelius ad- 
ministracijai. 

- Devyniolika eurų. 

Markas sumokėjo, jausdamas nugara srūvant pra- 
kaitą. Azijietis jam įdavė daugybę kvitų ir paaiškino: 

- Kai ateisite paimti korespondencijos, visada turė- 
kite su savimi asmens dokumentus. Nebus paso, nebus 
laiško. Aišku? Ir kreipkitės į mane: aš esu atsakingas už 
„Iki pareikalavimo“ skyrių. 

Pagaliau, kaip bendrininkas, mirktelėjo jam. Išėjęs 
į gatvę, Markas turėjo būti patenkintas, bet širdies gi- 
lumoje jį kankino baisus nerimas. Miglotai bijojo to, 
kas bus ateityje. 

Nuo kovo 1 dienos kas rytą eidavo į paštą. 

Tikras absurdas: laiškai iš Paryžiaus iki Malaizijos 
eina mažiausiai 10 dienų. Be to, kalėjimo administracija 
turėjo atplėšinėti vokus ir tik paskui atiduoti kaliniams. 
O dar reikia turėti galvoje, kad jei Žakas Reverdi ir nu- 
spręstų jam atsakyti, būtina pridėti dar nuo 10 iki 15 
dienų ir tik tada tikėtis gauti atsakymą. Taigi pačiu ge- 
riausiu atveju laiškas ateis daugiau nei po trijų savaičių. 
O savo laišką buvo išsiuntęs vasario 20-ąją. 

Tačiau kiekvieną rytą lyg magnetas jį traukė Ipolit- 
Leba gatvė. Pašto tarnautojas (vardu Alenas, kilęs iš 
Vietnamo) savo lankytojo akivaizdoje atsipalaidavo. 
Net leisdavo sau pajuokauti: „Laba diena, madmua- 
zele!“ - šaukdavo pamatęs įeinantį Marką. Arba faro 
balso intonacija už savo langelio klausdavo: „Jūsų do- 
kumentai?“ 

Jo juokeliai skambėjo lėkštai. 

Dienos ėjo, o atsakymo vis nebuvo. 


Darbe, nors be ypatingo entuziazmo, jis aprūpinda- 
vo dienraštį medžiaga. Tvarkė įvykių apžvalgos skyrelį 
ir rašė apie kelis vaizdingus personažus: Pa de Kalė 
smaugikas, žagintojas iš X... 

Bet laikraščio reitingai jau smuko. Pardavimas lėkė 
žemyn laisvu kritimu. Vergenso prognozės pasitvirtino: 
karas Irake buvo neišvengiamas. Krizės metu publika 
praranda bet kokį norą knistis po smurto ir kitų šlykš- 
tynių istorijas: jiems užteko grėsmingos dabarties. 

Kovo 9-ąją amerikiečiai Irako vis dar nebombar- 
davo. 

O laiško vis nebuvo. 


132 


Tą vakarą jis užėjo pas Vincentą. 

Aštuntą valandą vakaro jis įsmuko į koloso fotostu- 
diją. Menininkas buvo pačiame darbo įkarštyje: darė 
fotografijų kompozicijas vienai pradedančiai mane- 
kenei. Būtent čia jo tikrasis verslas. Vincentas dirbo 
agentūroms ir tiesiogiai modeliams - tada jam mokė- 
davo apeidami įstatymus. Tikrai geras verslas turint 
galvoje mokesčius. 

Jis ištobulino madingą vaizdavimo stilių, kur domi- 
navo minkšti tonai, vaizdas atrodė lyg pro miglą. Tas 
kontūrų neaiškumas sukėlė tarp agentūrų ir žurnalų 
tikrą furorą. Tarp modelių net sklido kalbos, kad jo 
nuotraukos neša laimę... 

Toks triumfas pritrenkė Marką. Tai, kas buvo pra- 
dėta juokais, virto didžiausia sėkme. Besibaigiant 2003- 
iųjų Žiemai, milžinas, kurį jis pažinojo dėvintį anglų 
parašiutininko uniformą, su šalmu rankoje ir amžinai 
tepaluotais pirštais, virto pačiu geidžiamiausiu Pary- 
žiaus fotografu. Net nusipirko fotostudiją Bonaparto 
gatvėje, 6-ajame rajone, už architektūros mokyklos. 

Markas atsidūrė prietemoje. Stovėdamas už savo apa- 
rato apšviesto paviljono krašte, Vincentas postringavo, 
kaip geriau „pateikti išorinį vaizdą . Asistentai, kirpėją, 
grimuotoja, stilistai jo pamaldžiai klausėsi, tuo tarpu 
jauną hermafroditę smaigstė tvieskiantys prožektoriai. 

Vincentas davė visiems suprantamą ženklą: „Šian- 
dien gana“. Asistentas priėjo prie jo aparato ir tarsi re- 
likviją išėmė fotojuostą. Kiti nuskubo prie generatorių 
blokų. Dar spragsėjo blykstės, leisdamos ilgus pratisus 
zvimbesius. Milžinas, pamatęs Marką, išskėtė rankas 
perdėm entuziastingai: 


133 


— Kur taip buvai pradingęs? 

Nieko neatsakęs, Markas sekė žvilgsniu jauną ma- 
nekenę, dingstančią rūbinėje. 

- Palik ją ramybėje, - metė Vincentas, - dar viena, 
kuri valgo tik tada, kai nebegali paeiti. 

Parodė į krūvą poliaroidinių juostų ant montavimo 
stalo: 

— Turiu kur kas geresnių kasetėje. Nori pamatyti? 

Markas nė nepažvelgė. Vincentas atidarė gale studi- 
jos, šalia ryškinimo laboratorijos, stovėjusio nedidelio 
šaldytuvo dureles. 

- Vis prastos nuotaikos? 

Ištraukė alaus skardinę. Markas suprato, kad Vin- 
centas jau pakaušęs. Fotografas kompensuodavo savo 
naujo amato adrenalino trūkumą klaikiais kiekiais 
alkoholio. Į vakarą jau būdavo gatavas. Kaip jautis, 
pūsdamas pro šnerves karštą kvapą, jis stebeilijo tave 
vienintele matoma akimi, - blizgančia ir smailia it 
adata. Jis ir vėl prakalbo pirmas: 

- Šlykščiai atrodai. Eime. Kviečiu pietų. 

Vakarą baigė nedideliame restoranėlyje Mabijono 
gatvėje. Vienoje iš skylių, kurias mėgo Markas: kimšte 
prikimštoje žmonių, prirūkytoje, kurtinamai triukš- 
mingoje. Pigus restoraniūkštis, bet žmogiškai šiltas, 
kur visuotinis klegesys galėjo padėti užmegzti pokalbį. 
Tačiau apsistatęs alaus bokalais, Vincentas nesileido 
pagaunamas gaudesio, jis tęsė monologą apie savo at- 
eities perspektyvas. 

— Supranti? - baubė jis. - Dvi mano panelės tiesiai 
perėjo į keturiasdešimties tarifą! Ir vis dėl mano nuo- 
traukų. Aš tau sakau - minkšti tonai, neryškūs kon- 

tūrai - tikra dangaus mana! Dar nutariau suvaidinti 
agentą! Aš prakišu veltui pirmąsias nuotraukas ir imu 
tam tikrą procentą nuo tų kontraktų, kurie po to su- 
daromi. Tą galiu daryti nė kiek ne blogiau už agentūras, 
kurios nė velnio nenutuokia. Aš esu stebukladarys. 
Atradėjas! 

Jis tai pasakė gundomu tonu vyro, kuris geidauja 
pasidaryti sąvadautoju. Šypsodamas Markas ištiesė 
stiklinę gazuoto vandens ir pro skaidrų stiklą pažvel- 
gė į Vincentą: 

- Už neryškius kontūrus! 

Kolosas pakėlė bokalą alaus: 

— Už keturiasdešimties tarifus! 

Jie nusikvatojo. Tą akimirką Marko galvoje blaškėsi 
vienintelis klausimas: „Ar Elizabetė turi vilties gauti 
Žako Reverdi atsakymą?“ 

— Iš Malaizijos. 

Vietnamiečio veidas spinduliavo šypsena. Jis pra- 
kišo voką po pleksiglazo langeliu. Markas jį sugriebė 
ir turėjo stipriai sučiaupti lūpas, kad neimtų šaukti. Su- 
lamdytas, subraukytas vokas, buvęs atplėštas, paskui ir 
vėl užklijuotas; bet tai buvo laiškas, kurio jis taip laukė: 
Žako Reverdi atsakymas. 

Po kalėjimo administracijos antspaudais, išbrauki- 
mais pamatęs pasvirusią taisyklingą rašyseną, išvin- 
giuotą vardą „Elizabetė Bremen, pajuto, kaip stipriai, 
netolygiai ėmė plakti jo širdis. Jis vienu žodžiu atsi- 
sveikino su Alenu ir nudūmė į savo butą. 

Čia jis užrakino duris visais užraktais, užtraukė lan- 
gų užuolaidas ir įsitaisė prie rašomojo stalo. Uždegė 
halogeninę lempelę, apsimovė medvilnines pirštines, 
kokios naudojamos spausdinant nuotraukas. Pagaliau 
peiliu popieriui pjaustyti atplėšė voką, bet taip atsargiai, 
tarsi pirštai būtų laikę retą ir trapų vabzdį. 

Pasidėjęs ant stalo išlankstė ir plakančia širdimi ėmė 
skaityti. 

Kanara, 2003 m. vasario 28 d. 

Mieloji Elizabete, 

Buvimas kalėjime - visada išbandymas: kalinamųjų promis- 
kuitetas, įkyrus nuobodulys, pažeminimai ir, žinoma, kentėji- 
mas, kad esi nelaisvėje. Pramogos čia - retas dalykas. Štai kodėl 
noriu jums padėkoti už tokį entuziastingą ir daugiažodį laišką. 

Jau seniai taip skaniai nebuvau juokęsis. 

Cituoju: „Savo psichologijos žinių dėka manau galėsianti 
užčiuopti tai, ko kiti ne tik nepajuto, bet prie to nė neprisilie- 
tė“. Arba dar: „Savo klausimais ir paaiškinimais, kuriuos jums 
greitu laiku nusiųsiu, galiu padėti aiškiau susigaudyti pačiame 
savyje...“ 

Elizabete, ar bent žinote, kam jūs parašėte? Ar bent akimirką 
įsivaizduojate, kad man galėtų būti reikalingas žmogus, kuris 
padėtų „aiškiau susigaudyti savo viduje“? 

Pirmiausia, ar pagalvojote apie savo laiško šališkumą? Jūs 
kreipiatės į mane, kaip į žmogžudį, kurio kaltė įrodyta. Jūs pa- 
mirštate vieną detalę: aš dar nenuteistas. Mano byla dar nenag- 
rinėta ir mano kaltė, kiek man žinoma, dar neįrodyta. 

Primenu, kad visi laiškai kalėjime atplėšiami ir nukopijuoja- 
mi. Jūs taip pasitikite savimi, rodėte tokią savikliovą, kai aprašote 
mano „tamsiuosius postūmius“ ir mano „psichologiją“, kad at- 
rodo, tarsi turėtumėte konkrečius mano kaltės įrodymo įkalčius. 
Taigi jūsų laiškelis - dar viena mano kaltumo prielaida. 

Bet ne tai svarbiausia. 

Svarbu jūsų arogancija. Jūs kreipiatės į mane taip, tarytum 
nėra abejonių, kad aš jums atsakysiu. Tada žinokite: jau ne vie- 
neri metai, kaip aš atsisakau duoti interviu. Ir niekam neteikiau 
nė menkiausio paaiškinimo. Tai iš kur toks jūsų įsitikinimas? 
Kodėl manote, kad aš imsiu atsakinėti į studentės klausimus, 
kuri užsigeidė mane analizuoti? 

Beje, ką jūs apskritai žinote apie mane? Iš kokių šaltinių? 
Laikraščių? Dokumentinių filmų? Kitų parašytų knygų? Kaip 
suprasti asmenybę einant tokiais jos pažinimo keliais? 

Kas dėl apnėjos ir mano „postūmių“ palyginimo, įsidėmė- 
kite: niekas kitas, tik aš pats renkuosi savo absoliutą ir kad visa 
tai kitoms žmogiškosioms būtybėms neprieinama. 

Elizabete, prašau jūsų: didžiąją psichologę žaiskite su jaunais 
Frenų ar Fleri-Mėroži kaliniais. Specialios draugijos suves jus su 
jūsų lygio kaliniais, vertais jūsų „praktikos“ darbelių. 

Aš daugiau nenoriu gauti tokio pobūdžio laiškų. Dar kartą 
primenu: buvimas kalėjime - išbandymas. Jau savaime gana 
nemalonus, dėl to nenorėčiau kęsti dar ir pretenzingos pary- 
žietės įžeidinėjimų. 

Elizabete, tariu jums sudiev. Tikiuosi, greitu laiku neteks 
skaityti jūsų laiško. 

ŽAKAS REVERDI 
Markas ilgai sėdėjo nejudėdamas. Stebeilijo lan- 

gučiais išbraižytą puslapį. Dabar jis buvo panašus į 
kumštį, trenkusį jam į nosį. Buivolo jėga. 

Jis absoliučiai kuoktelėjęs. Jo makaulė susilydžiusi. 
Mintys prieštarauja vienos kitoms, visai skirtingų tra- 
jektorijų, prieštaringų minčių fejerverkas. 

Ką šis laiškas reiškė? Ar jis iš tikrųjų bus pralaimėjęs? 
Negi šis laiškas taip ir liks pirmas ir paskutinis Reverdi 
atsakymas? O gal, priešingai, po šitais žodžiais, įžeidi- 
nėjimais slypi viltis? 

Dar kartą perskaitė. Paskui dar ir dar. Pagaliau drą- 
siai nutarė: šis laiškas - pergalė. Subtilūs ženklai, fi- 
ligraniškai įterpti, jam siuntė padrąsinimus. Tiesa, jis 
suklydo dėl laiško formos, bet žudikas priešais pat jo 
nosį durų neužtrenkė. 


Beje, ką jūs apskritai žinote apie mane? Iš kokių šaltinių? 
Laikraščių? Dokumentinių filmų? Kitų parašytų knygų? Kaip 
suprasti asmenybę einant tokiais jos pažinimo keliais? 


Markas pamėgino išversti: „Jeigu norite tiesos, pri- 
sikaskite prie šaltinių. Užduokite man tinkamus klau- 
simus". Be abejonės, jis darė nuodėmę, leisdamas sau 

būti tokiu optimistu, bet vis vien negalėjo sutikti, kad 

Reverdi parašė Elizabetei tik tam, kad ją įžeistų. Tarp 

eilučių apneistas prikaišiojo kitokio masalo: 
...„įsidėmėkite, kad niekas kitas, tik aš pats renkuosi savo 


absoliutą ir kad visa tai kitoms žmogiškosioms būtybėms 
neprieinama. 


Vyras nesakė: „Aš nekaltas“. Jis kalbėjo: „Jūs nesu- 
prantate“. Ar tik tai nebuvo būdas sužadinti jos smal- 
sumą? Markas pajuto, kaip šiurpuliai perbėgo kūnu. Jis 
visada buvo įsitikinęs, kad Reverdi nebuvo paprastas 
žudikas maniakas, „kompulsyvus žudikas“, kaip jį api- 
būdino Erikas Šrekeris. 

Tarp nužudymų buvo ryšys. 

Ieškojimas. 

Šypsena. Taip, pagaliau jis pataikė. Jo tiesmuka ataka 
suerzino nusikaltėlį, bet drauge privertė sureaguoti. Šis 
laiškas buvo kvietimas gilintis, klausinėti, kelti prie- 
laidas. 

Markas, vis dar nenusimaudamas pirštinių, ištraukė 
paką rašomojo popieriaus ir parkerį, kuriuos saugojo 
Elizabetės laiškams. Reikėjo nedelsiant atsakyti. Grei- 
tosiomis. Elizabetė stačiai privalėjo jam paaiškinti, kad 
tyrimų metodus ji galėjo keisti, kad ji paprasčiausiai 
galėjo klausyti, mėginti suprasti, leistis vedama. 

Bet pirmiausia mea culpa. 

Paryžius, 2003 m. kovo 10 d. 

Mielas Žakai, 

Ką tik gavau jūsų laišką. Aš mirtinai jus įskaudinau. Ar at- 
leisite man už netaktą? Kaip galėjau būti tokia kvaila? Niekada 
nenorėjau jums pakenkti. Juo labiau, jūsų įžeisti... 

Aš nepagalvojau apie laiškų atplėšimą. Turiu pripažinti, kad 
neturiu jokio supratimo apie taisykles ir procedūras, galiojan- 
čias Malaizijos kalėjimuose. Man labai skaudu, kad reikšdama 
savo mintis galėjau pateikti jas kaip faktus to, kas nėra nei įro- 
dyta, nei patvirtinta. Pripažįstu savo nemokšiškumą: aš tiksliai 
nežinau, kiek pasistūmėjęs bylos nagrinėjimas. Mano žinios 
apsiriboja tik tuo, ką galėjau perskaityti prancūzų spaudoje. 

Atleiskite, atleiskite, atleiskite... Nieku gyvu nenorėčiau ap- 
sunkinti jūsų padėties teisingumo akivaizdoje. 

Bet leiskite jums paaiškinti mano prašymo gilesnes priežas- 
tis. Aš jus pažinau gerokai anksčiau prieš įvykius Malaizijoje - ir 
Kambodžoje. Jus pažįstu nuo jūsų sportinių pergalių laikų. Aš 
einu iš proto dėl apnėjos: jau būdama aštuonerių metų neatsi- 
traukdama žiūrėdavau serialą Žydroji bedugnė. Ištisas valandas 
sėdėdavau tarsi užburta, įsivaizduodama, ką gali jausti žmogus, 
atsidūręs tokiose gylybėse. Kokie potyriai leidžiantis nekvėpuo- 
jant labai toli už žmogaus galimybių ribų. Tuo laiku jūsų vardas 
jau švytėjo pirmas mano vaikiškame intymiame panteone. 

Šiandien jus kaltina žmogžudystėmis. Nenorite kalbėti: 
gerbiu jūsų tylą. Bet jūsų asmenybė nuo to netampa mažiau 
ypatinga. Paradoksalu, bet tie veiksmai, kurių padarymu jus 
šiandien įtarinėja, tokie svetimi jūsų sportiniam narsumui, jūsų 
išmintingam ir romiam įvaizdžiui, kad ši padėtis dar labiau 
didina mano susidomėjimą jumis. Mane svaigina ta hipotetinė 
sąsaja tarp žydrų gelmių ir begalinių juodumų, ta neįmanoma 
distancija nuo gėrio iki blogio. Kokia bebūtų tiesa, jūsų likimo 
kreivė išties nepakartojama. 

Štai ko aš tikiuosi, turėčiau rašyti - ko nedrįstu tikėtis. Kad 
jūs man parašysite keletą atsiminimų iš savo gyvenimo, kad 
papasakosite įvykius, brangius jūsų širdžiai. Nesvarbu, kokius. 
Jausmai, patirti po vandeniu. Vaikystės prisiminimai. Anekdotai 
apie Kanarą. Nesvarbu, ką, kad tik tie jūsų žodžiai žymėtų mūsų 
ryšio užuomazgą. 

Niekas neverčia jūsų rašyti man. Išseko visi mano argu- 
mentai, kad jus įtikinčiau. Žinau tik viena: galėčiau jums būti 
draugiška, dėmesinga ir suprantančia ausimi. Pamirškime, kad 
aš psichologijos studentė. Esu tik jauna moteris, kuri žavisi ju- 
mis. 

Žinokite, kad aš pasiruošusi iš jūsų išgirsti bet ką. Ribas 
žymėsite jūs, kaip ir mūsų ryšio sienas. 

Gelmės ne tik vandenyne, jų yra ir kitur. 

Jos visos mane domina. 

Nekantriai laukiu jūsų laiško... 

ELIZABETĖ 


Markas baigė apsipylęs prakaitu. 


Jo rankos pirštinėse buvo tiesiog susilydžiusios. Tą 
laišką jis parašė per kelis kartus, pirštai spaudė parkerį 
su neatlėgstamu įkarščiu. Dar nebuvo visai nusistovė- 
jusi rašysena. Dabar laiškas parašytas Elizabetės ranka. 
Vėl jį skaitydamas pastebėjo, kad tonas pompastiškas, 
sentimentalus. Gal nesiųsti, gal dar kartą jį permąstyti? 
Bet nutarė daryti priešingai - palikti tokį, koks yra. 

Rašytą karštosiomis. Reverdi turėtų pajusti tą spon- 
taniškumą. 

Artėjo naktis. Pradžia šeštos. Markas nė nepastebėjo, 
kaip praėjo diena. Pamiršęs visa pasaulyje negirdėjo ir 
telefono skambučių. Dabar, kai studija paskendo tam- 
soje, jam regėjosi, kad ir jis pats paniro į vandens juo- 
dymę. Tvyrojo nerimastis, kurią jis tik stebėjo iš šalies: 
tą keletą valandų jis iš tikrųjų buvo virtęs Elizabete. 

Dabar kavos, būtinai kavos. Nutarė išsivirti stiprio- 
sios itališkos. Įjungė savo mažąją chromuotą mašiną. 
Pajuto gaivinamą kartoką espresso aromatą. Jis iš anksto 
jau mėgavosi gerklę deginančiu tirštu gėrimu, lėtai 
tekančiu į vidurius ir ištrauksiančiu jį iš baimingos 
nuotaikos. 

Išgėręs pirmąjį puodelį, iškart griebėsi antrojo. Su 
puodeliu rankoje grįžo į krėslą - jau ramesnis - ir įsi- 
stebeilijo į tas eilutes, rašytas ranka moters, kurios nėra. 
Pirštinės buvo permirkusios prakaitu. Laiško popierius 
vietomis susibangavo. Juo geriau: pro Reverdi akis ne- 
praslys ir ši detalė. Jis įsivaizduos Elizabetės karštį. Kad 
tik neįsivaizduotų ašarų. Irgi neblogai... Prieš dėdamas 
į voką, Markas dar paklausė savęs: kvėpinti ar ne šitą 
laišką? Ne. Čia jau ne viliojimas, o skuba. 

Užklijavo laišką, užsimetė švarką, pasiėmė raktus 
ir voką: reikėjo suskubti prieš uždarant paštą. Nutarė 
laišką siųsti oro paštu. Tai kas, jei siuntimas atrodė 
pagreitintas. Tai kas, jei jo laiškas su atžyma „skubu“ 
patrauks Kanaros sargybinių dėmesį. Jis negalėjo ištisą 
mėnesį laukti atsakymo - jei apskritai laiškas ateis. 

Jis aplenkė Ipolit-Leba gatvę: nenorėjo susidurti su 
Alenu. Pasuko į paštą Sen-Lazaro gatvėje, 9-ojo rajono 

gale. Įeidamas į vidų, sulaikė kvėpavimą. Kaip ir pirmą 
kartą, jam rodėsi, kad išsiųsdamas šį laišką, jis pasineria 
į nežinią. Bet šįkart jis įveikė naują kompresijos slenkstį 
ir leidžiasi į tamsias šaltų vandenų gelmes. 

— Gosok kuat sikit! (Trink smarkiau!) 

Kepinamas saulės, Reverdi klūpojo. Apsiginklavęs 
metaliniu šepečiu ir Žavelio vandens kibiru, jis mėgino 
nutrinti neištrinama. Žmogaus prakaito, purvo pėdsa- 
kus, įsigėrusius į vieną sieną kieme. Žymės, įsigraužu- 
sios į cementą giliai, lyg fosilijos. Nepaisant pastangų, 
dėmės nenyko. Reikėtų tą akmenį gremžti, graužti, 
žodžiu, atakuoti ne taip, o šlifavimo įrankiu. 

Šalia palinkusios Žako galvos stovėjo Ramanas ir 
įdėmiai jį stebėjo. Išskėstos kojos, rankos prispaus- 
tos prie diržo. Pro sučiauptas lūpas murma keiksmus, 
žadėdamas, kad greit savo žodžius patvirtins banano 
smūgiais. 

Reverdi buvo tas pats. Nei fizinis skausmas, nei plū- 
dimas jo nelietė. Jis svajojo apie šukelę stiklo. Žodžiai, 
smūgiai praeidavo pro jį kaip šviesa pro langą. To- 
kiomis valandėlėmis jis virsdavo prizme, laužiančia 
savo reakcijų spektrą, gesinančia tas, kurios galėtų jį 
susilpninti: gėdą, skausmą, baimę... 

- Celaka punya mat salleh! (Baltasis benkartas!) 

Kojos spyris į šoną. Jo oda tiek degė, kad didesnio 
skausmo nė nepajuto. Naujas smūgis nebuvo skaus- 
mingesnis, nei kentė saulės nuskrudinta oda. Reverdi 
žvilgtelėjo į viršų. Ramanas vėl ėmė vaikščioti pirmyn 
atgal. Reverdi sukando dantis, vėl sugriebė šepetį ir 
mintyse nubrėžė portretą to, kurio jis vengė nuo pat 
savo atsidūrimo Kanaroje. 

Abdulai Madhabanui Ramanui 52 metai, jis penkių 
vaikų tėvas, musulmonas rigoristas, gryna valdžios ir 
sadizmo kvintesencija. Kambodžos pataisos namuose 
Reverdi jau patyrė tarnautojų žiaurumą. Ypač prižiū- 
rėtojų, kurie žvėriškumą asimiliavo su savo pareigybių 
užduotimis. Ramano nieku gyvu negalėjai priskirti prie 
nuosaikiųjų prižiūrėtojų. Kito kančios jam sukeldavo 
erekciją. Jis virpėdavo iš jaudulio matydamas kito ken- 
tėjimus. Tai buvo tikras psichopatas, pavojingesnis už 
visus Kanaros žudikus drauge paėmus. 

Nors buvo malajietis, bet jo gyslomis tekėjo ir tamilų 
kraujas. Juoda veido oda, pragręžta dviejų didžiulių 
nosiaskylių, kurios priminė jaučio šnerves. Jo vyzdžiai 
atrodė dar juodesni, o savo suplotu, gilių raukšlių iš- 
raižytu veidu priminė Australijos aborigeną. 

Niekšas buvo apie 1 metro 85 centimetrų ūgio, retai 
pasitaikančio Malaizijoje, ir, nepaisant karščio, niekada 
nenusivilkdavo tamsaus švarko su galionais, suspausto 
per liemenį. Prie diržo demonstravo grasinimų amuni- 
ciją - revolverį, elektrinę lazdą, ašarinių dujų bombą, 
raktus... Pasakojo, kad raktu yra išdūręs akį vienam 
kaliniui, atidarančiam paskutines lauko duris. 

Musulmonas fanatikas, slaptos sektos „Alargam“ na- 
rys, Ramanas dar buvo ir homoseksualas, liepsnojantis 

amžinu geismu. Erikas apie jį buvo perspėjęs, bet to 
tipo apetitas pranoko pačius blogiausius spėjimus. To 
šiukšlės galvoje tebuvo vien užpakalis. Jį supo atitinka- 
mas klanas - tos pačios lytinės pakraipos sargybiniai, 
mėgėjai užsiauginti raumenis ir užsiiminėti sportinė- 
mis imtynėmis. Žiaurūs pedai, kurie mėgo kankinti 
ir daužyti snukius, ir kuriems Ramanas „mokėdavo“ 
šviežiena. Visus kalinius šiurpino šauksmai, kylantys 
iš dušų kabinų baigiantis popiečio metui. Bet Erikas 
klydo: aukos nebuvo prievartaujamos. Tik mušamos, 
iki sąmonės netekimo. Tada sargybiniai ir „paimdavo“ 
juos, sujaudinti kraujo kvapo. 

Tokiais momentais budelių vadas išeidavo pirmas iš 
to prakeikto pastato, akinamas saulės ir sąžinės grau- 
žimo. Visi jį stebėjo - iš toli, apimti siaubo, baiminda- 
miesi dar kitų represijų. 

- Baik! - sugargė Ramanas jam už nugaros. - Šian- 
dien užteks. 

Žakas visada žinojo, kad jo - žvaigždės iš Vaka- 
rų - statusas jam teikė malonės režimą. Šio ryto lažas 
žymėjo šventės pradžią. 

- Rytoj valysi aną sieną, - sukomandavo prieidamas 
prižiūrėtojas, - o paskui ir kitas. 

Juodomis it anglys akimis peržvelgęs kiemą pri- 
dūrė: 

— Nusibodo prakaito dėmės ant tų šliundriškų sienų! 

Reverdi atsistojo ir įbedė žvilgsnį į prižiūrėtojo akis. 
Ir malajų kalba sušnibždėjo: 

- Ką tik praradai vieną tašką, vaikine. 

Vienu moju Ramanas išsitraukė lazdą ir trenkė per 
nuogą Reverdi juosmenį. 


Vos spėjo sulenkti rankas ir apsaugoti šonkaulius. 

— Čia taškus skaičiuoju aš. 

Reverdi nenuleido nuo jo akių. Ramanas dar kar- 
tą užsimojo savo bananu, paskui netikėtai šyptelėjo, 
parodydamas pernelyg baltus dantis ir tarsi duodamas 
suprasti, kad jo galvoje ką tik užgimė kita žiauri iš- 
monė. 

— Ateis diena, kai tave pakars, šiukšle, ir tu nebe- 
galėsi į nieką kėpsoti tais savo veizolais! Tavo snukį 
užmaukšlins skuduru, ir tai bus paskutinis dalykas, 
kurį pajusi. 

Žakas lėtai papurtė galvą. 

- Žinai, kad pakaruoklių pimpiai pasistoja kaip jau- 
čių? Pagaliau galėsi mane pačiulpti, mano žiogeli. 

Kuoka vėl trenkė. Reverdi atsitraukė - in extremis - ir 
smūgis kliuvo į petį. Aiškiai trūko raktikaulis. Pervėrė 
skausmas ir persidavė rikošetu į mentikaulį. Jis žengė 
žingsnį atgal, susvyravo, bet negriuvo. Pilnomis ašarų 
akimis atsainiai įmerkė šepetį į kibirą ir metė: 

- Prisiekiu, kai iš čia išeisiu, tu jau tokios valdžios 
neturėsi. 

Ramanas nykščiu nuspaudė savo elektrinės lazdos 
jungiklį, bet persigalvojo. 

Artyn slinko kiti kaliniai. Visų akys buvo įbestos į 
jį. Atmosfera virpėjo miglota viltimi. Visi laukė aukš- 
čiausio lygio dvikovos tarp abiejų vyrų, dviejų milži- 
nų - Baltojo ir Juodojo. 
tųsi tokios rizikos. Jis įkišo į makštį savo kuoką ir, 
netaręs nė žodžio, apsisuko ir nuėjo. Žingsniai buvo 
tokie mediniai, tokie negyvi, kad atrodė, jog jis luošas. 

Jo tolstantį siluetą sklaidė balta karšto oro prisodrinta 
šviesa. 


Vienuolikta valanda ryto. 

Žakas kilnojo svarmenis, sulig kiekvienu judesiu 
kęsdamas klaikų skausmą. Jo raktikaulis: lūžęs ar ne- 
lūžęs? Vietoj atsakymo kilnojo plokštes. Norėjo nu- 
stelbti tą skausmą kitu, kurį kėlė pats sau, kankindamas 
raumenis. 

Kažkoks balsas pašaukė jį vardu. Reverdi paliovė 
mankštintis, gulėjo išsitiesęs ant suolo sulenktomis 
rankomis. Tarė sau: kas galėjo drįsti sutrukdyti jį tokiu 
metu. Jis įtempė raumenis, lėtai padėjo svarmenis ant 
dėklų ir atsistojo, apsipylęs prakaitu. 

Tengku. 

Reverdi turėjo įspėti, kad tai galėjo būti tik jisai. 
Tik šis vaikiščias padarė gana neprotingai pertrau- 
kęs jį pačiame fizinių pratimų įkarštyje. Malajų kalba 
tengku reiškia karališką padėtį - giminystės ryšį, tegul 
ir tolimą, su vienu iš devynių šalies sultonų. Hadžia 
Elahe Noumahas priklausė Perako sultono giminei. Jis 
kalėjo Kanaroje už kvaišalų platinimą. Suimant pas jį 
rado 400 g heroino. Apskritai, karališkos giminės narys 
niekada nesėdi už grotų; reikalą sutvarko paprastas te- 
lefono skambutis. Bet šįkart tėvas norėjo duoti pamoką 
savo sūnui ir leisti keletą mėnesių papūti Kanaroje. 
Šiurkštus būdas atpratinti nuo narkotikų. 

— Sutrukdžiau? - paklausė jis angliškai. 

Reverdi tylėdamas sugriebė marškinėlius. Kai ren- 

suprato, kad jo raktikaulis sutreškintas. Velnias. 

Hadžia atsisėdo priešais jį ant šilto cemento. Tai 
buvo grakštus, ilgakaklis jaunuolis vario atspalvio oda. 
Jis turėjo daugybės Anglijos universitetų diplomus, bet 
jo smegenis buvo sudeginę kvaišalai. Rutuliškos akys, 
panašios į stručio vyzdžius, buvo visai sustingusios. 
Regis, jos tyrinėjo nematomą visatos pusę. 

— Ko nori? 

— Norėčiau... 

Tengku valandėlę dvejojo. 

— Na, gimdyk. 

Reverdi sunkiai galėjo apsiprasti, kad viena jo pusė 
sulaužyta - nuniokota. 

Jis jau įsivaizdavo save parišta ranka. Hadžia pa- 
galiau apsisprendė: 

- Kiek imtum už mano apsaugą? 

- Tavo apsaugą? Prieš ką? 

— Kinus. Filipiniečius. 

- Kodėl kinai turėtų užknisti tau gyvenimą? Juk esi 
geriausias jų klientas. 

Norėdamas nujunkyti savo atžalą nuo kvaišalų, Ha- 
džios tėvas apsiskaičiavo. 

Dėl narkotikų aristokratui Kanaroje buvo tikras ro- 
jus, juo labiau, kad bent kiek pinigėlių jam tylutėliai 
siųsdavo motina. 

- Aš... Aš nujaučiu. Taip ilgai nesitęs. 

— Kodėl? 

- Jei mano tėvas sužinos, kad motina man duoda, 
aš... 

Hadžia nutilo nebaigęs sakinio. Kai jis kalbėdavo, vi- 
sada susidarydavo įspūdis, kad paskutinius žodžius, už- 
uot ištaręs, jis praryja. Reverdi pajuto kylant šleikštulį: 

šis toksikomanas jam priminė Ipohą ir jo zombius, 
prisigėrusius vyno. 

- Jei nebeturi pinigų, kaip galėsi man užmokėti? 

— Galėčiau.. Na... Galėčiau pasidaryti tavo... 

Hadžia nuleido akis. Reverdi suprato jo sutrikimo 
priežastį. Pakilo nuo savo suolo. 

— Tu ne mano skonio, pupuliuk. Jei tave ir saugočiau, 
tai nei dėl subinės, nei dėl pinigų. 

- Tai dėl ko? 

— Dėl to, kad taip būčiau nutaręs. Viskas. Dabar 
šiaušk iš čia. 

Tėvo sūnelis metė į jį paniekos kupiną žvilgsnį, bet 
nepajudėjo. Nepaisydamas savo menko svorio bei glež- 
numo, jis ir toliau elgėsi čia kaip aristokratas. Reverdi 
pakėlė balsą: 

— Dink iš čia, sakau tau! 

Toksikomanas spruko šalin, bidzendamas asfaltu 
tarsi vos besilaikanti ant savo silpnų kojelių pelė. 

Sugaudė sirena, skelbianti patikrinimą. Pusė dvyli- 
kos. Tą akimirką jis suprato tikrąją savo blogos nuo- 
taikos priežastį. Tai ne dėl apsikakojusio iš baimės ma- 
lajiečio, juo labiau ne dėl įskilusio raktikaulio. Ir net 
ne dėl grėsmės, kuri iš visų pusių čia, kalėjime, siautė 
jį vis arčiau. Ne, tai dėl tos mergiotės. Elizabetės. Štai 
kas jam kėlė rūpestį. 

Pats to nenorėdamas, jis laukė jos laiško. Šiandien 
turėjo pasirodyti Džimis, ir Reverdi jau baiminosi, kad 
jam nieko nebus. Ta priklausomybė jį skaudino. Kaip 
galėjo taip priskresti prie tokio menkniekio? 


Džimis atrodė ypač geros nuotaikos. Jis su dideliu 
užsidegimu ėmėsi šios bylos ir, atrodo, nepaliovė laukęs 

iš savo kliento mainais bent menkiausių draugiško ben- 
dradarbiavimo apraiškų. Žakas dar nebuvo prirakintas 
prie grindų, o tasai jau prapliupo: 

- Savaitė buvo labai sėkminga. Žvejai atsisakė duoti 
parodymus prieš jus. Aš jiems pasiūliau kompromisą: 
jei jie atsisakys liudyti prieš, jūs neduosite skundo. Bus 
užmirštas jų pasikėsinimas nužudyti. Sandėris palan- 
kus visiems. 

Reverdi jo nepertraukė, leisdamas pasimėgauti savo 
tirada. 

- Tai dar ne viskas. Radau svarbių procedūrinių 
pažeidimų jūsų suėmimo metu. Apduję policininkai 
nesurašė interpeliacijos sąlygų. Be to, centrinėje po- 
licijos nuovadoje jūs nedavėte jokių parodymų. O tai 
pagal Malaizijos įstatymus laikoma lemiamu faktu. 
Protokole jūsų paprasčiausiai nėra. Aš peržiūriu juris- 
prudenciją ir... 

- Laiškų atnešei? 


Pasuko į savo irštvą. 

Per pusryčius dušų kabinos tuščios. Jis praėjo pro 
eilę prausyklių ir prisiglaudė vienoje kabinoje tarsi 
mokinys, pasislėpęs patraukti dūmo. 

Laiškų atėjo beveik dvigubai daugiau, bet iš ryšulio 
ištraukė vienintelį. Rašyseną atpažino iškart. Apvalios 
balsės, L ir b kilpelės aukštai užsuktos. Savo laišką atsiun- 
tė su žyma „skubu“. Taigi anoje pusėje taip pat buvo 
aiškiai nekantraujama. 

Pirmas skaitymas tetruko kelias sekundes, bet šyp- 
sena nenyko nuo jo lūpų. Jis teisingai numatė. Ga- 
lės pasilinksminti su ta mergele. Iš esmės, Elizabetė 


151 


paprašė jo atleisti ir patikino, kad pasirengusi viskam: 
„Gelmės ne tik vandenyne, jų yra ir kitur. Ir visos jos 
mane domina“. 

Jis vos nesprogo iš juoko. 

Buvo vienas dalykas, kurio ta meilutė nesuprato. 

Kad ne jam teks viską išpažinti. 

O jai. 


19 


Kadidžė žinojo, kad tai sapnas. Bet sapne ji išgyveno 
sceną tarsi prisiminimą. 

Štai ji stovi priešais užrakintas duris. Menką sluoks- 
niuotos faneros sieną, kurią galėtum išversti stumtelė- 
jęs petimi. Tačiau durys merginai regisi tarsi įėjimas į 
šventovę, tarsi slenkstis, kurį draudžiama peržengti, jos 
skleidžia paslaptingą šilumą. Kadidžė girdėjo už durų 
ugnies traškėjimą. Sausą, ryškų, - taip traška židinyje 
degdami akacijos žagarai. 

Žengė žingsnį. Tą akimirką durys atsiplėšė it išpūs- 
tos. Veidą nusvilino karščio banga. Raudona bomba, 
pliūptelėjusi į akis, bet nenudeginusi. 

Pamatė degantį kambarį. Apsuptą liepsnų. Nuo grin- 
dų tryško dūmų šuorai. Sienų apmušalai draiskanomis 
sklendė ant žemės. Atrodė, jog visus daiktus glemžia, 
siurbia virpantys nasrai: naktinę lempą, apklotus, dra- 
bužius... Kadidžė žengė dar žingsnį ir prisimerkė, kad 
geriau įžiūrėtų lovoje įsmegusius pavidalus. 

Sėdintis vyras buvo jos tėvas. Atrodė laukiąs daktaro. 
Arba mirtinos dozės. Jis liepsnojo, o iš odos tryško tamsūs 

miazmai. Tėvas matėsi susikaupęs, kažką mąstąs, o jo 
spragantis veidas buvo virtęs juoduliu. Žvelgdama į jį, 
Kadidžė jautė baimę, nerimą, bet ne siaubą, šiuo atveju 
lyg ir labiau derantį. Tokį baimingą virpulį, kurį jauti, 
kai lipi į sceną atsiimti premijos. 

Išgirdo balsą, kuris jai sušnabždėjo: „Nebijok. Jis 
tau nori kažką pasakyti“. Ji atsisuko ir pamatė, kad 
tas, kuris su ja kalbėjo, pats buvo ugnyje. Nuskustas 
kiaušas, apsisiautęs toga. Ji atpažino tą figūrą: tai buvo 
bonza, matytas vienoje išgarsėjusioje fotografijoje; jis 
pasiaukojo Vietnamo labui, sekindamas save sėdėjimu 
ant šaligatvio lotoso poza. Dabar jis stovėjo, bet, kaip 
ir nuotraukoje, buvo plikas ir skendo liepsnose. Aki- 
duobės tuščios - akių jau nebuvo, o dantys, labai balti, 
buvo nepaliesti ugnies. Jis uždėjo ranką ant Kadidžės 
peties. Šis prisilietimas ją nuramino. Ji jau nė trupučio 
nebijojo, pasuko prie lovos ir suprato, kad po kojomis 
raudonuoja jūra, risdama savo bangas. 

Ji atsisėdo priešais tėvą tarsi prie sveikstančio ligonio 
lovos. Bet tada jis įbedė į ją žiaurų žvilgsnį. Vietoj akių 
kunkuliavo ugnikalnio krateriai. 

— Mano smegenyse yra smėlio. 

Kadidžė ėmė trauktis. Vyras sustugo, iš burnos 
pliūptelėjo liepsnos stulpas: 

— Mano smegenyse yra smėlio. Tai tu kalta! 

Jis ištiesė ranką - juodą ir kietą, kaip apdegusio 
medžio šaka. Alkūnės linkyje Kadidžė pamatė švirkštą. 
Šis vaizdas pasirodė pats absurdiškiausias: jos tėvas jau 
daugybę metų nebesibadė rankų. Jis pakartojo: 

— Tai tu kalta, - jo balsas traškėjo, bet, kaip ir bonzos, 
dantų emalė nebuvo paliesta dūmų tirštumos. - Tu 
neišvalei vatos! 

Kadidžė persigandusi atsistojo. O balsas vis girgždėjo: 

— Buvo smėlio. Smėlio vatoje. Tai tu kalta! 

Kadidžė norėjo pasiteisinti, bet užsidegusi vata pri- 
lipo prie jos lūpų. Balsas vis šnypštė, permušdamas 
ugnies traškėjimą: „Tai tu kalta!“ Ji vis bandė atsakyti, 
bet vatos gniužulas ją degino ir kartu dusino. Jos žo- 
džiai nepajėgė peržengti sąmonės slenksčio: „Netiesa... 
Dariau, kaip visada... Aš viską išvaliau...“ 


Kadidžė nubudo tampoma konvulsijų. 

Pagalvė buvo permirkusi prakaitu ir ašaromis. 

Burnoje dar jautė svilėsių kvapą, o sąmonė dar nebu- 
vo iki galo prašviesėjusi. Ištiesė ranką. Pirštai užčiuopė 
terakotinių grindų plytelių vėsą. Šis sąlytis grąžino ją 
į tikrovę. Mergina atsistojo, saugodamasi, kad galva 
neatsitrenktų į mansardos lubas. Jos kambarys labai 
mažas - vos 5 kvadratiniai metrai. Čia viskas buvo ne 
pagal jos ūgį. 

Pasitrynė akis ir aplink bent kiek prašviesėjo. Dūmai 
išnyko. Karščio pojūtis išblėso. Kiek laiko ji dar gyvens 
kankinama to absurdiško sąžinės graužimo? 

Žvilgtelėjo į žadintuvą: trečia valanda ryto. Užmigti 
jau nepavyks. Vėl išsitiesė lovoje, jausdama kylantį 
šleikštulį. 

Skaidrėjant protui, aiškėjo įsitikinimas: ji turi tapti 
manekene. Išsirauti iš tos mėšlinės kilmės. Palikti šį 
tarnaitės kambarėlį. Siekti tikros prabangos. Pinigai, 
kilimas socialiniais laiptais jai padės pabėgti nuo pra- 
eities, nuo savo košmarų. 

Nusišypsojo tamsoje. 

Taip manyti tegalėjo skurdžiai, kad pinigai gali viską 
nutrinti. 

Ji prisiminė savo paskutinius kastingus. Nesėkmė po 
nesėkmės. Jos agentūra tikino ją nepasiduoti: fiziniai 
duomenys yra geri. Bet kodėl jos niekada nepasirink- 
davo? Ji vėl išgirdo to kvailio niujorkietiška kepuraite 
balsą: „Tavo bukas - tikras Reduto katalogas“. 

Reikėjo kitokių nuotraukų. Šiuolaikiškesnių, ten- 
dencingesnių. Ji kalbėjosi apie tai su agentūros pa- 
tronu, bet šis atsisakė mokėti už bent vieną papildomą 
fotografiją. Tai ką daryti? 

Šleikštulys ją klaikiai išsekino, kūnas ir mintys ap- 
sunko. 

Ji pasirėmė alkūne ir priėmė sprendimą. Nuo šiol 
tas nuotraukas ji pati pateiks. Bet pirmiausia grįš į 
savo tarnybą Cazino kavinėje, Kašane. Tiek to, tas pri- 
degusių riebalų tvaikas. Tiek to, tas kempinė šefas. Ir 
padugnės, kurios ryte rydavo ją akimis pro savitarnos 
kavinės vitriną it kokį gardėsį. 

Išsiropštė iš lovos, susikūprinusi po žemomis pa- 
lėpės lubomis. 

Pirmiausia išsivemti. 

Paskui sulaukti dienos ir vėl eiti ieškotis darbo. 

Markas nekreipė nė menkiausio dėmesio į karą Ira- 
ke. 

Nuo kovo 20-os amerikiečių raketų antpuoliai virš 
Bagdado padažnėjo, bet jam nuo to nebuvo nei šilta, nei 
šalta. Uodo įkandimas į raganosio nugarą. Vienintelis 
rūpestis - sužinoti, ar šis konfliktas vienaip ar kitaip 
nesutrikdys tarptautinio pašto darbo. Jau dvi savaitės, 
kaip jis gyveno apsišarvavęs kantrybe, kankinamas 
spėlionių, įsivaizduodamas Reverdi laiško maršrutą, 
vis klausdamas savęs, ar tik nedaro nuodėmės dėl per 
didelio savo optimizmo. Žudikas gal nė nemanė rašyti 
Elizabetei... 

Ir vis vien laukdamas, Markas studijavo - jau kelintą 
kartą - jo dosjė. Ir nenuleido akių nuo Papano bylos. 
Regis, ten ji buvo nutraukta. Nuo konflikto pradžios 
jau niekas Malaizijoje daugiau nesuko galvos dėl Re- 
verdi. Kas rytą Markas peržiūrėdavo internete Kvala 
Lumpūro laikraščius, patikrindavo agentūrų telegra- 
mas, skambindavo Prancūzijos ambasadai. Kaskart 
jį išklausydavo taip, tarsi jam būtų pasimaišęs protas, 

tarsi jis būtų supainiojęs ir vietą, ir laiką. Argi jis nėra 
girdėjęs apie karą? Vienintelis teigiamas dalykas, kad 
pagaliau pavyko sužinoti Žako Reverdi advokato pa- 
vardę: Džimis Vong Fatas. Bet negavo jokio atsakymo 
į savo siųstus prašymus. 

Tuo metu Limier merdėjo. Pardavimas visai smuko, 
ojo žurnalistai miegojo žiemos miegu. Tokio sąstingio 
metu Markas gyveno savo rytinių pasivaikščiojimų į 
Ipolit-Leba gatvę ritmu. Alenas jį priimdavo išsišiepęs, 
kaskart patiekdavo vis naują pokštą. 

Tačiau, regis, nujautė, kad čia kažkas ne taip, kad 
čia slypi kažkokie asmeniški tikslai. Kasryt Markas nu- 
smurgęs sukdavo durų link, ir vietnamietis ėmė žiūrėti 
į jį su užuojauta. Net juokeliai darydavosi švelnesni, 
padrąsinantys. 

Iki šeštadienio, kovo 29-osios. 

Tą dieną jis pakišo po stiklo langeliu dar vieną laiš- 
ką. 

Kanara, 2003 m. kovo 19 d. 

Mieloji Elizabete, 

Aš negarsėju širdies minkštumu. Bet jūsų antras laiškas 
mane sugraudino. Iš tikrųjų. Aš jame pagavau nuoširdumo 
polėkį, spontaniškumą, ir tai mane sujaudino. Pamačiau, kad 
jūs atmetėte tą varganą psichologų žargoną ir atsisakėte pre- 
tenzingų aukštumų. 

Šis naujas tonas man patiko, nes skambėjo teisinga gaida. 

Elizabete, jei norite užmegzti su manimi nuoširdžius santy- 
kius, jums teks mane įtikinti, kad jūsų nuoširdumas tikras. Tik 
tada aš galbūt galėsiu atsiverti. Ir parašyti jums kaip draugei. 

Jei norite ką nors iš manęs sužinoti, pirmiausia turite atsi- 
verti pati ir parašyti keletą dalykų apie save. 

Aš esu nardytojas, apneistas. Ir bet kurį ryšį - net per laišką, 
net čia, kalėjime, - galiu suprasti tik gylį išreiškiančiais žodžiais. 

Juk mūsų susirašinėjimo tiesą aš įskaitysiu iš jūsų pačios gelmių. 
Tik nerdamas po jūsų oda aš suprasiu, ar galiu jus išklausyti, 
priartėti prie jūsų, ar ne. 

Tai ar sutinkate atverti širdį? Lauksiu atsakymo. Mūsų at- 
eitis yra jūsų rankose. Tik jūs viena nustatysite mūsų apnėjos 
prigimtį. 

Iki greito 

ŽAKAS REVERDI 


Kaip pirmąkart, Markas suakmenėjo. 

Bet šįsyk jo apstulbimas buvo kitoks. Jis bijojo pati- 
kėti savo pergalės mastu. Nė svajoti nesvajojo apie tokį 
radikalų posūkį ir per tokį trumpą laiką. Ar tai spąstai? 
Bet kokie čia galėtų būti spąstai? Ir ką gaudyti? 

Ne. Pasiteisino tono pakeitimas, štai ir viskas. Plėš- 
rūnas pajuto antrojo laiško nuoširdumą. O dar pri- 
sidėjo nuobodulys, vienišumas, gyvenimo kalėjime 
žiaurumas. Tokiomis aplinkybėmis net Reverdi turėjo 
pasidaryti jautresnis prašymams iš laisvės. 

Nenusimaudamas pirštinių, Markas pasiėmė flomas- 
terį ir bloknotą, kuriuos naudodavo juodraščiams. Jo 
atsakymą sudarė vienas žodis: „Sutinku“. Jis sutinka su 
visomis išpažintimis, kokių tik žudikas pareikalaus. 

Rašydamas savo laišką, Markas drebėjo iš jaudulio. 
Jei taip tęsis, jei jis nepadarys klaidos, gaus tikruosius 
jo išpažinimus: tuo buvo įsitikinęs. Stovėdamas ant 
mirties slenksčio, žmogžudys jam viską pasakys. Tada, 
ko gera, jis supras, kas pastūmėdavo jį į nusikaltimus. 
Jis pamatys juodąją kibirkštį. 

Parašė per pusvalandį. Perrašymas - jau Elizabetės 
ranka - truko kitas trisdešimt minučių. Jis vis geriau 
įvaldė visas epistoliarines disciplinas: gerėjo ir teksto 

koncepcija, ir paties švarraščio rašymas... kaip abu 
pirmuosius kartus, savo faksu pasidarė kopiją. As- 
meniniam archyvui. Paskui pažvelgė į laikrodį: pusė 
dvylikos. 

Vėl nuskuodė iki pašto Sen-Lazaro gatvėje. Buvo 
šeštadienis, skyrius užsidaro dvyliktą. Pakeliui prisi- 
minė nerimą keliančią Reverdi laiško ištrauką: „Tik 
nerdamas po jūsų oda aš suprasiu, ar galiu jus išklau- 
syti, priartėti prie jūsų, ar ne“. Kai jums rašo paprastas 
žmogus, tai tik keista. Bet kai rašo žudikas, galintis 
27 kartus smogti peiliu į moters kūną, yra dėl ko su- 
simąstyti... 

Markas ramiai apsvarstė. Pabaisa juk už grotų. Po 
kelių mėnesių bus nubaustas mirtimi. Todėl Markas 
turi skubėti išplėšti iš jo paslaptis. 

Peržengus pašto agentūros slenkstį, pasidarė leng- 
viau. Kai padavė laišką ir paprašė „skubiai“, pasijuto it 
girtas. Jis nugalėjo sunkiausią naujo kelio dalį. Naujas 
slėgimas, nauja rizika... 

Pašto tarnautojas paklausė: 

— Jūs kažką sakėte? 

Markas papurtė galvą, bet lūpos jį išdavė. Vien nuo 
minties apie savo panirimą jis sumurmėjo: „Atsargiai! 
Sinkopė“. 

2003 m. balandžio 2-oji, trečiadienis. Kanaros ka- 
lėjimo valgykla. 

Jau dvi savaitės, kaip jie turėjo teisę žiūrėti vakarais 
televizorių, abstrakčius vaizdus apie naują karą Persų 
įlankoje. Šviesos vainiklapiai. Sieros puokštės. Ugnies 
pluoštai žalsvos nakties tirštumoje. Su proirakietiškais 
komentarais, kurie apsiribojo prigimtiniu musulmonų 
solidarumo reiškimu. Kalėjime šie įvykiai atrodė tolimi 
ir migloti. Visiems buvo į juos nusispjaut. 

Tik ne tą vakarą. 

Transliuojami vaizdai buvo savaip artimi. 

Ir keliantys nerimą. 

Vyras, veidą paslėpęs po medžiaginiu raiščiu, apsi- 
movęs chirurgines pirštines ir užsitraukęs polietileninį 
kombinezoną, rūpestingai valė vieno pastato vestibiulį. 
Komentatorius aiškino, kad tai Kouluno rezidencijos 
kompleksas Honkongo žemyninėje dalyje, kur daugiau 
negu 250 šeimų buvo izoliuota, įvedus karantiną. 

Visi kaliniai valgykloje žiūrėjo į ekraną tylėdami, 
tarsi stebėtų pirmus pasaulio pabaigos padarinius. 

Stovėdamas salės gale, Žakas Reverdi taip pat stebėjo 
tuos vaizdus ir klausė savęs, jau tūkstantąjį kartą, ko- 
kios naudos galėtų išspausti iš šitos gripo epidemijos. Jo 
kario instinktas kuždėjo, kad yra kažkas, kuo jis galėtų 
iš šios padėties pasinaudoti. Bet kas? 

Jau vos ne du mėnesius buvo kalbama apie ligą. Kinai 
ėmė šnekėti, kad Honkonge ir Gvandgdungo provin- 
cijoje, Kinijos pietryčiuose, siaučia mirtino gripo epi- 
demija. Palengva buvo susižinota, kad tas gripas - tai 
neįprasta - „atipinė“ - pneumonija, kaip rašė laikraš- 
čiai. Kovo mėnesį buvo paskelbtas oficialus pranešimas: 
Honkonge ir Kantone siaučia nežinomos prigimties, 
labai sunkios formos pneumonija, nuo kurios mirė 
šimtai žmonių. Liga taip pat paplito Pietryčių Azijoje. 
Jau yra mirtinų atvejų kaimyninėse šalyse: Vietnamo 
sostinėje Hanojuje, Singapūre. 

Netruko pakilti panika. Iš pradžių į karantiną pateko 
kinai. Daugiau niekas nenorėjo jų matyti iš arti, tarsi 
jie jau būtų pasigavę mirtiną virusą. Paskui pasirodė 
ligos ženklai: karštis, prakaitas, kosulys... Psicholo- 
giniai simptomai, bet higieninės kaukės žaibo greičiu 
buvo išgraibstytos aukso kaina. Kaip ir kinų gamybos 
tradiciniai medikamentai, amuletai, actas... 

O naujos žinios vis plūdo ir plūdo, viena už kitą 
grėsmingesnės: pavojaus signalas nuskambėjo po visą 
pasaulį. Liga buvo apibūdinama kaip žaibiškai plintanti. 
Ji nužudo per kelias dienas, jokiam gydymui nepasi- 
duoda. Kad žmogus susirgtų, užtenka, kad į jo organiz- 
mą patektų užkrėstų seilių ar prakaito dalelių. 

Reverdi nė nemanė nerimauti. Daug keliaudamas, 
jis ne tokių yra matęs. Buvo susidūręs su raupais, maru 

ir dar galybe užkrečiamųjų ligų. Beje, jis jau buvo apsi- 
krėtęs. Ir turėjo sutikti, kad žinios nebuvo labai baugi- 
nančios. Jis net nustebo, kad kalėjimo valdžia praleidžia 
tokią informaciją: jei atipinis gripas įsigaus į kalėjimą, 
persirgti turės visi - per kelias savaites. Kanara virstų 
siaubinga mirties makalyne. 

Per televiziją sumirgėjo karo Irake vaizdai, bet nė 
vienam jis nerūpėjo. Valgykloje jau kilo bruzdesys. 
Girdėjosi balsai, klausinėjimai, kodėl kaliniai, kurie 
valė cypę, neturėjo jokios apsaugos. Kiti kalbėjo apie 
peticiją, kad kinus perkeltų į kitą pastatą, o patys kinai, 
įstumti į kampą, ėmė rėkti. Visa tai atsidavė neišven- 
giamomis muštynėmis. 

Reverdi bevelijo sprukti iš ten. 

Lauke buvo pats 17 valandos įkarštis. Prieš naktį, 
iki vėl bus uždaryti, kaliniai užsiėmė kuo aktyviau- 
sia veikla. Mainikavo, pirko, spekuliavo. Vieni laidė 
gerkles, zujo šen ir ten, nervinosi. Kiti, priešingai, 
kalbėjo tyliai, saujoje laikė portatyvinius imtuvėlius. 
Tikros skruzdėlės, graibstančios erdvės ir vilties tru- 
pinius... 

Reverdi patraukė palei valgyklos sieną ir atsidūrė 
vidiniame virtuvių bloko kieme. Iš ten ėjo toks šlykš- 
tus ėdalo tvaikas, kad niekas nedrįsdavo kojos žengti. 
Tokiu dienos metu kiemo ketvirtainis buvo rausvos 
spalvos ir priminė žarijų lovą. Per vidurį sroveno upe- 
lis: riebaluotame vandenyje plaukiojo maisto atmatos. 
Žakas ėmė vaikštinėti pirmyn atgal, ir atrodė, kad brai- 
džioja po skystą dumblynę. 

Jis paliko ramybėje atipinį gripą ir perėjo prie savo 
mėgiamos temos: Elizabetė. Laukė jos laiško. Ir vis labiau 

ir labiau ta nekantra jį erzino. Tas menkas žaidimėlis, 
kurį jis puoselėjo studentės atžvilgiu, užėmė jo galvoje 
perdaug vietos. Juk geras medžiotojas visada turi iš- 
laikyti santūrų ir šaltą protą. 

O jis grąžė rankas skaičiuodamas dienas. 


Balandžio 10-oji, kevirtadienis. Kalėjimo pasima- 
tymų kambarys. 

— Turiu gerų naujienų. 

Reverdi atsiduso. 

- Tu visada turi gerų naujienų. 

Vong Fatas nesileido išmušamas iš vėžių: 

— Mes išryškinome naują dalyką. Mes... 

- Tu juk žinai, kas mane domina. 

Džimis sučiaupė lūpas. Žakas perskaitė jo akyse nu- 
sivylimą, kuris jį linksmino. Kinas buvo pavydus. 

- Turite galvoje laiškus? Aš jų atnešiau. Aš... 

Žako gestas buvo nedviprasmis. Advokatas išvertė 
vokus ant stalo. Jų buvo jau mažiau. Dėl karo. Ir gripo 
epidemijos. O gal ir susidomėjimo nusilpimas: Euro- 
poje jį buvo jau pamiršę. 

Skubiai pervertė vokus. Ranka prilipo prie vieno 
laiško. Reverdi atpažino jos rašyseną. Tą akimirką, kai 
pamatė atplėštus kraštus, jam pasidarė bloga. Jis supra- 
to perspėjimą: daugiau negalėjo tverti savo intymumo 
pažeidimo - „jų“ intymumo. 

Paėmė Elizabetės laišką - kitus paliko: 

— Mūsų pasimatymą atidėkime rytdienai. 

- Žakai, juk byla prasidės po kelių savaičių ir... 

Reverdi stipriai papurtė savo grandines, kad sargas 
ateitų jo išvaduoti. 


- Rytoj, - pakartojo jis. - Norėsiu paprašyti vienos 
paslaugos. 
— Kokios paslaugos? 


- Rytoj. 


Ir vėl prietema - praėjo dar viena diena. 

Į savo irštvą grįžti neįmanoma. 

O dušų kabinos šiuo metu užimtos. „Ramiais va- 
karais“ ten slėpdavosi homikai ir užsiiminėdavo savo 
erotiniais žaidimais. Nes „Ramano vakarais“ nė vienas 
nenorėjo rizikuoti. 

Juo labiau negalėjo prisiartinti prie virtuvių: ne- 
galėjo būti nė kalbos skaityti laišką tvoskiant pelėsių 
tvaikui. Būtų juokinga. Nutarė grįžti į savo kamerą, bet 
ten užsidaręs galėjo negauti pietų. 

Reverdi aplenkė centrinius pastatus, praėjo C statinį 
ir sulaikęs kvėpavimą atsidūrė prie D, kur, jo žodžiais 
tariant, stovėjo „raudų siena“. Panašu į parapetą, išei- 
nantį į dykvietę, kur priešais, apačioje, defiliavo prosti- 
tucija užsiimantys tailandiečiai transvestitai. Dauguma 
kalinių neturėjo iš ko užsimokėti už tikrą nuėjimą, todėl 
likdavo stovėti čia, už sienelės, išpūtę akis, linkstančiais 
keliais, tampydamiesi kaip epileptikai, kėpsodavo į tuos 
persirengėlius, išsidirbinėjančius kaip moterys. Reverdi 
juos vietoje sudegintų ugniasvaidžiu, ir vien tam, kad 
bent kiek sugrąžintų žmonijai savigarbą. 

Pasiekė B statinį, kur buvo jo kamera. Užlipo laiptais 
ir pasuko koridoriumi. Po kojomis buvo ištiestas di- 
džiulis tinklas, kad sutrukdytų bandymams nusižudyti. 
Tinklo akyse visada matydavosi pakliuvusių ir agonijos 
apimtų paukščių. Jis nėrė per galeriją. Atsimušdami į 

sienas, aidėjo muzikos garsai - brutalus repas, sumi- 
šęs su saldžių romansų melodijomis. Žmogėnai gru- 
pelėmis buvo įsitaisę atvirų kamerų tarpduriuose ir 
žaidė kauliukais, kiti prekiavo, pakuždomis varinėjo 
nepabaigiamas savo šnekas. Nuo jų garavo prakaitas, 
sudarydamas dvokiantį ūką, savotišką lipnią drėgmę, 
kuri klijavosi prie basų kojų. 

Žakas parsigavo į savo celę ir nedvejodamas už- 
trenkė duris, žinodamas, kad nebegalės jų atidaryti. 
Atsisėdo, parietęs po savimi kojas, ir įkišo pirštus į 
voką - jau atplėštą. 

Mintyse įsakė sulenktam lapui jo neapvilti. 


Paryžius, 2003 m. kovo 29 d. 

Mielas Žakai, 

Jūsų laiškas mane panardino į gilią egzaltaciją. Buvau tokia 
laiminga, kad jūs supratote mano ketinimus, pajutote mano 
nuoširdumą! 

Šiandien jūs prašote nuoširdumo įrodymų. Nesuprasdama, 
ką tai reiškia, atsakau: „Aš jūsų valioje“. 

Jums tereikia mane klausinėti, ir aš atvirai jums atsakysiu. 
Bet perspėju: tesu studentė, ir mano pasaulis paprastas. Pary- 
žietė, kurios gyvenimas skirtas studijoms ir mėginimui suprasti 
kitus. Mano asmenybė niekuo neišskirtina. Bet jei toks apsi- 
nuoginimas galėtų nutiesti tiltą tarp mūsų, taip, aš jums viską 
pasakysiu... 

Vildamasi, kad paskui ir jūs man atsiversite, atskleisdamas 
keletą savo asmenybės momentų. Ar aš galiu to tikėtis? Ar galiu 
prašyti, kad vieną dieną atskleisite keletą savo paslapčių? 

Žakai, mielas Žakai, laukiu jūsų klausimų... Noriu kuo grei- 
čiau gauti iš jūsų laišką ir pamatyti jūsų rašyseną, kalbančią su 
manimi, netiesiogiai, apie mane. Apie mus. 

Laukiu jūsų laiško. Ir, turiu prisipažinti, nieko taip nelaukiu, 
kaip jo. 

ELIZABETĖ 

Reverdi pro stoglangį matė dangų - skaisčiai raudo- 
ną. Laiško šiluma plito po visą jo kūną. Gyvybės syvai 
tekėjo jo gyslomis, lašėjo į mažiausias kūno skaidulas. 
Gaivino laimės pajauta. 

Jis dar kartą pasidžiaugė gebėjimu teisingai pasi- 
rinkti. Juk visada buvo plėšrūnas, kuris moka pasirinkti 
grobį. Ir dabar gaus iš šitos mergaitės, ko norėjo. O jos 
išpažinimai, kur bus įpinta ir neleistinų dalykų, ir ne- 
kuklumo, žada būti įdomūs... 

Jis galės panirti į jos intymumą. 

Ir atskleis jos kraujo spalvą. 

- Jums negera? Kas jums? 

Žakas Reverdi nepajėgė atsakyti. Jis kiurksojo su- 
sirietęs ant kėdės, atsirėmęs į stalą; skausmas varstė 
vidurius, atrodo, tarsi kas būtų virbinęs karštu grąžtu. 
Jis pagalvojo apie įkaitintus iki raudonumo metalo 
strypus, kuriuos Didžiosios Šiaurės medžiotojai suva- 
rydavo į lapių paskuigalius, kad nesugadintų kailio. 

Džimis pasilenkė per stalą: 

- Jūs... norite, kad iškviesčiau gydytoją? 

Reverdi susirietė, suėmęs į glėbį grandines. 

Tvėręs iki pasimatymų kambario, dabar... 

- Ne, - išspaudė jis, - Dizenterija. Čia... 
niekas nepadės. Aš net turėjau sustoti prie 
tupyklos čia eidamas. Aš... 

Nebaigė sakyti. Žodžius užgožė dejonė. Džimis pa- 
kilo ir apėjo stalą. Reverdi metė žvilgsnį per petį ir 
pastebėjo sargybinį, kuris taip pat ruošėsi prieiti. Su- 
prato, kad dar turi laiko. Tą akimirką jis metė savo 
verkšlenantį toną ir sušnibždėjo: 

- Koridoriuje. Tupykla. 


168 


Džimis krūptelėjo. 

- Ką-ą7 

- Trečias klozetas kairėje einant nuo durų, - tyliai 
įsakė Reverdi. - Už vandens nuleidiklio. Laiškas. 

- Ką... Ką jūs čia kalbate? 

Reverdi sugriebė už švarko atvartų - savo nugara 

- Klausyk manęs, kekšės vaike. Vakar vakare aš pra- 
rijau cili padi (čili ankštinių pipirų), kad šiandien būčiau 
toks. Kad galėčiau sustoti prie tupyklos vedamas čia. 

- Jūs gerai žinote, kad negaliu... 

— Užsičiaupk. Grįždamas padaryk, kaip aš. Užeik 
nusičiurkšt. Paimk laišką. Įkišk jį į savo kelnes. Trečias 
klozetas nuo durų. 

— Ką aš turėčiau su juo daryti? 

— Tu jį išsiųsi iš savo įstaigos Kvala Lumpūre. Tokio- 
mis sąlygomis, kaip aš išaiškinsiu. Adresas ant voko. 

Reverdi atleido rankas. Smarkus spazmas vėl su- 
rakino žarnas, ir jos klaikiai sutratėjo tarsi inkstai, 
čirškinami keptuvėje. Jis nebuvo įsitikinęs, kad neap- 
sikakos čia pat, pasimatymų kambaryje. 

- Tai... Tai neteisėta, - išdrįso sumekenti Džimis. 

— O kas yra teisėta? - paklausė Reverdi, suspausda- 
mas užpakalį. - Mažos mergaitės, kurias tu laužai? 

- Jei jūs norite mane šantažuoti, aš... 

- Tu darysi tai, ko aš prašau, ir „basta“. 

Advokatas užkišo smilių už marškinių apykaklės: 

- Įsivaizduokite, mane užklumpa. Tai mane sukom- 
promituotų ir šiame darbe... 

— Daryk, ką sakau. Išsiųsk šitą laišką. - Jis išspaudė 
šypsnį. - Bet žiūrėk tu man. Nedrįsk jo skaityti. Jis kaip 

žaizda. Jei tik mėginsi jį atplėšti, aš tai pajusiu savo 
kūnu. Tada pažadu tau gražiai atsimokėti tuo pačiu 
pinigu. 

- Tai bent jau ne narkotikai? 

Markas neatsakė. Jis žiūrėjo pro stiklą į voką Aleno 
rankose. Buvo apstulbęs. Atėjo į paštą kaip kasryt, bet 
laiško gauti anksčiau kaip balandžio 20-ąją nesitikėjo. 

Šiandien tik balandžio 15-oji, o laiškas jau čia. 

Vokas su įspaustomis raidėmis DHL. 

- Kas viduje? - paklausė pašto tarnautojas. 

— Neturiu supratimo. 

- Vėl iš Malaizijos. - Alenas pasilenkė, apsidairė ap- 
linkui, paskui sušnibždėjo, prisikišęs prie langelio: - Ta 
jūsų istorija atsiduoda kažkokiom suktybėm. 

Markas tylėjo. Tik norėjo per langelio viršų pačiupti 
voką. 

- Nuo tos dienos, kai įsigijote šį adresą „Iki pa- 
reikalavimo“ skyriuje, tegavote tris laiškus. Ir visus iš 
Malaizijos. Ką tai reiškia? 

- Nesijaudinkite. Galiu paimti laišką? 

Tarnautojas dėjosi nesiruošiąs jo paleisti iš rankų: 

— O kaip sekasi jūsų draugei? 

— Mano draugei? 

Alenas šyptelėjo, stebėdamas Marko veidą, sučiuptą 
nusikaltimo vietoje - užmiršusį draugės vardą. Jis per- 
skaitė ant voko gavėjos pavardę: 

— Elizabetei Bremen. Jūsų draugužei, atseit, sergan- 
čiai. Kuri laiškus gauna tik iš Malaizijos. 

- Ji nemažai laiko ten gyveno, - greitosiomis sukur- 
pė melą Markas, pagaliau supratęs, kad padėtis linksta 
į bjaurią pusę. - Ji studijuoja ekonomiką. 

- O kaip jos klubas? 

- Jos klubas? 

- Jos nelaimingas atsitikimas. Tinklinis. 

Markui beprotiškai sunkiai sekėsi susitelkti ties 
Aleno klausimais. Jo mintys sukosi kitur: vadinasi, 
Reverdi pasisekė rasti išeitį ir išsiųsti savo atsakymą 
skubiuoju paštu, apeinant kalėjimo kontrolę. Kas yra 
tame voke? 

- Taisosi, - ne be pastangų išspaudė jis, - bet dar teks 
keletą savaičių pagulėti. Jūs man pagaliau atiduosite 
laišką ar ne, po velnių? 

Alenas įsitempė. Lėtai, lyg apgailestaudamas, įdėjo 
plastiko voką į šalia langelio įtaisytą movą. 

- Čiajos studijų reikalams, - šyptelėjo Markas. - Ne- 
sijaudinkite. 

Sugriebė voką. Tučtuojau pamatė viršuje, kairėje 
pusėje, siuntėjo adresą: 


JIMMY WONG FAT 
7TH FLOOR, WISMA HAMZAH-KWONG HING 
NO.1.LEBOH AMPANG 
50 100 KUALA LUMPUR, MALAYSIA 


Žako Reverdi advokatas; jis prisiminė jo pavardę. 
Dabar jų laiškai eis per jį - turbūt šitaip geriau išsaugoti 
susirašinėjimo paslaptį. 

Markas išėjo iš pašto kaip apdujęs. Vos laikėsi, kad 
čia pat, ant šaligatvio, nepultų plėšti voko. 

Nukūrė į butą spausdamas lobį prie krūtinės. 


Kanara, 2003 m. balandžio 10 d. 

Brangioji Elizabete, 

Tu sutinki su mūsų bendravimo taisyklėmis ir aš labai tuo 
džiaugiuosi. Taigi tu pirmoji išsipasakosi, paskui imsiu kalbėti 
ir aš. 

Tu teisingai supratai: man reikia užstato. O tas užstatas ryš- 
kiai raudonos spalvos. 

Yra vienas Biblijos vertimas. Ją vadina „Jeruzalės Biblija“; 
joje mane visada jaudina viena pastraipa. Tai Pradžios knyga, 
9,1-6. Tie skaičiai turbūt tau nieko nesako: tai Nojaus ir jo laivo 
istorijos pabaiga. 

Kiekvienas apie šį personažą yra susidaręs teigiamą įspūdį, 
nes jis grįžta atgal su poromis gyvūnų ir jais vėl užveisia žemę. 
Tiesa kur kas žiauresnė: Nojus grįžta su žmonių maistu. Po 
tvano Jahvė užsirūstina. Žmonių giminė gali gyventi, bet tik su 
sąlyga, jei ji aukos gyvūnus. Tai Dievo suteikta malonė: žmonės 
nuo tol galėjo žudyti gyvulius ir jais misti. 

Bet Jahvė dar patikslina vieną dalyką - esminį: jie neturės 
teisės gerti kraujo, kuris yra „Jo“ nuosavybė. Tai visų religijų 
konstanta: ant altoriaus visada liejamas kraujas, niekas negali 
jo paliesti. Nes kraujas, Jeruzalės Biblija šiuo klausimu kalba 
aiškiai, yra kūno siela. O siela priklauso Dievui. 

Kodėl aš tau tai pasakoju? Nes ši mintis - gili tiesa. Parodyk 
man savo kraują, ir aš pasakysiu, kas esi... 

Šįkart užteks kelių klausimų. Atsakyk tiksliai, ir aš tau at- 
versiu savo sielos duris. 

Pirmajame laiške rašei, kad tau 24 metai. Įtariu, kad dar 
nepatyrei daug meilės nuotykių. Bet aš taip pat įtariu, kad tu 

nesi nekalta mergelė. Ar esi atlikusi lytinį aktą, Elizabete? Kokio 
amžiaus? Ar prisimeni savo pirmąją naktį? 

Man nereikia sentimentalių detalių. Mane domina vienin- 
telis dalykas: ar tu po akto pažiūrėjai į savo pačios pėdsakus, 
paliktus ant paklodės? Ar metei žvilgsnį - nežymų, beveik ins- 
tinktyvų - į keletą tavo pačios dalelių, kurių tu netekai visam 
laikui? 

Ar pameni to kraujo spalvą? Aprašyk man tas mažytes 
rusvas saleles, Elizabete, aprašyk smulkiai, savais žodžiais. Pa- 
pasakok, ką pajutai, kai suvokei tą savo netektį. Tas pralietas 
kraujas - tavo sielos dalelė, kurią tu paaukojai. 

Prisiminkime dar ankstesnį laiką. 

Prieš nekaltybės praradimą iškilo naujas gyvenimo po- 
sūkis. Tavyje prabudo moters matrica. Todėl iš čia ir kraujas. 
Ir negrįžtamumas... Kaip praėjo tas „pirmas kartas“? Manęs 
nedomina aplinkybės. Aš tik noriu, kad tu man aprašytum tą 
pirmąjį metą - drėgną ir nepažįstamą. 

Pasinerk į savo prisiminimus ir rask tinkamų žodžių to 
intymaus skysčio spalvai aprašyti, kad aš, skaitydamas, ją pa- 
matyčiau... Šįkart aprašyk man ir kaip atrodo tavo mėnesinių 
kraujas? Ką tu manai apie tą reguliarų kraujo plūsmą? 

Ir paskutinis klausimas - matai, aš tavęs nieko ypatinga 
neklausiu... Ar tu prisimeni kokį savo sužeidimą, nelaimingą 
atsitikimą ar ką nors kita, kai matei tekantį savo kraują? Kokia 
buvo jo spalva? Ką tu jautei, jį matydama? Ar be skausmo dau- 
giau nieko nejautei, ko nors neaiškaus, migloto? Neapibrėžto 
geismo, gimusio iš kraujo vaizdo, iš to atsivėrimo išorinio pa- 
saulio akivaizdoje? 

Baigiu: nenoriu daryti įtakos tavo atsakymams. Parašyk man 
skubiai, Elizbete, kad tavo išpažinimai sutvirtintų mūsų sąjungą, 
kaip daro vaikai draugystės sutvirtinimui persipjaudami riešus 
ir sumaišydami kraują. 

Ir paskutinis prašymas, esminis: į kitą laišką įdėk savo por- 
tretinę nuotrauką. Aš be galo noriu žiūrėti į tavo veidą. Ir min- 
tyse matyti jį, kai mąstysiu apie tave. 

Na, dar techninis patikslinimas: mes susirašinėsime jau ne 
kalėjimo adresu. Dabar tu turi siųsti laiškus mano advokato 

adresu, per DHL. Jei mūsų ryšys tapo artimesnis, tegul jis bus 
ir greitesnis. 

Laukiu, kada galėsiu tave skaityti ir matyti. 

ŽAKAS 


Markas jautė ledinį šaltį ir deginantį karštį - vienu 
metu. 

Plėšrūnas sėlino iš girios. 

Jis atskleidė savo prigimtį - ydingą ir žiaurią. Jo 
įkyrios mintys apie kraują. Tai savaime jau buvo sen- 
sacija. Bet tas posūkis toks bauginantis: Reverdi artėjo 
prie Elizabetės kaip prie grobio. Jis ruošėsi ją apuostyti. 
Pajusti jos kraują. Kodėl? Kad geriau įsivaizduotų ją 
suniokotą peilio smūgių? 

Markas ištiesė į priekį rankas, vis dar apmautas pirš- 
tinėmis; jos trūkčiodamos drebėjo. Iš susijaudinimo ir 
baimės. Nebuvo kada mąstyti apie tektoninį plyšį, kurį 
jis ką tik atrado, reikėjo veikti. 

Jam tereikėjo padaryti vieną dalyką. 

Rasti pareikalautus atsakymus. 

Atėjote dėl savo žmonos? 

- Aš nevedęs. 

— Dėl savo draugės? 

— Ne... Aš, na... 

- Tai dėl ko? 

Ginekologė šypsojosi, bet balsas išdavė nekantru- 
mą. 

Jos raukšlėtas, apvalus veidas buvo tamsaus gymio 
ir atrodė tarsi grikių džiūvėsis. Dvelkė tuo pačiu švel- 
numu, tuo pačiu šeimyniniu jaukumu. Jos trumpi, ne- 
paprastai balti plaukai sudarė kontrastą tamsiai odai 
ir suteikė ryžtingumo jos išvargusiam veidui, jį pa- 
žvalindami. 

Tokį geranorišką įspūdį papildė kabinetas: čia visa 
dvelkė intymumu - seni baldai, lakuoti dailės mažmo- 
žiai, patamsėję nuo laiko ir rankų prisilietimo. Nėščios 
moterys turėjo vertinti tokią priebėgą pačiame 6-ojo 
rajono šurmulyje. 

- Aš čia priimu labai nedaug vyrų, - vėl prabilo ji, 
atsiliepdama į Marko tylą. 

Jis tikėjosi tokio pastebėjimo. Ir buvo paruošęs 
melą: 

- Aš esu rašytojas. Būsimajame mano romane pa- 
grindinis herojus - moteris. O aš apie tai nieko ne- 
nutuokiu. Noriu pasakyti: apie tai, kas sudaro moters 
intymumą. 

— Ką jūs vadinate intymumu? 

— Na... Iš tikrųjų noriu, kad atrodytų, lyg esu mo- 
teris, esu jos kailyje, suprantate? Norėčiau aprašyti ke- 
letą jos prisiminimų... paženklintų krauju. Mėnesinių 
kraujas. Mergystės. Žaizdų. 

— Kodėl žaizdų? 

Ji įbedė į jį juodai pilkšvo perlų atspalvio akis. Ne- 
patogiai jausdamasis, Markas pasitaisė švarką. 

— Vadinkime tai išskirtine autoriaus teise. Manau, 
kad tai stiprus simbolis. 

Pagyvenusi moteris neatrodė tuo įtikinta. Susitiki- 
mas galėjo virsti keblesnis, nei buvo galima manyti. Iki 
šio pasimatymo jis prisikasė in extremis, labai sunkiai, 
po bergždžių visos dienos ieškojimų. 

Pirmiausia jis specializuotuose knygynuose per- 
kniso aibę ginekologinių knygų, bet nieko ten nesu- 
prato. Tuose darbuose trūko svarbiausio: nebuvo nė 
trupinėlio asmeniškumo, liudytojo balso. Ir rytojaus 
dieną nutarė pasikonsultuoti su specialistu. Ši gine- 
kologė buvo vienintelė, sutikusi jį priimti kitą dieną, 
19 valandą. 

- Kas jus konkrečiai domina? 

Jis ištraukė bloknotą ir pieštuką. 

- Jūsų netrikdys, jei aš užsirašinėsiu? 

Ji sutinkamai mostelėjo ranka. 

- Pradžiai norėčiau žinoti, ar vyrų ir moterų kraujo 
sandara vienoda? 

- Žinoma, ne. 

— Kuo ji skiriasi? 

- Hormonais. Moters kraujyje yra estrogenų ir pro- 
gesterono. 

Markas užsirašė žodžius, kaip girdėjo - pakartoti 
nedrįso prašyti. 

- Tie hormonai daro kokią nors įtaką kraujo spal- 
vai? 

- Ne. Veikiau nuotaikai. Mėnesinių ciklo metu stai- 
gūs hormonų kiekio pokyčiai sukelia netikėtus nuotai- 
kos pasikeitimus, net depresijos periodus. Kartais būnu 
priversta skirti progesterono pleistrus, kad pagelbėčiau 
nuo blogos nuotaikos priepuolių. 

- Ar galėtumėte papasakoti apie mėnesinių kraują? 

- Kokiu požiūriu? 

- Jo išvaizda. Jo spalva. Pirmiausia, ar kraujavimas 
labai gausus? 

Specialistė kiek pamąstė. Jos molio spalvos veidas 
susiliejo su kabineto prieblanda. 

- Nelygu moteris. Vienų menstruacijos labai gausios. 
O kitų - tik keletas lašų. Su metais gali ir keistis. Dažnai 
merginos plūsta kraujais kaip iš fontano. Jų mechaniz- 
mas būna dar nesusireguliavęs. 

— O spalva? Ji visada tokia pat? 

— Paprastai, taip. Kraujas tamsus. Veninis, su mažu 
deguonies kiekiu. 

- Atleiskite. Nepagaunu tarp šių žodžių ryšio. 

- Tada išties reikia pradėti nuo pradžios... Žmogaus 
kūno vidų vagoja du kraujotakos ratai. Pirmasis, va- 

rinėjantis arterinį kraują, eina nuo širdies ir paskirsto 
organams kraują, prisodrintą deguonies. Antrasis venų 
tinklas padeda atlikti atgalinę kraujo kelionę iš organų, 
tada hemoglobine jau nebūna likę daug deguonies. 
Todėl jis kur kas tamsesnis. 

— Koks ryšys? 

- Būtent deguonis teikia kraujui ryškiai raudoną 
spalvą. 

— Kodėl mėnesinės priklauso antrajam kraujotakos 
ratui? 

- Pamanykit, tikras anatomijos kursas... Ant mo- 
ters gimdos sienelių esanti gleivinė pribrinksta krau- 
jo. Gimda ruošiasi priimti apvaisintą kiaušinėlį. Ir 
maitinti hemoglobinu - kaip raumenis ir skaidulas. 
Baigiantis ovuliacijai, jei kiaušinėlis neapvaisinamas, 
gimda reaguoja mechaniškai ir išleidžia nereikalingą 
kraują. Prasideda mėnesinės. Net jei kraujo neprireikė 
embrionui brandinti, jis neteko deguonies. Taigi tapo 
tamsesnis. Ir padulsvėjęs nuo gleivinės nusilupusių 
dalelių. 

Nepaliaudamas rašyti, Markas mėgino įsivaizduoti 
tą skystį, kurio niekada nebuvo matęs: 

- Jei jame yra dalelių, jis nėra labai skystas? 

- Ne. Veikiau tirštas, net klampokas. 

Pasilenkęs prie savo bloknoto, jis žymėjosi kiekvieną 
būdvardį, kiekvieną apibūdinimą. Senoji dama šviesos 
nedegė ir kabinetas vis giliau skendo į prietemą. 

- Dabar pereikime prie, sakykim, skaistybės ne- 
tekimo kraujo... 

Gydytoja greitai žvilgtelėjo į laikrodį - šis vizitas 
turėjo jai atrodyti juokingas. 

- Ar galite man paaiškinti tą fenomeną? - Mėginda- 
mas paslėpti nesmagumą, kvailai susijuokė. - Šią temą 
irgi teks pradėti nuo pradžių. 

- Tai labai paprasta. Moters lyties organe, gimdos 
srityje yra plėvė: himenis. Kai varpa pirmąkart įsi- 
skverbia į makštį, ji tą plėvę praduria. 

- Tai ji ir kraujuoja? 

- Taip. Bet atminkite - paprastai ji būna daugiau ar 
mažiau perforuota. Užtenka spūstelėti gumine pirštine 
arba kad mergina save paglostytų. 

Markas įsidėmėjo paskutinę detalę. Gal panaudos 
šią informaciją, kai rašys ką nors intymaus iš Elizabetės 
jaunystės... Jis paklausė: 

— Kokia jo spalva? 

Moteris neatsakė. Tik plaukai baltavo ryškiu kon- 
trastu šalia molio spalvos veido. Ji vėl atrodė mąstanti. 
Savo nevėkšliškais klausimais Markas vertė ją prisi- 
minti elementarias žinias. 

- Čia, - pagaliau ištarė, - kraujas aiškiai rusvas. Jame 
likę himenio sluoksnių dalelių. Ir, žinoma, vaginos sek- 
reto. A priori, visa tai vyksta malonaus susijaudinimo 
sąlygomis. 

— A priori? 

Markas buvo bet kurio nukrypimo, bet kurios asme- 
ninės nuomonės atstovas. 

- Tik malonumo retai būna tokiame pasimatyme, - 
tęsė ginekologė. - Yra skausmas, lytinių santykių nauju- 
mas. Visa tai, - nori ar ne, - labai brutalu. Tas kraujas juk 
teka iš žaizdos. Iš vidinės žaizdos. Žymi eros pabaigą... 

Balsas tapo svajingas. Pamažėl Markas įsijautė į 
ypatingą kabineto atmosferą. Sienas, baldus aptraukė 
prieblanda, ir jauteisi lyg atsidūręs urvo viduje. O spe- 

cialistės žodžiai skambėjo magiškai, tarsi būtų sklidę iš 
amžių glūdumos. Jis klausėsi jos, nelyginant orakulo. 
Moteris, regis, tai suprato. Ir sutrikdė visą žavesį pa- 
keldama balsą: 

- Jums tiks toks aiškinimas? Manęs laukia pacientės. 

Ji melavo. Nes nenorėjo pasiduoti kerams. 

- Atleiskite, - skubiai tarė jis, - aš jums minėjau tre- 
čiąją kraujavimo formą - žaizdų, tarkime, nuo nelaimin- 
gų atsitikimų... Ar galite ką nors pasakyti apie jas? 

Atsidususi uždegė lempą. Pergamento gaubtas raus- 
vais dryželiais. Auksinėje šviesoje ji pasirodė dar vy- 
resnė. Veidas raukšlėtas, išdžiūvęs tarsi lavono, ekshu- 
muoto iš smėlio kapinynų. 

— Neturiu ką pasakyti, - atšovė ji, - tas kraujas... 
paprastas. 

- Jokio skirtumo tarp vyro ir moters kraujo? 

— Ne, jokio. Sudėtis ta pati. Kartoju: jei pažeista arte- 
rija, kraujas bus skaisčiai raudonos spalvos. Jei kraujas 
bėga iš venos, jis tamsesnis. Ir viskas. 

- Turite fotografijų? 

- Fotografijų? 

- Taip. Kaip atrodo skirtingos prigimties kraujas? 

- Nežinau, ką aš su jomis veikčiau. Vienintelis da- 
lykas, kurį turiu, tai medicininės nuotraukos, vaizdas 
pro mikroskopą. 

- Ten matosi spalvos? 

- Ne. Deja, ne. - Ji priplojo delnus ant stalviršio. — 
Dabar... 

Jis prisiminė Reverdi rašytus žodžius: „... rask tin- 
kamų žodžių to intymaus skysčio spalvai aprašyti, kad 
aš skaitydamas ją pamatyčiau“... 

— Palaukite, - neatlyžo jis, - jei jūs sutiktumėte pa- 
žaisti metaforomis, simboliais įvertinti tas kraujo rūšis, 
ką galėtumėte pasakyti? 

— Klausykite... 

— Tik keliais žodžiais. 

Moteris dvejojo, paskui kiek atsitraukė nuo stalo, 
atsilošė į medinio krėslo atkaltę. Užsimerkė. Raukšlelės 
prie akių susiglaudė į nežymų šypsnį. 

- Sakyčiau, kad skaistybės kraujas tirštas. Prisodrin- 
tas. Tai gyvenimas ir mirtis drauge. Nekaltybės, laisvės 
pabaiga. Pastebimas ir vaikų seksualumas, bet jis dar 
nėra kalėjimas. Geismai - tai paprastas reiškinys, kuris 
trumpam persmelkia kūną. Su lytiniu brendimu, ne- 
kaltybės praradimu šios žaltvykslės įsikūnija, nusidažo 
raudonai, virsta pagrindine galybe, kuri jauno žmogaus 
jau neapleidžia... 

Ji vėl atsimerkė. 

- Aš jums dar kartą sakau: tai žaizdos kraujas. Žaiz- 
dos, kuri niekada neužgyja. Tai - geismo šauksmas. 
Amžinas šauksmas. Nepasotinamas. 

- Jei tektų apibūdinti tą kraują ant dailininko paletės, 
ką pasakytumėte? 

— Rusvai raudonas. Tarp citrinos ir avietės spalvos. 
Kažką bendra turi su sąnašomis, bet taip pat ir su švie- 
žios mėsos spalva. „Garansino lakas“. Štai kokia būtų 
tiksliai įvardyta spalva. 

Markas karštligiškai užsirašinėjo, ką bylojo orakulas. 

— Nežinau, ar jūs domitės tapyba. Yra vienas labai 
garsus Bonaro paveikslas, kurį visi mini, kai reikia api- 
būdinti garansino laką: „Moteris su katinu“. Antrasis 
planas nutapytas būtent tokio atspalvio. Fonas lygus, 

tirštas, kartu žadantis naują gyvenimą, turtingas, sal- 
dus. 

Markas geriau nė svajote nesvajojo: ginekologė virto 
poete. Jis neatlyžo: 

— O mėnesinių kraujui? Jūs rastumėte spalvos pa- 
vadinimą? 

- Raudona ochra. Čia yra purvo idėja. Rusvos spal- 
vos purvo, atmatų. Mėnesinės - tai juk nepavykęs pa- 
simatymas. Šiame kraujavime visada yra nusivylimo, 
netvarkos. Tai maistas, kuris taip ir liko nesuvartotas. 
- Ji nutilo ir tvirtesniu balsu pakartojo: - Taip, raudona 
ochra. Rusva gedulo spalva. Žemės maitintojos, įbertos 
į kapo duobę, spalva. 

— Galėtumėte pasakyti, kokį paveikslą primena? 

— Ne. Veikiau peizažą. Belgijos ar Olandijos niūrius 
kaimus, plytinius namus, susmukusius į žemę, ištižu- 
sius nuo lietaus. 

Markas rašė vis greičiau - Elizabetei bus, kuo pri- 
marginti puslapius. 

— Dar žodį apie žaizdas, - sušnibždėjo jis, - ir aš 
išeisiu. 

Ėmė pūsti arabus: 

- Mano knygos herojė patenka į automobilio katas- 
trofą. Norėčiau palyginti šį „paprastą kraują su tuo 
kitu, moterišku, apie kurį ką tik kalbėjome. 

Jos veidas sustingo ir tapo panašus į pomirtinę kau- 
kę. Akimirką Marko mintyse iškilo Pompėjoje sude- 
gusios figūros. 

- Kai studijuodama atlikau praktiką ligoninėje, teko 
matyti nemažai nelaimingų atsitikimų. Prisimenu savo 
nuostabą matydama tą kraują. Buvau priblokšta jo 

gyvybingumo, jo blizgesio, jo... nesuvaldomumo. Tai 
buvo tarsi vagiamas gyvenimas, pagautas nusikaltimo 
vietoje, beišeinantis. Jis - ryškiai raudonos spalvos. 

— O paveikslas? 

— Labai gyvas paveikslas, taip, dominuoja fanfarų 
garsų spalva. 

Fernano Ležė „Didysis paradas raudoname fone“. 
Žinote? 

- Ne. 

- Pasistenkite pamatyti. Tada suprasite. Drobės 
fonas nutapytas virpančia raudona spalva. Pirmame 
plane - cirko personažai, visi balti. - Ji šyptelėjo, pri- 
siminusi paveikslą. - Raudonieji kraujo kūneliai, bal- 
tieji kraujo kūneliai: taip, tuose fanfarų garsuose slypi 
kraujo tiesa. 

Tardama tuos žodžius, gydytoja vėl priplojo delnus 
prie stalo paviršiaus: 

- Na, ką, neblogai padirbėjome, tiesa? 

Neblogai, iš tiesų. 

Per vieną susitikimą jis gavo visus atsakymus, kurių 
ieškojo. Jam teliko sutvarkyti paskutinį reikalą: Eliza- 
betės fotografija. 

Vakar visą vakarą suko galvą. Juk nesiųsi tikrosios 
Elizabetės Bremen paso nuotraukos, kurį Markas buvo 
išsaugojęs. Pirma, jis nenorėjo daugiau painioti tos 
švedės, kuri, reikėjo tikėtis, buvo grįžusi į savo šalį. 
Antra, jos veidas, platus kaip vartai, neatitiko Reverdi 
skonio. 

Reikėjo ieškoti kitur, ir Markas jau žinojo, ką daryti. 
Juo labiau, kad buvo tik už kelių žingsnių iki ten, kur 
jam reikėjo. 

- Neryškūs kontūrai - vienintelis būdas pagauti 
grožį. 

Kolosas ištraukė fotojuostą ir pažymėjo ją dantimis. 
Įdėjo naują. 

- Grožiui nusišvilpt į tikslų vaizdą, superžavingą. Aš 
tau kalbu ne apie išvaizdą, Kadidže, o apie dvasią. Spirit, 
nutuoki, kas tai? Pasisuk. Tris ketvirčius. Štai taip. 

Blykstė sužaižaravo, paskui ilgai zvimbė. Kadidžė 
dvejojo, ar nevertėtų pranešti milžinui, kad ji rašo di- 
sertaciją filosofijos daktaro laipsniui gauti ir kad jo 
abejotinos pastabos apie kontūrų neryškumą, dvasią ir 
grožį puikiai įsilietų į smagių pasisakymų apie estetikos 
mokymą rinkinį. Bet visi sutiko dėl vieno: Vincentas 
Timpanis buvo genialus fotografas. Mažyčiame ma- 
nekenų pasaulėlyje tik ir tekalbėjo apie jį ir jo švelnių 
kontrastų, lyg iš miglų išplaukusias fotokompozicijas, 
kuriomis žavėdavosi visi iliustruoti žurnalai ir rūbų 
modeliuotojai. Jis varė tą patį toliau tarsi aidas: 

— Todėl mano fotografijos ir tinka. Net tie idiotiški 
bukeriai ir tos kvaišos redaktorės jaučia skirtumą. Tik 

virpanti fotografija gali pagauti subjekto vidų, jo esmę. 
Užfiksuoti tai, kas nematerialu. Dar pasisuk. Labai ge- 
rai. Kai keliu ranką, tu žengi žingsnį į priekį, paskui 
grįžti į pradinę padėtį... 

Kitomis aplinkybėmis visa tai jai atrodytų juokinga. 
Bet ji atsidūrė komiškame pasaulyje ir teko prisitaikyti. 
Juk šito seanso ji pati norėjo. Juodai dirbo, taupė, net 
atsisakė laikyti egzaminus vairuotojo teisėms gauti, kad 
galėtų iš savo kišenės užmokėti už šias naujas fotogra- 
fijas. Paskutinės pakopos į šlovę. 

- Dabar taip. Tu žiūri į mane. Kai pasakysiu, pasuksi 
į dešinę... Eik. Okay... - Vėl pliaukštelėjo blykstė. - Bu- 
dizmo filosofijoje... 

Kadidžė jo jau nesiklausė. Iš tikrųjų, tas pachider- 
mas, tas storaodis suglamžytu kostiumu jai patiko. 
Mados pasaulyje jį turbūt laikė meškinu, pabėgusiu iš 
cirko, kai jam pavyko nusimauti antsnukį. Sunkiasvo- 
ris, šiurkštus, gražiai nuo tikrovės „atšokęs žmogus. Bet 
taip pat ir nuoširdus, žaismingas ir, atrodo, prieš šitą yra 
gyvenęs kitą gyvenimą. Be to, jis buvo pirmas, sutiktas 
per keletą mėnesių, tipas, kuris nepaklausė giliai per- 
manančio reikalą žmogaus balsu, ką ji mananti apie karą 
Irake: „Kaip musulmonė, ką jūs apie tai manote?“ 

- Dabar atsisėdi parietusi po savimi kojas. Štai taip... 
Super. Dėmesio: pakaušį laikyk tiesiai. Sulig mano sig- 
nalu lenkiesi į priekį ir...o, velnias. 

Nesuveikė blykstė. Vincentas šūktelėjo pro reflek- 
torinius skėčius: 

— Kas čia darosi su tais balkarais? 

Vietoj atsakymo - kurti tyla. Kadidžė nesąmoningai 
apglėbė pečius rankomis, tarsi būtų buvusi nuoga. Iš 

tikrųjų ji dėvėjo siaurą pastelinių spalvų languotą su- 
knelę, ir tie langeliai jai priminė saldainių pagalvėles, 
kurias ji čiulpdavo, kai buvo visai maža. 

Fotografas dabar rėkavo lyg laukinis, spaudydamas 
distancinio valdymo pultelį, kurį išplėšė iš fotoaparato. 

— Ką jie sau mano, tie balkariški kekšūnai! Arno? 
ARNO! 

Kažkoks siluetas sujudėjo, puldamas prie genera- 
torių blokų, įrengtų po prožektoriais. Vincentas su- 
šniokštė: 

- Okay, Kadidže. Darom pertrauką. Tokiom sąlygom 
aš nedirbu. 

— Aš taip pat. 

Tai buvo pokštas, bet niekas jo neišgirdo. Kadidžė 
įsmuko į šešėlį, tarsi į gaivų baseiną. Jos akys pajuto 
tamsos palaimą. Ji dievino šią studiją: didžiulis ket- 
virtainis, vandens žalsvumo spalva dažytos tinkuotos 
sienos, jokių baldų, tik fotoskėčiai, o gale - nuo viršaus 
iki žemės kybantys spalvoti drobiniai audeklai. 

Ji priėjo prie užgesusio montažinio stalo, kur gulėjo 
paskleistos jos pirmosios poliaroidinės fotografijos. 
Kad išlaikytų orumą, ji dėjosi jas peržiūrinti. Kažkur 
tyliai murkė muzika - perpus liaudiška, perpus elek- 
troninė. 

— Ką nors gersite? 

Ji atsisuko į balso pusę ir pamatė kresną vyriškį, 
stovintį prie atidaryto šaldytuvo. Šalto apšvietimo fone 
prieš šviesą stovintis siluetas ryškiai išsiskyrė: platūs 
pečiai, trumpos rankos. Imtynininkas miniatiūroje 
anglišku švarku ir baltais iš po rankovių kyšančiais 
rankogaliais. 


— Kolos, - sutiko ji. 

- Light? 

- Ne. 

Vyras įlindo į šaldytuvą, paskui pasuko prie jos, vie- 
noje rankoje laikydamas skardinę kolos, kitoje - butelį 
alaus. 

— Ar cukrus nėra pikčiausias modelio priešas? 

- Aš dar ne manekenė. Ir tuo naudojuosi. 

Ji nejaukiai nusijuokė, paimdama skardinę. Kadidžė 
neapkentė to žaismingo tono, to visuotinai pripažin- 
to lengvumo, priimto bendraujant Paryžiuje ir tokio 
beprasmiško. Nepažįstamasis šyptelėjo, be abejo, kad 
suteiktų jai malonumo, paskui pasilenkė prie jos foto- 
grafijų: pirmieji bandymai, be grimo. 

Kol jis žiūrinėjo poliaroidus, ji galėjo jį gerai patyri- 
nėti. Retai buvo tekę matyti tokį originalų personažą. 
Jis buvo rudaplaukis ir - o siaube! - nešiojo ūsus. Plo- 
nyčiai plaukeliai gulė į vieną sruogą, tokį lengvą debe- 
sėlį, glotnų tarsi ledinukas, o, look, švarkas langeliais ir 
angliška apykakle pabrėžė jo british manieras Šerloko 
Holmso stiliumi. 

Vyriškis gėrė alų mažais gurkšneliais, nepamiršda- 
mas skubiu gestu nubraukti nuo kaktos savo sruogos. 
Jis turėjo kažko nenatūralaus, brutalaus. Tuo pat metu 
savo motinos Terezos „antenomis“ ji užčiuopė jo pa- 
žeidžiamumą, atvirą kraujuojančią žaizdą. Ji užuodė 
ir priklausomybės kvapą. Šis tipas buvo apkvaitęs - ne 
nuo heroino, ne nuo kokaino. Nuo kažko kito... 

- Aš jums nieko nesakau apie jūsų išvaizdą, - pa- 
galiau pralemeno pakeldamas galvą. - Jums jau turėjo 
viską pasakyti. 

- Viską - tai tik žodis. 

Jis laužė sau galvą, ką čia pasakius juokinga, gud- 
raus, paryžietiška, bet nieko nesumąstė. Jį išgelbėjo 
Vincento balsas: 

- Jau susipažinote? 

Jis išėjo iš ryškinimo laboratorijos. Artėjo sunkiai 
keldamas kojas, rankomis maldamas po kišenes, paskui 
ištraukė iš to kito rankų butelį: 

— Kadidžė Kasem, - tarė butelio kakleliu bakstelė- 
damas į jos pusę, - mūsų mažo tuščiagarbio pasaulio 
„būsimoji efemeriška žvaigždė“. Beje, ji dar nežino, kad 
visa tai, - jis mostelėjo ranka į studijos pusę, - jai yra 
veltui. Taip, mano karaliene. Jei tu sutinki, susivieny- 
kim. Tu nieko nemoki už šias nuotraukas, bet turėsime 
tartis dėl būsimų kontraktų. 

Kadidžė apstulbo - nežinojo, ar tai apgavystė, ar 
nelaukta sėkmė. Ji net nežinojo, ar galės sutvarkyti kon- 
trakto reikalus su savo agentūra. Bet dabar ji ištarė: 

- Puiku, ačiū, aš... 

— Markas Diupeira, - nukirto Vincentas, draugiškai 
apkabindamas ručkį per pečius. - Mano geriausias 
draugas. Ir labiausiai užsispyręs iš visų žurnalistų, ku- 
riuos pažįstu. Jis ir aš, jau, tiesa, seniai, esame atlikę 
nemaža žygių. 

Vyras, prisistatydamas, stačiai sulūžo per pusę. 

- Kokiame laikraštyje dirbate? - paklausė ji. 

Už jį atsakė Vincentas: 

- Le Limier. - Jis mirktelėjo savo draugui. - Faktų, 
įvykių laikraštis. 

- Nežinau tokio, - prisipažino Kadidžė. 

Žurnalistas vėl nubraukė atgal savo sruogą. 

— Nieko neprarandate. 

Kadidžė nepakentė žmonių, kurie be jokio pagrindo 
per menkai save vertina. Paprastai tai perdėtos tuštybės 
ženklas. Tarsi kitame gyvenime jie būtų galėję būti kur 
kas vertesni. Arba turbūt jie tiek aukštai save kėlė, kad 
galėjo žiūrėti su panieka į savo egzistenciją. 

- Nusikaltimų medžiotojas, - įsiterpė Vincentas. 
— Žiauriai kraujuojančių lavonų mėgėjas. Ponas Diu- 
peira galėtų vadovauti vieno iš didžiausių Paryžiaus 
laikraščių redakcijai, bet ne: jis verčiau praleis savo 
gyvenimą prisiekusiųjų teismuose ir nusikaltimų vie- 
tose... 

Kadidžė jo jau neklausė. Ji suvokė, kaip kiekvie- 
na detalė aštrėjo, virpėjo, tiesiog dainavo visame jos 
kūne. Žalsvai pilkų sienų švara studijoje; plaukų lako 
aromatas; sidabro papuošalų sunkis... Kiekvienas po- 
jūtis stiprėjo, aštrėjo, įamžino akimirką. Ji pažino šiuos 
simptomus, šį slaptą jaudulį, persmelkiantį visą dvasią. 
Įsimylėjėlės virpulį. Vincentas ją vėl išgelbėjo: 

— Nei šis, nei tas, reikia grįžti prie darbo. Mūsų kon- 
tūrai nelaukia. 

Pliaukštelėjo rankomis: 

- Eime dirbti! Arno, jau tvarkoj balkarai? 

Kadidžė nusekė žvilgsniu Vincentą, kuris nudūmė 
aikštelės pusėn. 

Nepaisant savo svorio, jis judėdamas palikdavo už 
savęs tarsi karštą kilvaterį, pėdsaką, švytintį kelią. Mar- 
kas sumurmėjo: 

— Eikit pas jį. Jis ne iš kantriųjų. 

Kadidžė šyptelėjo ir norėjo dar kažką pasakyti. Bet 
jokios minties. 

Velnias. Ji grįžo į aikštelę. Grimuotojas ją sustab- 
dė šalia prožektorių mosikuodamas teptukais. Nesą- 
moningai pažvelgė į tamsumos pusę. Galėjo prisiekti, 
kad žurnalistas stebėjo ją, - susirūpinusiu, beveik su- 
sikrimtusiu veidu. „Narkomanas, tarė sau dar kartą. 
Žmogus, kuris gyvena persekiojamas įkyrios būsenos ir 
jos niekuo gyvu negali atsikratyti. Ir ji pajuto plūstant 
šilumą... 

Grimuotojas pagaliau ją paleido. Ji atsidūrė arenoje. 
Ir apimta saldybės jautėsi esanti princesė, atsidūrusi 
visų žvilgsnių centre. Vincentas įsakė: 

— Grįžkime į tą pačią padėtį, atsisėsk ir pariesk po 
savim kojas. Labai švariai. Tu turi išryškinti savo dze- 
niškąją pusę. 

Kadidžė šyptelėjo, išgirdusi dar vieną kvailystę, ir 
pakluso. Ji jautėsi kybanti ore, iškelta naujo ją užplū- 
dusio jausmo virš savo galimybių ribų. Skrajus vanduo 
lengvesnis už orą. 

Tą valandėlę, nepaisant linksmumo, nepaisant pro- 
žektorių, visa aptemo. Ji prisiminė savo paslaptį. 

Prakeikimas, uždraudęs jai mylėti. 


Indėniškas nudeginimas. 

Šitaip mažos mergaitės vadina kankinimą, kurį ski- 
ria vienos kitoms. O daroma taip: dviem rankomis su- 
spaudžiamas aukos riešas ir sukamas į priešingą pusę, 
ir dar skaudžiai trinamas. 

Indėniškas nudeginimas. 

Kankinimas turėjo savo pavadinimą. Būdama vai- 
kas, Kadidžė visada įsivaizduodavo indėnus, trinančius 
ir sukančius medžio gabalą sausų lapų patale ir taip 

išgaunančius dūmų siūlelį, o paskui pamažėl ir keletą 
kibirkščių. 

Lygiai tą patį ji jausdavo mylėdamasi. Skausmą, kai 
į ją skverbdavosi. Paskui lyčių, taip ir nesudrėkusių, 
trynimasis vos ne iki užsidegimo. Ji konsultavosi ne su 
vienu ginekologu. Diagnozė vis tokia pat: vaginalinio 
sekreto neišsiskyrimas. Jokios patologijos... „Visa slypi 
galvoje“, - tvirtindavo kaip susitarę. 

Tikrai? Gydytojai jai kalbėdavo apie frigidiškumą, 
blokavimą, terapiją... Prirašydavo ir vaistų, tepalų, 
„skubiai prireikus“, ir vis brukdavo specialisto - psi- 
chologo-seksologo adresą. 

Kadidžė sutikdavo, neaiškindavo, kad ji ištisus pen- 
kerius metus tvėrė tyrimus, ir tie metai leido „pažengti 
toliau“ jos traumoms, 0 ypač tam įtakos turėjo auklėji- 
mas „po heroino ženklu“. Bet tie introspekcijos metai 
negalėjo nieko padaryti su ugnimi. Kadidžė vis dar 
degdavo. Nusausinta visiems laikams. Tikra dykynė, 
kur nieko daugiau, tik nudvėsusių gyvūnų kaulai, iš- 
balinti saulės. 

Tačiau ji dažnai įsimylėdavo. Užtekdavo žvilgsnio, 
šypsnio, pagauto ant suolo amfiteatruose. Ar net sa- 
vitarnos kavinėje Kašane. Ją tada visą skaudėdavo, ji 
beveik susirgdavo, Meilė jai - neramus, karščiu tvos- 
kiantis spinduliavimas, bet taip pat ir gaivinanti, guo- 
džianti kaitra, kylanti krūtine, sklindanti lyg žvaigždės 
švytėjimas po visas strėnas. Raudonasis koralas: būtent 
tokį ji matė geismą, atsiveriantį joje. Užtat, žinoma, 
turėjo visuotinį pasisekimą. Tikra Sabos karalienė, vyrų 
širdžių užkariautoja. Bet labai greitai jie, regis, supras- 
davo, kad kažkas negerai. Savo neklystamais instink- 

tais jausdavo, kad Kadidžė ne tokia kaip kitos, ir tai 
padėdavo išvengti sunkumų. Perdaug tamsi, perdaug 
sulaužyta... 


- Ei, Kadidže! Ką tu ten veiki? Paskutinį kartą tavęs 
prašau stotis, ar įmanoma, kaip manai? 

Ji pakluso. Tarp dviejų blykstės zvimbtelėjimų ji 
mėgino įžiūrėti ručkį. 
kia tas paslaptingas žurnalistas. Tuo pat metu visi jos 
davikliai perspėjo apie pavojų: apsėstasis, abejingas 
kitiems, sukaustytas savo įkyrių minčių. 

- Dabar pasisuk. Stop! Štai taip, trys ketvirčiai... 
Labai gerai. 

Ji veltui mėgino sukaupti dėmesį į reflektorinių skė- 
čių šešėlį: nieko. 

— Kadidže? Velnias. Ar gali, po šimts, atsukti į mane 
tą savo kvailą šypseną, a? 

Pagaliau jos akys rado jį prie montavimo stalo. Ir 
tiksliai tą akimirką, kai ji pamatė vyriškį, įvyko stebuk- 
las. Meilės scena, nors toks stebuklas galėjo vykti tik 
muzikinėse egiptietiškose kino komedijose, dėl kurių 
ji kraustėsi iš galvos. 

Manydamas, kad jo nemato, žurnalistas pavogė vie- 
ną jos poliaroidinę fortografiją ir įsikišo į kišenę. 

Kai Žakas Reverdi sužinojo, kad kalėjime organi- 
zuojamas „baisingas“ medicininis patikrinimas, kuriuo 
norima išaiškinti galimus atipinio gripo atvejus, su- 
prato, kad atėjo tinkamas metas, kurio jis taip laukė. 
Tik nematė būdo, kaip konkrečiai pasinaudoti proga. 
Ištisas dienas apie tai suko galvą, bet taip nieko ir ne- 
sumąstė. 

Ir dabar, balandžio 23 dieną, 11 valandą ryto, jis 
laukė savo eilės, stypsodamas ilgiausioje voroje, ir vis 
dar nebuvo atėjusi jokia mintis. 

Iš tikrųjų šią valandėlę jam į tai buvo nusispjaut. 

Nes jau dvi dienos, kaip jis vaikšto ištiktas šoko. 

Šoko, išvydus veidą. 


Jis niekada nesuprato, kodėl, kai būdavo aptarinėja- 
ma kokia moteris, visada su panieka atsiliepdavo apie 
fizinius kriterijus. Tarsi moteris pirmiausia turėjo būti 
apdovanota talentais, šventoji, motina, stačiai trykštan- 
ti dorybėmis. Tarsi ją vertinti, žavėtis ja už jos veido, 
kūno grožį, žodžiu, už jos išvaizdą būtų įžeidimas. O 


194 


pačios moterys visada norėdavo būti mylimos už jų 
„vidinį grožį . 

Tikros kvailystės. 

Juk Dievo dovana - vienintelė - fizinis grožis. Ypač 
veidas. Čia susitelkęs harmonijos, pusiausvyros stebuk- 
las. Ir įsigalėjusi tyla. Nei žodžio, nei kvėptelėjimo... 
Tik žavėtis, ir viskas. Visa kita tik šlakas, nešvarumai, 
profanacija. Tai, kas vadinama „apsikeitimu“, „pasi- 
dalijimu“, „kito pažinimu“, tėra melas. Ir dėl paprastos 
priežasties: kai tik moteris prabyla, ji meluoja. Nes 
negali kalbėti kitaip. Tai jos prigimtis, paveldėta iš pro- 
tėvių. Atstumiantis apvalkalas, uždaras, veidmainiškas, 
iš kurio ji negali išsiveržti. 

Jis visada rinkdavosi drauges pagal jų grožį. Sutikti 
tokį veidą gatvėje būdavo ir paprasta, ir kartu sunku. 
Be to, juk tai tik strategija, tik apskaičiavimas, mani- 
puliacijos. Kai tik prabildavo į savo „išrinktąją, pats 
imdavo meluoti. Jis įsisukdavo į gana šlykštų žmogiš- 
kųjų ryšių ratą. Net tada, kai tos moterys jau manydavo 
jį radusios ir pasisavinusios, iš tiesų jos tik toldavo 
nuo jo, įsipainiodamos į žabangas, Reverdi paspęstas 
specialiai joms. 

Jam atėjo į galvą Žoržo Brasanso dainos žodžiai: 


Aš noriu skirti šią poemą 
Visoms toms moterims, kurias myliu 
Kelias akimirkas slaptingas. 


„Praeivės“. Tos eilės jį visada užburdavo. Jos jam 
atrodė išreiškiančios paties Ieškojimo esmę. Ta intymi 
amžina drama, kai traukinyje, minioje, gatvėje pralei- 
di gražų veidą, kai tuo tarpu nenugalima jėga traukia 

prie jo. Vertingas tik pirmasis blyksnis. Pirmutinė ki- 
birkštis. 

Štai kodėl, kai jis ruošėsi išpešti iš Elizabetės išpa- 
žintį ir išspausti bent menkiausią malonumą, jį pavergė 
fotografija. 

Jis šito nesitikėjo - nieku gyvu. 

Daugiau nei visas veidas, atskiri Elizabetės veido 
bruožai buvo tikras atradimas. 

Buklią ir kandžią veido išraišką pagyvino gilios 
skruostų duobutės ir tankūs antakiai, įrėminti rusvų 
garbanų. Tuo pat metu apatinė veido dalis dvelkė mei- 
lumu ir švelnumu. Ypač burna, gražiai vingiuota lūpų 
linija išreiškė kiek įžūlų, beveik linksmą juslingumą. 

Bet dėmesį traukė būtent akys. Juodos akių rainelės, 
tiksliau, kvarco spalvos, apvedžiotos spindinčiu žiedu 
(o gal tai auksinis apvadas, bet poliaroidinė fotografija 
buvo nespalvota), akys kiek asimetriškos. Toks keistas 
vyzdžių ašies perslinkimas buvo nepaprastas. Jis tiesiog 
perėjo įprastus suvokimo filtrus, prietarus, įpročius, 
visiškai nuplėšė bet kokį orientyrą, bet kokią apsaugą. 
Jis pasijuto tarsi nuogas priešais šį žvilgsnį, tirpstąs, 
kapituliuojąs, sugraudintas iki sielos gelmių. 

„Sugraudintas“ - štai tikslus žodis. 

Vidinė kraujuojanti žaizda jau neužsitraukė. Geis- 
mas, jau keliantis skausmą. Šauksmas, nerimastis... 
Jei Žakas būtų sutikęs šią „praeivę“ Koh Surino paplū- 
dimiuose arba tarp Ankaro griuvėsių, jis ją tučtuojau 
būtų pasirinkęs. Niekada nebūtų jai leidęs tapti viena 
iš tų „žlugusių vienadienių vilčių. Ir ji būtų gražiausias 
jo grobis. Vienu moju nušlavusi visas tas, kurias jis 

Šis veidas viską keitė. 

Nuo šiol Žakas nusprendė sužaisti išpažinties žai- 
dimėlį. 

Ir net daugiau. 


Laukiančiųjų eilėje prasidėjo stumdynės. 

Žmonės bruzdėjo, girdėjosi šūkaliojimai. Reverdi 
išniro iš savo minčių labirinto ir grįžo į tikrovę. O gal 
čia jo laukia sėkmė. Jis perskyrė susiėmusius ir pamatė 
gulintį ant asfalto vyrą, išriesta krūtine, purtomą mėš- 
lungio. Lūpos purslojo kraujuotomis putomis. Akys 
stovėjo stulpu. „Epilepsija“, - tarė sau Žakas. Žmogelis 
netruks praryti liežuvį. 

„Pasitraukit!“ - sustugo jis malajiškai. Nusivilko 
marškinius ir pakišo po vyro galva, kuri krūpsėjo ant 
asfalto. Reverdi ištraukė šaukštą, kurį visada laikyda- 
vo prie savęs, ir įbruko ligoniui į burną. Keletą kartų 
dantys sutarškėjo į metalą. Paskui Žakas įrėmė šaukštą 
į ligonio gomurį. Dabar oras galėjo laisvai praeiti pro 
stemplę. 

Pagaliau jis pavertė epileptiko kūną ant šono, kad 
neužspringtų vėmalais. Pavojus nebegrėsė. Priepuolis 
palengva silpo. Tą akimirką jis atpažino epileptiką: 
indonezietis, moterų žudikas, pramintas „Vitrioliu“, 
nes aukas darkydavo apipildamas rūgštimi. 

— Kas čia dedasi? 

Žakas atsisuko. Per minią yrėsi liguistas blyškus vei- 
das po chirurgine kauke. 

Reverdi atsitraukė. Gydytojas auskultavo indone- 
zietį, kurio spazmai jau slopo. Jis padarė tą patį, ką ir 

Nusmaukė chirurginę kaukę. Tai buvo senas kalėji- 
mo gydytojas, indėnas, vardu Gupta. Jis paklausė į šalį, 
tarsi į nieką nesikreipdamas: 

- Kas tai padarė? 

Reverdi žengė žingsnį į priekį ir malajiškai prisi- 
pažino: 

- Aš. Jam reikia suleisti valiumo. 

Daktaras suraukė antakius. Tai buvo senis vaškiniu 
veidu, prilipusiais prie kaktos plaukais. Jis prabilo ang- 
liškai. 

- Tu medikas? 

— Ne, bet teko atlikti gelbėjimo darbus. 

Gupta metė žvilgsnį į indonezietį, kuris gokčioda- 
mas vėmė. Šaukštas dar blizgėjo galugerklyje lyg daik- 
tinis įrodymas. 

- Iš kur tu? Iš Europos? 

— Prancūzijos. 

— Už ką čia? 

- Jūs vienintelis, kuris nežinote, - žmogžudystė. 

Daktaras pakraipė galvą, tarsi ką tik prisiminęs „spe- 
cialų kalinį . Prisistatė du sanitarai: jie perkėlė Vitriolį 
ant neštuvų. Daktaras taip pat atsistojo, užsitraukė ant 
burnos raištį ir tarė Žakui: 

— O tu eisi su manimi. 


Reverdi puikiai gaudėsi ligoninėje: čia jis ateidavo 
prieš kiekvienus pusryčius vaistų; tai buvo surenkamų 
blokų patalpa, o jos sienos apkaltos juodmedžio len- 
telėmis. Viduje buvo trys patalpos: viena didžiulė salė 
su geležinėmis lovomis, gale - konsultacinis kabinetas, 
o kairėje - nedidelis kambarėlis su „archyvais“ - ištisi 

kilogramai bylų, pageltusių nuo sausros ir po jos siau- 
tėjančių musonų. 

Paprastai šis barakas buvo pati ramiausia kalėjimo 
vieta. Tik savo lovose dejuodavo keli luošiai, laukdami 
iki juos išgabens į Centrinę ligoninę. Šiandien čia buvo 
pilna žmonių: ištisa minia grūdosi tarp siūbuojančių 
sienų, spraudėsi alkūnėmis ir tiek blaškėsi, kad visas 
nepatvarus pastatas grėsė nugriūti į vieną ar kitą pusę. 
Gydytojai kosmonautų kombinezonais įtaisė „kon- 
sultacines sales prie kiekvienos lovos, kuriose tarsi 
priklijuoti gulėjo kaliniai - pilni nežinios, išsigandę, 
ramesni. Matėsi, kad visus baugina nematomas priešas, 
grasinantis pulti kiekvieną akimirką: atipinis gripas. 

— Eik paskui mane, - sušvokštė Gupta iš po kau- 
kės. 

Jie prasispraudė per minią. Gydytojas ėjo keistai 
kraipydamas pečius - taip vaikšto plevėsos ir kupriai. 
Reverdi brovėsi paskui jį, visa galva iškilęs virš mi- 
nios. Jis išgirdo vieną daktarą baubiant, nes negalėjo 
rasti narkomano venos. Kitas staugė, aptaškytas hemo- 
globino čiurkšlės. Regis, tokį medicininį patikrinimą 
galima buvo apibūdinti šiurpiu kraujo ėmimu. Jis te- 
kėjo upėmis. Flakonuose, vamzdeliuose, menzūrėlėse. 
Dešimtys talpų buvo pripildytos, sužymėtos, sudėtos į 
dėželes su skylutėmis mėgintuvėliams. Reverdi suėmė 
vėmulys. Jis negalėjo matyti kraujo vaizdo - visiškos 
jo Ieškojimo priešingybės. Vyrų kraujas. Nešvarus 
kraujas. 

Gupta atidarė sustumiamas duris. Reverdi įėjo, pa- 
juto palengvėjimą nuo kabinete tvyrančios ramybės. 

Solidus ąžuolinis stalas, netvarkingai išmėtyti aplankai, 
medinis tuazas*, svarstyklės, lenta su skirtingo dy- 
džio raidėmis regėjimui tikrinti. Tikras provincijos 
dispanseris. 

Daktaras nukėlė krūvą bylų nuo kėdės, stovinčios 
prie stalo: 

- Sėsk. 

Gupta taip pat atsisėdo ir vėl nusmaukė nuo burnos 
kaukę. Jo rausvaodžiame veide buvo matyti išsekimas 
ir bloga nuotaika. Žakas netikėtai ėmė įsivaizduoti tokį 
volelį, kuris būtų labai ilgai naudotas ir ant jo matytųsi 
įvairiausių antspaudo pagalvėlių žymė. 

- Tu čia už ką tiksliai? 

— Už nieką. 

Gupta atsiduso: 

- Kaip man pasisekė apsigyventi šiame nekaltųjų 
pasaulyje. 

Senis jį įdėmiai stebėjo. Paskui vėl paklausė: 

— Koks kaltinimo motyvas? 

- Moters nužudymas. Europietės. Papane. Žakas 
Reverdi: jums niekada neteko girdėti šito vardo? 

- Neturiu jokios atminties, - atsiduso. - Būnant čia, 
tai greičiau koziris. Beje, tai, ką tu veikei anapus šių 
sienų, Man nerūpi. 

Jis sukryžiavo rankas ir valandėlei vėl nutilo. Sto- 
jo nervinga, įelektrinta tyla. Po stalu nepaliaujamai 
stukseno jo batų kulnai. Anapus durų balsų klegesys, 
regis, augo. 


* Sieksnis, naudojamas Prancūzijoje, lygus 1,949 m. 

— Aš gerai pažįstu tą ką tik priepuolio ištiktą epilep- 
tiką. Vitriolį. Jam skirtas gydymas, bet savo tabletes jis 
perparduoda. Žinai, kad jam išgelbėjai gyvybę? 

- Juo geriau. 

- Arba juo blogiau. Jis nužudė daugiau negu dvi- 
dešimt moterų... Bet daugiau ar mažiau - reikalo ne- 
keičia. O tu kardomajame? 

- Taip. 

- Taigi negali eiti į dirbtuves? 

— Ne. 

- Jei kils gripo epidemija, sutiksi mums padėti? 

- Jokios problemos. 

— Nebijai apsikrėsti? 

- Aš jau miręs. 100 procentų, kad būsiu nubaustas 
mirties bausme. 

- Labai gerai. Na, noriu pasakyti... 

Triukšmas anapus durų dar padidėjo. Vienas dakta- 
ras paleido gerklę, nes visa dėželė su pilnais flakonais 
trenkėsi ant žemės. Žakas susimąstė apie kraują - visą 
tą kraują, ištrauktą iš venų, kuris blizgėjo blandžioje 
šviesoje. 

Mintis apie kraują sukėlė asociacijų su Elizabete, 
ir jis prisiminė laišką. Merginos atsivėrimai buvo dar 
viena maloni staigmena. Mintys išsakytos protingai, 
originaliai. O koks būdas aprašyti savo kraują: spal- 
vų pavadinimais, palyginimais su paveikslais... Jis 
nuo to pajuto lengvą jaudulį. Tie vaizdai žadino visus 
jo pojūčius ir, turėjo prisipažinti, jis ne vieną kartą 
masturbavosi vėl ir vėl skaitydamas tuos viliojančius 
žodžius. 

- Ei, aš su tavimi kalbu! 

Žakas krūptelėjo ir atsitiesė savo kėdėje. Gupta pa- 
kilo ir vėl užsitraukė ant burnos ir nosies kaukę. 

— Pradėsi rytoj, - tarė jis prigesusiu balsu. - Aš pa- 
ruošiu popierius. Bet kokiu atveju, epidemija ar ne, čia 
reikalingi žmonės. 

Reverdi taip pat atsistojo. Tą akimirką jis suprato, ko 
nesąmoningai ieškojo nuo pat savo įėjimo į šį kabinetą: 
telefono aparato. 

Nevalingai šyptelėjo. 

Taigi pagaliau taip nelauktai jį aplankė sėkmė. 

— Man bus malonu būti naudingam, - sumurmėjo 
jis. 

Praėjo savaitė, o jis vis dar nebuvo išsiuntęs laiško 
Elizabetei. Prieš tai jam reikėjo gauti tam tikrų patvir- 
tinimų. Jo planas reikalavo pasirengimo - jis laukė, 
kol viskas bus sutvarkyta, kad galėtų duoti jai nuro- 
dymus. 

14 valanda. 

Jis pasuko į ligoninę. 

Išvakarėse kraujo mėginių rezultatai pritrenkė: visi 
neigiami. Kalėjime nė vieno užsikrėtusio gripu. Stai- 
ga jis išsigando, kad atšauks jo darbą ligoninėje, bet 
Gupta sugebėjo įtikinti valdžią, kad jam reikia registro 
243-554. Nuo šiol Reverdi naudojosi negirdėto nere- 
gėto judėjimo laisve. Galėjai pamanyti, kad didžiojoje 
menamos epidemijos sumaištyje jį buvo pamiršę. Net 
Ramanas atleido pavadį. 

Darbas dispanseryje buvo šlykštus, bet jis nesiskun- 
dė. Per savaitę perprato, kur čia šuo pakastas. Didžiau- 
sia kova vyko su infekcija. Pūliuojančios žaizdos, šla- 
piuojančios opos, greitoji gangrena. Buvo ir egzemų, ir 
uždegimų, ir alergijų, kurios vešėjo, veikiamos karščio. 

Kaliniai nusidraskydavo iki kaulų, beregint ištindavo. 
Pasitaikydavo ir įprastų luošumo atvejų - nugriuvima 
ir atviri lūžiai. Nekalbant apie kasdienį foną: dizeniteri 
ja, beriberis, maliarija, tuberkuliozė... 

Per tą laiką pasitaikė ir skubaus gydymo atvejų - ji: 
jau dalyvavo penkiose operacijose. Viena savižudybė 
skutimosi peiliuku, mėginimas apsinuodyti tabakui 
paslaptingas nugriuvimas nuo laiptų, dar vienas Ir dai 
paslaptingesnis įgriuvimas į verdančios sriubos katilą 
pagaliau „psicho“ mėginimas užsidusinti valgant nuo: 
savas išmatas. Rutina. 

Iš tikrųjų „didysis reikalas“ buvo ne gydymas. Ne. 
paisant Guptos pastangų užsiimti garbinga medicina 
ligoninė pasirodė toji vieta, kur nenuilstamai buvo 
sukamas biznis, kontroliuojamas paties Ramafo. U: 
"patekimą į ligoninę reikėjo mokėti, gydymas taip pa 
nebuvo teikiamas veltui. Prie viso to dar prisidėdavą 
nenutrūkstama prekyba trankviliantais ir kitais rami 
namaisiais. Pats Reverdi taip pat puikiausiai naudojos 
ta sistema: nė svajonėse nebūtum radęs geresnės vieto: 
perparduoti vaistus ir atnaujinti klientūrą - 50 vro- 
centų nuteistųjų, atsidūrusių ligoninėje, buvo RuSAiBEi 
toksikomanai. 

Žakas buvo vos už kelių metrų nuo ligoninės bloko 
kai kažkas jį pašaukė. Atpažinęs balsą, jis įtariai atsi; 
suko. Ramanas. 

- Prieik. 

Žakas pakluso, bet sustojo nepavojingu atštumu 
per lazdos smūgį. 

— Reikia pasikalbėti, - sušnypštė prižiūrėtėjas n 
lajiškai, vis dairydamasis aplinkui. 

— Apie ką, šefe? 

= Apie tavo naują „Chaltūrą. 
reidą - tikras meteorito gabalas, atlėkęs iš šėtoniškosios 
ralaktikos. Jis žinojo, apie ką norėjo kalbėti tas kekšės 
'aikas:— apie pelno dalybas iš visų ligoninės pardavimų, 
aigi il iš to, ką Reverdi gaudavo pardavęs nuosavas 
S Bet jis suvaidino naivuolį: 
į -- Ar nebūtų geriau kalbėtis su daktaru Gupta, ką? 

“ Rašnanas stovėjo nejudėdamas, paskui netikėtai 
usi psojo. Paprastai jo fizionomija rodydavo, kad 
is nd tyko pasaloje. Ir kiekviena nauja išraiška 
tebiridavo 

— Kvaileliu apsimeti? Tavo reikalas. Tik noriu už- 
Huotišieną klausimą. Žinai, kodėl chirurgas dalyvauja 
korinįo metu? 

Jo zaumenys įsitempė. 

- Ne, šefe. 

— Nes tenka jį visada susiūti. Pakartąjį, - jis susi- 
Emė ėž gerklės. - Virvė perplėšia raumenis, nutuoki? 
Manžu, bent tai neprieštaraus tavo religijai. 

Reverdi nepratarė nė žodžio. Tylėjo gana ilgai. Pas- 
kui, $amėgdžiodamas Ramano šypseną, bjauriai išsi- 
Kiepė 

- Yerčiau būti susiūtam mirus negu gyvam. 

Ir mirktelėjo. Ramanas neryžtingai pažvelgė į jį. 
Pagaliau išspaudė: 

- Atėjo tavo advokatas. Pasimatymų kambaryje. 


Džimis jo laukė įprastoje pozoje. Ant stalo priešais 
į gazuojanti kava. 

Žakas įbedė akis į baltą puodelį. Kai tik jį grandi- 
nėmis prirakino prie grindų, advokatas užpuolė savo 
ginamąjį kalbomis apie bylą, bet Žakas jį pertraukė: 

— Gera kava? 

- Nuostabi. 

— Geresnė nei paprastai“ 

Tas patvirtino. Jo vaškiniu veidu sruvo prakaitas. 
Reverdi ištiesė ranką: 

- Galiu paragauti? 

Tas sutiko. Reverdi dar žvilgtelėjo į sargybinį, kuris 
snūduriavo šilumoje. 

Tada sugriebė puodelį ir jį nusuko nuo s4fvvbinid 
akių. Panardino pirštus į karštą kavą ir iš teik 4 rauką 
elektroninį daikčiuką, suvyniotą į plastiko pkė4 :. 

Daiktas mažytis, chromuotas, plokščias ItaiA kai- 
čiuotuvėlis. 

Šypsena. 

Dabar galėjo rašyti Elizabetei. 

Kanara, 2003 gegužės 1 d. 


Atleisk už pavėlavimą, bet aš privalėjau pasirengti, turint 
galvoje mūsų naujus santykius. Be to, dabar dirbu kalėjimo li- 
goninėje, tai reikalauja daug laiko ir jėgų. Tavo paskutinį laišką 
įdėmiai perskaičiau. Labai vertinu nuoširdžius atsakymus. Ir 
ne tik: mane pavergė tavo maniera reikšti mintis, aprašyti tas 
detales, kurios glaudžiausiai susijusios su tavimi ir labai bran- 
gios mano širdžiai. 

Bet svarbiausia, aš dabar žinau, kaip tu atrodai. Turiu prisi- 
pažinti, kad buvau sužavėtas. Niekada nebūčiau įtaręs, kai per- 
skaičiau pirmąjį tavo laišką, kad už tokio storžieviško prašymo 
slepiasi toks mielas veidas. 

Elizabete, aš tikiu veidais, kaip žmonės tiki geografiniais že- 
mėlapiais. Iš jų gali sužinoti apie dirvožemio struktūrą, regionų 
klimatinę padėtį, apie džiunglių augmeniją... veidai išryškina 
žmonių vidinio gyvenimo tikrovę. Tavo bruožuose aš įžvelgau 
išmintį ir norą suprasti, tai mums padės eiti drauge labai toli. 

Taigi dabar mano eilė tau atsakyti. Tik turiu perspėti: man 
nereikia tavo klausimų. Žinau, kas tave domina. Žinau, ko tu 
tikiesi... 

Tačiau turiu tave nuvilti: tokios tiesos nepasakojamos. Tai 
per stipri, per gili patirtis, ji perpildo dvasią. Aš nenoriu mėginti 
marginti puslapius rašydamas šia tema. Žodžiai ją nuskurdintų, 
aiškinimai ją išniekintų. 

Jei nori suprasti mano istoriją, Elizabete, tėra vienintelis 
sektinas kelias: manasis. Tikrąja šio žodžio prasme. 

Kažkur Pietryčių Azijoje, tarp Vėžio tropikų ir pusiaujo yra 
kita juosta, kita linija. 

Juodoji linija. 

Pažymėta lavonais ir siaubu. 

Tu gali prie jos išsiruošti nors ir šiandien, jei sutinki, kad 
tave per atstumą vesčiau savo nurodymais. Ar tau tai įdomu? 
Aš neabejoju. Galiu įsivaizduoti tavo juodas akis, kurios žibu- 
riuoja, tavo medaus spalvos lūpas, kurios virpa skaitant mano 
pasiūlymą... 

Jei tu sutinki išsiruošti į kelionę, suprasi tai, kas iš tikrųjų 
vyko mano kelyje. 

Tavo turistinė kelionė nebus lengva. Nuorodos nebus gau- 
sios. Ir nedėk vilčių į mane, jei lauksi perdėm išsamių paaiš- 
kinimų. Tu privalėsi pati nuspėti įvykius, savo kailiu pajusti 
istorijos krumpliaračius, juodosios linijos atsiradimo priežastis 
ir išdavas. 

Po kiekvieno nueito etapo tu man atsiųsi savo išvadas. Tiks- 
liai aprašysi tai, ką radai, supratai, ką patyrei. Jei atsidursi tei- 
singame kelyje, aš tau įduosiu gaires keliauti pirmyn. 

Jei suklysi, antro šanso nebus. 

Aš grįšiu į savo tylą. 

O dar labai svarbu, kad tu suprastum vieną dalyką. Jei man 
šiandien atsakysi „taip“, kelio atgal nebebus. Tu būsi susijusi su 
manimi visiems laikams. Nenusakoma paslaptimi. 

Pagaliau paskutinis dalykas, esminis. Kai aš prisiminsiu 
veiksmus, kurie tave domina, niekada nesakysiu „aš“. Galbūt 
aš esu tų veiksmų autorius. O galbūt kitas, kurį gerai pažįstu, 
kuris šalia manęs, o gal laisvėje. Aš esu vienintelis, kuris žino 
atsakymą, bet kol kas nesu pasirengęs tau jo atskleisti. 

Pasistenk laikytis „Jo“ nurodymų. 

Ar tu pasiruošusi tokiam išbandymui, Elizabete? Ar jau- 
tiesi stipri priimti šį vaidmenį? Kad prisikastum iki tamsybių 
ištakų? 

Skubiai parašyk man, formalumai išlieka tokie pat. Vėliau 
susirašinėjimo būdą pakeisime. Parašyk savo elektroninio pašto 

adresą. Aš čia taip susitvarkiau, ir galėsiu rašyti tau incognito, 
elektroniniu paštu. 

Greit jau negalėsiu jausti tavo rankos pėdsako ant popie- 
riaus. Nei įsivaizduoti gražaus veido, palinkusio prie stalo, kai 
tu rašai. Bet užtat regėsiu mintyje tave, keliaujančią Pietryčių 
Azijos keliais. 

Vieną dieną tu man patikėjai tokius žodžius: „Gelmės yra ne 
tik vandenyne, jų esti ir kitur. Ir visos jos mane domina“. Atėjo 
laikas man tai įrodyti. 

Bučiuoju tave, mano Lize. 

ŽAKAS 


Markas dar valandėlę sėdėjo nepakeldamas galvos: 
jis verkė. 

Iš džiaugsmo. Jaudulio. Ir iš baimės. 

Tiek ilgai laukė šio naujo laiško. Buvo gegužės 6-oji. 
Jis laikė paštą apgultyje nuo balandžio vidurio. Vos ne- 
pakvaišo, stengdamasis išsaugoti kantrybę, nebegalėjo 
nieko dirbti, nebesiskusdavo, beveik nemiegodavo. 

Bet rezultatai pasirodė verti jo kančių. 

Žudikas maniakas pagaliau pradės jam atvirai pa- 
sakotis. 

Dar geriau: jis ves jį savo nusikaltimų pėdomis. 

Nenusimaudamas pirštinių paėmė popieriaus ir pa- 
rašė, be šešėlio abejonės, entuziastingą atsakymą, pa- 
likdamas tuščią tarpą elektroninio pašto adresui. Dar 
kartą perskaitė savo tekstą ir nerado nieko, ką turėtų 
pakeisti. Tai buvo meilės laiškas, beprotiškos, aklos 
meilės laiškas, kurį rašė jauna moteris, pasirengusi be 
atodairos sekti paskui savo mentorių. 

Staiga jis susigriebė, kad rašė tiesiai, be juodraščio, 
Elizabetės rašysena. Tikrai simboliška... 

Pakėlė akis ir įsistebeilijo į sieną priešais. Prie jos 
buvo prismaigstęs visus apneisto portretus, kiek tik jų 

turėjo. Kad prisipratintų prie savo bendrininko-prie- 
šininko. Dabar į jį žiūrėjo pulkas Reverdi atvaizdų. 
Triumfuojantis, su hidrokostiumu. Besišypsantis tropi- 
kų saulės atokaitoje. Niaurus, stambiu planu, smakras 
užtvertas antropometrinės lentelės... 

„Kažkur Pietryčių Azijoje, tarp Vėžio tropikų ir pu- 
siaujo yra kita linija. 

Juodoji linija. 

Pažymėta lavonais ir siaubu“. 

Markas nusišypsojo, akys perštėjo nuo ašarų. 

— Kiek tu jų nužudei, šunsnuki? 

Pirmiausia - elektroninio pašto adresas. 

Markas patraukė į interneto svetainę, įsitaisiusią prie 
Triudeno prospekto. Negalėjo būti nė kalbos apie savo 
paties kompiuterį ir laiškų pašto dėžutės atidarymą 
Elizabetės vardu. Jis nieko nenusimanė technologijoje, 
bet buvo įsitikinęs, kad elektroninio adreso įvedimas 
palieka pėdsakus. 

Atsisėdęs prie neutralaus kompiuterio, pasirinko 
prancūzų serverį Voild ir užpildė išankstinę anketą, kad 
sukurtų elektroninių laiškų nemokamą dėžutę, nes bet 
kuris mokėjimas taip pat paliktų pėdsaką. 

Visos žinios, kurias jis pateikė, buvo išgalvotos ir 
susijusios tik su Elizabete Bremen, dvidešimt ketverių 
metų paryžiete, kuri neegzistavo. Jis sugalvojo jos ad- 
resą 9-ajame rajone, kad būtų įtikimiau, parašė gimimo 
datą, slaptažodį, paskui išsirinko elektroninį adresą 
lisbethūvoila. fr. 

Toks buvo jo raktas į tamsumas. 

Paskui jis pasileido su laišku į Beri stotį, į DHL, 
skubaus gabenimo ir logistikos kompanijos siuntų 

skyrių - negalėjo būti nė minties siųsti voką advokato 
asmeniniu adresu. Vidurdienį jau buvo sutvarkęs savo 
pirmąją problemą. Išėjo į gatvę džiaugsmingos nuotai- 
kos. Tačiau iš sąmonės gilumos į paviršių vis iškildavo 
nerimastis. 

Kai kurios laiško pastraipos pasirodė ypač bauginan- 
čios, pavyzdžiui, ta, kur Reverdi priminė tą „kitą“, ne jį 
patį, kuris galėjo būti tikrasis žmogžudys, dar esantis 
laisvėje... Markas patraukė pečiais. Žudikas aiškiai pūtė 
miglą į akis: jis tuo neabejojo. Tai tik atsargumo prie- 
monė tam atvejui, jei jų susirašinėjimas būtų susektas 
ir panaudotas prieš jį. 

Taksi automobilyje, kuris vežė jį namo, Markas su- 
darė sąrašą būtinų pirkinių ir darbų, kurie jo laukė 
prieš kelionę. Jis nutarė viską sutvarkyti per dvi at- 
einančias dienas. Šiandien gegužės 6-oji. Nuo gegužės 
8-osios prasidės nepabaigiamų šventinių dienų, kurios 
jam kėlė pasišlykštėjimą, virtinė. Kitos savaitės laukti 
negalima. 


Bet pirmiausia reikia susitvarkyti bute. 

Per kelias valandas jis grįžo į normalaus gyvenimo 
vėžes. Nusiprausė, nusiskuto, išsidabino nuo galvos 
iki kojų. Paskui nudūmė į drabužių valyklą su glėbiu 
švarkų, kelnių ir marškinių. „Čia valykla, ne lombar- 
das“, - bambėjo savininkė. Markas užmokėjo, netaręs 
nė žodžio... 

Grįžęs namo, nukabino nuo sienos Reverdi fotogra- 
fijas ir rūpestingai sudėjo į archyvų aplanką. Paskui 
susrūšiavo savo straipsnius, užrašus ir oficialius pra- 
nešimus. Surinko savo ir Reverdi laiškų kopijas. Tarp tų 

popierių aptiko Kadidžės portretinę nuotrauką, kurios 
kopiją buvo padaręs. 

Jis turėjo pripažinti, kad ši mergina išties nuosta- 
bi. Taisyklingus jos bruožus žymėjo kažkoks nesuval- 
domas jaudulys, kuris ją darė dar gražesnę, stipresnę 
už daugelį kitų manekenių. Galbūt kerėjo jos akys, 
įsodintos kiek ne vienoje linijoje. O gal kiek išsišovę 
skruostikauliai, kurie, krentant šviesai, metė ant veido 
ilgus, beveik grėslius šešėlius. O gal to priežastis buvo 
nuovargis, kuris kaip šydas traukė akis... 

Kai tik jis ją pamatė, prisiminė Bartoko ir Prokof- 
jevo kūrinius fortepijonui, kur melodijos, apglėbtos 
disonuojančių garsų, tarsi tryško iš stipraus kiauto ir 
nuo to darėsi dar gražesnės, dar švaresnės. 

Iš esmės, jis dalijosi šią merginą su žudiku. 

Bet nei vienas, nei kitas niekada prie jos neprisi- 
artins. 

Jis surišo raišteliu aplanką ir nunešė į savo priestatą, 
nedidelį kambarėlį, kvepiantį grybais. Padėti į vietą 
visus tuos dokumentus, apie kuriuos jis tiek svajojo, 
buvo simboliška: jis grįžo į realų pasaulį. Jo ryšys su 
Reverdi tebuvo chimera. 

Bet dabar svarbiausia - pinigai. 

Visą vakarą Markas skaičiavo būsimas išlaidas. Bi- 
lietas į Pietryčių Aziją ir atgal nebuvo itin brangus, 
reikėjo tik suderinti skrydžio pirmyn ir atgal datas. 
Bet Markas neturėjo supratimo, nei kur tiksliai vyks, 
nei kiek laiko ten išbus. Iš visko matėsi, kad jis keliaus 
po tuos kraštus, kur buvo apsistojęs Reverdi: Malaizi- 
ja, Kambodža, Tailandas... Taigi jam teks pirkti bilietą 
open - be tikslios grįžimo datos - patį brangiausią. 

Ir numatyti kitus skrydžius vietoje - į kaimynines 
šalis. 

Jis turėjo patyrimo keliauti. Įvertino savo kelionių 
biudžetą ir numatė, kad tarptautiniams, vietiniams 
skrydžiams, automobilių nuomai prireiks maždaug 
keturių tūkstančių eurų. O kur dar viešbučiai, res- 
toranai ir nenumatytos išlaidos. Nustatė didžiausią 
sumą - penki tūkstančiai eurų. 

Prie minėtų išlaidų dar prisidėjo kompiuterio ir pro- 
gramų įsigijimas - jis negalėjo naudotis savo MacIn- 
toshu ir savo modemu ryšiui su Reverdi. Dairydamasis 
mažiausių kainų, apskaičiavo, kad dviejų tūkstančių 
eurų turėtų užtekti. Jei prie šios bendros sumos dar 
pridėti atsargai, išeitų galutinė maždaug aštuonių tūks- 
tančių eurų suma. 

Iš kur paimti tokius pinigus? 

Sąžinei nuraminti jis patikrino banko sąskaitą. 

Išteklių suma neviršijo tūkstančio eurų. Kaip tik 
tiek, kiek reikia pragyventi iki mėnesio pabaigos, kaip 
paprastai, išbūti šį bei tą sumedžiojant. Patikrino kitas 
turimas sąskaitas. Tuščia. Jokių įplaukų. Jokių santau- 
pų. Markas taip gyveno jau kokius šešerius metus, be 
jokių atsargų - diena dienon. 

Jis prisiminė, pats tuo dabar netikėdamas, savo 
aukso amžių, kai mėnuo su šimtu tūkstančių frankų 
būdavo „liesas“ mėnuo. Ką jis padarė su tais pinigais? 
Prisiminė butą: tai viskas, ką jis įsigijo. Ar buvo pasi- 
rengęs jį parduoti ir leistis į kelionę? Ne. Jis nebuvo prie 
jo labai prisirišęs, bet pardavimas gali ilgai užtrukti. Be 
to, jis neįsivaizdavo, kaip reikėtų iš čia išsikelti. Tai jo 
urvas, apdėliotas savais užrašais ir savomis knygomis. 

Jo smegenų dalis. 

Atsigulė ir įbedė akis į savo knygas, kurios blizgu- 
liavo kiemo žibinto šviesoje. Nutarė rytoj eiti paskolos 
į banką, nuo pat ankstaus ryto. 

Rytą, išmaukęs daugybę kavos puodelių, ėmė veik- 
ti - bet nesivargino pajudėti iš vietos. Buvo tiek įsi- 
tikinęs savo agentūros atsakymu, kad viską išsiaiškino 
telefonu. 

— Nesuprantu, - gerokai patylėjęs, išspaudė banki- 
ninkas, - ši kelionė susijusi su darbu? 

— Be jokios abejonės. 

— Kodėl neprašote pinigų iš savo laikraščio? 

- Tai sensacija. Aš noriu likti jos savininkas. Patikė- 
kite: tai didelio dėmesio susilauksianti medžiaga. 

Pajuto bankininko skepticizmą. Tada pakeitė tak- 
tiką ir priminė tuos gražius laikus, tą metą, kai į savo 
sąskaitą padėdavo penkiaženkles sumas. Jis ne visada 
buvęs sunkus klientas... 

— Būtent, - nukirto bankininkas. - Mes ypač pade- 
dame tiems klientams, kurie gyvena kylančia kreive. 
Sunkūs klientai tie, kurie tampa „lengvi. Suprantate 
ar ne? 

- Aš jums garantuoju, kad tai puiki investicija. Ši 
tiriamoji medžiaga man vėl atneš sėkmingus metus. 

- Gerai, tegul neša. Vėliau pamatysime. 

Markas susilaikė, kad neimtų plūstis, ir pakabino 
ragelį. Nebuvo geriausias laikas nei keisti banką, nei 
užkrauti administracinius retežius savo darbotvarkei. 

Kita galimybė - Le Limier. Čia taip pat žinojo at- 
sakymą. Vergensas nepaklos nė vieno nusususio euro, 
nežinodamas už ką ir nepasisavindamas projekto. 

- Kam tau tie šlamantieji? - paklausė jis, Markui nė 
nespėjus baigti sakinio. 

- Svarbus reikalas. 

— Suprantu, kad svarbus. Bet jeigu konkrečiau? 

- Negaliu tau to pasakyti. Bent kol kas. 

— Gal tai kokia bomba? 

- Būtent. 

— Nėra informacijos, nėra šlamančiųjų. 

— Taip ir maniau. Norėčiau tave pamatyti man su- 
grįžus. 

Paskui pradėjo derybas dėl laikino pasitraukimo iš 
darbo. Vergensas nesutiko, bet buvo skolingas Markui 
daugybę laisvų dienų. Pagaliau turėjo pasiduoti ir su- 
teikti jam tris savaites atostogų. 


Liko tik viena išeitis: Vincentas. Nuo minties skolin- 
tis pinigų iš savo seno bendražygio, to, kurį pats buvo 
visko išmokęs, aštrus kartėlis nudegino gerklę. Kaip tai 
atsitiko? Prašyti savo mokinio išmaldos... Visaip guodė 
save tardamas, kad eina į kryžiaus žygį. Jis yra karys. 
Misionierius. O misionieriai visada gyvena skurde. Tas 
skurdas net yra laikomas jų pranašumo ženklu. 

Vidurdienį, atidaręs fotostudijos duris Bonaparto 
gatvėje, jis nutarė mintimis pakilti aukščiau bet kokio 
drovumo, bet kokios gėdos. Tačiau, nepaisant savo apsi- 
sprendimo, kai tik reikėjo prasižioti, pažeminimo jaus- 
mas užspaudė gerklę. Vincentas palengvino reikalą. 

- Kiek? - paklausė jis. 

Veikiamas niūriausių nuojautų, Markas tučtuojau 
padaugino iš dviejų tą sumą, kurios buvo numatęs 
prašyti. 

— Dešimt tūkstančių eurų. 

Vincentas peržirgliojo savo didžiulį bunkerį. Atidarė 
juodas ryškinimo laboratorijos duris. Jos gale - Markas 
tai žinojo - stovėjo seifas. Medžiagoms, bet kartu ir 
pinigėliams, kuriuos pradedančios savo karjerą mane- 
kenės atiduodavo jam tiesiai į rankas. 

- Penki tūkstančiai eurų, - tarė jis, padėdamas 
pluoštelį ant montavimo stalo. - Tai viskas, ką čia tu- 
riu. Likusiems parašysiu čekį. 

Markas sutriko, įbedęs žvilgsnį į pinigus. Jis priva- 
lėjo pasakyti padėkos žodžius, bet gerklės raumenys 
buvo pernelyg įtempti. Imdamas čekį, vargais negalais 
išlemeno: 

— Aš tau grąžinsiu. 

— Nesvarbu. 

- Ačiū, - pagaliau išspaudė. 


— Tai aš turiu tau dėkoti. Jei nebūtum nutaręs mesti 
tos mūsų paparaciškos kvailybės, dar ir dabar kybočiau 
medyje sekdamas kylančias kino žvaigždes. Būčiau 
tikrai pražiopsojęs savo šansą. 

- Juo geriau. 

Markas mėgino išspausti šypseną, bet jo bruožai 
persikreipė į grimasą. Vincentas palydėjo jį iki durų, 
kurias slėpė sunki užuolaida, o po ja - dažyto plieno 
armatūra, įrėminusi storą stiklą. 

— Pagaliau, - tęsė jis pakeldamas užuolaidą, - ta Dia- 
nos istorija, visas tas bordelis man virto išsigelbėjimu. 
Gaila, kad to paties negalima pasakyti apie tave. 

Markas priėmė tuos žodžius kaip botago kirtį. 
Jo smegenys ėmė karštligiškai veikti. Jis matė save 

kolekcionuojantį Reverdi išpažintis, vidury Azijos 
džiunglių atidengiantį savo neregėtą negirdėtą paslaptį. 
Matė save rašantį unikalų darbą, nušviečiantį savo pa- 
tirtį, gaunantį prestižinių žurnalų premijas... 

- Išmuš dar ir mano valanda. Nesijaudink. 

- Ką tu čia sumanei? 

- Profesionalo paslaptis. 

- Vieną gražią dieną tu išsikraustysi iš proto su savo 
žudikų istorijomis. 

Dar kiečiau sukandęs dantis, Markas sumurmėjo: 

- Tai tyrimas. Aš turiu svarbių priežasčių jį daryti. 

- Žinau tas tavo priežastis. Verčiau jos priverstų tave 
bėgti kiek kojos įkabina. 

— Ne tu dabar man galvoje. 

Vincentas spūstelėjo jam ranką ir švelniai ištarė: 

- Nė vienas nenorėtų dabar būti tavo galvoje. 


Trečia valanda popiet. Sen Žermeno bulvaras, skait- 
meninės technikos centras. 

Markas baiminosi tokio žygio. Laukimas, karštis, 
specifinis žargonas; atsakymai visada sudėtingesni 
negu klausimai; beribis prekių pasirinkimas, kai tiktų 
bet kuris pirmas pasitaikęs kompiuteris. 


— Būtent šito jums ir reikia, - užtikrino pardavėjas. 

Markui patiko naujos laidos MacIntoshas, kurį jam 
siūlė: švarus, nepriekaištingos konstrukcijos, lengvas, 
prie tokio dar niekad nėra dirbęs. Jis įsivaizdavo save, 
pasimetusį prie failų, bent dvi valandas prarandan- 
tį iki iškvies funkciją, kurią rasti savo dabartiniame 
kompiuteryje vieni juokai. Jam šovė į galvą mintis. 

Kad veltui negaištų laiko, reikia pirkti lygiai tokį pat 
modelį kaip jo. 

— Norėčiau ankstesnės kartos kompiuterio. 

- Jūs tyčiojatės, ar ką? Jis pasenęs mažiausiai dvejais 
metais! 

Markas nepasidavė. Pardavėjas pasidygėdamas iš- 
siviepė. 

- Tokių senienų nebegamina. Reikia ieškoti panau- 
dotų daiktų turguje. 

Sulig tais žodžiais Markas jau žinojo, ką daryti. Nu- 
pirkti jau ne naują kompiuterį, užregistruotą pirmojo 
savininko pavarde. Jei bent kiek pasiseks, jame dar bus 
likę programų, kurios taip pat bus užrašytos buvusio 
vartotojo vardu... Dar vienas būdas sumėtyti pėdas. 

Jis išėjo džiugios nuotaikos, nešinas panaudotų daik- 
tų prekiautojo adresu. Parduotuvėlė buvo įsikūrusi pa- 
čiame Sen Žermeno bulvare. Jis mėgavosi menkiausiu 
savo strategijos sraigteliu. 

Tai buvo žaidimas. 

Bet kartu ir grėsmė. 


Markas rado būtent tai, ko ieškojo. MacIntosh Po- 
werbook su įrengtu po senovei modemu ir veikiančiu 
pagal sistemą Mac OS 9.2. Gera senoji mašina, su- 
prantama ir sava. 

Pardavėjas pasiūlė perrašyti faktūrą jo vardu: atsisa- 
kė. Pasiūlė vienerių metų garantiją. Atsisakė: juk tektų 
duoti savo koordinates. 

Parduotuvėje įjungęs kompiuterį pamatė, kad jam 
pasisekė: kietajame diske buvo išsaugotas teksto re- 
dagavimo ir elektroninio pašto programos senojo 

šeimininko vardu. Nuostabu. Pardavėjas jam priminė, 
kad nėra legalu naudoti šias programas. Pasiūlė nusi- 
pirkti tokias pat, tik naujos versijos. 


- Pagalvosiu, - sumurmėjo Markas, bet viskas buvo 
aišku. 

Užmokėjo grynais, paskui išmovė su kartono dėže 
po pažastimi. Taksi automobilyje, lėtai sukančiame 
į dešinį krantą - buvo šešta valanda vakaro, gatvėse 
daug kamščių, - Markas suskaičiavo, kiek jis turi ap- 
saugos skydų. 

Kompiuteris ir programos kito vardu. Elektroninė 
laiškų dėžutė atidaryta Elizabetės Bremen vardu. Tele- 
foninio ryšio linijos priklauso interneto svetainėms. O 
netrukus - Azijos viešbučiams. Nė vienos smulkmenos, 
leidžiančios prisikasti iki Marko Diupeira. 

Jis neegzistavo. 

Bet ko bijojo? Kad Reverdi atskleis apgaulę? Kaip jis 
galėtų kalėjime imtis bent kokio tyrimo? Jau tikras ste- 
buklas, jei jam pasiseks iš Kanaros siųsti elektroninius 
laiškus. Jo advokatas? Ne, Markas buvo įsitikinęs, kad 
tas Vong Fatas nieko nežinojo. Paprasčiausias įrankis, 
tik palydovas Reverdi galaktikoje. 

Tiesą sakant, suprato, iš kur ta baimė: jis prisky- 
rė žudikui apneistui parapsichinių galių. Pranašystės 
dovaną. Taip, jis jo bijojo, tarsi žudikas galėjo išeiti iš 
kalėjimo ar įlįsti į elektronikos kanalus... 


Šeštą valandą popiet Markui pavyko įsiprašyti į tu- 
rizmo agentūrą Blanš gatvėje, jau norėjusią užsidaryti. 
Čia gavo informacijos apie jį dominusius tarifus ir nu- 

matomus administracinius apribojimus. Iš visų trijų 
šalių, į kurias numatė vykti, tik Kambodža reikalavo 
vizos. Ją galėjai įsigyti vietoje, oro uoste. Pasiteiravo 
ir apie atipinio gripo epidemiją. Liga, regis, pažabota. 
Bent jau Pietryčių Azijoje. Markas padėkojo agentūros 
darbuotojai ir pažadėjo grįžti, kai tik žinos tikslią savo 
išvykimo datą. 


Tą vakarą Markas daugmaž sumetė daiktus į kelio- 
ninį krepšį. Pagalvojo, ko jam dar reikėtų ir tarė sau, 
kad, pavyzdžiui, reikėtų mažo skaitmeninio fotoapa- 
rato. Lankydamas vietoves, kurias nurodys Reverdi, 
jis galėtų fotografuoti ir nustatyti tikras savo buvimo 
vietas. Kas žino? Gali būti, kad žmogžudys vedžios jį 
po savo nusikaltimų konkrečias vietas... 


Nuo tos minties jį nupurtė šaltis. Ar jis iš tikrųjų 
suvokia, ką darantis? Ir kaip panaudos žinias, įgytas 
tokiu klastingu keliu? Jis net nebuvo visai įsitikinęs, kad 
kada nors tai panaudos. Dirbo pačiam sau. Jo sensacin- 
gos naujienos gal niekada niekas taip ir nesužinos, bet 
svarbiausia buvo kita: jis įsismelks į žudiko smegenis. 
Pažvelgs tiesiai į akis jam. Blogiui. 

Ir galbūt pagaliau supras. 

Vienuoliktą valandą vakaro nuovargis užgriuvo jį 
tarsi gipso plokštė. Atsigulė nepietavęs, beveik apgrai- 
bomis suradęs patalą. 

Bet ėjo valandos, o jis vis dar nemiegojo. Tamso- 
je stebeilijo baltą dėmę - tai bolavo Pietryčių Azijos 
žemėlapis, ištiestas prie lovos. Jo gera nuotaika, visas 
smagus jaudulys išgaravo. Krūtinę užspaudė baimės 

gumulas - vis kietesnis ir skausmingesnis. „Kažkur, 
tarp Vėžio ženkle esančių tropikų ir pusiaujo, yra kita 
linija...“ 

Tai buvo žaidimas. 

Bet ypač - grėsmė. 

- Jį iškasė iš po žemių tokį, koks buvo gyvas - ne- 
paliestą. 

— Kūnas nebuvo suiręs? 

- Nepaliestas, aš jums sakau. Tai vadinama „lavono 
negendamumu“. 

Kadidžė buvo išvesta iš pusiausvyros. Kai Vincentas 
ją pakvietė namo pietų, ji įsivaizdavo madų žurnalų 
redaktorių, homoseksualų stilistų susibėgimą, triukš- 
mingą ir bergždžią plepalynę. Iš tikrųjų čia tesisukiojo 
reporteriai ir fotografai. 

- Neįtikėtina, - spyrėsi kalbėtojas. - Galėjai pama- 
nyti, kad ją palaidojo tik vakar. - Jis pratrūko juoktis. 
- Italai jau klykia apie stebuklą. 

Iš to, ką Kadidžė suprato, šis žurnalistas buvo atėjęs 
parengti reportažą apie stebuklus Italijoje. Jam pasisekė 
dalyvauti popiežiaus, įšventinto Jono XXIII vardu, eks- 
humacijoje prieš jo kanonizavimą. O būsimo šventojo, 
mirusio šešiasdešimtaisiais metais, kūnas buvo išties 
puikiausiai išsilaikęs. 

Reporteris buvo bejėgis kalbėti apie ką nors kita. 
Tai buvo liesas žmogėnas, įsispraudęs į baltai mėlynais 

dryžiais megztinį. Nors jo veidas buvo išvagotas rauk- 
šlių, kruopščiai sušukuota ševeliūra ir balta marškinių 
apykaklė jį darė panašų į labai protingą moksleivį. 

Pagyvenęs italas su maišeliais paakiuose ir klampiu 
lyg likeris balsu, atkišo lazdeles į egzaltuotąjį. Tai buvo 
suši vakarėlis: 

— Tu pernelyg ilgai gyvenai Italijoje. 

Nuotykių ieškotojas nušlavė pastebėjimą rankos mos- 
tu, ojo veidas įgijo nesuprasto aiškiaregio išraišką. 

- Tai vis dėl konservantų. 

Visų žvilgsniai nukrypo į moterį, kuri netikėtai pra- 
kalbo: išdžiūvusią blondinę išblukusiais plaukais, ku- 
rios ištįsęs veidas priminė kreidos spalvos biskvitą. 

— Kokie konservantai ? - šoko žurnalistas. - Popie- 
žius nebuvo balzamuotas. 

- Aš kalbu apie maisto produktuose esančias konser- 
vavimo medžiagas. Jų tiek prisivalgai, kad pagaliau pats 
žmogus imi konservuotis... Ir mūsų kūnas negenda. 
Tai moksliškai įrodyta. 

Stojo tyla, paskui, netikėtai, visi prapliupo juoktis. 
Persiutusi blondinė neatlyžo: 

- Aš nejuokauju! Tai moksliškai įrodyta ir... 

Jos balsą užgožė Vincento pasirodymas: jis atnešė 
šviesaus medžio karavelę, apdėtą suši. Tiltelio kilimėlis, 
įdarytas avokadais, lejeris, padarytas iš lašišos riekelių, 
bures vaizdavo vandeninių augalų lapai. 

- Gal kiek apstotumėte pliurpę kvailystes? Kadidžė 
gali pamanyti, kad jūs iš dar tolesnių vakarų, negu 
mados pasaulio vaikiai! 

Keletas žvilgsnių įsmigo į ją. Svečiai buvo susėdę 
ant pagalvėlių aplink ilgą žemą stalą fotostudijos vidu- 

ryje. Vincentas perspėjo: „Kėdžių nesitikėkite, vakarėlis 
japoniškas!“ 

Kaip paprastai, Kadidžė ieškojo kokios replikos, 
subtilios ir linksmos, bet jai niekas neatėjo į galvą. Ji 
vos pastebimai šyptelėjo ir raudonuodama laukė, iki 
kompanija pereis prie kitos temos. 

Klausė savęs, kodėl Vincentas ją pakvietė? Kabino 
ją? Ne, įjo planus tai neįtraukta. Neryškių kontūrų spe- 
cialistas ją priglobė po savo sparnu - ji turėjo sąsajų su 
jo didžiuoju projektu „Rinkos užkariavimas“. Jis manė, 
kad ją padarys topmodeliu. Bet kuriuo atveju Kadidžė 
turėjo pripažinti, kad jos nuotraukos įstabios. Keistos, 
skendinčios rūke. 

- Ką jūs apie tai manote? 

Kadidžė krūptelėjo. 

- Atsiprašau? 


- Čečėnų terorizmas: ką jūs apie tai manote, būtent 
jūs? 

Ji negalėjo išspausti nė žodžio šia tema. Ją įdėmiai 
stebėjo stalo kaimynas: plikis, paskutinius plaukus ne- 
šiojęs vainikėliu. Jis panėšėjo į romėnų imperatorių. 

- Na... 

Ji samurmleno kažką, nepaleisdama savo lazdelių. 
Buvo apsiginklavusi Irako konfliktui, bet neturėjo lai- 
ko atmušti islamistų terorizmo ekspansijos. Jai darėsi 
vis nejaukiau. Dumbliai, žalios žuvies sudvisęs kvapas 
gniaužė gerklę. Kadidžė nepakentė suši. 

Tačiau šiame marazmo vakarėlyje ji turėjo dėl ko 
nudžiugti. 

Kitame stalo gale sėdėjo jis. 

Markas Diupeira. Įsimylėjęs vienišius, kuris prieš 
kokį mėnesį pavogė jos fotografiją čia pat, studijoje. At- 
rodė kaip niekad ryžtingai, „pasislėpęs“ po savo plaukų 
sruoga ir klaikiais ūsais. Jis nė karto į ją nepažvelgė. 
Drovumas? Sutrikimas? 

Kai dingo jos nuotrauka, Kadidžė mintyse susuko 
filmą, kurį pati dievino. Mergina turėjo senų vaizda- 
juosčių kolekciją su muzikinėmis Egipto komedijomis, 
likusiomis dar nuo jos senelės, kuri jose šešiasdešimtai- 
siais metais turėdavo mažyčių vaidmenų. Romantiškos 
istorijos, kur būdavo imama dainuoti vien dėl „taip“ 
arba „ne“, kur visada triumfuodavo meilė, kur šalin 
pasitraukdavo skurdas, kur žmonės gražūs, geri ir po- 
maduotais plaukais... 

Tokio sukirpimo filmui pavogta poliaroidinė nuo- 
trauka buvo nuostabi pradžia. Kadidžė įsivaizdavo, 
kaip Markas grožisi jos portretu ir dainuoja savo bute 
dainelę. Arba stovi prie savo telefono aparato ir dvejoja, 
nedrįsdamas jai paskambinti. Arba pietauja su Vincen- 
tu, vis nepastebimai stengdamasis pasukti kalbą apie ją. 
Eidama kviestinių pietų, turėjo neaiškią nuojautą, kad 
čia ras Marką. Bet dabar atsimušė į sieną. 

Pietūs baigėsi. Reikėjo veikti. Ji vienu mostu išgėrė 
dvi taureles sakės, paskui susikaupė ties savo prisimi- 
nimu - vyru, vagiančiu jos portretą. Įsikibo į šią sceną 
kaip į parašiutą ir prisikasė iki jo, vos nenuversdama 
pakeliui visų svečių nuo žemojo stalo. 

— Markai, aš norėjau jums pasakyti... 

Jis atsitiesė, pasigirdo keistas sprogtelėjimas pakau- 
šio pusėje. 

— Ką? 

- Aš nusipirkau Le Limier. Kad žinočiau, kas tai per 
daiktas. 

- Veltui leidžiate laiką. 

Tas pats sarkastiškas tonas. Markas jai pasirodė kaž- 
koks labai įsitempęs, sukaustytas, labai juokingas. Bet 
trauktis buvo per vėlu. 

- Priešingai. Man pasirodė tai... įdomu. Sociologiniu 
požiūriu. 

Jis papurtė galvą, bet kažkaip neryžtingai. Šis pokal- 
bis jam aiškiai buvo nemalonus. Scena išties juokinga: 
ji - keturpėsčia, o jis vis dar sėdėjo ant žemės. 

- Norėčiau apie tai su jumis pasikalbėti. Žinote, 
be fotografijų aš dar rašau disertaciją filosofine tema. 
Gilinuosi į kraujomaišos problemą. Jūs turėjote atlikti 
tyrimus apie... 

- Deja, labai gaila. Šiuo metu netarnauju Limier. Jei 
norite, galiu duoti vieno mano kolegos koordinates. 

Kadidžė pajuto, kad pyktis, tarsi elektros srovė, 
perbėgo kūną. Ji atsisėdo parietusi po savimi kojas ir, 
žvelgdama į jį, kuo nuoširdžiausiai paklausė: 

- Jūs dirbate kitam laikraščiui? 

- Tai tardymas, ar ką? 

- Atleiskite. 

Pagaliau jis išspaudė šypseną: 

— Ne. Tai aš prašau jus atleisti. Nemoku deramai 
elgtis. - Jis nubraukė nuo kaktos sruogą. - Ruošiuosi 
į kelionę. 

— Tyrimas? 

— Panašu į tyrimą. Asmeninis projektas. 

- Knyga? 

— Per anksti kalbėti apie ką nors konkretaus. 

Juo daugiau kalbėjo, tuo mažiau pasakė. Kadidžė 
dabar juto išsigimėlišką džiaugsmą knaisiotis po jo 
paslaptį. 

- Ilgam išvažiuojate? 

— Nežinau. 

— Kur? 

- Jūs iš tiesų smalsi. Man labai nemalonu, bet tai iš 
tiesų... asmeniška. 

Jai kilo noras trenkti antausį, bet ji sušnibždėjo: 

- Gal prieš išvykimą dar bus laiko pasimatyti? 

Jis vienu šuoliu pakilo su keistu, laukinio žvėries 
grakštumu. 

- Tai būtų labai malonu. Bet tik trumpam. 

Jis apėjo stalą ir dingo dūmuose ir balsų erzely- 
nėje - nepažvelgęs, neatsisveikinęs. Kadidžė taip pat 
atsistojo. Tarsi suakmenėjo. Ją užplūdusi tuštuma slėgė 
tonomis, paralyžiavo iki galų pirštų. 

Kodėl jo elgesys toks? Ar ji galėjo tai suprasti, kai 
pamatė imant jos nuotrauką. O gal Markas ją nugvelbė 
dėl kitos priežasties? Fetišistas? Maniakas? O gal pajuto 
jos rūpesčius, jos indėnišką nusideginimą? 

Nuo tos minties vienatvė apsupo ją tarsi liepsnų 
ratas. Traškant ugniai, balsas šaukė: 

„Aš turiu smėlio smegenyse! Tai tu kalta!“ 

Kokia nuobodybė! 

Skubiu žingsniu Markas leidosi Šventųjų Tėvų gatve. 
Po šimts perkūnų: ko norėjo iš jo ta mergiotė? Kitaip 
nepasakysi - stačiai jį persekiojo. O tie klausimai apie 
jo kelionę! Gali pamanyti, kad ji viską žino apie jo 
planus... 

Markas nutarė grįžti namo pėsčiomis, kad kiek ap- 
siramintų. Bet atsidūręs Luvro aikštėje, vis dar drebė- 
jo iš pykčio. Perkirto aikštę, įbedęs akis į asfaltą. Nė 
žvilgsnio į švytinčią piramidę. Nė akies krašteliu ne- 
dirstelėdamas į galerijas, brėžiančias ilgas eiles melsva 
spalva šviečiančių arkų. 

Vos pamačius Kadidžę, jam pasidarė nesmagu. Per 
visą pietų metą jis išgyveno žiaurias kančias, jausdamas 
moterį, kuri jį stebėjo, kuri jį tyrinėjo. Pagaliau dar 
trūko, kad ji atsibogintų su juo pakalbėti. O dar dėjosi 
tokia intelektualė! Nieko panašaus į pradedančią ma- 
nekenę, bespalvę ir beformę. Jis nesuprato tos merginos 
elgsenos. Kitoje vietoje ir kitu laiku galėtum pamanyti, 
kad ji prie jo klijuojasi. 

Pale Ruajal aikštė. Jis kiek apsiramino, išvydęs 
Komedi Fransez pastatą, tviskantį prietemoje. Antra 
valanda ryto. Pūtė švelnus vėjelis, tarsi norėdamas 
nušluoti paskutines išmetamų dujų liekanas ir naktinį 
Paryžių padaryti dar švaresnį ir įstabesnį. Šviečiantys 
fontanai - akmens apskritimai; ilgos pilkuojančių ko- 
lonų eilės. Tikra XVII amžiaus dekoracija, iškilusi iš 
kurios nors Moljero pjesės. Ir tarsi lauki, kad štai po 
žibintais ims ir pasirodys Komandoras, persekiojantis 
Don Žuaną. 

Markas atsisėdo ant vieno fontano krašto ir pajuto 
vandens vėsą, apglėbiančią jį tarsi pasakoje. Užsimerkė, 
paskui atsimerkė, pakartojo tai keletą kartų. Ir kaskart 
arkadų šviesos vis labiau spaudėsi jo galvoje, vis giliau 
skverbėsi į jo smegenis. Tarsi akupunktūrinės adatos, 
palietusios jo, miestiečio, merįdianus. 


Grįžo ramybė, su ja atėjo ir proto aiškumas. Jis pa- 
nardino pirštus į ledinį vandenį, paskui perbraukė ran- 
ka veidą ir suprato, kas iš tikrųjų su juo darosi. 

Jis pyko pats ant savęs. 

Kam meluoti pačiam sau? Kadidžė buvo jį sužavėju- 
si. Toks grožis būtų paveikęs bet kurį vyrą. Bet jis, užuot 
mėginęs savo laimę, kaip būtų padaręs bet kuris vyras, 
pavogė fotografiją, kad pasiųstų ją žudikui maniakui. 
Štai kas jis per žmogus... 

Jis nemylėjo meilės: jis mylėjo mirtį. 

Tą mintį beregint nubraukė Sofi paveikslas. Markas 
buvo prakeiktas - jis tai žinojo. Ir vargas tam ar tai, 
prie kurio ar kurios perdaug priartėdavo. Tam jis jau 
turėjo patvirtinimų. Du kartus. Štai kodėl privalėjo 

laikytis per atstumą nuo meilės. Ir net nuo draugystės. 
Markas Diupeira, keturiasdešimt ketverių metų, nei 
žmonos, nei vaikų. Paprastas nusikaltimų medžiotojas, 
nesugebąs su niekuo dalytis savo gyvenimu. 

Vėl ėmė žingsniuoti. Pyktis užleido vietą nevilčiai. 
Operos gatvė nė kiek neramino. Ilga, plati, tuščia, dar 
tuštesnė su savo krautuvėlėmis, skirtomis turistams, 
dabar negyvomis vitrinomis, kurios atrodė priklau- 
sančios kitai planetai. 

Pasiekęs Garnjė rūmus, iš tolo aplenkė jų rėkiančias 
šviesas ir įsuko į aklinai tamsią Šose d'/Anteno gatvę, kur 
slankiojo keletas vienišų prostitučių, tarsi pasiklydusių 
gyvenime. Pagaliau atsirado 9-jame rajone, prie kalvos, 
kuri buvo iškilusi virš Trejybės bažnyčios. 

Galvoje sukosi juodos, sunkios mintys... 

Po ketvirčio valandos įsmuko į savo butą. Abejojo, ar 
verta degti šviesą. Pamatė Pietryčių Azijos žemėlapius, 
prismeigtus ant sienos, savo krepšį, pamestą ruošos 
įkarštyje. Ir kompiuterį, kurio atidengtas monitorius 
blizgėjo prietemoje. 

Tai buvo tiesos akimirka. 

Jis nepyko ant Kadidžės. 

Nė ant paties savęs ar savo rizikingos strategijos. 

Jis paprasčiausiai buvo susierzinęs, apnuodytas, su- 
niokotas pralaimėjimo. 

Žakas Reverdi jam nebuvo atsiuntęs elektroninio 
pašto adreso. 

Laukė ilgiau nei savaitę, o dabar prarado bet kokią 
viltį. Kasdien tikrindavo savo pašto dėžutę kvartalo 
interneto svetainėse - jokios žinios. Reverdi pametė 
Elizabetę. Atsisakė jų bendro plano. 

Prisiminė, kaip prieš valandą perspėjo Kadidžę: „Aš 
turiu iškeliauti. Tai netiesa. Niekas jo nekviečia. Jis 
tūkstantį kartų įsivaizdavo save išvykstantį, bet jam 
vis nerašė. Jokio ženklo. Tarsi pamirštas vaikas stoties 
perone su savo lagaminu. 

Vis dar stovėdamas studijos tarpduryje jis pajuto 
kūną nudiegiančią elektros srovę. Nenugalimas noras 
atsidaryti Elizabetės laiškų dėžutę. Gal šį vakarą... 

Absurdas, jis ją tikrino aštuntą valandą pakeliui į 
Vincento studiją, vienoje interneto svetainėje Sen Žer- 
meno bulvare. Nuo to laiko niekas negalėjo pasikeisti: 
Kanaroje juk vos brėško rytas. Bet karštligiškas noras 
vėl ją atidaryti jau neapleido, jis stačiai netvėrė savame 
kailyje. 

Bet kur tokiu metu eiti? Trečia valanda ryto. Žvilgs- 
nis vėl užkliudė kompiuterį. Jis buvo prisiekęs niekada 
nenaudoti nei savo „Mako, nei savo telefono linijos. 
Tarp Marko Diupeira ir Žako Reverdi neturėjo užsi- 
megzti tiesioginis ryšys - nė vieno karto. 

Bet tą naktį pagunda buvo pernelyg didelė. 

Jis sugalvojo kompromisą: panaudos savo telefono 
liniją, bet įjungs neseniai įsigytą nešiojamąjį kompiu- 
terį - Elizabetės. 

Po minutės monitorius jau rodė prisijungimo lo- 
gotipą. 

Markas pasidžiaugė elektroninio pašto programa ir 
surinko Elizabetės slaptažodį. Staiga jis atitoko. Juk be 
reikalo rizikuoja. Ir vis per tą savo nervingumą. Čiupo 
pelę, kad sustabdytų operaciją, kol dar neprisijungė, 
kai netikėtumas lyg akmuo trenkė į krūtinę. Pritrūko 
Oro. 

Jis gavo adresą. 
Nežinomas siuntėjas, vardu <sngOwanadoo.com>. 


Kodas aiškus: 

„sng“ reiškia sang - kraują. 

„Kraujas“ - Reverdi. 

Drebančia ranka atidarė pašto dėžutę. Smegenys 
užkaito, kai perskaitė: 

„Dabar. Kvala Lumpūras“. 

KELIONĖ 


32 


Markas perėjo Ruasi Šarlio de Golio oro uosto 2D 
duty-free zoną. Cigaretės, alkoholio buteliai, saldumy- 
nai; prekės buvo sukrautos sienose įtaisytose lentynose 
tarsi laukiant apgulties. Rado ir daugiau krautuvėlių, 
pražingsniavo pro debesis kvepalų aromato, nė nepa- 
žvelgė į prabangius drabužius, technologinę įrangą, 
niekam nereikalingus smagius daikčiukus. Jam tai pri- 
minė parduotuvių gaudesį, ryškias šviesas, kur perpil- 
dytos vitrinos iki psichozės siūlo pirkti tarsi paskutinį 
kartą gyvenime. 

Jis įsitaisė skrydžio laukimo salėje, lengvai bilsnoda- 
mas į portfelį, kuriame gulėjo kompiuteris. Jam reikėjo 
dviejų dienų, kad apsispręstų vykti. Po Reverdi praneši- 
mo ir jo sukelto dvasinio pakilimo Markas staigiai pra- 
blaivėjo, statydamas, kaip tikrame lošime, „už“ ir „prieš“ 
kelionę. Visą sekmadienį svarstė. Tarpais imdavo drebėti 
iš baimės ir norėdavo viską mesti. O po valandėlės jau 
užplūsdavo palaiminga šiluma, pasitenkininmas, kad 
jam pavyko įpainioti į žabangas tokį siaubingą žmogžu- 
dį. Iš esmės, viską permąsčius, kuo jis rizikavo? 

Nerimą kėlė tik pirma atvykimo vieta. Kodėl Malai- 
zija? Ar tik Reverdi neims reikalauti Elizabetės prisi- 
statyti pas jį į Kanaros kalėjimą? Neįmanoma, tai ne 
pagal žaidimo taisykles. Veikiau tai ėjimas tikrų įvykių 
pėdsakais, tik atgaline kryptimi, pradedant nuo pabai- 
gos. Ten, kur Reverdi visa baigėsi. 

Pamažėle jis prisikas prie „linijos“ ištakų. 

Antradienį pagaliau apsisprendė: užsiregistravo ryt- 
dienai Malaysian Airlines paskutinės minutės skrydžių 
lape. Paskui, dešimtą valandą ryto, surizikavo išsiųsti 
Reverdi savo pirmąjį laišką iš vienos netoli esančios 
interneto svetainės. Pranešė apie savo išvykimą, bet 
nepasakė nei tikslios atskridimo datos, nei skrydžio 
koordinačių, vis dar. imdamasis nepaaiškinamų atsar- 
gumo priemonių. 


Tą paskutinę dieną jis laukė atsakymo, bet veltui. 
Veikiausiai gaus nurodymus Kvala Lumpūre. Dabar jis 
buvo įsitikinęs, kad Reverdi nusiųs jį į Papaną, į šalies 
pietvakarius, kur buvo suimtas. Nuskambėjo stiuarde- 
sės balsas: prasidėjo sodinimas. 

Su malonumu perskaitė Malaysian Airlines logoti- 
pą — vienintelį ženklą, kuris jam priminė reportažų 
laikus. Paskui dar ir stiuardesės, neabejotinai kinės, 
kurių itin blyški oda sudarė ryškų kontrastą jų turkio 
spalvos drabužiui. Spalvos, šypsenos: visa jau atsidavė 
Azija - švelnia ir saldžia. Markas įsitaisė savo vietoje, 
pasitraukė arčiau iliuminatoriaus ir tučtuojau pajuto 
užgriūvantį nuovargį. Ausų būgnelių spaudimas, lėk- 
tuvui kylant, jį pribaigė. 

Dar nepasiekus reikiamo aukščio, jis jau miegojo. 

Kai pabudo, visa buvo sustingę. Prietemoje tesigirdė- 
jo hermetinės sistemos šnaresys ir tolimas reaktyvinių 
variklių dūzgimas. Markas apsižvalgė. Keleiviai po savo 
apklotais priminė klaikius kokonus su raiščiais ant 
akių. Markas perbraukė ranka veidą: jis buvo ką tik 
paniręs į siaubingą košmarą. 

Tyliai atsiprašinėdamas prasibrovė pro kaimynus ir 
nuslinko į tualetą atsigaivinti. Veidrodyje patyrinėjo 
save, paskui sušnibždėjo: „dAmikas, Prokofjevas, La- 
fontenas“... Kiek laiko nesapnavo šito sapno? 

Tai buvo ne sapnas, jis tai žinojo, o prisiminimas. 

Grįžo į savo vietą ir nusiteikė akistatai su savo at- 
mintimi. 


1976 metai. Žano de Lafonteno licėjus. Markas pa- 
teko į eksperimentinę klasę, kur mokymosi laikas buvo 
suskirstytas į klasikinės muzikos mokymą ir praktinius 
užsiėmimus. Tradicinio licėjaus mokiniams jie buvo 
panašūs į atsisakančiuosius karinės tarnybos dėl religi- 
nių ir etinių motyvų, kurie šiuo atveju sako „ne“ fizikai 
ir geografijai ir renkasi harmoniją ir kontrapunktą. Juos 
žymėjo ir kitas skirtumas, - dauguma jų buvo berniu- 
kai, o Lafontenas - mergaičių licėjus. Ir dar vienas, pats 
didžiausias, - visi jie buvo neturtingi. Didžiulė keiste- 
nybė toje turtingų tėvelių dukterų šiltnamyje, įsikū- 
rusiame gražiuose 16-ojo rajono kvartaluose. Markas, 
būdamas šešiolikos metų, bemat suprato, kad jo kelias 
iki bakalauro bus tikras karantinas, kur teks pamiršti 
mėginimus klijuotis prie tų mergiščių - jaunos turtų 

ir į visus kitus, tarsi į valkatas, kurie mėgino praliįsti 
pro rūmų vartus. 

Jam buvo nusispjauti: jis greičiau domėjosi skir- 
tumais, viešpataujančiais jų klasėje. Kaip fortepijono 
klaviatūroje, čia, tarp mokinių, irgi buvo baltų ir juodų 
klavišų. Šviesių, mažorinių, be jokios paslapties natų ir 
„neteisingų, minorinių, neramių gaidų. Buvo muzi- 
kantų, kurie skirti šviesai, paprastumui, ir tokių, kurie 
sutverti skausmui, panašių į sužeistus paukščius. 

Pirmieji pasirinko muziką, kaip būtų pasirinkę vals- 
tybinės įstaigos tarnautojo pareigas. Dažniausiai jie 
būdavo orkestro muzikantų sūnūs ir patys troško pūsti 
orkestro instrumentais: fagotu, altu, trombonu... O 
kiti, poetiškos sielos, skambino pianinu, griežė smuiku, 
violončele. Jie svajojo tapti solistais, kompozitoriais, 
„revoliucionieriais“ ir... savižudžiais... 

„Baltieji klavišai“ tokie pat gabūs kaip ir „juodieji“. 
Priešingai, muzika neginčijamai liejosi iš po jų pirštų. 
Jiems, absoliučios klausos turėtojams, harmonijos po- 
jūtis, virtuoziškumas atėjo savaime, kaip gebėjimas 
kvėpuoti ar eiti. „Juodieji klavišai“ grojo aistringai, 
bet visuomet stokojo techninio išprusimo. Tam tikra 
prasme, tai buvo keisčiausia, „baltieji klavišai buvo 
pati muzika. Ji jiems nekėlė jokių sunkumų. Juo la- 
biau - nerimo. 

„Juodieji klavišai tūnojo muzikos šešėlyje. 

Žinoma, Markas priklausė „juodųjų klavišų“ bū- 
riui. Jis susidėjo su tamsiaisiais elementais. Greguaras 
Debanje, duodantis valią savo jausmams homosek- 
sualas, Renesanso muzikos specialistas, kuris mielai 
pasakodavo savo seksualinius nuotykius rūmų tuale- 

tuose, paskui nei iš šio, nei iš to užtraukdavo Klemano 
Žanekeno* dainą. Arba Erikas Šosonas, milžinas giliai 
įsodintomis akimis, bukagalvis, kuris ėjo iš proto dėl 
regbio, bet taip pat buvo budistas ir raganius. Stiprus 
kaip žvėris, susikaupęs savo tyloje, pirštai be perstojo 
vartė mažytes Oue sais-je? - Noriu žinoti knygeles, 
skirtas dvasiai tobulinti, ir galėjo švariai ir lengvai at- 
likti Šuberto arpedžio Impromptus. Dar buvo Filipas 
Mangano, kurį galėjai palaikyti „baltuoju klavišu“ dėl 
jo nuvalkiotų manierų, bet jis vis dėlto buvo vienas iš 
maištingųjų. Dėl savo vėžlio kiauto akinių, škotiškų 
marškinių ir tėvų, draudimo bendrovės agentų, jis ken- 
tė savo buržuazinę kilmę kaip genetinę ligą. Glostydavo 
savo smuiką tarsi teroristas bombą prieš pasikėsinimą. 
O kai apie tai prabildavo balsu, visi žinodavo, kad jis 
pirmasis tai padarytų, nes turėtų „visko“ netekti ir dėl 
to iš anksto džiaugėsi. 

Bet visų juodžiausias, visų paslaptingiausias, tikras 
tamsos princas buvo dAmikas. Markas nebeprisiminė 
jo vardo, tik itališką kilmę ir stambią galvą su besi- 
plaikstančia juoda ševeliūra. Iš pradžių dAmikas mokė- 
si griežti violončele. Kartu norėjo pramokti skambinti 
ir egzotiškais styginiais instrumentais: Peru gitara, ba- 
lalaika, mongolų viola... Jo akimis žiūrint, muzika yra 
skirta kabalistikai, ji atskleidžia slaptą pasaulio esmę. 
Markas prisiminė jo rytinius klausimus per matema- 
tikos pamokas: „Kaip išreikšti Blogį? Chromatizmu. 
Pustoniai išreiškia slinkimą Tanato link...“ Arba jo 
aistra „neteisingai“ kvintai, pramintai „šėtoniškąja . 


* Clėment Janeguin (1485-1558) - prancūzų kompozitorius, vienas iš 
Paryžiaus polifoninių dainų kūrėjų. 

Kai dAmikas komponuodavo, rytinės serenados jam 
visada išeidavo „pragaištingos“, oratorijos - dedikuo- 
kakofoniškų disonansų. 

DAAmikas entuziastingai dalyvaudavo visuose užsi- 
ėmimuose. Aktyviai pasisakydavo diskusijose, visada 
pirmasis reikšdavo norą ruošti pranešimus. Markas 
ir dabar jį mato stovintį ant pakylos, priverčiantį ap- 
stulbusią klasę klausytis Prokofjevo Antrojo koncerto 
fortepijonui, išpūstais žandais ir sudėtais delnais imi- 
tuojantį rūkų ragą, nustelbiantį pianino staccato. Arba 
per literatūros pamokas - skaitantį pranešimą apie 
Hovardą Pilypą Lovekraftą ir kartojantį, su iškeltu smi- 
liumi, įsmeigusį tamsių akių žvilgsnį į dėstytoją, tarsi ji 
būtų asmeniškai atsakinga už tai, ką jis kapojo it kirviu: 
„Lovekraftas buvo šiukšlių valytojas! Šiukšlininkas! 
Niekas jo niekada nesuprato!“ 


Paauglys elgėsi taip, kad visi ėmė jo nekęsti, išskyrus 
Marką. Jo susijaudinimas, jo nenuspėjamas elgesys, jo 
absurdiškas mąstymas kėlė nuostabą ir neapykantą. 
Jis be paliovos provokavo slaptą kitų nepasitenkini- 
mą, kurį dar aštrino smulkmenos: jei imdavo kvatoti, 
juokas būdavo per garsus ir, tarsi iki galo neišjuoktas, 
pakibdavo ore. Jei mėgindavo pasirodyti juokingas, ne- 
pataikydavo ir susinervindavo it nesuvaldomas vaikas. 
Juo toliau, tuo daugiau įgydavo keistų įpročių. Nešiojo 
prastos odos pusbačius, niekada neužtraukdavo jų už- 
trauktukų. Kai šniurkšdavosi nosį, ilgai tyrinėdavo savo 
snarglį ir tik po to rūpestingai sulankstydavo nosinę. 
Labiau kėlė nerimą tai, kad d'/Amikas niekad nesiskyrė 

su skustuvu - senoviniu, raginiu koteliu, nušvilptu iš 
savo tėvo, Banjole kirpėjo. Dažnai galėdavai jį matyti 
įsitaisiusį atokiame kiemo kampe ir lėtai pjaustantį 
savo fetišo - Metju Gregorio Liuiso knygos Vienuolis 
lapus. Jaunosios turtų paveldėtojos jį praminė Džeku 
Skerdiku. 

Pagaliau skustuvas pasirodė vienintelis daiktas, tu- 
rėjęs sąsajų su jo gyvenimu. Praėjus trims dešimtims 
metų po tų įvykių, Markas vis dar klausdavo savęs, ar 
būtų galėjęs numatyti tai, kas atsitiko? Ar turėjo nu- 
jausti šio ginklo reikšmę, ginklo, kurio violončelininkas 
niekada nepaleisdavo iš rankų? O svarbiausia buvo štai 
kas: per kiek laiko iš žmogaus kūno išteka kraujas? 

Markas per visą pamoką, visas 45 minutes, neri- 
mavo, kad nėra jo geriausio draugo. Paskui patraukė 
medicinos punkto pusėn ir instinktyviai užėjo į tualetą 
ketvirto aukšto koridoriaus gale. Perėjo prausyklas, pa- 
stūmė keletą tualeto durų, paskui paskutinėje kabinoje 
pamatė neužsegtus batus. DAmikas gulėjo paplūdęs 
kraujo kvadrate, galva atremta į unitazą. Užuot sėdėjęs 
geografijos pamokoje, jis persipjovė venas. Jis metė iš- 
šūkį, tik jam vienam būdingą, protu nesuvokiamą, - įsi- 
kišo tualetų valymo šepetį sau į burną. 

Šis gestas turėjo savo paaiškinimą: Markas jį vėliau 
sužinojo iš Debanje, Renesanso specialisto. Šis pri- 
pratino italą prie homoseksualių žaidimų, ir vaiki- 
nui ta patirtis patiko. Neabejotinai, pernelyg patiko. 
Nuo minties, kad reikės prisipažinti apie tokią savo 
metamorfozę tėvams - kirpėjui macho ir davatkiškai 
motinai - jis verčiau nutarė visiems laikams išlipti iš 
traukinio. 

Aiškinimas skambėjo neįtikinamai. Markas žinojo: 
dAmikas nebūtų bijojęs prisipažinti savo homosek- 
sualumo tėvams. Priešingai, menkiausia proga jis su 
džiaugsmu juos šiurpindavo. Beje, Markas buvo šventai 
įsitikinęs, kad šepetys burnoje buvo skirtas jiems - „as- 
meniškai“. Tada kuriam galui žudytis? Markas tam ga- 
lėjo rasti vienintelį paaiškinimą, būdingą dAmikui - jo 
apskritai nebuvo. Dar kartą vaikinas pasielgė nenuo- 
sekliai. Ir ši jo beprasmybė buvo paskutinė. 

Atlikus autopsiją buvo nustatyta, kad dAmikas, sė- 
dėdamas ant unitazo, neteko daug kraujo ir nualpo. 
Jis nuslydo ir susitrenkė pakaušį į fajansinio unitazo 
kraštą. Kraujas nustojo tekėti. Taigi jo tiek, kiek vis 
pasikartojančiame Marko košmare, nebuvo. Iš tiesų, jis 
nieko neprisiminė. Pamatęs savo draugo kūną, Markas 
nualpo. Ir atsigavo tik po savaitės visai tuščia galva. Jis 
neatsiminė nei pačios kūno radimo scenos, nei to, kas 
buvo prieš kelias valandas. Jį buvo ištikusi retroaktyvio- 
ji amnezija. Markas šventai tikėjo, kad jis prieš pamoką 
kalbėjosi su dAmiku. Ką jie vienas kitam pasakė? Ar 
būtų galėjęs numatyti ir sutrukdyti savižudybę? O gal 
dar blogiau: gal jis, priešingai, kokiu nelabu žodžiu 
pastūmėjo muzikantą tokiam veiksmui? 

Salone užsidegė šviesa. 

Jie leidosi. 

Markas užsisegė saugos diržą ir pajuto, kaip jį už- 
plūsta nauja ryžto banga. Vėl iškilo jo misijos svarba. 
Jis artėjo prie žudiko. Artėjo prie tiesos apie mirtį. Nors 
miglotai, bet tikėjosi, kad ši kelionė jį išlaisvins nuo 
persekiojančių įkyrių minčių. 

KLIA. Tarptautinis Kvala Lumpūro oro uostas. 

Savotiškas kelių aukštų didžiulis prekybos centras, 
įrengtas keliais lygiais, kur temperatūra neturi pakilti 
aukščiau penkiolikos laipsnių. Kai nusileidi Pietryčių 
Azijos oro uoste, manai pateksiąs į dusinantį karštį. Bet 
dažniausiai jūsų laukia poliarinis šaltis, palyginti su tuo 
pragaru, kuris tyko lauke. 

Markas pasiėmė bagažą ir iš akies susiorientavo, 
įsėdo į oro uosto traukinuką, turintį nugabenti jį į 
kitą priestatą, kuriuo po ilgo ėjimo pagaliau pateko į 
tropikų šutrą. 

Karščio smūgis ilgai netruko. Taksi automobilyje jo 
vėl laukė Sibiro šaltis. Patogiai įsitaisęs ant sėdynės, jis 
pagaliau pajuto atsidūręs jau pažįstamoje Malaizijoje. 
Čia jis yra buvęs bent du kartus. Pirmąkart - par- 
uošti kelis reportažus apie sultonus, kurie vienas po 
kito perima šalies valdymą. Antrąjį - 1997 metais, nu- 
šviesti filmo Entrapment (su Šonu Koneriu ir Katerina 
Zeta-Džons), pasakojančio apie ginkluotą užpuolimą 
viename Petronos bokštų, kurie aukščiausi ne tik Kvala 
Lumpūre, bet ir visame pasaulyje. 

Tolumoje, vešlios augmenijos apsuptyje, driekėsi 
miestas. Ant plokštikalnio, apkraštuoto kalvomis ir 
miškais, kilo stiklo dangoraižiai tarsi figūros, išdėliotos 
ant milžiniškos šachmatų lentos. Švytintis skalūnas, 
veidrodiškos stiklo plokštės, peršviečiami špiliai: per 
tokį atstumą visa mirguliavo saulėje ir priminė kvepalų 
arba losjono po skutimosi flakonus. 

Mieste gatvės plačios ir ūksmingos, jose daug erdvės 
ir šviesos. Jokio panašumo į Azijos megapolius, išvar- 
gintus nesibaigiančios kaitros, perpildytus žmonių, 
nualintus skurdo ir nešvaros. Kvala Lumpūras - mil- 
žiniškas rezidencinis miestas, dvelkiantis prabanga. 
Jis išstatytas visų akims ir šviečia dirbtiniu išoriniu 
blizgesiu, būdingu Amerikos miestams, kur visa yra 
nauja, švaru, gerai sutvarkyta, bet atrodo lėkšta ir dirb- 
tina. Vien tik mečetės su spalvotais minaretais ir senieji 
anglų kolonistų pastatai teikė šiokio tokio tikrovišku- 
mo šiai dekoracijai, primindami, kad prieš ekonominę 
gerovę ir šiuolaikinę karštinę čia buvo gyvenama. 

Markas išvardijo vairuotojui centrinių gatvių pava- 
dinimus: Džalan Bukit Bintangas, Džalan Radža Chu- 
lanas, Džalan Pudu, Džalan Hang Tuahas... Būtent 
čia buvo įsikūrę didieji prekybos centrai, prabangūs 
viešbučiai, bet nuo jų atsišakojusiose gatvelėse taip pat 
galėjai rasti prieinama kaina guest-houses. Viename 
akligatvyje, tarp dviejų masažo salonų jis dptiko jam 
tinkamą viešbutį. 


Vos pastatęs savo krepšį, įjungė nešiojamąjį kompiu- 
terį į telefono tinklą peržiūrėti paštą. Jo laukė Reverdi 


laiškas. 

Kur: KUALA - Gauta gegužės 22 d., 8 h 23 min. 
Nuo: snge'wanadoo.com 
Kam: lisbethvoila.fr 


Mieloji Elizabete, 

Tu dabar jau turi būti Kvala Lumpūre. Miestas pernelyg 
naujas, bet jame galima nesunkiai rasti jo atpažinimo pėdsakų, 
perimti jo įpročius, tarsi gyventum gražiame šiuolaikiniame 
bute. 

Pirmiausia noriu pasveikinti tave su atvykimu ir palinkėti 
sėkmės. Iš visos širdies tikiuosi, kad tau pavyks pasiekti „mūsų“ 
tikslą. Bet taip pat noriu priminti, paskutinį kartą, mūsų ryšio 
taisykles. Tu neturėsi teisės man užduoti nė vieno klausimo. 
Privalėsi apsieiti su tikslia informacija, kurią tau teiksiu. Ne- 
turėsi teisės ir klysti: bent kartą padariusi klaidingą išvadą, tu 
daugiau niekada negausi iš manęs žinių. 

Bet aš esu patiklus: kartą jau įrodei savo protingumą ir apsi- 
sprendimą. Taigi atidžiai skaityk tai, ką dabar parašysiu. Mano 
pirmoji nuoroda tau susijusi su Gyvybės keliu. 

Kvala Lumpūre yra būdų rasti Pernilės Mozensen fotografi- 
jų - kalbu, žinoma, apie vaizdus po jos „pasikeitimo“. Suieškok 
tas nuotraukas, Elizabete, ir gerai jas patyrinėk. 

Ir tu rasi Gyvybės kelią. 

Kelią, nutiestą per kūno nuogybę. 

Bet žiūrėk, turėsi stebėti vandens nuskalauto kūno nuo- 
traukas. Absoliučiai nuvalyto. Čia esmių esmė. Tiesa išryškės 
tik ant švarios odos. 

Sėkmės. 


Markui pasirodė, kad oro kondicionavimas gerokai 
apslopo. Jis įsileido į žaidimą. Kiek jam skirta laiko? 


Reverdi nedavė jokio termino. Bet Markas žinojo, kad 
privalo veikti skubiai. Įrodyti Elizabetės aktyvumą. Ir 
skatinti savo korespondento susidomėjimą. 
Mintyse apmetė savo pirmąją užduotį. Prieiti prie 


Pernilės Mozensen teismo medicininės bylos ir kūno 

nuotraukų. Reverdi užsiminė, kad ši byla yra Kvala 
Lumpūre. Bet nusikaltimas padarytas Papane, o tyrimas 
vyko Džohor Bahru, Džohoro provincijos centre. 

Jis nukėlė telefono ragelį ir surinko savo informato- 
riaus numerį Kvala Lumpūro France Presse agentūroje. 
Tai buvo žurnalistė, vardu Sana. Trumpai paaiškinęs 
jai savo atvykimo į Malaiziją priežastį - išskirtinis re- 
portažas apie Papano bylą, jis palietė autopsijos temą. 
Sana patvirtino jo būgštavimus: visa išties vyko Džo- 
hor Bahru. „Ir jokių galimybių rasti dokumentų Kvala 
Lumpūre*“ Sana plonu balseliu susijuokė ir jos juokas 
jam priminė Pisaiji, Phnom Penh Post žurnalistę. Turint 
galvoje reikalo svarbą, jau paskirta ekspertų komisi- 
ja. Vienas iš narių buvo Mustafa Ibn Alangas, teismo 
medicinos specialistas Kvala Lumpūre, įžymybė, kuris 
vedė New Straits Times teismų kronikos skyrelį. Ryškus 
personažas, kuris, pasak Sanos, turėjo „gerai pakabintą 
liežuvį . Markas žinojo, kad tas žmogus bus jo. Nurodęs 
savo adresą ir telefoną, jis pažadėjo žurnalistei ją pa- 
kviesti kada kartu papietauti ir padėjo ragelį. 

Tučtuojau surinko numerį ir išgirdo, kaip to ir tikė- 
josi, atsakiklį. Jis nutaisęs kuo solidesnį balsą paprašė 
interviu, paliko savo viešbučio koordinates. Padėjo 
ragelį. Burtas mestas. Oficialiai jis buvo atvykęs į Kvala 
Lumpūrą daryti reportažo. Marko vardas pasirodys 
bylos akiratyje. Ar tai kokiu nors būdu sutrukdys jo 
manipuliacijoms? Anaiptol. Tai buvo jo sumanyta klas- 
tinga apgavystė: Elizabetė Bremen renka daiktinius 
įrodymus, o Markas Diupeira atlieka tyrimą... 


Po drungno dušo jo jaudulys atlėgo, liko tik šleikš- 
tulys dėl laiko juostų skirtumo. Jis atsidrėbė į lovą ir 

įjungė televizorių. Nebuvo daugiau į ką žiūrėti: jo ma- 
žulyčiame kambaryje nebuvo langų. 

Ėmė perjunginėti kanalus. Prieš jo akis vėrėsi Ma- 
laizijos gyvenimo kaleidoskopas. Viena programa rodė 
Sultonų pasitarimą: tamsios aukso spalvos odos vyrai 
susėdę aplink apvalų stalą, apsikarstę medaliais, apsi- 
siautę muarinėmis tunikomis ir spindinčiais turbanais. 
Kita transliavo garsaus kinų kulinaro kalbą, kurioje 
duodama ir perkama Malaizijoje, priklauso kinams. 
Dar vienu kanalu buvo rodomi prabangios šventės 
vaizdai, kur prašmatnios eurazijietės, įsispraudusios į 
Dior ir Gucci firmų sukneles, bendravo su moterimis, 
dėvinčiomis malajiško audinio tudung. 

Telefono skambutis jį ištraukė iš juodos prarajos. 
Pasirodo, buvo primigęs. Ekrane niekšiškos išvaizdos 
piratai ėmė į abordažą anglų laivą. 

- Alio? 

— Morkdupero? 

- What? 

— Mister Dupero? 

- Markas pagaliau atpažino savo pavardę. Žadintu- 
vas galvūgalyje rodė 17 valandų 10 minučių. Miegota 
ilgiau nei tris valandas. Jis angliškai atsakė: 

— Tai aš. 

— Daktaras Alangas. Jūs man palikote pranešimą. 

Balsas lėtas, akcentas beveik amerikietiškas. Markas 
iššoko iš lovos ir išjungė kondicionierių, kuris pragariš- 
kai kaukė, paskui prisistatė, smulkiai papasakojęs apie 
save ir baigė prašydamas interviu. 

— Jūs ne pirmas, man. 

- Žinau, bet... 

— Vyksta bylos tyrimas. Nieko negaliu pasakyti. 

- Žinoma, bet... 

Jis griausmingai nusikvatojo: 

— Vis vien galėtume pasimatyti. Laukiu jūsų Sengo- 
ros polo klube. 

— Kur? 

Jis greitakalbe išpoškino klubo pvadinimą. 

- Iki greito, man. 

Markas nespėjo atsakyti: anas jau buvo padėjęs ra- 
gelį. 

Skendintis prieblandoje, Kvala Lumpūras švietė 
rausvais ir žydrais atšvaitais. Dangoraižiai liepsnojo 
švelniomis ugnimis, nelyginant įkaitusių anglių mo- 
zaikomis, kiti pastatai, šviesuojantys perregima žalsva 
spalva, atrodė pasiruošę juos užgesinti savo vėsa. 

Markas paraidžiui nurodė vairuotojui polo klubo pa- 
vadinimą. Jo akys užgriebė horizonte stūksančius Pet- 
ronos bokštus, kurių link jie dabar pasuko. Per tokį at- 
stumą jie priminė dvi milžiniškas kukurūzų burbuoles, 
iškėlusias atitinkamo dydžio šluoteles. Važiavo palei hi- 
podromą. Dar labiau sustiprėjo įspūdis, kad tai sapnas. 
Visa regėjosi apiberta aukso kruopelėmis, apskleista 
rausvu ūku. Bet keisčiausia, kad negalėjai atskirti, kur 
melsvuoja dangoraižiai ir kur plyti žaliuojančios kalvos. 
Šiuo metu abu paviršiai buvo susikeitę spalvomis lyg 
skysčių srautais. Namai persiėmė augalijos žaluma, o 
miškai - stiklo, sidabriško vandens blizgesiu. 

Taksi sustojo šalia medžių alėjos. Markas atsidūrė 
tarsi miško laukymėje. Platų laidarą juosė medinis ap- 
tvaras. Ant skydo išrašytas polo klubo pavadinimas. Far 

West stilius. Toliau, pro pilkšvų dulkių debesį galėjai 
įžvelgti apvalių rąstų pastatus, vietomis leidžiančius 
prasišviesti žaliam ir lygiam it veidrodis hipodromui. 

Jis įėjo į laidarą. Kojos klimpo į smėlį. Oras buvo 
persisunkęs arklių mėšlo ir prakaito tvaiku. Nepaisant 
arklidžių apleistumo ir smarvės, Markas pasijuto atsi- 
dūręs turtingųjų pasaulyje. Pastebėjo atvirą maniežą, 
kur vaikai, aprengti Ralfo Loreno polo drabužėliais 
stengėsi sėdėti tiesiai savo balnuose, matė gardus, kur 
grynakraujai žirgai kantriai laukė savo eilės, o jų ka- 
nopos buvo apmautos kojinaitėmis. Tikri artistų grimo 
kambariai. Bet kur rodomas pats spektaklis? 

- Tu esi Frenchie? 

Markas atsisuko. Iš arklidžių išlindo liesas, siaurais 
pečiais, baltais marškiniais vyriškis. Ilgi, juodi plaukai, 
nukarę, tarsi meksikiečių plėšiko, ūsai. Jis ėjo artyn nu- 
simaudamas gumines kraujuotas pirštines: 

- Alangas. - Paspaudė ranką. - Sveiki, man. 

Mustafos Ibn Alango balsas buvo panašus į jį patį. 
Grynas malajietis, šiuolaikinio kirpimo. Aukso spalvos 
oda, gudri veido išraiška, iš po vešlių antakių įdėmiai 
žvelgiančios juodos akys. Susidomėjimo verta tik jo 
ševeliūra, pareikalavusi nemaža miklumo: ant kaktos 
iškelta petarda, o ant pakaušio driekiasi ilga, alyva 
ištepta garbana. Alangas buvo panašus į 70-ųjų metų 
rokerį, glitter pakraipos. Jis subruko pirštines į taip pat 
kraujais aptekusios palaidinės kišenes: 

— Tu mane atitrauki pačiame darbo įkarštyje, - per- 
spėjo jis tęsiamu balsu. — Šiandien laužome žandi- 
kaulius kumeliukams, skirtiems žaisti polą. Tai man 
atstoja lavonus! 

Jis vėl pasileido kvatoti. Balti dantys kirto jo įde- 
gusį veidą, kuris priminė perskeltą kokoso riešutą. Jo 
gudrios, slėpiningos išraiškos veidas netikėtai nušvito 
nuoširdumu, išdidumu. Markas prisiminė žurnalistės 
žodžius: „Tai ryškus personažas“. Taip, iš tiesų priešais jį 
stovėjo Kvala Lumpūro žvaigždė. Ėmė drebėti žemė. 

— Prasideda mačas. Klube putos liejasi laisvai, tau 
tai ką nors reiškia? 


Klubas - ilga aukšta terasa po palmių uždanga. Vi- 
duryje stovėjo juodmedžio baras, būdingas tropikams. 
Sklandė stiprus saulės įšildyto alaus kvapas. 

Tolumoje, polo aikštelėje, įnirtę raiteliai šuoliavo 
viena kryptimi, paskui grįžo ramūs, tarsi jų pyktis būtų 
bematant atlėgęs. Markas priėjo arčiau tribūnos. Iš toli 
arkliai priminė mažytes, pusiau nučiulptas karameles, 
o žaidėjai - baltus virpčiojančius taškelius. Dangus 
atrodė didingas: žaliuojančiu horizontu plaukė pailgi 
alyviniai, rausvi, sidabriški debesys, sakytum princesės, 
išsitiesusios ant vandens lelijų priaugusio tvenkinio 
kranto. 

Alangas grįžo su dviem bokalais alaus. Jis prista- 
tė Markui septyniasdešimtmečius aristokratus, tėve- 
lių sūnelius, kurie amžiais vaidino blogus berniukus, 
visi buvo odinėmis striukėmis, ir dailias kines, labai 
seksualiai atrodančias savo rusvos odos striukelėmis. 
Raumeningos, permirkusios prakaitu, jos buvo tiksli 
priešingybė tų kelių malajiečių, apsisiautusių tunung, 
nejudrių ir aptekusių riebalais, kurios suirzusiais vei- 
dais triauškino savo pyragaičius, nekreipdamos nė 
menkiausio dėmesio į mačo pradžią. 

Markas pažvelgė į savo laikrodį - buvo praėjusi 
visa valanda. Jis turėjo patirties imti interviu. Iš pirmo 
žvilgsnio nustatydavo savo pašnekovo savybes: užkie- 
tėjęs plepys, kuris tave palaidos po nereikalingų smulk- 
menų krūva, tylenis, iš kurio tenka pešti kiekvieną žodį, 
arba nukrypimų čempionas, kuriam prireikia nemaža 
laiko, kol grįžta prie esmės. Alangas priklausė paskuti- 
niajai pašnekovų kategorijai. Pasimatymas grėsė užimti 
dalį nakties. Tarsi patvirtindamas jo niūrias prielaidas, 
teisės mokslų žinovas paklausė: 

— Tu pietavai? 


Galutinai pribaigtas laiko juostų skirtumo, Markas 
tikėjosi pakliūti į kokį nedidelį europietišką restora- 
ną - kuklų ir atokų. Alangas jį nusivedė į Hard-Rock 
kavinę pačiame miesto centre. Pilną staugesių, silpnai 
apšviestą smuklę, kur sūkuriais sklandė ant grotelių 
keptos mėsos ir padažų kvapai. 

Jie įsikūrė atitvertoje vietoje, apsupti roko muzikantų 
trofėjų: Eriko Klaptono gitaros, Eltono Džono akinių, 
trumpos Madonos striukelės. Markas nepatikliai dairėsi 
aplinkui. Padavėjai raudonomis prijuostėmis ir užkištais 
už ausų pieštukais lakstė tarp stalų, mikliai laviruodami 
nešiojo kalnus kukurūzų papločių su mėsos įdaru ir 
sumuštinių su sūriu. Klientai be galo įvairūs: gerkliūgai 
paaugliai, ant savęs užsikrovę visą amerikietišką arsena- 
lą, motinos, prisidengusios čadromis ir dominuojančios 
tarp virtinės moksleivių, jau spėjusių pernelyg nusipenė- 
ti, pakaušę vakariečiai, linksmai žvilgčiojantys į barą. 

Nes ten buvo įsikūręs visos salės traukos centras: jau- 
nos moterys, įžūlios ir begėdiškos, kurių garbingomis 

tikrai nepavadinsi. Kinės, tailandietės, birmietės, in- 
dės... Bronzinė, vario, porceliano oda, akys, sutelkusios 
begalinę visų azijietiškų formų įvairovę, ir nuostabiai 
grakštūs kūnai. Jos su malonumu kraipė klubus pagal 
senų gerų šlagerių melodijas, girdimas per radiją. 

-— Į meniu jos neįtrauktos. 

Markas atsisuko į Alangą. Nuo muzikos drebėjo 
lėkštės: 

- Ką? 

- Sakau: jos neįtrauktos į meniu, bet galiu eiti su 
jomis susitarti dėl deserto. 

Markas pasijuto apsipylęs raudoniu. Jis panardino 
galvą į meniu. 

— Kiek tau metų? - užriko teisės žinovas. 

— Keturiasdešimt ketveri. 

— O man keturiasdešimt šešeri. Tau patinka rokas? 

— Kas? 

Markas negirdėjo nė pusės žodžių. Alangas prisi- 
slinko arčiau. Jo akys gudriai sublizgėjo: 

- Žinai, ką girdime? 

- Sweet Home Alabama. Lainardas Skainardas. 

- Neblogai. Žinai, kas jiems nutiko? 

- Pusė grupės žuvo 1977 metais, sudužus lėktuvui. 

- Matau, kad turiu reikalą su žinovu. Rokas - mano 
aistra. Rengiu enciklopediją anglų kalba Pietryčių Azi- 
jai. 

Markas pajuto tykantį pavojų. Alangas įrėmė alkū- 
nes į stalą. Jis mūvėjo žiedą su antspaudu ir auksinę 
apyrankę. 

- Ką tu pasakytum, jei surengčiau nedidelę vikto- 
riną“ 

Markas staiga suprato, kad jo šukuosena buvo tiksli 
Diamond Dogs laikų Deivido Buvio plaukų kirpimo 
kopija. 

— Kas laukia laimėtojo? - paklausė jis. 

- Jei tu atsakysi į visus mano klausimus, galėsi manęs 
klausinėti, ko tik panorėsi. 

- Ir apie Reverdi bylą? 

- Viską, ką tik apie jį žinau. Jokios cenzūros. 

Markas muzikos kultūros klausimais buvo stebėtinai 
gerai pasikaustęs. Jei kadaise jį išdavė pianinas, jis pats 
niekada nebuvo pamiršęs savo pirmosios aistros. Ir 
nors jo specialybė buvo klasikinė muzika, jis iš esmės 
gerai gaudėsi ir roko pasaulyje. 

Vienu mauku išgėrė savo alų ir tarė: 

- Aš laukiu klausimų. 

Ir prasidėjo. Iš kur atsirado Deivido Buvio skirtingų 
spalvų akys? 

Vaikystėje per peštynes draugas jam išdūrė dešinę 
akį. Kaip vadinasi dainininkas, kuris girtas nugriuvo 
nuo scenos ir paskui tapo pastoriumi, tikinčiu, kad 
jo griuvimas yra „Dievo ženklas“? Al Grinas. Kokia 
pavardė muzikanto, kuris pateko į garsią grupę, vi- 
dury koncerto nustumdamas būgnininką ir vietoj jo 
paimdamas lazdeles? Keitas Munas, legendinis Who 
būgnininkas... 

Po dviejų valandų jie išėjo į nakties šutrą. Markas vos 
laikėsi ant kojų. Nebuvo nė prisilietęs prie valgio. Išger- 
tas alus, Alango klausimai, prostitučių artumas - visa 
tai pavertė jo galvą pragaru. 

Ant šaligatvio vienas indonezietis užgesusiu žvilgs- 
niu jiems įteikė vizitines korteles. Markas manė, kad tai 

picų išvežiojimo į namus reklama, bet popierius buvo 
PONO REIMONO vardu. Ir bylojo: „Visos merginos, 
kurių tik panorėsite!“ Užteko iškviesti telefonu. 

- Eime, - tarė Alangas, - numesdamas kortelę ant 
žemės. - Aš kur kas geriau nutuokiu apie šiuos reika- 
lus. 

Jie įsėdo į Alango automobilį. Pervažiavo naujai sta- 
tomus kvartalus, įsuko į vieną skersgatvį, paskui sustojo 
ties raudonu neonu šviečiančia iškaba: „El Nino“. Net 
būdamas apspangęs, Markas suvokė savo absurdišką 
padėtį. Antrasis viktorinos turas vyks meksikietiškame 
bare. Pačiame Malaizijos sostinės šurmulyje. 

Markas savo pažado laikėsi: buvo nenugalimas. 
Koks sunkiojo roko dainininkas pasiskelbė kandidatu 
į San Francisko meriją su šūkiu „Naujoji Apokalipsė ? 
Dželou Biafra, Dead Kennedys grupės lyderis. Koks 
kompozitorius versdavo savo muzikantus mokėti bau- 
das, jei šie paimdavo „neteisingas“ gaidas? Džeimsas 
Braunas. Kuris menininkas vaikystėje vos nebuvo už- 
dusintas, kai jį namuose užpuolė vienas niekadėjas? 
Merlin Mensonas. 

Antrą valandą ryto, po daugybės tekilos stiklinai- 
čių Markas bergždžiai mėgino grįžti prie jam rūpi- 
mos temos. Užuot ėmęs atsakinėti, Alangas žinovo 
žvilgsniu įvertino mažytes filipinietes, apsimetusias 
meksikietėmis ir snūduriavusias prie butelių. Iš garso 
kolonėlių sklido Hey Joe dainos versija, atliekama Vilio 
de Vile'io. 

- Gal atsitiktinai, - paklausė jis, - tu žinai, kuo už- 
siima jo žmona? Noriu pasakyti, Vilio žmona. 

- Ji raganauja. Vudu ragana Luizianoje. 

Juristas pakėlė savo stiklinaitę. 

- Man, iš tiesų tu man patinki. 

— Pakalbėkime apie Žaką Reverdi... 

— Kantrybės. Prieš akis visa naktis. 

Dabar jie sėdėjo vienoje džiazo kavinaitėje, kur pro 
dūmus mažai ką galėjai įžiūrėti. Salės gale alyviniais 
atšvaitais žėrėjo kontrabosas, spindėjo pianino lakas. 
Prašvytravo keletas kinių kekšių raudonomis sukne- 
lėmis. Markas ėmė nebesuprasti, kas iš tikrųjų buvo 
Alangas. Kodėl jam paskyrė visą šią naktį? Jis net pra- 
dėjo baimintis homoseksualių užmačių... 

— Ar prisimeni Peterį Hamilį? - paklausė teisininkas 
tiesiai į ausį. 

Markas sunkiai tvėrė, bet pasidavė: Hamilis buvo 
kultinės 70-ųjų grupės Van Der Graaf Generator lyde- 
ris. Nepakartojamas dainų autorius ir atlikėjas. Širdį 
draskančio balso savininkas, pramintas „Balso Džimiu 
Hendriksu“. 

- Tu žinai jo solinius albumus? Tuos, kurie įrašyti 
po išsiskyrimo su grupe? 

Markas jau nebeatsakinėjo. O tas neatlyžo: 

- Visi tie albumai tik apie vieną dalyką, man, - jo 
skyrybas. - Alangas suspaudė Marko petį, kaip daro, 
pagauti solidarumo jausmo girtuokliai. - Aš tau pa- 
sakysiu: po skyrybų niekada neatsigausi... 

Markas pagaliau suprato, kam arba dėl ko jis sko- 
lingas už tokią košmarišką naktį. Alangas buvo pa- 
mestas vyras - atvira kraujuojanti žaizda, kuri nenori 
užsitraukti. 

Buvo ketvirta valanda ryto; jie kiurksojo techno mu- 
zikos kavinėje, vieno didžiulio viešbučio pusrūsyje, kai 
Alangas pagaliau paklausė: 

- Tai ką tu tiksliai nori sužinoti? 

Markas buvo paruošęs visą seriją klausimų, kurie 
turėjo pamažu ir nepastebimai atvesti jį prie Pernilės 
Mozensen nuvalyto kūno nuotraukų. Bet po išgyventų 
valandų ir alkoholio kiekio, tekančio jo gyslomis, tiesiai 
pareiškė: 

- Noriu matyti aukos kūną. 

- Jau seniai ji palaidota Danijoje. 

- Kalbu apie nuotraukas. Kūno nuotraukas. Nu- 
skalauto kūno. 

Šviestuvų blyksnių perrėžtoje tamsoje Alangas pa- 
linko prie jo: 

- Kas tau pakišo mintį klausti mane? 

Per sekundę Markas išblaivėjo. Ledinis zondas jį 
kiaurai pervėrė. 

Didžiausias atradimas čia, ranka pasiekiamas. 

- Niekas, - pamelavo, - norėjau tik papildyti savo 
tyrimo duomenis. 

Alangas atsistojo, patapšnojo Markui per nugarą: 

— Na, tu nenusivilsi savo kelione! 

Tai buvo piešinys. 

Ryškus žaizdų tinklas. 

Iš pirmo žvilgsnio Markas suprato, ką Reverdi norėjo 
parodyti Elizabetei. Įpjovų buvo daug, bet padarytos 
griežta tvarka. Tikra horizontalių pjūvių anatomijos 
schema: jos ėjo nuo smilkinių, paskui vagojo gerklę, 
tęsėsi virš raktikaulio, plėtojosi išilgai rankų - peties 
dvigalvis raumuo, alkūnės sulenkimas, riešai... Ant 
liemens įpjovų piešinys prasidėjo po pažastimis, ap- 
lenkė plaučius, paskui siaurėdamas slinko šlaunimis. 
Toliau žaizdos leidosi žemyn, į genitalijų sritį, paga- 
liau - kojomis. 

Visa tai priminė iškarpų punktyrus, kuriuos taiko 
modeliuotojai savo siuvimo amate, kai žymi linijas, 
pagal kurias reikia kirpti, siūti... 

Iki šiol tekalbėta apie dvidešimt septynis peilio pjū- 
vius ir pabrėžtas žudiko laukiniškumas. Kaip visi, Mar- 
kas numanė apie jo veiksmų anarchišką, žvėrišką jėgą, 
barbarišką pakrikimą. Nuvalytas lavonas, priešingai, 
rodė tvarkingų, metodiškų veiksmų žymes. 

Nors buvo vėlyvas metas ir kankino šleikštulys, Mar- 
kas atgavo blaivų protą. Tos fotografijos absoliučiai 
pakeitė situaciją. Reverdi nebuvo kompulsyvus žudi- 
kas, veikiantis ištikus priepuoliui. Jis brėžė tą kraupią 
schemą neskubėdamas ir kankinimas truko ištisas va- 
landas. 

- Kraujo kelias, man. 

Markas pakėlė akis. Jie sėdėjo Kvala Lumpūro cen- 
trinėje ligoninėje, Alango kabinete. Keletas kvadratinių 
metrų, užgriozdintų bylomis ir oro kondicionieriaus at- 
šaldytų. Iš tolo sklido muedzinų giesmės. Penktadienio 
rytas: visą miestą virpino maldos. 

Gydytojas, atsidrėbęs savo fotelyje, čiaumojo bato- 
nėlį šokolado. Ir vis kartojo: 

— Kraujo kelias. Reverdi sekė venų tinklą. 

Markas prisiminė: Gyvybės kelias. 

Alangas pakilo ir apėjo rašomąjį stalą. Bedė savo šo- 
koladiniu batonėliu į nuotrauką, barstydamas sezamo 
sėklas ant blizgančio popieriaus: 

- Sprande - jungo venos. Pažastyse - pažastų venos. 
Tarpukojyje - klubinės venos. Šlaunyse - femoralinės 
venos... Aš galėčiau tau išvardyti visus pavadinimus. 
Jis perpjovė visas pagrindines venas. Ir, priešingai, rū- 
pestingai išsaugojo nepaliestas arterijas. 

— Kodėl? 

Teisminės medicinos ekspertas grįžo į krėslą. Jo abe- 
jingumas sutapo su kabineto šalčiu. 

- Nes jis jai nuleido kraują. Gyvai. Ir norėjo pratęsti 
malonumą. Nes jei būtų perpjovęs arterijas, kraujas 
būtų pasipylęs fontanu ir keliais purslojančiais stipriais 
tryškiais būtų pasibaigęs.Venose mažesnis spaudimas. 

Kraujas jose teka lėčiau. Dar ir todėl jis aplenkė širdį 
ir plaučius. Norėjo, kad organizmas funkcionuotų iki 
galo. 

— Kaip jis tai padarė? 

Alangas mostelėjo savo šokoladiniu batonėliu. 

- Jis horizontaliai nukreipė savo nardytojo peilį, pas- 
kui perpjovė kiekvieną veną, užkirsdamas kelią kraujo 
tekėjimui. Lygiai taip mūsų miškininkai įpjauna kau- 
čiukmedžių žievę, rinkdami lateksą. Aš tau dar kartą 
sakau: tas kalės vaikas neskubėjo. Jis norėjo matyti, 
kaip mergina išsilieja, išbėga, ištuštėja. Toje lūšnelėje 
sanitarai turėjo užsimauti guminius batus ir tik tada 
iki jos nusigauti. 

Markas paėmė kitą nuotrauką. Stambus vienos įpjo- 
vos planas, rantas kiek užsitraukęs. 

— Ar reikia medicinos žinių, kad padarytum tokį... 
piešinį? 

— Greičiau taip. Reverdi atliko tikrą anatomo darbą. 
Nežinau, iš kur jis susižvejojo tas žinias. 

- Jis buvo nardymo mokytojas. Ir mokėsi, kaip gel- 
bėti skęstančius. 

— Tada galima suprasti. Venos yra svarbiausia, kai 
mokomasi greitosios pagalbos. Nes jos svarbios darant 
injekcijas, perfuzijas. 

Markas įdėmiau įsižiūrėjo į įpjovos fotografiją. Tai, 
ką jis palaikė šašu, buvo kitkas: 

- Tos juodos žymės aplink žaizdą, sakytum, nu- 
degimas... 

— Tiksliai. Reverdi žaizdas apdegindavo ar papras- 
čiausiai pakaitindavo. 

— Kodėl? 

- Vis dėl to paties. Kad nesukrešėtų kraujas. Kaip 
šildytuvas, kuris išsaugo riebalus skystus. Dar kartą 
sakau, jam stačiai pasistoja, kai mato bėgantį kraują. 

Šie žodžiai jį užvedė ant vienos minties: 

— O lūšnelėje nerasta spermos pėdsakų? 

— Anaiptol. Draugelis nešaudė savo švinu. 

Tai buvo vienas iš Reverdi ypatumų. Paprastai žu- 
dikai maniakai vietoj meilės renkasi mirtį. Žudymas 
jiems pakeičia lytinį aktą. Dažniausiai nusikaltimo sce- 
nos metu jie patiria orgazmą - prieš, per patį žudymą 
arba po jo. Bet apneistas, regis, mokėjo save kontro- 
liuoti. Nebent jis tame ieškojo kažko kita. 

- Tikra paslaptis, - pridūrė Alangas, - tų įpjovų 
kiekis. Daugiau nei pusė jų padaryta visai be reikalo. 

- Ką nori tuo pasakyti? 

- Įsivaizduok sceną. 

Alangas išskėtė rankas, tarytum būtų atidaręs teatro 
uždangą. 

- Pirmiausia jis įpjauna smilkinius, paskui gerklę. 
Per tą laiką, kol jis pasiekia klubus, auka būna jau nu- 
kraujavusi. Iš pirmų žaizdų ištekėjęs visas kraujas. Ku- 
riam galui toliau pjaustyti? 

Markas stebėjo pirmos nuotraukos žaizdų medžio 
pavidalo išsišakojimą, iki galų pirštų stebėtinai simet- 
rišką. 

— Gal dėl gražumo, - pakišo mintį. - Norėjo per- 
pjauti kiekvieną organą, kiekvieną kūno dalį tuo pačiu 
būdu. 

- Gali būti. Bet iš kitų žaizdų kraujas bėgo nepa- 
liaujamai. Visa turėjo būti panašu į tikrą skerdyklą. Net 
nesuprantu, kaip jis galėjo ten išbūti. 

Markui šovė į galvą mintis: 

- O galjis naudojosi varžčiais? 

- Galvojome apie tai, bet jie būtų palikę daugybę 
žymių. Hematomų. 

Ne, čia kažkokia paslaptis. 

Markas pamėgino susikaupti. Juo daugiau jis suži- 
nojo, tuo Žakas Reverdi rodėsi esąs išties sudėtingas, 
neperprantamas. Žmogus, turintis slaptų tikslų. 

- Jūs parašėte oficialų pranešimą? 

- Žinoma. Viskas yra Džohor Bahru Aukščiausiojo 
Teismo rankose. 

— Niekada nesu girdėjęs apie tai kalbant. 

Alangas šyptelėjo: 

- Laimei, kad visa tai nesakoma žurnalistams. Ypač 
užsieniečiams. Yra dar vienas dalykas, kurio tu ne- 
žinai. 

Teisminės medicinos specialistas, vis dar nepakil- 
damas nuo fotelio, neryžtingai atvertė vieną aplanką 
ir pirštais suėmė pluoštą įsegtų popierių. 

- Toksikologinės analizės rezultatai. Pernilės Mo- 
zensen kraujyje buvo cukraus. 

— Ką? 

Alangas atsitiesė. Skubiai versdamas susegtus lapus, 
jis aptiko žaliai apvestą pastraipą: 

- Normalus gliukozės kiekis kraujyje yra apie gramą. 
O čia - iki gramo trisdešimt... 

- Pernilė Mozensen buvo nesveika? 

- Iš pradžių buvo pamanyta apie cukraligę. Bet pa- 
siteiravus sužinota, kad ji buvo visai sveika. Ne, cukrus 
čia bus susijęs su žudymu. 

Markas pajuto, kaip įsitempia jo raumenys. 

— Kokiu būdu? 

— Manoma, kad prieš ją nužudydamas privertė pra- 
ryti galybę saldžių produktų. Analizės nustatė vitami- 
nų, mikroelementų pėdsakų. Tikra puota. 

Jo smegenis perskrodė pragariškas vaizdas: Pernilė, 
atsisakinėjanti ryti saldumynus, marmeladą, šokoladą. 
Burna perkreipta, dantys sukąsti, o lūpų kampučiais 
žliaugia cukrumi aptekusios seilės. 

— Tada kraujas pasidaro... skystesnis? 

— Ne. Prieita prie kitos išvados. 

Alangas valandėlę nutilo. Sumaniai išlaikė nerimas- 
tingo laukimo įtampą. Paskui paėmė nuo rašomojo 
stalo skalpelį, kuriuo greičiausiai pjaustydavo popierių, 
ir nukreipė į Marką: 

- Reverdi pakeitė kraujo skonį. Norėjo, kad jis pasi- 
darytų saldesnis, malonesnis. 

— Nori pasakyti?.. 

- Manoma, kad jis jį gėrė, taigi. Tai vampyras, man. 
Beprotis, kuris mėgsta saldų kraują. Papane jam su- 
trukdė, bet aš neabejoju, kad buvo ir daugiau aukų, ir 
jis bus išmaukęs savo pintą. Kai žvejai jį sučiupo, jis 
buvo transo būklės. Atrodė net nenutuokiąs, kas darosi. 
Reverdi ištinka tikri... transformacijos priepuoliai. Jis 
virsta kitu padaru. Vampyru, pabaisa iš kino filmų. 

Markas dėjosi su tuo sutinkąs, bet iš tikrųjų nepa- 
tikėjo. Pernelyg neįtikima, vulgaru. Ir koks ryšys su 
Gyvybės keliu? Jis pakeitė temą: 

— Ar susisiekėte su Kambodžos valdžia, kad palygin- 
tumėte šiuos duomenis su tais, kurie gauti apie Lindą 
Kroic* 

Alangas susikrovė kojas ant rašomojo stalo. 

- Žinoma. Aš net kalbėjausi su daktaru, kuris Siem 
Rype praktikavo autopsiją. Žmogėnas nėra toks katego- 
riškas dėl tų žaizdų piešinio. Kūnas, pabuvęs vandenyje, 
buvo suniokotas. Bet khmeras sutinka su mumis dėl 
įpjovų. Mūsų visuomeninis kaltintojas galbūt vyks į 
Pnompenį. 

Markas prisiminė vokiečių advokatą ir kitas dvi nu- 
manomas žudiko aukas Tailande. Jei būtų buvę galima 
rasti jų kūnus, neabejotinai, ant jų pasikartotų tie patys 
motyvai. Reverdi braižas. Beprotystės trasa. 

Jis atsistojo. Skrandį graužė deginanti rūgštis - dau- 
giau nei 20 valandų jis nieko nebuvo valgęs. 

- Galiu pasiimti nuotraukas? 

- Ne. 

- Ačiū. 

Alangas nusikvatojo: 

- Ar tau neatrodo, kad tu per smarkiai spaudi, ką? 
Aš ir taip tau daugokai pasakiau. 

Markas tylėjo. Teisės ir medicinos žinovas atsiduso, 
paskui atidarė stalčių: 

- Galima sakyti, kad aš tau simpatizuoju. 

Padėjo ant stalo vaizdajuostę. 

- Dovana. Pirmasis Žako Reverdi interviu, kai atsi- 
dūrė psichiatrinėje Ipoho ligoninėje. Reikalų valdyto- 
ja - mano bičiulė. Čia tikra bomba. Net visuomeninis 
kaltintojas jos nematė. 

Markas pajuto, kaip veidas apsipylė šaltu prakaitu. 
Čiupo vaizdajuostę ir drebančiu balsu paklausė: 

— Reverdi... kalba apie žudymą? 

- Jis čia šoko būklės. 

— Apie tai kalba ar ne? 

Markas pakėlė balsą. Alangas nutaisė abejingą iš- 
raišką. 

- Ir taip, ir ne. Keista. 

— Kas keista? 

— Pats pamatysi. 

Markas pasilenkė virš stalo: 

— Aš noriu tavo nuomonės. Kas keista? 

- Jis kalba apie žmogžudystę taip, tarsi būtų buvęs 
jos liudininkas, o ne autorius. Tarsi būtų ten buvęs, 
bet pats toje operacijoje nedalyvavęs. Tai dar klaikiau 
negu visa kita. Reverdi vaizduoja nekaltą. Nekaltasis, 
atžengęs iš amžių glūdumos. 

- Amžių glūdumos? 

Pirmą kartą Alongas atsisakė savo sarkastinio tono: 

- Iš savo vaikystės glūdumos. 

- Kokia jūsų pavardė? 

Tyla. 

— Kokia jūsų pavardė? 

Tyla. 

- Kokia jūsų pavardė? 

- Žakas... - Padvejojęs pridūrė. - Reverdi. 

Viešbutyje Markas išjudino kiną, kad šis eitų pa- 
ieškoti vaizdo grotuvo. Dabar įsistebeilijo į neseniai 
filmuotą medžiagą apie Pernilės Mozensen žudiką. 
Ekrano apačioje juosta rodė: „Vasario 11, 2003“. 

Nuskusta galva, sulysęs, aprengtas plačiais, ilgais 
žalios medžiagos berankoviais marškiniais, apneistas 
sėdėjo stalo gale pririštas diržais prie metalinio krėslo 
ranktūrių. Kalbėjo neaiškiai, lyg apdujęs, apsvaigęs 
nuo vaistų. Ekrane nematomas psichiatras angliškai 
jo klausinėjo: 

— Ar žintote, kuo jūs kaltinamas? 

Tyla. Reverdi atrodė nesiklausąs: sukritęs, papilkėjęs 
veidas; nors ir įdegusi, jo veido oda susiliejo su plikai 
nuskustais, pilkšvais plaukais. Jis sėdėjo savo krėsle 

išsirietęs, įtemptais raumenimis. Atbukęs ir kartu įsi- 
tempęs lyg styga. 

- Kuo kaltinamas, Žakai? 

Markas priartėjo prie ekrano, kad geriau įsižiūrėtų į 
Reverdi akis, bet kamera buvo įtaisyta aukščiau. Vaizdo 
kokybė - gana vidutinė - neleido nieko dorai pamatyti. 
vyzdžiai, įbesti į vieną įsivaizduojamą tašką. 

- Jūs kaltinamas Pernilės Mozensen nužudymu. 

Apneistas ištiesė kaklą, tarsi apykaklė būtų kėlusi 
niežulį. Jis ilgai tylėjo, iki pagaliau angliškai pratarė: 

- Tai ne aš. 

- Jūs buvote sučiuptas nusikaltimo vietoje, šalia aukos. 

Tyla. 

— Moteriai buvo padaryti 27 dūriai peiliu. 

Psichiatro balsas nebuvo nei rūstus, nei aštrus, tik 
sustiprino pavojaus įspūdį. Reverdi atrodė ryjantis aša- 
ras, užgniaužiantis verksmą. 

Markas tikėjosi pamatyti pabaisą. Šiurpą keliantį 
veidą. O išvydo beprotį. Aukštą. Gražų. Ir tragišką. 

Vėl pasigirdo balsas, vis laviruojantis tarp tų dviejų 
tembrų. 

- Tai buvo jūsų peilis, Žakai. 

Tyla. 

- Jus rado apsitaškiusį tos moters krauju. 

Tyla. Paskui: 

- Tai ne aš. 

Markas keletą kartų užsimerkė, kad išnyktų jį apė- 
męs susižavėjimas. Jis matė scenos dekoracijas. Saulėtas 
tuščias kambarys, galėtų būti kalėjimo kamera arba 
administracinis kabinetas, nesvarbu, kur - tropikų 

juostoje. Tik ant sienos, dešinėje pusėje kabanti stiklo 
plokštė, skirta rentgeno nuotraukoms peržiūrėti, pri- 
minė, kad veiksmas vyksta ligoninėje. 

Daktaras primygtinai varė savo: 

- Ant peilio rado jūsų pirštų antspaudų. 

Reverdi sujudėjo krėsle. Jo pririšti diržais riešai stai- 
giais trūkčiojimais vis pakildavo nuo ranktūrių. Rankų 
venos išsipūtė. Jis sušnibždėjo: 

— Ne aš. Kažkas kitas. 

— Kas? 

Jokio atsakymo. 

- Kas kitas galėjo įvykdyti šią žmogžudystę? 

Reverdi žiūrėjo tiesiai, nenuleisdamas savo stiklinių, 
nieko nematančių akių, bet kūnas vis labiau ir labiau at- 
gijo. Tarsi būtų sustiprėjęs niežulys. Vieno kadro kampe 
trumpam šmėstelėjo sanitarai. Du milžinai, pasiryžę 
prišokti, - įtampa augo. 

Apneistas vis kartojo tuo pačiu lipniu balsu: 

— ...Kitas...Kažkas kitas. 

- Kažkas kitas... jūsų viduje? 

— Ne. Kambaryje. 

— Kambaryje? Norite pasakyti... trobelėje? 

Gydytojas pakėlė balsą. Markas pagaliau suprato, ko- 
dėl šis tembras jį taip trikdė: tai buvo moters balsas. 

- Lūšnelė buvo uždaryta iš vidaus, Žakai. Su jumis 
nieko nebuvo. 

- Nuskaistinimas. Tai nuskaistinimas. 

- Koks nuskaistinimas? Apie ką jūs kalbate? 

Jo dilbis netikėtai pakilo. Raiščiai įsitempė. Rankų 
venos atrodė tuoj tuoj perplėš odą. 

- Žakai? 

Psichiatrė dar pakėlė toną - jos balsas drebėjo: 

- Kas yra, Žakai? Kas buvo su jumis? 

Tyla. Diržų treškėjimas. 

- Kai jus rado, buvote vienas. 

Jokio atsako. 

— Vienas lūšnelėje. Su moterimi žaizdų išvagotu 
kūnu. 

Jokio atsako. 

- Kodėl jūs tai padarėte, Žakai? 

— Slėpkis. 

Įsakymas buvo pašnibždėtas prancūziškai. Vos gir- 
dimas šnabždesys. 

— Ką? - paklausė psichiatrė angliškai. - ką jūs pa- 
sakėte? 

Reverdi pakėlė galvą. Kaklo gyslos išvirto, tarsi iš- 
rautos iš žemės šaknys. Lūpos prasivėrė. Pasigirdo pa- 
klaikęs vaikiškas balsas: 

- Slėpkis. Greičiau slėpkis! 

- Žakai, apie ką jūs kalbate? Kas turi slėptis? 

Moteris suprato prancūzišką frazę. Apneistas dar 
labiau atsitiesė. Pakėlė smakrą ir įniko tyrinėti gydy- 
toją lyg apgirtusio žmogaus žvilgsniu, daugiau nieko 
nebeatskiriančiu. 

- Slėpkis greičiau, tėtė ateina! 

Daktarė pasilenkė. Kadre pasirodė jos ranka. Kita 
ranka ji davė nedviprasmišką ženklą vienam iš sanitarų: 
laikyti paruoštą švirkštą. 

Ji prakalbo prancūziškai, jautėsi stiprus akcentas: 

- Žakai, ką jūs pasakėte? Pasiaiškinkite! 

Užuot atsakęs, Žakas Reverdi užsimerkė. Jo vidinio 
teatro uždanga užsisklendė. 

- Žakai? 

Jokio atsakymo. Veidas ištįso, sukrito, išblyško. Akys 
virto juodomis duobėmis. Lūpos suplonėjo it siūlai. 

Psichiatrė numetė savo bloknotą ir prišoko prie jo. 
Ji uždėjo du pirštus ant Reverdi gerklės ir ėmė stūgauti 
kažką malajiškai. Kambaryje stojo karo pavojus. Vienas 
sanitaras sugriebė deguonies kaukę, kitas - švirkštą. 
Markas nieko nesuprato. 

Tada moteris su tudung suėmė Reverdi galvą ir su- 
riko jam prancūziškai: 

- Kvėpuokite, Žakai. KVĖPUOKITE! 

Sanitaras praėjo priešais objektyvą, pastūmė kame- 
rą - vaizdas susivėlė. 

Ekranas užgeso. 

Markas išjungė vaizdo magnetofoną, paskui nuspau- 
dė juostos persukimo mygtuką. Kūnu žliaugė prakaitas. 
Mat, kad nepraleistų nė vieno juostos žodžio, buvo 
išjungęs kondicionierių. Dabar sėdėjo apdujęs nuo to, 
ką pamatė. Atvirą langą į žudiko beprotystę. 

Jį ypač pritrenkė paskutinės sekundės. Apnėja. Re- 
verdi ieškojo priebėgos apnėjoje. Tai buvo užraktas, 
šarvai, saugantys jį nuo išorinio pasaulio. 

Ir ne tik. Sulaikydamas kvėpavimą, Reverdi apsi- 
saugojo ne tik nuo išorinio pasaulio, bet ir nuo savęs 
paties. Nuo savo vidinių balsų. Užvaldytas prisiminimų 
ar haliucinacijų, jis paliovė kvėpuoti. „Slėpkis greičiau, 
tėtė ateina . Ką tai reiškia? 

Markas, atsisėdęs ant savo lovos, susimąstė. Tėvas 
Reverdi gyvenime buvo balta žymė, nežinomybė. Jo 
biografijoje nėra nė menkiausios užuominos apie tėvą. 
Tačiau žudikas ištarė tą nesuprantamą frazę mažo ber- 

niuko balsu: „Slėpkis greičiau, tėtė ateina!“ Tarsi staiga 
jis vėl būtų išgyvenęs kadaise patirtą jausmą... 

Markas pažvelgė į laikrodį: aštunta valanda ryto. 
Arba pirma valanda nakties Paryžiuje. Susieškojo elek- 
troninėje užrašų knygelėje asmenines Le Limier archy- 
varo koordinates. Žeromas nemiegojo. 

- Žinai, kiek valandų? - suniurnėjo. 

— Aš kelionėje. 

- Kur? 

— Malaizijoje. 

Žeromas sukrizeno. 

— Reverdi? 

- Jei tu pasakysi Vergensui, aš... 

— Aš niekam nesakau. 

Jis sakė teisybę. Užsikasęs savo popieriuose, archy- 
vininkas prabildavo tik tada, kai jam kas skambindavo. 
Markas jau švelnesniu tonu tęsė: 

— Pamaniau... Gal tu galėtum šį bei tą man pa- 
tikrinti. 

- Sakyk, ką. 

— Norėčiau, kad tu Reverdi byloje paieškotum, ar 
tikrai jo tėvas nežinomas? 

- Tikrai. Yra žinių tik apie jo motiną. Moniką Re- 
verdi. 

Jokios abejonės. Žeromo atmintis pranoko visus 
kompiuterius. Markas tęsė: 

- Ar galėtum susisiekti su Vaikų socialinės pagalbos 
tarnyba, kad ten nustatytų, kas jo tėvas? 

- Ten mums niekada neatvers bylos. 

— Net su tavo ryšiais? 

— Galiu pamėginti. Bet šansai menki. 

— O galima sužinoti, ar pats Reverdi yra bandęs su- 
žinoti, kas jo tėvas? 

Žeromas ir vėl sujuko. 

- Čia jau ne mano sritis. 

- Atsiųsk man „meilą“, kai ką nors turėsi. 

Markas jam padėkojo ir padėjo ragelį. Tą valandėlę 
šleikštulys vėl grįžo. Jo kūnas prarado laiko tėkmės 
pojūtį, judėjo vėžlio žingsniu tarp nemiegotos Ma- 
laizijos nakties ir tarp Prancūzijos nakties. Nuo alkio 
buvo dar blogiau. Jis privalėjo pavalgyti ir kristi mie- 
goti, bet silpnutis, siaubą keliantis vaikiškas balselis 
nepaliovė skambėti jo ausyse. Vėl išvydo suakmenė- 
jusį veidą, iki klaikumo išvirtusias kaklo gyslas. Jam 
reikėjo kavos. | 

Viešbutyje nerado aukšto budinčio. Tada nusileido 
iki pirmojo aukšto, kur stovėjo verdančio vandens do- 
zatorius. Nė pakelio tirpios kavos. Turėjo pasitenkinti 
arbata - varganu bekvapiu „Lipton“ maišeliu, kurį labai 
ilgai laikė vandenyje. Žaizdamas su pakeliu kaip laikro- 
džio švytuokle, jis mėgino surikiuoti savo mintis. 

Kelionė žadėjo būti turininga. Malaizijoje jis nė pa- 
ros neišbuvo, o jau turi sukaupęs krūvą atradimų. Krau- 
javimo technika. Naujas Reverdi veidas. „Organizuotas 
žudikas . Beveik tikras dalykas, kad Linda Kroic iškentė 
tas pačias kančias. Dar viena detalė - cukrus, kuris 
kreipė įtarimus į galimą vampyrizmą... 

O dar tas vaikiškas balsas, leidžiantis spėti apie psi- 
chologinę traumą dėl tėvo neturėjimo. Markas pamatė 
įkritusiais skruostais, sunykusį, suakmenėjusį Reverdi 
veidą, kai jis nustojo kvėpuoti. Žudiko paslaptis slypėjo 
už tos kaukės. 


Taip pamanęs, jis prisiminė Elizabetę. Vos nepa- 
miršo parašyti Reverdi. Nusviedė išsunktą maišelį į 
šiukšlių dėžę ir užlipo laiptais į kambarį. Čia iki galo 
įjungė kondicionierių ir ėmėsi darbo, prarijęs gerą ga- 
balą kekso, kurį nusičiupo apačioje. 

Per kelias minutes rado studentei žodžius, posakius, 
frazės „muziką“. Po tokios nakties, kuri jau baigėsi, 
po šių kelių tyrimo valandų, būnant Marko Diupeira 
kailyje, tai buvo stačiai stebuklas. Keisčiausia, kad jis 
pasirinko žaismingą toną: nepaisant temos, nepaisant 
žiaurumo, studentė didžiavosi savo atradimais. 

Elizabetė papasakojo „savo“ susitikimą su teisminės 
medicinos specialistu. Apie nuskalautą Pernilės kūną. 
Venų tinklą: Gyvybės kelią. Rašydamas laišką, Markas 
atliko cenzūrą. Jis neparašė nė žodžio apie kitus žen- 
klus. Cukrų. Apnėją. Tėvą. 

Sistema ir toliau veikė dviem lygmenimis. 

Elizabetė atrasdavo kelią, Markas eidavo juo tolyn. 

Pasiuntė savo elektroninio pašto adresą. Jautėsi 
esantis galingas. Kol kas jis kontroliavo padėtį. Bet 
nepajėgė užslopinti nerimo dėl savo pasirinkto kelio: 
įsikūnyti į moterį, kad mintimis susitapatintų su vyru. 
Būti Elizabete, kad taptų Reverdi. Iš tiesų, gali susirgti 
šizofrenija. 

Su šia mintimi nė nenusirengęs jis užmigo savo lo- 
voje. 

Kai nubudo, nesuprato, kur esąs. Nors šviesa visą 
laiką degė, jo belangis kambarys nedavė jokio atsaky- 
mo. Tik kondicionieriaus zvimbesys darė įspūdį, kad jis 
stačiai pakliuvęs į reaktyvinio lėktuvo variklį. Pažvelgė 
į laikrodį: 18 valandų. Atsisėdo ant lovos ir abi rankas 
pridėjo prie kaktos. Galvą skėlė migrena. Liežuvis at- 
rodė didžiulis. Jis sušnibždėjo: „Kavos“. Bet užteko tik 
pamanyti, kad teks leistis žemyn, kuistis prie aparato, 
ir šleikštulys vėl sukilo. 

Pakėlė akis ir pamatė savo kompiuterį, padėtą ant 
apvalaus stalelio. 

Dėl visa pikta įjungė modemą. 

Kur: KVALA 2 - Gauta gegužės 23 d., 11h 2 min. 


Iš: sageOwanadoo.com 
Kam: lisbethevoila.fr 


Manoji Lize, 

Tu mane stiprini ir drąsini. 

Iš tų, kurie mėgino su manimi suartėti, rašyti man laiškus, 
uždavinėti klausimus, aš pasirinkau tave. Ir šiandien tuo džiau- 
giuosi. Esu įsitikinęs, kad būsi verta savo misijos. 

Tu radai Gyvybės kelią. Žinai, ko Jis ieško ir kuo Jis mėgsta 
gėrėtis. Taigi tu supratai, kad Jis ir aš - mes abu stovime už 
šventumo sienos. 

Kraujo sienos. 

Lize, mes keliaujame per mažai lankomą teritoriją. Pavo- 
jingą teritoriją, kur veikiame išvien su Dievu. Aš tau minėjau 
vieną Jeruzalės Biblijos skyrių, kur Viešpats primena, kad krau- 
jas yra siela. Toje pačioje šeštojoje strofoje yra pasakyta: „Kas 
lieja žmogaus kraują, tas turės žmogaus pralietą savo kraują“. 
Tik Dievas turi teisę jį pralieti. Tas, kuris pažeidžia šį įstatymą, 
tampa Viešpaties varžovu. 

Tas, paskui kurį tu eini, peržengė tą ribą. Jis metė iššūkį Die- 
vui ir ėmėsi atsakomybės už tą šiurkštų pažeidimą. Jei tu nori 
tai suprasti, turi dar paieškoti. Rituale slypi ir daugiau taisyklių. 
Labai tikslių etapų. Tu privalai suprasti, kaip jis veikia. Kaip Jis 
apnuogina sielą... 

Tu privalai rasti „Amžinybės gaires“. 

„Kurie skraido ir tarpsta“... 

Kilk aukščiau, manoji Lize. Ieškok danguje. Ir nepamiršk 
šios tiesos: tėra vienas būdas išvysti amžinybę: kelioms valan- 
doms ją sustabdyti. 

Mano širdis su tavimi. 

ŽAKAS 


Kavos. 
Kuo skubiausiai tos prakeiktos kavos. 
Nulipo laiptais prisilaikydamas sienų. Amžinybės 


gairės. Kurie skraido ir tarpsta. Reverdi darėsi vis pa- 
slaptingesnis. Ir Markas nujautė, kad šis neįžvelgiamas, 
nesuprantamas žodynas darysis nesuvokiamas. Kai tik 
žudikas kiek atvers savo pasaulio duris, žodžiai darysis 
vis labiau ezoteriški ir nesuprantami. 


Aprūpinimas Nescafė buvo sutvarkytas. Prisivar- 


vino rusvo skysčio ir paragavęs pamanė, ar ne geriau 

būtų išgėrus tos arbatos, kurią gėrė rytą. Sukiodamas 
savo plastikinį pailgą rakto laikiklį, jis galvoje apvertė 
Reverdi žodžius: „Ieškok danguje“. „Kilk aukščiau“. Pa- 
manė, kad tie žodžiai, be jų metaforinio skambėjimo, 
veikiausiai turėjo ir konkrečią reikšmę. 

Keliais šuoliais užlėkė laiptais. Atsivertė Malaizijos 
žemėlapį ir susirado aukštumas. Šioje jūros lygio šalyje 
aukštumų buvo ne kažin kiek. Rado Kameron Hailand- 
są - kalnų regioną, kuris driekėsi per 200 kilometrų 
į šiaurę nuo Kvala Lumpūro ir kurio aukštis viršijo 
1500 metrų. Tas pavadinimas jam buvo girdėtas. Pri- 
siminė, jog kažkas jau buvo kalbėjęs apie tą prabangų 
kurortą su moderniais viešbučiais ir golfo aikštelėmis. 
Markas pavartė vadovą ir rado savo prisiminimų pa- 
tvirtinimą. 

Ar Reverdi rodė jam šią kryptį? Ką galėjo veikti 
kalnuose nardymo mokytojas? Jam atėjo mintis patik- 
rinti savo prielaidą. Gal šiose aukštumose buvo įvykusi 
žmogžudystė ar dingęs žmogus? 

Paskambino į New Straits Times archyvus. Atsiliepė 
malonus moters balsas. Markas skambino, kad suži- 
notų darbo laiką ir konsultavimo sąlygas, bet nutarė 
išmėginti laimę telefonu. Prisistatė ir trumpai paaiškino 
savo prašymą, nenurodydamas sąsajų su Reverdi. Ar 
per pastaruosius keletą metų nebuvo pranešta apie 
žmogžudystę Kameron Hailandse? Ar apie paprasčiau- 
sią Žmogaus dingimą? 

Iš atminties archyvarė negalėjo pasakyti. Paprašė 
nedėti ragelio. Jis išgirdo klapsint kompiuterio klavišus, 
paskui paimamą ragelį: nebuvo nieko. Jau aštuoneri 
metai, kaip Kameron Hailandse nėra buvę jokio ženklo 


278 


nei apie žmogžudystę, nei apskritai apie kokį nors įvykį. 
O dėl ankstesnių metų reikėtų ieškoti kitur... 

Po kelių mandagių frazių Markas padėjo ragelį. Jo 
įsitikinimas nepaaiškinamai stiprėjo. Reverdi medžio- 
davo šiose aukštikalnėse. Ir greičiausiai bus palikęs savo 
pėdsakų. Aukštumose. Nutarė ryt rytą ten nusigauti. 

Tą akimirką pilvo gurguliavimas priminė, kad jis 
jau antrą dieną nieko nevalgęs. Tai ne kokia užgaida, 
o tikras bado streikas. Jis pasiėmė raktą ir užtrenkė 
kambario duris. 

Dienos šviesa jį apakino ir apsvaigino, o karštis at- 
ėmė jėgas. Markas pajuto drėkstančią odą, šlapius nuo 
prakaito plaukus. Jautėsi tarsi saunoje - su visais dra- 
bužiais. 

Viešbučio restorano terasos išsikišo į šaligatvius ir 
net įsiterpė į gatvę - automobiliai, lėtai važiuodami, tu- 
rėdavo apsukti stalus ir saugotis, kad besidarbuojančios 
šakutės nesuraižytų jų kėbulų. 

Markas užsisakė fried rice - klasikinį kinų virtuvės 
patiekalą. Jis dievino tokius ryžius, kuriuose pasislėpę 
daugybė skanėstų: krevetės, daržovės, migdolai, svogū- 
nai, omleto gabalėliai... Virta, troškinta, apkepta - visa 
tai virsdavo vientisu auksinės spalvos gardumynu. 

Kameron Hailandsas. 

Sulig kiekvienu kąsniu jis kartojo paskiemeniui tuos 
du žodžius. 

Ir neabejojo, kad ten jo laukė ženklas. 

Džalan Rušingas. 

Katinų kelias. 

Pagal jo planą tai buvo kelias, vedantis iš miesto. 
Anksti rytą Markas išsinuomojo automobilį - „Proto- 
ną:, įprastą mašiną Malaizijoje, su vairu kairėje pusėje. 
Jis prašvilpė pro didžiuosius pastatus centre ir pasuko 
šiaurės link. Vis tęsėsi priemiesčiai, parkai pramai- 
šiui su prabangiais kvartalais. Markas tolumoje išvydo 
brėkštančio ryto šviesoje besidriekiančias kalvas. 

Rado greitkelį, Express I, ir pasinėrė į naują pasau- 
lį, sukurtą iš tamsių kaučiukmedžių, kurių kamienai 
nuostabiai lygiomis eilėmis rikiavosi raudonžemyje. Ta 
kryptimi Markas nuvažiavo 150 kilometrų, čia pralenk- 
damas uolėtas iškilumas, čia indų šventyklas, išpuoštas 
miško šventės scenomis, čia mečetes žaliai glazūruotos 
keramikos kupolais. 

Idealus kraštovaizdis mąstyti. 

Tą patį rytą jis gavo žinią iš Žeromo. Archyvaras 
nieko nerado: jokių duomenų apie Reverdi gimdytoją, 
jokio ženklo, kad Žakas būtų kreipęsis į socialinę tar- 
nybą dėl savo tėvo. Aklavietė. 

Jis pasuko į 132-ąjį išvažiuojamąjį kelią Tapaho mies- 
to kryptimi, paskui perėjo į dviejų eilių vietinį kelią, kur 
visi elgėsi taip, tarsi važiuotų vienpusiu keliu. Artėjant 
kalvos platėjo, aukštėjo, kol pagaliau virto kalnais. 

Markas pastebėjo skydą KAMERON HAILAND- 
SAS. Jis jau norėjo ten įsukti, kai kitas užrašas privertė 
jį staigiai sustabdyti automobilį. IPOH: 20 kilometrų. 
Miestas, kuriame buvo psichiatrijos ligoninė. Iš čia 
buvo gauta vaizdajuostė su Reverdi. 


Markas tikėjosi pamatyti angliško stiliaus instituciją: 
akmens portalas, išpuoselėta veja, balti pastatai. O iš- 
vydo gigantišką pataisos darbų koloniją, miestą mieste, 
aptvertą spygliuota viela, apjuostą geležinkelio bėgiais 
ir turintį savo geležinkelio stotį. 

Pirma valanda dienos. Nepaisant to, kad buvo šeš- 
tadienis, darbas, regis, virte virė. Slaugantis personalas 
grįžo papietavęs. Markui teko ilgai laukti, kol govėda 
dviratininkų, motociklininkų, automobilių vairuotojų 
ir pėsčiųjų pradingo po betono arka - tikras kinų dar- 
bininkų antplūdis po pietų pertraukos. 

Jis stebėjo žmonių judėjimą ir greitai nustatė, kur yra 
administracinis centras, išsidriekęs per ištisą kvartalą ir 
įsikūręs atokiau. Laukdamas atsakingo asmens, Markas 
dairėsi pro langus po apylinkę, plačią lygumą, su iš- 
barstytais pilkšvais pastatais ir dirbamos žemės laukais. 
Numanė, kad čia praktikuojama laisvosios psichiatrijos 
rūšis, kur pacientai gyvena bendruomenėje ir tampa 
žemės ūkio darbininkais ar amatininkais. 

Pagaliau direktorius jį priėmė. Abejingo veido indas 
didžiulėmis tarsi lakuotomis akimis. Markas paaiškino: 

Prancūzija, tyrimas, Reverdi. Ilgokai tylėjęs, žmogus 
iškvietė telefonu daktarę Rabadžą Mohd Norman, me- 
dikę, gydžiusią Žaką Reverdi. 

Po kelių minučių durys atsivėrė ir pasirodė moteris, 
kurią Markas buvo pastebėjęs vaizdajuostėje. Buvo ap- 
sivilkusi smėlio spalvos suknelę ir apsigobusi tos pačios 
spalvos tudungu. Panėšėjo į deginto molio statulą, ku- 
rios vienintelei galvai buvo suteikta forma. 

Psichiatrė pasirodė ypač mėgstanti juokauti. Ji be 
paliovos laidė juokelius, patvirtindama savo žodžius 
plačia šypsena, kuri apnuogindavo jos blizgančius ar- 
kliškus dantis. 

— Siūlau apžvelgti valdas, - tarė ji. - Pakeliui ir pa- 
sikalbėsime. 

Jie pasileido per teritoriją Marko automobiliu. Pra- 
važiavo gyvulių fermas, žaidimų aikšteles. Šios vietos 
gyventojai turėjo plačiausias galimybes. Daktarė Nor- 
man pateikė skaičius - čia buvo 2 tūkstančiai pacien- 
tų, viename korpuse gyveno septyniasdešimt penki, 
vienam žemdirbystės padaliniui teko penkiasdešimt 
ligonių... 

- Artėjame prie saugomo kvartalo. 

Jie įvažiavo į aptvertą, atidžiai stebimą zoną: sargy- 
bos bokšteliai, kampiniai stulpai, spygliuota viela ir visi 
grotuoti langai. Tikra koncentracijos stovykla. Tik kad 
grotos dažytos žaliai ir labai įvairių ornamentų, prime- 
nančių mečetės išpjaustinėtus langų rišinius. 

Šalia mašinų stovėjimo aikštelės Markas pastebė- 
jo pirmuosius pacientus, klaidžiojančius po pievelę: 
juodi, rudaodžiai, visi trumpai kirpti. Ir visi dėvėjo 
žalius ilgus marškinius, tokius, kokius vilkėjo Reverdi 

kasetėje. Svilinančioje saulėje visi atrodė dar juodesni. 
Veidai plokšti, žvilgsniai bereikšmiai, tarsi šviesos pa- 
glemžti. 

Pastato langai išėjo į platų kiemą. Aplink jį ėjo ga- 
lerija, apkraštuota arkadų; ji vedė į koridorius, kabi- 
netus, sales. Tinkuotos sienos, kadaise dažytos, buvo 
suskilinėjusios, nublukusios, apsilaupiusios nuo lietaus 
ir karščio. 

Jie slinko vienu koridoriumi, kur vis kartojosi užra- 
šas: FORENSIC WARD. Markas jau tiksliai neprisiminė 
tų žodžių reikšmės, bet jie turėjo kažką bendra su teis- 
mine medicina. Užkliuvo už rašomojo stalo, paprasto 
medinio stalo, priremto prie sienos, šalia jo ant žemės 
riogsojo ilgiausia rietuvė sukrautų pageltusių aplankų 
su ligonių bylomis. 

Vieną pacientą apklausinėjo medikas, saugomas sar- 
gybinio. Sėdėdami abiejose stalo pusėse, jie aiškiai pa- 
siskirstę: iš vienos pusės baltas chalatas, iš kitos - ant- 
rankiai. Daktarė Norman, stačiai malonios šypsenos 
įsikūnijimas, persimetė su gydytoju keliais žodžiais 
malajų kalba, paskui atsisuko į Marką: 

— Naujai patekęs. Alžyrietis. Atrodo, kalba prancū- 
ziškai. 

Ji pasilenkė ir tarė nuteistajam angliškai, rodydama 
į Marką: 

- Šis ponas iš Paryžiaus. Jei norite, galite kalbėti su 
juo prancūziškai. 

- No way, - atkirto alžyrietis. 

Jo veidas buvo vieni kaulai. Akys įdubusios. Markas 
pastebėjo, kad prie kojų jam buvo prirakintos grandi- 
nės. Psichiatrė pasidavė: 

— Kaip sau norite, maniau, kad jums ne pro šalį atsi- 
palaiduoti. 

Markas ėjo jai iš paskos, kai išgirdo „šeimininke“... Iš- 
girdęs prancūzišką žodį, sustojo. Alžyrietis jam šypsojo- 
si, rodydamas gražią kreivų dantų kolekciją. Jo akys degė 
iš po antakių. Jis maktelėjo galva į psichiatrės pusę: 

- Šitąją, kai aš patvarkysiu jos putę, kartu sudorosi- 
me. - Jis jam mirktelėjo. - Tau geriau kepta ar virta? 

Markas nuėjo netaręs nė žodžio. „Kepta ar virta?“ 
Nieko sau. Pasivijo psichikos specialistę, kuri jau suko į 
kairę. Jie pasiekė valgyklą, paskui įsmuko į kitą korido- 
rių su skląsčiais uždarytomis kameromis. Visur tuščia. 
Gale sargybinis jiems atidarė dar vienas duris. 

Jie įėjo į didelę salę, skendinčią prietemoje. Užuo- 
laidos buvo užtrauktos. Markas gerokai pasimarkstė, 
kol pagaliau nustatė, kas čia per vieta. Milžiniškas mie- 
gamasis, prikimštas lėtai besisukančių ventiliatorių, 
turintis mažiausiai penkiasdešimt lovų, pastatytų prie 
sienų. Čia viešpatavo taika ir ramybė. Kažkur tyliai vei- 
kė televizorius. Žmonės miegojo. Kiti slankiojo vienas 
paskui kitą centrine alėja vos vilkdami kojas. Jie vilkėjo 
jau ne žalias tunikas, o įprastus drabužius. 

- Jie laukia savo paleidimo? 

— Priešingai, tie niekad neišeis. Jie paliesti amoko. 

— Ko? 

- Amoko. Taip Malaizijoje vadinama beprotybė, žu- 
dymo manija. Tas jaunuolis, kurį ten matote trikota- 
žiniais marškinėliais, išbadė savo mažai dukrelei akis, 
kad daugiau nežiūrėtų televizoriaus. O kitas, ana ten, 
nužudė savo žmoną, ją ketvirčiavo ir išmetė gabalais 
pro langą iš ketvirto aukšto. Tas, toliau... 

— Manau, kad supratau. 

Norman šypsena nušvietė veidą, apnuogindama 
dantis. 

- Jūs labai supratingas. Aš jau 20 metų čia dirbu ir 
tai ne visada suprantu. 

Dar paėjo. Ji spaudinėjo rankas, laidė šypsenas, pa- 
lenkdama šydą, jautėsi kaip namie. Tikra UNESCO 
ambasadorė. Gale salės užuolaida slėpė kitą kambarį. 
Informacijos skyrių, kur vietoj lovų buvo pristatyta 
daugybė ekranų. Kampe riogsojo audeklu užtiesta sofa: 
jie ir susėdo ant jos vienas šalia kito. Pacientai įbe- 
dė į juos akis, nedrįsdami prisiartinti, apeidami juos 
dideliu ratu. 

— Nuo pat doktorato rašymo pradžios, - kalbėjo mo- 
teris, - tyrinėju amok reiškinį. Vakaruose jūs jau seniai 
tokias sąvokas, kaip apsėdimas ar raganavimas, pakeitė- 
te terminais isterija ir šizofrenija. Malaizijoje tai ne taip 
paprasta. Visi sutinka, kad amok, kalbant medicinine 
kalba, atitinka demencijos priepuolį. Bet kiekvienas taip 
pat įsitikinęs, kad prie ligos prisideda ir demonai. 

Ji plačiai mostelėjo ranka: 

— Mes visada jungiame psichiatriją ir tikėjimą. Beje, 
niekur nepasakyta, kad tai mažiau efektyvu nei klasiki- 
nis požiūris. Kol pacientas tiki velniais, jį apsėdusiais, 
galima sakyti, kad jie egzistuoja, ar ne? Protas tėra tam 
tikra sąmonės nustatyta tvarka. Visa yra tikra, nes visa 
yra suvokiniai... 

Markas toliau labai įdėmiai nebesiklausė, bet leidosi 
liūliuojamas šito švelnaus balso, šios neišnykstamos 
šypsenos. Jis vos nepamiršo Reverdi. Įbesti pacientų 
žvilgsniai jį sugrąžino į tikrovę: 

— Tai jis buvo... laikomas čia? 

- Žakas? Taip. Paskutiniąsias dienas. 

Ji ištarė jo vardą angliškai: „Džekas“. 

- Pagal jus, Žakas buvo ištiktas... amoko? 

- Jis veikė ištiktas priepuolio, dėl to neverta abejoti. 
Tačiau, manyčiau, jis niekada neprarasdavo kontrolės. 
Jis nebuvo išprotėjęs. 

- Jis suvokė, ką daro? 

- Veikiau, sakyčiau, kad veikė diktuojamas vienos 
savo sąmonių. 

- Šizofrenikas? 

Ji pakėlė abi plaštakas tarsi sakydama: „Ne taip grei- 
tai“. 

- Mums visiems būdingas asmenybės susidvejini- 
mas. Labiau ar silpniau išreikštas. 

- Tai galime sakyti, kad Reverdi, nužudęs Pernilę 
Mozensen, ir apnėjos pasaulio čempionas yra vienas 
ir tas pats Žmogus. 

Ji patogiau įsitaisė ant kanapos, abejingu žvilgsniu 
stebėdama pacientus, kurie stovėjo lyg stabo ištikti. 

- Žmogaus sąmonė nėra vientisas branduolys. Tai 
veikiau ratas. Galimybių laukas. Loterija, kai įsuki ratą 
ir jis kartkartėmis sustoja ant kurio nors skaičiaus. 
Žmogžudystė - vienas Džeko skaičių. 

Markas nutarė daktarei Norman atidengti kortas. Jis 
priminė vaizdajuosetę. Daktarės šypsena dingo: 

— Kas jums ją davė? 

Jis neatsakė. Psichiatrė neatlyžo: 

- Alangas, ar ne? Nesuprantu, kodėl mūsų geriausias 
kriminalinės patologijos ekspertas toks prietranka... - 
Ji dėbtelėjo į jį. - Ir kokios jūsų išvados? 

— Mano išvados? 

— Taip, ką jūs pamanėte apie tą sceną? 

Idealus momentas išpešti jos hipotezes: 

— Manau, kad Reverdi apsisaugo griebdamasis ap- 
nėjos. 

- Tiksliai taip. Bet nuo ko? 

— Nuo kitų. Ir nuo paties savęs. Savo beprotybės. 

Psichiatrės veidas vėl nušvito šypsena: 

- Jūs teisus. Džekas naudoja apnėją kaip šarvus. 
Nuo žmonių, kurie jam neduoda ramybės. Nuo šizo- 
frenijos. 

- Jūs pati ką tik pavartojote tą žodį. 

- Aš norėjau įrodyti jūsų nuomonės santykinumą. 
Bet aišku viena, kad Džeką kankina asmenybės susi- 
dvejinimas. Ta kita ar net kelios nori užimti Žako Re- 
verdi vietą, o jis nenori jos užleisti. Oficialusis, tikrasis 
Reverdi. Jūs turbūt žinote jo gyvenimo istoriją, ar ne? 

- Atmintinai. 

- Tai valingo žmogaus istorija. Uolos istorija. Jis vi- 
sada pasiekdavo visa, ko norėdavo. Džekas ėjo absoliu- 
čiai tiesia linija. Tas tiesumas atvirkščiai proporcingas 
jį persekiojančiai susiskaidymo grėsmei. 

Markas tikėjo šios diagnozės teisingumu. Tai buvo 
akivaizdu ir galvoje jam po truputį šviesėjo. 

- Dabar, - tęsė ji, - pakalbėkime apie apnėją. Aš 
išstudijavau šią sporto šaką. Norėjau suprasti, kodėl 
Džekas įsitikinęs, kad tokia būklė jį apsaugo. Be abejo, 
čia egzistuoja fizinė autonomija. Tuo momentu jam ne- 
reikia išorinio pasaulio. Bet yra kitas dalykas, gilesnis. 
Ar žinote, kas vyksta organizme, kai žmogus paliauja 
kvėpavęs? 

Markas pajuto išplėstų amokų akių žvilgsnius, su- 
bestus į juos. 

— Na, į kraują nebepatenka deguonis, jis... 

— Kūnas atsiduria pavojuje. Priešingai visiems įpras- 
tiems teiginiams apie pilnatvę ir ramybę, apnėja sukelia 
įtampą, nerimo būseną. Organizmas susitelkia į save 
patį. Kraujagyslių susiaurėjimo refleksas ima veikti 
rankas ir kojas. Kraujas su deguonies atsarga teka at- 
gal link gyvybiškai svarbių organų: širdies, plaučių, 
smegenų. Neįmanoma įsivaizduoti stipresnio susitel- 
kimo. Žmogus tiesiogine žodžio prasme virsta kietu 
branduoliu. Su gyvybinėmis jėgomis centre. Būtent 
to ir ieško Reverdi. Jis stato užtvaras vidiniams demo- 
nams... Bet, manyčiau, apie šį reiškinį galima kalbėti 
plačiau ir pereiti prie žudymų. 

Markas krūptelėjo: 

- Žudymų? 

- Prisiminkite, ką jis padarė jaunajai danei? Ištekino 
visą tos vargšės kraują. Manau, kad tokiais atvejais nu- 
sikaltimo scena virsta tam tikra jo paties ekspansija. 
Jis išstato savo būtį toje erdvėje ir ten sukelia kraujo 
plūsmą, kad pats geriau apsisaugotų. Visiškai taip pat 
hemoglobinas teka širdies ir plaučių link, į jo kūno 
gilumą. 

- Kaip jūs galėtumėte tai įrodyti? 

- Norėčiau užduoti jums vieną klausimą, - užuot 
atsakiusi, metė ji. - Pamenate paskutinius jo žodžius 
toje vaizdajuostėje? 

Markas nedvejodamas ištarė prancūziškai: „Slėpkis 
greičiau, tėtė ateina“. 

Ji lėtai palingavo šydu pridengta galva: 

— Galbūt tai prisiminimas. Trauma. O gal haliu- 
cinacija. Aš taip ir neišsiaiškinau to siužeto. Aišku 
viena. Jo savigyna „įsijungia“ su simbolinio tėvo pa- 
sirodymu. Štai didžiausia grėsmė: tėvo asmenybė. Ir 
jis bijo, kad toji asmenybė neįlįstų į jį. Jis bijo virsti 
savo tėvu. 

Psichiatrė dėstė esminius dalykus tarsi dėlionę, bet 
ne taip, kaip būtų daręs Markas. Jis paprieštaravo: 

- Kiek aš žinau, Žakas Reverdi nepažinojo savo tėvo. 
Kaip galėjo bijoti jo atėjimo? Ar jo įtakos? 

— Būtent tai aš ir noriu pasakyti: jo nebuvimas yra 
svarbus. Nes tada tėvo figūra gali įgyti visų veidų, visų 
asmenybių bruožus. Ši polimorfinė esatis yra Džeko 
šizofrenijos šaltinis. Jis bijo būti savo tėvu. Tai yra, bet 
kas gali tapti bet kuo. Priepuolių metu jo egzistavimas 
tampa klaustuku, žiojėjančia praraja. 

Markas staiga suprato, kur suka Norman: 

- Jūs manote, kad tos galimos figūros galėtų būti 
negatyvios? 

- Jos visada negatyvios. 

- Jos galėtų būti nusikalstamos? 

Psichiatrė pasitraukė arčiau kanapos ranktūrio, kad 
atsitolintų nuo Marko ir geriau į jį įsižiūrėtų: 

- Žakas Reverdi įsitikinęs, kad jo tėvas buvo nusi- 
kaltėlis. Jis žudo tada, kai nebepajėgia apsiginti nuo 
to įsitikinimo. Kai jo nebegali apginti apnėja. Tada į 
Žako vidų įsigauna tėvas. Jis ištirpsta savajame „aš“, 
kaip kraujyje ištirpsta nuodai. 

- Nesuprantu. Jūs ką tik pasakėte, kad žudymas, 
priešingai, yra apsaugos ritualas. 

Ji ironiškai atrėžė: 

- Visa tuo pat metu, mano brangusis... - Paskutinius 
žodžius ištarė prancūziškai. - Džekas šaukiasi aukos 
kraujo, kad sustiprintų savo tvirtovę, nelyginant vai- 
kas, kuris stato smėlio pilis šalia banguojančios jūros. 
Bet jau per vėlu. Banga čia pat. Ji viską sugriauna. Jo 
nusikalstamas aktas - įrodymas, kad „tėtė“ atėjo... 
Kiekviena jo žmogžudystė yra panikos ir susitaikymo 
su likimu mišinys. Pasipriešinimas ir nuolankumas. 

Markas valandėlę mąstė. Tos išvados sutapo su jo 
paties hipotezėmis, iki šiol prastai apibrėžtomis. Tą aki- 
mirką jis suprato kitą tiesą, tokią akivaizdžią, kai sekė 
Reverdi gyvenimo chronologiją. Iki 14 metų nuo tos 
grėsmės jį apsaugojo motina. Kai ji nusižudė, jaunuolis 
liko be nieko, kaip stovi, be jokios apsaugos ir būdavo 
atakuojamas grėsmingos tėvo figūros... Jis trumpai 
išdėstė tą prielaidą balsiai. Psichiatrė patvirtino: 

— Daug ką būtų galima pasakyti ir apie motinos 
netektį... Tai antroji trauma, kuri paveikė Reverdi as- 
menybę. Ta išdavystė, nes Džekas laiko motinos savi- 
žudybę išdavyste, buvo kibirkštis, kuri uždegė nusi- 
kaltimų ugnį. 

Marko kūnu perbėgo šiurpuliai: 

— Norite pasakyti, kad jis žudo nuo pat paauglys- 
tės? 

- Ne. Perėjimas prie veiksmo visada reikalauja laiko. 
Jūs esate specialistas. Žinote statistiką: žudikai mania- 
kai paprastai pradeda savo pražūtingus žygius būdami 
25 metų. Manau, Džeko duomenys atitinka tą taisyklę. 
Tėvo neturėjimas ir motinos išdavystė „išvešėjo jame 
lyg navikas ir pavertė jį plėšrūnu. Jis žudo tik tam, kad 
supanašėtų su tėvu ir atkeršytų motinai. Jis nekenčia 

moterų. Visos — išdavikės. Jis nori jas matyti „krau- 
juojančias“. 

Šis žodis priminė Markui kitą faktą: Monika Reverdi 
persipjovė venas. „Džekas“ atkūrė pirmąją išdavystę. 
Jam kilo klausimas: 

— Kodėl jūs jį paleidote be nieko, be gydymo, be 
pagalbos? 

— Ne, jis gydomas Kanaroje, ir vienas iš mūsų psi- 
chiatrų kartą per savaitę ten nuvažiuoja. 

Daktarė Norman žvilgtelėjo į laikrodį ir atsistojo. 
Pasimatymas baigtas. Jie ėjo durų link. Amokai ne- 
paliaudami juos sekė savo didžiulėmis degančiomis 
akimis. Tarpdury psichiatrė jo paklausė: 

- Galiu jums užduoti ... asmeninį klausimą? 

Jis linktelėjo galva, mėgindamas nusišypsoti, bet 
baimingas nerimas suparalyžiavo veidą. 

- Ar buvote užmezgęs ryšį su Reverdi? 

— Ne, - sumelavo Markas. - Jis atsisako duoti in- 
terviu. 

Moteris suėmė jį už rankų. 

- Jei kada jums pavyks su juo bent kiek suartėti ir 
pakalbėti, laikykitės savo pažadų. - Prie šių žodžių 
ji pridūrė šypseną, tarsi sušvelnindama perspėjimą. 
— Niekada jo neišduokite. Tai vienintelis dalykas, kurio 
Reverdi negalėtų jums atleisti. 

Jis nepakentė futbolo. 

Kamuolys sviedžiamas šuniui, ne žmogui. Jis žiūrėjo, 
sėdėdamas ant stadiono kalinių darbo suolelio, kaip kiti 
nuteistieji žaidžia ryngtynėse. Jie rėkavo, daužė, lakstė 
paskui tą „spirdalą“. Dešimtą valandą ryto, kai saulė 
jau slegia ištisomis tonomis. Tikri kvėšos! 

Žiūrėdamas į aikštę, Žakas prisiminė savo sporto 
šaką. Nieko panašaus į šitų nesusitupėjėlių sportą. 
Apnėja įdavė raktą nuo pasaulio, kuris buvo ne jūros 
gilybėse, kaip daugelis manė, bet kitur. 

Paprastai jis niekada negrįždavo prie nardymo pri- 
siminimų. Pirma, nenorėjo išgyventi jokios melancho- 
lijos. Bet taip pat ir todėl, kad, prisilietęs prie paviršiaus, 
neišniekintų gilybių. Bet šiandien jis buvo džiaugs- 
mingos nuotaikos ir užmerktomis akimis leidosi į re- 
miniscencijų žaidimą. Mechaniškai linktelėjo galvą, 
duodamas ženklą, kad nuleistų lyną. 

Po sekundės jis jau vandenyje. Aplink sukunkuliavo 
oro burbulėliai. Paskui iškilo didžiulė žydra sustingusi 
masė, kur nardė pulkai žuvų - žvynų ir šviesos debesys. 

Žvilgsnis žemyn: po kojomis tiesėsi begalinis horizon- 
tas. Bet lyno svoris jį jau traukė kitų pojūčių link. 

Netoli 10 metrų. Slėgis suspaudžia visą kūną. Kas 
dešimt metrų vienam kvadratiniam centimetrui tenka 
vienas papildomas kilogramas. Per varžybas no limits 
nardytojas su švino pasvarais leidžiasi 2 metrų per se- 
kundę greičiu. Giluma jį tiesiog įtraukia. Vandenynas 
virš jo užsidaro. 

Artėja prie 20 metrų. Žakas nepaliaudamas pučia į 
nosies gnybtą, kad kompensuotų slėgį, kuris vis didėja. 
Negailestingas spaudimas persmelkia kūną, veikia visus 
raumenis, organus. Kai artėji prie 27 metrų ribos, plau- 
čiai susitraukia į du kumščius, juose oras maksimaliai 
suspaustas. 

Netoli 30 metrų. Šviesa tolsta. Vyrauja žydruma. 
Ryški. Stabili. Bet jokios baimės. Jokio negerumo. Prie- 
šingai: vandens masė išdalijo paskutines deguonies 
daleles visam kraujo apytakos ratui. Organizmas sotus, 
patenkintas, ramus. 


Arterijos ir venos sudaro vieną ir tą patį sarbaka- 
ną*, per kurį jūra pro epidermį nepaliaudama pučia 
deguonį. Kūnas funkcionuoja uždaru ratu. Visiškai 
nepriklausomai. 

Artėja prie 50 metrų. Indigo spalva. Kad pasiektum 
tą ribą, užtenka kelių sekundžių, ir toliau laikas jau 
nebeskaičiuojamas. Paprastai manoma, kad apneistui 
laikas be galo daug reiškia, sukelia paniką. Netiesa, 
apnėja nuneša už laiko ribos. 


* Ilgas vamzdelis, per kurį, pučiant orą, leidžiamos strėlės. 

Netoli 60 metrų. Jo širdis dabar plaka 20 dūžių per 
minutę greičiu, tuo tarpu normaliomis sąlygomis žmo- 
gaus pulsas - 70 dūžių per mintutę. Apriboti kūno 
judesius... Mažinti deguonies sunaudojimą... Gyventi 
vien vidiniais ištekliais... Visiškoje autarkijoje, patam- 
syje ir šaltyje... 

Jis klausosi vandenyno, su juo artimiausiai susiliejęs. 
Dar vienas naujas pojūtis - jūros tyla. Tokiame gylyje 
beribio dugno masė spaudžia, kristalizuoja visus garsus 
ir juos transformuoja į materialų, peršviečiamą objektą 
stiklinėmis briaunomis. 

Jau netrukus 80 metrų. Jūros pilvas. Nėrimo pabaiga. 
Jis pasiekia rekordą. Tamsoje galima buvo užčiuopti 
lentelę. Ribos lentelę. Uždraustos ribos lentelę. Paskui 
bus metas paleisti lyną ir išskleisti parašiutą kilimui į 
viršų. Bet, be pasiekto rekordo, reikėjo atlikti dar vieną 
veiksmą. 

Netoli 100 metrų. Pagaliau tamsu. Platūs nebūties 
toliai. Tuo tarpu jo būklė nuostabiausia. Nebuvo nei 
pasimetęs, nei pagautas išnykimo baimės. Priešingai, 
jis ypač ryškiai jautė savo esatį. Šioje keistoje vienatvėje 
buvo metas atverti duris. 

Pereiti į kitą jūros pusę. 

Nė kalbos apie galimybę suklysti, klaidžioti tamsy- 
bėje, kuri jį supo. Durų čia nebuvo. Akys, priešingai, 
turėjo nukrypti į vidų. Į save. Tokia nardytojo paslaptis: 
paskutinės durys, vedančios į šviesą, buvo įtaisytos 
pačioje sąmonės gilybėje.... 

Staiga jis išsižiojo įkvėpti saulės prisodrinto oro. 
Buvo netoli sinkopės, tiek stipriai jį buvo paveikęs prisi- 
minimas. Sumirksėjo ir nustėręs grįžo į tikrovę. Plikai 

nupjauta gelsvos spalvos pieva, kurią čia vadino „sta- 
dionu “. Aplink spygliuotos vielos, sargybinių bokšteliai, 
nedažyto medžio suolai, sustatyti vietoje tribūnų. Ir tie 
patrakėliai, lakstantys paskui sviedinį. 

Jis šyptelėjo. Šiandien jam buvo miela į juos žiūrėti. 
Jis juos mylėjo. Visus. Be išimties. Prisiminimai jį su- 
taikė su dabartimi. 

Ypač jam kėlė dvasią kita būtybė. 

Elizabetė. 

Nuo to laiko, kai gavo iš jos žinią, jis tapo geresnis. 

Savo likime jis rado paslėptą logiką. Likus kelioms 
savaitėms iki jo mirties, kalbant keliautojo žodžiais, jis 
sutiko meilę. Ši moteris ne tokia kaip kitos. Ji, be jokių 
abejonių, turėjo daug švarumo ir nekaltumo, bet kartu 
ir tikrų tamsumų, kurios jai leido jį perprasti. Ir žengti 
jo pėdsakais pirmyn, be baimės ir prietarų. 

Instinktyviai jis jautė, kad galėtų ją mylėti, mylėti 
tokią, kokia ji yra. Jos nuskaistinti, kaip darydavo su 
kitomis, nebuvo būtina. Ji priėmė jo juodumą. Ji jau 
nujautė Melo spalvą. Štai kodėl ji verta jo. Štai kodėl ji 
supras jo kūrybą. 

Prieš keletą valandų jai pavyko išvysti paskutinės 
šventovės - Pernilės Mozensen kūno - vaizdus. Ji at- 
spėjo, kas buvo įvykę. Jau padarė prielaidą dėl ritualinių 
veiksmų. Būtent tai, ko jis savo kantriu darbu siekė. Jis 
jau neabejojo, kad Elizabetei pavyks prisikasti iki galo 
ir sužinoti tiesą. 

Po kelių dienų ji ras Amžinybės gaires. 

Paskiau liks kiti etapai. 

Iki Jo. 

Jis taip pat negalėjo atsidžiaugti, kokia efektyvi — 

menkomis sąnaudomis - jų susisiekimo sistema. Jam 
nesudarė nė menkiausio keblumo panaudoti savo mi- 
niatiūrinę elektroninę užrašų knygelę. Iš pradžių ją 
buvo manęs prijungti prie mobiliojo telefono, bet pri- 
žiūrėtojai puolė persekioti - ne be karcerininkų malo- 
nės. Tada jis grįžo prie savo pirminės idėjos. Apnuo- 
ginti ligoninės vidaus telefoninio ryšio laidus, paskui iš 
šio tinklo atskirti išorinius kabelius ir prie jų prijungti 
savo aparatą. Tokiu būdu jis perėjo prie nepagaunamų 
ryšio signalų. Ryšio, kuris oficialiai neegzistavo. 

Pagaliau jis didelės talpos serveryje Wanadoo ne- 
mokamai atidarė elektroninio pašto dėžutę. Niekas, 
išskyrus Elizabetę, šio adreso nežinojo. Jis galėjo siųsti 
ir gauti žinučių, kiek tik nori - tinklo išvadų buvo mi- 
lijonai. Slapto, technologinio ir nematomo romantizmo 
apraiška. 

Kaliniai vis dar laidė gerkles, mėgindami sėkmin- 
gai pasiųsti kamuolį į vartus. Jie maurojo malajiškai, 
kiniškai, angliškai. Kalbų maišalynė, tokia pat kaip ir 
jų galvose. Priešingai, jo mintys ir jo troškimai jam 
pasirodė įstabaus tyrumo. 

Jis leido mintims nuklysti į šoną. Prieš akis stojo ki- 
tas prisiminimas. Apie vieną juodai baltą filmą, kurį jis 
matė paauglystės metais Marselio filmotekoje. Robero 
Bresono Pickpocket*. Istorija apie žmogų, kuris pano- 
ro gyventi nepaisydamas įstatymų. Paprastai banditų 
veiksmai vaizduojami kaip paslaptingi, užslėpti, žemi. 
O čia vagies nueitas kelias nušviestas kaip išaukštinti 
ieškojimai, kaip malonės kelias. Rydamas akimis tuos 


* Kišenvagis (angl.). 


296 


vaizdus, Žakas kaipmat suprato, kad jo likimas bus toks 
pat. Ir analogija tęsiasi iki šiol. 

Bresono filme vagis savo kelyje sutinka moterį. Jis 
neiškart pamato joje mylimąją. Užsispyręs eiti keliu vie- 
nas. Bet paskutinėje scenoje, kai jį areštuoja, jis šnibžda 
savo draugužei pro pasimatymų kambario grotas: „O, 
Žana, kokiu keistu keliu man teko eiti, kad sutikčiau 
tave...“ 

Pasirausė kišenėse, ištraukė Elizabetės fotografiją 
ir pakartojo: „Kokiu keistu keliu man teko eiti, kad 
sutikčiau tave“. 

Susizgribo, kad prakalbo garsiai. Tučtuojau pasigai- 
lėjo savo silpnumo. Nė viena mintis neturi prasmukti 
pro jo lūpas. Jo slaptasis pasaulis buvo tarsi uolų grotos, 
kurių piešiniai bemat suyra pagavę oro. 

Šalia sugirgždėjo suolas. Prisėdo Erikas. Reverdi 
įbruko nuotrauką į kišenę. 

— Reikia su tavim pasikalbėti. 

Žakas pamanė apie neteisėtą prekybą vaistais, kurią 
ligoninėje buvo perėmęs į savo rankas. 

— Nesijaudink dėl vaistų. Atiduosiu tavo užsaky- 
mą. 

— Gerai. Bet atėjau pakalbėti apie kitką. 

- Ką? 

- Ramaną. 

Žakas atsiduso: tas niekšų niekšas buvo visų pokal- 
bių leitmotyvas. Šėtonas, kuris apsėdo visų protus. 

- Kas gi dar? 

Kiškio lūpa nutaisė konspiratoriaus miną ir prisi- 
slinko arčiau. Skruostikauliai buvo įdubę, - sakytum, 
kažkas būtų pasidarbavęs plaktuku. 

- Eina kalbos, kad jis serga AIDS. 

- Prieš mėnesį visi kinai sirgo paukščių gripu. 

— Aš kalbu rimtai, Reverdi. Tikrino jo kraują, kaip 
ir mūsų visų. Jo rezultatai buvo teigiami. Jis dabar juos 
užkrečia. 

— Ką? 

- Vaikėzus iš E bloko. Tuos nepilnamečius. 

Reverdi vėl atsiduso. Kanaroje visi, regis, įsitikinę, 
kad tik jis, „didysis Žakas“ tegali stoti prieš Rama- 
ną. Instinktyviai prisiminė Elizabetę. Negali būti nė 
kalbos apie pajudėjimą. Jis privalo likti pavyzdingas 
kalinys ir gyventi, mintimis nusikeldamas šalia savo 
mylimosios. 

- Čia ne mano pupos. 

- Juk tai mažiai. Jis verčia juos čiulpti. Apdoroja jų 
pasturgalius be prezervatyvo. Tas bjaurybė visus juos 
pribaigs. 

- Aš nieko negaliu padaryti. 

Erikas dar arčiau prisikišo. Jo kvėpavimas atsida- 
vė puvėsių smarve. Žakas įsivaizdavo jo liežuvį kaip 
dvėselieną. Nykštukas tarė - pusiau rimtai, pusiau 
ironiškai: 

- Tu čia šeimininkas, Reverdi. Negali leisti, kad tokie 
dalykai dėtųsi tavo valdose. 

Meilikavimas buvo negrabus, bet žodis „šeimi- 
ninkas“ suveikė. Jis niekino save, kad dar neprarado 
jautrumo tokios rūšies tuštybei. Ypač šioje išsigimėlių 
karalijoje. Bet Erikas buvo teisus: sargybinis buvo pa- 
smerktas mirti. Nuo tos akimirkos, kai jis privertė jį, 
taip, jį, gremžti nuo visų sienų prakaitą. Tiksliai nuo 
tos sekundės, kai jis jį privertė atsiklaupti. Nė viena 

žmogiškoji būtybė, kuri buvo kada nors jį pažeminusi, 
negalėdavo likti gyva. 

Tai kodėl nepaspartinus veiksmo ir neišgelbėjus ke- 
leto berniūkščių? Viena mintis jam nušvietė protą. Į 
savo sprendimą jis įtrauks Elizabetę: „Kai ji ras Gaires, 
tarė sau, aš jai įteiksiu Ramano kailį“. 

- Palūkėkim keletą dienų, - tarė jis. - Negalima 
veikti nepasiruošus. 

Kameron Hailandsas buvo Malaizijos garsenybė. 
Kokį beatsiverstum kelionių vadovą, būtinai rasi il- 
giausią aprašymą, skirtą šiam regionui. Malajiečiams 
šios žemės įkūnija rojaus vaizdinį, nes jos atveria ste- 
buklą - vėsą. Daugiau nei 1,5 kilometro aukštyje ne- 
būdavo drėgnų musonų ir alinančios kaitros. O virš 
rūkų juostos būdavo netgi šalta. 

Anglai pirmieji kolonizavo šias aukštikalnes: pristatė 
pilių, rengė kriketo aikšteles, veisė arbatos plantacijas 
ir draudė čia pasirodyti malajiečiams. Kai pagaliau 
kolonizatoriai išsikraustė, turtingieji vietos gyventojai 
užėmė jų vietą, savo ruožtu statydami prabangius vieš- 
bučius, rengdami golfo aikšteles ir iki šiol naikindami 
neįžengiamas girias. 

Nes kelias į žaliąjį rojų ėjo per džiungles. 

Markas dabar važiavo keliu po aukštais lapijos skliau- 
tais. Vingiuoto kelio dešinėje, darydamas posūkius, 
žvilgsniu atsimušdavo į stačias uolas, apaugusias liano- 
mis, kairėje kvapą gniaužė smaragdinė bedugnė. Kelias 
į viršų vingiavo vis statesniais posūkiais; apačioje vos 
galėjai įžiūrėti nuvažiuoto asfaltuoto kelio siūlelį. 

Markas iš anksto mėgavosi tuo pirmuoju savo susi- 
tikimu su vešlia girios augmenija. Išjungė savo protono 
kondicionierių ir važiavo atvirais langeliais, jausdamas 
vėsą, kuri sulig kiekvienu posūkiu vis stipriau jautėsi. 
Kartais užsimerkdavo, tiesiog sklendė, ieškojo žodžių 
glostantiems uoslę kvapams įvardyti. Iš tikrųjų jis im- 
provizavo, kartodamas kaip maldą žodžius, kuriuos 
buvo išskaitęs kelionių vadove: palmės, kokosmedžiai, 
tualangai, orchidėjos, raflezijos... 

Bet kartais jo palaimingą būseną sutrikdydavo po- 
kalbio su daktare Norman nuotrupos. „Niekada jo neiš- 
duokite. Tai vienintelis dalykas, kurio jis negalėtų jums 
atleisti . Tada apimdavo baimė, ir šaltis į jį įsismelkdavo 
giliau nei aukštikalnių vėsa. Mintyse vis kilo klausimas: 
pavojinga? O gal ne? Negi Reverdi galėjo atspėti jo ma- 
chinacijas? Tarkim, kad atsitiko blogiausia - atsiskleidė 
apgavystė - kuo jis tada rizikuotų? Žudikas už grotų ir 
iš esmės jau nuteistas. 

Kelias vis kilo. Pasirodė pirmieji Britų imperijos 
ženklai. Pirmiausia - arbatos plantacijos. Krūmeliai, 
susodinti terasomis tvarkinguose žemės sklypeliuose, 
skleidė drėgmės, beveik pelėsių, kvapą. Iš tolo augalai 
atrodė nelyginant senųjų rūmų aukštai, įsiterpę į Ža- 
liuosius plotus. Kartais tie arbatkrūmiai atrodė rusvi, 
prisispaudę vienas prie kito, apmirę. O kartais jie bliz- 
gėdavo tarsi putų pyragėliai - lengvi ir spindintys. 

Paskui ėmė rodytis viešbučiai. Baltos pilys su juodo- 
mis karkasinėmis sienomis, su puoštais vitražais langais 
ir pilkšvu žvyru pabarstytais kiemais - tikrasis british 
stilius. Netrukus atsivėrė džiunglės - neperžengiamos, 
nepaliestos civilizacijos. Galėjai pamanyti, kad sapnuoji. 

O paskui vėl golfo aikštelė. Arba prabangus viešbutis 
su turkišku baseinu... 

Markas turėjo būti kirtęs 1,5 kilometro aukščio ribą, 
kai pamatė pirmuosius lūšnelių kaimus. Gidai jų gy- 
ventojus apibūdindavo kaip Orang-Asli, pažodžiui būtų 
„ištakų liaudis“. Miškų žmonės su raiščiais ant klubų, 
kurie pragyvendavo su sarbakanais rankose tarp namų 
statybos aikštelių ir keliauninkų visureigių. 

Jis pristabdė ir suprato, kad tie žmonės tėra dar vie- 
nas turistų lankymo objektas. Vietoj klubaraiščių jie 
dėvėjo Reebok marškinėlius, o jų sarbakanai jau seniai 
buvo pakeisti į radijo antenas. Sutūpę prie savo lūšnų, 
jie pardavinėjo miško gėrybes: medų, gėlių daigus, 
skarabėjus ir skorpionus, prismeigtus ant kartono ga- 
balų. 

Tuo metu iš džiunglėmis apaugusios kalvos pasirodė 
grupelė čiabuvių. Jie rankose laikė kažkokius įrankius. 
Markas juos pasivijo ir pamatė ilgas medines karteles, 
kurias jie nešėsi ant pečių. Tinkleliai drugiams gaudyti. 
Be abejo, tai dar vienas regiono ypatumas... 

Staigiai sustabdė automobilį. 

Ieškok arčiau dangaus. 

Gairės, kurios skraidžioja ir tarpsta. 

Drugeliai! 


Vos įvažiavus į pirmąjį miestuką, Renglė, ir akį už- 
metus į krautuvėles, prielaidos pasiteisino: drugeliai 
buvo regiono užsiėmimas. Jis įėjo į vieną parduotu- 
vę ir išsiaiškino: Kameron Hailandse veisėsi vietinės 
aukštikalnes mėgstančios drugelių rūšys, kurių grožis 
pasaulyje neprilygstamas. 

Leidosi vėl į kelią. Tanah Ratoje - 2 kilometrų aukš- 
tyje - jis rado kinų restoraną ir įsitaisė salės gale. Trečia 
valanda dienos, o viduje nė vieno lankytojo. Užsisakė 
kavos. Drugeliai. Jis negalėjo išmesti tos minties iš gal- 
vos. „Ieškok arčiau dangaus.“ „Gairės, kurios skraido ir 
tarpsta, - čia Reverdi žodžiai galėjo tikti. 

Palengva gurkšnodamas rusvą putotą gėrimą, atsi- 
duodantį Žavelio vandeniu, jis įsivaizdavo mirtinas iš- 
sigimėliškas apeigas su drugeliais. Pasivaideno Reverdi, 
dedantis tuos vabzdžius ant kraujais aptekusių moterų; 
šie plaka spalvotais sparneliais žaizdas, o jis stebi tas 
plazdančias jo įpjovimų glamones. 

Prisiminė vieną detalę. Didelis gliukozės kiekis. Re- 
verdi vertė Pernilę Mozensen ryti saldžius produktus. 
Kad pritrauktų drugelius? 

Užsisakė antrą puodelį. Galvoje šmėstelėjo viena 
išlyga. Toji hipotezė priminė Tomo Hario romaną Avi- 
nėlių tylėjimas, kur žudikas prikišdavo chrizalidžių į 
savo aukų gerkles. Beje, Markas buvo įsitikinęs, kad 
Reverdi nesinaudojo jokia įtaka. Niekada jis nebūtų 
sėmęsis įkvėpimo iš kito nusikaltimo. O ypač iš ro- 
mano. Detektyvo, kuris, jo akimis žiūrint, yra gryna 
nesąmonė. Tada kas? 

Sėdėdamas menkai apšviestoje salėje, terasos apačio- 
je jis matė pagrindinę miestelio gatvę. Visur viešpata- 
vo stilių mišinys: azijietiškos parduotuvės, kolonijinio 
stiliaus namai, o greta buvo šalė, kalnuotų vietovių 
gyvenamieji namai, - Tanah Rata buvo panašus į kai- 
melį Alpių papėdėje. 


y ao 


rų savo veršenikes... Nerūpestingi suaugusieji, padidinę 

„ištakų“ kiekį: malajiečiai, kinai, indai. Ir turistai, sutei- 
kiantys egzotikos gaidelę. Žvilgsnį pristabdė ties dviem 
jaunomis moterimis, šviesiaplaukėmis ir rausvaskruos- 
tėmis, griozdiškais batais ir milžiniškomis kuprinėmis 
ant pečių. Jo įsitikinimas dar labiau sustiprėjo. 

Reverdi buvo čia atsibastęs. 

Jis yra medžiojęs šiose aukštikalnėse. 

Pakilo ir užsimokėjo. 

Drugeliai - reikia patikrinti. 


Užėjo į įrėminimo dirbtuves, kur drugeliai dedami 
po stiklu. Su įprastu abejingumu uždavė klausimus. 
Kinų darbininkai teikėsi vos pakelti akis nuo darbo. 
Patraukė atakuoti miesto prieigų, kur šiltnamiuose au- 
ginami paslaptingi augalai - vieninteliai, kuriais minta 
pačių gražiausių drugelių veislių lėliukės. Vėl nesėkmė. 
Visi atpažino Žaką Reverdi iš nuotraukos, bet matę jį 
buvo viename iš laikraščių. Jis užkopė į miesto aukštu- 
tinę dalį, paskambino į duris, už kurių gyveno turtingi 
kinų pirkliai, besiverčiantys urmo prekyba, tie, kurie 
išvežiodavo po pasaulį drugelius, vabzdžius ir reptilijas. 
Tie patys nieko gera nežadantys atsakymai: niekas nie- 
kada nebuvo sutikęs Reverdi. 

18 valandą Markas puolė ieškoti viešbučio. Buvo 
toks nusivaręs, kad bijojo dar kartą pasijusti nugalėtas. 
Prieblanda painiojo jo mintis. Užgriuvo abejonės. Re- 
verdi kalbėjo apie aukštį, ir šit jis priėjo kalną. Paskiau 
jis sumanė filmą apie tuos drugius. Visa tai nieko gera 
nedavė... 

Miesto viešbučiai buvo pilni. Markas nusitrenkė į 
Tanah Ratos apylinkes. Rado baltai tinkuotą pilį, su 

kuorais, apžėlusią gebenėmis, su aukštais židiniais ir 
skėčiais, kurie savo baltai juodais dryžiais puikavosi 
terasoje. Lake House. 

Indas priėmimo kambaryje paklausė pabrėžtinai 
britišku akcentu: 

- Jums prireiks įrangos? 

— Man įrangos? 

— Jūs ne gaudytojas? Ne drugelių gaudytojas? 

— Anaiptol. 

Tamsus veidas nušvito mergiška šypsena: 

- Atleiskite. Mes jau turime čia vieną prancūzą. La- 
bai žinomą gaudytoją. Todėl ir pamaniau... 

Markas sumetė. Gaudytojas. Prancūzas. Miškas. Ne- 
aiškiai, bet šis žmogus jį artino prie Reverdi. Nutarė 
išbandyti sėkmę. Paskutinį kartą šiandien. 

- Tas gaudytojas jau grįžo? 

Portjė nutaisė pašaipią miną: 

- Priešingai, jis ką tik išvyko. 

— Šeštą valandą vakaro? 

- Pone, mes kalbame apie naktinius drugius. 

Žalioji valanda. 

Tai buvo žodžiai, užėję jam ant liežuvio, kai jis iš- 
lipo iš automobilio. Laikėsi indo nurodymų: važiuoti 
keliu iki skydo, nurodančio „liuteronų misiją, paskui 
traukti pirmyn keliuku, apaugusiu vešlia augalija. Pa- 
važiavo 300 metrų ir toliau automobiliu judėti nebuvo 
įmanoma. Kelias pasibaigė kalvos šlaite, priešais vėrėsi 
vaizdas į džiunglių sieną, kylančią terasomis, kuri bai- 
gėsi virš galvos. 

Žalioji valanda. 

Metas, kai po medžiais išsilieja šešėliai. Kai visa, 
regis, susivienija tam, kad giria užsnūstų, ji, priešingai, 
prabunda. Markas buvo sužavėtas. Triukšmas aplinkui 
slopo. Jau su pertrūkiais tratėjo kastanjetės, girdėjosi 
ploni švilpesiai, duslus džeržgesys: tai ant šakų smagi- 
nosi nematomų paukščių kohortos. Retkartėmis įsi- 
terpdavo kiti garsai, greit užgęstantys: praskrendančių 
varnų sparnų šnaresys, kažkokio paukščio nuskarde- 
nimas, panašus į juoką, kuris tučtuojau nutilo, vos jį 
išgirdus. O toliau, užpakalinėse šio skambaus choro 

eilėse, pratisai skimbčiojo žolynai - švendrės, palmių 
lapai ir paparčiai, kurie augo abipus kelio ir kvietė jį 
tarsi bangos panirti į jų glėbį. 

Jis leidosi į kelią. Durininkas buvo sakęs: „Palaukite 
nakties ir rasite pagal šviesą“. Naktinis medžiotojas 
naudojo prožektorius. Markas leidosi kalvos atšlaite. 
Vėjas darėsi dygus. Jis pasikėlė striukės apykaklę ir 
patraukė gilyn. 

Žolės, medžiai judėjo, virpėjo, lingavo, tarsi apimti 
ilgesingo jaudulio, susidūrę su vaiduokliu. Visi girios 
pojūčiai atsivėrė. Markas negalėjo suprasti to pagyvė- 
jimo priežasties. Ko laukė džiunglės? Kodėl jos taip 
atgijo? 

Tada prapliupo lyti. 

Iš pradžių nukrito keletas lašų. Paskui lietus ėmė 
šniokšti tolygiai, užgoždamas paukščių riksmus. Miš- 
kas, ištroškęs, išdžiovintas dienos kaitros, išsekusiais 
nuo pragariško karščio syvais, pabudo gerti. 

O jis vis leidosi žemyn. Iš žalios tankmės išniro te- 
niso kortas. Dar vienas paradoksas: jis manė susiliejąs 
su primityvaus pasaulio gyvenimu, o šit, susiduria su 
visur esančiais civilizacijos pėdsakais. Tik gana „aptriu- 
šusi versija“. Nukritę lapai, lianos, gebenės viešpatavo 
ten, kur kadaise buvo įrengtas tinklas ir matėsi aikštės 
ribų Žymės. 

Apėjo esplanadą. Ir tada užgriuvo tikra liūtis. Mar- 
kas nepanoro ieškoti priebėgos. Priešingai, jis žings- 
niavo toliau bedugnės pakraščiu, susižavėjęs žvelgė 
į džiunglių iškilusias šaknis, kurios mirguliavo po jo 
kojomis. Lapija nūnai tamsavo it didžiulė banga, vir- 
pėdama lietuje ir virsdama žalsva puta. Visa augalija 

ritosi ir siūbavo, žėrėjo, traškėjo, išryškindama savo 
žalumą, kuri jau nebuvo spalva, o riksmas. 

Dar kiek paėjo ir išvydo upę. Instinktyviai atsigręžė: 
tamsa buvo nutrynusi jo kelio žymes. Jokio tako, jokio 
teniso korto, jokio automobilio... Tik neaiški dekoraci- 
ja, tarsi naktis būtų jam atsukusi nugarą. „Rasite pagal 
šviesą . Aplinkui nė menkiausio šviesos taškelio. 

Nusprendė perbristi upę, orientuodamasis į akmenų 
brastą, kurią neaiškiai išskyrė tamsoje, už kelių metrų, 
į kairę nuo savęs. Kai pasiekė kitą krantą, permirkęs 
iki juosmens, prietema buvo užbaigusi savo darbą. Jis 
apčiuopomis kiek pakėblino pirmyn, keikdamas save, 
kad nepasiėmė žibinto, kai pasigirdo balsas: 

— Whats going on? Who is here? 

Apstulbęs Markas išlemeno keletą žodžių prancū- 
ziškai. Jam teatsakė tyla. Paskui netikėtai, kai negalėjai 
to numanyti, baltos šviesos pliūpsnis aptaškė medžius 
operacinės prožektorių galingumu. 

Markas prisidengė ranka akis. Markstydamasis pa- 
matė maždaug dviejų metrų aukštyje ryškios šviesos 
stačiakampį - be jokios dėmelės ar plyšio. Tuo pat 
metu išgirdo generatoriaus burzgimą. Ant drobės, nes 
tai buvo balto audeklo stačiakampis, ištemptas ant me- 
talinio rėmo, išdygo siluetas, apsisiautęs skraiste nuo 
lietaus. 

Žmogus priėjo ir prancūziškai tarė: 

— Užsidėkite. 

Ištiesė saulės akinius. Jis pats po gobtuvu nešiojo 
akinius su gyvsidabrio stiklais. 

— Mano šviesoje per daug ultravioletinių spindulių. 
Tenka apsisaugoti. 

Markas pasibalnojo akinius ir pamatė spąstus, ku- 
riuose jau knibždėte knibždėjo vabzdžių. 

— Nežinia, kodėl juos traukia šviesa. Manoma, kad 
jie laiko atskaitos taškais žvaigždes ir todėl puola prie 
menkiausio šviesos šaltinio. Dėl to šie vabzdžiai ima 
elgtis neįprastai. Žinote, kad jie turi daugybę tūkstančių 
akių? O ką jūs čia veikiate? Domina drugeliai? 

Markas nutarė atverti kortas: 

- Aš esu žurnalistas. Mano specializacija - krimina- 
liniai įvykiai. Tiriu Žako Reverdi nusikaltimą. 

Gaudytojas susižavėjęs švilptelėjo. 

- Jūs visai pasiutote, kad ryžotės atsibelsti iki ma- 
nęs. 

Markas kiek apšilo po savo permirkusiais skudurais. 
Taigi vyras pažinojo Reverdi. Markas tiesiai paklausė: 

- Kokie buvo jūsų santykiai? 

Entomologas priėjo prie ištemptos drobės. Stačia- 
kampis jau patamsėjo nuo vabzdžių, čežančių, šnaran- 
čių, besikabinančių į audeklą savo mažytėmis kibiomis 
kojelėmis. 

— Buvome daugybę kartų susitikę, - tarė jis, atsargiai 
paimdamas pilką drugelį. Aplink jį siautė dūzgiantis 
debesis vapsvų, bičių ir uodų. 

— Kur? 

- Čia. Miške. 

— Naktį? 

- Taip, naktį. Jis klajodavo, kaip ir aš. 

Markui per kūną perbėgo šiurpuliai. Jis matė Rever- 
di: grakštus, tylus, tykantis. Nežinojo, kodėl, bet regėjo 
jį su nardytojo hidrokostiumu. Juoda oda, matinė ir 
kartu blizganti. Pantera. 

— Jis gaudė drugelius? 

— Nemanau, ne. Aš jo niekad nemačiau su įranga. 

Drėgname ore pasklido stiprus amoniako kvapas. 
Gaudytojas laikė rankose plastikinį indą. Panardino 
drugį į skystį. Drugys klykė - Markui pasirodė, kad 
tai haliucinacija. Žmogus užspaudė kamštelį šypso- 
damas: 

- Tai sfinksas. Vienas iš žinomiausių naktinių drugių 
rūšių. Acherontia atropos. Sfinksas „kaukolė“. Jį taip 
praminė dėl ornamento ant sparnų. Jis šaukia ir ne- 
dvejodamas atakuoja avilius su medumi. Prisimenate 
Avinėlių tylėjimą? Tai drugelis, kurį žudikas kišdavo į 
savo aukų gerkles. 

Ir vėl Avinėlių tylėjimas. Ne, tikrai ne, jis nejautė, 
kad tai būtų teisingas kelias. Reverdi pamišimas žu- 
dyti buvo išskirtinis. Markas mosavo rankomis, kad 
atbaidytų vabzdžius. 

- Amoniakas... - Sušnibždėjo gaudytojas. - Jis juos 
veikia kaip narkotikas prieš egzekuciją. 

Ištraukė švirkštą. Markas nesąmoningai nusuko gal- 
vą. Ant drobės tumulai padarėlių galynėjosi su liūties 
šuorais. 

— Kojis galėjo ieškoti miške, kaip jūs manote? 

Žmogus užkimšo butelį su auka ir pakišo po skraiste. 

— Nežinau. Be abejo, kokio ypatingo vabzdžio. Kokio 
reto egzemplioriaus. 

- Jis niekada apie tai nekalbėjo? 

— Ne. 

- Ojums nekyla jokių minčių? 

— Vienu metu maniau, kad jis dirba su tam tikromis 
dieninėmis rūšimis, kurių lėliukės minta bambukais. 

— Kodėl? 

— Nes ne kartą mačiau jį tarp tų medžių. Bet iš tik- 
rųjų jis ieškojo kitko. Taip ir nesužinojau, ko. 

— Koks jis buvo? Noriu pasakyti - apskritai? 

Gaudytojas nedvejodamas atsakė: 

- Simpatiškas. Kartais išgerdavome dienai auštant 
viešbutyje. Jis sakydavo, kad jam reikia šviesos „pa- 
matyti“ mišką. Kad jis paliaudavo kvėpuoti, kai ar- 
tindavosi prie savo grobio. Jis buvo ypatingas... Bet 
greičiau cool. - Nutilo ir atrodė mąstąs. - Ar tiesa, ką 
rašo laikraščiai? 

Markas neatsakė - skraidančios torpedos sustiprino 
savo ataką. Jis kovojo su nenugalimu noru bėgti, kiek 
kojos įkabina. Žmogus tęsė, tarsi jo mintimis grįždamas 
prie pradėto pokalbio: 

— Man regis, jis pūtė miglą į akis: gaudė ne jisai. 

- O kas? 

— Orang-Asli. Tikri žinovai. Jis tik turėjo jiems nu- 
rodyti padarus, kurių jam reikėjo, ir šie leisdavosi jų 
ieškoti. 

- Aš galėčiau jų paklausinėti? 

— Ne. Jie nekalba angliškai. Dauguma, jau spėję pri- 
silakti nuo pat ryto, dvaklinėja visą dieną nieko nesu- 
vokdami. O dėl suradimo tiksliai tų, kurie lenkė nugarą 
Reverdi... 

- Yra kita išeitis? 

Gaudytojas čiupo kitą sfinksą ant savo „vaisingosios“ 
drobės. 

- Eikite pas Vong Fatą. Vieną iš kinų prekijų. 

Markas vis mastagavo rankomis. Juodos snaigės su- 
kosi aplink jo galvą. 

— Aš jų šiandien buvau sutikęs. - Jis purtėsi, spjau- 
dėsi, mėgindamas nepraryti vabzdžio. - Nė vienas ne- 
pažinojo Reverdi. 

— O tas jį pažįsta. Jis visus pažįsta. Tai jų vadas. Gy- 
vena Tanah Ratos aukštikalnėse. Didžiulė vila ant polių. 
Jūs negalėjote praeidamas jos nematyti. 

Markas pajuto nekantrą žmogaus, kuris nepaliau- 
damas stebi savo grobį. Bet jis uždavė dar vieną - pas- 
kutinį klausimą: 

— Drugelius traukia cukrus? 

— Ne, greičiau, druska. 

— Druska? 

- Žinau čia keletą sūrių šaltinių, kur suskrenda gra- 
žiausi drugiai. Jus tai domina? 

Susikurta scena - drugeliai, čiulpiantys moterų pa- 
saldintą kraują, - išnyko. 

— Ne, ačiū. 

Jis nusiėmė saulės akinius ir grąžino gaudytojui. Tik 
tada suvokė, kad elektros šviesa prigeso. Kai žvilgsnis 
užkliudė už audeklo pastatytą prožektorių, pamatė, kad 
lempa visa apgulta vabzdžių. Juodas, judantis kiautas 
klijavosi ant karšto stiklo. Ant gaudytojo veido taip pat 
knibždėte knibždėjo gyvos rausvos raukšlės. 

Jis sumurmėjo keletą padėkos žodžių ir nusirito 
šlaitu žemyn. 

nys ant polių, rusvai nudažytas, stovėjo ant kalvos viršū- 
nės, iškilusios virš viso miesto. Skambindamas Markas 
pastebėjo priešais telefono laidus, kertančius dangų, 
kelio kaspiną, kuris, leidžiantis žemyn, vis siaurėjo. Tai 
jam priminė San Franciską ir jo stačias gatves. 

Vartai į sodybą atsidarė. Jo paprašė palaukti mažame 
niūriame kiemelyje. Tik viena cemento plokštė, padėta 
prie turkiško baseino, ne ką didesnio už šulinį. Tik 
vienas medis, augantis šalia tvoros grotelių. Jo šaknys 
suskaldė akmenį ir prasiskverbė po rausvos spalvos su- 
pamuoju krėslu. Drugelių gaudytojas neklydo: Markas 
nebuvo lankęsis pas šį prekiautoją. 

Metalinės dėžutės buvo išrikiuotos išilgai sienų. 
Konservų, dažų skardinės ūžė, drebėjo ir turėjo ne- 
malonią savybę judėjo į priekį pačios. Markui visai 
nesunku buvo įsivaizduoti, kas jų viduje knibždėjo. 
Praėjusią naktį, po „ekspedicijos“ į girią, jo sapnus 
aplankė vapsvos ir širšės. Dar buvo ir butelių, sklidinų 
medaus, ir stiklainių su bičių vašku. 

- Ko jums reikia? 

Tonas buvo nesvetingas. Vong Fatas atsistojo įsirė- 
męs į stiklines duris, šalia supamojo krėslo. Jam galėjo 
būti 60 metų, bet jo amžiaus, kaip ir visų kinų, nenu- 
spėsi: nė menkiausios raukšlės, nė vieno žilo plauko. 
Veidas rauplėtas kaip apelsino žievė. Nieko, kas bent 
kiek išduotų, kas jis per vienas. 

Markas atsiprašė (buvo sekmadienis) ir paaiškino 
gražiausia anglų kalba vizito priežastis. Tyrimas. Le 
Limier. Žakas Reverdi. 

- Aš nieko nepasakysiu. 

Jis buvo vertas pagarbos už tiesumą. Keletas sekun- 
džių praėjo slogioje tyloje, paženklintoje traškiu zvim- 
besiu, sklindančiu iš skardinių. Markui neatėjo jokia 
išganinga mintis - trūko energijos. Jis tarė menkai 
įtikinamu tonu: 

- Klausykite... Aš sukoriau 12 tūkstančių kilometrų 
if... 

— Nė žodžio apie tą žmogų. Iki pasimatymo, pone. 

Ūžesys aplink juos garsėjo, tarsi vabzdžiai būtų pa- 
jutę savo šeimininko pyktį. Markas beviltiškai numojo 
ranka ir apsisuko išeiti. Paskui staigiai grįžo atgal: 

— Maldauju jūsų. Tai man labai svarbu. 

— Aš neturiu ką jums pasakyti. Jei turėčiau, tą pa- 
daryčiau savo krašto policijoje. 

Markas pajuto intonacijoje užslėptą gaidą. Per dau- 
gybę interviu jis girdėdavo balsų tembrus, intonacijų 
pokyčius. Pasąmonės kalba visada būdavo juntama. Ir 
prekijo vabzdžiais balso tonas bylojo visiškai priešingai. 
Kalbėti policijoje - paskutinis dalykas, ko jis norėtų. 
Markas pamėgino griebtis šantažo: 

- Tada eikime ten drauge. Jūs kalbėsite Tanah Ratos 
policijos skyriuje. 

Vyras sviedė į jį įsiutusį žvilgsnį: 

— Iki pasimatymo. 

Jis pasuko prie vartų ir suėmė grotelių rankeną. Mar- 
kas jį pasivijo ir užstojo kelią: 

- Labai gerai. Aš ten eisiu vienas ir grįšiu su jais. 

Pirštai mėšlungiškai įsikibo į groteles. 

— Ko jūs norite? 

Balsas jau ne toks agresyvus. 

— Visko, ką žinote apie Reverdi. Ką jis pirkdavo ir 
kodėl. Prisiekiu, kad pokalbis liks tarp mūsų. 

- Tarp mūsų? Ir tai sako žurnalistas? 

Saulė jau aukštai. Markas atsistojo po medžiu ieš- 
kodamas šešėlio. 

- Aš apie tai kalbėsiu tik savo straipsnyje. Informa- 
cijos šaltinių neminėsiu. 

- Kokią garantiją man galėtumėte duoti? 

- Blaivaus proto garantiją. Mano skaitytojai - pran- 
cūzai. Jie domisi Žaku Reverdi, o ne Vong Fatu. Jūsų 
vardas niekam nieko nesakytų. 

Prekijas vis dar nepaleido grotelių, bet kūnas atsipa- 
laidavo. Markas intuityviai jautė, kad jis nebepajudės iš 
vietos. Visa vyks čia, per kelias minutes. Jis tučtuojau 
puolė atakuoti: 

— Ką jūs pardavėte Reverdi? 

— Negaliu to sakyti. 

- Bijote būti apkaltintas bendrininkavimu? 

Vong Fatas pažvelgė į jį nustebęs. 

— Ne tai. Nieko panašaus. 

— Tai ko tada bijote? 

Žmogus neatitraukdamas akių stebeilijo į žemę. Virš 
jų krito lapijos šešėlis ir virpčiojo ant jo rauplėto veido. 

— Dėl savo sūnaus. 

- Jūsų sūnaus? 

Markas nieko nesuprato. 

- Savo sūnaus. - Jis parodė į namą, baseiną, skardi- 
nes, kurios vis dar krūpčiojo. - Visus skorpionus, visus 
drugelius pardavinėdavau tik dėl jo. Kad jis turėtų visa, 
kas geriausia. Privačios mokyklos. Teisės fakultetas 
Didžiojoje Britanijoje... 

Jis nutilo. Savo kalėjime gyvūnėliai atrodė taip pat 
aprimę. Kaip ir jų šeimininkas. 

— Mano sūnus niekam tikęs. Blogas žmogus. 

- Blogas? 

Sulig ta mintimi jo veidas, regis, susiraukšlėjo. Leng- 
vi šešėliai sudarė kontrastą veido ryžtingumui. Markas 
užmetė akį į šakas: jos buvo aptūptos pailgų žalsvų 
vabzdžių, panašių į šakeles. Nepaaiškinamai jam nu- 
švito galvoje tų padarėlių pavadinimas: gyvalazdės. Iš 
kur toks žinojimas? 

Vong Fatas pakartojo: 

- Blogos paskatos. 

Markas nesuprato, koks ryšys su Žaku Reverdi. Bet 
reikėjo leisti žmogui atsiverti. 

— Mes gyvename šalyje, kur kai kurie dalykai leng- 
viau pasiekiami nei kitur... Už kelis ringitus galima 
patenkinti daug troškimų. Tailande dar blogiau. Sauja 
batų, ir viskas tavo. 

Žmogus nutilo. Jis kalbėjo tarsi pats sau, Markas lyg 


w-- aso 


jo veidu. 

— Grįžęs iš Anglijos, mano sūnus vis dažniau ir daž- 
niau važiuodavo į šiaurę, prie Tailando sienos. Kartą aš 
jį pasekiau. Radau visus viešnamius, kuriuose jis lanky- 
davosi. Apklausinėjau tauke - kinus, kuriems priklauso 
tokios įstaigos. Apie mano sūnaus skonį, kam jis teikia 
pirmenybę. Tai, ką sužinojau, man sukėlė siaubą. 

Vėl tyla, tik litaurų pianissimo šviesios dėželės dugne, 
tik vos pastebimas jos pasislinkimas. 

- Iš pradžių jis paprasčiausiai ieškojo nekaltų mer- 
gelių... - Jis kreivai šyptelėjo mėšlungio perkreipto- 
mis lūpomis. - Tai šlykštu, bet mūsų krašte tai įprasta. 
Ypač dėl AIDS. Be to, hanojiečiai mergaites laiko jau- 
nystės šaltiniu. Bet ne tai domino mano sūnų. Nieku 
gyvu. 

O vabzdžiai vis piešė ant jo rusvos odos siaubingą 
eskizą. 

- Jis gėrė jų kraują. - Žmogus įbedė savo akis į Mar- 
ką, tarsi rodytų, kad nebijo jo smerkimo. - Jis atimdavo 
joms nekaltybę ir gerdavo jų kraują. 

Markas prisiminė Alango įtarimą: Reverdi - vam- 
pyras. Taip pat prisiminė tuos klausimus, kuriuos jis 
buvo uždavęs Elizabetei: mėnesinių kraujas, nekaltybės 
kraujas. Ne. Jis tuo netikėjo. O Vong Fatas kalbėjo ne- 
sustodamas, pagautas įkarščio. 

- Aš sužinojau dalykų, keliančių dar didesnį pasi- 
šlykštėjimą. Jis prašydavo kitų merginų jam parinkti 
naudotų prezervatyvų. Ir reikalaudavo, kad ant jo šla- 
pintųsi. Kad perrištų jo lytį, ir jis negalėtų patirti orgaz- 
mo. Liepdavo mergaičiukėms daryti tokius dalykus, ko 
nedrįsčiau jums pakartoti. Supratau, kad savo seansams 
jis vogdavo skorpionus, gyvates. O mergytėms - po 10 

metų. Jis keldavo siaubą visiems pasienio viešnamiams. 
Ir už tai aš turėdavau mokėti! 

Vėl tyla. Saulė darėsi nepakenčiama. Prekijas, regis, 
to nejuto. 

— Kai grįžau į Tanah Ratą, aš jį pričiupau. Trūko 
žodžių. Tada spjoviau jam į veidą. Jis man nusišypsojo 
ir tarė: „Dar spjauk, aš dievinu“. Ėmiau jį pliekti. Bam- 
binti, kiek leidžia jėgos. 

Vong Fatas sunkiai nurijo ašaras. Markas nujautė, 
kad retai gali pamatyti kiną verkiant. 

— Aš nepajėgiau sustoti. Trankiau, trankiau... Prasi- 
veržė neįtikima neapykanta. Galėjai pamanyti, kad aš 
jo visada nekenčiau. 

Jis netikėtai šyptelėjo, prisiminęs sugriauto savo gy- 
venimo sceną. | 

- Kai palioviau jį tvatinęs, jis buvo apsipylęs kraujais. 
Išgirdau kažkokį ploną, tęsiamą garsą... Jis verkė. Mano 
berniukas verkė. Aš pribėgau. Visa mano neapykanta 
išgaravo. Apglėbiau jį ir - tada vos nenumiriau - jis 
juokėsi. Jis juokėsi! 

Vong Fatas nutilo, paskui spyrė į cikorijų dėželę, kuri 
mėtėsi netoliese: dangtelis atšoko ir išlaisvino stam- 
bius triragius, kurie pakilę nuskrido burgzdami tarsi 
malūnsparniai. 

- Tas niekšelis raitėsi, tenkindamas save. Mačiau jo 
rankas: abu kumščiai buvo prispausti tarpvietėje. Kai 
aš jį plūkiau, jis masturbavosi. 

Senis įbedė į Marką savo juodas akis su gelsvais 
apvadais: 

— Aš - paprastas žmogus, pone. Visada gyvenau su 
vabzdžiais. Visa, ką turiu, tai iš jų. Kaip galėčiau patei- 
sinti tokius nukrypimus? Aš jį išvijau. Tai - pabaisa. 

Stojo ilga tyla. Markas vis dar nesuprato, kodėl kinas 
leidosi į tokią išpažintį. Pastebėjo, kad gyvalazdės šok- 
čioja ant jo rankos. Bet nejudėjo, bijodamas pertraukti 
jo atvirą išsipasakojimą. 

- O Reverdi? Kas jį sieja su jūsų sūnumi? Jie pažinojo 
vienas kitą? 

— Mano sūnus šiandien dirba advokatu Kvala Lum- 
pūre. 

— Na, ir kas? 

- Mano sūnus - Žako Reverdi advokatas. Jis lyg ir 
teismo tarnautojas. Bet žinau, jis sumokėjo, kad tik 
gautų tą bylą. Tas žudikas jį užbūrė. 

Ir tada jo paties protas nušvito. Kaip jis iki šiol ne- 
atsitokėjo? Kaip jis nenustatė panašumo? Jisai, kuris 
siųsdavo laiškus „Džimiui Vong Fatui'? Vampyras buvo 
Žako Reverdi gynėjas. Staiga jam pasidarė baugu: Dži- 
mis buvo vienintelis žmogus, be jo paties, žinoma, ir 
Reverdi, žinojęs apie Elizabetės egzistavimą. Šįkart jis 
pakratė ranką, norėdamas nupurtyti vabzdžius. 

- Jis nuėjo pas Reverdi kaip mokinys pas savo mo- 
kytoją, - baigė kinas, - kad pasitobulintų blogio srityje. 
Aš nenoriu, kad žinotų, jog buvau sutikęs tą žmogžudį. 
Tai galėtų užtraukti mano sūnui įtarimų. 

Markas pajuto, kad prekijas savo išpažintį baigė taip 
ir neatskleidęs jam svarbiausio. 

- Bent jau galite pasakyti, ką jis iš jūsų pirkdavo? 

Prekybininkas papurtė galvą ir atidarė vartelius: 

— Ne. Noriu visa tai užmiršti. Dabar, kai žinau, kad 
Reverdi - žudikas, įtariu, ką jis daro su merginomis. 

— Ką? 

Vyriškis nusispjovė ant žemės: 

— Verčiau spjaukite. Tai protu nesuvokiama. 

Tiesa buvo čia pat, visai arti, bet jis žinojo, kad nie- 
kada jos nesužinos. 

— Maldauju... Kąjis iš jūsų pirkdavo? Pasakykite. Jei 
ne, eisiu pas farus, aš... 

— Eikite, kur tik norite. Man nusispjaut. Iš tikrų- 
jų, telaukiu vieno dalyko... kad pakartų Reverdi. Kuo 
greičiau. Kol jis dar nespėjo iš mano sūnaus padaryti 
žudiko. 

Prietemoje žibuliavo kelio juosta. 

Markas lėkė visu greičiu, nebesilaikydamas nei kai- 
rės, nei dešinės. Jautėsi pralaimėjęs. Reverdi jam buvo 
gerai nurodęs Kameron Hailandso kryptį. Būtent ten 
slypėjo paslaptis. Bet jis taip jos ir neatskleidė. Taip ir 
nerado „Amžinybės gairių“. 

Bergždžia kelionė. 

Ir negrįžtami padariniai. 

„Tu neturėsi teisės nė karto suklysti , - rašė Reverdi. 
Markas juto burnoje kartėlio skonį. Trinktelėjo ranka 
per vairą ir sutelkė dėmesį į kelią. 

Miškas tankėjo, horizonto linija liepsnojo. Visas 
peizažas tapo panašus į rausvą, tąsų likerį. Nelyginant 
pagreitintuose kino kadruose lėkė automobiliai - įkai- 
tusio metalo strėlės, jų vaizdas virpėjo ir šokčiojo. 
Buvo sekmadienio vakaras: grįžimas po savaitgalio — 
žaibuojanti versija. 

Ipoho apylinkėse, išvažiavus iš pagrindinės trasos 
ir pasukus į vietinį kelią, kur jam teko važiuoti rizi- 
kuojant gyvybe, įsivyravo visiškas chaosas. Kai darėsi 

visiškai tamsu, automobiliai lėkė nesilaikydami jokių 
atsargumo taisyklių. Jie važiavo dviem eilėmis dešinėje, 
kairėje, centre, kliudydami šonus, signalizuodami, kad 
pralaisvintų kelią, kurio nebuvo, kurio negalėjo būti. 

Suėmęs abiem rankomis vairą, Markas taikėsi apsi- 
sukti vos išvengdamas susidūrimų. Netrukus ochros 
spalvos dulkės patamsėjo ir tapo visai juodos. Judė- 
jimas sulėtėjo. Visi vos vilkosi. Ant asfalto - alyvos 
dėmės: avarija. Juosvi dūmai, konvulsingai kylantys į 
viršų, slėpė pragaro vaizdą. 

Automobilis išlėkė iš savo eilės ir trenkėsi į sunkve- 
žimį, kuris važiavo priešinga kryptimi. Dabar jis degė, 
įsirėžęs į sunkvežimį su puspriekabe. Klaiku įsivaiz- 
duoti perkirstą pusiau vairuotoją. Nieko nesimatė, bet 
tą liudijo kraujas, liepsnos, kvapai. Kaip visi kiti šios 
nelaimės liudininkai, Markas prisimerkė, kad nepa- 
matytų šiurpaus vaizdo... 

Pagalba dar neatvyko, ir daugelis vairuotojų vaikš- 
čiojo šalia plento įsikibę į mobiliuosius telefonus. 
Markas judėjo pirmyn. Su palengvėjimu pamanė, jog 
pravažiavo pavojingą zoną, kai staiga žolėje pamatė 
tamsuojantį kažkokį daiktą. 

Ranka. 

Atkirsta ranka, nublokšta už 20 metrų nuo susi- 
dūrimo vietos. 

Keletas vairuotojų ją pastebėjo, bet nė vienas nedrįso 
miantį ženklą. Matyt, reikėjo mesti savo tyrimą - mažai 
įtikima, kad tyrimas pats jį pamestų. Sklandė pavojaus 
nuojauta. Reikėjo baigti šią avantiūrą. Ir kuo greičiau 
grįžti į Paryžių. 

Tą akimirką jis suprato savo baimės priežastį. Mintis, 
dar miglota, kad Žakas Reverdi nebuvo vienas. Kad jo 
advokatas, klaikus iškrypėlis, galėjo sukurpti keršto 
planą už kalėjimo ribų. Kas atsitiktų, jei žudikas su- 
žinotų apgaulę? Jei jis paleistų savo „šunį įkandin 
apsišaukėlio? 

Jis padidino greitį ir nurūko neatsigręždamas. 


Savo viešbučio kambaryje atsidūrė 10 valandą va- 
karo. 

Be oro ir langų. Įjungė oro kondicionierių smarkiau- 
siu režimu ir iškraustė kišenes gaudžiant ventiliacijai. 
Burnoje dar laikėsi skrudintos mėsos kvapas. Jautėsi 
purvinas, išniekintas, persigėręs mirtimi ir dulkėmis. 

Ant apvalaus stalelio pasidėjo savo raktus, daktarės 
Norman, vabzdžių pardavėjų, kuriuos buvo sutikęs, 
vizitines korteles ir dar vieną, bet nesuprato, kieno, nes 
buvo parašyta kinų ideogramomis. 

Apvertė: kitoje pusėje parašyta lotyniškomis rai- 
dėmis. 

Pono Reimono vizitinė kortelė, kurią jam padavė 
išėjus iš Hard-Rock kavinės. Markas perskaitė eilutę po 
telefono numeriais: „Merginos pagal jūsų skonį . 

Kodėl ir ne? 

Kad nustelbtų mirties skonį, jam reikėjo šoko te- 
rapijos. 


Ji Markui iškart patiko. 

Nedidukė, atletiško kūno sudėjimo, priminė gim- 
nazistę. Plona juodo muslino suknelė leido aiškiai nu- 
manyti stiprias šlaunis, stačias krūtis. Nuo jos sklido 

juslinga energija, stiprus geismas, kuris gniaužė kvapą, 
džiovino burną. 

Nejaukiai pasijutusi, ji prisėdo ant vienintelio kam- 
baryje buvusio krėslo ir pasislėpė už savo plaukų. Jos 
veidas derėjo prie nedailiai nutašyto kūno: šiurkštūs 
bruožai, išsišovę skruostikauliai, akys nelyginant adatos 
plyšeliai. „Durklo grožis“, pamanė Markas. Bet jį buvo 
užvaldžiusi vaizduotė, o iš tikrųjų tai buvo paprastas 
valstietės snukelis. 

- Where do you come from? 

- Miam-Miam. 

- I'm sorry. I didn't get the name. Where do you come 
from? 

- Miam-Miam. 

Praėjo gera minutė, iki jis pagaliau suprato, kad ji čia 
atvykusi iš Mjanmos - tai naujas Birmos pavadinimas. 
Jis iš anksto užsimokėjo, ir nesusipratimų dar prisidė- 
jo. Jis svajojo pats nuvilkti jai suknelę ar bent švelniai 
pakelti ją iki tarpkojo, bet birmietė žaibo greičiu pati 
nusirengė, nelyginant mergaičių rūbinėje prieš plau- 
kimo varžybas. 

Ji jam parodė į dušo kabiną. Markas šyptelėjo, įsi- 
vaizduodamas jos glamones garų kamuoliuose, jos 
ilgus plaukus, vos vos liečiančius jo strėnas. „Profe- 
sionalė“ užsimaukšlino dušo kepuraitę, paskui puolė 
mazgoti jo varpą taip uoliai, lyg būtų gremžusi rūdis 
nuo senų grotelių. 

Kai abu atsidūrė lovoje, gimnastė atsisėdo ant jo 
pilvo, uždėjo rankas ant jo krūtinės. Pagaliau masa- 
žas... Markas užsimerkė, laukdamas, kada pirmosios 
malonumo adatėlės pervers jo kūną, paskui, kada jos 

liežuvis sudrėkins jo krūtinę, pilvą, iki pasieks lytį. Ta- 
čiau sulaukė tik kelių kumščio smūgių per šonkaulius, 
paskui, atsimerkęs, jis pamatė ją besirausiančią po savo 
krepšį. Iš ten birmietė ištraukė prezervatyvą, dantimis 
perplėšė jo pakuotę tarsi išimtų švirkštą. Visi gestai 
buvo trumpi, tikslūs, „profesionalūs“... 

Markas tikėjosi karštos Kama-Sutros. 

O patyrė medicininę apžiūrą. 

Po kelių minučių vis dėl to pasiekė orgazmą. Vos 
spėjo jį pajusti, kaip vienu kąsniu prarytą ryžių kuku- 
lį. Mergina apsimetė mieganti, kad nereikėtų kalbėti 
angliškai, nes nemokėjo. 

Markas tyliai atsikėlė ir prisėdo prie apvalaus stalelio. 
Įtaisė prie jo naktinę lempelę ir nukreipė gaubtą į sieną. 
Paskui įjungė kompiuterį. Ilgiau laukti nebegalėjo. Pri- 
valėjo parašyti Reverdi. Pripažinti savo pralaimėjimą ir 
rasti būdą, kaip išgauti žudiko gailestingumą. 

Jo nedrąsus mėginimas grįžti į Paryžių jau išgara- 
vo. Ir Džimio baimė taip pat. Jokios priežasties bijoti, 
kad bus demaskuotas. Ar drebinti kinkas dėl kažkokio 
trenkto tėvo sūnelio. 

Tvirta ranka ėmė rašyti. Tereikėjo klausytis širdies 
balso: aprašė savo nusivylimą, kartėlį, savo karštą norą 
teisingai veikti, ir kaip tos pastangos nuėjo perniek. Pa- 
gavęs savo, tiksliau, Elizabetės stilių, jis (ar ji)? maldavo 
Reverdi suteikti dar vieną šansą. 

Po pusvalandžio Markas pasijuto geriau. Tarsi įgavo 
jėgų, pabuvęs tos jaunos moters kailyje, moters, kuri 
nenorėjo būti pamesta. Nors kiekvienas žodis jam kėlė 
skausmą, kiekvienas skiemuo primindavo nesėkmę, 
jis mėgavosi tuo intymiu ryšiu, ta dvasine sąsaja, tuo 

galėjimu kalbėti atvirais žodžiais apie tai, kas jam visų 
labiausiai rūpėjo: apie žmogžudžio paslaptį. 

Išgirdo trinktelint duris. 

Akimis nužvelgė kambarį, plikas sienas, sujauktą 
patalą. Miam-miam buvo išskridusi. Jis tiek buvo pa- 
sinėręs į laiško rašymą, kad neišgirdo, kaip ji kėlėsi, 
rengėsi, ėmė savo rankinę... 

Valandėlę pamąstė, įvertindamas liūdną tikrovę. 

Tą akimirką jis būtų greičiau pasirinkęs laiško Ža- 
kui Reverdi rašymą negu dar vieną pasimylėjimą su ta 
prostitute. 

Jis būtų norėjęs verčiau būti Elizabete Bremen negu 
Marku Diupeira. 

Aks - vienas „tendencingiausių“ Paryžiaus restoranų. 
Kadidžė jau buvo apie jį girdėjusi ir tikėjosi blogiausio. 
Bet iš pirmo žvilgsnio jai patiko architektūra. Didžiulė 
balta, švari erdvė su ilga eile išsirikiavusių atvirų boksų. 
Priešingoje pusėje, palei visą sieną nutįsęs siauras baras 
pabrėžė erdvės perspektyvą. 

Tos ryškios, šviesios linijos jai priminė seną svajo- 
nę. Ji tikėjosi vieną dieną atsidurti Japonijoje, Ibaraki 
koplyčioje, kurios nuotraukų jai yra tekę matyti. Archi- 
tektas Tadao Ando galinėje sienoje buvo prakalęs dvi 
ašis - vertikalią ir horizontalią, pro kurias skverbiasi 
saulė ir brėžia kryžiaus ženklą. Kadidžę žavėjo ta min- 
tis. Prisiekė sau, kai tik sutaupys reikiamą sumą pinigų, 
skris į Japoniją ir eis į tą koplyčią medituoti. Tai buvo 
slaptas jos tikslas. 

Išgirdęs apie koplyčią, Vincentas atsiraugėjo. 

- Didžiai persiprašau. Tai mano organizmo nedrąsus 
pagalbos šauksmas. 

Jis pasistiebė ant pirštų galų: 

— Nesuprantu, kokį velnią jie ten veikia, kad verčia 
mus čia laukti... 

Jie stovėjo silpnai apšviestame vestibiulyje. Čia 
viešpatavo įprasta įtampa, kaip visuose madinguose 
restoranuose, kur kiekvienas nekantriai laukia savo 
stalo baimindamasis, kad tik nebūtų blogoje vietoje 
pasodintas arba visai neįleistas. Kadidžė, priešingai, 
jautėsi rami. Su Vincentu ji būtų sutikusi pietauti bet 
kur. Tik buvo smalsu sužinoti, ką jis rengėsi šįvakar 
„švęsti“. 

Juos pasodino prie vieno iš geriausių stalų. Kabi- 
na su medinėmis grindimis, kurios maloniai kvepėjo 
sakais. 

- Įspėju, - tarė Vincentas, nusivilkdamas švarką, - 
čia maitina silpnai. Greičiau „anoniminių anoreksikių“ 
stiliumi. 

Kadidžė jį vis labiau ir labiau gerbė. Stambus, plačia- 
petis, nesivaržantis, atrodė, patiriąs žvėrišką malonumą 
visiems atsipykti iki gyvo kaulo. Jo marškiniai būdavo 
amžinai dėmėti. Pažastis puošė didžiausios prakaito 
aureolės. Nuo jo sklido kvapas, kuris neturėjo nieko 
bendra su rafinuotais aromatais, išliaupsintais spalvotų 
žurnalų reklamose. Mados pasaulyje Vincentas įkūnijo 
nesibaigiantį skandalistą, kuris spjauna į viską ir taip 
lengvai nenusiramina. 

Kadidžė uoliai perskaitė meniu, mėgaudamasi žo- 
džių, giminės ir net pačių kalbų asociacijomis. Prie- 
skonių pavadinimai kryžminami su kaimiškų salotų 
pavadinimais. Patys paprasčiausi mėsos patiekalai bars- 
tomi cukrumi ir kepinių prieskoniais. Baltijos žuvys 
tiekiamos su tropikų kraštų daržovėmis. 

Ji pati priklausė tai hibridinei kultūrai. Nors nie- 
kada nebuvo įkėlusi kojos į Magrebą“, bet savo įprastą 
drabužį - striukę ir džinsus - pagyvindavo etniniais 
elementais, taip sakant, Sacharos tendencija. Masyviais 
sidabro papuošalais, muaro tunikomis, svaiginančiais 
jazmino ir muskuso mišinio kvepalais... Net pirštus 
buvo nusidažiusi chna. 

- Išsirinkai? - paklausė Vincentas. 

— Aš čia nelabai ką suprantu. 

— Nori, kad paaiškinčiau? 

- Ne. Man tas pats. 

Vincentas išsišiepė: 

- Snobiškesnė už snobus, ką? 

- Išlaikau atstumą, štai ir viskas. Aš gi iš Ženeviljė. 
Vietovės, vadinamos „La Banan“. Supranti, ką tai reiš- 
kia. Mėginu laimę šiame amate, nes reikia išgyventi. O 
ne pakeisti kailį. 

Vincentas pakėlė tostą - jis buvo užsakęs šalto kok- 
teilio taures su smulkutėmis druskos kruopelių karū- 
nėlėmis. 

— Už Bananą! 

Tą akimirką Kadidžė pastebėjo vieną smulkmeną, 
kurios akis iki šiol niekada nebuvo užkliudžiusi. Ant 
kairės Vincento rankos bevardžio piršto buvo likusi 
žiedo žymė. 

- Tu buvai vedęs? 

Vincentas instinktyviai žvilgtelėjo į savo pirštus. 
Veidas apniuko. Jis lėtai palingavo galvą. 

- Blogi prisiminimai? 

— Tarkime, aš nusvilau šiame žaidime. 


* Magrebas - šiaurės vakarų Afrikos šalys: Marokas, Alžyras ir Tunisas. 

Kadidžė nutilo. Ji spėjo, kad Vincentas pats pratęs 
savo išpažintį. Ir šis iš tiesų pridūrė: 

— Man vedybos buvo kaip cheminis gaisras. 

Ji dėjosi ironiška, kad išsklaidytų beįsiviešpataujan- 
čią rimtį: 

- Originali metafora. 

- Jokia čia metafora, praktinė... patirtis, - jis vis 
dar nepametė savo rimto tono. - Per keliolika metų 
tarp vyro ir moters visa sudega, visa sunyksta. Noriu 
pasakyti visa, ką turi geriausia. Vieną dieną jie pabunda 
tarp pelenų. 

- Bet kodėl „cheminis gaisras“? 

— Todėl, kad tarp jų išlieka kiečiausių medžiagų, 
dalykų, kurie nedega. Neapykanta. Kartėlis. Pagieža. Ir 
baimė. Kai buvau reporteris, nušviečiau tikrai nemaža 
nelaimių. Lėktuvų katastrofų, gamyklų sprogimų. Po 
to visada lieka pajuodę karkasai, griozdai, kurių ne- 
sunaikina ugnis. Tokie vaizdai man primena mano 
santuokinį gyvenimą. 

Atėjo padavėjas. Jie užsakė. Kai tik tas dingo, Vin- 
centas žvilgtelėjo į savo stiklo dugną. Pasukiojo jį, ste- 
bėdamas, kaip mirguliuoja ratilų atspindžiai. 

— Bent jau supratau vieną dalyką, - tyliai tarė jis. 
— Moterys nešioja meilę savo viduje. 

— Argi vyrai kitaip? 

— Ne. Jose dega šventoji ugnis. Jos „tiki“ meile, kaip 
fundamentalistai tiki Dievu. Ir nesvarbu, kokią tu mer- 
giną sutiktum, koks būtų jos elgesys, jos menamas ne- 
rūpestingumas, jos nepriklausomybė, ji visada saugo 
viduje - kartais labai giliai - tą šventą ugnį. 

Kadidžė krūptelėjo kelis kartus jam priminus ugnį. 
Galėjai pamanyti, kad Vincentas specialiai pavartojo 

šį įvaizdį. Bet ji sutiko su juo. O Vincentas kalbėjo 
toliau: 

- Kaip tos šauniosios antikos moterys, kurios budė- 
davo prie ugnies ir saugodavo, kad ji neužgestų. 

— Vestalės. 

- Taip, taip. - Jis jai mirktelėjo. - Reikėtų daugiau 
tokių manekenių kaip tu. 

Priėjo barmenas, žirgliodamas lyg medinėmis kojo- 
mis. Vincentas paėmė iš jo rankų butelį ir davė ženklą 
išnykti. 

— Kiekviena moteris - šventovė, - pakartojo jis, pri- 
pildydamas taures. - Su ta degančia liepsna viduje, kuri 
niekad neužgęsta. 

Kadidžė nesitikėjo, kad jų pokalbis pasuks tokia 
linkme. Kad teks su „neryškių kontūrų karaliumi“ 
prisiminti tas antikines figūras: Paryžius išties slėpė 
velniškai įdomių staigmenų. Netikėtai pačiai sau ji pa- 
klausė: 

- Ir kaip tada išsisukai? 

Jis vienu moju išlenkė taurę. 

- Padėjo alkoholis. - Nusikrizeno, lyg pats sau. - Ne, 
niekus paistau. Padėjo bičas, su juo ne vienus metus 
dirbom. Paparacais. Pragariškas tandemas. 

Kadidžė nuspėjo, apie ką jis šneka. Širdis ėmė stip- 
riau plakti. 

— Tai tas ručkis? 

- Tas pats. Markas Diupeira. Tas, kuris tau krito į 
akį. 

— Man jis atrodo greičiau... keistas. 

- Tai mažiausia, ką apie jį galima pasakyti. Jisai taip 
pat išgyveno ypatingą išbandymą. 

- Dar viena „šventosios ugnies“ istorija? 

— Kur kas klaikesnė negu mano. 

Vincentas dar labiau surimtėjo. Pietūs virto tikrais 
šermenų pietumis. 

Kadidžė sukryžiavo rankas ant stalo ir įbedė akis į 
savo pašnekovą. 

- Arba tu per daug pasakei, mano tėtuši, arba per 
mažai... 

Jis mėgino nusijuokti ir papurtė galvą, kratydamas 
savo ilgaplaukę ševeliūrą: 

- Pamiršk visa tai: mes juk čia atėjome švęsti. 

— Pašvęsime vėliau. 

— Abejoju, ar dar to norėsis. 

— Pabandysiu. 

Vincentas giliai įkvėpė oro, žvilgtelėjo, ar neateina 
su patiekalais padavėjas. Žinoma, nieko akiratyje ne- 
simatė. Ir jis pradėjo: 

— Tada jo dar nepažinau. 1992 metais. Jis dirbo prie 
vienos, sakyčiau, karštos temos, susijusios su Sicilijos 
mafija. Turėjo ten išbūti ne vieną savaitę. Ir paprašė 
savo sužadėtinės pas jį atskristi. 

Kadidžei užgniaužė gerklę. 

- Koks jos vardas? 

— Sofi. Jam ta kelionė į Siciliją buvo savotiška suža- 
dėtuvių kelionė. Jis buvo numatęs netrukus ją vesti. 

- Ir kas atsitiko? 

— Mergina buvo nužudyta. 

Kadidžė pakėlė akis. Vincentas liūdnai šyptelėjo, vėl 
pripildamas savo taurę, nugėrė gerą gurkšnį ir klakte- 
lėjo liežuviu. 

- Jie įsikūrė Katanijoje, viename gražiausių Sicilijos 
miestų. Kartą po pietų Markas grįžo iš Bikokos šach- 

tininkų kalėjimo į pensioną, kur jie gyveno, ir rado 
jos lavoną. 

Dabar Kadidžė suprato, kodėl Markas toks keistas. 
Patirta trauma. Tai būtų galėję padėti suartėti su ja, 
bet ne: po šios istorijos Markas visiškai užsisklendė. 
Hermetiškas našlys, užsidaręs savo skausme. 

- Tai buvo mafijos užsakymas? 

— Taip niekad ir nesužinojome, bet tai ne jų stilius. 
Veikiau kokio bepročio darbas. „Žudiko maniako“ sti- 
lius. 

— Kąjjis jai padarė? 

- Atrodo, kad rizikuojame atsidurti ne ten, kur reikia. 
Visai netinkama tema prie pietų stalo su žvakėmis. 

— Papasakok. 

— Tu įsitikinusi, kad nori detalių? 

— Aš prie visko pripratusi, patikėk. 

Vincentas susikūprino savo krėsle ir įsistebeilijo į 
vyno butelį, kurio tamsūs atšvaitai dabar priminė ste- 
buklingą lempą. Jis žemu balsu dudeno: 

— Markas niekada nenorėjo man pasakoti smulkme- 
nų. Bet aš kaip tu: norėjau apie tai sužinoti daugiau. 
Tada paskambinau italų kolegoms paparacams, kurie 
patys turi ryšių su Sicilijos karabinieriais. Per savaitę 
surinkau informaciją. Net gavau visą tyrimo medžiagą. 
Žinai, Italijoje paparacai... 

- Ką tu sužinojai? 

- Blogiausia. Vargšė mergina užsirovė ant psicho- 
pato. 

Ir nutilo, lyg norėdamas dar kažką sakyti. Pavertė 
butelį ir dar kartą pripylė savo stiklą. Gurkštelėjęs, 
tęsė: 

— Pirmiausia jis ją rimtai sumušė. Paskui užkim- 
šo burną ir pririšo prie lovos užuolaidų virvelėmis. 
Virtuvėje rado gumines pirštines. Pasirausęs spintoje, 
išsitraukė Marko kedus, irgi guminiais padais. Tada 
rado elektros ilgintuvą, apnuogino lizdą. Įjungė šakutę į 
tinklą ir kankino savo auką. Jis įkišo jai tą laidą ir leido 
220 voltų srovę. Sodomizavo, vis tuo pačiu ilgintuvu. 
Ištraukė liežuvį ir vertė čiulpti įjungtą į tinklą laidą. 
Pagal autopsijos išvadas jos gomurys buvo visai išdegęs. 
Kaip ir lyties organai. 

Vincentas dar kartą gurkštelėjo. Netikėtai jis ėmė 
atvirauti: 

- Tai dar ne viskas. Niekšas dar nebaigė savo sker- 
dynių. Tada ji jau turėjo būti mirusi. Bent jau viliuosi. 
Po elektros šoko žudikas rado virtuvėje žvejo peilį su 
lenkta geležte, tokius naudoja susipainiojusiems tin- 
klams perpjauti. Jis jai perrėžė pilvą - nuo gaktikaulio 
iki gerklės. Ištraukė žarnas ir išmėtė po kambarį. 

Atnešė valgius. Pernelyg vėlai. Vincentas dusliu bal- 
su kalbėjo: 

— Kai Markas grįžo namo, pamatė tokį vaizdą. Vi- 
duriai gulėjo išvirtę ant parketo. Veidas juodas, ištinęs, 
perkreiptas klaikios grimasos. Kedai, jo paties kedai, 
mirko sutirštėjusio kraujo baloje. 

Kadidžė nepratarė nė žodžio. Tą akimirką ji skraidė 
nebūties erdvėje. Nekrito: lengvutė pleveno sau virš 
pragarmės. Pagaliau, lyg praslinkus amžinybei, ji iš- 
girdo save klausiant: 

— Kaip jis reagavo? 

— Niekaip. Jį ištiko koma. Tris savaites. Kai atsigavo, 
nieko nebeprisiminė. Kalbėjo apie Sofi kaip apie gyvą. 

Kad susigaudytų tikrovėje, reikėjo ne vieno mėnesio. 
Jį gydė vienoje specialioje klinikoje. Buvo imtasi visų 
įmanomų priemonių. Bet jo atmintis taip ir negrįžo. 
Visa, ką žino apie šį reikalą, papasakota kitų. 

— Su detalėmis? 

- Jis pasistengė jas iškapstyti. Grįžo į Siciliją. Pri- 
stojo prie italų farų. Atliko savo tyrimą. Be rezultatų. 
Katanijoje, Omertos šalyje, neturėjo jokių vilčių. Tada 
jį ėmė persekioti mintis išsiaiškinti, kas apskritai yra 
kriminalinis impulsas. Iš pradžių jis mėgino užslopinti 
šią apsėdusią jį idėją dirbdamas, kaip ir aš, people spau- 
doje, paskui perėjo prie kriminalinių įvykių kronikos. 
Tai buvo vienintelis įmanomas kelias. 

- Bet kodėl? 

- Kad suprastų. Kaip žmogus galėjo taip pasielgti 
su jo moterimi. 

Kadidžė daugiau nebegalėjo apie nieką galvoti. Buvo 
baisu: ji pavydėjo mirusiajai. Vincentas pamėgino nu- 
sijuokti - nuo vyno jo balsas aptingo: 

- Nenutaisyk tokio snukelio. Markas savotiškai atga- 
vo pusiausvyrą. - Jis vėl nusijuokė. - Teisybė, pamažu, 
bet jis kapstosi pats, be psichiatro ir piliulių. Tai ne taip 
jau blogai. Net jei, man regis, jo terapija pavojinga. 

Kadidžei šovė į galvą kita mintis, ji paklausė: 

- O kur jis dabar? Man minėjo kažkokią kelionę... 

- Man atrodo, jis suka ratus Žako Reverdi pusėn. 

- Reverdi? 

- Ką, tu laikraščių neskaitai? Tai tas tipelis, kuris 
nugalabijo vieną turistę Malaizijoje. Buvęs apnėjos 
čempionas. Jis laukia teismo. Aš beveik garantuotas, 
kad Markas įsimušė į galvą mintį išpešti iš jo išpa- 

žintį. Tai jo svajonė: įsibrauti, bent trumpam, į žudiko 
smegenis. 

Kadidžė nebeturėjo klausimų. Ji buvo prislėgta. Dėl 
akių paėmė servetėlę ir po ja rado padėtą voką, kurį, 
be abejo, buvo pakišęs Vincentas. 

— Kas čia? 

- Siurprizas. Tavo pirmasis kontraktas. Gaila, kad 
vėjais paleidome linksmybių laiką. 

Kadidžė žvilgtelėjo į jį, paskui nusišypsojo: 

- Jeigu tai ir juokai, jie visai neblogi. Čia pažymėta: 
„tarifas - keturiasdešimt“. 

Vincentas jau kelintą kartą kėlė stiklą: 

- Tai štai kas buvo numatyta švęsti šįvakar, mano 
angele. Tau gyvenimas dabar pasidarys vieni juokai. 

- Palauk. Skubus reikalas. 

Erikas jį sugriebė už peties. Pats gestas rodė, kad 
padėtis rimta: šiaip niekada jis nebūtų drįsęs prisiliesti 
prie Reverdi, jei ne išskirtinės aplinkybės. Žakas paliko 
savo hantelius ir nusekė paskui prancūzą. Buvo pirma 
valanda. Kalėjimas buvo suknežintas kaitros. 

Jie perbėgo kiemą ristele - cementas svilino plikus 
padus. Aplinkui šešėliai buvo tokie tiršti ir trumpi, lyg 
įkasti į žemę. Atgavo kvapą valgykloje, susmukę palei 
sieną. 

— Kur tu mane dabar tempi? 

Erikas tylėjo. Abi rankas įrėmęs į kelius, jis galva 
linktelėjo į C pastatą. Dar penkiasdešimt metrų lėkimo 
plieskiant saulei. 

Velniūkštis vėl pasileido bėgti. Reverdi iš paskos, 
nors nenoriai. Jie skuodė, aukštai keldami kojas, tai- 
kydami kiek įmanoma mažiau liestis žemės. Po kelių 
sekundžių vėl atsidūrė šešėlyje. Eriko akys krypo dar 
toliau - į futbolo aikštę, paskui dar už jos, į pelkių pusę. 
Juokai per ilgai užsitęsė: 

- Kur einam? - sustugo Reverdi. - Velnias! 

Erikas, netaręs nė žodžio vėl pasileido bėgti. Ža- 
kas - iš paskos, tramdydamas pyktį. Jie perbėgo vartus, 
apipintus spygliuota viela, pasileido į stadioną. Čia 200 
metrų plote nebuvo jokios užuoglaudos, išskyrus pa- 
liktus futbolo vartus, kurie stirksojo niūriai vieniši ir 
panėšėjo į kartuves. 

Toliau bėgti nebuvo jėgų - karštis juos pribaigė, 
sumalė jų kaulus į smulkiausius miltus. Bet ėjo vis dar 
spėriai, kilnodami kulnus, savo mechanine eisena pri- 
mindami maratono bėgikus. Nykštukas ir milžinas vie- 
nodais baltais trikotažiniais marškinėliais, vienodomis 
beformėmis kelnėmis. „Tikras komikų duetas“, - pa- 
manė Žakas, sukandęs dantis. 

Šiaip ar taip, šis absurdiškas bėgimas jį prablaškė. 
Jau dvi dienas jis gromuliavo Elizabetės pralaimėjimą. 
Ir nepaliovė širdęs. Įsiūčio akimirką vos neperplėšė 
jos fotografijos. Kaip ji galėjo suklysti? Kaip galėjo 
atsidanginti į Kameron Hailandsą ir nerasti ženklų? Jis 
suklydo: ta mergiotė verta, kiek ir kitos. 

Jie atidūmė iki aikštelės krašto, paskui persirito 
aukštą betonuotą šlaitą, įkaitusį iki baltumo. Erikas 
perspėjo: 

— Jau čia. 

— Kur? 

Jis parodė pirštu. Už aikštelės Reverdi pamatė sto- 
rus vamzdynus. Išilgai betono sienos buvo ištemptas 
tankus tinklas. Toliau - amžina spygliuota viela. O dar 
toliau - pelkės... 

— Sergančiųjų AIDS kvartalas. 

Reverdi pajuto per nugarą srūvantį šaltą prakaitą. 
Apie tai jam buvo kalbėję. 


338 


„+ - 


nešė iš tos zonos į ligoninę lavoną. Kanaroje AIDS dar 
laikomas raupsais. Sargybiniai nedrįsdavo net užtrenkti 
ŽIV viruso nešiotojams. Direktorius laikė „ligonius“ 
viename bloke. Bet dienomis jie būdavo čia. Šioje zo- 
noje. Atstumti tarp atstumtųjų. 

Priėjo. Reverdi jautė instinktyvų smalsumą, sumišu- 
sį su baime. Paskutinės stadijos ligoniai į ligoninę jau 
nepakliūdavo. Jie būdavo gabenami tiesiai į Centri- 
nę ligoninę. O kokios būklės buvo šie? Jis įsivaizdavo 
rachito persukiotus kūnus, neturinčius nė mažiausio 
imuniteto, sergančius visomis galimomis ligomis... 

Jis klydo. Šių vietų gyventojai buvo tokie pat kaip 
ir visi kaliniai; apskrudinti saulės, apžėlę gaurais, ap- 
sivilkę draiskanomis. Ir kuo sveikiausiai atrodantys. 
Kai kurie iš jų lošė kortomis, kiti būrėsi prie katilo 
šalia vamzdžių. Ten per kraštus liejosi nerūpestingas 
pagyvėjimas. 

Nuošaliau liepsnojo smarki ugnis ir vertėsi juodi dū- 
mai, aplink bruzdėjo kokia dešimtis nuteistųjų, burnas 
apsirišusių savo marškinėliais. Tvyrojo nepakeliama 
smarvė. 

- Jie ten verda metą? 

Reverdi žinojo, kas tai per narkotikas. Labai lengvai 
padaroma šlykštynė iš skiediklių, ėsdinančių produktų, 
iš kanalizacijos vamzdžių valiklių... Tikras nektaras. 
Jį gaminant reikėdavo saugotis vieno: kad nesprogtų. 
Niekas nenorėjo terliotis su tokia nepatvaria mikstūra. 
O čia meistrų gaminti narkotiką atsirado. Vaikinai jau 
pasmerkti, nebijojo išskristi gabalais į orą ir ištikšti 
ant cemento. 

Erikas pasuko prie vamzdynų pradžios. Reverdi ėjo 
įkandin. Po saulės šviesos staigiai patekus į tamsą jam 
buvo tas pat, jei kas būtų trenkęs kūju. Turėjo sustoti, 
nes nieko nebematė. Pamažu akys apsiprato su tamsa. 
Tai buvo tikra cilindrinio pavidalo gatvė, kurią užplūdo 
žmonės, kaip metro perėja „piko“ valandomis. Grupelės 
sėdėjo, atsilošusios į įgaubtą vamzdžio sieną. Kūpsojo iš 
skudurų pastatytos palapinės. Erikas priėjo prie vienos, 
atitraukė margus skarmalus. Virpėjo liepsnelės, stipriai 
atsidavė žibalu. Pritūpę žmonės priminė gyvulius. Kiti 
po savo skudurais gulėjo išsitiesę, drebėdami. Reverdi 
nežinojo, ar šie žmonės sirgo AIDS, bet visi jie kentė 
abstinencijos sindromą. 

Jis čia rado tas pačias pamėkles, kurios atslinkdavo 
į ligoninę prašinėti vaistų kančioms palengvinti. Tada 
tučtuojau grįždavo čia ir lįsdavo į šiuos apleistus vamz- 
džius. Tais vaistais prekiauti. Įsišvirkšti į veną kvaišalų, 
darytų iš nutekamųjų vandenų. Užkrėsti vieni kitus pa- 
naudotais švirkštais. Nebegalėjo kilti klausimų dėl Eriko 
motyvacijų. Kažkas šioje skylėje buvo prisiglaudęs. 

Jie perlipo nejudančius kūnus. Žakas pastebėjo 
jau matytas žymes. Išsipūtusios sukietėjusios venos, 
kojos ir rankos pamėlusios nuo kraujosrūvų; išsišovę 
žandikauliai. Jis pamatė rankas be pirštų, kojų pėdas, 
kurioms taip pat trūko pirštų. Įprastas reginys kalėji- 
muose: heroinomanai, klejodami savo haliucinacijo- 
se, netekdavo jautrumo. Kai jie sklęsdavo padebesyse, 
žiurkės atskuosdavo doroti jų galūnių. Vėliau jie atsi- 
busdavo, apgraužti tarsi kumpiai - iki kaulo. 

Reverdi įsivaizdavo, kad jie pateko į tam tikrą „pa- 
sitarimų salę“. Suakmenėję vyrai sėdėjo parietę kojas 

aplink ugnį viduryje, įbedę į ją savo nemirksinčias akis. 
Judėjo tik jų žandikauliai. Jie be paliovos kramtė. At- 
rodė, kad jų burnas buvo apsėdęs šėtonas, o visos kitos 
jų kūnų dalys buvo negyvos. 

- Droselis, - tyliai paaiškino Erikas. - Opiumo lie- 
kanos nuo pypkės. Jos tiek kietos, kad neįmanoma 
surūkyti. Tada jie kramto. Gromulioja iki galės praryti 
ir iš jo išgauti kokį „kaifą“... 

Reverdi pajuto kylant naują pykčio bangą. 

- Man jau šunim pasmirdo ta tavo ekskursija. Gal 
pagaliau paaiškinsi, kokį čia velnią veikiam? 

Kiškio lūpa jį apdovanojo šypsena, permirkusia pra- 
kaitu. Tikra žuvies galva, plaukiojanti riebaluose. 

- Nesinervink. Mes atėjome, kur reikia. 

- Bet kur, kekšės vaike? 

Erikas pavedėjo į kairę, į vamzdžio vidų. Ten drebėjo 
kažkokia šešėliu virtusi žmogysta - susirietusi, kelius 
prispaudusi prie krūtinės. Reverdi pasilenkė. Tai buvo 
Hadžia, tėvelio sūnelis, kuris leido motinėlės pinigus, 
o tėtušis manė įtaisęs jam „sunkų gyvenimą. Vaikis 
tapo neatpažįstamas. Oda ir kaulai. Žvilgsnis sustingęs. 
Ir vis šnopavo. 

Erikas sušnibždėjo: 

- Jis stengėsi gudrauti: prekiauti tiesiogiai su kinais. 
Atsikeršydamas, Ramanas iškvietė jo tėvą ir viską jam 
papasakojo. Apie slapčia gaunamus pinigus. Narkoti- 
kus. Viską. Ir tėvas iš tiesų sudegino visus tiltus. Jau 
penkios dienos, kaip Hadžia nieko negauna. Ir pa- 
skendęs skolose. 

Reverdi prisiminė, kad mažius, kažką nujausdamas, 
buvo atėjęs pas jį prašyti pagalbos. 

- Tu gali man pasakyti, ką aš čia veikiu? 

- Jei jis neužsimokės, kinai užleis ant jo filipinie- 
čius... 

Žakas apsisuko ir išėjo, netaręs nė žodžio. Erikas jį 
sugriebė už marškinėlių. 

Šįkart Reverdi jį priplojo prie skliautuotos sienos. 

- Atstok nuo manęs, - sušnypštė jis, - jei ne... 

- Tik tu galėtum ką nors padaryti, - maldavo nykš- 
tukas. - Susitark su kinais. Kad jie atidėtų skolos mo- 
kėjimą... Jo tėvas vis vien pakrapštys piniginę... 

Jis sugniaužė kumštį, kad galutinai sumankytų jo 
zuikišką lūpą, bet tą akimirką jį persmelkė nelaukta 
mintis ir staigiai sulaikė smūgį. Eriko veide sušmėžavo 
nuostabūs Elizabetės bruožai. Jos juodi vyzdžiai, kiek 
asimetriškai. Jos blyški šypsena, vos pastebima rusvame 
veide. Kam meluoti pačiam sau? Jis ją mylėjo. Kraustėsi 
iš proto dėl jos ir negalėjo palikti. 

Reverdi nuleido ranką ir paleido Eriką, kuris nu- 
slydo vamzdžio įgaubtu paviršiumi. Jis ką tik priėmė 
sprendimą. Suteikti vilties ne Hadžiai, o savo myli- 
majai. Nurodyti naują ženklą. Ir jeigu jai pavyks, jis 
išgelbės mažį... 

- Atsakymą gausi po dviejų dienų, - tarė jis, mesda- 
mas žvilgsnį į nejudantį vaikinuką. 

Žalia - Kvala Lumpūro spalva. 

Pilka - Pnompenio spalva. 

Plačias gatves kraštavo žemi, pilkšvos cemento spal- 
vos vienaaukščiai pastatai. Medžių lapija buvo taip 
plačiai išsikerojusi ir pilkšva, kad atrodė susiliejusi 
su asfaltu. Gatve lekianti galybė dviračių, mopedų, 
velorikšų irgi nebuvo spalvingesnė. Ir visi tie siluetai, 
kurie sėdėjo ant jų, apsisiautę sarongus, plaikstėsi ant 
balnelių tarsi pelenų spalvos vėliavos. 

Atvykęs į Pnompenį 17 valandą, Markas turėjo nu- 
statyti laikrodį: pasukti viena valanda atgal nei Kvala 
Lumpūre. Iš tikrųjų jis grįžo atgal ne valanda, o vienu ar 
net dviem amžiais. Baigta su vaikštinėjimais po kavines 
taurei vyno, baigta su prekybos centrais, su prekių var- 
tojimo karštlige. Azijos svajonė čia pasirinko kur kas 
kuklesnį įvaizdį - gležnus khmerų pečius. Ekonomika 
žengė pirmuosius žingsnius. Čia atsidūręs, pasijunti 
širdingoje, senutėje bekraštėje Azijoje. 

Sėdėdamas taksi, Markas džiūgavo. Dar šįryt jis manė, 
kad viskas baigta. Reverdi daugiau nerašė. Sutartis 

sulaužyta. Visą pirmadienį jis blaškėsi, ką daryti toliau? 
Ar verta grįžti į Kameron Hailandsą? Tęsti tyrimą savo- 
mis jėgomis? Grįžti į Paryžių ir prisipažinti nugalėtam? 
Vis nepajėgė susitaikyti su pralaimėjimu. 

Antradienio popietę jis pasidavė. Užgesusia dvasia 
paskambino Malaizijos aviakompanijai sužinoti atga- 
linių skrydžių datą, paskui rezervavo vietą. 

Rytojaus dieną, atsidaręs pašto dėžutę, tikrino savo 
užsakymą ir rado Reverdi žinią. 

Adresas begaliniai miglotas, bet reiškė, kad ryšys 
atsinaujino. Žmogžudys parašė tik vieną žodį: 

„Kambodža“. 

Markas skubotai sumetė daiktus į krepšį ir nėrė į 
oro uostą, vildamasis užtikti kokį reisą į Pnompenį. 
Jam pasisekė išskristi 18 valandą - greičio rekordas. 
Nepraėjus nė valandai, jis jau leidosi į khmerų sostinę. 
Visą skridimo laiką Markas svarstė šį paprastą žodį, ne- 
lyginant aukso kruopelę. Reverdi suteikė jam dar vieną 
galimybę. Dar vieną kelią rasti Amžinybės gaires. 

„Kambodža“. 

Jis išvedė Marką į kelią sekti žmogžudystės pėdo- 
mis. 

Linda Kroic. 

1997 metų vasaris. 

Ankoras. 

Laikydamas ant kelių savo krepšį, Markas leidosi į 
niūrų miestą. Jis čia kartą jau yra buvęs, kai 1994-aisiais 
rengė reportažą apie karališkąją šeimą. Prisiminė mies- 
to sąstingį. Tą begalinę pilkumą, kuri gaubė visa aplin- 
kui. Ne tik sienas, bet ir dvasią. Po 20 metų Kambodža 
vis dar išgyveno šoką, pritrenkta raudonųjų khmerų 

genocido. Tai buvo šalis, apsėsta vaiduoklių, kurie visi 
kalbėjo pašnibždomis ir gyveno su savo žaizdomis ir 
savo mirusiaisiais. 

Pro taksi langą Markas pamatė slaptą pagyvėjimą. 
Pastatai likę absoliučiai neišraiškingi, bet prekystaliai 
tvino nuo spalvų, visokių niekučių, įmantriausių orna- 
mentų jūros. Ant šaligatvių išdėlioti ir vienas ant kito 
sukrauti rietimai audinių, gaminiai iš šiaudelių, nau- 
jausia vaizdo ir garso aparatūra... Gyvenimas čia virė, 
nors ir prislopęs, nors ir negirdimas. Ir, paradoksalu, 
liejosi per kraštus, regėjosi realesnis nei Kvala Lum- 
pūre. Kitaip negu Malaizijos sostinėje, kur visa buvo 
nuglaistyta, sutvarkyta, kondicionuota, čia daiktai ir 
žmonės turėjo savo struktūrą, savo reljefiškumą, savo 
juslingumą. 

Vakare gatvės palengva persiimdavo kremine, smė- 
lio, rusva spalva, išryškindamos laterito šaligatvius, tą 
jų Žemės juostą, minamą basų, skubrių kojų. Namai 
regėjosi išgaravę, virtę rausvų dulkių debesimi ir ap- 
nuoginę savo mūro sienas. Oras buvo tarsi nupurkštas 
pigmentiniais dažais ir suskilęs į milijardus dalelių. O 
gatvių gale saulė, atrodė, traukė prie savęs tuos purpuro 
raudonio debesis, palikdama tamsoje neapčiuopiamus 
siluetus, sustingusius šešėlius... Tame iki raudonumo 
įkaitusiame tigelyje net mopedai, juosvi prie žemės pri- 
gludę vabalėliai, net ir jie tarsi skriejo, riedėjo į dangų, 
kovojo su debesų apgultimi. 

Tada pasirodė Karališkieji Rūmai. 

Švytintys stogai, raižytiniai ornamentai, spindin- 
tys kuorai, aplink - aukštos, aklinos, geltono šafrano 
spalvos sienos. Šie pastatai priminė auksinę flotilę, 

iškeltais stiebais, išpūstomis burėmis, lėtai grįžtančią 
į įtvirtintą uostą. 

Markas pasiekė kelionės tikslą. Ne, jis nemanė pra- 
šyti rūmuose nakvynės, priešais juos stovėjo viešbutis. 
Vakariečių viešbutis, Le Renaksė, šalia rėksminga pra- 
banga pasižymėjusio kaimyno atrodė apšiuręs. Markas 
gyveno čia ir pirmosios savo kelionės metu. 

Statinys išties buvo žavingas. Įsitaisęs parko gilumo- 
je, priglobtas išdžiūvusių medžių, jis atvėrė akiai dvi 
ažūrines galerijas, išklotas smėlio ir šokolado spalvos 
plytelėmis, iš kurių matėsi durys į kambarius. Terasoje 
šen bei ten kėksojo karklo vytelių pintiniai krėslai, nu- 
teikiantys tingioms tropinėms svajonėms. 

Pildydamas viešbučio kortelę, Markas pastebėjo tuo- 
se foteliuose įsikūrusius kelis vakariečius, kurie puikiai 
derėjo prie dekoracijų. Tai nebuvo įprasti turistai, grei- 
čiau keliauninkai, nusistekenę žurnalistai, o gal nevy- 
riausybinių organizacijų tarnautojai, kurių knibždėte 
knibžda šitoje atgimstančioje šalyje. Ir jie visada atrodo 
per gausūs ir nereikalingi. 

Markas įsmuko į galeriją, bijodamas sutikti kokį seną 
pažįstamą ir regzti nereikalingą pokalbį. Jo kambarys 
buvo niaurus. Didelis, tuščias, tamsus, jame testovė- 
jo juodmedžio lova, virš jos - sugedęs ventiliatorius. 
Langai, kurie neabejotinai žvelgė į virtuvės pusę, buvo 
užtamsinti uždarytomis langinėmis. Čia karštis galėjo 
viršyti 35 laipsnius. 

Gūžtelėjo pečiais: Pnompenyje ilgiau užsilikti ne- 
planavo. Jo tyrimas neišvengiamai ves Lindos Kroic 
pėdomis - į Siem Rypą, šalia Ankoro šventyklų. 

Jo tyrimas... 

Bet nuo ko pradėti? 

Jis jau nelaukė žinios. Suprato, kad Elizabetė turė- 
jo atlaikyti išbandymus: kapstytis į priekį ji privalėjo 
viena. Šiaip ar taip jis įjungė kompiuterį ir prisijungė 
prie telefono linijos. 

Buvo gavęs naują ženklą. Reverdi viso labo parašė: 

„Ieškok freskos“. 

Markas pabudo 9 valandą ryto. Nusikeikė: praleido 
reisą į Siem Rypą. Privalės iškarksoti visą dieną Pnom- 
penyje, kol sulauks vakarinio lėktuvo. Kuo užsiimti? 
Šiąnakt jis apmąstė Reverdi įsakymą: „Ieškok freskos“. 
Pėdsakų ieškojimo žaidimas atsinaujino su naujomis 
jėgomis. Jis neabejojo dėl vietos, kurią turėjo rasti - tai 
Ankoro šventyklos, kuriose galėjai aptikti tūkstančius 
bareljefų ir puošybos elementų. Tai teikė vilties. 

Po kuklių pusryčių jis nutarė pasižvalgyti tas kelias 
valandas po sostinę ir griebėsi senų gerų metodų. To- 
kių, kuriais kiekvienas prancūzų žurnalistas pasinau- 
dotų, norėdamas pagreitinti savo tyrimą. Keli telefono 
skambučiai, ir jis sėdo į „mopedą-taksi ; atsidūrė prie 
pagrindinio prancūzų kalba leidžiamo miesto laikraš- 
čio Cambodge Soir. Vakarinė Kambodža. 

Redakcijos patalpos buvo įsikūrusios pačiame mies- 
to centre, suplūktos žemės gatvėje. Pastatas niūrus, 
drėgmės išmargintomis sienomis, papuoštas žydrai 
balta iškaba, panašia į senuosius Paryžiaus reklaminius 
skydus. 

Paklausęs, ar galėtų pasimatyti su vyriausiuoju re- 
daktoriumi ir įteikęs savo vizitinę kortelę, jis įžengė į 
vestibiulį: tamsų kambarį pliko cemento grindimis, 
kur stovėjo sustatyti vienas šalia kito mopedai, dvo- 
kiantys benzinu. Toliau, po laiptais, matėsi dar tam- 
sesnė salė, kurios vienintelis langas buvo užkrautas 
šūsnimis laikraščių . Markas priėjo arčiau, sudomintas 
to chaoso. 

Archyvai. 

Per visą savo karjerą jis yra matęs jų daugybę, bet ši 
patalpa sumušė visus netvarkos ir apleistumo rekordus. 
Visos sienos buvo apstatytos stelažais, iki kraštų pri- 
kimštais nešvaraus popieriaus ryšulių. Tai buvo laik- 
raščiai, bet tokie seni ir tokie nudrengti, kad priminė 
veikiau sudžiūvusias lianas nei spaudą. Patalpos vidury 
kėksojo krūva senų sugedusių kompiuterių, sumišusių 
su sulaužytais krėslais, apverstais aukštyn kojomis, ir 
knygomis, suterliotomis naudotu tepalu. 

Sunku paaiškinti, kodėl, bet ši niūri patalpa jam 
priminė kitą archyvų salę, tik nepalyginti švaresnę - Si- 
cilijoje, kur jam teko darbuotis. Po Sofi mirties jis ten 
sugrįžo ieškoti kūno nuotraukų - kūno, kurį jis rado, 
bet nieko neprisiminė. Ir dabar matė tas fotografi- 
jas: lūpos suanglėjusios, pilvas perpjautas, viduriai ant 
grindų. Bet matė taip ryškiai, lyg žiūrėtų į blizgų nuo- 
traukos popierių. Neįmanoma būtų prisiminti smul- 
kiau ir realiau. 

- Jūs čia dėl Reverdi? 

Markas atsisuko. Dienos šviesoje, tarpduryje, išniro 
siluetas. Klausimas jį nustebino: toks tempas Papano 
byloje jam pasirodė pernelyg greitas. 

- Aš nesu pirmas? - pasmalsavo jis. 

- Bijau, kad ir ne paskutinis, - prieidamas tarė žmo- 
gus. - Jo areštas sukėlė visuotinį smalsumą. 

Jis ištiesė ranką virš sumaltų kompiuterių: 

— Ruveras. Vyriausiasis redaktorius. 

Ranka buvo tokios pat konsistencijos, kaip ir aplink 
kūpsančios krūvos popierių. Markas nebūtų nė už ką 
patikėjęs, kad tokia karikatūra dar gali egzistuoti. Ruve- 
ras buvo puikus kolonijinės atgyvenos pavyzdys - tokių 
neretai aptinki praėjusio amžiaus nuotykių romanuose. 
Jis galėjo būti nusigyvenęs plantatorius, prekiautojas 
meno dirbiniais arba buvęs Indokinijos karininkas. 

Tačiau jis nebuvo toks senas, bet „juodo“ girtuok- 
liavimo metai jį pasendino dvigubai, o gal net trigu- 
bai. Penkiasdešimtmetis senis papilkusia oda, šlakuotu 
kiaušu, ant kurio sklandė blanki keleto retų plaukų 
migla. Markas pastebėjo, kad jo praviras kelnių klynas 
ir kreivai susegtos marškinių sagos. Gražus eksportinis 
prancūzo modelis. 

Markas prisistatė, paskui puolė į ataką, stengdamasis 
užimti kuo geresnes pozicijas. 

- Ką jūs galite pasakyti apie šią bylą? 

- Daug, - atsakė Ruveras kupina tuštybės šypsena. 
- Neabejotinai Pnompenyje esu geriausias bylų specia- 
listas. Deja, negaliu leisti savo gyvenimo tik teikdamas 
informaciją lankytojams. 

— Na, irė 

Ruveras pabrėžė savo pasitenkinimą: 

— Aš atsakysiu į tris klausimus. Pagal jūsų pasirin- 
kimą. Kaip pasakose vaikams. - Jis pamataravo galva, 
raiškiai tardamas skiemenis. - Būsiu kaip tas burtinin- 
kas iš Aladino lempos. 

„Burtininko“ paakiuose kabojo tokie maišai, kad 
Markui užėjo staigus noras perdurti juos švirkštu vien 
tam, kad pamatytų, koks eliksyras iš jų ištekės. Atspėti 
nebuvo sunku: viskis arba konjakas... 

Jis susikaupė, kad suformuluotų gerą klausimą - 
efektingą. Impulso pagautas, paklausė: 

- Norėčiau pamatyti fotografiją. 

- Fotografiją? 

- Lindos Kroic portretą. Gyvos. 

Jo prašymas atsidavė absurdu - jis jau buvo matęs 
aukos veidą, ir šita fotografija jam nieko neduotų. Bet 
jam norėjosi geriau ją pažinti. 

- Jokių problemų. 

Ruveras peržengė senus kompiuterius, krėslus iš- 
draskytais viduriais, nelyginant žvejys didžiuliais il- 
gaauliais žengtų pelkėta upės atšaka. Jam pasisekė 
prisikasti prie kitos sienos, kur riogsojo metalinė 
spinta. Jis ją atidarė, ir pasirodė lentynos, prikrautos 
kraftpopierio vokų. 

Pasirausė jų krūvoje ir ištraukė vieną nuotrauką. 
Markas stovėdamas tyrinėjo merginos portretą. Jis pri- 
siminė pirmąją fotografiją, kurią iš kažkur ištraukė Vin- 
centas, - perpus išblukusią ir dėl spaustuvės popieriaus 
grūdėtumo tarsi sutrėkštą. Šįkart jis laikė rankose tikrą 
nuotrauką, ryškią ir spalvotą, 21x29,7 formato. 

Linda Kroic pozavo šalia jauno vienuolio ryškiai 
oranžiniu apdaru. Juos vienijo ta pati šypsena, nelygi- 
nant šilko kaspinas, apjuosęs dvi gėles. Ji dėvėjo plač- 
kelnes, baltą, be rankovių su gilia iškirpte palaidinukę, 
avėjo odinius sandalus. Stilius, artimas jo jaunystės 
hipių madai. 

Bet užlieja tikra švelnumo banga, pažvelgus į jos 
veidą. 

Blyškus, pieno spalvos, su retais strazdanų taškeliais. 
Jos lengva rusva ševeliūra slėpė dalį veido ir teikė jai 
slapukiško žvėrelio įspūdį, išdykusio ir kartu bailaus. 
Markas mėgino įsivaizduoti šios merginos svajones, 
kai ji, sulaukusi 22 metų, užtrenkė tėvų namų duris 
Hamburge. Nereikia nė dvejoti, kad ji atsibastė į Aziją 
ieškodama nuotykių, misticizmo, bet drauge ir didelės 
meilės... 

Ruveras savo kimiu balsu paaiškino: 

— Tai nuotrauka, kurią rado tarp jos daiktų viešbu- 
tyje Siem Rype. 

Staiga Markas suprato, kad jos spinduliuojantis vei- 
das žvelgė į objektyvą. Į tą, kuris fotografavo. Jį perbėgo 
drebulys pamanius, kad vaizdas tarp Ankoro griuvėsių 
pagautas turbūt paties Reverdi. 

- Laukiu jūsų antro klausimo, - perspėjo Ruveras. 

Markas iškart turėjo rasti naudingą sau klausimą. 
Jis sumetė, kad reikia orientuoti į savo paslaptį: „Am- 
žinybės gaires. Bet tuojau atsitokėjo: tie žodžiai - jo 
prioritetas, jo asmeninis koziris, net ir tuo atveju, jeigu 
jam nepavyks jų iššifruoti. Su nepažįstamu apie tai 
kalbėti jokiu būdu negalima. 

Jis prisiminė paskutinį Reverdi įsakymą: „Ieškok 
freskos“. Šis žodis galbūt nereiškė meno kūrinio - tapyto 
darbo ar skulptūros, greičiau tai buvo žaizdų piešinys. 
Žudikas jam sufleravo geriau įsižiūrėti į Lindos Kroic 
sužalojimus, kad pagaliau suprastų „gairių“ reikšmę... 
Nespėjęs smulkiau apsvarstyti šios prielaidos, jis pa- 
prašė: 

- Papasakokite man apie žaizdas. 

- Tiksliau suformuluokite savo klausimą. 

- Lindos Kroic žaizdas. Ar jos buvo simetriškos? Ar 
buvo galima pastebėti ant kūno lyg ir... piešinį? 

Ruveras atrodė mąstąs, vis tebestovėdamas iki kelių 
tarp kompiuterių duženų ir sulaužytų krėslų. 

— Kūnas išbuvo nemaža laiko upėje, - pagaliau ištarė. 
- Jis labai blogai išsilaikė. 

- Bet vanduo pačių žaizdų nutrinti negalėjo. 

— Vanduo - ne. Bet unguriai - taip. 

— Unguriai? 

- Lindos kūnas buvo „farširuotas“ gėlavandenių un- 
gurių. Jie sulindo į vidurius, braudamiesi pro burną, 
lyties organus, net pro žaizdas. Kūnas, kadangi taip 
trokštate detalių, buvo... suvarpytas iš vidaus. Ir pas- 
kutinis klausimas? 

Dar viena aklavietė. Teliko vienintelė galimybė iš- 
pešti iš girtuoklio žinių. Ruveras atrodė pajutęs Marko 
sutrikimą. Jis pasirausė laikraščių krūvoje ir ištraukė 
keletą Cambodge Soir numerių. 

- Imkite, - tarė jis, tiesdamas laikraščius. - Tai ciklas 
straipsnių, kuriuos aš skyriau šiai temai. Kūno radi- 
mas. Reverdi areštas. Sutapimai bylos tyrimo eigoje. 
Čia yra viskas. Prieš vėjais paleisdamas savo paskutinę 
galimybę, perskaitykite visa tai. Kodėl jums neužėjus 
rytoj? 

Markas neturėjo laiko. Jis sugriebė laikraščius, be 
žinoti straipsnių turinį. Staiga šovė į galvą mintis: 

- Atsakykite man į vieną klausimą, - paprašė jis. 

- Ką jūs norite tuo pasakyti? 

- Atsakykite į klausimą, kurį pats parinksite. Tokį, 
kurio atsakymas man iš tikrųjų padėtų pasistūmėti į 
priekį. 

Ruveras plačiai nusišypsojo. Jo maišeliai po akimis 
susiraukšlėjo. 

- Jūs sukčiaujate, mano seni. 

— Veikite taip, lyg aš jums būčiau uždavęs klausi- 
mą. 

Redaktorius net kiek atsilošė, tarsi norėdamas geriau 
suvokti pasiūlymą. Ilgokai tylėjęs, jis pusbalsiu tarė: 

- Šioje byloje tikra paslaptis, kodėl Reverdi buvo 
paleistas? Bylos medžiaga įrodė jo kaltę. Kodėl tada 
nebuvo nusikaltimo sudėties? 

Markas nesitikėjo tokios juridinės orientacijos. Jis 
prisiminė vokiečio advokato aiškinimus. Teisėjų ne- 
kompetencija. Greitosiomis sukurpta byla. Politinė 
padėtis. Jis drįso pasamprotauti: 

- Dėl padėties Kambodžoje? 

— Taip. Bet ne vien tai. Reverdi buvo išteisintas dėl 
vieno parodymo. 

- Norite pasakyti - alibi? 

— Ne, moralinis laidavimas. Itin svarbus asmuo atėjo 
paliudyti jo naudai. 

Jis niekad nebuvo girdėjęs apie tai kalbant: 

— Kas? 

- Princesė. Karališkosios šeimos narys. 

— Princesė Vanasi? 

Vardas spontaniškai išsprūdo iš lūpų. Iš visų kara- 
liškų asmenų, kuriuos prisiėjo jam sutikti, šioji savo iš- 
vaizda labiausiai atitiko princesės įvaizdį. Gyva legenda. 
Ruveras susižavėjęs nusišypsojo. Markas paaiškino: 

- Prieš keletą metų rengiau reportažą apie karališ- 
kąją šeimą. 

Ruveras linktelėjo galva, pajudindamas savo kelių 
plaukų voratinklį: 

- Jie susipažino Ankore, reabilitacijos kampanijos 
metu. Ir ji atėjo paliudyti. Apibūdino jį kaip atsidavusį, 
kultūringą, kilnų žmogų. Toks nupieštas portretas pa- 
keitė tribunolo nuomonę. Tai buvo tolygu karališkajai 
amnestijai. Pasimatykite su ja: jos požiūris greičiau... 
netikėtas. 

Antra valanda po pietų. 

Atsidarant Karaliaus Rūmų vartams, Markas nusipir- 
ko bilietą. Geriausia priedanga: nežinomo turisto kailis. 
Jis net nusipirko krepšį, panašų į nešiojamą per petį, 
medžioklinį, kad pabrėžtų savo nekaltus ketinimus. 

Jis neturėjo pasirinkimo. Kalbėdamas su Ruveru, 
neprisipažino jam vieno dalyko: apie savo „apsvilimą“ 
su karališkąja šeima. Kaip visada, skelbdamas savo 
reportažą, jis sulaužė pažadą būti diskretiškas. Ir jo 
pavardė galėjo būti įrašyta į juodąjį protokolo tarnybos 
sąrašą. Ir todėl jis sumąstė drąsų planą, kaip susitikti 
princesę, kuri gyveno kitoje rūmų dalyje. 

Markas vilkosi paskui turistų grupę siaura alėja po 
atviru dangumi iki pat pagrindinio įėjimo į tvirtovės 
siena apjuostus Karaliaus rūmus: didžiulę aikštę su 
vejomis, apstatytą šventyklomis ir paauksuotais pa- 
viljonais, kurių stogus saulė, regis, nubarstė šviesos 
dulkelėmis. 

Aplenkęs kitus turistus, kurie sustodavo prie kiek- 
vienos pagodos, pasuko į ažūrinę galeriją. 

Slėpdamasis nuo saulės, jis priėjo Šanchajaus pavil- 
jono bokštus, kur puoselėjo viltį rasti princesę. Šią dalį 
skyrė tvirtovės siena. Eidamas palei galeriją, ieškojo 
kokio perėjimo ar vartų. 

Pastebėjo praviras dvigubas medines duris, užtvertas 
grandine: du kareiviai ėjo sargybą. Markas užsislėpė už 
kolonos ir apsiginklavo kantrybe. Jis buvo įsitikinęs, 
kad iš sargybinių sulauks aplaidumo. 

Sėdėdamas priešais koloną, jis dėjosi skaitąs turisti- 
nį vadovą. Davė laisvę mintims. Jis nenorėjo daugiau 
sukti galvos dėl tyrimo: perdaug klausimų, per maža 
atsakymų. Nė nežinojo, kodėl siekė susitikti princesę 
Vanasi. Gal dėl paprasčiausio malonumo. 

Užsimerkė ir prisiminė tą moterį. 

Jų pirmasis susitikimas buvo nepamirštamas. 

Vanasi auklėjo jos antros eilės tetulė, karalienė Si- 
sovat Kosomak, atsakinga už „dangiško šokio“ trupę. 
Augdama ir dažnai buvodama Šanchajaus paviljone, 
kur repetuodavo šokėjos, maža mergytė susižavėjo šia 
šokio rūšimi ir atskleidė savo išskirtinius gabumus. 
Šešiolikos metų tapo primabalerina. Ji buvo daugiau 
nei artistė, - dieviškoji figūra, kuri vaidino užtarėjos 
vaidmenį tarp karališkosios šeimos ir dievų. Tuo metu 
ją vadino Apsara - khmerų kosmogonijos žymiausios 
deivės vardu. 

Vėliau, 1970 metais, įvyko pirmasis valstybinis per- 
versmas, ją pasmerkęs tremčiai. Iš pradžių į Kiniją, pas- 
kui į Šiaurės Korėją, kol tuo metu raudonieji khmerai 
užgrobė valdžią ir išžudė pusę jos krašto gyventojų. 
Po kelerių metų ji grįžo prie Tailando sienų, atsidūrė 
pabėgėlių stovykloje, ten mokė savo liaudį šokti. Po 20 

metų jos šeima galėjo grįžti iš tremties į Pnompenį. Štai 
tada ji ir susipažino su Reverdi. 

Žudiko vardas nutraukė jo prisiminimus. Įtempęs 
žvilgsnį sekė vartus. Praėjo valanda. Abiejų sargybinių 
jau nebuvo. Sugriebęs krepšį, pašoko ir nėrė į uždraustą 
sodą. 

Priešais rūmus kerojo žydintys krūmai. Vietoj tu- 
ristų šnabždesio dabar buvo girdėti tylus fontanėlio 
šnaresys. Iki Šanchajaus paviljono tebuvo 50 metrų. 

Jis pasuko prie milžiniškos akmeninės atbrailos 
su svyrančiomis strėlėmis ir aukso ragais. Lipdamas 
laiptais, jis patyrė šoką, kaip ir pirmą kartą. Erdvė, 
atvira vėjams ir saulei, buvo absoliučiai tuščia: papras- 
tos marmurinės grindys, juostuotos įstrižais šešėliais, 
krentančiais nuo dailių, plonų kolonų, lubos, ištapytos 
khmerų šokio dievais ir demonais. Už terasos iš prie- 
šais tvyrančio Šarlio de Golio bulvaro sklido mašinų 
gausmas. 

Markas ėjo pirmyn. Pamatė altorių, ant kurio stovėjo 
didžiulis Buda, padūmavęs nuo rūkstančių smilkalų 
lazdelių. Vario kvapas, sumišęs su gailiu sandalmedžio 
aromatu, sklandė spalvų prisodrintoje šviesoje. Priėjo 
arčiau: statulos papėdėje, ant trikojų, gulėjo metaliniai 
šokėjų galvos apdangalai. Visa, regis, skendėjo rausvai 
auksiniame Budos gailestingumo ūke. 

Dešinėje pasigirdo vos girdimas šnaresys. 

Tai buvo ji, įsirėmusi alkūnėmis į baliustradą, žvilgs- 
nį įbedusi į lekiančias mašinas. 

Trapi, mažytė, apsisiautusi ilgu, žydru audeklu. Mar- 
kas prisiminė, kad žydra - karališka spalva. Princesė 
buvo vienintelis asmuo, turintis teisę dėvėti tokios spal- 

vos drabužius rūmų teritorijoje. Bet labiausiai apstulbi- 
no audinio tekstūra - tai buvo kietas, auksu siuvinėtas 
šilkas, kurio kiekviena klostė lūžinėjo ir skleidė keistą, 
vos girdimą traškesį. 

Markas kostelėjo. Ji žvilgtelėjo per petį ir neparodė 
nė menkiausios nuostabos. 

- Jūsų Didenybe, - tarė jis prancūziškai, juokingai 
lenkdamasis reveransui. - Aš išdrįsau... Na, nežinau, 
ar jūs prisimenat mane... Esu žurnalistas. Mano pa- 
vardė... 

- Aš jus prisimenu. 

Ji visu kūnu pasisuko į jį ir atsirėmė į turėklus, abi 
rankas sukryžiavusi už nugaros. 

- Jūs buvote mums pažadėjęs ilgą straispnį Figaro 
Magazine. O atsidūrėme Voici su mūsų šeimos kasdie- 
nių išlaidų lapu. Straipsnis vadinosi „Rūmų gyvenimas 
Kambodžoje“. 

Jos prancūzų kalba buvo puiki, be jokio akcento. 
Markas vėl nusilenkė: 

- Nereikia ant manęs pykti. Aš... 

- Ar aš atrodau pykstanti? Kodėl grįžote? Dėl kito 
straipsnio apie mano privatų gyvenimą? 

Markas tylėjo. Vanasi išliko tokia pat, kokią jis pri- 
siminė. Veidas neįžvelgiamas, abejingas. Akys labai 
tamsios, kiek įkypos. Išraiška rimta, mąsli. Bet tamsūs 
akių vyzdžiai taip pat nušviesti žaibo - švytinti juosta 
tarp debesų. Buvo joje ypatingos nuostabos, ji vos pa- 
stebimai pakėlė antakius. 

- Aš domiuosi Žako Reverdi byla, - tarė jis, įspė- 
damas, kad turi eiti tiesiai prie reikalo. - Jūs liudijote 
teisme jo naudai. 

Ji patvirtinamai linktelėjo galvą. Atrodė vis mažiau 
ir mažiau nustebusi. Jis tęsė: 

- Grįžtu iš Malaizijos, kur jis sėdi kalėjime už jau- 
nos moters nužudymą. Jo kaltė nekelia jokių abejonių. 
Manau, kad ir čia, Kambodžoje, ji taip pat buvo ne- 
abejotina. 

Ji tylėjo, žvelgė į sodą už Marko nugaros. Jis pamė- 
gino ją išprovokuoti: 

— Jeigu jis 1997 metais nebūtų paleistas, moteris 
Malaizijoje iki šiol gyventų. 

Ji žengė kelis žingsnelius per balkoną. Suknelė dengė 
kojas. Ir atrodė, lyg slystų marmuru. 

- Jūs prisimenate mano istoriją, ar ne? 

Klausimas nelaukė jokio atsakymo. 

— Aš viską turėjau, paskui visko netekau... - Ji vos 
vos šyptelėjo, ranka glostė balkono baliustradą. - Tam 
tikra prasme tai geras Žmogaus vertės matas. Buvau 
princesė, žvaigždė šokėja, dieviškoji būtybė. Patyriau 
karališką prabangą, žvaigždės gyvenimą. Paskui iš- 
gyvenau tremtį. Pekino liūdesį. Šiaurės Korėjos žiaurų 
režimą, ten mano dėdė suko savo filmus. 

Markas prisiminė tą neįtikimą detalę. Be politinės 
valdžios, princą Sihanuką tetraukė vienintelė aistra 
- kinas. Jis kūrė filmus, romantines melodramas, pri- 
traukdavo ministrus, generolus, net Vakarų šalių pa- 
siuntinius vaidinti masinėse scenose „užsieniečius“. 
Vanasi kalbėjo toliau: 

- Aš žinau, kas yra žudymo beprotybė. Raudonųjų 
khmerų genocidas. Pati to nemačiau, bet žinau, kas čia 
dėjosi. Egzodas. Badas. Priverstiniai darbai. Žindomi 
kūdikiai, subadyti durtuvais, moterys ir vyrai, nudobti 

lazdomis ir palikti gulėti pelkėse. 1979 metais grįžau 
į pabėgėlių stovyklą prie Tailando sienos, nes norėjau 
būti šalia savo liaudies. Kalbėjo, kad grįžau mokyti 
šokti, pažadinti tautos sąmoningumą, gelbėti mūsų 
kultūrą. Netiesa, grįžau, kad numirčiau šalia saviškių. 
Mūsų, pasimetusių džiunglėse, be globos ir maisto, 
buvo beveik milijonas. Kam tada galėjo rūpėti khmerų 
šokis? Tik gerokai vėliau, 90-aisiais, kai grįžau į Kam- 
bodžą, tik tada pasiryžau visomis išgalėmis gelbėti 
mūsų kultūrą, ypač Ankore. Žakas Reverdi dirbo su 
išminuotojais. 

Ji nutilo, paskui svajingu balsu ištarė: 

- Ištisus vakarus jis man kalbėdavo apie apnėją. Apie 
savo panirimus į jūros gilybes, apie koralų atmintį, apie 
jūros žinduolių protingumą. Jis aistringai domėjosi ir 
šventyklų architektūra. Tai buvo... keista būtybė. 

Markas prisiminė Pernilės Mozensen žaizdas, pada- 
rytas pagal jo planą. Apie ungurius, įšliaužusius į Lindos 
Kroic kūną. Kaip ši moteris galėjo būti tiek akla? 

Ji sausai pridūrė: 

- Užteko, kad atėjau to papasakoti į teismą ir kalti- 
nimai buvo atmesti. Daugiau nėra, ko pridurti. 

- Manau, ypač jūsų dalyvavimas teisme nusvėrė 
svarstyklių lėkštę jo naudai. Pats faktas, kad jūs pati 
pasirodėte ten jo ginti. 

- Ne. Kaltintojai į tai neatsižvelgė. Paprasčiausiai 
nebuvo tiesioginių jo kaltės įrodymų. Negalima nuteisti 
žmogaus, jei kyla bent menkiausia abejonė. 

- O kąjūs apie tai manote dabar? 

Ji nukreipė žvilgsnį į bulvarą. Miesto gausmas kilo 
į viršų, į šviesą. 

- Negaliu įsivaizduoti, kad tai būtų jis. 

- Jūsų Aukštybe, tai akivaizdus nusikaltimas. Jis 
sučiuptas Papane šalia aukos kūno. 

- Tuomet jis buvo ne vienas. 

Markas krūptelėjo. 

—- Ką? 

- Buvo kitas žmogus. 

Užgniaužęs kvapą, Markas atsirėmė į koloną. Ji pri- 
ėjo arčiau, prabilo tvirtesniu balsu: 

- Kažkas jį valdė. Arba veikė jo vietoje. Kokia nors 
užkeikta dvasia, kuri turi jam absoliučią galią. Ir nie- 
kas nepajėgs išmušti man iš galvos šios minties. Žakas 
Reverdi vienas negali būti kaltas. 

Markas buvo pritrenktas. Saulės kaitra jo smegenyse 
sukėlė melsvuojantį švytėjimą, kuris staiga atvėrė be- 
dugnę, iki tol tūnojusią tamsybėje. Jis prisiminė, kad 
Reverdi visada mėgo kalbėti apie žmogžudį trečiuoju 
asmeniu. O jei tas „Jis“ iš tikrųjų egzistavo? 

Jis vėl prisiminė šios istorijos svarbią trūkstamą 
grandį - Žako tėvą. O jei jis dar gyvas? Ir jei jis yra 
žmogžudys, kaip svarstė daktarė Norman, bet žmog- 
žudys tikrovėje, ne apneisto vaizduotėje? 

Markas nuginė šalin hipotezes. Reikėjo laikytis savo 
kelio ir paties Reverdi nurodymų. 

Vanasi pasuko į sodą. Markas nuskuodė iš paskos. 

- Jūsų Aukštybe... dar vienas ir paskutinis klausi- 
mas. 

— Koks? 

— Ar žinote, kodėl Reverdi domisi drugeliais? 

Ji staiga sustojo: 

- Drugeliais? Kas jums tai sakė? 

— Na, aš... Man rodėsi, kad miške jis... 

- Drugeliais? Niekad gyvenime. Žakas nepaprastai 
domėjosi bitėmis. 

- Bi...tėmis? 

- Bitėmis ir medumi. Ypač labai retu medumi. Ne- 
beatsimenu pavadinimo. 

Markui atsivėrė akys. Juk kiek kartų aborigenai, su- 
tūpę pakelėse, siūlydavo savo medų kokakolos bute- 
liuose. O kur dar Vong Fato terasa, kur flakonuose buvo 
laikomas rudai geltono atspalvio skystis. Paslapties 
išrišimas slypėjo čia pat, tik jis nežinojo atsakymo. 

„Gairės, kurios skraido ir tarpsta“. 

„Ieškok dangaus pusėje“. 

Bitės. 

Medus. 

Išdžiūvusia burna paklausė: 

- Kur jis pirkdavo tą medų? Noriu pasakyti: čia, 
Kambodžoje? 

- Tikrai nežinau... Manau, Ankore. Ten gyvena vie- 
nas garsus bitininkas. Jį praminė „aukso šeimininku. 

Taškai susijungė į tobulą geometrinę figūrą. 

Medus. 

Ankoras. 

Linda Kroic. 

Markas skubiai atsisveikino su princese ir pasileido 
bėgte, spausdamas prie krūtinės turistinį krepšį. Vieną 
akimirką jį traukė žengti per baliustradą ir nusileisti 
tiesiai bulvare. 

Vietinis reisas Siem Rypo kryptimi. 

Nepakeliamas karštis. 

Keturiasdešimt minučių ore, akys įbestos į bloknotą 
berašant savo išvadas. Ar greičiau prielaidas. 

Žudikas gyvai domėjosi medumi. O Pernilės Mozen- 
sen kraujyje rasta nenormaliai daug cukraus. Buvo per 
drąsu kategoriškai tvirtinti, kad Reverdi priversdavo 
savo aukas praryti didelį kiekį medaus. Kodėl? Nebūtų 
galėjęs atsakyti, bet nujautė, kad ši substancija apeigose 
vaidino švarinantį vaidmenį. 

Jo galvoje neapibrėžtai sklandė Vanasi žodžiai apie 
Reverdi „išskirtinumą“. Jo panteistinės kalbos. Medus 
priklausė tam pasauliui. Jis užsirašė: „Negeria savo 
aukų kraujo. Joms duoda medaus, kad apšvarintų, pri- 
artintų prie gamtos. Cukringas kraujas apglobia auką 
tarsi amniotinis skystis, apsaugantis gimdoje gemalą. 
Apneistas vis labiau ir labiau ryškėjo kaip „žudikas 
ekologas“. 

Ekologas. 

Ir mistikas. 

Markas užgriebdavo net pačioje medaus prigimtyje 
panašumą, giminingumą su tam tikra religine geriausių 
laikų poezija, kurią jis gerai žinojo, nes mokydamasis 
magistrantūroje buvo neblogai ją išstudijavęs. Poezija, 
kuri galėjo turėti dvigubą erotinę prasmę. Ryškiausias 
pavyzdys - Giesmių giesmė. Markas brūkštelėjo pusla- 
pio kampe citatą iš šio kūrinio: 

Tavo lūpos, mano sužadėtine, varvąs medaus syvas; 
medus ir pienas po tavo liežuviu. 

Jis mokėjo atmintinai šį biblinį tekstą, kuris buvo 
kupinas metaforų, susijusių su skysčiais: kraujas, vynas, 
pienas, medus... Ir su kvapais, sklindančiais iš gamtos: 
mira, lelija, smilkalai... Reverdi taip pat šventė savo 
sąjungą su auka, taikydamas pagrindinius, pirmapra- 
džius elementus. 

Tai - meilės aktas. 

Apeigos - kosminės ir drauge erotinės. 

Markas rašė drebančia ranka. „Taip pat sužinoti apie 
fiziologinius procesus, susijusius su medumi“. Kiek 
reikia jo praryti, kad kraujas pasiektų tokį gliukozės 
lygį, koks buvo Pernilės Mozensen? Kiek laiko medus 
virškinamas? Ar Reverdi laikydavo savo aukas uždary- 
tas kelias dienas? O gal tik kelias valandas? 

Jam buvo labai svarbu nustatyti, kodėl Reverdi jungė 
žodžius „amžinybė“ ir „gairės ? Kokios bičių sąsajos 
su begalybe? 

Dėl vieno dalyko abejoti neteko: po šiais žodžiais slė- 
pėsi žiaurumo aktas. Medus teikdavo ypatingų kančių. 
Vong Fatas, prekijas vabzdžiais, tada pasakė: „Dabar, 
kai aš žinau, kad Reverdi yra žudikas, numanau, ką jis 
darydavo merginoms“. O kinas nežinojo apie cukrų 

kraujyje, apie tai spauda nerašė. Ir vis dėlto jis suprato 
medaus funkciją aukojimo apeigoje. Kodėl? 

Lėktuvo važiuoklės trinktelėjimas į betoną persmel- 
kė iki pat kaulų kaip mirtinas spindulys. 


Siem Rypas - loginė Pnompenio tąsa, sprendžiant iš 
to, ką jis galėjo matyti vidurnaktį. Didžiuliai medžiai 
su nuleipusiais nuo karščio lapais; pilkos dulkės, ku- 
rios žibintų šviesoje įgydavo sidabrišką spalvą; priplo- 
ti, suspausti, griežtos architektūros namai. Apsistojo 
miesto centre, pirmame pasitaikiusiame viešbutyje 
Golden Angkor Hotel. Penkiolika dolerių už naktį. Su 
pusryčiais. Kondicionuotas oras. Ir nepriekaištinga 
švara. 

Kai Markas atsidūrė kambaryje, pasidžiaugė šviesio- 
mis sienomis, geru linoleumu, oru, sterilizuotu Žavelio 
vandeniu. Ne tik oras - viskas jam priminė šiuolaiki- 
nio meno galeriją. Su didžiuliu ventiliatoriumi lubose 
vietoj skulptūros. 

Švari erdvė. 

Vieta apmąstymui. 

Būtent to jam reikėjo. 


Išsitiesęs lovoje, jis vėl grįžo prie senų minčių. Gal- 
voje be perstojo sukosi vis tie patys klausimai. Bet 
pirmiausia suko smegenis, ar turėjo parašyti laišką 
Reverdi? Ne. Verčiau nuvykti į Ankorą ir palaukti su- 
sitikimo su bitininku. Tik tada Elizabetė įrodytų iš- 
naudojusi savo antrąjį šansą. 

Užgesino šviesą. Ėmė kankinti kitos mintys. Kad ir 
teorija apie tą antrąjį žmogų. Vanasi pavyko palengva 

įtikinti, kad toks gali būti. Ir Markas iš tiesų negalėjo 
atmesti minties apie bendrininką. 

Ir vėl iškilo tėvo paslaptis. Galimas daiktas, kad jis 
kažkur gyvena, toks kriminalistų tėvas, kuris galėjo pa- 
veikti Reverdi, gal net organizavo ir talkino jam darant 
tas šlykštybes? Karališkoji šokėja pasakė: „Kaltas ne jis 
vienas“. Ir daktaras Alangas, kalbėdamas apie vaizda- 
juostę, jam pakišo mintį: „Jis kalba apie žudymą taip, 
tarsi būtų jo liudytojas, ne autorius“. Markas dar išgirdo 
silpną Reverdi balsą, virtusį plonu, vaikišku: „Slėpkis 
greičiau, tėtė ateina...“ 

Markas energingai papurtė galvą. Ne. Neįmanoma. 
Turėjo atsisakyti tos absurdiškos teorijos. Jį jau pylė 
prakaitas įsivaizdavus tą trenktą advokatą, vadinamą 
„Džimiu“, tapusį ginkluota Žako ranka. Kuriam galui 
dar išsigalvoti tą velnišką tėvą, kuris galėtų sekti jo 
pėdomis... 

Jis suginė visus savo kliedesius į smegenų kamputį 
ir užsimerkė liūliuojamas minties: 

Žakas Reverdi yra vienas. 

Ojis - ne, jie - dviese, su Elizabete. 

Rytą Markas išsinuomojo motorolerį: iki Ankoro 
griuvėsių buvo penki kilometrai. Jis pervažiavo Siem 
Rypą, plačiai išsidriekusį provincijos miestą, kuriame 
nesimatė nieko ypatinga, paskui prisikasė iki kelių mo- 
kesčio užkardos, žyminčios archeologinių kasinėjimų 
vietos pradžią. 

Bet pirmiausia Markas nutarė suvalgyti azijietiškus 
pusryčius: didžiulį dubenį šiltų makaronų, apibars- 
tytų jautienos gabalėliais ir šaltų morkų šiaudeliais. 
Pasistiprinęs užsimokėjo savo duoklę apsnūdusiems 
durininkams. Išeidamas dar pasiteiravo apie bitininką. 
Vyrai puolė linkčioti galvas, iškėlę į viršų nykščius: 
„Honey very good...“ 

Markas vėl užsėdo ant motorolerio. Kelias buvo ab- 
soliučiai tiesus, einantis tiesiog per tankius brūzgynus. 
Nei kryžkelės, nei posūkio, tik asfaltuotas takas, nu- 
tiestas per mišką, vedantis jus „ten“. 

Sutiko keletą dviratininkų. Tai buvo valstiečiai, vos 
įžvelgiami pro palmių šakas, kurių jie buvo prisikrovę 
ant kuprų; matė trobelių, kuriose pardavinėjo benzi- 

ną viskio buteliuose; matė dramblius, besiruošiančius 
sunkiai turistų nešiojimo dienai. Jis negalėjo atsigėrėti 
didžiuliais sidabriškais medžiais, kurių pavadinimus 
dar kartą perskaitė savo vadove: fikusai, vilnamedžiai, 
bananai... 

Jį apstulbino posūkis. Greičiau status kampas, kuris 
nutrūko priešais apmirusią upę, apskleistą vandens 
lelijomis. Markas sustojo, įdėmiai įsižiūrėdamas į sto- 
vintį vandenį. Aplink jokio informacinio skydo, jokio 
praeivio. Intuityviai pajuto, kad už medžių linijos ir 
pirmosios upės kilpos kažkas slėpėsi. 

Sulėtino greitį ir pasuko ta kryptimi. Kelias vis sausėjo 
ir dulkėjo. Ant žemės krito smulkūs lapai ir tyliai šiugž- 
dėjo. Variklio vibravimo garsas sumišo su jų skrebenimu 
į asfaltą. Markas vis žvilgčiojo į priešais tvyrantį krantą, 
jausdamas, kad dar kiek ir iškils tai, ko jis laukė. 

Ir tada, naršydamas akimis vandens lelijų nusagstytą 
vandens paviršių, sodrios žalumos augaliją, staiga išvy- 
do legendinius Ankor Vato bokštus. Penki it kukurūzų 
burbuolės išdėstyti vėduokle rūpestingai išraižytais 
kontūrais statiniai, kurie žmonių atmintyje liko kaip 
tobulas džiunglėse gimusių šventyklų simbolis. 

Iš pradžių Markas nepatikėjo. Kaip visada, kai atsi- 
durdavo prieš itin garsų paveikslą, jis nusivylė. Neatpa- 
žino to vaizdo, kurį buvo susikūręs vaizduotėje. Visa, ką 
išvydo, atrodė netikra. Neatitiko jo vaizdinio. Bet kone 
tuojau pat jį apėmė priešingas jausmas: jo sąmonėje nu- 
švito tikras žinojimas, kad čia viskas pažįstama, sava. 
Tarsi šalia tų pastatų jis visada gyventų. 

Važiavo nesustodamas. Pagal jo žemėlapį iki Bajono, 
kitos didelės šventyklos, dar buvo geras kelio gabalas, o 

būtent šalia jos bitininkas laikė savo avilius. Jis važiavo 
vis tuo pačiu tiesiu, tuščiu keliuku palei upę. 

Po dešimties minučių už akmeninio tilto pasimatė 
monumentalus portalas, išpuoštas kariais ir drakonais. 
Masyvi arka sumūryta iš pilkšvai žalsvų plytų, o virš 
jos iškilęs didžiulis skulptūrinis portretas - taikingas 
veidas, kurio išmintis ir švelnumas, nelyg lengvas garas, 
sklido iš jo šypsančių lūpų. 

Kitoje pusėje miesto nebuvo, vis tas pats miškas. 
Markas tebevažiavo. Landšafto mastas buvo svaigi- 
nantis. Rodėsi, kad džiunglės su aukštais medžiais, 
išvėdintos oro ir saulės, niekada nesibaigs. Vėjo ke- 
denamais plaukais, kvėpdamas saulės prisodrintą orą, 
Markas gėrėjosi gamta. Negalėjo atsigrožėti aukštais, 
pelenų spalvos medžių kamienais, vešlia lapija, kuri 
tarsi rankos vėrė jam savo svetingą glėbį. 

Netrukus, baigiantis keliui, iškilo medžiai, kurie 
atrodė tarsi sustingę. Markas pamanė, kad tai šviesos 
efektas. Bet ne, jam artėjant medžių viršūnės nė ne- 
manė trauktis. Lapai nejudėjo. Jų pavidalai brėžėsi 
linijomis, lankais, ornamentais. Akmenyje. Priešais 
jį stūksojo pirmoji šventykla, pastatyta vidury miš- 
ko. Lapijos fone stūksojo bokštai ir driekėsi terasos. 
Markas nepajėgė patikėti savo akimis. Veidai. Veidai 
sulig džiunglėmis... Iš kiekvieno brėžio laterite, kiek- 
vieno smiltainio luito buvo užgimusi kakta, žvilgsnis, 
šypsena. Šventykla išniro priešais jį tarsi dievų pro- 
cesija - rami ir lėta. 

Jis pasiekė tikslą. Bajonas, pramintas „veidų mišku“. 
Markas apsuko griuvėsius. Trečiojoje pusėje, laiptų vir- 
šuje, pastebėjo skulptūromis išpuoštą sieną. Jis nusėdo 

nuo motorolerio ir, žengdamas per šimtus nugriuvusių 
luitų, dryksančių ant žemės, priėjo arčiau. 

Šis fasadas buvo nepaprastai sudėtingos architektū- 
ros: viena virš kitos kilo terasos, ir visas puošė dešimtys 
iškaltų veidų, kurių kiekvienas skyrėsi išraiška, žvilgs- 
niu, vainiku. Nišose stovėjo šokėjų, karių figūros. Visa 
buvo ištašyta, nugludinta, išraižyta. 

Markas, visur su savimi tampydamas savo turistinį 
krepšį, mąstė apie tuos menininkus, kurie sukūrė šiuos 
stebuklus. Jam rodėsi, kad jis įsismelkė į jų smegenis. 
Tarsi kiekviena bareljefų detalė, kiekviena briauna būtų 
atspindėjusi jų mąstymą, poreikius, juos persekiojusias 
mintis. Šie samprotavimai jam priminė Reverdi ir jo 
naktinę viešpatiją. 

„Ieškok freskos“. 

Štai ta vieta, kurią jis buvo nurodęs. Jis turėjo gal- 
voje tuos bareljefus ant laiptų, iš kurių kariai „žvelgė“ 
į bitininko valdas. 

Taip, jis neabejojo - medus buvo jau netoli. 

Markas pamatė fermą. Ji stovėjo už penkiasdešimt 
metrų, bareljefo ašyje, už aukštų vilnamedžių giraitės. 
Du apšiurę, nevalyvi pastatai, stovintys L raide, kurių 
stogai apkritę sausais medžių lapais. Iškaba oriai skelbė: 
MIŠKO LABORATORIJA. Kairėje stovėjo dešimtys 
dėžių pakeltais dangčiais - aviliai. Aplink dūzgė de- 
besys bičių. 

Berniūkščiai, vikrūs ir grakštūs tarsi laukinės katės, 
sukiojosi, nardė, šoko tarp avilių, lenktyniaudami su 
vabzdžiais. Vidury šitos judrios ordos Markas pamatė 
vieną siluetą, kuris nebuvo aukštesnis už kitus, tik at- 
rodė kur kas vyresnis. „Aukso šeimininkas“. Žvelgiant 
į jį, tokia pravardė atrodė perdėta. Žemaūgis, sunykęs 
skeletas, galva apvyniota sarongu, išterliotu rausvomis 
laterito dėmėmis. Ant jo užmaukšlinta šiaudinė skry- 
bėlė, kuri prilaikė stalo teniso žalio tinklelio skivytą, 
dengiantį veidą. 

Vyras, pakėlęs savo šydą ir atidengęs saulės nusvi- 
lintą ir raukšlių išvagotą veidą, ėjo pasitikti Marko. 
Paskui jį sekė tuntas vaikiūkščių. Vienas apsiavęs batus 

be raištelių, kitas - įsisupęs į tvido imitacijos švarką ir 
apsijuosęs virvute; dar vienas ant nuogo kūno vilkėjo 
lietpaltį. Visų veidai buvo pridengti tokiu pat tinkleliu. 
Los Olvidados*. Azijietiška versija. Atsidūrę šalia Mar- 
ko, jie vienu gaistu pakėlė savo snapelius ir visi kaip 
vienas įbedė į jį piktus žvilgsnius. 

Markas prisistatė; kalbėjo angliškai. Bitininkas turė- 
jo išgirsti jo akcentą, nes atsakė prancūziškai. Senosios 
mokyklos prancūzų kalba. 

— Labai malonu, pone... Aš esu Somas. 

Jo veidas, savo forma primenantis pušies kankorėžį, 
buvo paženklintas suktumu. O berniūkščiai nepaliovė 
aplink jį cypauti, stumdytis. Senis nusikvatojo - pusė 
jo dantų nušvito auksu. 

- Štai mano sūnūs ir vaikaičiai. Kai sulauki tam tikro 
amžiaus, gyventi be vaikų darosi visai beprasmiška. 
Jums taip neatrodo? 

Markas patvirtino, pats ne itin tuo įsitikinęs. Pas- 
kutiniai vaikai, kuriuos jam teko matyti išties iš arti, 
gulėjo morge, nerūdijančio plieno stalčiuose. Žmogžu- 
dystės. Pedofilija. Kraujomaiša. Įprastos istorijos. 

Norėdamas išvengti klausinėjimų apie jo šeimą, 
Markas suskubo prabilti apie Lindos Kroic žūtį ir to- 
lydžio mosavo rankomis gainiodamas bites. Scena jam 
priminė Kameron Hailandsą: jis sukiojosi tame pačia- 
me rate. 

- Ta jauna moteris... - nusiviepė bitininkas. - La- 
bai liūdna. Bet kiek triukšmo dėl jos! Ar žinote, kiek 
žudikų Kambodžoje vaikščioja laisvėje? 

* „Los Olvidados“ (isp.) („Pamirštieji“) - ispanų režisieriaus Luiso Buniue- 
lio filmas. 

Markas pasiruošė kantriai klausyti. Tikėjosi išgirsti 
neišvengiamus verkšlenimus dėl khmerų genocido, 
bet klydo: Somas nesiruošė drumzti nuotaikos. Jis nu- 
simovė pirštines ir paklausė: 

- Atvykote paklausinėti manęs apie Žaką Reverdi? 

Jei jo prancūzų kalboje ir galėjai rasti spragų, protas 
veikė nepriekaištingai. Markas patvirtindamas link- 
telėjo galvą, pastebėjęs, kad senio rankos, išterliotos 
lateritu, švietė visa raudonų ir rusvų spalvų gama - nuo 
ochros iki oranžinės, išryškindamos skirtingiausius 
karmino tonus. Bitės ir vaikai dingo. Dabar gražiau- 
siomis trelėmis pragydo paukščiai. 

— Negaliu pasakyti nieko ypatinga, - tęsė jis, dau- 
žydamas pirštines į delną. Aš labai mylėjau Žaką. Jis 
užeidavo pas mane, kai dirbdavo Ba-Puono statyboje. 

Markas nebuvo pasirengęs klausyti naujų pagyrų: 

— Gal jūs nežinote, kad jis buvo sučiuptas Malaizi- 
joje, nusikaltimo vietoje, prie savo aukos. 

Senis energingai pakratė savo šiaudinę skrybėlę. 
Sulig kiekvienu jo judesiu padvelkdavo salsvas kiek 
šleikštokas kvapas. 

- Žinau. Bet man sunku tuo patikėti. Ypač žudymo 
būdu. Tokiu laukiniu. Žakas - labai protingas, labai... 
- jis atsuko savo raudonus pirštus į krūtinę, - ... su- 
sikaupęs. 

Markas neturėjo jokio noro dar kartą prisiminti 
žudiko asmens savybes. Jis ryžtingai pradėjo: 

— Klausykite... 

- Ne. Jūs. Klausykite. Žakas yra didis žmogus, medi- 
tuotojas. Apnėja suteikė jam dvasios ramybę. Jūs žinote, 
kaip medituojama? 


— Ne. 

Senis iškėlė savo smilių į viršų ir ėmė jį sukti. 

- Šįvakar savo kambaryje įsižiūrėkite į ventiliatorių. 
Jo mentės sukasi taip greitai, kad negali pamatyti, kaip 
jos atrodo. Tas pat ir su žmogaus smegenimis. Mūsų 
mintys lekia per greitai. Ir atskirti vieną nuo kitos ne- 
įmanoma. 

Piršto sukimą sulėtino. 

— Bet sustabdykite ventiliatorių. Įsižiūrėkite į mentes, 
jas jau galite atskirti, apibūdinti jų formą... Padarykite 
tą patį su protu. Atskirkite kiekvieną mintį. Apžvelkite 
ją iš visų pusių. Štai koks meditavimo vaidmuo. Trans- 
formuoti mintį į nekintamą objektą... 

Markas atsiduso: 

— Ką tai turi bendra su Reverdi? 

- Jis buvo čempionas. Meistras. Galėjo izoliuoti vie- 
ną mintį, ją apmąstyti visais požiūriais. Apnėja jam 
suteikė tokią galią. 

Marko dėmesį patraukė keistas triukšmas, kuris at- 
kakliai nepasidavė paukščių klyksmui. Silpnas šnarė- 
jimas, kuris, dabar jau suprato, buvo girdėti nuo pat jo 
atsidūrimo čia. 

Jis pasuko galvą ir už savęs, avilių dešinėje, pamatė 
smulkių, tankių lapų sieną, labai žalių, labai lengvų 
lapų, kurie lankstėsi ir bangavo nelyginant jūra. Bam- 
bukai. Šioje „miško laboratorijoje“ augo bambukai. 

Toldamas nuo to murmesio, jis priėjo kontorą, kur 
stovėjo buteliai ir stiklainiai, lipnūs ir auksaspalviai. Jis 
turėjo grįžti prie savo vizito tikslo: 

- Tai tas medus, kurį Reverdi iš jūsų pirkdavo? 

Bitininkas atskubėjo prie jo. 

- Ne. Šis medus valgymui. O Žakas pirkdavo medų 
gydymui. 

— Gydymui? 

Raudona ranka paėmė vieną nedidelį flakoną. 

— Labai retas medus; jis užgydo žaizdas. - Senis pri- 
spaudė savo smilių prie nykščio. - Koaguliuoja kraują. 
Kaip jūs sakote prancūziškai? He-mo-sta-ti-nis. 

Markas paėmė iš jo rankų buteliuką. Jis buvo slidus. 
Bitės vis dūzgė aplinkui. 

— Tai šis medus padeda užtraukti žaizdas? 

— Geriausia priemonė žaizdoms užgydyti. Reverdi 
jo pirkdavo koralų įpjovimams gydyti. Paprastai jų 
padarytos žaizdos ilgai negyja. O su medumi jokių 
problemų... Užtepkite ant žaizdos. Medus džiovina, 
kraujo indai ir oda užsitraukia. Per kelias sekundes. 
Geriau nerasi! 

Markui pasirodė, kad jo širdis apmirė ir prasmego. 

Jis lyg užburtas stebeilijo į stiklo atspindžius tarsi 
į alchemiko tiglio gilumą. Iš atminties išplaukė Vong 
Fato žodžiai: „Dabar, kai žinau, kad Reverdi žudikas, 
numanau, ką jis darydavo merginoms“. Tada vabzdžių 
prekijas dar pridūrė: „Tai sveiku protu nesuvokia- 
ma. 

Markas vos neprapliupo juoktis. 

Ir vos neapmirė iš baimės. 


Modus operandi. 

Visu greičiu spausdamas motoroleriu, Markas per- 
mąstė savo atradimą. 

Kaip atskaitos tašką, prisiminė daktaro Alango sam- 
protavimą: kodėl žmogžudys buvo padaręs 27 žaizdas 

kraujui nuleisti, jei jis ir po 10 įpjovų jau buvo visai 
išbėgęs? 

Atsakymas: nes kraujas dar nebuvo išbėgęs. 

Reverdi, supjaustęs kūną, tučtuojau užglaistydavo 
žaizdas tuo hemostatiniu medumi, kuris bemat džiūda- 
vo. O kai baigdavo savo juodą darbą, išleisdavo kraują 
vienu gaistu. 

Kaip? 

Liepsna. 

Priartinęs degančią žvakę ar žiebtuvėlį, jis suskys- 
tindavo medų, suklijavusį perpjautą raumenį. Tada 
žaizdos atsiverdavo ir visas kraujas išbėgdavo vienu 
metu. 

Šiam paskutiniam veiksmui Markas turėjo įrody- 
mų. Nudegimo žymės, kurias pastebėjo nuotraukose. 
Alongas manė, kad ugnis neleidžia kraujui sukrešėti. 
Jis klydo: šiluma padėjo ištirpinti medų. 

Jei taip, tada liko dar viena paslaptis: cukraus kiekis 
kraujyje. Iš pradžių Alangas įsivaizdavo, kad cukrus 
pateko į kraują per maistą, ir kraujas jį pasisavino or- 
ganizmo viduje. O iš tiesų visa vyko priešingai: cukrus 
ir kraujas susimaišė kūno išorėje, kai medus ištirpo ir 
susiliejo su hemoglobinu, kuris skyrėsi iš žaizdų! 

Markas suspaudė vairą. Tavaravo akyse ir jis prastai 
matė kelią. Dabar jau žinojo atsakymus į visus Rever- 
di klausimus. Jis suprato kiekvieną žodį, kiekvieną jo 
ezoterinės kalbos kablelį. 

Gairės, kurios „skraido ir tarpsta?“ 

Žaizdos užtepamos medumi, simboliškai „apgyven- 
dinamos“ bitėmis. 

„Amžinybės gairės '? 


377 


Įpjovos, kurios atsiverdavo ant negyvo kūno, ir krau- 
jas bėgdavo jau iš numirėlio. 

Argi Reverdi nebuvo parašęs kaip nuorodą: „Tėra 
vienas būdas stebėti amžinybę: ją keletą akimirkų su- 
stabdyti“. 

Taip, medumi. Reverdi sulaikydavo mirtį medumi. 

Jis sulaikydavo gyvybės syvus, kad paskui juos iš- 
laisvintų vienu akimoju. 

Ir paverstų savo auką kraujo fontanu. 

Ant baltų kambario sienų krito vidurdienio saulės 
šviesa ir žiauriai kaitino. Vienu mostu jis užtraukė dvi- 
gubas užuolaidas. Prieblanda veikė raminamai. Nuo 
rusvu audeklu uždengtų langų sklido rusvai gelsva - ar- 
batos spalvos blanda. Pakėlė lagaminėlį su kompiute- 
riu, ir tą trumpą akimirką, jį atidarant, Marką sukrėtė 
haliucinacija. 

Ant sienos, priešais lovą jis tarsi ekrane išvydo Lin- 
dos Kroic nužudymo sceną. Krito ant lovos ir jau ne- 
beatitraukė akių nuo šiurpą keliančio vaizdinio. 

Žako Reverdi apeigos. 


Lūšnelė. 

Trobelė palmių stogu, pinučių pertvaromis. Gilu- 
moje, prietemoje sėdi jauna moteris, pririšta prie kė- 
dės. Nuoga. Ji buvo gyva, bet nepajėgė pajudėti nė per 
centimetrą ir pastumti kėdę, tvirtai įsirėmusią į žemę. 
Ji mėgino rėkti, bet kamšalas neleido išgauti nė men- 
kiausio garso. Tik tyliai judėjo plaukų migla, nelyginant 
neviltingai iškelta vėliava. 

Markas nebūtų galėjęs pasakyti, kodėl, bet „matė“ 
žvakes, padėtas priešais, pusračiu ant grindų. Matymo 
kampas keičiasi, dabar vaizdas iš šono; kadre pasirodo 
Reverdi, taip pat nuogas, sėdi parietęs po savimi kojas 
kitoje pulsuojančių žvakių liepsnelių šviesoje. Atrodė 
atsidavęs dievotumui - meldėsi. 

Vienu šuoliu atsistojo. Dešinėje rankoje atsirado 
nardytojo peilis, žvakių šviesoje virstantis auksiniu 
strypu. Jo viršūnėle palietė dešinį Lindos raktikaulį. 
Oda, suveržta raiščių, išsitempė, tarsi lauktų geležtės. 
Jis įvarė peilį be jokių pastangų. 

Markas užslopino dejonę. 

Reverdi, neištraukdamas peilio, kitoje rankoje laikė 
blizgantį nuo medaus teptuką. Užtepė juo žaizdos kraš- 
tus. Traukė peilį labai lėtai, vis užglaistydamas paviršių 
keliais saldžiais potėpiais. Vos tik pajuto, kad medus 
sudžiūvo ir žaizdos kraštai susilydė, jis peilį ištraukė. 

Abejingas nebyliems moters stūgsmams, jos bepras- 
miškiems traukuliams, jis ėmėsi kito ranto. Dar viena 
Amžinybės gairė, Gyvybės kelio ilgis. Paskui perėjo 
prie kitos. 

Ant sienos Markas matė visa. Trobelė. Blausi rusvai 
auksinė šviesa. Ant pinučių pertvaros - virpantis Žu- 
diko šešėlis. Abu kūnai nuogi, nuo jų varva prakaitas, 
jie vienas priešais kitą, sujungti subtiliomis juslingumo 
ir religinės ekstazės sąsajomis. 

Markas nebesuvokė, ar dar miega, ar jau pabudęs. 
Buvo praradęs laiko nuovoką. Staiga jis suprato, kad 
kūnas paruoštas aukai. Išvagotas įpjovų, blizgantis nuo 
medaus, bet nė mažiausio kraujo lašo - pasiruošęs pra- 
trūkti - visomis žodžio prasmėmis. 

Reverdi neskubėdamas padėjo peilį ir teptuką, pa- 
skui paėmė vieną žvakę. Tiksliai ir mikliai prie kiek- 
vienos žaizdos pridėjo liepsnelę, ištirpindamas medaus 
likučius. Ir kiekvienos įpjovos paviršiuje susidarydavo 
keli auksiniai rutulėliai, paskui, po kelių sekundžių, 
žaizdos ėmė vertis, kūnas rasojo kraujais. Visa atsitiko 
taip greitai, kad žudikas atrodė laikąs rankoje žaibą, 
šviesos blyksnį. 

Ir tada tarsi užtvanka, pralaužta galingo potvynio, 
Lindos Kroic kūnas atsivėrė. Smaugiama siaubo ir ne- 
pajėgdama išrėkti, jaunoji vokietė išplėtusi akis žiū- 
rėjo, kaip liejasi jos pačios kraujas. Moters bronzinis 
įdegęs kūnas tapo nepaprasto potvynio vieta. Gyslelės 
ir upeliukai, upės... Tekėjo smarkiai, kraujas lašėjo 
ant grindlenčių, paversdamas trobelę šiurpą keliančia 
Pandoros skrynia. 

Markas puolė į tualetą. Išvėmė savo baimės, pasi- 
šlykštėjimo, vizijos galią - artumą su žudiku, kuris nuo 
šiol suaugo su juo. Spazmai jį kėlė nuo žemės. Jis duso, 
jam trūko oro, jis beveik merdėjo... 

Puolė ant kelių, veidą priglaudė prie klozeto krašto. 
Fajanso vėsa jam suteikė trumpą palengvėjimą. Bet vei- 
das tebeliepsnojo. Smilkinius plėšė išpampusios gyslos, 
kurios, regis, knibždėjo odos paviršiuje. Nepakeldamas 
nuo klozeto galvos, ištiesė ranką prie prausyklos ir 
apgraibomis rado čiaupą. Paleido vandenį ir po šalta 
srove pakišo ranką. 

Lėtai slinko minutės, ir palengva išganingas šaltis apė- 
mė visą kūną. Pagaliau pajėgė atsistoti. Apsišlakstė veidą 
ir nusigavo iki kambario. Karštis darėsi nepakeliamas. 
Įjungė oro kondicionierių - mechaninį ventiliatorių 

ir tik tada pastebėjo, kad už užuolaida uždengto lango 
jau naktis. 

Jo klejojimas truko visą popietę. 

Nutarė palįsti po dušu. 

Kad visiškai atsipeikėtų. 


Po pusvalandžio Markas tysojo ant lovos nusiprau- 
sęs, susišukavęs, aiškaus proto. Arba beveik. Aštunta 
valanda vakaro. Jei būtų protingas, išeitų ką nors pra- 
ryti, kad ir ryžių apkepą. Bet vien nuo minties apie valgį 
skrandį vėl suspaudė skausmas. Ne, jis turėjo ką veikti. 
Verčiau dabar parašys. 

Pabaisai. 

Budeliui. 

Įjungė kompiuterį, nuspaudė modemo jungiklį ir 
įsitaisė ant lovos. Reikėjo išdėstyti Elizabetės išvadas, 
kuo smulkiausiai. Jai pasisekė, ji perprato paslaptį. Tad 
jos „mylimasis“ turėjo duoti jai naujų nuorodų. 

Markas turėjo daugiau nepaleisti žudiko. 

Štai kodėl jis nutarė eiti iki galo. 

Kur: ANKORAS - Išsiųsta ketvirtadienį, gegužės 29 d., 

20 h. 


Iš: lisbethdvoila.fr 
Kam: sngeūwanadoo.com 


Mano meile, 

Aš vos tavęs nepraradau ir maniau, kad išeisiu iš proto. Bet 
tu grįžai pas mane, ir dabar esu vėl sklidina šviesos ir laimės. 

Bet tavo nebuvimas turėjo ir teigiamų pusių. Mano sielo- 
je įsigalėjusi gėla nušlavė paskutinius dvasinius šlakus ir leido 
man pažvelgti į savo vidų. Kai pamaniau, kad tu mane palikai, 
pasijutau apsinuoginusi, pasimetusi, tarsi išplėšta iš savęs pa- 
čios. Tada supratau, kad mano gyvenimo prasmė - sekti paskui 
tave... iki galo. 

Nuo šiol aš žinau, kad šis ieškojimas - tai nelaukta kelionė, 
kuri suteiks mano gyvenimui prasmę. Ieškojimas, kuris mane 
praturtina, išaukština, apšvarina ir nutiesia tarp mūsų vienin- 
telį ryšį. 

Mano meile, tu man suteikei dar vieną galimybę ir ašjos tvir- 
tai įsitvėriau. Klausiau tavo įsakymų. Klausiau tavo žodžių. 

Radau freską Ankore. Kalbėjau su „aukso šeimininku“, biti- 
ninku, kuris augina bites ir išgauna medų, kurį tu naudoji. 

Pagaliau aš radau kelią. Iššifravau „Amžinybės gairių“ reikš- 
mę... 


Markas rašė ilgiau nei valandą, vis tuo pačiu ugningu 
tonu. Aprašė pačias smulkiausias savo ieškojimų ap- 
linkybes - prisimindamas net savo ėjimą į Cambodge 
Soir, savo susitikimą su princese Vanasi. Jis nenorėjo 
nuslėpti nė vienos savo pergalės. Žinojo, kad Reverdi 
įsivaizdavo gražiąją Elizabetę Kadidžės išvaizda ir lai- 
kysena, žingsniuojančią Pnompenio gatvėmis, Karališ- 
kųjų Rūmų aikštėje, po Ankor Tomo griuvėsius... 

Paskui aprašė tai, ką įsivaizdavo: venų įpjovos, stai- 
gus žaizdų užsitraukimas patepus medumi, jų atvėri- 
mas liepsna. 

Kai baigė savo ilgą laišką, pasiuntė nė neperskaitęs - 
nenorėjo nieko taisyti - jam norėjosi išsaugoti sponta- 
niškumą. Kaip niekada, jis stebėjosi savo sugebėjimu 
įsijausti į Elizabetės kailį. Tas liepsningas įsimylėjėlės 
tonas jam atėjo be jokių pastangų. Ir jis buvo linkęs 
nesiknaisioti pernelyg giliai savyje, kad suprastų, iš kur 
jis ištraukė tuos dvasią trikdančius žodžius... 

Bet buvo vienas dalykas, kuris jį gąsdino: tai popietę 
patirtas haliucinacijų priepuolis. Trukęs ne vieną va- 
landą, kai jis buvo virtęs Reverdi. 

Jo paties veidas vis labiau bluko. Penkiasdešimt 
procentų - Elizabetė, penkiasdešimt - Reverdi. O kur 
tikrasis Markas? 


Trys valandos. Rytas. 

Jis vis dar nemiegojo. Sukryžiavęs ant pakaušio ran- 
kas, tamsoje stebėjo nenuilstamai besisukantį venti- 
liatorių. Prisiminė bitininko žodžius: „Mentės sukasi 
taip greitai, kad negali spėti įžiūrėti, kaip jos atrodo. 
Panašiai ir su žmogaus smegenimis. Mūsų mintys lekia 
per greitai. Neįmanoma jų atskirti“. 

Prasiblaškymui jis mintyse pamėgino atskirti vieną 
sraigto dalį. Jei pasisektų, gal ateitų į galvą kokia iš- 
ganinga mintis. Senis buvo pasakęs: „Transformuoti 
mintį į nekintamą objektą“. 

Staiga jis pašoko, persmelktas minties. Savo ieško- 
jimų rezultatais privalėjo pasidalyti su žmonėmis. Jis 
negalėjo slėpti nuo kitų tokių ieškojimų, tokių tyrinė- 
jimų. 

Knyga. 

Jis privalėjo parašyti knygą. 

Dokumentą, nušviečiantį jo nuotykį. Unikalų liudi- 
jimą apie jo nusileidimą į pragarus. Reikėjo išplatinti 
savo patirtį; rūpėjo kitiems atskleisti paslaptį, kurią 
jis ką tik atskleidė. Jis, kaip mokslininkas tyrinėtojas, 
atrado pragaištingą virusą. Svarbi data žmonijos pa- 
žinimo istorijoje. 

Tą akimirką kraują sustingdė užgriuvusi mintis. Iš 
tiesų, jis juk nieko negalės skelbti. Net po to, kai Re- 
verdi bus įvykdyta mirties bausmė. Dėl paprasčiausios 
priežasties: jis kaipmat būtų apkaltintas įkalčių slėpimu 

ir „trukdymu įsigalėti teisingumui“. Suprastų, kad jis 
patyliukais atliko savo tyrimą, kad jam pavyko išgauti 
svarbios informacijos, bet jis sekė bylos eigą nė piršto 
nepajudindamas, neprisidėdamas prie jos nė menkiau- 
siu parodymu. 

Jo niekingi metodai - apgavystės, melas - bus pa- 
smerkta. Ir jo abejingumas aukų artimiesiems. Nė 
menkiausios žinios tėvams apie jų vaikų dingimo ap- 
linkybes... 

Tas žurnalistas tikras kekšės vaikas, ciniška šiukšlė, 
jis vertas bausmės: štai kokio pripažinimo jis tegalėjo 
tikėtis. 

Be to, jis jau porą kartų buvo teistas: 1996 ir 1997 
metais už „persekiojimą“, „privatumo pažeidimą“ ir „už 
vagystę su įsilaužimu“. Tada vos ne vos išsisuko nuo 
cypės. Šįkart nebeišsisuktų, tikrai pakliūtų į kalėjimą. 

Apimtas nusivylimo, pamėgino atsipalaiduoti, ap- 
siprasti. Vėl sutelkė dėmesį į ventiliatorių ir paban- 
dė - dar kartą - mintyse sustabdyti jį ir įžiūrėti vieną 
mentę. Vos tik susikaupė, vėl užklupo nauja mintis. Dar 
miglota, bet galinti jį išvesti iš tamsos tunelio... 

Netikėtai jis suprato. 

Romanas. 

Parašys detektyvinį romaną, kuriame jis atpasakos 
teisybę taip, kad niekas neprikibtų. Jam užtektų atsieti 
save nuo oficialių įvykių, nušviestų žiniasklaidos, ir visi 
patikėtų, kad ši istorija išgalvota. Romanas bus žiaurus, 
tikroviškas, nes viskas ar beveik viskas ten bus tiesa. 

Krūtinę užliejo banga. Išsiveržė tai, kas metų metus 
buvo užslėpta, palaidota širdyje. Palaidotos romanisto 
svajonės. Užgniaužti rašytojiški lūkesčiai. Prieš kiek 

metų jis prarado viltį parašyti grožinį kūrinį? Kiek 
laiko praėjo, kai šis planas buvo nublokštas į nusivy- 
limų krūvą? 

Bet šiandien jis apsisprendė. 

Jo papasakota istorija neišvengiamai taps trileriu. 

Trileris apie vidinį pasaulį. 

Padiktuotas žmogžudžio. 

Žakas Reverdi įdėmiai apžiūrinėjo Hadžios Elahe 
Tengku Noumaho, Perako sultonato karališkosios šei- 
mos nario, kūną. 

Vaikinukas buvo ką tik rastas miręs savo kameroje. 

Trečią valandą ryto, per patikrinimą. 

Buvo iškviesti du „savanoriai, kad išneštų lavoną. 
Reverdi - vienas jų. Jie paguldė Hadžią ligoninės kon- 
sultacijų salėje, iki jį išgabens į centrinės ligoninės 
morgą. Daktaras Gupta, ne laiku pažadintas, paprašė 
Žako pabūti prie numirėlio, o pats grįžo į lovą. 

Pirmosios apžiūros išvados krypo savižudybės link. 
Neva jaunasis aristokratas pasikorė kameroje ant televi- 
zoriaus laido. Pasikorė: Reverdi su tuo sutiko. Bet tik ne 
savo noru. Berniūkštis buvo rastas klūpantis ant abiejų 
kelių, sulaužytais kaklo slanksteliais, laidas pririštas 
prie prausyklės vamzdžio. 

Kas kariasi klūpėdamas, vien tik stumiamas valios 
jėgos“ 

Toks kaip Žakas - galbūt, tik ne Hadžia. 

Vaikas augintas šeimoje, kur menkiausios pastangos 
būdavo apipilamos pinigais. Likęs vienas su lavonu, 


387 


Reverdi apčiupinėjo apatines galūnes. Kojų sąnariai 
buvo minkšti - suknežinti. Įsivaizduoti sceną nebuvo 
sunku. Filipiniečiai, papirkti kinų, Ramano palaimin- 
ti, užklupo Hadžią jo vienutėje. Užkimšo jam burną, 
apvyniojo kaklą televizoriaus laidu, kurį pririšo prie 
vamzdžių. Paskui gulinčiam iš visų jėgų trūktelėjo už 
kojų - trūko slanksteliai. 

Aukos panagėse Reverdi dar pastebėjo epitelio 
skiautelių. Berniūkštis mėgino gintis, kai tie niekšai jį 
kankino. Argi galėjo jis atsiginti nuo žudikų, kurie būtų 
nugalabiję bet kurį vien už cigarečių pakelį? 

Kartą Hadžia jo prašė apsaugos. 

Jis atsakė „pamatysime“. 

Kitąkart Erikas maldavo jo pagalbos. 

Jis atsakė „pamatysime“. 

Dabar pamatė. 

Jis nė piršto nepajudino, kad apgintų berniūkštį. 

Ir nė kiek dėl to nesigraužė. Kalėjime neveikia tar- 
pusavio pagalbos ir solidarumo sistema. Tai pasaulis, 
kuriame gyvuoja ir asmeniniai interesai, bet vieni į kitų 
reikalus nesikiša. Iškilus būtinybei, jie gali būti derinami 
prie bendro tikslo, bet nerašyta taisyklė skelbia, kad ne- 
valia lįsti iš savo egzistencinio rato. Žiurkių logika, kai 
proto reikia tik tam, kad paprasčiausiai išliktum gyvas. 

Bet dabar visa pasikeitė. 

Pasinaudodamas gedulingomis budynėmis, kai ligo- 
ninėje nebuvo nė gyvos dvasios, prie indais su forma- 
linu apkrauto stalo Žakas pasitikrino elektroninį paštą 
miniatiūrinėje užrašų knygelėje. 

Jo laukė stebuklas: Elizabetė rado kelią. Ji supra- 
to Amžinybės gairių reikšmę. Ir dabar rašė pakylėta 
meilės kalba. 

Žakas taip pat parašė žinutę. Leisdamas laisvai lietis 
žodžiams ir duodamas naujus nurodymus. Bet kaskart 
jį apnikdavo neaiški baimė. Ar tik neapsiriko taip ja 
pasitikėdamas? Tie žodžiai, tie įvykiai niekada nebuvo 
apleidę jo sąmonės gelmių... 

Bet jis neturėjo pasirinkimo. 

Tai - vienintelis kelias susijungti su Elizabete. 

Po valandos, prieš pirmąjį patikrinimą, jį nuvedė 
atgal į kamerą. 

Jis pasuko į savo vonios kambarį ir pasiėmė dantų 
šepetėlį. 

Kotelio gale, tarp šepetuko šerių, įkišo skutimosi 
peiliuką. Visiškai nepastebimą, mirtį nešančią nuolau- 
žą. Atsargiai perbraukė smiliumi aštrią briauną. 

Laikas atkeršyti už Hadžią. 

Ir įteikti kraujo atnašą Elizabetei. 

Birželio 1-oji, sekmadienis. Tailandas. 

13 valandų. 

Puketo sala puikiai slėpė savo veiklą. 

Kuklus oro uostas, suvenyrų krautuvėlės, dažyti tu- 
rizmo agentūrų nameliai - visa dvelkė tropikų salos 
aromatu. Egzotikos modelis. 

Puketas - viena iš karščiausių Tailando zonų. Garsi 
sekso turizmo vieta. Markas žinojo, kad įsisuks į naują 
pragaro ratą. Kas jo laukia Tailande po Malaizijos ir jos 
punktyrinių sužeidimų, po Kambodžos ir jos medumi 
užglaistytą žaizdų? 

Šeštadienio rytą, prieš kelias valandas išsiuntęs ži- 
nutę, jis jau gavo atsakymą. 

Kur: TAKUA PA - Gauta gegužės 31 d., 8h 30 min. 


Iš: sngūwanadoo.com 
Kam: lisbethovoila.fr 


Mano meile, 

Su nekantrumu laukiau, kad tu rastum savo kelią. „Mūsų“ 
kelią. Tą liniją, kuri mus jungia, nutiestą tarp menamo pasaulio 
ir menko žmonių pasaulėlio. 

Lize, mano meile, tu sugebėjai atnaujinti šį ryšį. Tu net pa- 
norai išlaisvinti mūsų kalbą ir aš esu už tai tau dėkingas. Man 
taip pat ši tyla buvo nelyg atvira žaizda... 

Tavo atradimai mums leidžia dar labiau suartėti. Veikiai 
mūsų sąjungai netrukdys jokios sienos. 

Bet prieš tai dar turi nugalėti trečiąjį etapą. Turi orientuotis 
į Tailando pusę. Tiksliau - į vieną pietryčių salą... 


Markas nespėjo į rytinį maršrutinį Siem Rypo mik- 
roautobusą ir turėjo laukti iki vakaro, kad nusigautų 
į Pnompenį. Čia jis vėl įsitaisė Renaksė viešbutyje ir 
kitos dienos rytą išskrido kitu lėktuvu Bankoko kryp- 
timi. Vos nusileidęs ir net neiškėlęs kojos iš oro uosto, 
maždaug 11 valandą ryto sėdo į Puketo lėktuvą. 

Dar vienas žudiko medžioklės plotas: čia apneis- 
tas veikė ne vienerius metus. Jo nurodymai darėsi vis 
tikslesni: 


Pukete išsinuomok automobilį ir keliauk pakrante į šiaurę. 
Pervažiuok tiltą ir, atsidūrusi žemyne, trauk Birmos pasienio 
link. Takua Pa tavęs lauks nauji nurodymai. 

Labai svarbu: dabar turi išsinuomoti mobilųjį telefoną, prie 
kurio prisijungsi savo kompiuterį. Tada galėsi gauti mano žinu- 
tes bet kada - per visą tavo kelionę. 


Pabaigoje Reverdi pateikė dar vieną nuorodą: 


Metodas - dar ne viskas, mano meile. Ritualas reikalauja 
ypatingos erdvės, kokios šventos vietos, kur kiekvienas gestas 
atskleidžia aukščiausią prasmę, kur kiekvienas judesys yra sim- 
bolis. 

Tu dabar artėji prie vienos iš tokių vietų. Prie Nuskaistinimo 
kambario. Laikykis vis tos pačios krypties. Ir netrukus pateksi 
į Paslapties erdvę... 


Gyvenimo Kelias. 


391 


Amžinybės Gairės. 

O dabar dar ir Nuskaistinimo kambarys. 

Reverdi jį stačiai vedė savo nusikaltimo scenos link. 
Markas buvo įsiaudrinęs: jis visu kūnu jautė, kad artėja 
prie žudiko, kad pateko į jo karaliją. 

Už pusės šimto metrų nuo oro uosto, palmių pa- 
vėsyje, buvo įsitaisiusi automobilių nuomos agentūra. 
Paprasčiausi baltai dažyto medžio kioskai. Markas iš- 
sirinko Suzuki Caribbean su atlošiamu viršumi džipą, 
dengtą žydru audeklu, aprūpintą kondicionuotu oru. 
Pagal tą pačią sutartį išsinuomojo mobilųjį telefoną ir 
užsisakė abonementinę kortelę. 

Agentūros savininkas palydėjo jį iki automobilio ir 
perspėjo apie artėjantį musoną. Šiaurėje jis jau siautėjo. 
Markas vos neleptelėjo nebijąs jokių audrų. 

Jis važiavo tiesiai į ciklono epicentrą. 


Kelyje nepaliovė mąstęs apie savo romaną. Pasku- 
tines dvi dienas jau tvarkė užrašus ir surikiavo detek- 
tyvinę intrigą. Nieko nėra lengviau: jau pati jo kelio- 
nė - detektyvinis romanas. Nuo tos akimirkos, kai jį už- 
valdė ši mintis, daugiau dėl to neturėjo nė menkiausios 
abejonės. Šis projektas teikė stiprybės jo ieškojimams. 
Darbas prie detektyvinio romano padės mintyse susi- 
tapatinti su žudiku. Savo užrašuose, dėstydamas žmog- 
žudžio požiūrį, jis jau pradėjo rašyti „aš“. 

Markas ėmė puoselėti ir kur kas savanaudiškesnes 
svajones. O jei jam pavyks parašyti bestselerį? Staiga jį 
apniko svajonės apie sėkmę, šlovę, pinigus... 

Į Takua Pa nusigavo vakarop, penktą valandą. Pro- 
vincijos miestas, plynas ir dulkėtas, su keliais vandens 

baseinais vietoje orientyrų. Įsikūrusi sausumoje, ši 
buvusi Portugalijos faktorija neturėjo nieko bendra 
su turistiniais centrais, kurių per dieną matė ne vieną. 
Čia nebuvo nė vieno užsieniečio, ir jam teko ilgai sukti 
ratus, kol rado viešbutį. 

Už vienintelio autoserviso pamatė stūksantį balsvą 
apsilaupusiu tinku pastatą, kuris panėšėjo į slaugos 
ligoninę. Vienintelis didesnis Takua Pa namas. Vidus 
dar labiau priminė ligoninę: ilgi, pilki koridoriai, siau- 
ros durys, grotuoti langai. Tikra prieglauda. Markas iš 
anksto užsimokėjo ir užkopė į penktą aukštą. 

Temo. Jis uždegė pliką lempelę - vienintelį kam- 
bario apšvietimą. Tikra celė, be baldų, be puošybos. 
Pereinamoji vieta, iš kur negali nieko pasiimti, net 
prisiminimo. 

Įjungė kompiuterį: laiškų nebuvo. Nutarė papietauti 
kur nors kitur. Prie benzino kolonėlės rado terasą su 
keletu stalų ir prarijo savo įprastą fried rice. Kai pasi- 
stiprinęs grįžo į kambarį, tebuvo septynios valandos. 
Vis dar jokios žinios. Jis išsitiesė ant lovos ir smulkiai 
išstudijavo Tailando žemėlapį. Iki Birmos sienos dar 
200 kilometrų. Kur jį vedė Reverdi? 

Markas vėl atsidarė kompiuterį ir pasinėrė į savo 
romano juodraščius. Patikslino savo sinopsį. Jo paties 
nuotykį ir romaną skiria vienintelis dalykas: romane 
žudikas dar neuždarytas už grotų. Čia herojus suktesnis 
už patį Marką. Jis sužino tiesą tirdamas pats, be žudiko 
pagalbos ir patarimų, tuo tarpu šis toliau atlieka savo 
„žygdarbius“. 

Dešimtą valandą vakaro uždarė klaviatūrą, prieš 
tai patikrinęs pašto dėžutę, paskui užgesino šviesą. 


393 


Dar spėjo pamatyti skruzdėlių legioną, judantį išilgai 
sienos. 

Staiga pajuto ranką, kuri jį purtė už peties. Markui 
atėjo miglota mintis, kad tai vaikinas iš viešbučio ad- 
ministracijos, bet jis juk nebuvo prašęs jo pažadinti. 
Pasuko galvą ir pamatė žmogaus rankose žvakę. Vaškas, 
varvantis ant sugniaužtų pirštų, buvo medus. Žmogus 
staigiai atsisuko: virš jo buvo palinkęs Reverdi. Veidas 
išdžiūvęs, nuskusta galva, nuogas liemuo. Jis jam šyp- 
sojosi šnibždėdamas: „Slėpkis greičiau, tėtė ateina!“ 

Markas nusirito nuo lovos. 

Košmaras. 

Tikras košmaras. 

Pažvelgė į laikrodį: 4 val. 45 min. 

Įjungė kompiuterį. Buvo atėjusi žinia. 


Kur: KVALA - Gauta birželio 2 d., 4 h 10 min. 
Iš: sageOwanadoo.com 
Kam: lisbethevoila.fr 


Mano meile, 

Tu dabar esi Takua Pa. Naudojuosi budėjimu ligoninėje (čia 
esu pakeltas tarnyboje) ir siunčiu tau naujas nuorodas. 

Kai perskaitysi šias eilutes, keliauk toliau. Laikykis šiaurės. 
Iki pat Kuraburio. Tada ieškok išvažiavimo iš miesto. Dešinėje 
pamatysi turizmo agentūrą „Džinda Tours“. Ji vienintelė orga- 
nizuoja kelionę laivu į Koh Suriną - salą atviroje jūroje. 

Užsisakyk bilietą pirmyn ir atgal vienai dienai. Jokiu būdu 
nenakvok ir nenardyk su instruktoriumi. Viena svarbi detalė: 
keliauk tik savo tikra pavarde. Nesistenk būti pernelyg kukli. 
Visada prisimink tokią taisyklę: mažiau slėpsiesi, mažiau pa- 
stebės. 

Atsidūrusi saloje, atsiskirk nuo grupės ir eik savo keliu. Nu- 
skaistinimo kambarys bus nebetoli. Tau teks jį rasti. Įeik į vidų 

ir gerai apžiūrėk kiekvieną smulkmeną. Tada geriau suprasi, kas 
iš tikrųjų vyko toje žmonių akių išvengusioje erdvėje. 

Mano širdis su tavimi. 

ŽAKAS 


Markas uždarė lagaminėlį ir krepšį, paskui nusileido 
į apačią. Dar buvo naktis. Viešbučio holas buvo tuščias. 
Prieblandoje snūduriavo budėtojas. Jis tyliai išėjo ir 
įsėdo į automobilį. 

Paspruko lyg vagis. 

Paslapčių vagis. 

Po dviejų valandų, brėkštant dienai, tolumoje pasiro- 
dė Kuraburis. Miestą jau buvo beužvaldanti mangrovė. 
Atrodė, lyg pažeme sutūpę namai slystų į vandenį, po 
medžių šaknimis. Pagrindinės gatvės gale Markas rado 
turizmo agentūrą. Tebuvo 7 valanda ryto, bet visa at- 
rodė jau išdeginta saulės. 

Markas užsirašė į 8 valandos ekskursiją. Netrukus 
buvo įsodintas į autobusą kartu su kitais vakariečiais, 
kurie šliaužė iš visų pusių mažomis grupelėmis - už- 
simiegoję, niūrūs. 

Buvo švedų, vokiečių, amerikiečių ir tailandiečių. 
Laimei, nė vieno prancūzo; Markas baiminosi, kad gali 
tekti aiškintis dėl savo kelionės. Tuo pat metu jį per- 
sekiojo gūdi nuojauta, kad jo paslaptis akivaizdi - tarsi 
apgamas ant veido. 

Pravažiavę keletą kilometrų, jie pasiekė prieplauką. 
Jų laukė laivas - baltas ir glotnus. Visi sulipo dangų 
traukiant grėsmingiems audros debesims. Markas pri- 
siminė automobilių nuomotojo perspėjimus. Bet kai 
laivas slystelėjo pelkėtomis išlankomis, dangus vėl nu- 

sišvietė. Jie išplaukė į jūrą spiginant saulei, dangus buvo 
žydras, nė debesėlio. Musonas turėjo užgriūti vėliau. 

Įsitaisęs laivo priekyje, Markas mąstė apie Reverdi Ži- 
nutės post scriptum. Tai buvo papildomas patarimas. 

Lize, mano meile, kai ieškosi Nuskaistinimo kam- 
bario, kai vaikščiosi miške, nepamiršk aplinkui viską 
stebėti, įsidėmėti kiekvieną smulkmeną. Kai atsidursi 
netoli kambario, tavęs lauks kitas ženklas. Kažkas, be 
ko visa kita taptų neįmanoma... 

Prisimink „gaires, kurios skraido ir tarpsta“. Džiung- 
lėse susidursi su dar vienu dalyku, kurį reikės pajusti. 
Atodūsiai, kvėpavimas, virpesys - visa tai praneš apie 
kambario neišvengiamumą... 


Markas nemėgo užuominos apie gaires, kurios vos 
nepražudė jo tyrimo. Jis nebuvo pasiruošęs susidurti 
su augalų ar gyvūnų paslaptimi. Ką nurodė Reverdi? 
Vabzdžių debesį? Paukščių skrydį? Upę? 

Jis nujautė, kad žudikas įtraukė savo ritualą į girią 
ir laikė jį dar vienu gamtos elementu. Gyvastingas, 
organinis vyksmas, kuris įsiterpė į džiunglių bioritmą. 
Gali būti, kad Reverdi laiko jį būtina faunos ir floros 
pusiausvyros sąlyga - conditio sine gua. Markas prisi- 
minė vieną žudiką maniaką iš Jungtinių Valstijų, Her- 
bertą Muleną, kuris buvo įsitikinęs, kad savo žudymais 
stabdo žemės drebėjimus, ir apskaičiavo, kiek teršalų 
patenka į orą iš jo aukų vidurių. 


Po poros valandų plaukimo jie pasiekė Koh Suriną. 
Smaragdinė sala, ryškios mėlynės apglėbta. Visa švytėjo 


pirmapradžiu skaistumu. Išskyrus žmones. 

Tačiau, išlipęs į krantą, Markas pasibaisėjo. Šimtai 
turistų buvo įsikūrę paplūdimyje, eilėmis išrikiuotose 
palapinėse, medžių ūksmėje. Jų daugybė knibždėjo 
tarsi tarakonai, plėsdamiesi į visas šalis ir niokodami 
grožį, kurį tarėsi taip vertiną. 

Markas sužinojo: Koh Surinas - nacionalinis parkas. 
Čia buvo draudžiamos bet kokios statybos. Tailando 
verslininkai sugebėjo apeiti įstatymus ir čia pastatė 
gigantišką kempingą. Keletas medinių barakų siūlo 
minimalius patogumus. Ant vieno buvo ranka užrašyti 
pasiūlymai: DIVING, SCUBA, SNURCK. Reverdi, be 
abejo, čia dirbo nardymo instruktoriumi. 

Turizmo informacijos biure rado salos žemėlapį ir 
atsiskyrė nuo bendrakeleivių - šie matavosi kaukes ir 
plaukmenis - rengėsi „Livingtour“. 

Koh Surinas - žemės riešuto pavidalo sausumos 
lopinėlis, ne ilgesnis, kaip du kilometrai. Iki pavakarės 
jis galėjo laisviausiai apeiti visą salą ir spėti prisijungti 
prie grupės, kad grįžtų atgal. Jis pasileido aukštyn pa- 
plūdimiu į rytus, kliūdamas už milžiniškų mangrovės 
šaknų, paskui pasinėrė į palmių vėsą. Netrukus kalvos 
šlaite rado takelį, kuriuo ramiausiai galėjo eiti pakrante 
kiek aukščiau, slepiamas augmenijos. 

Buvo vienuolika valandų. Giria virpėjo, įsijautu- 
si į šviesos ir šešėlių žaismę. Lianos lapai, aptaškyti 
šviesos šlakais, šnibždėjo vandens ir syvų paslaptis. 
Kartkartėmis priešais, apačioje, Markas išvysdavo jūrą. 
Kiekvienoje įlankėlėje bangų spalva buvo vis kitokia. 
Švelnios turkio ar nefrito spalvos. O gelmės regėjosi 
tarsi tirštas mentolio ir sodrios levandų spalvos guašo 
sluoksnis. 

Kartkartėmis Marko žvilgsnis užkliūdavo už grupės 
tailandiečių, kurie maudėsi išties originaliai: su visais 
drabužiais, kaip pakinktus užsimovę gelbėjimosi lie- 
menes, narsiai apsiginklavę kaukėmis ir vamzdeliais, 
murkdėsi vandenyje, vos siekiančiame kelius. 

Sala knibždėte knibždėjo turistų, bet Markas jautėsi 
labai vienišas. Tokiomis akimirkomis žinojo esąs pana- 
šus į Žaką Reverdi. Savo prieštaringu gyvenimo būdu. 
Vienišu ir paslaptingu gyvenimu pernelyg judriose 
vietovėse, kurioms nuolat kelia pavojų civilizacija. 

Markas suvokė, kad aplinkui kažkas pasikeitė. Pasi- 
girdo keistai tylūs ir rafinuoti garsai. Ir dar pajuto į jį 
kreipiamą kažkokį įteiklumą. Geranoriškumą. Džiun- 
glės linko, globė jį, glamonėjo... Per keletą sekundžių 
susigaudė - bambukai. Jis stovėjo apsuptyje varpinių 
augalų, kurie melancholiškai siūravo vėjyje. Vien in- 
tuicijos vedamas, Markas pasinėrė į žalumą: kairėje 
aukštyn kilo takelis iki pat uolos krašto, stūksančio 
Virš jūros. 

Nežengęs nė dviejų dešimčių žingsnių, pamatė tam- 
suojantį stogą, pasislėpusį po kuplia lapija. Tiksliai 
žinojo radęs „Nuskaistinimo kambarį . Lūšnelę, kurioje 
gyveno Žakas Reverdi ir kurioje, be abejo, nužudė vieną 
iš savo aukų. 

Lentų ir palmių stačiakampis gretasienis, pastatytas 
ant nedidelės laukymės. Pūstelėjus menkiausiam vė- 
jeliui, bambuko lapai imdavo glostyti namelio sienas, 
apklėsdavo stogą. Markas įtempė klausą: viduje - nė 
garso. Atsargiai apėjo aplinkui: durys, langai buvo už- 
plombuoti. Jis pasiryžo išlaužti duris. 

Tvokstelėjo pelėsių dvokas. Tuo pat metu jį nustebi- 
no labai sveika aplinkos atmosfera. Šiaip ar taip, lūšnelė 
buvo apsaugota nuo liūčių. 

Žengtelėjo į vidų ir įdėmiai apsižvalgė. Plikos sienos, 
medinės grindys, toliausiame kampe, dešinėje, stovi 
stalas ir kėdė. Kairėje - suragėjęs rafijos demblys. Nė 
žymės kraujo. Jokio prievartos ženklo. Prietėmyje pa- 
matė palei sieną sudėtus nardymo reikmenis: švino 
diržą, suspausto oro balioną, detanderį, neopreno pa- 
laidinę, prie kaktos tvirtinamą prožektorių... 

Bet kodėl „Nuskaistinimo kambarys? 

Žengė dar kelis žingsnius. Kažkas šioje troboje buvo 
ne taip. Trikdė viena detalė. Jis uždarė duris. Atsidūrė 
absoliučioje tamsoje. Neįmanomas dalykas. Tokiose 

šiaudinėse trobelėse saulės šviesa paprastai lengvai pra- 
eina pro aibę plyšių. 

Vėl atidarė duris ir atidžiai patyrinėjo sienas: tarpai 
tarp lentų buvo rūpestingai užtaisyti augaliniais plau- 
kur pertvaros jungiasi su stogu. Paprastai čia visada 
paliekama atvira juosta oro vėdinimui. O dabar toji 
vieta buvo uždengta supintais ir suspaustais palmių 
lapais, dėl patvarumo dar perrištais rotango raiščiais. 
Žvilgtelėjo žemyn. Neįtikėtina: tarpai tarp grindlen- 
čių buvo užpildyti silikonu. Metė žvilgsnį į duris ir 
padengtos augalų plaušais, kad jas uždarius į vidų ne- 
patektų nė gurkšnis oro. 

Nuskaistinimo kambarys. 

Reverdi rūpestingai buvo parengęs savo vienutę taip, 
kad į ją nieku gyvu nepakliūtų jokia dulkelė. 

Markas prisiminė paskutinės žinutės tekstą. 

„Ritualas reikalauja ypatingos erdvės, tokios šventos 
vietos, kur kiekvienas gestas atskleidžia aukščiausią 
prasmę, kur kiekvienas judesys yra simbolis“. 

Markas įsivaizdavo Reverdi apnėjos priepuolius, kai 
užsidarydavo nuo pasaulio nustojęs kvėpuoti. Jis at- 
gamino tą patį reiškinį, tik kitu masteliu. Lūšnelė su 
užkamšytais plyšiais virto jo „aš, jo beprotybės erdve, 
asmenybės tąsa. Daktarė Norman buvo sakiusi: „... nu- 
sikaltimo scena virsta tam tikra jo paties ekspansija. 
Jis išstato savo būtį toje erdvėje ir ten sukelia kraujo 
plūsmą, kad pats geriau apsisaugotų...“ 

Psichiatrė ir šįkart buvo teisi. Markas, nepaisant karš- 
čio, pradėjo drebėti. Mintimis jis persikėlė į apneisto 

kūno vidų, kai šis nustoja kvėpuoti. Jis įsivaizdavo 
kraują, tekantį į gyvybiškai svarbius organus. Raudo- 
nus, pulsuojančius lyg žarijos ugniakure... Tai vyko ir 
šiame kambaryje: kraujas telkėsi jo viduryje, tyrumo 
kvadrate. 

* Markui trūko oro. Jis nesąmoningai sulaikė kvėpa- 
vimą. 

Pasuko į duris. 

Ant slenksčio atsisuko. 

Aiškiai prieš save matė nusikaltimo sceną. 

Žakas Reverdi sėdi lotoso poza, užsimerkęs, aplink 
dega žvakės, rūksta smilkalų lazdelės, stovi medaus 
flakonai. Aplink sklando tyla ir tyrumas. Čia nepa- 
teko jokia dalelė, neįėjo nė trupučio oro. Tik girdėti, 
kaip šnara lauke bambukai. Tarsi maldininkai, tyliai 
skaitantys psalmes. 

Žakas atsimerkė ir pažvelgė į moterį, kuri spurdėjo, 
stengdamasi išsivaduoti iš raiščių. Ji skendėjo prieblan- 
doje ir priminė kenčiančią skausmus drugelio lėliukę, 
kuri rangosi, kad išvaduotų iš savęs kruviną drugelį. 
Jis atsistojo... 

Markas prisiplojo prie durų staktos. Norėjo bėg- 
ti, bet nepajėgė. Jautė lūšnelėje krosnies karštį. Kvėpė 
smilkstančius dūmus. Kvapai, atėję iš labai toli, saus- 
rotų žemių ir drėgnų džiunglių pėdsakai. Atmintyje 
šmėstelėjo Giesmių giesmės eilutės: 

Kas ten ateina iš dykumos tarsi dūmų stulpas, 

Kupinas miros, smilkalų ir visų kvepiančių pirklio 
miltelių? 

Reverdi įsmeigė pirmą kartą peilį į gerklę. Markas 
suriko: pirštų galiukais pajuto, kaip peilio geležtė įsirė- 

mė į kaklo slankstelį. Išlėkė pro duris ir pasileido bėgti, 
laužydamas po kojomis pakliuvusius bambukus. Jam 
vaidenosi aukos dejonės, prasiveržiančios pro burnos 
kamšalą. 

Penktą valandą po pietų Markas jau stovėjo Koh 
Surino prieplaukoje, pasiruošęs grįžti atgal. Vienas iš 
daugelio turistų. Jau nedrebėjo. Iš jo veido nebūtum 
galėjęs ką nors įskaityti. Tokia elgsena jį patį stebino. 
Niekas nebūtų įspėjęs, kokius jam teko patirti išgyve- 
nimus. Jis įsitaisė laivo priekyje, kaip ir plaukdamas 
pirmyn, ir lydėjo akimis tolstančią žemę. 

Laivas mažo galingumo varikliu suko rytiniu salos 
pakraščiu. Markas sekė žvilgsniu krantą, kuriuo ėjo 
pėsčiomis. Girdėjo bambukų šnaresį vėjyje. Ant veido 
vėl pajuto lapus, jų žalumos bangas, per kurias taip 
neseniai „plaukė“. 

Jis suprato dar vieną dalyką. 

Jam rodėsi, kad tą kryptį jis pasirinko instinktyviai. 
O iš tikrųjų jam nesąmoningai buvo įstrigę paskutiniai 
Reverdi žodžiai: „Augalijos gilumoje ieškok judesio ir 
rasi Kambarį...“ 

Bambukai. 

Mintimis grįžo prie kitų faktų. Trobelė Papane, kur 
buvo nužudyta Pernilė Mozensen, stovėjo bambukų gi- 

raitės viduryje. Drugelių gaudytojas Kameron Hailand- 
są daugybę kartų yra sutikęs Reverdi tarp šių varpinių 
augalų. Toks pat šnarėjimas Marką lydėjo ir Ankore, 
per susitikimą su bitininku. 

Reverdi žudė bambukų ūksmėje. 

Markas net buvo įsitikinęs, kad pastarieji buvo svar- 
būs jo ritualui. Ar jiems buvo skirta turėti skaistinan- 
čiųjų savybių? Kad „nusiplautum“ niekingo pasaulio 
purvą, reikia pereiti bambukų mišką? Ar, priešingai, 
susidūrimas su jais atneša sunkių padarinių? Atpalai- 
duoja instinktus, kurie jam sukeldavo liguistus prie- 
puolius ir išprovokuodavo troškimą žudyti? Markas 
vėl visu kūnu pajuto lapų prisilietimą - keistą glamonę, 
kuri jam priminė nerūpestingų rankų glostinėjimą. 

Dabar jų laivas plaukė atvira jūra. Markas užsimerkė 
ir mintimis leidosi dar toliau. Jis susitapatino su Žaku. 
Kai giria, jį pajutusi, atgydavo, kai virpėdavo priešais 
jį šešėliai, kai lapai švelniai liesdavo jo smilkinius, jis 
paklaikdavo. Jo troškimas žudyti išsiskleisdavo ir išve- 
šėdavo - toks pragaištingas buvo to augalo poveikis. 

Markas pakėlė vokus ir atsargiai apžvelgė kitus ke- 
leivius. Nė vieno nepažino. Skubėjo kuo greičiau atsi- 
durti savo automobilyje ir leistis į Puketą. Čia jis viską 
surašys ir pridės prie savo romano intrigos. 

„French kiss“, „Pinocchio“, „Soi Cow-Boy“... Neo- 
ninės naktinių klubų iškabos atsispindėjo lietaus kla- 
nuose ir mirguliavo visomis spalvomis. Kiekvieno jų 
fasadas pasižymėjo kokiu nors iškirtiniu bruožu ar 
išmone. Vienas švytėjo po arklio pasaga. Kitas vaizdavo 
Saturno žiedą. Dar vieno durys buvo padarytos kaip 
povandeninio laivo liukas. Visų užeigų tarpduriuose 
stoviniavo moterys. 

Net ne moterys, greičiau visai jaunutės merginos, 
dėvinčios drabužius, daugmaž atliepiančius pasilinks- 
minimo įstaigos pavadinimą. Kutuotos palaidinės, jū- 
rininkų uniformos su giliausiais skeltukais arba kūnus 
uždegantys stringai ir juokingai mažos audeklo skiau- 
telės. Jos visos judėjo kurtinamos „techno“ muzikos 
ritmu. Kartkartėmis imdavo ir pasirangydavo nelyg 
vikšrai, atsukusios nugarą į gatvę. Praskėtusios kojas, 
atstačiusios pasturgalius. Miklindavosi išsisukti nuo 
krušos ledukų, svaidomų iš baro. Arba eidavo ieškoti 
klientų, brukdamos jiems į tarpkojus rankas. Kai kurios 
marširuodavo abiem rankomis kratydamos apnuogin- 

tas krūtis, spenelius užklijavusios fluoroscencinėms 
širdelėmis. 

Markas žingsniavo; laikydamas rankoje savo baga- 
žą, ir puikiai suvokė, kaip absurdiškai jis atrodo. Visą 
popietę sėdėjo už vairo. Nepaisant lietaus, nepaisant 
staiga, šeštą valandą, užgriuvusios tamsos, jis apskritai 
sukorė nemažą kelio galą. Buvo 22 valanda, kai važiavo 
per salą nežinodamas kur, prastai apšviestu keliu, ir 
netikėtai pateko į saulės nutviekstą zoną. Patangas: 
pats karščiausias Puketo kvartalas. Jis neatsilaikė. Pa- 
statė savo Suzuki mokamoje automobilių stovėjimo 
aikštelėje ir pasinėrė į tą siausmą. Ieškojo viešbučio. 
Ir naujų pojūčių. 

Miglota nuojauta jam sakė, kad po šias vietas yra 
klajojęs Reverdi. 

Įkyriai persekiojo valgių kvapai. Česnakas, svogūnai, 
ankštiniai pipirai. Kalendra... Kūną kankino geismas 
ir alkis. Pačios mergaitės - aukso atspalvio odos ir 
grakščių figūrų - jam priminė mažyčius karamelinius 
saldainiukus. Nepaisant sunkaus bagažo, nepaisant 
nuovargio, jis juto vis kietėjančią savo varpą: jaunu- 
tės tailandietės traukė tarsi magnetas. Ir ne dėl jų iš- 
šaukiančių erotinių drabužėlių ar aistras uždegančio 
elgesio, ne, priešingai, nes ką jos bedarytų, jose visada 
slypi nekaltybės žymė, dalelė žeminamo skaistumo. 
Baikščios valstietės mažyčiais katiškais snukeliais, ku- 
rių išsišovę skruostikauliai užgožė grimą ir keistus vi- 
lionių apdarus. Ir jaudino būtent toji dalis, kuri buvo 
užsilikusi iš „ryžių laukų“. 

Jis stebėjo ir vakariečius. Jaunus, besišlaistan- 
čius grupelėmis, rankose laikančius alaus skardines, 

slepiančius savo varžymąsi pašaipiais krizenimais; se- 
nius vienišius - jie plaukiojo čia tarsi rykliai ramiuose 
vandenyse; išvargusius keliauninkus, kėpsančius į tą 
sarabandą atbukusiais veidais. Bet visų jų akyse galėjai 
įžvelgti niekuo nepridengtą geismą. Žemą ir stiprią 
aistrą, tokią kaip to, pagauto nusikaltimo vietoje... 

Marką ypač domino kita kategorija - moterys už- 
sienietės. Apstulbusios, sutrikusios, įsikibusios į savo 
vyrų parankes; jaunos merginos su kuprinėmis ant 
pečių, ieškančios pigios nakvynės, savo rūsčiais veidais 
mėgino išreikšti pasipiktinimą tuo „vergių turgumi. 
Visos jos atrodė sutrikusios. Pasimetusios. Atsidūrusios 
keblioje padėtyje tarp patinų geismo, atvirai matomo, 
bet skirto ne joms, ir tailandiečių prostitučių neapy- 
kantos; šios jų neapkentė, kam jos čia gano akis kartu 
su vyrais. 

Markas prisiminė Lindą Kroic, Pernilę Mozensen. 
Dvi numanomas Reverdi aukas Tailande. Jo įsitikini- 
mas sustiprėjo: plėšrūnas čia atsibastęs tikrai medžiojo. 
Šis kvartalas buvo kita giria, kur kas beprotiškesnė, kur 
kas klaidesnė negu Kameron Hailendse ar Ankore. 

Markas įsivaizdavo žudiką, raminantį savo jaunas 
bičiules, vedantį jas į ramų užkampį, toliau nuo šio 
pragaro, joms aiškinantį, pasidavusiu likimui tonu, kad 
čia, Azijoje, girdi, „taip jau priimta“. Ir vis įkalbinėjantį 
savo rimtu, raminamu balsu, jas pavergiančiu, hipno- 
tizuojančiu. Markas paspartino žingsnį, ieškodamas 
viešbučio. 

Reikėjo kurpti ataskaitą.. 

Atsidūręs kambaryje, jis vengė išsitiesti lovoje, kad 
tučtuojau neužmigtų, ir dar mėgino parašyti Reverdi. 

Elizabetė turėjo, ką jam pasakyti. Ji papasakojo apie 
kelionę į Koh Suriną, aprašė savo atradimus. Visa tai 
vienu moju, be menkiausios dvejonės. Markui pritrū- 
ko jėgų įsijungti modemą į telefoninio ryšio kištuką 
ir nusiųsti savo laišką. Užmigo vos padėjęs galvą ant 
pagalvės. 

Kai peilis vėl įsirėmė į kaulą, jis atsimerkė. Pama- 
tė, kaip jo kambarį skrodžia rausvos ir žydros šviesos 
blyksniai. Muzika drebino sienas ir grindis. Prisimerkė: 
jo ranka vis dar gniaužė įsivaizduojamą peilį. Ant- 
ra valanda nakties. Miegojo tris valandas. Ir, žinoma, 
sapnavo žmogžudystę. Šašais apsitraukusias saldžias 
žaizdas. Chromo geležte padarytas smurto žaizdas. 
Nusikaltimą, kuris jo nepaliko ramybėje. Ar ne šito jis 
vylėsi sulaukti? 

Nusvirduliavo iki vonios kambario ir palindo po 
dušu. Įkaitusiuose per dieną vandentiekio vamzdžiuose 
vanduo nespėjo atšalti. Stovėdamas priešais veidrodį 
virš kriauklės, apžiūrinėjo save. Įdegęs, sulysęs, apaugęs 
gaurais: keliauninkas, per ilgai svilęs saulėje ir išdegi- 
nęs visas savo žymes. Kas jis šiandien? Prisiminė savo 
ritualinę formulę: 50 procentų - Elizabetė, 50 procen- 
tų - Reverdi; 100 procentų - apgavikas. 

Jo sapnas, kaip toji haliucinacija lūšnelėje, įgijo naują 
pobūdį. Persmelktas tikroviškų fizinių požymių, jis jau 
neįsivaizdavo nusikaltimų, jis juos išgyveno. Kas atsi- 
tiko? Paaiškinti negalėjo, bet nutarė pasinaudoti sapno 
artumu - jis dar knibždėjo po jo kūną - ir parašyti 
kokį savo romano skyrių. Užrašyti tikslius, patologinius 
žudiko pojūčius. 

Rašė mechaniškai. 

Abi rankos skraidė virš kompiuterio klaviatūros, 
nesustodamos nei apmąstymams, nei įvertinimams. 
Kažkas kitas, ne jis pats, aprašinėjo jo aistrą žudyti, jo 
malonumą matant, kaip bėga kraujas, jo smaginimąsi 
kankinant. Smegenų kertelėje Markas suvokė padėtį 
ir leido pirštams veikti. Jis išlaikė nuotolį nuo šios įsi- 
vaizduojamos būtybės, kuri dabar rašė vietoj jo. Argi 
šią akimirką jis neatliko romanisto darbo? Argi ne jo 
vaidmuo buvo paskolinti rašymo metu savo smegenis 
romano veikėjui? 

Staiga jis padarė atradimą, nuo kurio pats neteko 
amo: jo varpa buvo padidėjusi ir kieta. Erekciją jis 
pajuto tada, kai aprašinėjo žudymo sceną. Paniškai 
išsigandęs, metė žvilgsnį į langą: švito. 

Užsimetė marškinius, sugriebė raktą ir išnėrė lauk; 
lipdamas laiptais dar baigė sagstytis drabužį. Jam rei- 
kėjo pradurti pūlinį, vienaip ar kitaip nuraminti savo 
kūną. 

Gatvėse nebuvo likę nė pėdsako merginų, akis ne- 
užkliuvo nė už menkiausios pagundos. Tik kryžkelėje 
stypsojo keletas užsilikusių kekšių. Dar ne senės, ne, ne- 
nusakomo amžiaus prostitutės, išsekusios, nustekentos, 
veidus išsigražinusios ryškiu iššaukiamu grimu. Praei- 
nant paskutiniems galimiems klientams, jos užversdavo 
sijonus, rodydamos savo riebias šlaunis ir laidė pavymui 
nepadorius, nuvalkiotus kreipinius. Ryto šviesoje regi- 
nys atrodė blausus, šlykštus, pūlių spalvos. 

Markas pasuko link barų, kuriuos pastebėjo vaka- 
re. Uždaryti. Arba tušti. Ėjo toliau. Valytojai vandens 
čiurkšlėmis laistė gatvę. Poros netvirtu žingsniu vaikš- 
tinėjo nerasdamos savo viešbučio. Pasirodė išmaldos 
prašytojai. Moterys išėjo apsipirkti, per pečius persi- 
metusios savo kūdikius, nekreipdamos dėmesio nei į 
marmuro imitacijos fasadus, nei į užgesusias iškabas. 
Auštanti diena parodė visą bjaurastį, puošybos apgaulę. 
Apsilaupiusį tinką. Drėgmės išbjaurotas sienas. 

Tačiau visą protą buvo užgožęs geismas, ir Markas 
tematė vieną kliūtį savo geiduliams patenkinti. Kokias 

pabaisas dabar besutikdavo, perkarusias ar, priešingai, 
galingo stoto kekšes, kurios, regis, tuoj sprogs pašvietus 
saulei, šią liūdną tikrovę permušdavo kiti karštligiški 
vaizdai. Tamsuojanti vagelė tarp putnių krūtų, jaunų 
gaktų numanomi iškilumai, užpakaliukų linkiai, dailiai 
apibrėžti ir švelnūs... Jis ėjo vis spartindamas žingsnį. 
Kur jos? Kur pasidėjo merginos? Gal jam vertėtų pasi- 
sukioti giliau po kiemus, gal ieškoti iš kitos krautuvėlių 
pusės, gal užlipti į viešnamio kambarius... 

Dešinėje išgirdo garsų vyrų juoką. Įsirėmę alkū- 
nėmis į barą, šnekučiavosi tailandiečiai farai ryškiai 
raudonomis uniformomis, su ginklais rankose. Toliau, 
gatvės nuošalėje, jis pamatė jų daugiau; jie talžė vieną 
vyrą šautuvo buože. Vaizdas keitėsi. Scenoje pasirodė 
šlykštūs sraigteliai. Tie, kurie leido veikti vitrinai su 
prostitutėmis, vakariečių srautui plūsti, lėbauti ir kas- 
vakar į valias užsiiminėti seksu. Markas pasileido vos 
ne bėgte. Jis jautėsi ligonis. Turėjo rasti sau vaistą... 

Kitoje kryžkelės pusėje pamatė dar keletą ištvirkėlių 
pūpsančiomis krūtimis ir atželiančia barzda. Transves- 
titai. Nė nesusimąstęs patraukė į jų pusę. Ir sustojo it 
užburtas, prikaustytas vaizdo, kurio jis nesitikėjo. 

Jūra. 

Gatvės posūkyje atsivėrė neaprėpiama platybė, švy- 
tinti, rami. Šis reginys jį apstulbino. Nebuvo nieko la- 
biau sukrečiančio, svetimesnio jo palaidumui už šią be- 
kraštę didybę - laisvą ir abejingą. Tada prieš akis iškilo 
kitas vaizdas, galutinai užgesinęs miglotus kėslus. 

Į dienos šviesos užlietą gatvę, kur dar mėtėsi riebaus 
vyniojamo popieriaus skiautės ir tušti buteliai, nebylia 
procesija iš viešnamių išplaukė merginos. Jos jau ne- 


412 


turėjo nieko bendra su tomis vakarykštėmis įsismar- 
kavusiomis gundytojomis. Drėgni plaukai, be grimo, 
apsirengusios paprastus sarongus. Visos nešė dubenis 
su ryžiais, kuriuos dėjo paplentėje. Markas nieko ne- 
besusigaudė, nesuprato, ką visa tai reiškia, tik staiga 
išvydo dar kažką. 

Tai buvo oranžiniais apdarais apsisiautusios figūros, 
blizgantys kiaušai, - tokios lengvos dvelkiant ryto vėje- 
liui tarsi dailūs popieriniai žibintėliai. Vienuoliai. Vieni 
nešėsi skėčius, kiti ėjo po du, susikibę už parankių. 
Atrodė nerealūs tame dar rūkstančiame kovų lauke. Jie 
surinko aukas, daugybę kartų lankstydamiesi, tuo tarpu 
merginos klūpojo, abi rankas sunėrusios ant kaktų. 
Maldos ir atleidimo metas... 

Markas stovėjo pritrenktas, svilinamas saulės. 

Visiškai atgavęs blaivų protą. 


Tačiau giliai viduriuose dar raitėsi geismo gyvatė. 

Kambaryje deginimas vėl atsinaujino, apimdamas 
visą tarpvietę. Nieko nelaukęs, įnėrė į vonios kambarį, 
atvertė plastikinį klozeto dangtį ir puolė masturbuo- 
tis. Jo sąmonėje švystelėjo chaotiški vaizdai. Nuplėšti 
drabužiai, apnuogintos krūtys, plikai nuskustos gaktos, 
kviečiančios, užburiančios... Mėsos gabalėliai, kyban- 
tys jo galvoje, primenantys nespėjusias išdžiūti nuo- 
traukas, prisegtas mėsininko kabliais. Jis prievartavo 
merginas. Skverbėsi į jas, mėgaudamasis jų ašaromis, 
jų pažeminimu. Tai buvo niekšiška, bet labai toli, savo 
teatro užkulisiuose, jis su palengvėjimu pripažino: nėra 
žudymo scenų, nėra žaizdų vaizdų. 

Bent jau jo mikis stojosi nebe nuo kraujo vaizdo. 

Ilgi, karštligiški tvinksniai ir, pagaliau, atėjo paleng- 
vėjimas. Tame sėklos ištryškime buvo kažkas nesveika. 
Lyg pūliuojančios žaizdos išsivalymas. Pasijuto nurimęs. 
Daugiau negu nurimęs: kitas. Nebeturėjo nieko bendra 
su tuo pakvaišėliu, koks jis buvo prieš keletą akimirkų. 

Kaip visi vyrai, jis seniai žinojo tą jausmą - visišką 
atotrūkį, radikalią ribą tarp geismo įsiliepsnojimo ir 
staigaus atsitokėjimo. Bet šįryt tas proveržis siautėjo su 
neregėta jėga, buvo kitoks. Žiūrėjo apkvaitęs į pirštus, 
išterliotus sperma, ir nesuprato, kas jam darosi. 

Iš viso to Markas padarė išvadą apie žudiką. Taip pat 
turėjo nutikti ir su Reverdi: kol nebūdavo numalšinęs 
naikinimo troškulio, visa kita jam nerūpėjo. Visas pa- 
saulis turėdavo tarnauti jo regimoms haliucinacijoms. 
Paskui, pasibaigus mirties šokiui, jis nugrimzdavo į su- 
stirimo, nepatiklumo būseną. Papane žvejai jį rado nu- 
stėrusį. Atrodė taip, lyg būtų radęs Pernilės Mozensen 
lavoną tuo pat metu, kaip ir jie. Markas dar prisiminė 
tą papilkėjusį vyrą, pririštą prie krėslo Ipoho salėje, vis 
kartojantį: „Tai ne aš...“ Tą akimirką Žakas dar buvo iš- 
tiktas šoko. Jis turėjo jausti neaiškią panišką baimę nuo 
minties apie padarytą nusikaltimą. Ir atmesti mintį, kad 
jis galėtų būti jo vykdytojas... 

Pagaliau viskas greičiausiai buvo kur kas paprasčiau, 
negu Markas įsivaizdavo. Žakas buvo vienas - tikrą- 
ja ir perkeltine prasmėmis. Ir neturėjo jokio bendro. 
Ir nesirgo šizofrenija. Tik kentė liguistus postūmius, 
kurių proveržiai, be jokių kalbų, reikalaudavo juos pa- 
tenkinti. 

Ir kai rinkdavosi auką, kai pirkdavo medaus, kai 
ruošdavo Nuskaistinimo kambarį, rotanginės palmės 

plaušais užtaisydamas menkiausius plyšelius, išsaugo- 
davo blaivų protą. Į vietą padėdavo kiekvieną apeigų 
smulkmeną žinodamas, kad priepuolis netrukus užeis, 
kad nenugalimas šauksmas tuoj nuskambės. Panašiai 
primityvios tautelės ruošia aukojimo altorių, laukda- 
mos, kol „dievas tigras ar koks „King Kongas“ ateis 
pareikalauti šviežios mėsos duoklės. 

Paprastas tikintysis - štai kas buvo Reverdi. 

Atsidavęs jį valdžiusiems demonams. 

Markas atsikėlė nuo klozeto ir vėl palindo po dušu. 
Ilgai stovėjo užmerktomis akimis po drungna srove 
laukdamas, kol iš jo kūno ir sielos vanduo išplaus pas- 
kutines transo nešvarybes. Markas nepamiršo, kad 
prieš juokingą žygį pirmąją erekciją jam sukėlė žudymo 
scena. Žinoma, jis nepuolė ieškoti ko nors nužudyti, 
tik pasimylėti. Bet tai tokia pat beprotybė, toks pat sa- 
vikontrolės netekimas... Koks nuotolis dar skiria jį iki 
„juodosios linijos“? Kiek žingsnių, kad ją peržengtų? 

Išėjo iš dušo kabinos ir ryžosi veikti. Jam reikėjo kuo 
greičiau sprukti iš Azijos, kol visai nepamišo. Reikėjo 
baigti reikalus su Reverdi. Atskleisti jo paskutinę pa- 
slaptį, mesti tyrimą, kol nevėlu. Grįžti į Paryžių. Baigti 
rašyti savo knygą. Pamiršti košmarą ir laukti sėkmės. 

Pagautas impulso, pagriebė mobilųjį telefoną ir su- 
rinko Vincento numerį. Norėjo išgirsti draugišką balsą. 
Realų, „normalų“ balsą. Neatsiliepia. Paryžiuje antra 
valanda nakties. Milžinas miegojo arba dar nebuvo 
grįžęs. 

Tada, vedamas kitos nepaaiškinamos minties, Mar- 
kas susirado savo krepšyje Kadidžės fotografiją, kurią 
buvo pasiėmęs, kad geriau įsijaustų, jei sušlubuotų 

tą keistą žvilgsnį, kuris jam visada asocijavosi su mu- 
zikiniu disonansu, paskui bemat užmigo, spausdamas 
nuotrauką prie krūtinės. 

Dešimta valanda ryto. Šutra. 

Išsitiesęs ant dušus skiriančios mūro pertvaros vir- 
šaus, abi rankas sudėjęs ant liemens, Žakas Reverdi 
laukė. Ramanas neatsilaikys. Nepaisant tokio meto, 
nepaisant rizikos... 

Dabar jis rodė palankumą vienam indoneziečiui, 
vardu Kodė, šešiolikos ar septyniolikos metų pupulė- 
liui, sėdinčiam iki gyvos galvos už savo motinos nu- 
žudymą garų išleidimo vamzdžiu. Kiekvieną pavakarę, 
apie šeštą valandą, sargybos viršininkas atslinkdavo čia 
pas jį, tuo tarpu kiti grįždavo į savo kameras. 

Reverdi šyptelėjo. 

Šiandien reikalai klostysis kitaip. 

Kabinose po atviru dangumi liejosi balti kriokliai 
vandens, tikšdami ant keraminių plytelių ir akinamai 
žaižaruodami. Visos sienos, visi kampai virpuliavo tarsi 
reflektoriniai stendai, kuriuos fotografai naudoja savo 
studijose. Žakas vengė žvelgti žemyn, kad nebūtų apa- 
kintas ir neprarastų pusiausvyros. 

Laikydamasis sienos vidurio, gulėjo nekrustelėda- 
mas, pilvą ir veidą priglaudęs prie briaunos, kvėpdamas 

mastiką, kuria buvo užglaistyti tarpai tarp plytelių. Ap- 
simovęs apatines kelnes, jis nebejautė saulės deginimo. 
Šioje padėtyje pats virto krosnimi. Įkaitusia materija, 
kurios visos dalelės buvo iškepintos, kuri nuo menkiau- 
sio judesio išskirdavo ugnies išgaras. 

Kai visą kūną imdavo nepakeliamai gelti, jis mintyse 
vėl išdėstydavo savo planą, ir visas jo organizmas pa- 
klusdavo tai veiksmų logikai. Jo sustingusios galūnės 
atgydavo, paklusdavo jo ketinimams. 

Ramanas neatsilaikys. 

Reverdi buvo nuėjęs pasikalbėti su Kodė. Jis jam 
prisakė uždegti prižiūrėtoją po pusryčių ir atvilioti jį į 
dušus - tiksliai į tą kabiną. Sargybiniui gali pasirodyti 
įtartina, bet Reverdi galėjo pasikliauti mažojo homiko 
žavesiu. Per kelias savaites jis nustelbė visus D pastato 
transvestitus. 

Žakas žinojo Ramano manijas. Jis nuogai išsireng- 
davo, likdamas tik su batais kaučiuko puspadžiais ir 
savo elektrine lazda. Prieš brukdamas savo kotą į vai- 
kiščių užpakalius, jis nežmoniškai juos talžydavo, kad 
jų sėdynės maksimaliai susitrauktų ir tada jis jausdavo, 
skverbdamasis į juos, lyg atimtų nekaltybę. Žmogėnas 
išdraskydavo jiems išeinamąją angą, mėgaudamasis 
šlaunimis tekančiu ir lengvinančiu įsismelkimą krau- 
ju, ir glostydamas dar virpančius jų kūnus elektrine 
lazda... 

Reverdi abiem kumščiais suspaudė šepetėlyje įtaisytą 
skutimosi peiliuką. Buvo pasiėmęs ašutines pirštines, 
nes Ramanas mylėdavosi indiškai - išsitepęs kūną seza- 
mo aliejumi. Po liežuviu juto adatą siūlėms ir chirurginį 
siūlą, kuriuos nušvilpė ligoninėje. Metęs žvilgsnį, ant 

dušo kabinos grindų pamatė kibirą su kogalviais ir vi- 
duriais. Girdėjo kinus, tarsi pritariančius jo veiksmams, 
tolumoje bruzdančius virtuvių tarpduriuose: šiandien 
vyriausiasis jų grupuotės vadas šventė savo gimtadienį. 
Ir jau gera savaitė, kaip jis ir jo bendrai rengėsi banke- 
tui, skirtam visai kinų bendruomenei. 

Reverdi šyptelėjo nuo minties apie puotą. 

Jis prisidės savo nedideliu įnašu prie meniu pajvai- 
rinimo. 

Staiga išgirdo triukšmą. 

Per visą dušų patalpą blykstelėjo ryški šviesa ir užliejo 
visa aplinkui. Žakas įtempė raumenis. Jo ranka instink- 
tyviai siektelėjo prie galvos išplikimo, tarsi būtų lietusi 
fetišą, paskui užsimovė pirštines. Išgirdo riksmą; šaukė 
berniūkštis. Tučtuojau po to klyksmas - iš skausmo. 
Ramanas apramino savo draugelį lazdos smūgiais. 

Su žvėriška jėga atsidarė kabinos durys. 

Kodė - visiškai nuogas - pirmiausia galvą panarino 
prie cementinių grindų. Reverdi galėjo matyti jo bliz- 
gančius plaukus, išteptus kokoso aliejumi, jo raumenis, 
kurie virpėjo po oda tarsi nedidukai perlai. Ramanas 
įsliuogė paskui jį ir uždarė duris. Taip pat nuogas, su 
savo lazda ir kaučiuku kaustytais batais. Žakas tebuvo 
už pusės metro iki jo galvos. 

Indonezietis susirietė ant plytelių, pastatęs kukšte- 
rą. Ramanas jį talžė per strėnas, paskuigalį, šlaunis. 
Kiekviena lazdos elektros iškrova jį pamėtėdavo prie 
sienos ir dar labiau iškildavo jo užpakalis - įsitempęs, 
drebantis, jaudinantis. Vaikėzas staugė. 

Reverdi nesikišo. Šiap ar taip, ši „auka“ perrėžė savo 
motinai gerklę - nuo ausies iki ausies. 

Smūgis. 

Konvulsijos nuo elektros iškrovos. 

Susižavėjęs, Žakas negalėjo atitraukti akių nuo juo- 
dos Ramano nugaros. Jo šonkauliai po blizgančia oda 
judėjo tarsi pirštai, apmauti juodo šilko pirštinaitėmis. 
Kūną sudarė raumenų audinys. Grynos jėgos karkasas, 
nuo kurio sklido švelnus sezamo aromatas. 

Dar smūgis. 

Gerklės pjaustytojas maldavo. Užpakalis suspaustas, 
tirtantis. Net Reverdi sukrėtė toks seksualinio pažemi- 
nimo spektaklis. 

Kai pajuto kylančią erekciją, suprato, kad laikas 
veikti. 

Pasuko ranką į kairę ir vargais negalais pasiekė prie- 
šingą sieną. Remdamasis ant dviejų kampų, jis išsitiesė 
virš kabinos, staiga apgobdamas ją savo milžinišku še- 
šėliu. Ramanas, iškėlęs lazdą, atsisuko, nesuprasdamas, 
kas čia dedasi. 

Reverdi nėrė. Jis bloškė farą prie sienelės, primygo 
savo peiliuką prie gaktos viršaus ir užspaudė ranka 
burną. Vyriškis susirietė, akys kone išvirto iš orbitų. 
Žakas įsakė vaikiščiui: 

- Get out. 

Berniūkštis nepajudėjo iš vietos, purtomas spazmų. 

- I said: GET OUT! 

Tas bemat išgaravo. Durys atšoko, atsimušdamos 
į sienos plyteles. Reverdi uždarė jas koja, nepaleisda- 
mas grobio. Jis taip pat avėjo batus: elektrinė lazda ant 
šlapių grindų kibirkščiuoja. Mintyse pasidžiaugė, kad 
nepamiršo pasiimti pirštinių: nuo išsigimėlio stačiai 
varvėjo aliejus. 

Ramanas jau nebejudėjo, kvėpuodamas pro šner- 
ves. Reverdi buvo pritrenktas jų abiejų susidūrimo 
grožio: bronzinis kūnas priešais vario spalvos kūną. 
Du atletai kovoje - ar meilėje. Kol kas tvyrojo dvi- 
prasmiškumas. 

Jis lengvai pavarė kiek gilyn savo peilinį šepetėlį. Tik 
tiek, kad imtų lašnoti kraujas. Savo suspaustu kumščiu 
Žakas jautė sargybinio pilvo raumenis: kietesnius už 
plieninį kontraforsą. Kokią akimirką jį užvaldė baimė, 
kad peiliukas gali neperpjauti tokio kiauto, bet jį nu- 
ramino drungnumo pojūtis - kraujas jau bėgo. 

Ramano šnervės virpėjo. Jo įbestos akys sakė: „Tu 
nedrįsi . Bet suraukti antakiai išvagojo kaktą daugybe 
raukšlių, kurios šaukė, reikšdamos priešinga. Abejonę. 
Netikrumą. Panišką baimę. Ramanas ką tik pamatė 
kibire kėksančius žarnokus. 

Žakas šyptelėjo, jo burna tebuvo už kelių centimetrų 
nuo Ramano veido. 

Pajuto po liežuviu adatą ir siūlą. Malajiškai paklau- 
sė: 

- Prisimeni, ką tau kartą sakiau? 

Ramanas drebėjo, tankiai mirksėdamas. Reverdi 
pridūrė: 

- Verčiau būti susiūtam mirusiam nei gyvam. 

Ir vienu gaistu įsmeigė savo peiliuką malajiečiui į 
gaktą, rėždamas juo iki pat plaučių. 


421 


61 


Markas prabudo antrą valandą po pietų. 

Kambarys buvo užlietas šviesos. Paklodės šlapios, 
nors gręžk. Neprisiminė, kad ką būtų sapnavęs, ir tuo 
džiaugėsi. Rankoje tebelaikė apglamžytą Kadidžės fo- 
tografiją. Pagaliau padėjo tarsi šventą daiktą ir tada ant 
kėdės, prie lovos, pamatė savo kompiuterį. 

Savo gairę, savo kelio stulpą, savo vienintelį orien- 
tyrą. 


Ištiesė ranką ir pasidėjo lagaminėlį šalia. 


Kur: RANONGAS - Gauta birželio 3d., 8h 10 min. 
Iš: sagą wanadoo.com 
Kam: lisbethe2voila.fr 


Mano meile, 

Tu patekai į Nuskaistinimo kambarį ir, visai to nežinoda- 
ma, patekai į „Jo“ širdį. Aukščiausiojo Kūrėjo plakančią širdį. 
Ir dar kartą tu perpratai nuorodą. Dar kartą tu prisilietei prie 
Jo kūrinio, Jo išminties. 

Lize, myliu tavo žodžius, tavo dedukcinius samprotavimus, 
tavo išvadas. Tavo manierą užčiuopti ir aprašyti Nenusakoma. 
Įsilieti tarsi skaidrus vanduo į Jo kilvaterį. 

Dabar telieka atskleisti vienintelę paslaptį. Visi ankstesni ženk- 
lai, visi ankstesni etapai tebuvo pakopos šiam tikslui pasiekti. 

Tiesos Spalva. 

Kūrinio prasmė tokia: per kelias sekundės dalis pastebėti 
Tiesos Spalvą, kuri kartu yra ir Melo Spalva. 

Jei tiksliai laikysies mano instrukcijų, turėsi galimybę pati 
jei ir nepamatyti jos, tai bent įsivaizduoti. 

Nuo šiol mūsų susirašinėjimas turės keistis. Dėl priežasčių, 
kurias tau paaiškinsiu vėliau, nusimato čia, Kanaroje, pjautynių. 
Bijau, kad kurį laiką negalėsiu nei tau rašyti, nei skaityti tavo 
žinučių. 

Todėl prie šito pranešimo pridėsiu daug „dokumentų“, ku- 
riuos tu privalėsi išnagrinėti chronologine tvarka. Tik įsidėmėk, 
kiekvieną pranešimą galėsi skaityti tik po to, kai būsi atlikusi 
ankstesniojo nurodymus. Ši sąlyga - pagrindinė. Beje, jei nesi- 
laikysi šios taisyklės, nė nesuprasi, ką jie reiškia. 

Ieškojimas eina į pabaigą, mano meile. Kai prieisi Paskutinį 
Pažinimą, aš tam tikra prasme būsiu išlaisvintas. Stosiu nuogas 
priešais tave. O tave gaubs šviesa. 

Tada mes galėsime susijungti. 

Myliu tave. 

ŽAKAS 


Markas bemeilijo neužkliūti už tų meilės pareiškimų. 


Ką Reverdi norėjo pasakyti tuo savo pažadu susijungti 
su Elizabete? Jis jau nenorėjo daugiau sukti galvos dėl 
naujų kelio ieškojimo žaidimo žodžių: „Tiesos Spalva“, 
„Melo Spalva“. Įprastas ezoterinis padažas. 


Paprasčiausiai, jis privalėjo laikytis žudiko prisa- 


kymų. Atidarė pirmąjį prisegtą dokumentą, parengtą 


Word programa. 


Kai atsidursi Pukete, grįžk į salos centrą ir susirask 


402 kelią. Orientuokis į oro uostą. Tame kelyje rasi 


Bangkok Pukhet Hospital. 


423 


Greitosios pagalbos tarnyboje atidarytas skyrius, 
kur priima prostitutes ir narkomanus, jiems teikia ne- 
mokamą slaugą ir apsaugos priemones - prezervatyvus 
ir hipoderminius švirkštus. 

Užeik ten ir paprašyk vakuuminio švirkšto. Ir tik 
tada galėsi atsidaryti antrą pridėtą dokumentą. 


Gyslose stingo kraujas. Švirkšto priminimas reiškė 
arba injekciją, arba mėginio paėmimą. Dėl ko? Kam? Iš 
ko? Viena buvo aišku - Žakas Reverdi dabar jį kreipė į vie- 
ną iš savo aukų. Mėginys turėtų būti imamas iš lavono. 

Iš esmės tokia atomazga jo nestebino. Jis tai seniai 
nujautė. Jo įšventinimo apeigos turėjo baigtis vienoje 
iš žudiko šventovių. Reverdi žudė daugybę kartų. Kur 
gulėjo tie visi kūnai? Kaip jis juos slėpė? Atsakymas 
laukė paskutiniame „prisegtame dokumente“, įvestame 
įjo kompiuterio atmintį. Markas norėjo tučtuojau juos 
visus atidaryti - iš viso jų buvo septyni, bet apsigalvojo. 
Privalėjo laikytis taisyklių. Mokytojo strategijos. 

Ligoninėje atsidūrė antrą valandą popiet. Tuščiu pil- 
vu, karščiuojančiomis smegenimis. Švirkštą įsigyti buvo 
visai paprasta. Nei klausimo, nei kokio blanko pildy- 
mo. Tarnautojai buvo pratę prie „išsiderinusių“, trenktų 
klientų. O Markas buvo panašus į vieną iš tokių. Beje, 
medikas dar norėjo jį auskultuoti. Jis atsisakė, bet papra- 
šė „something for headache“*. Migrena skėlė kiaušą. 

Markas prarijo vieną tabletę aspirino. Likusias dė- 
želėje atsargiai įsikišo į kišenę. Ligoninės automobilių 
stovėjimo aikštelėje jis perskaitė antrą dokumentą. 


* Ko nors nuo galvos skausmo (angl.). 

Vėl leiskis į kelią per žemyną, Takua Pa kryptimi. 
Šįkart važiuok toliau. Ranongo kryptimi, Birmos pa- 
sienio link. Teks sukarti apie 400 kilometrų. Arba bus10 
valandų važiavimo. 

Būtinai sustok pamiegoti, nes Ranongo apylinkėse 
atsidursi dieną. Ir šalikelėje rasi ženklą. Ieškok ap- 
skritimo, mano švelnioji. Akies žemėje. Kai pamatysi, 
atsidaryk kitą dokumentą. 

Turėk kantrybės: tu nepaliaudama artėji prie ma- 
nęs... 


Jis važiavo visu greičiu į šiaurę. 

Lyg apdujintas narkotikų, drebantis, su vienkartiniu 
švirkštu, kuris vartaliojosi ant sėdynės šalia. 

Temstant dar nebuvo privažiavęs Takua Pa. Sustojo 
vienoje resort“*, ant kalvos, priešais jūrą, kur stovėjo 
keli nameliai. Užmigo aštuntą valandą vakaro, net ne- 
įjungęs savo kompiuterio. 

Kitos dienos penktą valandą jis jau sėdėjo už vairo. 

Buvo tamsu, nors į akį durk, kelias kirto juoduojančias 
džiungles. Pamažu augmenija ėmė pilkšvėti. Horizonte 
pradėjus švisti, džiunglių siena tapo melsva. Lianos, me- 
džiai, lapai - visa darė įspūdį, kad aplinkui spygliuočių 
miškas. Nuo lapijos lėtai kilo garai - budo tropikų miško 
viršūnės. Pagaliau žydruma ištrūko iš prietemų ir virto 
gaiva, vaisingumu, vešlumu. Žaluma. Lapija ir medžių 
viršūnės tviskėjo ir degė it fejerverkas... 

Markas nenuleido akių nuo asfalto, tuo pat metu sek- 
damas prietaisų skydelio laikrodį. 10 valandą pravažiavo 


** Poilsiavietė (angl.). 


Takua Pa. Vidurdienį - Kuraburį. Vis dažniau pro šalį 
lėkė skydai, skelbiantys artėjantį Ranongą. Jei gerai 
spaustų akceleratorių, Birmos sieną galėtų pasiekti 
prieš 18 valandą. 

Likus penkiasdešimčiai kilometrų iki Ranongo, ke- 
lyje retėjo automobilių. Jokio autobuso, jokio turisto. 
Vietovė atsivėrė visa savo pirmykšte didybe. Tuo metu 
giria, įkaitusi iki baltumo, atrodė, tuoj užsiliepsnos. 
Medžių syvai, sultys, sakai garavo, virsdami kvepa- 
lais, aliejais, greit užsidegančiomis dujomis... Tačiau 
Markas šalo savo automobilyje, visu stiprumu paleidęs 
oro kondicionavimo sistemą. Kai šluostė nuo kaktos 
prakaitą, jam pasidingojo, kad liečia ledą. „Ieškok ap- 
skritimo, - pakartojo sau. „Akies žemėje“. Jis nepa- 
liaudamas stebėjo slėnį, tvyrantį abipus plento. Ko jis 
turėtų ieškoti? Skydo? Statinio? Kelio? 

Dvidešimtajame kilometre iki Ranongo pamatė at- 
virus vamzdžius, kyšančius iš vienos atšlaitės. Pristabdė 
mašiną. Betono cilindras priminė prakiurusią žarną, 
kurios turinys tryško iš perpjauto pilvo. Markas su- 
prato apsirikęs dėl nuotolio. Objektas buvo kur kas 
toliau, nei manė: pačioje prarajos gilumoje. Tai buvo 
pati tikriausia apleista kirtavietė. 

Didžiulė sfera kilo nuo metalinių alkūnių, nuo 
strampų, įsmukusių į purvyną. Netikėtai iš tamsuo- 
jančių apskritimo žiomenų išniro žmonės, mažesni 
už skruzdėles. Ant visų kaktų buvo pritvirtinti dar 
degantys žibintai. Šachtininkai. Markas suprato, kad 
atsidūrė ten, kur reikėjo. Akis žemėje: šachta. Jis sustojo 
šalikelėje ir atsidarė trečiąjį dokumentą: 

Pasiekusi ratą, pasuk pirmuoju keliu į kairę. Pavažiavusi apie 
penketą kilometrų, rasi prieplauką. Neieškok užrašų: ten net 
ne uostas. Tik pontonas, iš kur žvejai traukia rinkti gintaro ir 
rizikuodami pasiekia Birmos vandenis. 

Čia surask kokį jūreivį, kad nugabentų tave į Koh Rava-Ta. 
Kad ir koks būtų tavo akcentas, jis supras, kad tai viena iš pa- 
krančių salų. Būk dosni: prisišvartuoti prie Koh Rava-Ta sunku, 
nes reikia prasigauti pro koralų rifus. 

Kai pamatysi salą, valtyje atsidaryk kitą dokumentą. Jame 
rasi paskutines instrukcijas. 

Virpu rašydamas šias eilutes, mano meile, nes įsivaizduoju 
tave jas skaitančią. Iki Tiesos tave teskiria keli kilometrai. 

Mano Lize, tiesiu tau ranką. Virš žmonių. Virš regimybių 
ir apgavysčių. 

Radau tave - virš vidutinybės ir proto. 

Dabar tavo eilė rasti mane. 


Markas tyliai užvėrė kompiuterio dangtį. Pastebėjo, 
kad aistros proveržio pagautas, Reverdi jau nevartojo 
trečiojo asmens. Krito kaukės. Nuotolių, atsargumų 
metas buvo pasibaigęs. 

Jis pasuko užvedimo raktelį ir pasileido ieškoti sa- 
los. 

Kai privažiavo prieplauką, artėjo audra, bet Markas 
šypsojo. Visa klostėsi kuo puikiausiai. Jei vakar išsisuko 
Koh Surine nuo musono, teks su juo susidurti šiandien, 
lemiamo etapo metu. 

Jau bestatant automobilį, pliūptelėjo lietus. Ne, dar 
ne lauktoji liūtis, tik jos pranašas. Tai, ką azijiečiai 
vadina „pockets rain“. „Lietaus kišenės“ ar „kišeninis 
lietus“. Markas taip ir nesuprato. 

Prieplaukėlė ant polių atrodė varganai. Panėšėjo 
į laivų kapines, nutįsusias išilgai jūros sąsiaurio. Iš- 
trauktos į krantą baržos, rūdimis aptekusios valtelės, 
iki pusės mirkstančios tamsioje purvynėje, sugrauž- 
tos druskų ir jūros dumblių. Kitoje pusėje, mangrovės 
brūzgynuose, kėksojo keletas belangių barakų, pasta- 
tytų ant aukštų polių, primenančių gamyklų kaminus. 
Visur buvo tuščia ir apleista. 

Tačiau jam pavyko rasti žveją, sėdintį ant savo baržos 
ir lopantį tinklą. Jaguaro spalvos oda, absoliučiai juo- 
das. Markas keletą kartų ištarė „Koh Rava-Ta“ pavadi- 
nimą. Žmogus pareikalavo ne mažiau trijų tūkstančių 

batų. Markas dėl akių pasiderėjo. Ypač domėjosi, kada 
atplauks į salą. Parodė savo laikrodį: 17 valandų 30 
minučių. Žvejas bakstelėjo į ciferblatą, kad jie pasieks 
salą šeštą valandą. Taigi, galima sakyti, naktį. Jis turės 
tik pusvalandį surasti paskutinei žymei. 

Bet ilgiau laukti nebuvo laiko. Negalėjo būti ir kalbos, 
kad užtektų kantrybės dar vienai nakčiai. Nuskubėjo 
iš automobilio pasiimti skraistės nuo lietaus, elektrinio 
žibinto, kompiuterio ir savo švirkšto. Vyras padėjo įlipti 
į valtį ir įsidėjo į kišenę 2 tūkstančius batų. Markas įsi- 
taisė pirmagalyje. Tai buvo tipiška toms vietoms barka, 
labai siaura, vienmotorė, variklis pritvirtintas ant ilgo 
stiebo, kurio gale sukosi sraigtas. 

Žvejys manevravo. Per pelkių labirintą prisikasė iki 
limano. Vanduo buvo juodas, tarsi audros užterštas. 
Žiūrint į kilvaterio vagą, į raibulius, sklindančius nuo 
plaukiančio laivo, matėsi gana storas mazuto sluoksnis. 
Išsikapsčius iš užpelkėjusios upės rankovės, ėmė kilti 
bangos. Vilnys įgavo rusvai gelsvą, geležingo vandens 
spalvą. Markui atrodė, kad keliauja per senąsias epo- 
chas. Bronzos amžių, geležies amžių... 

Horizontas priminė švino vielą, įtemptą ir juodą. 
Regis, ten sukaupė visas savo jėgas musonas, virtęs 
kieta, tankia juosta. Sukrešėjusio kraujo spalvos debesis 
dryžiais pjaustė žaibai. Lietaus užlaida aptemdė visa 
aplinkui, vietomis palikdama gamtovaizdį visiškoje 
tamsoje. 

Markas spaudė savo mantą po skraiste. Jūra aplink 
valtį nusidažė indigo spalva. Užmetė akį į jūreivį. Ne- 
lyginant gondolininkas jis stovėjo laivo užpakalyje ir 
smakro mostelėjimu parodė į dešinę. Dulsvame ūke 
neryškiai brėžėsi atskirų salų kontūrai. 

Skendinčios džiunglėse, jos atrodė tarsi smaragdo 
gabalėliai, padėti ant vandens paviršiaus. Vyras bedė į 
vieną pirštu. Koh Rava-Ta buvo vidurinė sala. Staiga, 
tarsi patvirtindamas jo gestą, iš viršaus trenkė žaibas 
ir nušvietė būtent tą žalumos kupolą. 

Jie plaukė beveik dvidešimt minučių. Markas gaudė 
ir įsiminė atskiras detales: pilkšvus stačius kranto skar- 
džius, medžius, griūvančius po lianomis, baltų putų 
apvadą, skiriantį jūrą ir žemę. Jūreivis išjungė variklį, 
kai iki kranto liko vos 200 metrų. Plaukti toliau buvo ne- 
įmanoma: trūko gylio. Reverdi jį perspėjo. Bet juk turėjo 
būti koks farvateris, koks nors būdas prisišvartuoti... 
Atėjo laikas atidaryti ketvirtąjį pranešimą. Užtraukęs 
ant kompiuterio skraistę, jis spūstelėjo ant ikonos. 


Mano meile, 

Taigi tu jau prie salos. Dabar tau teks susivokti to perlo vi- 
duje. Atsimink, Koh Surine tu radai kvėpavimą, supantį visus 
Nuskaistinimo kambarius. Čia ieškok to paties alsavimo ir rasi 
tą vietą... 


Bambukai. Koh Rava-Ta jis turėjo prasibrauti į bam- 
bukų giraitę. Bet tai dar neatskleidė būdo, kaip pasiekti 
krantą. Skaitė toliau. 


Kai rasi Kambarį, turėsi panirti į jo prieblandą. Ir ten tavęs 
lauks... Šventykla. 

Tu turi rasti tą šventyklą, mano švelnioji, ir ją pereiti. Pa- 
siekti navą, apsidę, transeptą... Iki rasi tas transepto dalis, kur 
įkvepiami smilkalų aromatai. 

Tada švirkštu prisiurbk tyrumo, kuris sklando tame lygyje. 
Čia ir rasi Paslaptį. 

Tiesos Spalvą. 

Ji taip pat ir Melo Spalva. 

Dabar, mano meile, aš užsimerkiu. 

Įsivaizduoju tave priešais tą Paslaptį. 

Kai tave apakins toji tamsi šviesa, mes galėsime susijungti. 
Paslaptis sujungs mūsų sielas ir kūnus į vieną Malonę. 

Aš myliu tave. 


Palindęs po skraiste, Markas vos nenusikeikė. Iš šito 
pranešimo jis nieko nesuprato. Jokios užuominos, kaip 
priplaukti salą. O tuščios sapalionės apie „šventyklą“ ir 
„transepto dalis“ pranoko visa. 

Palengva jie artėjo, liko maždaug 100 metrų. Markas 
tingos šviesos: horizonte nesimatė bambukų. Jis davė 
ženklą žvejui, kad nori apiplaukti salą. Jūreivis išsivie- 
pė. Nepaliovė delnu rodyti apie gylio trūkumą. Markas 
ištraukė dar vieną tūkstantį batų. Locmanas pinigus 
įsibruko į kišenę. Plūdosi reikšdamas nepasitenkinimą 
savo varikliu. 

Barka pajudėjo atgal, padarė kilpą ir ėmė plaukti ap- 
link salą iš dešinės. Jūreivis laikėsi tikslaus maršruto, la- 
viruodamas tarp laužančių bangas koralų. Markas taip 
miškas - vešli lapija ir rusvi kamienai, vietomis matėsi 
išraustų olų. Jis pamanė apie „Mirusiųjų salą“, garsų 
Bioklino* paveikslą. Ore buvo galima pajusti tokią pat 
paslaptingą rimtį, slypinčią džiunglių fone. 

Darėsi vis tamsiau. Markas paskaičiavo, kad teturi 
ketvirtį valandos. Dabar jie plaukė skardinga pakrante, 
uolos kyšojo iš vandens. Pasirodė paplūdimys; palmės 
buvo palinkusios, tiesiog gulėjo ant žemės. 


* Arnold Bėcklin (1827-1901) - šveicarų dailininkas, simbolizmo at- 
stovas. 

Bambukų nesimatė. 

Temo. Lietus pasmarkėjo. Jūreivis parodė aiškiai 
apibrėžtą gestą: reikia grįžti. Markas jam atsakė rankos 
mostelėjimu: plaukite toliau! Tailandietis papurtė galvą 
ir, nelaukęs atsakymo, ėmė sukti atgal. 

Tą akimirką Marko ausis pasiekė kažkada jau gir- 
dėtas šlamėjimas. Vos juntamas šnaresys - sodrus, 
kupinas ilgesio. Vėjas atbloškė tą garsą ir tučtuojau 
nusinešė - teliko įspūdis, kad tai tik apgaulė. Bet jis 
neabejojo; ten, kažkur netoli rifų, augo bambukai. 

Tą akimirką, kai valtis suko atgal, slysdama tarp dvie- 
jų didžiulių bangų, Markas pastebėjo kaip tik virš pa- 
plūdimio, dešinėje, šviesiai žalią juostą. Tarp standžių 
palmių šakų plazdenanti lapija atrodė tarsi fantastiškas 
debesėlis. Jis sušuko, tiesdamas į tą pusę ranką. Locma- 
nas vėl pareiškė „ne“ ir toliau suko atgal. 

Tada Markas, nieko nelaukdamas, suspaudė kišenėje 
vakuuminį švirkštą, paskui nusigaubė skraistę ir nėrė į 
jūrą. Vandens vėsa užgniaužė kvapą. Jam pasidingojo, 
kad bus įsiskverbęs į patį audros sūkurį. Jį tučtuojau 
pagavo srovė. Atsikvėpė koralų koridoriuje. Plakė ran- 
komis, kliūdamas už aštrių koralų briaunų, kurios raižė 
pilvą, draskė alkūnes. Bet įvyko tikras stebuklas - srovė 
nunešė jį į krantą... Jis įsakė sau nebejudėti: tapo leng- 
vas, jautė, kaip koralų skiauterės švelniai lietė pilvą. 

Pagaliau pasiekė kojomis dugną ir išlipo į krantą. 
Mėnesienoje paplūdimys atrodė baltas it kreida. Tol- 
damas nuo bangų mūšos, vis aiškiau girdėjo lapų mu- 
ziką. Jų dzingsėjimas tapo kurtinamas. Raganų juokas. 
Markas atsisuko į jūrą - žvejys vis dar buvo ten. Atrodė 
persiutęs. Tačiau Markas nedvejojo, kad jo lauks. 

Pasuko į bambukų girią, išsipleikusią iki pat paplū- 
dimio smėlio. Už kelių žingsnių kažkas aiškiai dūlavo, 
Markas buvo pastebėjęs kontūrus dar valtyje. 

Grytelė ant polių, prisiglaudusi prie uolėto šlaito. 

Paprasčiausias namelis uždarytomis durimis, pa- 
gražintas terasa. Maždaug keturių metrų pločio, penkių 
ilgio. Robinzono Kruzo urvas. Arba podėlis nardymo 
įrangai laikyti. Staiga jį užvaldė nepaaiškinama baimė. 
O jei ten jo laukė? Jei Reverdi jam paskyrė pasimaty- 
mą su kuo nors kitu? Per akimirksnį į galvą plūstelėjo 
pačios beprotiškiausios prielaidos: tėvas, advokatas... 
Jis visaip ramino save, bet nutarė pirmiausia apeiti 
aplink grytelę. 

Uždegė savo prožektorių ir įsmuko tarp sienos ir 
šlaito uolos. Užteko vieno žvilgsnio įsitikinti tuo, ką jau 
iš anksto nujautė: lūšna buvo „apdorota“. Visi plyšiai 
užtaisyti rotango plaušais ir silikonu. 

Lisdamas kitoje lūšnelės pusėje pamatė, kad naktis 
gana šviesi. Pažvelgė į dangų. Debesys slinko šalin. 
Mėnulio pilnatis tviskėjo tarsi saulė, tik šalta, be spin- 
dulių. Smėlis, lietaus išskylėtas, žaižaravo nelyginant 
perlamutras. Jis užgesino savo žibintą ir pasijuto ge- 
riau - apsiprato su nakties tamsa. 

Užlipo į terasą. Čia vėl pamatė užlipdytus plyšius. 
Slenkstis. Lango plyšeliai. Tarpai tarp sienos ir grindų. 
Viskas buvo aklinai užtaisyta. Akimirką jam pasivai- 
deno, kad viduje yra lavonas, bet tai buvo neįmanoma. 
Reverdi mažiausiai pusmetį nebuvo kėlęs kojos į Tai- 
landą - nebūtų palikęs kūno pūti, net tokioje apsau- 
gotoje erdvėje. 

Markas atsistojo prie durų ir ėmė jas spardyti. Jude- 
sius varžė šlapi drabužiai. Durys pagaliau pasidavė. Jis 

nukėlė jas nuo vyrių, kad vidų geriau apšviestų mėnu- 
lis. Šiaudinėje grytelėje nebuvo nieko. Suspausto oro 
balionas. Druskų išbalintas detanderis. Švino pasvarai. 
Antkakčio prožektorius. Jokio kovos ar smurto ženklo. 
Jokios kraujo ar vaškinės žvakės žymės. Jokio įtartino 
daikto. Nekalta laukinio žmogaus buveinė. 

Ką jis turėtų čia rasti? „Kai rasi Kambarį, turėsi pa- 
nirti į jo prieblandą. Ten pamatysi dar vieną dalyką - 
Šventyklą“. Dabar jis vadovavosi žudiko samprotavi- 
mais. Aukodamas savo aukas, jis manė jas nuskaistinąs. 
Taip jos pačios tapdavo šventa erdve. „Šventyklomis“. 

Jis pastukseno kulnu grindis. Jokių dvigubumų. Pri- 
siminė, kad namelis stovi ant polių. Išeitis buvo kur 
kas paprastesnė: Reverdi lavoną buvo užkasęs smėlyje, 
po trobele. 

Išėjo ir palindo po pamatais. Keturpėsčias gerai ap- 
sius brūzgynais - nieko įtartina. Nedvejodamas, net 
nesusimąstydamas, ką daro, puolė plikomis rankomis 
rausti smėlį. 

Greitai įsimiklino darbuotis - abi rankas sukišo į 
smėlį, jas sukryžiavęs traukė žemes į viršų, panašiai 
kaip kastuvu, ir metė už nugaros. Kartkartėmis keis- 
davo padėtį: sėdosi į duobę ir abiem kulnais stūmė nuo 
savęs toliau susikaupusį kalnelį. 

Šiaip ne taip išrausė gana gilų griovį. Kasė toliau, su- 
silenkęs, galva siekdamas žemę, jausdamas, kaip kakta 
šliaužioja krabai. Iškasęs metro gylio duobę, atsistojo 
ir tarė sau, kad kliedi. Čia nebuvo jokio lavono. 

Staiga suakmenėjo. Prie jo kojų duobė sujudėjo. 
Prietemoje kažkas blizgėjo, krutėjo ir sulig kiekvienu 

judesiu toji masė blykčiojo. Netikėtai pasigirdo šnypš- 
timas, paskui dar, bet tą garsą slopino žėrutis. Gyvatės. 
Markas atšoko atgal ir mėgino užsiropšti į viršų. Vel- 
tui. Padarai šliaužiojo tarp jo kojų. Balkšvi. Ringiuoti. 
Šlykštūs. Jis sustingo. Gyvatės dingo jo neįgėlusios: 
stebuklas. Markas sušnibždėjo: 

- Šventyklos sargybiniai. 

Jokios abejonės: pats Reverdi ten buvo įtaisęs gyva- 
čių lizdą. Apsauga nuo neprašytų svečių. Bet kaip jis 
galėjo rizikuoti ir nebijoti, kad gali pražudyti Elizabetę? 
Markas nujautė to pamišėlio veiksmų logiką: jis ją au- 
kojo likimui. Jei ji bus Išrinktoji, gyvatės jos pasigailės. 
Jei ne, nėra ko gailėtis... 

- Prakeiktas niekšas, - spjaudėsi Markas. 

Šie spąstai jam suteikė naujų jėgų. Jie rodė, kad ten 
tikrai kažkas užkasta. 

Ištyrinėjęs griovį ir įsitikinęs, kad kelias laisvas, įni- 
ko vėl kasti - sukandęs dantis, darbavosi dar pasiučiau. 
Susikūprinęs, krioguodamas jis rausė vis giliau. Smėlio 
buvo pribirę į akis, burną, ausis. Ir vis nieko. Jėgos iš- 
seko. Jis stojosi, susvyravo ir šleptelėjo ant užpakalio. 

Smūgis į žemę paveikė tarsi elektros iškrova. 

Nugriuvęs laukto duslaus garso neišgirdo. Greičiau 
čežesį. Jis staigiai atsisuko ir su pašėlusiu nirtuliu puolė 
kasti. Bet užteko kelis kartus parausti ir rankomis užčiuo- 
pė daiktą, įvyniotą į plastikinę plėvelę. Markas nebijojo 
prisiliesti prie lavono. Priešingai, tie blyškūs, sidabriškos 
spalvos kontūrai, pamažu ryškėjantys, jį hipnotizavo. 
Jam pavyko atkasti viršutinę kūno dalį iki klubų. 

Suvyniotas kūnas buvo puikiai išsilaikęs. Galva, pe- 
čiai, klubai: visa aiškiai matėsi. Oda - labai balta - atrodė 

švari, tik juodos žaizdos po peršviečiamomis plėvelės 
raukšlėmis rodė Gyvybės kelią. Švariai atliktas dar- 
bas. 

Kiek laiko ši moteris mirusi? Ją turėjo suniokoti 
kirmėlės ir krabai. Reverdi neabejotinai naudojo bal- 
zamavimo techniką. Arba kitą efektyvų konservavi- 
mo būdą. Markas prisiminė savo straipsnį apie vieną 
vokiečių „anatomą menininką, kūnų konservavimo 
technikos - „plastinavimo“ - išradėją. 

Jis visiškai apnuogino kojas. Nieko negalvodamas 
išlipo į viršų ir nustūmė smėlio gūbrio šonus - išrausė 
tunelį kiaurai. Paskui atsigulė jame ant pilvo ir suėmė 
lavoną už pečių. Rankos slydo plastiku, kuris atrodė 
alyvuotas, išteptas konservavimo balzamu. Pagaliau 
pavyko sugriebti kūną ir jį ištraukti laukan. Tą akimirką 
pajuto pasišlykštėjimą, kurio manė išvengsiąs. 

Žinoma, tai buvo moteris. 

Veidas blyškus, kaulėtas. Akys, šviečiančios akiduo- 
bėse, priminė du stiklo rutulėlius. Pernelyg siauros 
lūpos apnuogino blyškias dantenas, iš kurių styrojo 
smulkūs plėšrūs dantys, brėždami mėšlungišką veido 
grimasą. Markas pamanė: „Lavonas albinosas“. Net 
plaukai po plastiko plėve atrodė bespalviai. 

Jis patempė kūną toliau nuo polius apklėtusių krū- 
mokšnių. Moteris buvo visai mažytė. Vaikiški palaikai. 
Dingojosi, kad jos šviečiantis kūnas palaiko bendrys- 
tę su mėnuliu. Markas atsisėdo ant drėgno smėlio ir 
ėmė apžiūrinėti plėvelę, į kurią kūnas buvo įvyniotas, 
susegtą stambiomis kabėmis. Staiga jam į galvą šovė 
beprotiška mintis. 

Ši auka nebuvo balzamuota: ji buvo liofilizuota. 

Reverdi ją išdžiovino. Ištraukė iš jos visą skystį ir 
tokiu būdu apsaugojo kūną nuo gedimo. Paskui jis su- 
vyniojo ją į vakuuminę plėvelę, nelyginant produktus, 
skirtus ilgai laikyti. Markas tiksliai nežinojo, kaip tai 
daroma, bet neabejojo, kad žudikas panaudojo nardy- 
mo įrangą. Kompresorių, kuriuo išsiurbė plastikinėje 
plėvelėje likusį orą ir sudarė ten vakuumą. 

Atėjo metas paimti mėginį. Markas išsitraukė iš ki- 
šenės švirkštą. Atsiklaupė prie moters kaip maldai ir 
dar kartą permąstė žudiko žodžius: 


Turi pasiekti navą, transeptą, apsidę... Iki rasi tas transepto 
dalis, kur įkvepiamas smilkalų aromatas. 


Markas įsivaizdavo bažnyčios planą ir jį perkėlė ant 
kūno. Nava - be abejo, krūtinė. O apsidė? Kiek prisi- 
minė, tai viršutinė bažnyčios dalis, puskupolis, kur 
stovi altorius. Taigi, bus galva. O transeptas? Tai turėtų 
būti tarpinė dalis - tarp navos ir apsidės: krūtinės ląsta 
su gyvybiškai svarbiais organais. O skersinės transepto 
dalys? Jos turėtų rastis abiejose navos pusėse. Kaip 
žaibas nutvieskė aiškiaregė mintis: plaučiai. 

Pranešimo tęsinys patvirtino tokį jo pasirinkimą: 


... kur įkvepiamas smilkalų aromatas... 


Jis turėjo durti tame plote. Ir paimti dalelę atmos- 
feros, kurią auka įkvėpė mirdama. Fizinius lakios me- 
džiagos pėdsakus, pigmento daleles, įkvėptas agonijos 
metu. 

Štai tokia buvo apoteozė. 

Jis pasilenkė ir ėmė tyrinėti krūtinę. Neturėjo jokio 
supratimo apie fiziologiją. Kur tiksliai yra plaučiai? Ar 

švirkšto adata ne per trumpa ir pasieks alveoles? Pri- 
siminė šonkaulius. Besti adatą reikėjo tarp viršutinių 
šonkaulių, po krūtimis. 

Pro plastikine plėvele bandė užčiuopti krūtinę. Ieš- 
kodamas, kur durti, Markas suprato dar vieną ritualo 
aspektą. Reverdi aklinai užtaisinėdavo Kambarį ne 
tam, kad apsaugotų nuo išorės poveikio. Priešingai, 
jis norėjo sutrukdyti viduje susidariusiems kvapams 
išeiti laukan. Norėjo „apgaubti“ kūnus kvapniaisiais 
smilkalais, juos nuskaistinti, išaukštinti tų malonių 
aromatų dėka. 

Markas ryžosi durti tarp pirmojo ir antrojo šon- 
kaulių, skaičiuodamas iš viršaus, nuo krūtinės ląstos. 
Padvejojo, ar nutraukti plėvelę, ar durti per ją? Ar pra- 
plėšti švirkšto pakuotę, ar paprasčiausiai ją perdurti 
adata? Nutarė besti per plėvelę, nieko neliesti. Išsaugoti 
maksimumą aseptikos. 

Užsimerkė ir dūrė. Nesulaukė jokio pasipriešini- 
mo. Adata ėjo per birius miltus. Atitraukė stūmoklį. 
Atsimerkė ir įsižiūrėjo į švirkšto cilindrą. Nieko ne- 
pamatė - bent jokios spalvos. Kai stūmoklis pasiekį 
cilindro viršų, Markas pasilenkė žemiau, kad kuo at- 
sargiau ištrauktų adatą. Lenkdamasis atsirėmė į kairį 
lavono petį. Ranka sutrupėjo į drūzgus. Jis sudejavo. 
Plastmasinė plėvelė perplyšo. Pamatė sutrupėjusią 
ranką ir epitelio miltus, kurie subiro tarp peršviečiamų 
dangalo klosčių. Kūnas buvo toks sausas, kad sudužo 
tarsi stiklas. 

Markas suprato pažeidęs vakuumą: dabar kūnas su- 
ges per keletą dienų. Užgniaužęs dejonę, jis įbruko 
švirkštą į kišenę. Paskui atitempė kūną iki jo kapo ir, 

nusisukęs, mikliai užpylė smėliu. Mintyse paprašė tos 
nepažįstamosios jam atleisti, nes kaipmat jos veidą 
užpuls krabai. 

— Mes turime rūpesčių. 

Džimis Vong Fatas iškilo kameros tarpduryje. Žakas 
stebėjosi, kokiais stebuklais advokatas galėjo iki čia 
prasigauti. Nuo tos minutės, kai buvo rastas Ramano 
lavonas, įėjimas į visus pastatus uždraustas. Nė vienam 
nuteistajam neleidžiama išeiti. Iki naujo įsakymo visi 
lankymai atšaukti. 

- Turime sunkumų. 

Reverdi kilstelėjo nuo savo demblio kviesdamas ad- 
vokatą įsitaisyti šalia. Kinas liko stovėti. 

— Ramano autopsija baigta. Kai kurios „techninės“ 
detalės kreipia įtarinėjimus į jus. 

— Kokios detalės? 

- Siūlas, kuris buvo panaudotas siuvant lūpas, akis 
ir pilvą, yra chirurginis. Tokių siūlų gali gauti tik li- 
goninėje. 

- Ne aš vienas ten dirbu. Ir ne aš vienas turėjau su ta 
šiukšle vargo. Net būnant čia reikia įrodymų apkaltai. 

Advokatas nepaisė jo pastabos. 

— Neaišku ir dėl vidurių. 

- Vidurių? 

- Žarnų, rastų Ramano pilve. Jos ne jo. 

— Nejo? 

— Ten paršo žarnos. 

Žakas pakėlė antakius. Džimis stebėjo jį savo įky- 
pomis akimis. 

— Paršo! Ar suprantate, ką tai reiškia musulmonui? 
Žudikas išėmė jo vidurius ir vietoj jų į pilvą sukišo 
paršiuko žarnas. Paskui pilvą užsiuvo! 

Žakas įsivaizdavo teismo medicinos ekspertą, atlie- 
kantį autopsiją. Musulmonas turbūt niekad iš arti nėra 

- Iš kur atsirado ta... „medžiaga“? 

Vong Fatas sustojo kaip įbestas priešais jį pražerg- 
tomis kojomis. Jis laikė tą patį raudonos odos portfelį 
lyg smulkų naminį gyvūnėlį: 

- Iš virtuvių. Panašu, kad tai paršelio žarnos, kurias 
kinų bendruomenė atnešė į kalėjimą nežinau kokiai 
progai ruošiamam šventiniam stalui. Viešpatie, dėl to 
nekalto gyvūno jau kilo skandalas! 

Reverdi tikėjosi, kad to nusikaltimo atskleidimas jį 
labiau palinksmins. Tačiau nejuto nieko: galvoje tebu- 
vo Elizabetė. Skubėjo vėl užmegzti su ja ryšį. Dėl akių 
paklausė: 

- Ar pagaliau rado... Ramano „vidų ? 

— Ne. Ir nė vienas nepastebėjo, kad pradingę paršo 
viduriai. Žinote, kodėl? 

— Nutuokiu, tikrai. 

- Žmogžudys sukeitė Ramano vidurius su paršo. Ir 
kinai užvakar vakare suraitė Ramano žarnas. Viešpatie, 
žmogaus žarnokus! 


Žakas priglaudė pakaušį prie sienos. Jis nejuto nie- 
ko, tačiau įvertino operacijos įgyvendinimo tikslumą. 
Kinai - Hadžios nužudymo užsakovai - suputo savo 
vadą. 

— Tai bent šefo siurprizas. 

Džimis iškėlė smilių. Nuo pykčio išsipūtė gyslos. 

- Be reikalo juokiatės. Visi žino, kad tai jūs, Žakai. 
Tik jūs vienas galite drįsti padaryti tokį nusikaltimą! 

Jis tylėjo. Advokatas varė toliau: 

— O aš buvau taip gerai surašęs dokumentus! Ir visa 
perniek. Kas jums užėjo? - Jis pasilenkė prie jo, bliz- 
gėdamas nuo prakaito ir nepatiklumo. - Jūs spjaunate 
į mirtį? 

Vienu šuoliu Reverdi atsistojo ir sugriebė kitame 
kameros gale degančią žvakę, vieną iš daugelio, su- 
statytų tarp smilkalų lazdelių, ant apverstos medinės 
dėžės. Degančios žvakės ir smilkalai priminė maldos 
altorių. 

— Tu tiki reinkarnacija? - paklausė jis Džimio. 

- Ne. 

Žakas paėmė kitą žvakę - užgesusią - ir priėjo prie 
advokato. 

- Yra klasikinė metafora, išreiškianti sielų persikė- 
limą. - Jis pridegė antrą žvakę nuo pirmosios. - Kūnai 
išnyksta, o liepsna paprasčiausiai pereina iš vieno į 
kitą. Ji - amžina. 

— Ką tai reiškia? 

Reverdi šyptelėjo ir įspraudė į ranką vieną žvakę. 

- Reiškia, kad aš nemirsiu. Persikūnysiu. 

Vong Fatas įsistebeilijo į mažą liepsnelę tarp pirštų: 
nežinojo, ką su ja daryti. 

Tada padėjo ją į vietą, ant maldų suolelio. Tą aki- 
mirką jis pamatė fotografiją, prisegtą prie sienos, virš 
kylančių kvapnių dūmų. 

- Kas ji? 

- Mano žmona. 

Kinas atsisuko. 

- Ką? 

— Mes dar nesusituokę. Bet aš prieš bausmę noriu 
atšvęsti tą sąjungą. 
klausė: 

— Tai ta laiškų autorė? Mergina iš Paryžiaus? 

— Malaizijos įstatymai man tai leidžia. 

Džimis atsistojo. Jo veido išraiška pasikeitė: sub- 
liuško, lūpos virpėjo. Atrodė sukrėstas. 

- Bet... iš tikrųjų, tai rimta? Jūs norite susijungti 
su... 
Nepajėgė baigti sakinio. Žakas pažvelgė į jį. Storulio 
akyse sužvilgo ašaros. Nors sprok iš juoko. Pasiro- 
do, jis patikėjo santykių gilumu. Bendrininkavimas, 
draugystė, net daugiau, artumas... Reverdi sušnibždėjo 
drąsinamai, tarsi norėdamas jį paguosti: 

— Tai įvyks ne dabar, ji dar nepasirengusi. 

- Dar nepasirengusi? 

Advokatas vėl prakalbo dalykiniu tonu: 

— Bet apie ką jūs kalbate, velniai griebtų? 

Reverdi atsiklaupė prie fotografijos. Švelniai palietė 
pirštais Elizabetės veidą: 

— Dar nesibaigė jos įšventinimas. 

- Tai jūs dar palaikote ryšius? Aš jau nebegaunu nė 
vieno laiško, aš... 

Reverdi užsimerkė: 

- Jaučiu ją ateinant. Ji artėja prie manęs... 

Jis atsistojo ir įbedė žvilgsnį į Vong Fatą: 

- Laukti liko nebedaug - kelios ar keliolika dienų. 

Penktasis pranešimas buvo iš trijų žodžių: „Vyk į 
Bankoką . Marko nereikėjo ilgai įtikinėti. Nieko ne- 
laukęs sėdo už vairo ir visą naktį nuo Birmos sienos 
važiavo sustodamas tik prisipilti benzino. Devynias 
valandas be atokvėpio vairavęs, Puketo oro uostą pa- 
siekė penktą valandą ryto. Čia keletą valandų nusnūdo, 
susirietęs savo Suzuki, nepaleisdamas iš rankų ir slėp- 
damas po skraiste švirkštą, savo grobį, savo talismaną. 
Nubudęs jautė pusiau sužvarbusį, pusiau degantį kūną 
ir kaip tik spėjo į pirmąjį Bankoko reisą. 

Po žygio į mirusiųjų salą jam nedavė ramybės švirkš- 
to turinys. Plika akimi jame tesimatė lakios dujos - ne- 
žymiai nuspalvinta limfa su rausvomis dalelėmis. Ar 
tai iš tikrųjų „Tiesos spalva“? Ką jis ištraukė iš aukos 
plaučių? Kaip šis mėginys atskleis ritualo raktą? 

Pagaliau, atsidūręs mieste, jis turėjo dar kartą vis- 
ką blaiviai permąstyti ir priimti sprendimą. Banko- 
kas smego nuo savo paties tvaiko. Dusinamas pastatų, 
nuodingo automobilių išmetamųjų dujų smogo. Mil- 
žiniški betono tiltai jėga skverbėsi į gatves, stumdami 

šalin namus, versdami pripažinti naują pasaulį - aklą 
ir triumfuojantį. Visur asfaltas; jis dengia ištisus kvar- 
talus, paralyžiuoja skersgatvius. Tarsi po ta danga būtų 
skubama palaidoti praeitį. 

Kratydamasis taksi automobilyje, Maksas skaitė šeš- 
tojo dokumento nurodymus: 


Suk į Siriradžio ligoninės pusę. Iš oro uosto važiuok taksi 
palei upę, kol rasi vandens taksi stotį. Čia nusipirk bilietą iki 
„Pran Nok“ stotelės, ją kitaip dar vadina „Vang Lang“. Kai at- 
vyksi iki jos, atsidaryk kitą dokumentą. 


Markas užmokėjo vairuotojui ir įsiropštė į valtelę. 
Lyg apdujęs jis abejingai stebėjo miesto kontrastus. 
Rusvo medžio barakai, sutupdyti žalumoje skendin- 
čiose salose, ir iškilę šiuolaikiniai bokštai. Stupos ir 
pagodos, įsiterpusios tarp plieno ir betono citadelių. 
Lapus primenančios valtelės ir su gausmu jas pralen- 
kiantys motorlaiviai... Šis pasaulis jam regėjosi apimtas 
karštinės, nesveikas. Net supantys jį keleiviai atrodė lyg 
apspangę, žemės spalvos, apnuodyti. 

Pran Noko stotelė buvo prie turgaus. Ten buvo tokia 
žmonių gausybė, kad vargiai pavyko išlipti iš valties. 
Pinučiais aptvertoje stoties erdvėje Markas rado nuo- 
šalų suolelį ir atsidarė septintą dokumentą. Į galvą atėjo 
mintis apie septintąjį antspaudą iš Apokalipsės. 

Tai, ką perskaitė, jį pribloškė, bet pasirinkimo ne- 
buvo. 

Susinervinęs šoko nuo suolo. Šaligatviai iki pat plen- 
to mirgėjo nuo prekių. Be daugybės smulkių prekijų 
krautuvėlių, dar stovėjo katilai, dujinės ir elektrinės 
viryklės, dėl nuo jų sklindančių kvapų oras darėsi dar 

tvankesnis. Markas perėjo prekystalių eiles, nukrautas 
kvepiančių blynų, nuo kurių vertėsi karštų garų tumu- 
lai, permatomų rytietiškų saldumynų, kurie švytėjo 
visomis spalvomis, čirškančios ant iešmo mėsos, žuvies 
rusva plutele ir baltu minkštimu, kalnais ... 

Prisikasė iki Siriradžio ligoninės, bet jam reikėjo 
eiti toliau. Tai nebuvo jo galutinis tikslas. Reverdi jam 
nurodė medicinos tyrimų laboratoriją, esančią toje 
gatvėje, tik už kelių namų. Ten jis turėjo rasti chemiką, 
vardu Kantamala, aktyvų ekologą, kuris slapčia di- 
džiosioms pramonės kompanijoms atlikdavo pernelyg 
varginamus mėginių tyrimus. 

Kur Reverdi su juo susipažino? Nesvarbu, Markas ir 
be to turėjo rūpesčių. Dabar jis privalėjo priešais eksper- 
tą suvaidinti tikrą vaidmenį. Savo prašymui jis turėjo iš 
anksto parengtus vardus, žodžius, net ištisas frazes. 

Pastūmėjo spalvoto stiklo laboratorijos duris, ir 
akys tuojau užkliudė baltą it ledo luitas spintelę. Pa- 
klausė, kur galėtų rasti Kantamalą. Po kelių akimirkų 
Markas pamatė ateinantį aukštą tailandietį švarutėle 
palaidine. Tamsiaodis, ilgais, į arklio uodegą surištais 
plaukais, veide - priešiškumas. Markui ištarus vieno 
anglų ekologo pavardę, kurią davė Reverdi, žmogus 
bemat nušvito. 

Jie išėjo į gatvę. Kantamala užsidegė vietinės rūšies 
„Kron Tip“ cigaretę. Sąmokslininko tonu angliškai pa- 
klausė: 

- Ką turime šiandien? 

- Lavoną. Nunuodijimas. 

Kantamala suraukė antakius: 

— Lavo...ną? Kurė 

— Nieko negaliu pasakyti. 

Tailandietis godžiai įtraukė dūmą. Tą daryti gatvėje, 
prisodrintoje teršalų, buvo panašu į dvigubą savižu- 
dybę. 

— Man reikia tikslesnių paaiškinimų. Lavonas. Tai 
pavojinga. Aš nesu pratęs... 

- Aš ir pats nežinau. Manau, kad tai įvyko šachtoje, 
netoli Ranongo... 

Jis improvizavo, bet pavadinimas, regis, patiko Kan- 
tamalai. 

— Nieko nuostabaus! Jie ten dirba su gyvsidabriu 
ir... 

- Šiaip ar taip, tai skubu. Prieš pradedant ikiteisminį 
tyrimą, laukiama rezultatų. 

Vyriškis linktelėjo galvą. Mėšlungiškai traukdamas 
savo cigaretę, jis nepaliovė su nepasitikėjimu žvilgčioti 
per petį. 

- Bet kas atsitiko su tuo mirusiuoju? - neatlyžo jis. 

— Nieko nežinau. Jis įkvėpė dujų. Kažkas neaiš- 
kaus. 

— Kokį atsinešei mėginį? 

Markas įdėjo savo švirkštą į chemiko ranką. 

— Daryta jo plaučių punkcija. 

- Velnias. 

Markas ryžtingai pareiškė: 

- Jei tau tai per sunku, aš... 

Kantamala nusviedė savo nuorūką. 

— Užeik po dviejų valandų. 


Markas užėjo į restoraną, įsikūrusį tiesiai ant šaligat- 
vio, ir įsitaisė prie stalo, iš kur galėjo stebėti aprūkusius 

laboratorijos langus. Šis stebėjimo postas jam teikė 
ramybės, tarsi Kantamala būtų galėjęs pabėgti su „jo“ 
daiktiniu įrodymu. 

Užsisakė arbatos. Skrandis jau ėmė streikuoti prieš 
kavą. Šią akimirką galva buvo tuščia. Išsekinta užgriu- 
vusios per didelės minčių, atradimų, baimės lavinos. 
Sąmonės gilumoje skambėjo Giesmių giesmės eilutės: 

Kas ten ateina iš dykumos tarsi dūmų stulpas, 

Kupinas miros, smilkalų ir visų kvepiančių pirklio 
miltelių? 

Jis nieko daugiau ir nelaukė. Nustatyti kvepalus ir 
smilkalus, kuriuos Žakas Reverdi buvo panaudojęs. 
Tada, jis buvo įsitikinęs, įvyks stebuklas. Ši paskutinė 
informacija baigs brėžti apskritimą, visus įvykius su- 
jungs į vieną grandinę. 

Mintyse jis nepaliaujamai tai kartojo tarsi maldą. Bet 
širdies gilumoje kilo abejonių. Miesto smogas, karštis, 
nuovargis jį pavertė somnambulu. 

Atitokęs žvilgtelėjo į laikrodį. Visai nepastebimai 
buvo praėjusios dvi valandos. Gatvėje niekas nepa- 
sikeitę. Nuo turgaus sklido nepakeliami kvapai, au- 
tomobilių išmetamieji vamzdžiai spjaudė nuodingas 
dujas. Drebančiais pakinkliais Markas patraukė į la- 
boratoriją. 

- Tu tyčiojiesi iš manęs? 

Chemikas atrodė persiutęs, dantyse cigaretė. 

- Ką radai? 

- Nieko. 

- Kaip tai nieko? 

- Jokio ženklo taršos, jokių pašalinių medžiagų. 

— Negali būti... Mėginys paimtas iš plaučių. Jis... 

— Negaliu tavimi patikėti. Bet tavo žmogus mirė ne 
apsinuodijęs. Jis užduso. 

Markas pakėlė akis: vyro vaizdas priešais jį plau- 
kiojo: 

- Tavo švirkšte buvo mioglobino - raumenų balty- 
mo, kuris sulaiko dujas. Aš jį ištyriau. Prisodrintas 80 
procentų anglies dvideginio. 

Markas stovėjo be žado. Kantamala kalbėjo toliau, 
nepaleisdamas iš dantų cigaretės. 

- Intoksikacijos nebuvo. Tavo žmogėnas paprasčiau- 
siai nekvėpavo. Absoliučiai. Ir nuo to mirė. Uždusęs. 
Bet ne nuo pagalvės ant burnos. Jokio prievartos ženk- 
lo. Menkiausios žymės, kad būtų pažeista pleura. Nėra 
tokio gelsvo skysčio, kuris paprastai susidaro aplink 
plaučius, ištikus prievartinei mirčiai. Ne, tavo žmogelis 
mirė lėtai, dėl deguonies trūkumo, jam įkvepiant nuo- 
savą anglies dvideginį. 

Po kojomis siūbavo visa gatvė. Chemikas pakėlė 
balsą; 

- Nežinau, kokį žaidimą čia žaidžiate, bet aš iš jo pa- 
sitraukiu. Šis triukas neturi nieko bendra su ekologija. 
Tai žmogžudystė, ar nutuoki? 

Markas žengė atatupstas į gatvę ir vėl atsidūrė tarp 
automobilių, prekystalių, praeivių. Neįtikėtina atsivė- 
rusi tiesa jį tarsi užbūrė. 

Nusikaltimo įrankis buvo ne peilis. 

Nuskaistinimo kambarys buvo savotiškas dusintuvas. 

Toks buvo Reverdi žudymo braižas. 

Apnėjos meistras žudydavo aukas, atimdamas iš jų 
deguonį. 

Markas dingo minioje ir pasileido Pran Noko gatve, 
iki vandens taksi stoties. Čia susirado tą patį suolą 
prie pinučių tvoros ir mintyse sudėliojo paskutinius 
duomenis. Pagaliau perprato žudiko modus operan- 
di - veikimo būdą. 

Pirmiausia žudikas uždarydavo savo auką į trobelę 
aklinai užtaisytais plyšiais, tada kantriai laukdavo, kol 
ji iškvėpuos visą kambario deguonį. Kiek laiko truk- 
davo ta kančia? Ne valandą ir ne dvi. Galbūt net kelias 
dienas... 

Markas įsivaizdavo moterį užkimšta burna, suriš- 
tą, vis sunkiau ir sunkiau kvėpuojančią, jaučiančią, 
kaip plaučius užpildo anglies dioksido nuodai. Žakas 
Reverdi ją stebi. Atidžiai žiūri, kaip darbuojasi mirtis. 
Sėdėdamas lotoso poza kitame lūšnelės gale, mėgaujasi 
merginos kančiomis, be garso rėkiančios, su kamšalu 
išžiotoje burnoje... 

Kuriuo momentu jis imdavosi pjaustymų? Be abejo, 
laukimo metu. Bet Markas klydo manydamas, kad žu- 
dikas skuba atverti žaizdas. Ne, jis laukdavo, kol auka 
uždus ir tik tada leisdavo nukraujuoti. 


451 


Čia hipotezė įstrigo. Juk kritinė uždusimo riba iš- 
sitęsia kelias valandas: kaip galėdavo ten tverti pats 
Reverdi? Tas laukimas toli gražu pranoko apneisto 
galimybes. Tarsi trumpam kadrui blysktelėjus, jis vėl 
išvydo nardytojo balioną - pirmoje pozicijoje, paskui — 
antroje. Jis nebuvo atkreipęs dėmesio į šią detalę, bet 
balionai irgi buvo svarbūs žudyno metu. Kol Reverdi 
auka išgyvendavo agoniją, jis pats kvėpavo iš suspausto 
oro baliono, burna apžiojęs detanderį. 

Tada moteris tapdavo savotišku barometru oro sudė- 
čiai matuoti. Kai ji spurdėdavo, imdavo dusti, Reverdi 
nustatydavo, kiek dar likę deguonies kambaryje. Visi 
nebylūs šauksmai, aukos kriokimas žymėdavo didėjantį 
oro trūkumą. Kai aukai būdavo likę kelios sekundės iki 
mirties, tada kambarys būdavo laikomas parengtas. 

Reverdi galėdavo pereiti prie veiksmo. 

Nusiplėšęs savo kaukę, griebdavosi apnėjos. 

Tokia neįtikima tiesa: Reverdi nebijojo tos mirtį 
nešančios erdvės, nes galėdavo ilgai išbūti nekvėpavęs. 
Lūšnelės tyrumas buvo „jo“ tyrumas. 

Markas vėl prisiminė daktarės Norman žodžius apie 
nusikaltimo sceną, kuri būdavo Reverdi asmenybės 
patologijos ekstenzija. Psichiatrė teisi: Nuskaistinimo 
kambarys tapo jo kūno projekcija. Jo būtis, jo galybė 
išsiplėtė iki pat kameros sienų. 

Auka veikiausiai mirdavo Reverdi „karalijoje“. Jo 
tvirtovės - apnėjos - viduje. 

Markas mintyse atgamino sceną. Gryno oro ten jau 
nebūdavo, žvakių liepsna virpėdavo, moteris silpdavo. 

Ir tada, prieš paskutinį jos atodūsį, Reverdi pagrieb- 
davo žvakę ir jos liepsną prikišdavo prie žaizdų, kurios, 

apdžiūvusiam medui tirpstant, atsiverdavo. Tuo pat 
metu jis ištraukdavo iš aukos burnos kamšalą, kad ji 
imtų burna gaudyti paskutinius oro gurkšnius. Toks 
veiksmas reiškė didžiausią niekšystę, nes dūstanti, gau- 
danti orą burna ir liepsna sunaudodavo paskutines 
deguonies daleles. Žvakė žudydavo auką dviem skir- 
tingais būdais: ištirpdydama užteptą ant žaizdų medų 
ir atimdama paskutinį deguonį... 

Markas svarstė: „Kodėl Reverdi du kartus žudo auką? 
Ją uždusindamas ir nuleisdamas jos kraują?“ 

Jis dar ne viską buvo perpratęs. 

Susikaupė ir pažvelgė į žudymo sceną žudiko akimis. 
Įdėmiai žiūrėjo į kraują, kuris tryško iš rankų, šlaunų, 
juosmens (dabar jis suprato, kodėl ant lūšnų grindų 
visada mėtydavosi daugybė ant kaktos tvirtinamų pro- 
žektorių: kambaryje, kur nėra oro, žvakės užgesdavo 
ir Reverdi, kad iki galo pamatytų savo kūrinį, turėjo 
griebtis elektros). Markas nesąmoningai susižavėjęs 
stebėjo kraują, kuris nelyginant kalnų upelio vanduo 
kliokė iš daugybės šaltinių. Tas kankinamas kūnas virto 
kraujo ledkalniu, tirpinamu ugnyje. 

Jis staiga suprato dar vieną dalyką. Raudonumas. Tai 
buvo ritualo objektas. Žavėtis skaisčiai raudona spalva, 
švytinčia absoliučiai beorėje erdvėje. 

Deguonies nebuvimas turėjo paveikti kraujo spalvą. 
Cheminiai pokyčiai turėjo vykti hemoglobinui sąvei- 
kaujant su anglies dvideginiu. 

Markui reikėjo eksperto. Į galvą atėjo vienintelis 
vardas: Alangas, teismo medicinos ekspertas. Apsi- 
čiupinėjo kišenes ir rado mobilųjį telefoną, kurį buvo 
išsinuomojęs Pukete. 

Daktaras tučtuojau atsiliepė. Atpažinęs balsą, pra- 
trūko juoktis. Toks betarpiškumas, linksmumas giliai 
įskaudino Marką. Jis vos nepaplūdo ašaromis, bet įsi- 
tvėrė į savo paties žodžius: 

- Skambinu prašydamas patarimo. Noriu užduoti 
vieną klausimą. 

- Aš tau irgi. Škotų trubadūras, dėvėjęs raudoną 
mantiją, kuris vėliau užsiėmė lašišų auginimu? 

Markas atsiduso. Atitolo nuo dabarties akimirkos ir 
susikaupė, rausdamasis po muzikinę atmintį. Padėties 
absurdiškumas pranoko visa: 

- Janas Andersonas iš „Jethro Tull“ grupės. 

- Aš tave dievinu. Tai ką nori sužinoti? 

Markas užsimerkė. Kankinamas karštis atėmė pa- 
skutines jėgas. Vokus užgulė prakaito užlaida. 

- Įsivaizduok, taip, įsivaizduok, kad kraujas lieja- 
mas kambaryje, iš kurio pašalintas absoliučiai visas 
deguonis... 

— Kalbėk konkrečiau. Tu turi galvoje kraują, laikomą 
laboratorijoje ar kraują, tekantį iš sužeisto kūno. 

- Iš kūno. Iš žaizdos. 

- Tai susiję su Reverdi? 

- Žinoma. Žaizdos kraujuoja tvankiame ore, be de- 
guonies. 

— Nesuprantu, tai auka jau mirusi? 

Markas vos nesustugo, bet prisivertė ramiai atsakyti: 

- Visa vyksta tuo pat metu: auka netenka savo kraujo 
ir kartu dūsta beorėje patalpoje, vakuume, supranti? 

- Toliau. 

- Ar tas deguonies trūkumas gali turėti įtakos kraujo 
spalvai? 

- Greičiausiai taip. 

— Kokios spalvos jis būtų? 

- Be spalvos. 

— Ką? 

- Kraujas būtų juodas. Kuo puikiausios juodos 
spalvos. Kraujui raudoną spalvą teikia deguonis. Be jo 
kraujas tampa labai tamsus. Štai kodėl venos, esančios 
arčiau odos paviršiaus, yra melsvos: ten kraujui tenka 
mažiau deguonies ir jis tampa rusvas. Reiškinys gerai 
žinomas: tai vadinama cianoze, iš graikų kalbos žodžio 
kuanos, kuris reiškia „tamsiai mėlynas“. Mano galva, 
tavo atveju kraujas būtų išskirtinai tamsus. 

Markas nepatikliai pakartojo: 

- Kodėl? 

- Todėl, kad hemoglobinas negauna jokio deguonies 
nei kūno viduje, nei išorėje. Tai būtų grynas dezoksihe- 
moglobinas. Kraujas toks tamsus, kad galima jį vadinti 
juodu. Malaizijoje tas „juodas kraujas“ minimas dau- 
gelyje legendų. Tai netgi mirties spalva ir... 

Jis daugiau nebesiklausė Alango. Juk visa tai jau 
žinojo iš seniau Paryžiuje, tuo metu, kai jis atliko savo 
tyrimą, jį konsultavusi ginekologė jam buvo sakiusi: 
tamsus kraujas. Veninis kraujas su mažu deguonies 
kiekiu. 

Juoduma. 

Juodas kraujas. 

Žako Reverdi ieškojimai. 

Paversti visas moteris juodo kraujo fontanais. 

Tiesos spalva, kuri yra ir Melo spalva. 

Markas išjungė telefoną. Saulės baltyje jis vos laikėsi 
ant kojų. Prieš akis tavaravo tamsios dėmės. Dar kiek, 

ir nualps. Į jį liejosi tiesa - lėtai varvantys tiršti syvai, 
prisodrinti akivaizdybės, logikos, beprotybės... 

Jam teks priprasti prie to pamišimo. 

Nes tai tas kriminalinis impulsas, kurį jam norėjosi 
regėti tiesiai prieš savo akis. 

Kiek Reverdi buvo nužudęs moterų ir žavėjęsis ta 
absoliučia juoduma?! 

Bėgti. 

Bėgti ir išsinešti paslaptį. 

Markas vėl sėdo į taksi ir pasileido per Bankoką 
oro uosto kryptimi. Jis nieko nematė, nieko negirdėjo, 
nieko nejuto. Apkurtintas savos širdies plakimo. Pirštai 
buvo tiek įsikibę į krepšį, kad pabalo sąnariai. Palikti 
šį kraštą. Palikti šį košmarą. Išsinešti savo paslaptį kuo 
toliau. 

Lengviau atsiduso pajutęs įprastą oro uosto nešališ- 
kumą. Pasuko prie ekonominės klasės kasų, bet laiku 
persigalvojo. Turėdamas galvoje savo būseną ir įmintą 
paslaptį, jis nutarė leisti sau grįžti prabangiai. 

Pasirinko Cathay Pacific kompanijos langelį; tai 
buvo viena prabangiausių Azijos oro linijų kompanijų 
ir nusipirko pirmos klasės bilietą. Žiaurus smūgis per 
kišenę: paprasčiausiam grįžimui pakloti ne mažiau 
kaip 5 tūkstančius eurų. Laikas pradėti leisti avansą iš 
autoriaus teisių, kurį jis išpeš iš leidėjų. Instinktyviai 
vis spaudė savo krepšį. Savo kompiuterį. Savo knygą. 
Savo ateitį. 

Jo bilietas suteikė teisę eiti į oro uosto VIP saloną. 
Didžiulė rausvai rusva auksinio atspalvio erdvė, kur 
vyrauja griežta simetrija. 

Markas įžvelgė šioje griežto stiliaus aplinkoje sim- 
bolį. Atėjo tvarkos, konstruktyvaus darbo metas. Lauk- 
damas skrydžio, nutarė parašyti galutinius romano 
apmatus. Dabar, kai jau turėjo atomazgą, buvo lengva 
nubrėžti pagrindinę liniją. 

Pasuko prie baro ir įsidėjo į lėkštę lengvų užkandžių. 
Dar prisipylė taurę šampano, paskui pasileido tiesiai į 
verslo centrą - didžiulį stiklo narvą, kur rikiavosi tvar- 
kingai išdėlioti kompiuteriai, telefonai, faksai. 

Rado vietą, įjungė savo kompiuterį į elektros tinklą. 
Prieš pradėdamas darbuotis, turėjo atlikti parengiamą- 
sias operacijas. Prisijungė prie savo serverio Voild, atsi- 
darė titulinį puslapį. Tada, padaręs keletą manipuliaci- 
jų, uždarė savo abonementą. Programa jo paklausė, ar 
jis įsitikinęs savo sprendimu, ir jam pranešė, kad gauta 
dar viena žinutė: be abejo, tai paskutinis Reverdi pa- 
simatymas Kanaros kalėjimo pasimatymų kambaryje. 
Vienu spūstelėjimu Markas patvirtino delete komandą. 
Ir visiems laikams ištrynė paskutinį pranešimą ir savo 
elektroninio pašto adresą. 

Nuo šiol bet koks ryšys su Elizabete buvo neįma- 
nomas. 

Elizabetė Bremen mirė. 

Mirė ir palaidota. 

Po kelių savaičių ateis eilė ir Žakui Reverdi. 

Nuteistas ir įvykdyta bausmė. 

Ir nieko nebeliks iš šitos epistoliarinės aistros, šitos 
didžios fiktyvios meilės. Daugiau nieko, tik romanas, 

kuris, jei Markas kiek pasistengs, galėtų tapti bestse- 
leriu. 

Bet Elizabetė nusipelnė didesnių laidotuvių. Jis iš- 
jungė kompiuterį, uždarė viršų ir įkišo jį į portfelį, 
paskui pasuko į tualetą, po pažasčia pasibrukęs laga- 
minėlį, prieš tai dar spėjęs paimti nuo baro dėžutę deg- 
tukų. Užsidarė tualeto kabinoje ir pasirausė išoriniame 
portfelio skyriuje. Būtent čia jis laikė kaip talismaną 
Kadidžės portretinę nuotrauką. 

Patikrino, ar virš jo nėra įtaisyta šilumos davik- 
lių, paskui atsargiai ištiesė fotografiją virš klozeto ir 
ją padegė. Žiūrėjo į ugnį, ryjančią blizgų popierių, 
griaužiančią arabiukės veidą. Nusišypsojo jam ir su- 
šnibždėjo: 

- Sudie, Elizabete... 

Kai paskutinės juosvos plėnys nusėdo ant klozeto 
dugno, jis nuleido vandenį ir prisiminė tokią pat sce- 
ną, išgyventą prieš keletą metų, kai jis vieno garsaus 
laikraščio tualeto kambaryje tokiu būdu sunaikino ledi 
Dianos mirties liudijimą. Tada tuo mažyčiu lauželiu jis 
atsisveikino su princese ir... paparaco amatu. 

Šiandien jis dar kartą patiria persilaužimą. 

Jis palieka Elizabetę ir tampa rašytoju... 

Grįžęs į verslo centrą, ėmėsi romano plano. Stebino 
jo paties ramybė. Tačiau, ramumas buvo paviršinis, 
virpuliuojantis. Nepaliovė kankinęs šleikštulys, o jo 
baimė grasino kas akimirką sprogti pratisu riksmu. 
Jis - žmogžudžio bendras. Vienintelis pasaulyje, kuris 
žino jo paslaptį. 

Trumpam jį buvo apėmusi pagunda iš esmės pa- 
keisti savo maršrutą: grįžti į Malaiziją, susisiekti su 

teisėju, prisiekti savo garbe ir duoti parodymus, o 
laiškus pateikti kaip daiktinius įrodymus... Bet tai 
truko neilgai. Išlenkė savo šampano taurę ir ėmė rašyti. 
Kuriam galui pasakoti apie tuos nusikaltimus ikiteis- 
minio bylos tyrimo eigoje, jei jis gali iš to sukurpti 
nuostabų trilerį? 

Susikaupė prie savo knygos trumpo turinio išdės- 
tymo. Teksto rašymas truko beveik valandą. Be men- 
kiausio gręžiojimosi atgal. Pagaliau jis perskaitė 20 
puslapių savo knygos ir liko patenkintas. Ne, maža 
pasakyti „patenkintas“. Jis mėgavosi kiekvienu žodžiu 
apimtas egzaltacijos, artimos transui. Jo rankos tir- 
tėjo. Širdis sulig kiekvienu dūžiu veržėsi iš krūtinės. 
Jis neabejojo užčiuopęs „galingą“ intrigą. Nedidelę 
revoliuciją. Ir buvo tiek tuo įsitikinęs, kad visa kita 
tapo nesvarbu. 
tintį tikrą deimantą. Atskleidė Žako Reverdi pamišimą 
„visu grožiu . Jis jį aptiko, atskyrė, išgrynino ir dabar jį 
iš visų pusių įdėmiai apžiūrinėjo. 

Įkarščio pagautas, Markas tarė sau, kad nuo šiol 
galėtų užmesti jauką leidėjui. Iš tokių jis tepažinojo 
vienintelį, tokį įvykių specialistą, kuriam jis yra parašęs 
daugybę straipsnių. 

Elektroninio pašto adresyne susirado savo - Marko 
Diupeira - elektroninio pašto adresą. 

Romano apžvalgą perdarė į elektroninio pašto pra- 
nešimą, dar pridūrė keletą įžanginių eilučių, paaiškin- 
damas, kad kelionės į Pietryčių Aziją metu jam į galvą 
šovusi ši intriguojanti mintis. Jis baigė savo pranešimą 
klausimu: „Tai jums įdomu?“ 

Atsakymą jis žinojo. Rengėsi pasiųsti visą tekstą, 
kai staiga sumetė, kad neturi pavadinimo. Nedvejoda- 
mas savo rašinio pradžioje didžiosiomis raidėmis įrašė: 
„Juodasis kraujas“. 

GRĮŽIMAS 

Kai atsimerkė, lėktuvas jau skrodė Paryžiaus dangų. 

Markas prisiminė senus lipnius skarmalus. Miesto 
purvas ir kvapai dar laikėsi nusėdę ant akių dugno ir 
šnervėse, ir jam dingojosi, kad jų pilna ir čia, lėktuvo 
viduje, verslo klasės salone. Žvilgtelėjo pro iliuminatorių: 
blausioje ryto aušroje virpėjo Il-de-Franso žiburių taške- 
liai. Šį ankstyvą birželio 7-osios rytą, ketvirtadienį, Mar- 
kas nepajėgė prisijaukinti nė menkiausios mintelės. 

Prasimuistęs ir prasirangęs savo krėsle, kokias porą 
valandų jis vis dėlto buvo prisnūdęs. Per visą skrydį 
jautėsi didelis slėgis. Kojos užtirpo, rankos degė. Jo pa- 
kilus susižavėjimas VIP salonu virto nerimu ir niekas 
negalėjo tos būsenos pakeisti: nei vištienos kepsneliai 
arachisų padaže, nei žavingos stiuardesės, nei kino 
filmai, kuriuos gali pasirinkti ir žiūrėti asmeniniame 
ekrane - Markas viską suvokė per savo nervinės krizės 
prizmę. Jo skrydis virto keturiolikos valandų kančia. 

— Prašom, užsisegti diržus. 

Markas pakluso. Jam pamažu atitokstant, mintys 
galvoje vėl grįžo į savo vietas. Šalia ant padėkliuko 

gulėjo pusryčiai. Rydamas omletą ir sviestines ban- 
deles, jis mąstė apie savo nuotykį, atradimus ir knygą. 
Jam pasisekė. Jis permanė žudiko dvasią. Įsiskverbė į 
pačias jo beprotystės gelmes, nelyginant archeologas, 
patekęs į karalienės kapo rūsį. Dabar jis jau toli. Už 12 
tūkstančių kilometrų nuo žudiko. Savo miesto prie- 
globstyje. Su laimikiu rankose. Galės mintyse keliauti 
toliau. Pasitelkęs išmonę, gilins savo tyrimus, pasinau- 
dos menkiausiu žmogžudžio ženklu, mažiausia sąsaja 
su jo pasauliu. 

Kai lėktuvas palietė žemę, nuojautos jį apleido, grįžo 
tikrumas. Nerimas išsisklaidė: jo laukė šviesa, tiesa eis 
greta šlovės, turtų ir, pagaliau, ramybės. 

Šešta valanda ryto. Ruasi oro uostas panašus į meta- 
fizinius Džordžo de Kiriko paveikslus. Begalinės per- 
spektyvos rotonda, kur egzistencija, regis, praradusi bet 
kurį orientyrą, bet kurį teisėtumą. Milžiniška kiaukuto 
pavidalo tuštuma, kur be atvangos aidi būties tuštybės 
gaida. 

Jo krepšys ant bagažo išdavimo juostos atslinko vienas 
pirmųjų - pirmosios ir verslo klasės privilegija. Sugrie- 
bęs savo bagažą, nėrė į brėkštantį rytą. Važiuojant taksi, 
vėl sustiprėjo skurdo įspūdis. Blausi ryto šviesa atro- 
dė nugulusi ant automobilio stiklų... Abipus greitkelio 
driekėsi plynės, apleisti tyrlaukiai, mūšio laukai, iš kurių 
išnešti lavonai. Kai auštant grįždavo po ilgos kelionės 
namo, dažnai susidarydavo įspūdis, kad atėjo pasaulio 
pabaiga. Nuojauta, kad jam nesant kažkas atsitiko. At- 
ominis karas, žemės drebėjimas... Liko tik reklaminiai 
plakatai - paskutinės pakrikusio pasaulio konvulsijos. 

Markas žvelgė į juos nematančiomis akimis. Tai buvo 

milžiniški skydai, iškelti lynais, kurie plakėsi vėjyje ne- 
lyginant laivo burės. 

Staiga jis suriko vairuotojui: 

— Sustokite! 

— Ką? 

— Sustokite! 

— Jums bloga? Jūs... norite vemti? 

- STOP! 

Vairuotojas nenorom sulėtina greitį ir įsuka į neati- 
dėliotino sustojimo juostą. 

— Pavažiuokite atgal. 

— Dar negana? 

Markas pusbalsiu keiktelėjo: 
- Velnio išpera... 

Iššoko ant asfalto, nepaleisdamas iš rankų kompiute- 
rio. Iki plakato, kurį pamatė, teko pabėgėti atgal kokius 
300 metrų. Dar palėkė kiek į priekį, kad geriau matytų. 

Galop, vargiai atgaudamas kvapą, atsisuko. 

Iš keturių metrų aukščio savo juodomis akimis į tolį 
žvelgia Kadidžė. 

Markui trūko kvapo, širdis veržėsi iš krūtinės. Jis 
karštligiškai ieškojo paaiškinimo. Tačiau visa tai buvo 
labai paprasta įsivaizduoti: Vincentas padarė gražų 
darbą. Kol jo nebuvo, anas „pramušė“ puikų kontraktą 
praktikantei manekenei. 

Per kelias savaites Kadidžė tapo žvaigžde. 

Jos atvaizdas, daugybę kartų padaugintas, greičiau- 
siai kabojo visose Paryžiaus gatvėse. 

Kadidžė to nusipelnė. Ši absurdiška mintis persmelkė 
smegenis. Ji buvo įstabi. Trimis ketvirčiais pasisukusi, 
Kadidžė žvelgė į pasaulį tamsiomis, spinduliuojan- 

čiomis akimis. Juoduose it gagatas* vyzdžiuose buvo 
ir meilumo, ir skaidraus virpulio, kuris priminė lako 
atšvaitus. Nepasiekiamas švelnumas, apsaugotas išsišo- 
vusių skruostikaulių. Tą tvirtumo, saugumo įspūdį dar 
sustiprino juodos garbanos, kurios - stilisto ir fotografo 
užmačios - buvo sutvirtintos žele ir prilipintos prie 
smilkinių atrodė tarsi tušo tatuiruotės. 

Atvaizdas atliktas sepija, auksinio atspalvio. Plakato 
fonas rusvas, artimas chna spalvai, labai derėjo prie 
lieso Kadidžės veido ir jos drabužio - baltos, įlieme- 
nuotos, stačia apykakle palaidinės, išsiuvinėtos arabes- 
komis, primenančiomis kašmyro motyvus. 

Ji buvo panaši ir į hipių laikų mūzą, ir drauge į indų 
princesę, pabėgusią iš savo nabobo rūmų ir pavogusią 
iš jo drabužį. Plakato apačioje prašmatnios raidės skel- 
bė kvepalų pavadinimą Ėlėgie ir rėmino flakoną, kurio 
forma priminė Aladino lempą. 

Markas parpuolė ant kelių. 

Ji buvo įstabi, o jis, jis tebuvo žemės kirminas. 

Sukilo spazmai, ir jis išvėmė savo pusryčius: kiaušinie- 
nę, raguolius, apelsinų sultis. Jis dar nematavo šios katas- 
trofos padarinių. Bet nujautė pakliuvęs į pragaro mašiną, 
judančią savo tempu, turinčią savo ratų sistemą. 

Šlitinėdamas, klupinėdamas, braukdamas rankove 
nuo lūpų vėmalus, Markas prikėblino iki taksi. Kai 
sugriuvo ant savo sėdynės, vairuotojas šūktelėjo, ties- 
damas popierinių servetėlių Kleenex: 

- Jūs tikras originalas, jūs... 

-Važiuokit. 

* Gagatas (gr. gagatės - juodas gintaras) - kieta, blizganti rusvųjų anglių 
atmaina. 


- Jokių problemų! Tam čia ir esu. 

Markas daugiau nieko negirdėjo, smegenys buvo 
tarsi įvyniotos į vatą. Jo stemplė degė, širdis daužėsi 
verždamasi iš krūtinės ir gniauždama kvapą. 

— Turite mobilų? 

Vairuotojas išsiviepė: 

- Kuo tolyn, tuo gražyn. Ką jūs sau manote? Atrody- 
tų, mano mielas, kad išsinuomojote limuziną, ir... 

Markas ant priekinės keleivio sėdynės sviedė pluoš- 
telį eurų. 

— Duokite man savo mobilųjį! 

Vyriškis žvilgtelėjo į banknotus: 

- Gerai. Nėra ko nervintis. 

Jis pasirausė vidinėje švarko kišenėje ir kaire ranka 
ištiesė savo telefoną. Markas surinko Vincento nu- 
merį - jo fiksuoto ryšio telefonas guli šalia lovos. Po 
aštuonių signalų milžinas pakėlė ragelį: 

— Klausau! 

- Tai aš. Markas. 

— Markas? Iš kur skambini? Paryžiuje dar labai anks- 
ti, čia Žinai, aš... 

— Aš Paryžiuje. 

Paklodžių šiugždėjimas, lipnus balsas: lokys paleng- 
va budo. 

— Kas tau? 

- Aš ką tik nusileidau. Tau skambinu dėl plakatų. 

— Plakatų? 

— Kadidžės reklamos. 

Balsas pasidarė aiškesnis: 

— Tai tu jau matei? Argi ne puiku? - Balse pasigirdo 
išdidumo gaidelė. - Kaip pirmam kartui, puikiai at- 

liktas darbas, taip kalba... Ši mažytė - naujoji Leticija 
Kasta. Jei tu matytum, koks skaičius kontrakte! 

— Aš noriu sužinoti tos reklaminės kampanijos apim- 
tį: nacionaliniu ar tarptautiniu mastu? 

Vincentas tylėjo. 

— Kodėl? - pagaliau paklausė. 

— Atsakyk. 

Milžinas atsiduso ir nuvargusiu balsu atsiliepė: 

— Tavo kelionė tau nieko gera nedavė. Nacionaliniu. 
Jie išleido didelę partiją Prancūzijoje, vėliau matysis. Tai 
parfumerijos gamintojų konsorciumas. Jie daro viską, 
kas įmanoma ir... - Jis nebaigė sakyti. - Nesuprantu: 
koks tavo reikalas? Tu ką tik atsiradai Paryžiuje ir... 

— O dėl spaudos... kas numatyta? 

Vincentas vėl atsiduso. 

— Įprasti spausdiniai. Moterų spauda, dienraščiai... 
Išties, tie tavo klausimai, tai... 

- Ar reklaminiai skelbimai pasirodys tarptautinėse 
šių laikraščiūkščių versijose? 

— Ne. Kontraktas griežtai apriboja. Tik Prancūzijoje 
ir prancūzakalbiuose kraštuose. 

- Tikrai? 

- Juk aš pats sudarinėjau tuos kontraktus. - Jis nu- 
sikvatojo. - Esu agentas, mano seni. Ką tu pasakysi? 
Esu naujas žmogus. Absoliutus pasikeitimas. O tu, kaip 
tavo kelionė? 

Markas išjungė telefoną, nieko neatsakęs. Jie priva- 
žiavo Banjolė vartus. Virš žiedinio bulvaro dar trijuose 
skyduose puikavosi Kadidžės siluetas. 

Su savo stačia kaip kitelio apykakle ji buvo panaši 
jam į prašmatnų mirties angelą. 

- Aš jūsų nesuprantu. 

Marko leidėjas - moteris. Renata Santi. Skambėjo 
kaip pseudonimas ir iš tikrųjų - tai ir buvo pseudo- 
nimas. Renata sumanė šį vardą, kai ėmėsi leidybos 
darbo. Tada ji įkūrė Santi leidyklą, paskui ištekėjo ir 
įsteigė naują bendrovę savo vyro vardu: Kazalis. Tik 
vėliau, kai išsiskyrė ir pardavė dviejų įmonių akcijas, 
būtų galėjusi grįžti prie savo mergautinės pavardės, tik 
niekas nebebūtų žinojęs, kas ji per viena. Todėl ji pa- 
siliko savo pavardę ir įkūrė dar vieną knygų leidyklą, 
pavadinusi Lorenco, savo sūnaus vardu. 

Buvo dėl ko pasimesti, nes Markas išties nebuvo 
įsitikinęs, ar pats viską suprato. Jis jau buvo bendra- 
darbiavęs su Renata, skubiai perdavinėdamas daugybę 
paskubomis surašytų parodymų, kad būtų galima juos 
sutikrinti su tikrove. 

- Aš jūsų nesuprantu, - pakartojo ji. - Toji jūsų 
apžvalga tokia jaudinanti. Kodėl dabar imti ir atsi- 
sakyti? 


Markas neatsakė. Jis sėdėjo Renatos kabinete su 

arkiniais langais 6-0jo rajono vieno namo antrajame 
aukšte. 

- Jei jus baugina per didelė darbo apimtis, - kalbė- 
jo toliau, - aš galiu jums skirti pagalbos. Mes turime 
specialistų. Bet žinau, kad jūs dirbate greitai, greitai 
ir gerai. 

Markas šyptelėjo, išgirdęs komplimentą. Jis palaukė 
kito antradienio ir po laisvo pirmadienio birželio 10- 
ąją atėjo pas Renatą dėl savo apsisprendimo. Per tą 
laiką jo blogiausi spėjimai pasitvirtino. Kadidžės veidas 
švietė nuo visų Paryžiaus sienų. Ir prieš tą reklaminę 
kampaniją jis nieko negalėjo padaryti. Nebent įlįsti į 
tamsų urvą ir viltis, kad Reverdi nepaklius į rankas, 
pavyzdžiui, koks iliustruotas prancūzų žurnalas. 

— Aš ilgai laukiau, kada mūsų leidyklai pasitaikys 
tokia proga. Suduoti galingą smūgį fantastikos žanrui. 
Mes galėtume būti pasirengę jau rugsėjį ir po atostogų 
grįžusias leidyklas pastatyti į keblią padėtį. 

Markas atidžiai stebėjo moterį. Tikras fenomenas. 
Netoli šešiasdešimties, bet plaukai labai juodi, be abejo, 
dažyti, ilgi ir garbanoti, aprėminantys baltai nupudruotą 
veidą. Plačiapetė. Buvo panaši į sunkiojo roko daini- 
ninką. Juo labiau, kad visada rengėsi juodai. Atidžiau 
įsižiūrėjus į tamsias drabužių klostes, stebino keistas 
jos garderobo pasirinkimas: minkšto audinio liemenė, 
jūreiviška plati berankovė palaidinė, trikotažiniai Petit 
Bateau firmos marškinėliai, korsariškos kelnės, tik den- 
giančios kelius ir apnuoginančios raumeningas it dvira- 
tininko blauzdas, aptemptas atlasinėmis pėdkelnėmis. 

- Jei tai pinigų klausimas... 

— Su pinigais čia nieko bendra. 

Ji atsitiesė savo krėsle valdovės poza. Jos mėsingos, 
tamsiai rusvo atspalvio lūpos pasipūtė, suteikdamos 
veidui nepasitenkinimo išraišką. 

— Tada kas? 

- Tas projektas manęs daugiau nedomina. Štai ir 
viskas. 

- Gaila. Tikrai gaila. 

Ji automatiškai pavartė romano apmatus, kuriuos 
Markas buvo pasiuntęs iš Bankoko oro uosto. Kuriam 
galui tądien jam reikėjo tiek skubėti? 

- Sėkmė garantuota. Vien jūsų asmenybė ko ver- 
ta... 

— Ką, mano asmenybė? 

- Gerai žinote... 

— Ne. Nežinau. 

- Jūsų praeitis... skandalinga. Buvęs paparacas. 
Skandalų medžiotojas. O dabar įvykių apžvalgininkas. 
Šie faktai suteiktų jūsų knygai papildomo įtikinamu- 
mo. 

- Tai ne dokumentika. 

Ji šypteli - viršutinė lūpa tuoj priglus prie apatinės. 

- Žinoma. Bet gerai matyti, iš kur sėmėtės įkvėpi- 
mo. 

Marko gyslose sustingsta kraujas: 

— Ką norite pasakyti? 

- Juk tas žudikas apneistas, kurį suėmė Malaizijoje, 
tai Žako Reverdi prototipas, argi ne? 

Vien šis priminimas jam susuko vidurius. Kaip jis 
nenumatė, kad visi supras tą panašumą? 

- Jeigu tai jums kelia baimę, - tęsė ji, - tada pažiūrė- 
kite, kad netrukus iš Reverdi teliks prisiminimas. 

Storulė ištiesė jam laikraštį. 

- Šiandieninis Monde numeris. Reverdi neturi jokių 
galimybių išsisukti nuo aukščiausiosios bausmės. Jo 
advokatas nusižudė. 

Jis vos nenudribo nuo kėdės. Straipsnio pavadinimas 
užėmė laikraščio pirmojo puslapio visą kairiosios skil- 
ties plotį. Jis teperskaitė kelias įvadines eilutes: „Džimis 
Vong Fatas pasikorė savaitgalį savo tėvų namų stoginėje 
Kameron Hailandse“. 

Jis nežinojo, kaip suprasti naujieną. Tik švystelėjo 
prisiminimų tvyksniai. Drugeliai. Šiltnamiai. Vong 
Fato tėvo veidas, nusėtas vabzdžių, rėkiantis: „Noriu, 
kad jis galą gautų!“ 

Jį apglėbė svaigus muskuso aromatas. Renata pasi- 
lenkė prie jo. 

- Kiek pasistengus, - žemu balsu sušniokštė ji, - ga- 
lėtume išleisti bausmės vykdymo dieną... 

Jis atšlijo, akimirkai išsivadavęs iš kūną kausčiusio 
ledinio šalčio. Markas instinktyviai spėjo, kodėl advo- 
katas padarė sau galą. Reverdi buvo įtūžęs ant jo ir, be 
abejo, atsisakė jo paslaugų. Iškrypėlis tėvelio sūnelis, 
tikėjęsis „įšventinimo, teturėjo teisę į jo pyktį. Ir tas 
pyktis pagrįstas vieninteliu motyvu: žinių iš Elizabetės 
nebuvimu. 

Išdavystė. 

Jis neabejojo: Reverdi buvo atsakingas už tą savi- 
žudybę. Nes gebėjo žudyti per atstumą. Per kalėjimo 
sienas. Ar pasieks ir jį ta žudiko galybė? 

Pastūmė pašnekovei laikraštį: 

— Renata, man labai gaila. Aš nerašysiu tos knygos. 

Po savaitės jis persigalvojo. 

Renata ji kvietinėjo bene dešimtį kartų. Ji padidino 
savo finansinį pasiūlymą iki 50 tūkstančių eurų. Skai- 
čius stulbinamas: už savo kitas knygas Markas niekada 
nebuvo gavęs daugiau nei 10 tūkstančių. Tokia suma 
leidėjai suteikė apčiuopiamų vilčių. 

Bet pinigai neturėjo nieko bendra su jo sprendimu. 

Keletą dienų jis vėl pasinėrė į įvykius, susijusius su 
Reverdi, vėl atgijusius po Vong Fato savižudybės. Jis 
perskaitė visus straipsnius. Susisiekė su koresponden- 
tais ir žurnalistais, kuriuos pažinojo Kvala Lumpūre, nė 
žodžiu neužsimindamas apie savo kelionę į Malaiziją. 

Jis net sudarė „papildomą“ bylą, skirtą Džimiui, ir 
sužinojo jo lemtingo poelgio smulkmenas. Birželio 8 
dieną, sekmadienį, advokatas grįžo pas tėvą į Kameron 
Hailandso aukštumas. Jis pasikorė saugyklų patalpoje - 
Markas nesunkiai įsivaizdavo palėpę, prikimštą druge- 
lių, skarabėjų, skorpionų. Klaiki vieta šlykščiai mirčiai. 
Jis nepaliko jokio raštelio, ir niekas negalėjo rasti dosjė, 
kurią buvo parengęs Žako Reverdi gynybai. 

Iš perskaitytos medžiagos Markas sužinojo, kad 
Kanaros apsaugos vadas, pavarde Ramanas, buvo nu- 
žudytas keliomis dienomis anksčiau. Pasak malajų 
žurnalistų, didžiausi įtarimai krito ant Reverdi galvos, 
bet rasti kaltės įrodymų buvo neįmanoma. Dar vienas 
pykčio išpuolis? Ne, tuo metu Žakas neturėjo jokio 
pagrindo abejoti dėl Elizabetės ištikimybės. Priešingai, 
Markas prisiminė, kad birželio 3 dieną jis perspėjo 
Elizabetę, kad kalėjime numatomos „rietenos“. Taigi 
jis žinojo, kad Ramanas bus nužudytas. Nes jis buvo 
tos žmogžudystės autorius? 

Bet svarbiausia informacija buvo kitur. O būtent, kad 
Žakas Reverdi į mirtį nėjo - bėgte bėgo. Atsisakė pri- 
imti kitą advokatą ir, kaip rašo New Straits Times ir Star 
žurnalistai, visiškai nustojo kalbėjęs. Priežasties niekas 
negalėjo paaiškinti. Jis telankydavo kalėjimo dvasinin- 
kus, imamus ir musulmonų pamokslininkus. Tuo laiku 
baigėsi ikiteisminis tyrimas. Jo kaltė pripažinta. 

Taigi Markui nebebuvo ko bijoti to pabaisos. Taip pat 
jokio pavojaus, kad jis aptiks - vienaip ar kitaip - ap- 
gaulę dėl fotografijos. Pasinėręs į tylą, apsuptas islamo 
fundamentalistų, Reverdi nuo šiol - ir visiems Jai- 
kams - buvo atskirtas nuo išorinio pasaulio. 

Markas nutarė tęsti pradėtą projektą. 

Visą vasarą dirbo. 

Iš pradžių savo studijoje. 

Paskui vienuose namuose Prancūzijos pietuose, kur 
jį įkurdino Renata. 

Remdamasis iki smulkmenų tiksliais užrašais Mar- 
kas spėriai stūmėsi pirmyn. Daugiau negu dvidešimt 
puslapių per dieną. Rašė apimtas įkvėpimo. Kartais su- 

stodavo ir perskaitydavo, ką parašęs. Ir pats šiurpdavo. 
Čia jis buvo susitapatinęs su žudiku. Smulkiai aprašyda- 
vo žiaurias sadistines nusikaltimų detales. Pasirinktas 
tonas įgavo intymaus dienoraščio tikroviškumo. Tomis 
akimirkomis jis prisimindavo Patangą, savo priepuolį, 
blaškymąsi po gatves ieškant prostitučių... 

Tačiau, nepaisant to susitapatinimo, Markas juto nu- 
sivylimą. Jis neperprato herojaus kriminalinio impulso 
esmės. Jo mėgavimosi. Tam tikru būdu jis peržengė 
ribą - Juodąją liniją. Kad ir pavyko tai įveikti, jam 
liko svetimas griovimo geismas, kančios troškulys. Jis 
tik priartėjo prie siaubo, bet jo nei suprato, nei jautė. 
Jis nesimėgavo blogio malonumu, erekcija pamačius 
kraują. 

Ar neturėtų tuo džiaugtis? 

Atvirkščiai, jis jautė keistą apmaudą. Nes jo misija 
nebuvo baigta. Sofi vardan jis nebuvo nuėjęs tiek, kiek 
privalėjo. 

Liepos gale rankose laikė pirmąjį knygos variantą. 

Ištisus du mėnesius jis gyveno visiškai atitolęs nuo 
tikrovės. Nei dusinantis Europą karštis, nei Mari Tran- 
tinjan mirtis nuo meilužio smūgių, - niekas nepatraukė 
jo dėmesio. 

Markas nuo šiol persikėlė į kitą pasaulį. 

Jis rašė Juodąjį kraują - žudiko apneisto istoriją. 

Daugiau ar mažiau laikydamasis romano apmatų 
intrigos. 

Vienišo žurnalisto nuotykiai Azijoje, kur jis aptinka 
žudiko maniako pėdsakus. Markas atsiribojo nuo ofi- 
cialios Žako Reverdi istorijos, bet paliko du svarbiausius 
faktus, kurie tiesiogiai siejosi su tikruoju žmogžudžiu: 


477 


veiksmas vyksta Pietryčių Azijoje, o jo herojus - taip 
pat nardymo mokytojas, buvęs apneistas. 

Jis laikėsi savojo tyrimo etapų sekos. Gyvenimo ke- 
lias. Amžinybės gairės. Nuskaistinimo kambarys. Juo- 
dasis kraujas. Dėl peizažų, emocijų aprašymo Markas 
galėjo nesukti galvos - tereikėjo perrašyti savo kelionės 
įspūdžius - užrašus, kuriuos diktavo patys kraštai. Jam 
teliko pakeisti vardus ir vietovių pavadinimus. 

Kaip savo išmonės akcentą, jis sukūrė savitą įtampos 
augimo būdą, dramatišką kontrapunktą. Be pagrindi- 
nio romano herojaus nuotykių, jis įvedė antrą siužeti- 
nę liniją - žudikas laiko uždarytą vieną jauną turistę, 
kurią rengiasi aukoti. Knygoje pramaišiui dėstomi du 
požiūriai, dvi istorijos, kol galų gale abi siužeto linijos 
susikerta ir persipina pasiekus kulminaciją. 

Vienintelė išties silpna knygos vieta - nuo pradžios 
iki galo Marko prasimanyta dvasinė žudiko trauma. 
Jis nežinojo, kodėl Žakas Reverdi tapo toks beširdis 
plėšrūnas, ištroškęs juodojo kraujo. Neperprato, ką 
reiškia tie keli žodžiai: „Slėpkis greičiau, tėtė ateina! 
Arba kodėl bambuko lapai sukeldavo norą žudyti. 

Dar kartą surankiojo trupinius to, ką žinojo. Jis įsi- 
vaizdavo, kad žmogžudys paauglystės metais bus radęs 
savo motinos kūną visiškai nukraujavusį ir tai Žaką bus 
lemtingai paveikę. Bet savo knygoje dar pridūrė, kad 
Žako motinos gyvybė dar nebuvo išblėsusi. Būsima- 
sis žudikas pamatė mirštančią motiną, kuri jam ištarė 
tėvo, žiauraus žmogaus, vardą ir vis glostė berniuko 
veidą savo kruvinomis rankomis. Juosvomis, silpnomis 
rankomis, kurių prisilietimas dvigubai traumavo juodo 
kraujo vaizdu ir bambuko lapų šnarėjimu. 

Perskaitęs knygos juodraštį, Markas liko patenkin- 
tas. Tai nebuvo didžioji literatūra, bet aprašydamas 
siaubus, ypač atskiras žiaurumo vietas, jis pranoko patį 
save. Gal pagaliau jis ėmė rašyti kaip Reverdi? Ar kaip 
Elizabetė, maniakiškai atsidavusi savo mokytojui? 

Jis vis darbavosi. Nepajuto, kaip praėjo karščiausias 
vasaros metas. Tik kažką neaiškaus girdėdavo kalbant 
apie tūkstančius mirusių nuo karščio žmonių. Laikraš- 
čiuose pamatė vaizdus lavonų, sukrautų Riunži sandėlių 
šaldymo kamerose. Nejuto nieko, tik abejingumą. Buvo 
visa galva pasinėręs į savo romaną. Rašė, prakaitavo, 
liesėjo ir visiškai persikūnydavo į savo herojų. 

Rugsėjo pradžioje romaną baigė. Išėjo keturių šim- 
tų puslapių „plyta“, kurią nutarė pats nunešti Renatai 
Santi. Jautėsi besvoris perkeltine ir tiesiogine prasme: 
buvo numetęs septynis kilogramus. Ir, nepaisant įdegio, 
jautėsi visiškai paliegęs, negyvas. 

Karštis kiek atlėgo, bet dar neatslūgo, buvo užgulęs 
miestą, kuris tarsi sukaitęs gyvūnas, sunkiai kvėpė už- 
terštą orą. 

Kai taksi vinguriavo siauromis Sen Žoržo aikštės 
kvartalo gatviukėmis, iki Osmano bulvaro, Kadidžės 
veidas vis dar žvelgė į jį nuo namų sienų. 

Tai buvo pati ilgiausia kampanija reklamos istori- 
joje. 

- Tai nuostabu. 

Renatai Santi užteko dviejų dienų perskaityti rank- 
raštį. Ji stovėjo iškėlusi galvą, teatrališku mostu kratė 
savo ilgas garbanas - tikra Liudviko XIV parodija. 

- Tas žudikas ir jo juodojo kraujo paieškos, na, žino- 
te, iš tikrųjų... Iš kur traukiate panašias mintis? 

Markas kukliai gūžtelėjo pečiais. 

- Jūsų vaizduotė... gniaužia kvapą. Be pataikavimo, 
išties tai vienas geriausių trilerių, kokį man teko kada 
skaityti. Panėši į bestselerį, mano mažyti, patikėkite 
manimi. Kai pagalvoju apie tuos varganus pasakojimus, 
prie kurių mes drauge darbuodavomės... Bet dar at- 
gausim prarastą laiką! 

Markas buvo niaurus. Nepaisant visų komplimentų, 
jam buvo be galo liūdna, kad baigė knygą. O Renata 
postringavo toliau: 

— Mes turime labai skubėti. Trenkti smūgį iš peties. 
Nėra ko daug taisyti. Galėtume išleisti spalį. Kaip jūs 
manote? 

Markas neatsakė: spazmai sutraukė skrandį. 

- Šiemet literatūrinis ruduo nuobodus kaip nu- 
valkiotas anekdotas. O čia tai bent įvykis! - Ji didin- 
gai mostelėjo ranka, tarsi išskleistų žėrinčios šviesos 
horizontą. - Pirmiausia būtina reklaminė kampanija. 
Plakatai. Trumpi skelbimai per radiją. Žinote, kam to 
reikia? 

Markas linktelėjo galvą. Renata kalbėjo gomuriniu 
balsu, tarsi jai trūktų oro: 

— Aš jau turiu šiokių tokių minčių... Apie kraujo 
spalvą. Pažadu, dalykėlis bus siaubingas! 

Jis tylėjo. O ji patikliai pridūrė: 

- Jei visa gerai eisis, galėtume net tiksliai pataikyti. 

— Kur tiksliai? 

— Na, pats žinote... Reverdi teismas. 

Markas pasišiaušė: 

- Tikėjausi, kad mes, jūs ir aš, esame susitarę. Negali 
būti nė kalbos knygą bent kiek sieti su ta byla, aišku? 

Renata iškėlė abi plaštakas. 

- Sutarta. Bet žurnalistams burnų neužčiaupsi. Ir tai 
bus pirmas klausimas, kurį jums užduos. 

- Tada aš neduosiu interviu. 

- Nesuprantu jūsų baimių ir susirūpinimo. Visų pir- 
ma tas plėšrūnas tūno narve. Bet svarbiausia kitas: jūsų 
romanas - tikra fantastika. Teisybė, iš pradžių išties 
gali pamanyti apie Reverdi. Bet tolesnė plėtotė labai... 
savita. Visi pripažins jūsų vaizduotės jėgą. 

Marko gerklė išdžiūvo. Ar jam užteks drąsos me- 
luoti iki galo? Ar turės įžūlumo apginti knygą, kuri 
priklauso kitam? 

— Dabar, - vėl prabilo Renata, - prie darbo. - Pliaukš- 
telėjo per rankraštį delnu. - Aš įklijavau lipnius lapelius 

tose vietose, kurias turėsite perdaryti. Vieni niekai. 
Per tą laiką pasistumsime su viršelio kūrimu. Po pusės 
mėnesio knyga jau bus spaustuvėje! 

Markas kėksojo krėsle lyg suparalyžiuotas. Paminė- 
jus Reverdi, jis pajuto viduriuose didžiulę tuštumą. Į 
galvą atplaukė vienas tolimos praeities prisiminimas, 
kai jis lėbaudavo su Vincentu. Tuomet jie buvo turtingi, 
išdidūs, kupini gyvasties ir trenkti. Vieną naktį jie nu- 
tarė vykti kartu su grupe, kuri mėgo šuolius nuo Šatū 
tilto prisirišus elastiniu lynu. 

Tada jis pasiryžo nepasiduoti baimei. Užsimovęs 
„pakinktus“ su pavaržomis ir sagtimis, užsiropštė ant 
parapeto ir atsidūrė priešais tuštumą. Prieš pat šuolį 
pasijuto mirštąs. Juosvas vanduo, blizgantis apačioje, 
už 50 metrų nuo jo kojų, atrodė nelyg paguldytas jo 
mirties veidrodis. Ir drauge srovė jį traukė, tie vandenys 
jau plūdo į jo vidų. 

Ir dabar jis jautė tą patį. 

Tik šiandien jis neturėjo nei diržų, nei „pakinktų“, 
nei elastinio lyno ant kojų. 

— Sveika, Elizabete! 

Markas nustėręs atsisuko. Ištartas vardas buvo tarsi 
lazdos smūgis į pakaušį. Eidamas per Sen Žoržo aikš- 
tę, pajuto ant peties kažkieno ranką. Turėjo sukaupti 
dėmesį, kad atpažintų vyrą, stovintį priešais ir žiūrintį 
į jį švytinčiomis akimis. 

Alenas. 

Pašto darbuotojas. 

— Kaip jos sveikata? - paklausė jis ir nusikvatojo. 

Markas buvo pamiršęs šią žmogystą, kuri kadaise 
laikė savo rankose jo likimą. Jam dingojosi, kad nuo to 
laiko praėjo ištisa amžinybė. Stovėdamas ant šaligatvio, 
Alenas atrodė dar žemesnis nei už savo langelio. Matinė 
oda ir arklio uodega: raudonodžio miniatiūra. 

Markas instinktyviai nušlavė nuo kaktos plaukus ir 
ieškojo, ką atsakyti - nieko nesumojo. Net nežinojo, ar 
paštininkas kalbėjo apie esamą Elizabetę, ar jau seniai 
buvo supratęs, kad ji išgalvota. 

Pagaliau pramekeno: 

— Na... dabar jau viskas gerai. 

Alenas jį apdovanojo akies mirktelėjimu: 

- Tegul ateina pasiimti laiškų. 

- Ji gavo laiškų? 

Vietnamietis vėl pratrūko juokais: 

— Dvidešimt aštuonis! 

Po pusvalandžio Markas ėjo iš pašto skyriaus su 
pluoštelu laiškų rankose. Alenas panoro juos jam ati- 
duoti, nors persiuntimo sutartis buvo jau seniai pasi- 
baigusi. 

Stabtelėjo perskaityti, kas užrašyta ant vokų. Visų 
viršuje buvo išvedžioti arabiški hieroglifai. Akivaizdu, 
kad po Džimio mirties Reverdi pasinaudojo musulmo- 
nų bendrija, kuri padėdavo jam išsiųsti paštą. Jis geriau 
suprato, kodėl Žakas apsistatė islamistais. 

Markas pažiūrėjo į laiškų išsiuntimo datas. Beveik 
tris mėnesius įsimylėjęs žudikas rašė laiškus kas trečią 
dieną. Jie buvo sudėti chronologine tvarka. Neatsi- 
laikė pagundai atplėšti keletą čia pat, stovėdamas ant 
šaligatvio. 

Pradėjo nuo pirmojo, datuoto birželio 12 diena. 


Mano meile, 

Štai jau 10 dienų negaunu iš tavęs laiško. Iš pradžių labai 
nerimavau. Bijojau, kad paskutinėje saloje galėjo atsitikti kokia 
nelaimė. Bet ne, būčiau apie tai išgirdęs kalbant. Be abejo, tai 
kokia nors techninė kliūtis. Dėl vienos ar kitos priežasties, bet 
tavo žinutės mano laiškų dėžutės nepasiekia. Nežinau, ar gauni 
iš manęs. Dėl tikrumo rašau tau dar ir Paryžiaus adresu... 


Markas įgrūdo lapą į voką. Atplėšė kitą laišką. Birže- 
lio 15 diena. Akys atsitiktinai užkliudė šias eilutes: 


... Vis mažiau ir mažiau suprantu tavo tylą... Kas nutiko 
Pukete? Kodėl tokia tyla?.. 


484 


Trečias laiškas. Birželio 19 diena. Radikalus tono 
pasikeitimas. 


... Tai, ką palaikiau gedimu, pasirodo tėra elektroninio ad- 
reso sunaikinimas savo noru... 


Markas peršoko keletą pastraipų ir perskaitė: 


„.„Ar tai žaidimas? Jei taip, man sunku pripažinti, kad tu 
tokia neprotinga. Nuo šiol tu žinai, kas aš. Žinai, kad tik aš 
nustatau taisykles... 


Laiško gale žudikas sušvelnėja: 


... Skaudu nebegauti tavo žinučių, bet dar liko palaima rašyti 
tau laiškus ranka, kaip mūsų pažinties pradžioje... 


Markas suglamžė laišką. Atklijavo dar vieną voką, 
datuotą liepos pradžioje. Rašysena jau ne tokia tvar- 
kinga: 

Elizabete, 
Tavo tyla dabar slepia reikšmę, kurios kol kas neįsileidžiu į 
vidų. Keturi skiemenys, kurių liežuvis neapsiverčia ištarti. Nes, 

tu Žinai, jie galėtų turėti lemtingų padarinių. Tu - mano iš- 

rinktoji. Tu - toji, kurią aš pasirinkau. Suteikiu tau dar vieną 

galimybę... 


Markas dar kartą perbėgo akimis eilutes iki išva- 
dos: 


... Tu dar gali man parašyti elektroniniu adresu. Padaryk tai 
kuo skubiau, nes greit bus per vėlu. Nei tu, nei aš to nenorime. 


Prie kitų vokų, išsiųstų vėliau, jis neprisilietė. Nuo 
galvos iki kojų krėtė drebulys. Apsidairė: praeiviai, 
automobiliai, krautuvėlės... Juos matė lyg pro miglą, 
tarsi būtų žvelgęs į akvariumo gelmę. Jis jau nepriklausė 

šiam įprastam pasauliui. Nuo šiol tapo pažymėtas rau- 
donu įdagu, kuris rodė, kad jis jau pasmerktas. 

Atsirėmė į sieną ir susimąstė. 

Kas vyko, ko jis nebuvo numatęs? Negi bent valan- 
dėlę galėjo pamanyti, kad nesukels Reverdi pykčio? 
Ko jis iš tikrųjų bijojo? Ir vėl priskyrė Žakui Reverdi 
antgamtinių galių? Juk anas už grotų ir bejėgis ką nors 
daryti. Be to, jis net nenutuokė, kad yra toks Markas 
Diupeira. 

Po kelių savaičių priešas bus nuteistas ir nubaus- 
tas. 

Byla padėta į lentyną. 

Šie samprotavimai jam nesuteikė jokios paguodos. 
Markas spaudė laiškus prie krūtinės. Reikėjo jų nusi- 
kratyti. Sudeginti. Užkirsti kelią nelaimei. 

Kai taksi išnėrė iš Defanso tunelio, Markui visa ap- 
link pasirodė svetima. Jis išklydo iš kelio. Ir jau niekada 
čia nebeatras tų dykviečių, kurios žymėjo jo vaikystę. 
Nanteras atsinaujino. Aplink matėsi tiek daug žėrinčių 
statinių, kad atmintis tegalėjo išsaugoti apleistas žemes, 
kurių jis nūnai ieškojo. 

- Kur mes važiuojame? 

— Varykite tiesiai, - nurodė jis vairuotojui, - iki La 
Bul* aikštės. 

Mėgino prisiminti šiuos kvartalus. Didžiulį plotą su 
bokštais, kurių masyvai buvo pavadinti labai poetiškais 
vardais: „Fontenel“, „Šam-o-Merl“, „Elo“ bokštai, pra- 
minti „debesų bokštais... Vakarinėje senojo Nantero 
pusėje stovėjo prisispaudę vieni prie kitų plytiniai na- 
meliai. Toliau už jų, pravažiavus prefektūrą ir univer- 
sitetą, driekėsi n0 mans land, getas su įsiterpusiomis 
dykvietėmis, apgriuvusiomis gyvenvietėmis, apleistais 
namais ir gamyklomis. Tai buvo tas kvartalas, kurio 


* Laboule (pr.) - rutulys. 

jis ieškojo ir kurio didžioji dalis vadinasi būtent La 
Foli*. 

— O dabar? 

Jie buvo privažiavę La Bul aikštę. Kadaise apvali aikštė 
su išsikišusiu tiltu-toboganu, išgaubtu tiltu, dabar buvo 
išlyginta ir sutvarkyta kaip miesto parkas. Aplinkui 
Markas tematė stiklo pastatus melsvais atšvaitais, žalias 
erdves, atnaujintus nedidelius gyvenamuosius namus. 

— Važiuokite iki Nantero stoties. Po to matysim. 

- Po to - jau Zona. 

Tiek pasikeitimų jis nesitikėjo. Ir dabar žvelgė į mies- 
tą, kur jis augo, kur tėvai laikė vaistinę. Kiek metų jis 
nebuvo kėlęs kojos į Mon-Valerjen kapines, kur jie 
palaidoti? Kiek laiko nematė sesers? Jis visada jautėsi 
svetimas savo šeimai, savo kilmei. Tačiau šiandien, kai 
taip troško pasimesti Žemėje, rasti pasaulyje kokį slaptą 
užnugarį, savaime pasileido Nantero link. 

- Sukite į Senos bulvarą. 

- Jūs tuo įsitikinęs? 

- Važiuokite Komarovo rajono kryptimi. 

Pavadinimas jam netyčia atėjo ant liežuvio. Paskuti- 
niai namai iki upės. Automobilis pravažiavo po RER** 
tiltu ir priešais atsivėrė nelauktas kraštovaizdis: pilki 
pastatai, gamyklos, geležinkelio bėgiai... Markas at- 
gavo savitvardą. 

— Man reikia benzino. 

Vairuotojas metė į jį įtarų žvilgsnį. 

- Sugedau, - paaiškino Markas. - Mano automobilis 
stovi pamestas toliau. 

* La folie (pr.) - beprotybė. 
** RER - Rėseau express rėgional (pr.) - čia: Paryžiaus geležinkelis. 

Taksi stabtelėjo prie degalinės. Markas nusipirko 
bidoną, pripylė benzino. Tą akimirką kilo audra. Juoda 
marška lėtai užklojo horizontą. Pritvinkę lietaus debe- 
sys daužėsi vieni į kitus, įskeldami pragaištį nešančius 
tvyksnius, nušviečiančius dangų kraujo spalva. Markas 
prisiminė mirusiųjų salą, kur jo paskutinį žygį lydėjo 
musonas. „Dar vienas ženklas“, - tarė sau. 

Prisiminęs pasiėmė nuo kasos vitrinos žiebtuvėlį ir 
už viską sumokėjo. Tik spėjo atbėgti iki automobilio, 
kai prapliupo lyti. 

- Važiuokite tiesiai ir pasukite į pirmą gatvę deši- 
nėje. 

Atgijo prisiminimai. Vaikystėje jis čia atlėkdavo su 
kitais vaikėzais, kitais buržua sūnumis ieškoti šiurpi- 
nančių nuotykių, erzinti šunų ir vargetų. 

Senas bulvaras nutrūko ties tuščia gatve, iš vienos 
pusės pristatyta didžiulių kubilų, o kitoje rikiavosi ne- 
dideli, apleisti nameliai užmūrytais langais. Visur nė 
gyvos dvasios. Stebuklų laukas, kuriame stebuklai ne- 
vyksta... 

Kai pamatė juosvas stačiakampes Komarovo namų 
apybrėžas, paliepė: 

— Sustokite čia. 

Vairuotojas rodė vis didesnį skeptiškumą. 

-— Perspėju. Nelauksiu jūsų. 

Markas užsimokėjo kartodamas, kad jo automobilis 
stovi toliau. Kai išlipo, lietus kliokė kaip iš kibiro. Rie- 
bus, tamsus, tąsus. Jis maišėsi su rausvomis dulkėmis, 
kurios kilo nuo žemės tykštant lietaus lašams. 

Jis aplenkė daugiaaukščius su aplaužytomis durimis 
ir pasuko į skersgatvį. Taip ėjo apie dešimt minučių, 

vienoje rankoje tebelaikydamas savo vokus, kitoje - bi- 
doną su benzinu. Žingsniavo palei akliną sieną, ap- 
terliotą grafiti ir skelbimais apie palydovių pristatymą. 
Gerai pasvarsčius, jo laukė pilkas Senos liūnas. 

Priėjo rausvai baltą aptvarą, ant kurio flomasteriu 
glausta rašysena buvo išvedžiota: Viešpatie Dieve, at- 
leisk man mano kaltes... Visai pagal aplinkybes. 

Perlindo aptvarą ir atsidūrė ant upės kranto. Šaliva- 
gė - siaura plikos žemės juosta. Priešais - vešlus Sen 
Marteno salos miškas. Jį apstulbino tokia nuošali vieta 
pačiame miesto vidury: tikras kaimo ir apleisto miesto 
mišinys. Visai pagal aplinkybes. 

Nusileido arčiau upės ir nuskubėjo pakrante, pra- 
eidamas didžiulius laivų pakrovimo keltuvus. Kitoje 
pusėje riogsojo surūdijusi barža, kur prieglobstį rado 
benamiai valkatos, o jų šunys staugė palikti lietuje. 
Vienintelės gyvos būtybės ištiso kilometro spinduliu. 
Markas patraukė toliau ir rado „gaisrinę tarnybą“ - be- 
langį pastatą, kurio poliai mirko vandenyje. Jis palindo 
po statiniu ir užsiglaudė už vieno pilono. 

Čia, ant metalinės perdangos jis sudėjo pirmuosius 
laiškus, kuriuos jau buvo perskaitęs, ir apšlakstė ben- 
zinu. Uždegė vieną voką suglamžęs nelyg deglą, paskui 
pridėjo jį prie įmirkusios benzinu krūvelės. Liepsna 
dusliai sutreškėjo. Ji kilo virš blausaus vandens, srove- 
nančio po perdangos skersiniais. 

Markas nepajėgė atitraukti nuo jos akių. Toks jau jo 
likimas - sudeginti savo sąžinės graužatį. Sudegė prin- 
cesės Dianos mirties liudijimas. Kadidžės portretas. Bet 
šįkart jis nebuvo įsitikinęs, kad liepsnos užteks. 

Ketino mesti paskutinius laiškus, bet susilaikė. Vieną 
dar atplėšė, datuotą liepos paskutine diena. Rašysena 
buvo nelygi, išklaipyta. 

... Keturi skiemenys, kuriuos ištarti lūpos vis dar priešino- 

si, nes norėjau tave apsaugoti, dabar sprogsta mano sąmonėje: 

iš-da-vys-tė. 


Markas prisiminė Ipoho psichiatrės žodžius: „Nie- 
kada jo neišduokite. Tai vienintelis dalykas, kurio jis 
negalėtų jums atleisti“. Perskaitė dar kelias pastrai- 
pas - dūmai graužė akis: 


... Tu pabėgai, tu mane palikai. Viena prasme, aš negaliu 
už tai tavęs nekęsti: kokia ateitis lauktų su manimi? Taip pat 
nejaučiu tau neapykantos ir už tai, kad pasinaudojai padėtimi: 
juk kokia rizika pabėgti nuo vyro, kuris sėdi už grotų? 

Bet yra vienas dalykas, kurį, regis, tu būsi pamiršusi: tu turi 
vieną daiktą, kuris priklauso man. Tu privalai grąžinti man 
mano Paslaptį... 


Markas suglamžė lapą popieriaus ir, padaręs iš jo 
rutulėlį, įsviedė į ugnį. Apimtas pykčio, įmetė visą, ar 
beveik visą paketėlį. Permirkęs iki paskutinio siūlo 
skrido ir leidosi į upę. Norėjosi ir pačiam dingti šioje 
drėgmės prisigėrusioje ugnyje, pasinerti į tą lėtą srovę, 
kuri nunešė tas draiskanas į niekur. 

Rankose vis dar laikė keletą laiškų. Vieną išlankstė. 
Rašysena tarsi įelektrinta, trūkčiojanti. Vietomis po- 
pierius perdurtas. 


...Tu mane verti imtis sprendimų, apie kuriuos niekada ne- 


būčiau norėjęs galvoti. Bet tu, kartoju, paėmei vieną daiktą, 
kuris man brangus... Tėra vienas būdas jį atsiimti... 

Markui gniaužė kvapą. Krūtinę tiek suspaudė, kad 
ėmė braškėti šonkauliai. Ką Reverdi tuo norėjo pasa- 
kyti? Jis peršoko kelias eilutes ir skaitė toliau: 


... Mano Elizabete... Atsimink šiuos žodžius: „Šis popie- 
rius - tai tavo oda, šis rašalas - tai mano kraujas“. Tarp mūsų 
egzistuoja susitarimas. Vienaip ar kitaip, tu būsi priversta gerbti 
savo priesaiką... 


Markas įmetė grasinimą į žarijas. Raidės rangėsi 
liepsnose. Bet jo įsitikinimas dar sustiprėjo: ne, šįkart 
ugnies nebus gana. Niekas neišsitrins. Niekas nebus 
užmiršta. 

Dar vienas laiškas. Jis jį įmetė į ugnį neatplėšęs. 
Galvoje dar sukosi paskutinė citata: 


„...Šis lapas - tai tavo oda, šis rašalas — tai mano krau- 
jas...“ 


Jis nežinojo, kada, nežinojo, kaip, bet buvo įsitikinęs, 
kad tai jį užgrius. 
Vienaip ar kitaip bus pralietas kraujas. 

Renata Santi puikiai susitvarkė. 

Užuot surengusi literatūrinį kokteilių vakarėlį savo 
leidykloje ar kuriame senamadiškame restorane, ji iš- 
nuomojo vakarui naujojo naktinio klubo Le Remiz* 
salę. Klubas buvo įsikūręs Senos pakrantėje šalia Tol- 
biako tilto, paskutiniuose likusiuose depuose. Tą ant- 
radienį, spalio 14 dieną, švenčiamas Marko Diupeira 
pirmojo romano Juodasis kraujas, paskelbto bestsele- 
riu, pristatymas. 

Vieta buvo neįprasta, bet atitiko strategines Renatos 
užmačias: ji norėjo pabrėžti savo atsiribojimą nuo leidė- 
jų pasaulio banalybių. Neslėpdama džiaugsmo, ji buvo 
tikra tradicijų laužytoja, nes išleido trilerį rudenį, lei- 
dykloms ką tik grįžus po atostogų, ir garsiai skelbė apie 
savo ketinimus tą romaną padaryti sezono įvykiu. 

Kol kas ji veikė neklysdama. 

Kaip buvo žadėta, jai pavyko išleisti knygą per mė- 
nesį. Markui tai padarė įspūdį. Jam buvo tekę darbuotis 


* Les remises (pr.) - čia: sandėlis, depas, garažas. 

prie degančios medžiagos, kuri būdavo išspausdinama 
per kelias savaites, bet jis manė, kad romano išleidimui 
reikia kur kas daugiau laiko. Tik ne su Renata. Vos tik 
jis baigdavo savo pataisas, jo rankraštis tučtuojau perei- 
davo į korektorių rankas. 

Lygia greta buvo sutvarkyti viršelio ir maketavi- 
mo reikalai - Renata veikė visais frontais. Kaskart ji 
konsultuodavosi su Marku, bet tik dėl akių. Jis puikiai 
suprato, kas čia šeimininkas. Rugsėjo pabaigoje visa 
buvo parengta, liko tik spausdinti, „švarūs lapai buvo 
išsiuntinėti žurnalistams ir reklamos kampanija pra- 
sidėjo. 

Rezultatai kaip ant delno: tą vakarą knyga, dar nė 
nepradėta pardavinėti, jau turėjo pasisekimą. Apie ro- 
maną kalbėjo žiniasklaida ir netgi buvo laikoma geru 
skoniu nepamiršti pastebėti, kad šis trileris laikomas 
viena geriausių rudenį išleistų knygų. Renata trynė 
rankas: tuo metu, kai autoriai grūdosi į eilę, kad gautų 
literatūrines premijas, ji pildė užsakymų blankus ir 
siuntė ištisas stirtas į didžiuosius knygynus. „Feno- 
menas! Apokalipsė! - skandavo Renata, nardydama 
po kabinetus. 

Markas skraidė devintame danguje. Šiek tiek pa- 
kaušęs, jis leidosi liūliuojamas šio malonaus svaigulio. 
Pagyros, liaupsės, pasiūlymai ir čekis - jis gavo antrą- 
ją savo honoraro dalį. Dabar, kai darbas baigtas, jam 
savaime į galvą atėjo mintis atiduoti Vincentui skolą 
už kelionės išlaidas. Taip galutinai užbaigtų Reverdi 
bylą. 

Po to lemtingo Nantero egzorcizmo baimė dingo. 
Žako teismo procesas buvo paskirtas lapkričio 5-ąją. 


494 


Žudiką tardė prokuroro atstovas, bet tas atsisakė kal- 
bėti - ypač „sunkinanti“ tyrimą elgsena. Neliko nieko 
kita, tik surengti nusikaltimų aplinkybių atkūrimą, 
paskui įtariamasis būtų perkeltas į Džohor Bahru ka- 
lėjimą, kur ir vyks teismo procesas. Pasak Malaizijos 
spaudos, teisėjams užteks kelių dienų, kad pasiųstų 
Reverdi į kartuves. 

Marką ramino kitas dalykas: Kadidžės plakatai paga- 
liau dingo nuo Paryžiaus namų sienų. Spaudos kampa- 
nija buvo baigta. Atsargumo sumetimais jis patikslino 
dar vieną detalę: tikroji Elizabetė Bremen, kurios pasą 
jis vis dar laikė, iš universiteto miestelio išsikėlė birželį 
ir daugiau ten nesirodė. Taigi nuo širdies nusirito dar 
vienas akmuo. 

Pagaliau Markas pasirūpino perparduoti savo kom- 
piuterį, vis dar užregistruotą senojo savininko vardu. 
Daiktas perėjo į kitas rankas, ojo paties pavardė niekur 
nepaviešinta. Praeitis palaidota. Jam teliko svaigintis 
būsima sėkme ir, kodėl ir ne, mąstyti apie naują ro- 
maną... 

Tingiu žingsniu pasuko prie baro. Jam buvo malonu 
atsidurti tokioje ne itin įprastoje aplinkoje. Kažkas 
panašaus į sandėlį su netinkuotomis sienomis, plieno 
armatūra, kur muzika skardėjo kaip iš cinko katilo 
skalbiniams virinti. Tvyrojo dumblių ir pelėsių kvapai, 
be abejo, todėl, kad visai netoli plaukė Sena, kurios van- 
denys po jų kojomis laižė statinio polius. Beje, vos tik 
kiek pasitraukdavai nuo prožektorių karščio, tučtuojau 
imdavai stirenti, nes buvo daug drėgmės. Jis šyptelė- 
jo: mintis sukrėsti literatų bendruomenę, kuriai išties 
svetima tokia aplinka, jam labai patiko. Be to, muzika 

tokia garsi, kad buvo neįmanoma susikalbėti. Geras 
būdas nutildyti svečius ir atvėsinti dar nespėjusius įsi- 
liepsnoti nepalankius pasisakymus. 

Markas prikėblino barą nesvarumo būklės. 


Kadidžė nardė po minią it žuvis. 

Ji pažinojo Le Remiz. Mėgo šį triukšmingą susiėji- 
mą, kur jos bičiulės manekenės atkakdavo sutvarkyti 
reikaliukų. Vienos ieškodavo „savo gyvenimo vyro“, 
kitos užuodusios lakstydavo paskui „pinigų maišus“, 
trečios - pasprasčiausio vaikino su „super įnagiu“. 
Tame ledinių dokų gaudesy, primenančiame žemės 
drebėjimą, vykdavo pažintys ir sandėriai. 

Tą vakarą ji atvažiavo taip pat ne šiaip sau. Buvo 
įsitikinusi, kad vėl pamatys jį. Vasaros pradžioje su- 
žinojusi, kad Markas jau grįžęs, elektroniniu laišku 
pasveikino jį. Paskui drįso palikti žinutę jo atsakiklyje. 
Jokio atsako. 

Liepai baigiantis, vienos fotosesijos metu, ji neįkyriai 
išklausinėjo Vincentą: Markas, pasirodo, buvo įsikali- 
nęs kažkur pietuose ir nori užbaigti knygą. Kokią kny- 
gą? Vincentas to negalėjo pasakyti. Ir ne tai svarbiausia: 
svarbu, kad Markas turėjo pasiteisinimą. Ypatingos 
aplinkybės. „Menininko“ nederėjo gaišinti. 

Dabar visa oficialu: Markas Diupeira parašė fan- 
tastikos kūrinį - Juodasis kraujas, kurį labai teigiamai 
įvertino kritikai. Kadidžė virpėjo nuo minties, kad 
galės jį pasveikinti. Ji buvo nutarusi viską jam atleisti. 
Pamiršti jo priešiškumą, tylą, šiurkštumą. Atmintyje 
išsaugoti tik vieną - nespalvotos nuotraukos nugvel- 
bimą aną pavasarį... Ji tiek kartų atmintyje buvo at- 

gaminusi šią sceną, kad tos kelios sekundės jos galvoje 
buvo nusidėvėjusios kur kas labiau nei vaizdajuostės 
su egiptietiškomis komedijomis. 

Ji darbavosi alkūnėmis, braudamasi pro triukšmingą 
minią. Nekantravo vėl išvysti tą mažą žmogelį, virtusį 
rašytoju. O ji pati argi nebuvo pasikeitusi? Kas savaitę 
lindėdavo blizgiuose iliustruotų žurnalų puslapiuose, 
marširuodavo ant podiumų. Jai net buvo pasiūlyta ne- 
maža išskirtinių sutarčių su garsiomis parfumerijos ir 
kosmetikos priemonių firmomis. 

Kadidžė persikraustė į kitą keturių kambarių butą, 
kurį tyčia pasirinko tame name, kur trejus metus buvo 
save įkalinusi tarnaitės kambarėlyje. Taip pat išsilaikė 
egzaminus vairuotojo teisėms gauti, o disertacijos gy- 
nimą nutarė atidėti kitiems metams. Pinigai buvo čia 
pat, tereikėjo juos pasiimti. O Froidas ir Levi-Strosas 
palauks. 

Išties, Markas ir ji padarė svaiginamą karjerą. 

Dabar atėjo metas jiems vėl susitikti - viršūnėje. 

Bet kur jis pasidėjo? 


Įsitaisęs nuošalėje, Markas lingavo į taktą galva ir 
dairėsi aplinkui. Virš minios stūksojo estrada, ant ku- 
rios nelyg kinų šešėlių teatro aktoriai šokio ritmu ju- 
dėjo keletas figūrų. Tikras Bali šalies teatras. Tą kerintį 
vaizdą papildė viena detalė: milžiniški ventiliatoriai 
šiureno siluetų drabužius, tarsi jie būtų padaryti iš 
popieriaus. Ant scenos, dešinėje, iš viso fono ryškiai 
išsiskyrė didžėjus. Atrodė, lyg jis blizgintų alkūnėmis 
šįvakar pasirinktas 80-ųjų metų muzikos plokšteles ir 
dabar tarsi iš kulkosvaidžio apšaudė salę „šlageriais“, 

pritvinkusiais gurgiančių sintezatorių ir baisiai plonų 
balsų. 

Pradėjo veikti šampanas. Markas įdėmiai įsižiūrėjo 
į veidus. Nė vieno nepažinojo. Nieko keista: juk viskuo 
rūpinosi Renata. Ji buvo prisikvietusi knygų leidybos 
šulų, jet-set* įžymybių. O jis absoliučiai nepažinojo 
literatūrinio pasaulio ir jau gana seniai nebesidomėjo 
people** galaktikos judėjimu. 

Ir vis dėlto savo nuostabai atpažino vieną tipą. Pas- 
kui dar du. Tris. Bet tos žmogystos buvo jo kolegos. 
Teismų kronikininkai, įvykių apžvalgininkai, fotore- 
porteriai. Ką jie čia veikė? Pastebėjo net Vergensą, kurio 
jis tikrai nebuvo kvietęs... 

Prasigrūdo pro žmonių maišalynę ir prisikasė iki 
Renatos Santi, kuri stovėjo prie bufeto svečių būrelyje 
ir apie kažką negarsiai plepėjo. Markas suėmė ją už 
alkūnės ir pasivedėjo į šalį. 

- Kas čia per velnynas? - suurzgė jis. - Jūs man kal- 
bėjote apie literatūrinį vakarėlį. O čia sulėkė visi Pary- 
žiaus dvėselienos medžiotojai. Įvykių apžvalgininkai. 
Juk buvome sutarę - jokių sąsajų su Reverdi! 

Renata nudavė esanti šokiruota ir išsivadavo iš jo 
replių: 

- Aš čia niekuo dėta, patikėkite! Galėjo praslysti 
kelios pavardės, aš... 

- Jūs mane laikote paskutiniu kvėša? Mano knyga - 
romanas. Viešpatie! Juk čia fantastika. Nieko bendra 
su tikrove! 


* Jet-set (angl.) - turtingi, madingi, daug keliaujantys žmonės. 
** People (angl.) - čia: įžymybių. 

Renatos veido išraiška pasikeitė, lūpos susidėstė į 
saldžią šypseną: 

- Jūs - stačiai idealus visuotinio džiaugsmo drums- 
tėjas. Tik pažvelkite į juos! - tarė, dabar jau ji, imdama 
už parankės Marką. - Jie žali iš pavydo. Jums pavyko 
padaryti tai, ko nė vienas iš jų nepadarė. Jūs transfor- 
mavote savo praktinę patirtį į meno kūrinį. Jums užteko 
vaizduotės parašyti romaną. Tikrą romaną! 

Marką persmelkė negeras virpulys. Jis išsiplėšė iš 
moteriškės rankų ir nėrė į minią. Jį lietė pečiai, alkūnės, 
drabužiai. Tada prisiminė Tailando džiungles. Bambu- 
ko lapus. Auksaspalvį medų, tirpstantį nuo liepsnos, 
po to, kai peilis... 

Jis pasistiebė ant galų pirštų, kad pamatytų, kur ba- 
ras. 

Stiklą, kuo skubiau. 


O Kadidžė vargais negalais stūmėsi į priekį. 

Ji pažinojo daugybę žmonių, bent jau iš matymo. 
Matė žvaigždes, mados garbintojus, veidus, kurie daž- 
nai šmėsčiodavo Gala ir Voici. Susidūrė su tomis ritmiš- 
kai atsiveriančiomis šypsenėlėmis, kurios ją perverdavo 
nelyg elektrostatinės kibirkštys ir į kurias ji Žaibiškai 
atsakydavo siųsdama savąją tuo pačiu oro keliu. 

Buvo ir intelektualų. Filosofų, sociologų, rašytojų, 
kurių sutikti niekada nė svajoti nesvajojo. Šie jai šyp- 
sojo ir tiesė savo stiklą. Mažytė gyvenimo pamokėlė: 
kur kas lengviau suartėti su garsiais žmonėmis esant 
madingos manekenės kailyje, negu turint filosofijos 
daktaro laipsnį. Ši detalė, atsidūrus puolimo pareng- 
tyje, jai teikė stiprybės. Ji turėjo mokėti naudotis savo 

fiziniais duomenimis nelyg ginklu - „ir jos kūnas virs 
deglu“. 

Kelią užtvėrė milžiniškas šešėlis. Staigus šviesų už- 
temimas. 

— Kur tu buvai? - subaubė Vincentas. - Jau 10 mi- 
nučių tavęs ieškau. 

Abiejose rankose laikė po taurę su purslojančiu gė- 
rimu. Kadidžė surėkė jam į ausį: 

— Gėrėjausi. Argi ne super? 

- Genialu. - Jis padavė jai taurę. - Šampano? 

Ji niekada negerdavo. Ne dėl islamo, kurio dogmų 
neišpažino, bet dėl savo tėvų, kuriuos ji per gerai pa- 
žino. Tad neigiamai papurtė galvą; paskui prisiminė 
Marką. | 

Nuo minties, kad jį pamatys, čiupo taurę ir išmaukė 
iki dugno. 

- Pašoksime? 


Trečia viskio dozė. 

Su stikline rankoje, atsirėmęs į koloną, Markas gal- 
vos linktelėjimu vis dar atsakinėjo į šypsenas, sveiki- 
nimus, bet širdis buvo ne ten. Laimei, muzika padarė 
galą bet kokiam pokalbiui. Jį stulbino tas greitis, su 
kuriuo nerimas vėl įsigavo į jo vidų. Paprasčiausia tik- 
rovės užuomina - teismo procesas, Reverdi - ir jis vėl 
dreba nelyg epileptikas. Tas nusiraminimo įspūdis, 
apėmęs jį šias paskutines savaites, tebuvo plonytis lako 
sluoksnis. Žakas Reverdi jo niekada neapleido ir nie- 
kada neapleis. 

Vienas vyras palinko prie jo. 

— Nepakenčiu velnio sferos. 

- Ko? 

-— Sakau, kokia dieviška atmosfera! 

Markas sutiko. Burna perdžiūvo. Gurkštelėjo viskio. 
Alkoholis užkaitino gyslose kraują, muzikos ritmas 
perėjo į griausmingą sarabandą, ir jis palaimingai į ją 
nugrimzdo. 

Dar vienas svečias palietė jo petį: 

— Nenorėčiau būti tavo vietoje. 

- Ką? 

- Girdėjau, kaip gražiai buvo kuriamas tas roma- 
nas! 

Markas atšlijo - jis matė blyškius veidus - persi- 
kreipusių kaukių karnavalas ryškioje šviesoje, suglebu- 
sios odos skivytai ant kaulų. Blykčiojantys prožektoriai 
stingdė veidų išraiškas, išplėšė iš tamsos bruožus, ka- 
pojo į dalis figūras. Jis žvilgtelėjo į savo stiklinę - tarp 
pirštų kibirkščiavo paauksuoti blyksniai. Pamanė, kad 
šis daiktas tarsi talismanas, jo haliucinacijų šaltinis, 
paskui dar nugėrė vieną gurkšnį. Daugiau nieko nebe- 
girdėjo ir ėmė pamažu grimzti į gryniausią siaubą. 

Tą akimirką išvydo ją. 

Jos siluetas bangavo ventiliatorių dvelksme. Kūnas, 
tolygiai linguodamas, šoko, o rusvos garbanos, kaip ir 
apyrankės ant riešų, vis susiūbuodavo. Dingojosi, kad 
tas judesys atskyrė, kristalizavo jos klubų bangavimą, 
leisdamas švytėti drabužiams. Marko sąmonėje kažko- 
dėl atgijo rėčio vaizdas, kai per jį sijojant smėlį telieka 
keletas prikibusių aukso smilčių. 

Prisiminė tuos XIX amžiaus dailininkus, kurie prie 
savo tapomų figūrų nugarų pridurdavo po slankstelį, 
kad pabrėžtų jų lankstumą, jų graciją. Kiek slankstelių 

pridėta Kadidžei? Jis buvo pakerėtas. Negalėjo atitrauk- 
ti nuo jos akių, jos, sūpuojančios klubais, lengvutėliai 
atsiremiančios ant kairiojo kulno, paskui ant dešinio, 
sukančios aplink savo liemenį Veneros žiedą, o tuo 
tarpu ant jos riešų sidabriniai žiedai kilo laibomis ran- 
komis į viršų ir vėl leidosi, tarsi senovinių svarstyklių 
lėkštės... 

Netikėtai primerktose akyse atsivėrė kitas vaizdas. 
Dabar Kadidžė jau pririšta ant kėdės - medumi ištepto 
gėdos stulpo - diržai įsirėžę į kūną. Jos užsitrauku- 
sios žaizdos ištinusios, o ji pati įsitempia, kad galėtų 
įkvėpti oro. Staiga jos rusva oda visur atsiveria, iš jos 
plūsta juodas skystis, brėždamas lemtingas ritualines 
įpjovas... 

Markas nuleido akis, pamatė savo iškreiptą veido 
atspindį tuščios stiklinės dugne. Jis buvo sustiprinęs 
žmogžudžio geismą žudyti, kai nusiuntė šios iš proto 
vedančios rusvaodės atvaizdą. Jis ją įdavė tam bepročiui 
žudikui. Ir tuo pat metu kelias savaites jis buvo „ji“, kaip 
ji mąstė, veikė, rašė. 

Stiklinė, per stipriai sugniaužta delne, sutrupėjo į 
druzgus. 

Jis buvo „ji“. 

Staiga suprato, kad ją myli. 


Nuo estrados viršaus net ir akinama prožektorių 

kampe. Liūdnas, tarsi visų pamirštas kaukas. 
Vienu šuoliu ji atsidūrė apačioje. Vos nenugriuvo 
ir tada įvertino savo girtumą - smailūs kulneliai ir 

šampanas vos neišvertė iš pusiausvyros ir nesibaigė 
nesėkme. Tačiau prieš pradėdama pulti savo grobį, ji 
prasiskynė kelią iki baro ir išplėšė iš padavėjo rankų dar 
vieną taurę. Laikydama ją iškėlusi virš visos maišalynės, 
nuvairavo atgal, nenuliejusi nė lašo gėrimo. 

Likus keliems metrams iki Marko, ji užlindo už ko- 
lonos, paskui išniro iš savo slėptuvės ir atsidūrė už jo 
nugaros. 

— Sveikas! - tarė ji kvatodama. 

Markas staigiai atsisuko, netaręs nė žodžio. Atrodė 
priešiškai nusiteikęs. 

— Kaip visada malonus! 

Ji prunkštelėjo ir atsirėmė į jo petį, kad nenugriū- 
tų. 

- Jau seniai noriu pasakyti tau vieną dalyką, - surėkė 
jam į ausį, - tu iš tiesų bijai! 

Ji sukrizeno, paskui vienu moju ištuštino taurę. Lyg 
per miglas dar suvokė, kad visa tai velniškai keista. Jis 
nužvelgė ją piktu žvilgsniu: 

- Tu išgėrusi, ar ką? 

- Bandau, dėl visa ko! Man pavyko prisikasti iki baro 
tik kelis kartus per visą valandą. 

Ji vėl susijuokė, bet Markas liko niaurus. Sugriebė 
viskio butelį, padėtą ant stalo, pripylė į Kadidžės taurę 
su vos slepiama tūžmastimi. Šio stipraus gėrimo vaiz- 
das šampano taurėje jai pasirodė atkarus. Staiga galvoje 
prašviesėjo - visa tai buvo graudu ir pragaištinga. 

Ją užvaldė nusivylimo jausmas, kad viskas ne taip. 
Ji svajojo, kad jų susitikimas bus visai kitoks. Akys 
paplūdo ašaromis, o grindys po kojomis siūbavo. Jai 
atrodė, kad šis sandėlis atsiskyrė nuo kranto ir plaukia 


503 


Senos upe. Nugėrė gurkšnį deginančio skysčio ir išsi- 
tiesė, radusi už savęs piloną: 

- Žinai, kad mes turime vieną dalykėlį atšvęsti su 
Vincentu? 

— Ką? 

- Naują kampaniją. Ėlėgie - visais frontais. 

Markas taip sučiupo jos riešą, kad net apyrankės 
įsikirto giliai į odą. 

— Bent jau ne užsienyje? 
vina. 

— Ką čia dabar darai? 

Markas vėl sugriebė riešą - šįkart ji pajuto kraujo 
lipnumą: Markas buvo sužeistas. Jis suriko jai į ausį: 

— Ne užsienyje? 

„Šis vaikis trenktas“, - pamanė. Vienu mirksniu ėmė 
jo nekęsti. 

— Didžiulė kampanija Azijoje, mano brangusis, - 
drėbė jam tiesiai į veidą, - Japonija, Kinija, Tailandas, 
Malaizija. Be žodžių. Aš tau nekalbu apie pinigus! - Jos 
balsas pasikeitė, gerklę užsmaugė ašaros. - Markai! 
Markai? Kur tu eini? 

Sulig pirmuoju skambučiu Markas atsimerkė: jis 
gulėjo savo lovoje. Tai buvo stebuklas. Jis neturėjo nė 
menkiausio supratimo, kaip grįžo namo. Kilstelėjo ran- 
ką ir pamatė, kad ji subintuota. Dar vienas stebuklas. 
Galvoje jokios minties, kad šią pragarišką naktį būtų 
patekęs į ligoninę ar bent susidūręs su gydytoju. 

Vėl skambutis. 

Pamėgino pajudėti ir suvokti savo metamortozę. Jo 
kiaušas - ne tik kaulinis luobas, bet ir smegenų dan- 
galas, ir pačios smegenys - pavirto į akmenį. Jo nenu- 
sakomai sunki galva buvo giliai nugrimzdusi į pagalvę, 
ir, atrodė, niekad neatsiras jėgų ją pakelti. 

Dar vienas skambutis. 

Visai arti, šaižus, nepakeliamas. Sąmonėje iškilo 
Kadidžės paveikslas. Ji šoko ant scenos, jos kūnas pa- 
slaptingai bangavo. Kaip pastebėjimą, jis išgirdo virš 
savęs jos balsą: „Bet tu išties bijai!“ 

Ketvirtas skambutis. 

Dabar jis jau galėjo mirksėti. Grįžo į gyvenimą. Už- 
teko kelių akimirkų, kad prisimintų Kadidžės praneštą 

katastrofą. Ėlėgie gavo didelį pelną ir rengia naują 
reklaminę kampaniją Azijoje. Košmaras niekada ne- 
sibaigs. Elizabetės atvaizdas tikrai pasieks Žaką Re- 
verdi jo vienutėje. Neįmanomas dalykas, kad jis jo 
neaptiktų. 

Juk galėjo iš anksto numatyti būsimą jo įniršį. Įsi- 
vaizdavo jį kylant - taip dykumoje jaučiama atūžian- 
ti smėlio vėtra. Žemai horizontu slenkantys sunkūs, 
tamsūs, nuodų pritvinkę dūmai. Ta tūžmastis netrukus 
užgrius jį ir sutraiškys nelyg vabzdį. 

Markas labai atsargiai pasijudino. Po gero laiko tar- 
po, virtusio amžinybe, jis persivertė ant šono ir susi- 
rietė it į pilvą sužeistas kareivis. Pasidingojo, kad nuo 
šio vienintelio judėsio po jo vidurius ėmė teliūškuotis 
klanas viskio. Kentė ne tik pagirias, bet dar ir kepenų 
skausmo priepuolį. 

Skambučiai jau nepaliovė čirškę. 

Jis pasirėmė ant alkūnės, ištiesė kitą ranką. Studiją 
buvo užtvindę įstriži saulės spinduliai. Kiek valandų? 
Sugriebė telefono ragelį. 

- Alio? 

- Vergensas. 

Kol balsas pasiekė reikiamą smegenų centrą, turėjo 
prasimušti pro daugybę migla apsinešusių sluoksnių. 
Jis prisiminė, kad anas buvo vakarėlyje. Markas pra- 
švokštė: 

- Kas atsitiko? 

- Bent jau tavęs nepažadinau? - Tonas buvo sklidi- 
nas ironijos. - Nieko nepasakysi, žavi buvo tavo šventė. 
Bet teks išblaivėti. Turiu tau darbo. 

Markas iškapstė likučius aiškaus proto. Ištarė gomu- 
riniu šiurkščiu it švitrinis popierius balsu: 

— Aš neberašau straipsnių. 

- Žinau, kad po vakarykščio tavo galva sunki, mano 
bičiuli, bet tai neatidėliotinas reikalas. Nekrologas. 

- Kas? 

Vergensas atsiduso ir kelias akimirkas patylėjo. Jis 
buvo nepasikeitęs - toks pat, kaip ir per redakcijos 
pasitarimus, kai tyčia delsdavo pranešti informaciją, 
laikydamas darbuotojus nežinomybėje. Pagaliau jis 
išspaudė: 

— Vakar mirė Reverdi. Ketvirtą valandą popiet Ma- 
laizijos laiku. O mūsų laiku tai atsitiko šiąnakt. 

Markas nuslydo ant grindų, jausdamas kietas par- 
keto lenteles. Reverdi negalėjo būti nubaustas mirties 
bausme - jis net nebuvo nuteistas. 

- Kaip? 

- Autokatastrofa. Mašiną, vežusią jį į pietus nusi- 
kaltimų aplinkybėms atkurti, netikėtai užnešė į šoną, 
o tada ji važiavo tiltu. Persivertusi per parapetą, nulėkė 
tiesiai į upę. 

Sąmonę užklojo ledinė marška. Dabar jo protas 
absoliučiai išblaivėjo. Vandens paminėjimas tereiškė 
viena: Žakas Reverdi gyvas. Jis paklausė: 

- Jie rado kūną? 

- Dar ne. Tik sargybinių. Dar naršo upę. Bet, atrodo, 
srovė per stipri, ir... Kas tau? Negera? 

Markas po valandėlės tylos pajuto, kad jį suėmė 
juokas. Jis kilo, plėtėsi ir nebetilpo, sproginėjo jo 
krūtinėje. Visa tai atrodė tiek komiška... Jo nuoty- 
kis, jo apgavystės, melagystės, o dabar dar ir jo tokia 

neišvengiama sėkmė čia - viską pagrobs jo prakei- 
kimas. 

Nebegalėjo būti nė menkiausios abejonės. 

Žakas Reverdi, upės padedamas, pabėgo. 

Pirmasis jo refleksas buvo „užsikasti“ savo bute. Ir 
laukti žudiko. 

Ištisą spalio 15 dieną jis vartė visus New Straits Ti- 
mes, Star laikraščių straipsnius, taip pat kelių spaudos 
agentūrų pranešimus. Reuters. Associated Press. 

Ir štai ką atgamino: 14 dienos rytą Žakas Reverdi 
turėjo būti pergabentas iš Kanaros į Džohor Bahru, kad 
rytojaus dieną jau galėtų pradėti nusikaltimo atstatymo 
procedūrą Papane, ant Kinijos jūros kranto. 

Furgonas išvyko 6 valandą ryto North South Exp- 
ressway* pietų kryptimi. Už 200 kilometrų, Tangako 
apylinkėse, 9 valandą ryto automobilį, užvažiavusį ant 
didžiulio tilto per Muaro upę, staigiai užnešė į šoną, iki 
šiol neaišku, kodėl. Furgonas perskrido baliustradą ir 
nulėkė iš 20 metrų aukščio žemyn. 

Be abejonių, smūgis buvo toks stiprus, kad vairuo- 
tojas ir šalia sėdėjęs sargybinis žuvo vietoje. Mačiusieji 
liudijo, kad mašiną matę grimztant tik kelias sekundes, 


* Šiaurės-pietų autostrada (angl.). 

nes ją tučtuojau pagavo srovė ir nunešė toli nuo kritimo 
vietos. Vieną iš dviejų sargybinių, sėdėjusių priekyje, 
kuris buvo surakintas antrankiais su Reverdi, ištraukė 
negyvą 2 valandą po pietų už daugiau nei 5 kilometrų 
pavandeniui. O kur prancūzas? Kodėl jo nerado kitame 
grandinės gale? Dar niekas nekalbėjo apie pabėgimą. 
Dar vis ieškojo jo ir antrojo sargybinio lavonų. Pa- 
sak ekspertų, rasti jų nebuvo vilties - čia srovė tokia 
galinga, o daugybė upės vingių apžėlę mangrove, kur 
knibždėte knibžda aibės krokodilų. 

Tokia buvo oficiali versija. Bet Markas įsivaizdavo, 
kaip visa dėjosi iš tikrųjų. Vienu ar kitu būdu Reverdi 
išprovokavo nelaimingą atsitikimą ant tilto. Kai auto- 
mobilis pasiekė upę, jėgos santykis apsivertė. Antran- 
kiais sukaustytas kalinys tapo padėties šeimininkas. 
Farai, nerangūs su savo uniformomis, ginklais ir gran- 
dinėmis, ne juokais supanikavo. Jie vis labiau blaškėsi 
vandeniui užpildant mašinos saloną. Ir per kelias mi- 
nutes nuskendo. 

Apneistas, priešingai, išliko ramus. Jis paliovė kvėpa- 
vęs, sulėtino širdies ritmą, leidosi apsemiamas vandens. 
Paskui pasirausė lavonų kišenėse ir radęs raktą išsilais- 
vino iš savo antrankių. Atsidaręs automobilio dureles, 
o gal išdaužęs langą, jis išplaukė į krantą. Greičiausiai 
jį pasiekė nė neiškišęs iš vandens galvos. Kiek laiko 
jam prireikė tokiam povandeniniam pabėgimui? Trijų 
minučių? Keturių? Visais atvejais tokiam apneistui kaip 
jis tiek laiko išbūti po vandeniu visai įmanoma. 

Markas nė akimirkos neabejojo: Žakas Reverdi gy- 
vas. 

O jis, Markas buvo miręs. 

Nebeatsakinėjo į telefono skambučius. Neatsi- 
liepdavo nei į mobiliojo, nei į fiksuoto ryšio telefonų 
šaukinius. Tuoj po pietų atsiliepė tik į vieną skambu- 
tį - Vincento. Būtent Vincentas su Kadidže rado jį ant 
Le Remiz laiptų ir nuvežė į Košeno greitosios pagalbos 
ligoninę. Paskui be sąmonės nugabeno namo ir apmu- 
turiavo tarsi kūdikį. 

Telefonu Markas jam padėkojo, bet nė žodžiu ne- 
užsiminė apie Reverdi reikalą. Buvo akivaizdu, kad 
milžinas nežinojo naujienos. Penktą valandą popiet, 
pagautas žvėriško įkvėpimo, jis atsakė ir į Renatos Santi 
skambutį: ji buvo skambinusi jau penkis kartus. Pasku- 
tinį kartą Markas pamėgino išvengti nelaimės. 

- Reikia sulaikyti spausdinimą, - be įžangų įsakė jis. 

- Atsiprašau? 

- Turime viską sustabdyti. 

Leidėja ėmė pašėlusiai kvatoti: 

- Jūs išprotėjote? Kodėl? 

— Aš tam turiu priežasčių. 

- Tai dėl Reverdi mirties? Iš tikrųjų, Markai, aš vis 
mažiau ir mažiau suprantu... 

— Sulaikykite spausdinimą! 

— Neįmanoma. Knyga jau knygynuose, nuo šįryt. 

- Negi negalima sustabdyti tolesnio knygų plati- 
nimo? 

— 20 tūkstančių egzempliorių jau vietoje. Baikite 
vaidinti vaiką, Markai. Aš galiu supykti. Beje, ta nelai- 
minga istorija Malaizijoje nuostabi. Prašymai interviu 
pilte pilasi... 

Markas numetė ragelį. Susmuko ant grindų. Taip 
atsisėdęs pratūnojo ant žemės keletą valandų - visai 

sugniuždytas, su aidinčiais ausyse atsakiklio praneši- 
mais, kurių vis daugėjo. Isteriški Renatos reikalavimai, 
vis pasikartojantys Vergenso prašymai, kolegų žurna- 
listų šturmas ir ištisa puokštė Kadidžės skambučių, vis 
klausinėjančių, ar jam jau geriau. 

Galop į studiją įslinko naktis, prasigavusi pro už- 
trauktas užuolaidas. Jis vis dar nejudėjo. Neturėjo jėgų 
net kavos išsivirti. Jis pakliuvo į spąstus, kuriuos pats 
sau buvo paspendęs, ir nuo to pajuto kažkokį paleng- 
vėjimą. Žinojo nuo pat pradžių - visa tai baigsis blogai. 
Neliko nieko daugiau, tik laukti mirties. 

Bet nė akimirkai nebuvo šovusi mintis susikrauti la- 
gaminus ir bėgti. Ir juo labiau neįsivaizdavo, kad galėtų 
pranešti policijai. Iš pradžių būtų keblu įtikinti farus, 
bet jis juk turėjo solidų aplanką - būtent, Reverdi laiš- 
kus. Dokumentus, kurie sudarė kaltinamąją medžiagą 
ir prieš jį patį: parodymų slėpimas, bendrininkavi- 
mas... Įsivaizdavo, kaip tektų dalyvauti ekshumuojant 
lavoną mirusiųjų saloje. 

Taip, jis buvo bendrininkas. Ir būtų galėjęs pastumti 
ikiteisminį tyrimą gerokai į priekį, bet nieko nepadarė. 
Jis galėjo pranešti dingusiųjų tėvams, padėti pasamdy- 
tiems advokatams, tokiems kaip Šrekeris, bet nepajudi- 
no nė mažojo pirštelio. Verčiau sėdo rašyti savo knygos, 
nesukdamas galvos nei dėl bylos, nei dėl artimųjų skaus- 
mo. Tobulas egoistas. „Niekšų Pulitzerio premijos“, štai 
ko jis buvo vertas. Ir dar - kelerių metų cypės... 

Prancūzijos teisingumas jį jau buvo pora kartų teisęs 
už įsibrovimą į privačias valdas ir vagystę su įsilaužimu. 
Jis neturėtų teisės į jokį bausmės atidėjimą. Kalėjimas 
arba mirtis: kokios dar galėjo būti abejonės? 

Žinoma, jokių. Bet vos tik vidurnaktį apsvarstė to- 
kią išeitį, kaip mat ją atmetė. Jam kėlė siaubą mintis 
apie uždarymą į kamerą. Be to, jis negalėjo apsispręsti 
pasiduoti policijai, nebūdamas tuo visai įsitikinęs. Pa- 
galiau gal jis tik be reikalo baiminosi. Reverdi miręs ir 
kelias - laisvas. 


Spalio 16 diena, ketvirtadienis. 

Jis taip pratūnojo ir antrą dieną. 

Pajudėdavo tik peržiūrėti internete laikraščių: nieko 
nauja. Policijos brigadose jau buvo kalbama, kad laikas 
liautis ieškojus. 

Kitą naktį, antrą valandą ryto (Malaizijoje buvo 
9 valanda ryto) jis staiga pašoko. Juk galėjo priešintis. 
Bent gauti informacijos iš pirmų rankų, susisiekti su 
žmonėmis, kuriuos pažinojo. Savaime iškilo Alango 
vardas. 

Teisminės medicinos ekspertas kalbėjo neįprastu 
tonu. Markas kaipmat įspėjo, kad jis „kažką buvo su- 
uodęs. 

— Kas ten vyksta? 

- Furgono vairuotojo autopsija. Man paskambino 
Džohor Bahru teisininkas... norėjo patarimo. 

— Kokiu klausimu? 

— Rasta... anomalija. Vairuotojas nenuskendo. Ir 
neužsimušė krisdamas. 

- Tai kas jam atsitiko? 

— Pakaušyje buvo rasta įbesta švirkšto adata. At- 
likę ekspertizę, medikai stuburo smegenyse rado oro 
burbulėlių. Tarp slankstelių į smegenų terpę jam buvo 
įšvirkšta oro. Mirtis turėjo ištikti staiga. 

Markas prisiminė, kad Reverdi buvo įsitaisęs dirbti 
ligoninėje. Ar galėjo prieiti prie švirkštų? Jis paklausė: 

— Reverdi galėjo pasiekti vairuotojo pakaušį? 

Alangas sudvejojo. Bespalviu balsu tarė: 

- Jis važiavo ne tradiciniu furgonu, bet specializuo- 
tu, vairuotoją ir užpakalines sėdynes teskyrė vielinis 
tinklas. Pro jo langelius jis galėjo laisvai įbesti adatą ir 
sukelti autokatostrofą. Kol kas informacija konfiden- 
ciali, bet... 

Markas greit nutraukė Alango perspėjimus - jie 
vienas kitą puikiai perprato. Jis padėkojo medikui ir 
pažadėjo jam dar paskambinti. Pabėgimo tikrumas jau 
nekėlė abejonių. 

Šis tikrumas paveikė jį it elektros šokas. 


Penktadienį, brėkštant rytui, jis nutarė veikti. 

Ne bėgti. 

Ne pulti į policiją. 

Bet drąsiai stoti prieš Žaką Reverdi. 

Pirmiausia mėginti nuspėti jo veiksmus. 

Kiek jam prireiks laiko grįžti į Europą? 

Paprastas pabėgėlis Malaizijoje turi mažai galimy- 
bių pasprukti nepastebėtas. Bet Reverdi gerai pažino 
kraštą, be to, kalbėjo vietos kalba. Jis kaip savo penkis 
pirštus pažino ir gretimas šalis - Tailandą, Vietnamą, 
Birmą... — ir, be abejo, žinojo, kaip nepastebėtam iki 
jų nusigauti. Reverdi buvo žmogus, visada pasirengęs 
tokio pobūdžio veiksmams. Ir veikiausiai visada turėjo 
atsarginį planą B. 

Markas pasitiesė Pietryčių Azijos žemėlapį ir mėgino 
įsivaizduoti jo maršrutą, norėjo apskaičiuoti, kiek laiko 

reikėtų grįžti į Prancūziją. Jis braukė pirštu Muaro upę. 
Per jūrą Reverdi galėjo nusigauti iki Indonezijos. Taip 
pat jis galėjo pasiekti pietus ir atsidurti Singapūre, bet 
Markas tuo netikėjo: per arti Džohor Bahru. Jis galė- 
jo sėkmingai grįžti ir į Kvala Lumpūrą bei pranykti 
mieste... 

Markas kažkodėl labiau linko prie kaimyninių kraš- 
tų, ten, kur Reverdi galėjo pabėgti į džiungles. 

Čia jis nusigautų iki turizmo vietovių. Medis slepiasi 
tarp kitų medžių. Baltasis tarp baltųjų. Tarptautiniai 
viešbučiai, klubai, kelionių organizavimo agentūros... 
Ten Reverdi apsirūpintų naujais asmens dokumen- 
tais - pasu, vairuotojo pažymėjimu, grynaisiais pinigais 
ir įsimaišytų į kurią nors vakariečių turistų grupę. 

Tokiam maršrutui tektų sugaišti dvi ar tris die- 
nas - ne daugiau. Paskui jis galėtų išskristi iš Bankoko 
ar Hanojaus ir nusileisti kurioje nors Europos šalyje. 
Belgijoje. Olandijoje. Anglijoje, Vokietijoje. Iki Par- 
yžiaus važiuotų traukiniu ar automobiliu. Jei papra- 
stas bėglys, radęs ramų kampą, pratūnotų, kol viskas 
aprims ir tik tada pajudėtų, Reverdi, priešingai, veiks 
kuo greičiau. Net nelaukęs, kol Malaizijos valdžia ap- 
sižiūrės jį pabėgus. 

Trys dienos Azijoje, dar trys - nusigauti iki kurios 
nors Europos šalies ir patraukti į Prancūziją jau su 
naujais asmens dokumentais. Taigi šešios dienos. 

Žakas Reverdi pabėgo 14-tą. 


Dabar - 17-ta. 
Markui liko dar trys dienos pasirengti. 
Kam? 


Jis dar mąstė. 

Ką Reverdi darytų pirmiausia, atsidūręs Paryžiuje? 

Atsakymas paprastas - ateitų Elizabetės adresu. 

Paštas, „iki pareikalavimo“ skyrius, Ipolit-Leba gat- 
vė, 9-asis rajonas. 

Markas čiupo švarką ir išdūmė. 

Reikėjo perspėti Aleną. 

Ir jį apsaugoti. 

— Kaip tai jo nėra? 

Nuo Marko upeliais bėgo prakaitas: jis tekinas atbė- 
go į paštą. Nenuleido akių nuo sėdinčios Aleno vietoje 
moters. 

- Atostogauja? 

Pašto tarnautoja be paliovos taisė slystančius žemyn 
akinius ir vis raukė nosį. Jos veido išraiška buvo prie- 
štaringa: nustėrusi ir nepatikli. 

- Jo nėra, ir viskas. 

- Jis serga? 

Ji įsispitrėjo į jį pro stiklus: langelio ir savo akinių. 

— Kam tie klausimai? 

Markas turėjo kuo greičiau ką nors suregzti. Jokio 
klausimo minint Elizabetę Bremen, nieko, kas būtų 
susiję su paštu. Jam toptelėjo išganinga mintis: 

— Dėl sekmadienio pamaldų. Aš esu savininkas tų 
patalpų, kur jie rengia savo apeigas. 

Keletą metų Markas gyveno Montrėjo gatvės name, 
priešais kurį stovėjo Vietnamo katalikų bažnyčia. Pa- 
prastas sandėlis, kur bendruomenė kas sekmadienį 

melsdavosi. Tarnautojos žvilgsnis beregint pragied- 
rėjo: 

- Vanve? 

Markas pataikė tiksliai, bet nereikėjo pernelyg pasi- 
nerti į smulkmenas: 

— Ne. Kalbu apie parapiją Montrėjo gatvėje. Apeigos 
numatytos šeštadienį. Bet atsirado kliūčių. Reikia pa- 
kalbėti su Alenu. Ar turite jo namų adresą? 

Moteris apvertė kita puse registruoto laiško blanką 
ir ištiesė jam: 

- Parašykite čia laiškelį. Aš jam perduosiu. 

- Turiu pats su juo pakalbėti. 

— Tai neįmanoma. 

— Kodėl? 

Jos nosis vėl susiraukšlėjo: 

- Šiandien jam dializės diena. 

Tie žodžiai Marką regimai paveikė - jis miglotai 
prisiminė, kaip Alenas ne kartą šaipydavosi iš savo 
sveikatos sunkumų ir „išsivalymų“. Tada Markas ne- 
suprato. Tiesą sakant, net ne itin klausėsi: 

- Operacija vyko ligoninėje? 

—- Ne. Namie. Hemodializė atliekama namie. Jis turi 
visą įrangą. 

— Duokite man jo koordinates. 

- Aš jų neturiu. 

- Tik pavardę. Aš net nežinau, kaip jį vadinti. 

Tarnautoja dvejojo. Markas trenkė kumščiu į stalą 
prie jos langelio. 

- Viešpatie! Šimtų vietnamiečių žygis rytoj bus vel- 
tui! 

Jis suriko. Nuoširdumo gaida regimai įtikino moterį. 

- Jis vadinasi Alenas van Hemas. 

- Labai keista. 

Markas įsmeigė į ją tokį žvilgsnį, kad moteriškė net 
atšlijo nuo kėdės. 

— Aš nejuokauju. Sakykite jo pavardę paraidžiui. 

„V.A.N., paskui „H.E.M.A.S“ E su stogeliu. Jis gy- 
vena 13-ajame rajone. Kinų kvartale. 

Markas pasileido bėgte prie išėjimo. Tarpdury su- 
stojo, sutrikdytas netikėtos abejonės: 

- Niekas nebuvo atėjęs klausti ar nėra laiškų Eliza- 
betės Bremen vardu? 

- Niekada negirdėjau tokios pavardės. - Ji vėl su- 
raukė nosį, ir akiniai atsitūpė į savo vietą. - Ką ji turi 
bendra su bažnyčios reikalais? 

Markas išlėkė lauk. Įkvėpęs užteršto Paryžiaus oro, 
susvirduliavo. Apdujęs nuo melų. Baimės. Nuo auto- 
mobilių, švilpiančių pro šalį visu greičiu. Įsibruko ran- 
kas į kišenes ir nukėblino, ieškodamas kavinės. Įlindo 
į pirmą pasitaikiusią ir užsisakė espreso kavos, neuž- 
sibūdamas prie baro. 

Įsmuko į požemį ir užsidarė telefono kabinoje. Po 
stoveliu rado telefonų knygą. Pavartė puslapius, steng- 
damasis lėtai kvėpuoti. Dializė ar ne, bet jam nepatiko, 


kad Aleno van Hemo nerado. Tik ne šiandien. Štai: 
ALENAS VAN HEMAS 
ŽAVLO G. 70 
SAPORO BOKŠTAS 


Mėgino skambinti jo telefono numeriu. Jokio atsako. 
Pirmyn į kinų kvartalą. 


Prie namo atsidūrė pirmą valandą. 
Baimė jo jau neapleido. Prakaitas žliaugė visu kūnu 

nelyginant šildanti vandens plėvelė po hidrokostiumu. 
Tik čia ta plėvelė ledinė. Skubiai žingsniuodamas, matė 
artėjant bokštą. Atrodė, kad jis vis didėja ir užgožia 
visą horizontą. Markas prasmego bokšto šešėlyje tarsi 
biblinis Jonas banginio pilve. 

Stumtelėjo pirmas įstiklintas duris ir vos nenusikei- 
kė. Nežinojo durų kodo ir negalėjo atidaryti antrųjų. 
Teko laukti, vaikščioti, sukiotis aplinkui, kol pagaliau 
pasirodė vienas senas kinas. 

Koridoriuje vėl vos nesuriko, kai pamatė ištisą sieną 
pašto dėžučių. Apsišarvavo kantrybe ir nuosekliai per- 
skaitė kiekvieną pavardę pradėdamas iš kairės - eilė 
po eilės. Ketvirtosios vidury aptiko savo žmogų: 12 
aukštas, 12238 durys. 

Iškvietė vieną iš keturių liftų, bet pamatė, kad jis 
aptarnauja tik neporinius numerius. Nuspaudė kitą 
mygtuką. Šlykštus dalykas: šis kyla tiesiai į 20 aukštą. 
Tikras pragaro bokštas. Galop Markas rado tinkamą 
liftą ir įsmuko į jį. 

12 aukštas. Markas ėjo koridoriais, kur skaičiai buvo 
pažymėti ant raudonų durų, visų vienodų. Numeris 
buvo užrašytas viršuje, dešinėje. Ant varinės lentelės: 
12236... 12237...12238. Markas įsirėmė ranka į durų 
staktą, kad atgautų kvapą. Tada paskambino. 

Jokio garso. 

Pridėjo ausį prie durų. Tylu. Paskambino dar kartą. 
Gal jis kaip sykis „valymosi“ įkarštyje? Atrūgos degino 
spyną. Paprasčiausias cilindrinio užrakto modelis. 

Prispaudė, pakėlęs aukščiau prie durų delną, ir 
stumtelėjo. Durys kiek pasidavė: iš vidaus skląsčiu už- 
darytos nebuvo. Markas ištraukė iš kišenės paprastą 


520 


vizitinę kortelę ir pakišo ją po spynos liežuvėliu. Tuo 
pat metu stumtelėjo petimi ir kilstelėjo duris nuo vyrių. 
Jos atsidarė. 

Tučtuojau jo šnerves sudirgino keistas kvapas. 

Maisto ir metalo mišinys. 

Kraujo kvapas. 

Jis pamanė apie hemodializę. Žinojo, kaip vyksta ta 
procedūra: kraujas filtruojamas perleidžiant jį per ke- 
lias membranas. Jei Alenas šią procedūrą darė šiandien, 
nieko nuostabaus, kad tvyro toks kvapas. Bet baimė 
laikė sukausčiusi ir nepaleido. Žengė kelis žingsnius į 
vestibiulį. Širdis plakė ramiai, ritmas dažnėjo crescendo, 
kaip Ravelio Bolėro. 

Pamatė nedidukę svetainę, lyg lėlės namuose. Ap- 
mušalai dryželiais, sofa apmušta gėlėtu audeklu, žemas 
stalelis, stiklinėje spintelėje dailūs niekučiai, vienodai 
įrištos knygos, veikiausiai, įsigytos paštu. Paėjo kori- 
doriumi. Kairėje - virtuvė. Dešinėje - kambarys. Nieko 
nėra. Toliau pro praviras duris matyti baltos plytelės: 
vonios kambarys. 

Kvapas slogus, tarsi būtų buvę ką tik išdažyta. 

Visi jo davikliai degė raudona šviesa. 

Dviem pirštais stumtelėjo duris ir turėjo atsiremti 
į staktą. 

Iš tikrųjų tai buvo dializės diena. 

Bet Alenui buvo smarkiai „patalkinta“. 

Jis buvo nuogas pririštas prie medicininio krėslo 
virve skalbiniams džiauti ir televizoriaus kabeliu. Iš 
abiejų jo šonų aparatūra, kurią sudarė ilgas vamzdelis, 
kvarciniai skaitikliai ir du siurbliai. Tai kraujo filtravi- 
mo aparatas. 

Vamzdelis, kuriuo tekėjo vietnamiečio kraujas, buvo 
nupjautas ir jo galas tarsi laistymo žarna nukreiptas į 
indus, padėtus prie jo kojų. Indelius nuo prieskonių. 
Rūgščiasaldžių padažų flakonus. Nupjautus minerali- 
nio vandens butelius. Visų indų turinys buvo išpiltas, 
paskiau visi jie pripildyti net per kraštus varvančio 
glitaus skysčio. 

Markas atsirėmė į fajansinę sieną. 

Jis turėjo atidžiai permąstyti savo apskaičiavimus. 

Nes Žakas Reverdi jau Paryžiuje. 

Jis atgamino sceną. Kai tas žvėris tardė savo auką, 
jis laikė užkimšęs nykščiu perpjautą vamzdelio galą. 
Ir jei Alenas neatsakydavo, anas atleisdavo nykštį ir 
kraujo čiurkšlė siūbtelėdavo ir pripildydavo indą. Kitas 
klausimas, kitas indas. Ir taip toliau. 

Bet Reverdi padarė dar blogiau. 

Gavęs visus atsakymus į savo klausimus, jis įbruko 
vamzdelį į Aleno gerklę, versdamas jį gerti nuosavą 
kraują. Pašto tarnautojas užduso nuo tokio gėrimo. Dar 
šviežias kraujas jam kliokė iš burnos, nosies, ausų. Gal- 
va buvo ištinusi, žandai paburkę, smilkiniai išbrinkę. 

Priėjęs arčiau, Markas pamatė, kad aparatas vis dar 
dirba: paskutiniai mililitrai, veikiami slėgio, dar skver- 
biasi į Aleno smegenis. Dar truputis ir galva sprogs. 

Markas nustebo, kad dar neprarado gebėjimo pro- 
tauti. Jį laikė ant kojų vien tik neatidėliotina skuba 
veikti. Ką galėjo pasakyti pašto tarnautojas? Ne kažin 
ką, tik tai, kad Elizabetės pašto paimti ateidavo vyras. 
Daugiau nieko, Alenas težinojo Marko vardą. Jis tik 
vienintelį kartą buvo paprašęs parodyti pasą, tada, kai 
jie prieš 8 mėnesius sudarė „persiuntimo sutartį . Jokios 

tikimybės, kad jis būtų ką nors įsiminęs. Taigi jis gali 
pasinaudoti bausmės atidėjimu. Atsargiai atsitraukė, 
karštligiškai galvodamas, ar buvo kur nors uždėjęs ran- 
ką. Ne. Senas kaišiotojo nosies, kur nereikia, refleksas 
niekada nepalikti pėdsakų. 

Vonios kambario tarpduryje jis tarė sau, kad priva- 
lėtų sustabdyti tą mašiną ir neleisti iki galo išsityčioti iš 
žmogaus. Grįžo atgal, atsistojo priešais valdymo myg- 
tukus ir sustingo. Neturėjo nė menkiausio supratimo 
apie sistemos veikimą ir nuo minties, kad dėl savo 
nemokšiškumo gali, pavyzdžiui, padidinti slėgį ir su- 
sprogdinti kaukolę, savo ketinimo atsisakė. 

Atsidūręs salone, atidarė įėjimo duris ranka, suvys- 
tęs ją į Žemyn nusmauktą rankovę, ir apžvelgė laiptų 
aikštelę - tuščia. Prieš išbėgdamas dar pasirausė atmin- 
tyje, ieškojo kokios maldos, bent kelių žodžių, paprašė 
Aleno atleidimo. 

Nieko neprisiminė. 

Paliko vietnamietį, niokojamą slėgio. 

Iš atsargumo jis susirado laiptus ir vieną aukštą nu- 
lipo pėsčiomis. Vienuoliktajame iškvietė liftą. Atsidūręs 
kabinoje, susmuko ant grindų. Susirietė, įrėmęs nugarą 
į metalinę sieną, ir pravirko. Jis pražuvęs ir teoriškai 
jau miręs. Nė nemėgino įsivaizduoti, kokios kančios 
jo laukė. 

Durys atsidarė šeštajame aukšte. Markas vos spėjo 
atsistoti. Rėkaudami įvirto du kinų paaugliai. Markas 
prisispaudė prie galinės sienelės, sulaikydamas kvapą ir 
ašaras. Vaikėzai išlipo pirmajame aukšte, į jį nė nežvilg- 
telėję. Jis palaukė, kol užsidarys durys. Kabina leidosi 
dar žemiau. Jis pamatė, kad bokštas toks milžiniškas, 
kad turi antrą pirmąjį aukštą... 

Kai durys vėl atsivėrė, jis išvydo eilę krautuvėlių, iš- 
einančių į sodus po atviru dangumi. Paėjo keletą žings- 
nių ir išsprogino akis. Tik vienas aukštas, ir jis atsidūrė 
Honkonge ar Pekine. Visų veidai buvo kinietiški. Visi 
kalbėjo kinų kalba. Neono šviesos brėžė hieroglifus, 
mesdamos raudonos, melsvos ir geltonos šviesos pluoš- 
tus. Ore tvyrojo tirštas česnako ir sojų dvokas. 

Markas svyrinėjo. Vienas vyriškis jį pastūmė. Pri- 
spaustas Markas atsidūrė prie kompaktinių plokštelių 
ir vaizdajuosčių parduotuvės vitrinos. Iš jos sklido ro- 
mantiška muzika. Jis stovėjo it įkastas, sukryžiuotomis 
rankomis. 

Vos gyvas nukėblino, lydimas spiegiančio tylaus bal- 
selio. Akys padėjo nekliuvinėti už žmonių ir daiktų, 
bet ilgiau neužsilaikydavo nei prie veidų, nei daiktų. 
Slinko pirmyn nelyg somnambulas, joks objektas pa- 
kely nekėlė nė menkiausios minties, nė menkiausios 
reakcijos. 

Staiga atsikvošėjo stovįs vietoje. Priešais jį vitrinoje, 
ant savo postamentų oriai sėdėjo bent keturi tos pačios 
knygos egzemplioriai. Viršelyje, juodame fone raudo- 
nos raidės skelbė: JUODASIS KRAUJAS. Kitu laiku ir 
kitoje erdvėje toks spektaklis Marką padarytų laimingą 
arba labai sujaudintų. 

Bet tą valandėlę jis nesijautė nei laimingas, nei su- 
sijaudinęs. 

Tik pasibaisėjęs. 

Ar Žakas Reverdi praėjo pro šią prekybos galeriją, 
kai išėjo iš Aleno buto? Ar pamatė šią knygą? Per kiek 
laiko jis viską suprato? Markas neabejojo, kad pašto 
darbuotojas bus pasakęs jo vardą. O romano viršelis 
Reverdi nurodė ir pavardę. 

Markas puolė po skliautais. Nereikėjo žengti nė po- 
ros žingsnių, kai jį ištiko dar vienas smūgis. Smūgis iš 
apačios į kepenis. Iš parfumerijos parduotuvės vitrinos 
į jį žvelgė Kadidžė. 

Svyrinėdamas prislinko arčiau. Tai buvo kartono 
lakštas ant stovo. Markas amžiams nekeldavo kojos į 

tokias parduotuves, todėl ir nežinojo, kad Ėlėgie rek- 
laminė kampanija dabar vyksta visose kvepalų par- 
davimo vietose. 

Ar Reverdi jau atpažino Elizabetę, žiūrinčią iš vit- 
rinos? 

Jis mėgino iš ten bėgti, užspeistas savo knygos vir- 
šelio ir Kadidžės atvaizdo. Galvoje šmėstelėjo mintis 
apie medžiotoją, įkliuvusį į paties paspęstus spąstus, 
koją įrėmusį tarp geležinių jų nasrų. 

Staiga atsisuko - pasidingojo, kad vitrinos atspin- 
dy šmėstelėjo skustagalvio vyriškio siluetas. Vyriškio, 
kuris galėtų būti Reverdi. Ne, nieko. Bent jau nė vieno 
vakariečio. 

Tą akimirką jo smegenis perskrodė ryški mintis. 

Lūpos nesąmoningai ištarė: 

- Kadidžė. 

Pakeliui į Žakobo gatvę Markas nepaliovė skambinti 
Vincentui. Jokio atsakymo. Net žinutės. Tai dar nereiš- 
kė, kad fotografo nebuvo. Priešingai, kai jis dirbdavo, 
išjungdavo ir savo mobilųjį, ir fiksuoto ryšio telefonus. 
Markas paragino vairuotoją spausti greičiau ir į tai 
buvo atsakyta atodūsiais ir padejavimais apie vis „su- 
mautesnį eismą“ Paryžiuje. 

Markas nugrimzdo į savo mintis, jas galima buvo 
nusakyti dviem žodžiais: išgelbėti Kadidžę. Reikėjo ją 
paslėpti, apsaugoti ir, vienaip ar kitaip, viską jai papa- 
sakoti. Tarp visų priežasčių panikuoti ši perspektyva ir 
buvo pati kebliausia. 

Kaip jai papasakoti tą istoriją? 

Taksi stovėjo vietoje. Sen Mišelio bulvare - kamščiai. 
Dar kartą suspaudė Vincento numerį. Veltui. Jis ne- 
abejojo, kad milžinas žinotų, kur Kadidžė. Numatė per- 
spėti ir jį patį. Mintyse Markas sekė žudiko pėdomis: 
plakatai. Juos išvydęs, jis susisiektų su parfumerijos ga- 
mintojų bendrove arba reklamos agentūra. Gana būtų 
kelių skambučių ir jis išspaustų Vincento koordinates, 
gal net ir Kadidžės. 

Automobilis kaip užkeiktas nejudėjo. Tada Markas 
užmokėjo vairuotojui paaiškinęs, kad toliau eis pės- 
čiomis. Anas suurzgė: „Tai bent solidarumas“. Jis pasi- 
leido bulvaru ristele, paskui pasiekė Mediči gatvę palei 
Liuksemburgo sodą, dešinėje. Atsidūrus prie Turnono 
gatvės kampo, staiga iškilo Renatos Santi vaizdas. Jai 
taip pat grėsė pavojus. Surinko jos numerį, nesulėtin- 
damas žingsnio. 

— Markas? Kur jūs? Jau trys dienos, kaip aš... 

— Mačiau knygą. 

- Jūs patenkintas? 

Ji kalbėjo lyg gaudytų orą ir todėl visada atrodė, 
kad taria žodžius labai skubriu tonu. Markas privalėjo 
laikytis žaidimo taisyklių ir išspausti vieną kitą deramą 
žodį. 

- Super. 

- Bet jūs neatsakėte į prašymus... 

- Renata, aš noriu jus paprašyti vieno dalyko. 

- Sakykite. Turint galvoje, kokius gaunu pirmuosius 
atsiliepimus iš knygynų, jūsų norai man - įstatymas. 

- Ar jums nekalbėjo apie knygą vienas vyras? Toks 
keistas? 

- Kuria prasme keistas? 

Markas suprato, kad pasuko klaidingu keliu. Reverdi 
niekada nebūtų atrodęs keistas ar įtartinas. Priešingai. 
Bet jis neatlyžo: 

- Nežinau. Koks nors žurnalistas, kurio jūsų spaudos 
atstovai nepažino. Žmogus, kuris norėtų susipažinti su 
manimi - dėl vienos ar kitos priežasties. Tokios rūšies 
skambučių nebuvo? 

- Ne. 

- Jokio nenormalaus pasirodymo priešais jūsų kon- 
torą? 

- Jūs pradedate man kelti baimę... 

Markas leidosi Bonaparto gatve. 

- Paklausykite. Jei jūs išties norite suteikti man ma- 
lonumo, nebūkite savo kontoroje, raskite kokį ramų 
kampą, bet tik ne savo butą. O ypač nenakvokite savo 
namuose šiąnakt. 

— Ką tai reiškia? Jūs iš tiesų keliate nerimą, Markai. 

— Aš jums rytoj viską paaiškinsiu. Prisiekiu. Bet 
šįvakar paklausykite manęs, gerai? 

— Na, gerai... - Ji dusliai sušvokštė. - Originalus 
prašymas, bet sutinku... Pažinojau keistų tipų, bet jūs 
visus pranokstate! 

Markas išjungė ryšį. Jau buvo atpėdinęs iki Žakobo 
gatvės. Pasuko į kairę, priėjo portalą. Širdis daužėsi 
krūtinėje. Kojos linko. Studija atrodė įprastai: didžiulės 
įstiklintos kiaurymės, pridengtos užuolaidomis. Ištiesė 
ranką prie skambučio. 

Ir ranka sustingo ore. 

Stiklinės durys buvo atidarytos. Markas pajuto, kad 
kojos atsisako tarnauti. Jis susvyravo ir atsirėmė į stik- 
lą. Jo kūnas sutreškėjo. Jautė, kaip išilgai plyšta kaulai, 
plyšta per visas galūnes. 

Žakas Reverdi jį aplenkė. 

Galbūt jis dar ten... 

Prisiminė, kad už 100 metrų nuo čia, Abatijos gatvė- 
je, buvo policijos komisariatas. Bet pamanė apie Vin- 
centą ir pasuko įėjimo link. Galų gale jis vienintelis 
kaltas dėl šito košmaro. 

Tyliai pastūmė duris. Studija skendėjo šventyklos 
tyloje. Visos užuolaidos buvo užtrauktos. Tik keletas 

langelių viršuje skleidė plonytį šviesos pluoštelį. Jam 
užteko žengti keletą žingsnių, kad įsitikintų: Reverdi 
čia jau pabuvojo ir išnyko. 

Žemę klojo šimtai fotografijų. Žudikas išvartė fo- 
tografo archyvus, ieškodamas Kadidžės Kasem, kitaip 
tariant, „Elizabetės Bremen“ nuotraukų ir jos koordi- 
načių. 

Bet ne tai klaikiausia. 

Už užgesusių prožektorių savo fotelyje sėdėjo Vin- 
centas - fotelis ant ratukų, kurį Reverdi buvo atstūmęs į 
paviljono vidurį. Stambus vyras matėsi iš nugaros, galva 
nuleista, pasukta į didžiules spalvotas drobes, kurios 
sviro iki žemės. Jo kūno padėtis neleido abejoti: atšalęs. 
Aplinkui vėduokle skleidėsi nuotraukos. 

Markas priėjo arčiau nei gyvas, nei miręs. Jo galva 
nelyginant juodas kambarys neatvėrė daugiau nieko, 
tik destrukcijos vaizdus. 

Vincentas buvo nuogas, kaip ir Alenas, tik XXL dy- 
džio, - vaizdas siaubingas. Į kūną įsirėžę lipnios juostos 
žgutai, prirakinę jį prie krėslo. Ant didžiulio it banginis 
kūno matėsi daugybė žaizdų. Bet ne tokių, kokias pa- 
likdavo Reverdi ant savo moterų aukų, o siaurų, ryškių 
ipjovų, lygių, sklandžiai padarytų. Šįkart - žaizdos tik 
pjautinės. Rėžtos giliai, su įtūžiu, barbariškai. Iš rusvų 
pluoštų, fontanais ištryškusių ir vietomis siekiančių 
dviejų metrų ilgį, buvo galima spręsti, kad Reverdi 
šįkart buvo pasirinkęs ne venas, bet arterijas: didžiulį 
tekėjimo greitį ir stiprų spaudimą. 

Bet Markas suprato, kad ir čia Reverdi žaizdas buvo 
iš pradžių užspaudęs lipnia juosta. Ir vėl praktikavo 
šantažą su krauju: nesulaukęs atsakymų į savo klau- 

simus „paleisdavo juką . Sulig kiekvienu atsisakymu 
kalbėti arba nutylėjimu jis nuplėšdavo sumeistrautą 
tvarstį ir atšaudavo mirties sklendę. 

Markas, priėjęs arčiau, pamatė keistą dalyką. Ilgi 
plaukai dengė visą nuleistą veidą, tik kai kurios sruo- 
gos atrodė suvytos į virvutes ir kietos tarsi jamaikiečio 
virvelinė šukuosena. Atsargiai, be galo atsargiai Markas 
pakišo ranką po Vincento smakru ir pakėlė veidą. 

Žudikas buvo išplėšęs akis ir į jų orbitas įstatęs plikas 
fotojuostos rites. Po akimirkos Markas suprato, kad 
lavono galva pakreipta tam tikra kryptimi. Šis „išgliau- 
dytas“ veidas „žiūrėjo“ į kažką už Marko nugaros. 

Atsigręžė ir pamatė kraujo šlakus aplink didžiulius 
spalvoto popieriaus lakštus. Nedvejodamas jis vieną po 
kito juos traukė ir pamatė užrašą. 

Ant paskutinio violetinės spalvos lapo žmogžudys 
buvo išvedžiojęs aukos krauju: 

MATYTI - NEREIŠKIA ŽINOTI! 

Markas atsisuko atgal ir užkliudė lavoną. Visas kam- 
barys susverdėjo ir jis suprato, kad netenka sąmonės. 
Iš paskutiniųjų atsirėmė į savo nukankinto draugo 
petį. To vienintelio prisilietimo užteko, kad jis imtų 
rėkti - riksmas ėjo iš pačių gelmių, riksmas, kurį jis 
buvo užgniaužęs pas Aleną. Jis rėkė, klykė, staugė be 
atvangos. Riaumojo, įvarytas į kampą, šaukė iš tūžmo, 
iš baimės iki užkimimo. 

Paskui parklupo ant kelių, pro ašaras matė išbarsty- 
tas ant žemės nuotraukas, išteptas išdžiūvusiu krauju. 

Tą akimirką jis suprato, ką reiškė tas užrašas. 

Visose nuotraukose tebuvo vienas objektas: Kadi- 
džė. 

Ar Vincentas davė jos adresą? Be jokių abejonių. 

Ką jis dar galėjo pasakyti? Nieko. Nes nieko ne- 
žinojo. Nuo minties, kiek jam teko iškentėti baisių 
kankinimų, Markas pajuto kylant naują verksmo bangą, 
bet susitvardė. 

Galbūt jis dar galėjo išgelbėti Kadidžę. 

Atsikėlė, nuėjo iki stalo, iki laidinio Vincento telefo- 
no. Kadidžės mobiliojo numerį rado įrašytą į atmintį. 
Ilgas signalas. Markas prisiminė Mariną, asmeninę 
Kadidžės grimuotoją. Jos numeris taip pat buvo ten 
užprogramuotas. Ji atsiliepė į trečią skambutį. 

- Markas? Kaip laikaisi? 

Jis metė žvilgsnį į tuščias Vincento akiduobes, į krau- 
juotą užrašą, sulipusias kraujais Kadidžės fotografijas. 
Ištarė: 

- Gerai. 

— Ko norėjai? 

Jis nusisuko nuo žudyklos ir tvirtesniu balsu at- 
sakė: 

- Ieškau Kadidžės. 

— O-ho-ho... - sukvaksėjo grimuotoja. 

— Gal žinai, kur ji? 

- Su manimi. Kaip tik dabar fotografuojasi. 

Atėjęs palengvėjimas jam kažką giliai krūtinėje nu- 
traukė. 

— Kur jūs? 

— Dagero studijoje. 

— Koks adresas? 

— Dagero gatvė, 56, bet... 

- Važiuoju. 

- Bet dar nesibaigė fotosesija, aš... 

— Važiuoju. 

Markas jau dėjo ragelį, bet dar spėjo paklausti: 

— Ar niekas jai popiet neskambino? Į mobilųjį? 

— Neturiu supratimo. Kodėl? 

- Įdėmiai klausyk. Iki aš atvažiuosiu, tegul ji neatsi- 
liepia į skambučius. Ir neskaito žinučių. Ir kad niekas 
prie jos neitų, tik fotografai. Supratai? 

Marina prajuko: 

— Tu daraisi labai nepakantus. Jai tai baisiai pa-ti-i-ks! 

Studijos aikštelę supo žėrinčios širmos. Pailgi aliu- 
minio lakštai atspindėjo laužytus blyksnius, po visą 
patalpą sklido erdvėlaivio šnaresys. 

Ši žaižaruojanti dekoracija regimai pridarė daugybę 
techninių rūpesčių. Penki asistentai zujo į visas puses: 
nė vienas prožektorius nebuvo nutaikytas tiesiai į pačią 
aikštelę, visi metė šviesą atitinkamo nuožulnumo kam- 
pais ir tokiu būdu buvo išgautas netiesioginis aikštelės 
apšvietimas. 

Studijoje viešpatavo ligoninės operacinės tyla. „Pro- 
fų“ darbas. Ekspertų sambūris. Markas žengė kelis 
žingsnius kiek įmanydamas atsargiau ir pasiekė aki- 
namai apšviestos erdvės kraštą. 

Ten buvo Kadidžė. Viena, ryškios šviesos apgaub- 
ta. 

Aprengta sidabriškų grandelių kombinezonu, ji 
buvo panaši į nežemišką būtybę, nusileidusią tiesiai 
iš Tobulybės planetos, kurios gyventojų kūnai buvo 
tobulai sudėti, kiekvienas jų kūno judesys liejosi į tyros 
gracijos upę. 

- Okay. Grįšime prie ankstesnės padėties. Apšvie- 
timas tvarkoj? 

Šitie žodžiai užgavo Marko jautrias stygas. Daly- 
kiškas fotografo balsas, dudenantis prieblandoje įsa- 
kymus, jam priminė draugą. Tiek kartų jis būdavo jo 
studijoje... Vincentas su savo neryškių kontūrų nuo- 
traukomis ir niekam tikusiais filosofiniais samprota- 
vimais. Vincentas, pasileidžiantis kvatoti, atidarantis 
skardinę alaus. Vincentas, traukiantis savo nešvankias 
fotografijas iš sumankytų kelnių kišenių... Markas su- 
laikė kvėpavimą, kad nepravirktų ir sukaupė dėmesį 
ties Kadidže. 

Ji stovėjo, rankas įrėmusi į klubus, išskėstomis kojo- 
mis - tikras 70-ųjų metų moteriškos padermės Džeimsas 
Bondas. Atrodė, kad ji laiko galvą balto halogeno šviesos 
rate, kuris apglobė ir nutrynė silueto kontūrus. 

- O dabar žingsnį į priekį. Pasisuk trimis ketvirčiais. 
Štai taip. Šypsokis. Truputį arogancijos... 

Pageidauta išraiška pražysta ant jos skaisčių lūpų. 
Toks šypsnys tiesiai ir aštriai smigo į pačias esaties gel- 
mes, pasiekdamas užmirštus jos protėvių būties klodus. 
Tas šypsnys nelyg grąžtai, kurie sminga į žemės gelmes 
ir ten aptinka ertmes su tyvuliuojančiais gelmių turtais, 
dar nespėjusiais sustingti. 

- Nuostabu. Dabar vėl pasisuk priekiu. Nežymiai 
išsilenk. 

Kadidžė pakluso. Nugaros apvali iškiluma kiek įlin- 
ko. Kitu atveju toks judesys galėtų atrodyti vulgarus, 
gundantis, bet čia tebuvo natūralaus išdidumo ženklas, 
kuris regimai žymėjo visą jos povyzą - nuo šypsenos 
iki stovėsenos. Markas nenustygo vietoje, jam knietėjo 


535 


perlėkti aikštelę, sugriebti už rankos ir pabėgti su ja. 
Reikėjo slėpti tą turtą, kol dar nevėlu. 

Gargždus aparato spragtelėjimas, paskui sušnypštė 
blykstė, žaibiškas juostos persukimas. Vėl spragtelė- 
jimas, šnypštimas. Persukimas... Trys pozicijos. Bet 
taip pat ir laidotuvių varpai. Vincento vaizdas, atgijęs 
atmintyje, skaudžiai persmelkė smegenis. Gaubiamas 
prieblandos pasisuko: šįkart jau neištvers. Ims verkti 
ar vemti. Arba viską daryti vienu metu. 

- Gerai. Baigiame! 

Markas atsirėmė į sieną, nepajėgdamas atsitiesti, kai 
netikėtai užuodė labai stiprų kvepalų aromatą, sausų 
pigmentų kvapą, sumišusį su salsvais aliejais. Jis atsi- 
suko; priešais jį stovėjo Kadidžė. Tokia nereali ir kartu 
pernelyg reali, spindinčių grandelių kombinezonu. 

- Tarp galimų lankytojų tu buvai sąrašo gale. 

Ji neatrodė nustebusi, Marina ją jau buvo apšvie- 
tusi. 

- Skubi žinia? - pasmalsavo ji. 

— Norėjau pakviesti tave savaitgaliui. 

— Mielu noru. 

Jis mėgino išspausti šypseną, bet pastangos išplėšė 
tik kančios spazmą. 

— Aš...aš tik norėjau tau parodyti vieną vietą, kuri 
man be galo patinka. Netoli Paryžiaus. 

- Kada? 

— Dabar. 

— Kuo tolyn, tuo gražyn. Garsusis autorius grobia 
mergeles. 

Dygi ironija virto sarkazmu. Markas pasirinko kitą - 
įžeistą savimeilę. 


- Klausyk, - greitakalbe išpyškino, - aš veikiu pagau- 
tas impulsyvumo. Tai man nelengvai išeina. Jei nenori, 
likime čia. Jokių problemų. 

Ji linktelėjo galva, nenuleisdama nuo jo akių. Jos 
veidą rėmino juodi srovenančiomis garbanomis krin- 
tantys plaukai. 

— Palauk manęs. Einu pasiimti daiktų. 

Markas puikiai prisiminė tą vietą. 

Buvęs arklių keitimo punktas Orleano apylinkėse su 
nedideliu dvareliu ir pagalbinėmis patalpomis, įsikūręs 
keliose dešimtyse hektarų. Dirbdamas paparacu, jis 
dažnai šlaistydavosi aplink šį viešbutį. Slapta priebėga, 
pamėgta elito, kur garsenybės atvykdavo pasidžiaugti 
nesantuokiniais ryšiais atokiau nuo netaktiškų žvilgs- 
nių. Tais laikais pamaloninęs pinigais keletą personalo 
bernaičių, jis būdavo nuolat informuojamas apie kiek- 
vieną „vežančios“ poros atvykimą. 

Jam pasisekė, kad Kadidžė turėjo automobilį - buvo 
nei šis nei tas kviesti į kaimą neturint kuo nuvežti. 
Jaunoji moteris, užkabinusi ant savo tvingo užpakalio 
gražią „A“*, vairavo su akivaizdžiu malonumu. „Ką tik 
išsilaikiau vairavimo egzaminus“, - paaiškino ji. Tai 
buvo pirmoji tokia ilga jos kelionė už vairo! 

Visą kelią Markas mėgino palaikyti pokalbį, bet 
baimė, pasimetimas, kančia taip buvo sumišę, kad jis 


* A-apprenti - pradedantysis (pr.). 

vargiai baigdavo pradėtą sakinį. Pasuko dešinį užpa- 
kalinio vaizdo veidrodėlį taip, kad pats galėtų matyti, 
kas vyksta už jų. Tuo atveju, jei juos sektų. Kadidžė 
visą dėmesį buvo sutelkusi į vairavimą, tad šito gesto 
nė nepastebėjo. 

Išvairavę iš greitkelio, jie įsuko į rajoninį kelią. Mar- 
kas nesunkiai prisiminė tą kelią, nors jau temo. Ga- 
liausiai už posūkio pamatė mūro aptvarą, pažaliavusį 
nuo samanų, užsislėpusį tarp medžių, toliau du pilaitės 
bokštus, prasimušančius iš vešlios augalijos į viršų. 

Tvingas įvažiavo pro vartus ir įčiuožė į žvyru pa- 
bertą kiemą. Kai Kadidžė pamatė gebenėse skendintį 
fasadą, susižavėjusi švilptelėjo. Kad ir kokia baisi buvo 
Marko būklė, jis pajuto šios moters žavesį: kiekvienas 
jos ištartas žodis, kiekvienas gestas dvelkė pavergiančiu 
spontaniškumu, šviesumu ir tai neturėjo nieko bendra 
su Magrebo deivės laikysena. Juo arčiau ją pažįsti, tuo 
labiau tolsta neliečiamos šventenybės įvaizdis. Pirmiau- 
sia tai jauna, žaisminga ir kultūringa moteris, kuri žo- 
džio kišenėje neieško ir nešioja savo grožį it lengvą 
apsiaustą, pamiršusi jį nusivilkti. 

Kai po riebių keiksmų, dantų griežimo ir variklio 
springimų ji pagaliau pastatė automobilį, jie išlipo ir 
nužvelgė nakties šviesoje stūksantį pastatą. Pagrindinis 
statinys buvo niekuo dėmesio nepatraukianti U formos 
ferma, kurios kairėje stovėjo senosios arklidės, dabar 
perdarytos į konferencijų sales ir restoraną. Kambarių 
langai antrajame aukšte ėjo per visą gyvenamąjį korpu- 
są, išsidėstę gražia eile. Priešais sodybą parke šmėkšojo 
pagalbinis pastatas, kur buvo įrengti atskiri butai - pa- 
slaptį saugančios salelės. Markas truputį atsipalaidavo: 

tarp mūro sienų ir šimtamečių ąžuolų jis pirmąkart per 
visą dieną pasijuto saugus. 

Vestibiulis darė kaimiškos gerovės įspūdį, be jokių 
pagražinimų. Stambių akmenų sienos, ant vaškuoto par- 
keto - stori kilimai, sukabinti geležiniai šarvai. Markas 
bijojo tik vieno, kad kuris durininkas ar aukšto budėtojas 
neatpažintų jo ir nepultų šnibždėti kokios nešvankios 
informacijos, kadaise dominusios „plėšiką“. Bet ne, dar- 
buotojai buvo pasikeitę, ir juos palaikė įprasta porele, 
įsigeidusia savaitgalį praleisti prie žvakių. 

Markas parinko gretimus kambarius, susisiekiančius 
bendromis durimis, užsidarančiomis iš Kadidžės pusės, 
kad nepasirodytų kaip varganas suvedžiotojas, tyliai 
audžiąs savo tinklą. Viename sąmonės kamputyje, kur 
visko dar nespėjo nusiaubti baimė, jis jautė nesmagumą 
dėl tokios padėties tarsi mergišius, savaitgalį spendžiąs 
žabangus savo sekretorei. 
su baldakimu, aksomo antklodė, minibaras, prikimštas 
šampano butelių - spąstų įnagių. Markas nedrįso nė 
žvilgtelėti į Kadidžę. Jis buvo pasimetęs iš gėdos. 

Kai aukšto budėtojas išėjo ir ji kūrėsi savo kam- 
baryje, Markas iš pagrindų pervertė savąjį. Tai buvo 
absurdiška, Reverdi negalėjo slėptis rūbų spintoje. Jis 
pažvelgė pro langą į dešinę, į mašinų stovėjimo aikštelę. 
Nieko įtartina. Jokio naujo automobilio, jokio lankyto- 
jo, jokios netikėtai sušmėžavusios žmogystos. 

Markas žvilgtelėjo į laikrodį: pusė devynių. Netrukus 
vakarienė. Tada jis ir papasakos Kadidžei. Kaip ji elgsis? 
Ar pareikalaus prisistatyti policijai? Be jokių abejonių. 
Kitos išeities nėra, jis pats tuo įsitikinęs. 

Bet pirmiausia - viską paaiškinti. 
Šįvakar. 


Kadidžė tylomis skaitė meniu. 

Iš tikrųjų ji akies krašteliu stebėjo Marką. Kitomis 
aplinkybėmis ji sprogtų iš juoko. Stalo serviruotė jai 
atrodė tartum gražus meno kūrinys: stalo įrankiai pa- 
dauginti iš penkių, žvakių degimas regėjosi reguliuoja- 
mas potenciometro, vienas stalas nuo kito buvo atskirti 
drapiruotėmis, kuriančiomis intymias nišas. 

Kitomis aplinkybėmis ji išties netvertų juoku. Bet tik 
ne šį vakarą, nes šie apverktini pietūs, šios patetiškos 
pinklės buvo suruoštos paties Marko. Ir visa jo elgse- 
noje, nuo pat išvykimo iš Paryžiaus, atrodė netikra. Jo 
kvietimas, pasikeitimas jos atžvilgiu, žaismingas tonas. 
Kad ir kaip stengtųsi, jis buvo svetimas visam tam, kas 
čia dėjosi. 

Ko jis siekia? 

Kodėl jis ją čia pasikvietė? 

Prieš savaitę nuo tokių jo pokštų ji būtų krausčiusis 
iš galvos netverdama laime arba būtų baisingai sutri- 
kusi, bet dabar ne. Per tą laiką įvyko tas slogus ir chao- 
tiškas kokteilių vakarėlis, kur jos herojus savo kruvina 
ranka ir šiurkščiomis manieromis užgavo jos esaties 
gelmes. Nuo tol ji žiūrėjo į jį su gailesčiu. Jame glūdė- 
jo atšiaurumas, paslaptis, kurios nė vienas nepajėgė 
įminti. Žmogus su nepažeidžiamu dangalu. Vienišas, 
nugrimzdęs į neviltį, neįžvelgiamas. Ir šis gūdus vaka- 
ras tą pojūtį dar labiau sustiprino. 

Ji nusprendė eiti tiesiai prie tikslo: 

- Tu kažką norėjai man pasakyti, ar ne? 

Tą klausimą ji jau buvo jam uždavusi automobilyje, 
bet atsakymo taip ir nesulaukė. Jis ir vėl išsisuko nuo 
atsakymo: 

— Ne, - šyptelėjo. - Greičiau taip, bet tik ne dabar. 
Ką tu renkiesi? 

Jis nutaisė aksominį balsą. Viešpatie, kuo jis ją laiko? 
Ji grįžo prie meniu. 

— Nieko nesuprantu, ko čia gudrauti. 

Markas linksmu tonu pasiūlė: 

- O gal nori paskanauti „jūros skiauterėlių farando- 
los su koralinių moliuskų mėsos sultimis, apšlakstytos 
citrinos rūgštimi?“ 

Ji šyptelėjo. 

- Arba „vištienos krūtinėlė su keptomis šlaunelėmis, 
tirpstančiomis burnoje“. 

Ji pasibrangino: 

- Verčiau pamėginsiu „kreivabudžių, troškintų ke- 
taus puode su molio glaistu“. 

- Aš tave suprantu. Bet nepamiršk užsisakyti ir 
„sodo cikorijų, ištroškintų rūgščiose neprinokusių vy- 
nuogių sultyse“. - 

— O kur dar „laukinė antiena, kepta sluoksniuotoje 
tešloje! 

Jie nusikvatojo. Kažkas spragtelėjo ir tarp jų atsirado 
bendrystė. Dalijimasis akivaizdybe tyras, žiburiuojan- 
tis. Tačiau ji tučtuojau suprato, kad tai ilgai netruks. 

Ir iš tiesų Marko veidas staiga sustingo. Oda įgijo 
baltos skepetos spalvą. ' 

- Atleisk, - metė jis. 

Ir lyg kieno pamėtėtas pašoko nuo stalo. 

Jis neabejojo. 

Tarp lango rėmų jis pamatė skustą galvą. Pailgas 
pilkšvas veidas. Didžiulis ūgis. Jokių abejonių. Rever- 
di. Markas perėjo restoraną. Nežinojo, ką darys - juk 
jis neturėjo net ginklo. Bet privalėjo galutinai įsiti- 
kinti. 

Ant priebučio sustojo, tarsi stovėtų ant bedugnės 
krašto. Įdėmiai nužvelgė apšviestą kiemo kvadratą. 
Akis įsmeigė į pilkšvus kiemo akmenis, įkvėpė gaivaus, 
drėgmės pritvinkusio oro, įsiklausė į lapų šlamėjimą. 
Nieko. Pamėgino įsižiūrėti toliau, į prieblandą. Nieko. 
Naktis atrodė rami, kaip įprasta kaime. 

Kažkieko ranka palietė jo petį. 

Jis riktelėjo atsisukdamas, paslydo ant laiptų ir lošte- 
lėjo atgal. Išsilaikė nenugriuvęs ir pasirengęs gynybai, 
apšviestas silpnos, iš viršaus krentančios lemputės švie- 
sos. Šalia stovėjo vyras plačiai šypsodamas. 

— Labai gaila. Aš jus išgąsdinau. Esu viešbučio val- 
dytojas. 

Markas mėgino kažką lementi, bet nepavyko. 

- Nebijokite, mūsų automobilių stovėjimo aikštelė 
dieną ir naktį saugoma. 

Jis vargiai suprato, ką vyras kalbėjo. Jo rankos ir 
kojos drebėjo, nors po drabužiais to drebėjimo nesi- 
matė. Prakaitas adatėlėmis badė veidą tarsi būtų užsi- 
dėjęs smeigtukų kaukę. Dar kartą pamėgino išspausti 
kelis žodžius. Tuščias reikalas. Valdytojas stovėjo šalia 
jo kieme ir vis kalbėjo, bet Markas jo kalbos taip ir 
nesuprato. Galiausiai jis išvebleno: „Labai gerai, labai 
gerai“, - paskiau grįžo nuleidęs galvą į vidų, praeidamas 
dar stumtelėjo padavėją. 

Grįžo prie stalo. Jis taip drebėjo, kad nebejautė nei 
kojų, nei rankų. Jo galūnės tarsi atitrūko nuo kūno ir 
tuo metu jas skaudėjo. Prisiminė amputuotas galūnes, 
kurios sužeistiems kareiviams vis dar maudžia. 

- Kas atsitiko? - paklausė Kadidžė. - Gali pamanyti, 
kad pamatei šmėklą. 

- Reikėjo skubiai paskambinti. Viskas gerai. 

Kad atgautų savitvardą, vėl pagriebė valgiaraštį, bet 
tučtuojau padėjo. Jo rankos virpėjo nelyginant laumžir- 
gio sparnai. Jis jas paspaudė po šlaunimis ir įsistebeilijo 
į patiekalų pavadinimus, kurie mirguliavo priešais jo 
akis. 

Viešpatie, juk jis privalo su ja pasikalbėti. 


- Tau netrukdysiu, jei paliksiu duris atviras? 

Klausimas juokingas, kaip ir visa kita. Ji neprisi- 
minė, kad kada nors būtų turėjusi tokius absurdiškus 
pietus. Vos užmegztas pokalbis beregint pats savaime 
užgesdavo ir įsivyraudavo sunki tyla tarytum kapinėse. 
Ji nesuprato, kas čia darosi. O kadaise taip svajojo apie 
tokį intymumą... 
Ant jos veido liko grimo žymių, kurių nespėjo nusi- 
valyti po fotosesijos. Ji susimąstė. Ar įmanoma, kad 
jie šiąnakt mylėtųsi? Tai būtų dar vienu absurdu dau- 
giau. Ar ji sutiktų? Ne. Be jokių abejonių. Bet per naktį 
temperatūra gali pasikeisti, ir... Ją apėmė nerimastis. 
Atidarė rankinuką. Nepasiėmusi nei savo tablečių, nei 
jokio kremo. Jei kas nors atsitiktų, ką ji darytų? 

Paleido vandenį ir grįžo į kambarį. Verčiau priim- 
ti visas šias dekoracijas su humoru. Milžiniška lova, 


544 


uždengta aksomine antklode, ant sienos gobelenas, 
vaizduojantis kurtuazinės meilės sceną. Ant pagalvės 
padėtos dvi raudonos rožės sukryžiuotais koteliais. 

Į vonią bėgo vanduo. Gretimame kambaryje buvo 
tylu. Pakabino apsiaustą į spintą ir nutarė pasikloti 
lovą. 

Prieš atklodama antklodę paėmė rožes. 


Marką užklupo riksmas tada, kai jis stebėjo kiemą. 

Vienu šuoliu perskrido savo kambarį ir rado Kadidžę 
suakmenėjusią - įbestomis akimis į lovos užtiesalą. Jis 
pasekė jos žvilgsnį ir tada pajuto apsiverčiančias savo 
žarnas. 

Akys. 

Ant antklodės gulėjo akys. 

Markas žinojo, iš kur jos. Vincento veidas tuščiomis 
akiduobėmis. MATYTI - NEREIŠKIA ŽINOTI. Pa- 
matė ir dvi pamestas raudonas rožes. Kruvini siūleliai 
jungė žiedlapius su regos organais. Jie slėpėsi abiejuose 
žieduose. 

Žakas Reverdi juos pasveikino su atvykimu. 

Savaip. 

Markas puolė prie įėjimo durų ir užrakino, du kartus 
pasukęs raktą spynoje, paskui nulėkė užrakinti ir savo 
kambario. Grįžo pas Kadidžę ir ją apkabino. Ji tiek 
drebėjo, kad atrodė visai besvorė... 
klodžių krašto pastebėjo kraujo šlakus. Tai nebuvo 
nukritę žiedlapiai. Markas prisiminė kartono lakštus 
studijoje ir Reverdi perspėjimą. Čia buvo dar ne visas 
pranešimas. 

Nedvejodamas sugriebė antklodę ir viršutinę pa- 
klodę. Vienu mostu nutraukė, nublokšdamas raudonas 
rožes ir akių obuolius. 

Ant dengiančios lovos čiužinį paklodės savo kruvi- 
nus nagus tiesė raidės: 

SLĖPKIS KUO GREIČIAU 

TĖTĖ ATEINA 

- Kas čia pagaliau dedasi? 

Nieko nesakęs, sučiupo jos ranką ir atplėšė nuo že- 
mės. Kadidžė vos spėjo sugriebti iš vonios kambario 
savo rankinuką, o jis jau rakino duris. Jie nusivertė laip- 
tais, paskui pasileido per vestibiulį, lydimi nustebusio 
registratūroje dirbančio vyriškio žvilgsnio. 

Tarpduryje Markas staiga sustojo. Įdėmiai nužvelgė 
apšviestą kiemą. Stovinčius automobilius. Įsiklausė į 
medžių šlamesį. Toliau visa buvo nugrimzdę į akliną 
tamsą. Markas sulaikė žvilgsnį ties Kadidžės automobi- 
liu. Akimirksnį jam buvo šovusi mintis šokti į jį ir grįžti 
į Paryžių. Bet Reverdi veikiausiai ten jo jau tykojo. O 
gal net laukė viduje. Įsmeigė akis į galingą ąžuolą. Jo 
savikliova susvyravo: Reverdi jam vaidenosi jau ir ten, 
už sidabriškos medžio žievės. Paskui prie arklidžių 
durų, skendinčių tamsoje... Anas buvo visur. Vien savo 
grėsme jis užpildė visą jų gyvybinę erdvę. 

Likti viešbutyje? Kviesti policiją? Grįžti ir užsidaryti 
savo kambariuose iki aušros? Markui švystelėjo priešais 
akis vaizdas: akys, riedančios nuo lovos, virpančios rusvos 

raidės: SLĖPKIS GREIČIAU TĖTĖ ATEINA. Bėgti. 
Reikėjo bėgti. Nieku gyvu nelikti šioje sodyboje. 

Jis suspaudė Kadidžės pirštus ir pasileido į kojas. 
Tolumoje dunduliavo griaustinis. Sulig kiekviena se- 
kunde tamsa atrodė vis tirštesnė, slinko visai pažeme. 
Jie bėgo palei mašinų aikštelę. Markas stebėjo kiekvieną 
automobilį. Kiekvieną tamsumos skiautelę. Atlėkę iki 
namo kampo, rado takelį, vedantį tolyn, į naktį. 

— Nusiauk batus, - įsakė. 

Jie bėgo tarp medžių, šešėlių, šlamesių. Naktis kaime. 
Tas išorinis pasaulis, kurį stebi pro šiltų namų langą ne 
be virpulio. Ta juodumos kvintesencija, kai jauti palai- 
mą, tiesiogiai su ja nesusidurdamas. Jie jau nežvelgė į 
ją pro langą pilnais susižavėjimo žvilgsniais; jie nūnai 
patys buvo čia, tamsybėse. Jie kirto tamsą, mindžiojo 
ją, niokojo. Kaip šventą tabu, kurio niekas kitas nebūtų 
drįsęs pažeisti. 

Po kojomis traškėjo šakos. Šlaunis draskė dygliuoti 
gervuogių brūzgynai. Ėjo paklūpčiomis, kliuvinėdami 
už šaknų. Skubėjo pirmyn be atodairos, be orientyro. 
Virš galvų vėjas judino medžių viršūnes, glamžydamas 
jų lapus, plakdamas tamsų dangaus skliautą. 

- Velnias. 

Priešais juos atsivėrė gluosnynas, jų nukarusios ša- 
kos lėtai plaikstėsi vėjyje. Jam tai priminė bambukus. 
Įsivaizdavo tuos lapus ant žudiko kūno. Veidą, iškreip- 
tą neapykantos, staiga brūkšteli šaka. Štai jis sustoja, 
mėgaudamasis švelniu prisilietimu, jusdamas pamažu 
bręstančią beprotybę žudyti, raginamą šios augmenijos 
glamonių... 

— Ne per čia, - sušnibždėjo jis. 

Jis dar stipriau suspaudė Kadidžės ranką ir pasuko 
kairiau, per laukus. Ji ėjo įdurmu, nesiskųsdama. Be 
žodžių. Jis didžiavosi ja - jos tylėjimu, drąsa. 

Dabar jie bėgo atvira vieta, klampodami po purvyną, 
klimpdami į arimų vagas. Perėję plynus laukus, pa- 
traukė pamiškėmis. Markas nekentė tokio nesvetingo 
kaimo, kai jį blaško vėjai ir drengia lietūs. Bet jis ne- 
drįso nei sustoti, nei grįžti atgal. Tai buvo tiesiogine 
prasme bėgimas į priekį. 

Kai išvydo kluoną, suprato, kad tai čia. Prieglobstis 
ar aklavietė. Arba Reverdi juos pametė ir jie galės tarp 
keturių sienų sulaukti ryto, arba jis sekė juos ir visa 
baigsis šio tvarto gilumoje. Markas vis tempė Kadidžę 
už rankos. Tikėjosi, kad ji gaudys kvapą, dus, bet iš 
merginos lūpų nepasigirdo nė tyliausios dejonės. 

Petimi stumtelėjo duris. Nors gerklę graužė smarvė, 
ledinis šaltis, jis pajuto jėgų antplūdį. Išvirsti po šituo 
stogu, sulaukti ryto: jo protas nieko geresnio sumanyti 
nevaliojo. Tamsu, nors į akį durk. Jie įslinko į pelėsiais 
trenkiantį kluoną, kojomis liesdami grendymą, pri- 
barstytą sudžiūvusio karvių mėšlo blynų. 

Markas uždarė duris - ir naktį. Jis klausė savęs, ar 
atsitiktinai neužsiliko jo kišenėje žiebtuvėlis, kurio jam 
buvo prireikę Nantero dykvietėje. Bet tą akimirką tam- 
soje žybtelėjo liepsnelė. Sužibo Kadidžės garbanos: ji 
pati turėjo žiebtuvėlį. Dar sekundė ir liepsnelė virto 
tikru žaizdru. Markas jau ruošėsi užrikti, bet Kadidžė 
jį perspėjo: 

- Tik nesakyk, kad įkliuvome. 

Markas taip ir liko pražiota burna stovėti. Ji teisi. Ką 
jis nutuokė apie medžioklės įstatymus? Karo taisykles? 

Lauke lijo kaip iš kibiro. Debesys plaukė tiek Žemai, 
kad jie sugers visus dūmus, einančius nuo langelio, 
kurį Kadidžė ruošėsi pradaryti. Ji grįžo atsisėsti prie 
ugnies. Markas taip pat priėjo: ji kurstė ugnį sauso 
mėšlo plutomis. 

Nors pamažėle šilo, ji vis dar drebėjo. Jis nusivilko 
švarką ir apgaubė juo merginos pečius - tai mažiau- 
sia, ką galėjo padaryti. Ir vėl skubiai atsistojo. Galvoje 
blaškėsi mintys. Pasiruošti apgulčiai. Organizuoti pa- 
sipriešinimą. Kaip? Jie nieko neturėjo. Nei ginklų, nei 
apsaugos, nei maisto atsargų... 

— Sėsk. Kai taip sukiojiesi, į mane lekia kibirkštys. 

Markas sustingo. Jį apstulbino jos didingas balso to- 
nas, o dar labiau - balso ramybė. Neįtikima: ji nebijojo. 
Jis susmuko priešais ją. Tarp jų spragsėjo mėšlas, nuo 
jo kilo nervingi trumpi pliūpsniai liepsnos, blyksinčios 
keista žalsva spalva. 

— Aš tavęs klausau, - tarė ji, - noriu žinoti visą is- 
toriją. 


Ir jis ėmė pasakoti. Paso pagrobimas. Pirmieji laiš- 
kai. Fotografijos pavogimas. Sutartis su Reverdi. Jo 
kelionė prie „juodosios linijos“ - tarp Vėžio atogrąžos 
ir pusiaujo. 

Paskui - juodojo kraujo paslaptis. 

Jis pasistengė nupasakoti kiekvieną smulkmeną, vis 
dar pakerėtas žudiko apeigų. Įpjovos. Medus. Herme- 
tinis kambarys. Ir baigiamasis aktas. 

Kadidžė, rankomis apglėbusi kojas, smakrą padė- 
jusi ant kelių, tylėjo. Ji neatitraukė akių nuo netvarių 
liepsnos liežuvėlių. Turėjo savy kažką, kas neleido pa- 

siduoti panikai. Atrodė pajėgi visa tai atremti. Markas 
prisiminė Dali drobių „moteris su stalčiais“, kurios kiša 
paslaptis į savo kūnų raukšles. O kur Kadidžė laiko pa- 
slėpusi savo stiprybės šaltinį? 

Jis perėjo prie dabarties. Reverdi pabėgimas. Aleno 
van Hemo nužudymas; jis vienintelis siejo Marką su 
Elizabete ir žinojo jos adresą pašto skyriuje „Iki pa- 
reikalavimo“. Paskui - žudiko niršulys, kai jis pamatė 
Kadidžės veidą parfumerijos reklaminiuose plaka- 
tuose ir Juodąjį kraują knygynuose. Markas mėgino 
aiškinti, kad jis norėjo užkirsti kelią nelaimėms, iš- 
gelbėti Vincentą, apsaugoti ją... Jis keletą akimirkų 
delsė, paskui prisipažino sužinojęs blogiausia - apie 
fotografo žūtį. 

Kadidžė krūptelėjo, nenuleisdama nuo ugnies akių. 
Ji neuždavė nė vieno klausimo, bet jis nujautė, per 
atstumą, koks sunkumas ją prislėgė. Markas kalbėjo 
toliau. Jis nenorėjo nieko slėpti. Apsakė Vincento kan- 
kinimą. Kraujo nuleidimą. Išplėštas akis, tas, kurios 
nuriedėjo nuo antklodės. Paskleistos Kadidžės fotogra- 
fijos. Galiausiai; MATYTI - NEREIŠKIA ŽINOTI. 

Dabar Reverdi buvo čia, kažkur netoliese, prie kluo- 
no. Genamas vienintelio troškimo - keršto. 

Kadidžė vis nepratarė nė žodžio. Markas žvilgtelėjo 
į laikrodį. Pirma valanda ryto. Ir kol kas dar nepuola, 
jokių pavojų skelbiančių ženklų. Negi bus nuo jo atsi- 
plėšę? Jo galūnės atsileido. Apglobė šiluma. Jie pri- 
prato prie deginto mėšlo kvapo. Apsiprato su mirties 
laukimu. 

- Tu man nepasakei svarbiausio, - staiga prabilo 
Kadidžė. - Kam visa tai? Kam tie ieškojimai? 

Markas kažką suburbleno, mėgino pateisinti savo 
tyrinėjimus. Ji pertraukė jį. 

- Kodėl man nepasakoji apie Sofi? 

Jis pašoko, tarsi į akį būtų patekusi deganti žarija: 

— Kas tau apie ją kalbėjo? 

- Vincentas. 

Jis palengva atitoko. Pasirodo, ji žinojo pagrindinę 
istorijos dalį. Jis sušnabždėjo, jo žodžiai persipynė su 
ugnies traškėjimu: 

— Buvau du kartus susidūręs su mirtimi. Paprastam 
gyvenimui du kartai yra per daug. Pirmąkart man buvo 
16 metų. Vienoje licėjaus tualetų kabinų mano geriau- 
sias draugas, muzikantas, persipjovė venas. Jis vadinosi 
Amikas. Geriausias violončelininkas, kurį kada esu pa- 
žinojęs. Ir radau jį aš. Antrąkart - Sofi. Ji buvo... Na... 

Jam užsmaugė gerklę. Kadidžė jo pasigailėjo: 

— Man Vincentas papasakojo. Bet kodėl reikėjo taip 
reaguoti? Kodėl eiti paskui blogį, kodėl, atvirkščiai, 
nesistengti užmiršti? 

- Šie du įvykiai manyje sukėlė liguistą potraukį. Už- 
buriamą žavėjimąsi mirtimi. Ypač norą sužinoti, supra- 
sti. Amiko mirtis neturi nieko bendra su kriminaliniu 
impulsu, bet ji buvo tarsi įžanga. Siaubo prieškambaris. 
O Sofi kūnas - apoteozė. Atviras klausimas, atvira Žaiz- 
da. Kaip tai įmanoma? Tie įvykiai bedė pirštu į mane. 
Aš buvau išrinktas, išskirtas, kad suvokčiau giliausią 
smurto prigimtį. Manau, kad iš esmės dar prisidėjo ir 
sąžinės graužimas. 

- Sąžinės graužatis? 

Markas atsakė ne tuojau. Jis čia palietė pačius gi- 
liausius savo būties klodus. Sluoksnius, apie kuriuos 
niekada garsiai nėra užsiminęs. 

- Kai radau savo draugo kūną, vėliau Sofi, aš pra- 
radau sąmonę. Ir atsiribojau nuo pasaulio. Neturiu gal- 
voje trumpalaikio nualpimo. O tikrą komą. Pirmąkart 
išgulėjau šešias dienas. Antrąjį - tris savaites. Regis, 
taip nutinka sunkių psichinių sutrikimų atvejais. Bet 
ši koma sukėlė ir retrografinę amneziją. 

- Tai yra? 

- Šokas ištrynė iš atminties kūno radimo akimirką 
ir kelias valandas prieš tai. Tarsi mano sąmonė būtų į 
abi puses išsitaškiusi ant laiko pakopų, supranti? 

— Nesuprantu vieno - tavo sąžinės graužaties. 

Markas vos ne rėkte išrėkė: 

— Bet juk aš nežinau, ką veikiau prieš pat jų žūtį! - Ir 
trenkė kumščiu į delną. - Galbūt aš būčiau galėjęs ką 
nors padaryti, kad būtų išvengta tų nelaimių. O gal 
aš pats jas išprovokavau. Nežinau, gal pasakiau kokį 
šiurkštesnį žodį Amikui arba gal būčiau galėjęs likti su 
Sofi. Viešpatie, aš net neprisimenu, kokius paskutinius 
žodžius mes pasakėme vienas kitam... 

Kadidžė tylėjo, buvo girdėti, kaip spragsi ugnis. 

— Bet kokiu atveju, - ryžtingai pareiškė Markas, 
žinojo, kad dabar keli ištarti žodžiai nulems jo likimą, - 
aš buvau skolingas vienam ir kitam, todėl privalėjau 
ieškoti. Jų mirtis atvertė juodą puslapį mano galvoje. 
Aš privalėjau rasti tiesą apie mirtį, kraują, blogį, kad 
pagaliau ateitų užmarštis. Aš nežinau, kas nužudė Sofi. 
Niekas taip ir nesusekė žudiko pėdsakų. Bet aš bent 
priartėjau prie tos pražūtingos galios, kuri ją nužudė. 
Tai ta pati galia, kuri tūno visuose žmogžudžiuose, ir 
aš galėjau ją stebėti iš vidaus. Reverdi dėka. 

Kadidžė atšlijo. Paskutiniai žodžiai regimai jai kažką 
priminė: 


- Otas užrašas ant paklodžių: SLĖPKIS GREIČIAU 
TĖTĖ ATEINA? Ką jie reiškia? 

— Nežinau. Tai slaptoji Reverdi pusė, kurios nega- 
lėjau iššifruoti. 

— Kodėl užrašyta kaip grasinimas? 

— Neturiu supratimo. O gal greičiau taip, turiu. 
Manau, kad prieš mus nužudydamas, jis nori mums 
perteikti paskutinį apreiškimą. Juk tai pamišėlis, su- 
pranti? 

Ji neatsakė. Įdėmiai stebėjo Marką, rankas sunėrusi 
ant nugaros, galvą įtraukusi į pečius. Jos auksinio at- 
spalvio vyzdžiai nepaliaujamai žybčiojo iš po blakstie- 
nų, tarsi ji būtų fotografavusi kiekvieną Marko veido 
virptelėjimą. Galop ji žvilgtelėjo pro šiaudais apklėstą 
langelį - švito. 

- Eisime į policiją. Maldauk Viešpatį, kad jie mus 
uždarytų į kalėjimą ir duotų apsaugą. Ir ypač melsk, 
kad jie tavęs nepasiųstų į beprotnamį. 

Ji vairavo rankas sukryžiavusi ant vairo. 

Pasisiūlė pavairuoti jis, bet Kadidžė atsisakė - juk 
tai jos automobilis ir ji vairuosianti pati: ir nėra ko 
daugiau apie tai kalbėti. Beje, jis nebuvo geresnės for- 
mos už ją. 

Šeštą valandą jie išlindo iš savo priebėgos ir pasileido 
į vienspalvės aušros tirštumą. Ėjo per laukus, apleis- 
tus, su telkšančiais purvynais, drėgnus nuo rasos. Du 
paryžiečiai klaidžioja po nežinomo kaimo laukus, pa- 
silaikydami vienas kito. Pasigailėjimo verti žmogeliai. 
Juo labiau, kad viešbutis tebuvo už kelių šimtų metrų 
nuo jų naktinio prieglobsčio: nerimastingą naktį jie 
paprasčiausiai suko ratus. Išties verti užuojautos. 

Sodyboje viešbučio personalas susilaikė nuo ko- 
mentarų. Markas ir Kadidžė panėšėjo į sutuoktinių 
porą, kuriems naktis buvo baisingai sunki. Sutuokti- 
nius, kurie ginčijosi iki aušros ir dabar grįžo į Paryžių 
išsilaižyti žaizdų. Markas užlipo į viešbučio numerį - ji 
neturėjo jėgų sekti jam įdurmu. Jis apsitvarkė ir nulipo, 
išblyškęs, nekalbus, neįžvelgiamas. Apmokėjo sąskaitą, 

atsisakė įprastų pusryčių, įskaičiuotų į nakvynės kainą, 
paskui jie sėdo į automobilį. Visai paprastai. 

Gamtai atgaunant savo spalvas, Kadidžės mintys 
irgi atgavo gyvybę ir jėgą. Pirmiausia reikėjo veikti 
taip, kad liktų gyva ji pati. Nenugriaunamas luistas, 
kurio nepajėgė suniokoti jokios išorinės jėgos, net ir 
pačios beprotiškiausios. Kietas riešutas, kurį kąsdamas 
pats gyvenimas laužosi dantis. Būtent taip sampro- 
taudama ji visuomet išsikapstydavo. Karas tęsėsi, štai 
ir viskas. 

Markas neturėjo tos jėgos - ji tai jautė. Jis kovojo, 
bet nebetikėjo pergale. Priešinosi dėl jos iš pareigos, 
iš būtinumo, bet be įsitikinimo. Ir buvo pasmerktas. 
Savęs paties. 

Bet buvo vienas dalykas, kuris nekėlė abejonių: ji jo 
nebemylėjo. Pernelyg daug pragaištingų bangų plakasi 
aplink tą žmogų, perdaug šmėklų. Tačiau jai buvo jo 
gaila ir dabar nenorėjo jo palikti. Neišvengsi gyvenimo 
dėsnio: užuot jo nekentusi, ji buvo pasirengusi jį slau- 
kuriam turėjo švirkšti į kojos tarpupirščius kvaišalus ir 
maitinti arbatiniu šaukšteliu. 

Orleano vartai. 

Generolo Leklerko aveniu. 

Alezija. 

Vienas didžiausių Paryžiaus policijos centrų - 14- 
ojo rajono komisariatas Meno aveniu. Kadidžei savai- 
me atėjo į galvą būtent šis kvartalas, nes grįžtant jis kaip 
sykis pakeliui. Ji puikiai jį žinojo, nes čia ne kartą buvo 
pakliuvusi paauglystės metais per šeštadienio vakarais 
rengiamas „antiarabines“ gaudynes. 

Kadidžė pastatė automobilį priešais, kitoje aveniu 
pusėje, priešais restoraną La Mare. Markas atrodė dve- 
jojąs, ar verta jam lipti iš automobilio. Ji atsisuko į jį: 

- Arba čia, arba Reverdi. Ką renkiesi? 


Markas žvilgtelėjo į laikrodį: jie čia riogsojo beveik 
ištisą valandą. Salė buvo pilnut pilnutėlė. Farai, sekliai, 
nusikaltėliai. Visa erdvė dūzgė nuo išvakarėse areš- 
tuotųjų: įprastas penktadienio vakaras Monparnaso 
kvartale. 

Iš arešto kamerų budriai saugomi su uždėtais ant- 
rankiais išvedami įtariamieji, jie eidavo per salę nu- 
leistomis galvomis arba, atvirkščiai, rėkaudami, iki 
dingdavo gretimuose kabinetuose. Buvo čia ir „dorų 
žmonių , kurie reikalavo teisingumo prie langelių pri- 
ėmimo kambaryje, tarsi būtų užsisakinėję prie baro 
bokalą pilstomo alaus. O kur dar farai, uniformuoti 
ar civiliais drabužiais, mėginą apraminti rytinį aistrų 
kunkuliavimą. 

Vienas leitenantas pažadėjo juos kuo greičiau priim- 
ti. Markas nesinervino - jam dar nebuvo tekę vaidinti 
„svarbiausio liudytojo“ vaidmens „išskirtinėje byloje“. 
Tam jis buvo pernelyg prislėgtas. Reikia pastebėti, kad 
jis nebuvo nei susierzinęs, nei nekantrus, tik sugniu- 
žęs. Tikrovę jis priėmė prislopintais tonais ir drauge 
labai jautriai, ji jam siuntė keistus, iki šiol nežinomus 
rezonansus, tarsi būtų giliai vandenyje. Komisariato 
erzelynė, kvapai jį pasiekdavo kaip pro storas vandens 
sienas. 

Tačiau po naktinės skubos lėtai kilo tikrovės vaiz- 
das. Pavyzdžiui, jis matavo, kiek buvo suniokota jo 

egzistencija. Aleno kančios, Vincento kankinimas - 
skolos, kurių nesugrąžinsi, kurių neįmanoma išbraukti. 
Paskutinę naktį jis vaidino didvyrišką kovotoją, samu- 
rajų, pasirengusį mūšiui. Bet tada jis buvo nesutaiko- 
mas, nes buvo įsitikinęs, kad mirs. 

O šįryt vis dar buvo gyvas. 

Ir privalės už tai užmokėti. 

Ne krauju ir ne kančiomis, bet įėjęs pro šias nepla- 
čias duris. Teisėjo kabineto duris, o paskui patekęs į 
kalėjimo vienutę. Vienintelis vertas dėmesio klausimas: 
kodėl jis anksčiau neatėjo į policiją? Gal būtų išvengta 
Aleno ir Vincento mirčių? 

Dar viena paslaptis, kur kas grėsmingesnė: kodėl 
Reverdi jų nepribaigė aną naktį? Jam nė minties ne- 
buvo, kad galėjo juos pamesti iš akių. Plėšrūnas ėjo jų 
pėdomis. Jis juos sekė visą naktį. Tada kodėl? Ko jis 
laukė, dar vis jų neaukodamas? 

Kadidžė atsistojo. 

— Kur eini? 

- Pipi. Galiu? 

— Ne. 

- Tu juokauji, ar ką? 

Ji mostelėjo ranka į uniformuotus vyrus, praeinan- 
čius leitenantus su bylomis rankose. 

— Manau, kad čia galima būti ramiam, ką? 

Markas leido jai dingti koridoriuje. Atidžiai apžiū- 
rinėjo antrankius, revolverio rankenas, sidabriškus 
antsiuvus ir apsiramino. Atsirėmė į sieną. Snūduriavo. 
Susikaupęs nuovargis tarsi šilta banga vadavosi iš jo 
kūno. Jis negali užsnūsti. Nieku gyvu, jis... 

Pašoko. 

laikrodį: jau po dešimtos. Užmetė akį į dešinę ir į kairę: 
komisariate būriavosi vis daugiau žmonių, bet Kadi- 
džės nebuvo. Gal įėjo į kabinetą be jo? Negali būti. 

Jis pašoko ir puolė klausinėti budinčių policininkų. 
Nė vienas Kadidžės nebuvo pastebėjęs. Paklausė, kur 
tualetai ir įlindo į mažiau lankomą koridorių. Už pirmo 
kampo koridorius visiškai ištuštėjo. Tik balta neono 
šviesa. Nešvarūs vamzdynai. Grotuoti langai. Markas 
dar kiek paėjo. Šis komisariatas turėjo tualetus abiem 
lytims. Vyrams - vienoje pusėje, moterims - kitoje. 
Visur tuščia. 

Tarpdury jis pašaukė: 

— Kadidže? 

Jam atsakė nuleidžiamo vandens triukšmas. Kairėje - 
kabinos. Dešinėje - kriauklės. Virš jų - veidrodžiai. 

— Kadidže? 

Vienos durys atsidarė: išėjo uniformuota moteris 
ir metė į jį smarkiai priešišką žvilgsnį. Pasuko prie 
kriauklių. Instinktyviai nukreipė žvilgsnį ir patraukė 
vyrų pusės durų link. Išgirdo čiurlenimą iš čiaupo. 
Servetėlių daviklio paukštelėjimą. Išnėrė į koridorių, 
pasirinko sekimo postą. 

Eidamas pro šalį, tos moters paklausė: 

- Atleiskite... Ar ten nematėte jaunos rusvaodės, labai 
aukštos, labai gražios? Ji neseniai išėjo į tualetą ir... 

Sulig žodžiais „aukšta“ ir „graži moters veidą per- 
kreipė nepasitenkinimo grimasa. Ji tebuvo pusantro 
metro ūgio ir turėjo užpakalį kaip spintą. Nieko ne- 
sakiusi, ji užtraukė kelnių užtrauktuką ir banguojančia 
eisena išvairavo lauk. 

Markas liko vienas. Surizikavo įžengti į vidų. Abso- 
liuti tyla. Kur ji? Pabėgti negalėjo. Gal užmigusi kurioje 
nors kabinoje? Jis juk taip lengvai susileido besėdėda- 
mas... 

— Kadidže? 

Stumtelėjo pirmos kabinos duris - nieko. 

— Kadidže? 

Atidarė kitas - tuščia. 

Dar paėjo. 

Išgirdo už savęs šiugždėjimą. 

Žakas Reverdi buvo čia. 

Nuskustas kiaušas. Pilkas lietpaltis. Tikresnis faras 
už tikriausią. 

— Aš... 

Bukas dūris į pakaušį. 

Tamsa. 

Kavernos. 

Milžiniškos kavernos. Ovalinės ertmės, išskobtos 
per daugybę metrų išilgai sienos - plieno, o gal aliu- 
minio. Kažkokia sidabriška medžiaga, švelniai mirgu- 
liuojanti šviesoje. 

Markas palengva atgavo sąmonę. Jis dar apdujusiu 
žvilgsniu spoksojo į sieną priešais ir pamažu ėmė išskir- 
ti naujų detalių. Matė elipses, kurios regėjosi pasidau- 
ginusios iki begalybės. Jų buvo ir visai smulkių = prie 
pat žemės, palubėje, visos išdėstytos iki tobulumo tai- 
syklingai. Atrodė, kad jos sukasi, veikiamos optinės 
iliuzijos, tarsi Vazarelio* paveiksle. 

Kelis kartus užmerkė ir vėl atmerkė akis, tada pa- 
matė daugiau. Ta siena buvo ne tik apvali; ji suapvalinta 
prie grindų ir palubėje. „Aš esu rutulyje“, - sumetė. 
Paskui atsigodėjo: patalpa nebuvo visai sferinė. Veikiau 
vienu metu ir išgaubta, ir plokščia. Labiau priminė 
regbio kamuolį, tik chromuoto metalo, kurio paviršius 


* Victor Vasarely (1906-1997) - vengrų kilmės prancūzų dailininkas, 
optinės dailės pradininkas. 

išduobėtas kraterių ir prisukinėtas varžtų. Jis niekada 
tokios vietos nebuvo matęs. 

Ore sklandė keistas, salsvas kvapas. 

— Mainų korpusas. 

Balsas nuskambėjo už jo nugaros. Pamėgino pa- 
sukti galvą. Veltui. Jis buvo pririštas prie kėdės. Ne 
tik kūnas, bet ir galva. Ir ne pririštas, o priklijuotas. 
Nugara, užpakalis, dilbiai, pakaušis. Visos tos kūno 
dalys buvo prilipintos prie šalto, metalinio paviršiaus. 
talinio krėslo, o šis greičiausiai buvo prikniedytas 
prie grindų. 

— Mainų korpusas, - pakartojo tas pats balsas. - Pra- 
moninės chemijos objektas, absoliučiai hermetiškas. 

Grįžo atmintis: Kadidžės dingimas, komisariato tua- 
letai, Reverdi su lietpalčiu, švirkštas... Kur Kadidžė? 

Vėl nualpo, paskui atsigavo. 

Šnerves sužadino salsvas, slogus kvapas. 

- Čia naudojamas labai pavojingų dujų mišinys, iš- 
gaunamas labai dideliame slėgyje. 

Balsas iš Ipoho kasetės artėjo. Žemas, drąsinantis. 
Markas vėl pamėgino pasukti galvą - tepajuto degini- 
mą ir skaudų tempimą. Jo plaukai buvo prilipinti prie 
metalo. Atsirado kitų pojūčių: rankų, kojų, strėnų gėla, 
mėšlungis. 

Reverdi turėjo jį be gailesčio mušti. 

- Bet šiandien mes tik paleisime anglies dujas, kad 
kiek paspartintume vyksmą. 

Dabar Markas labai aiškiai išgirdo šnypštimą - skli- 
do anglies dvideginis. Žakas Reverdi įjungė sistemą. 
Anglies dioksidas bematant išstums deguonį. 

Kūnas apsipylė prakaitu. Ši salė virto Nuskaistinimo 
kambariu. Po kelių minučių atmosfera virs mirtina. Jis 
pasmerktas būti juodojo kraujo auka. 

Baisių pastangų dėka pažvelgė žemyn: jo kūnas buvo 
nusėtas daugybės įpjovų pėdsakų. Jo nemušė. Jis buvo 
prakiurdytas, surantytas, supjaustytas. Žaizdos buvo 
užglaistytos, bet tik tam, kad netrukus sėkmingai visos 
atsivertų... 

Tada atpažino salsvą kvapą: medus. 

Jo žaizdos buvo užteptos medumi. Jis įtempė žvilgsnį 
ir visai nenustebo pamatęs aukso spalvos indą, padėtą 
ant žemės. Šalia teptukas ir uždegta aliejinė lempelė. 
Apsižvalgė, tolėliau į sferinę sieną atremtas gulėjo nar- 
dytojo balionas su detanderiu. 

- Kadidžė... - sušnibždėjo jis. - Kur Kadidžė? 

Žakas Reverdi pasirodė jo regos lauke. Buvo apsi- 
tempęs juodo neopreno hidrokostiumą. Sulig kiekvienu 
kvėptelėjimu jo krūtinė įdubdavo ir tada pasimatydavo 
matinės spalvos žybsniai, primenantys dulsvus mazuto 
atšvaitus. 

Markas buvo pritrenktas. Žudikas atrodė jaudinamai 
realus. Pilkšvi smilkiniai, raukšlelės apie akis, pro bron- 
zinę odą matosi išsipūtusios gyslos. Taip: Žakas Reverdi 
egzistavo. Jis - reali būtybė. Ne koks fantasmagorinis 
plėšrūnas. Kvaila detalė jį darė beveik komišką: ant 
rankos riešo nešiojo didžiulį skaitiklį. Tikras apneistas, 
pasirengęs nerti. Į kokią bedugnę? 

- Kur Kadidžė? - pakartojo Markas. 

Reverdi vos pastebimai mostelėjo. Rankoje blykste- 
lėjo sidabriškas atšvaitas. Nardytojo peilis. 

- Čia. Su mumis. 

Markas pasekė peilio kryptimi. Įtempęs pakaušį, 
plėšdamas plaukus jis vis dėlto ją pagaliau pamatė. De- 
šinėje, už trijų metrų nuo jo. Kadidžė irgi buvo nuoga, 
prikaustyta prie plieninės kėdės. Galva nuleista, veidas 
apklėstas rusvų garbanų. Be sąmonės. Jis žinojo, kad 
ji gyva: užglaistytos žaizdos aiškiai matėsi ant rusvos 
odos. Reverdi jai kraują nuleis vėliau, kai susidarys 
absoliutus vakuumas. 

- Ji pabus, nesijaudink, - tarė jis tyliu balsu. - Bet 
aš įsitikinęs, kad ji negalės mums sukti galvų savo ple- 
palais. Žinai, kokios tos moterys... 

Apimtas siaubo, Markas pamatė tarp juodų jos plau- 
kų ypatingą sužalojimą. Žudikas sukabino merginos lū- 
pas techninėmis kabėmis, įsiėdusiomis į burną. Grožis 
visiems laikams buvo suniokotas. Bet „visiems laikams“ 
nebebus: tie visi kvaili išvedžiojimai tebuvo paskutinis 
manevras prieš galą. 

- Ji niekuo dėta, - sudejavo jis. - Aš tau tik pasiun- 
čiau jos nuotrauką, aš... 

- Nutilk. 

Reverdi įsitaisė šalia ir sustingo sėdėdamas per vi- 
durį tarp dviejų savo aukų. Juodas, liesas, labai aukštas, 
jis sudarė trečiąją tobulo trikampio kraštinę. 

— Nelabai svarbu, kas ką darė, - vėl pratarė jis labai 
švelniu tonu. - Iš esmės, aš laimingas, kad jūs esate 
pora. Mes trise atgaminsime kilties trikampį. Tėvas, 
motina, vaikas. Melo pagrindų atsiradimo išdavystę. 
Ir išgyventi paskutinį katarsį. 

- Aš tavęs maldauju... Ji nieko nežinojo! 

Jis uždėjo peilį ant Marko lūpų: 

- Š-š-šš! Klausyk... Tu girdi tą triukšmą? Mes jau ne- 

beturime laiko. Mažiau nei po pusvalandžio deguonis 
nusileis žemiau kritinės 10 procentų ribos. 

Kadidžė pakėlė galvą. Jos blakstienos palengva ėmė 
pleventi ir galėjai matyti tik akių baltymus. Ryškus 
kontrastas tarp rusvos odos ir tų šviesių plyšelių. Ji be 
garso suriko. Nuo pastangų rėkti jos lūpos išsiplėtė ir 
kabės dar giliau įsirėžė į burną. 

- Štai ir mūsų princesė bunda. Labai gerai. Laiko- 
masi grafiko. 

Reverdi ištraukė užkištą už nugaros distancinio val- 
dymo pultelį. 

- Jokios baimės, - nuramino jis, tarsi įspėjęs Marko 
mintis. - Aš Žinau šio tipo mašinas. Jos veikia kaip 
nardytojo aukšto slėgio kesonai. Kol kas mes turime 
20 procentų. Jūs pradėsite prakaituoti. 

Jis pakėlė akis. Jos blizgėjo ypatingu spindesiu, kuris 
reiškė ir pasitenkinimą, ir egzaltaciją. Prie jo kojų visą 
laiką blėsavo melsva lempos liepsnelė. 

— Pirmiausia aš turiu jums duoti praktinių patiksli- 
nimų. Kodėl galime čia būti? Kokio stebuklo dėka mes 
atsidūrėme šitame apvaliame korpuse? 

Žengė keletą žingsnių. Iš šono atrodė laibas tarsi 
lynas. Markui jis priminė trosus, užkastus smėlyje, pri- 
kimštus technikos ir energijos. Praeinant jam pamatė, 
kad jis basas. Apneistas, pasiruošęs nerti... 

- Aštrumpai priminsiu mūsų lakstymus ir gaudynės 
Paryžiuje. Rasti jūsų abiejų pėdsakus buvo lengva. Už- 
teko užmesti akį į vitrinas... O tas bėgimas ir vijimasis 
kaime truputį juokingas. Aš stebėjau, kaip jūs įsmukote 
į tą kluoną. Išties buvote apverktinas grobis... 

Markas mėgino prabilti. Bet tik kostelėjo. Deguonies 
stoka vis labiau jautėsi, vis skausmingiau. Jo krūtinė 

buvo apsipylusi prakaitu. Migrena plėšė smegenis, 
visus smegenų vingius. Jis atsikrenkštė ir galiausiai 
išspaudė: 

— Kodėl mūsų tada nenužudei? 

— Jūs dar nebuvote subrendę aukai. Baimė turėjo 
jums bent kiek prikirpti uodegą. Atimti iš jūsų pasi- 
tikėjimą savimi, išmušti jūsų orientyrus. Kai sekiau jus 
vakar, šlepsinčius po purvynę brėkštant rytui, tariau 
sau, kad jūs jau parengti... 

Žvilgtelėjo į savo skaitiklį, skaitmeninį atmosferos 
matuoklį. 

- Paskui reikalai kiek susikomplikavo. Žinojau, kad 
galiausiai jūs eisite į policiją. Kurį komisariatą? Žino- 
ma, tą, kuris Meno aveniu. Vieną iš didžiausių ir žino- 
miausių. O ypač todėl, kad jis jums pakeliui. Mačiau, 
kaip jūs įėjot į tą pastatą. Po kelių minučių įėjau ir aš. 

Aš paprasčiausai įsimaišiau į bendrą šurmulį, nu- 
taisęs susikaupusią veido išraišką. Panėšėjau į policijos 
leitenantą arba į mediką, skubiai iškviestą pas ligonį į 
kurią nors kamerą. Atsimink, ką aš tau kartą rašiau, 
Elizabete: „Kuo mažiau slepiesi, tuo mažiau esi pa- 
stebimas. 

Aš apsižvalgiau. Jūs sėdėjote ant suolo. Įsitaisiau kiek 
atokiau, laukdamas tinkamo momento. Dar neturėjau 
tikslaus plano, bet numačiau daugybę galimybių. Kai 
Kadidžė atsistojo ir pasuko į tualetą, supratau, kad at- 
ėjo laikas veikti. Vienintelė injekcija, ir man teliko su- 
vaidinti rūpestingą daktarą. Aš ją mieguistą išvedžiau 
pro užpakalines duris ir nutempiau iki automobilių 
stovėjimo aikštelės, kur buvau pastatęs savo mašiną su 
medicinos emblema. Jokių rūpesčių. 

Paskui tualete laukiau tavęs, Markai. Tu vis nesiro- 
dei, ir aš grįžau į bendrą salę. Kai pamačiau tave mie- 
gantį, vos nenusikvatojau. Grįžau į savo pasalos vietą. 
Kai įbedžiau tau švirkštą, kuo ramiausiai nuvedžiau iki 
automobilio, prilaikydamas už pečių. Štai ir viskas. 

Markui vis sunkiau sekėsi suvaldyti drebulį. Kiek- 
vienas virptelėjimas, kiekviena konvulsija sukeldavo 
klaikų skausmą, plėšdami odą, prilipusią prie metalo. O 
jis turėjo įkvėpti kuo daugiau oro, kuo giliau jo įtraukti, 
kad gautų savo dozę deguonies. Vidinių sužeidimų 
skausmas buvo stiprus, bet tuo pat metu ir nerealus. Jis 
įsivaizdavo, kaip jo kraujas verda po oda, išlaisvintas 
perpjovus venas, pasiruošęs išsiveržti, kai tik liepsna 
atvers jo žaizdas. Reverdi kalbėjo toliau: 

- Bet svarbiausias klausimas štai koks: kaip atsitiko, 
kad mes galime būti čia? O pirmiausia: kur mes? Visa, 
ką galiu jums pasakyti, kad mes esame labai pavojin- 
game pramonės centre. Kažkur Paryžiaus priemiestyje, 
prie upės. Pabrėžiu, prie upės. Tu juk žinai, Markai, 
galbūt tai persakei ir Kadidžei: ten, kur yra vandens, 
aš nenugalimas. 

Įsibrauti čia buvo sudėtingiau nei į komisariatą, pa- 
tikėk manimi. Bet nėra neįmanoma. Man užteko keleto 
sufalsiikuotų dokumentų ir specialaus žodyno, kad 
įtikinčiau budinčius, jog vyksta imitacinis pavojaus 
eksperimentas. Patekęs į vidų, į darbą paleidau švirkš- 
tus. Jie prabils po keleto valandų - su besipinančiais 
liežuviais ir migrena. Lygiai kaip jūs, po tiek pat laiko. 
Tik jums tai nebesvarbu. 

Reverdi vėl spūstelėjo pultelio mygtuką. Šnypštimas 
pagarsėjo. 


— Penkiolika procentų. Netrukus prasidės vėmi- 
mas... 

Oro trūkumas plėšė Marko krūtinę. O pilvas, at- 
virkščiai, pasunkėjo, smego į šleikštulio bjaurastį. 

Žudikas atsisėdo, parietęs po savimi kojas, priešais 
pasidėjo medaus indą, teptuką, aliejinę lempą. Jis atsi- 
duso ir tame atodūsyje jautėsi nuovargis, tarsi dabar jis 
priverstas pereiti prie nemalonių dalykų. 

- Perskaičiau tavo knygą, Markai. Turėčiau sakyti: 
savo knygą. 

Išsitraukė portfelį iš vienos įdubos dugno. Rankose 
atsirado Juodasis kraujas. Išsiblaškiusia išraiška pa- 
sklaidė romaną, savo peilio geležte vedžiodamas po 
puslapius. 

- Apskritai tu ne taip blogai išsinarpliojai. Juk tu- 
rėjai informacijos iš pirmų lūpų. Bet dar lieka dalykų, 
kuriuos reikia iškelti į dienos šviesą. Žinoma, daryti 
teksto pataisas per vėlu. - Bakstelėjo peiliu. - Mes 
paprasčiausiai įnešime pakeitimus į jūsų galvą. Prieš 
iškęsdami aukojimą, turite tapti visiškai tyri. Išskaistėję 
nuo bet kokio melo. 

Markas pažvelgė į Kadidžę: jos akių baltymai ir vyz- 
džiai buvo aptekę kraujais. Per garbanas dryksojo raus- 
vi dryžiai. Besiblaškydama ji taip trūktelėjo plaukus, 
kad įplėšė galvos odą. 

Reverdi paėjėjo kiek atgal, abi rankas įrėmęs į klu- 
bus, akių nenuleisdamas nuo savo aukų. 

— Visa prasidėjo nuo mano motinos, - prabilo jis 
pasakotojo tonu. - Bet buvo ne taip, kaip tu ją pa- 
vaizdavai. - Sukrizeno. - Kai aš garsėjau kaip legenda 
apnėjos pasaulyje, vienas žurnalistas parašė, kad ma- 

nyje slypi jūra. Jis norėjo pasakyti, kad jūra buvo mane 
užvaldžiusi, užbūrusi, pakerėjusi. Jis teisus, tik padarė 
rašybos klaidą*. 

Jis užvertė galvą ir dėjosi tyrinėjęs virš jų įtaisytas 
elipses. 

- Taip, manyje amžiams slypi motina. 


* Prancūzų kalbos žodžiai Ja mer „jūra“ ir la mėre „motina“ tariami vie- 
nodai. 

- Tu, Markai, juk žinai mano gyvenimo istoriją. Bent 
jau manai žinąs: be tėvo augęs vaikas gyveno su mama 
municipaliniuose namuose su nedideliu mokesčiu už 
butą. Nuo šios vietos tu daug ką prikūrei. Tą nesančio 
tėvo vaizdą, kuris persekioja vaiką, būsimą žudiką, tą 
baisingą šmėklą, kuri atskiria sūnų nuo jo motinos. 
Galiu tave pacituoti, ką? 

Jis atsivertė puslapį atlenktu kampu ir garsiai per- 
skaitė: 


„Kai tik Klodas išgirsdavo skambinant į duris, jam 
atrodydavo, kad tai tėvas. Vos tik imdavo snausti, virš jo 
iškildavo sunkus, tamsus šešėlis. Jis negalėdavo be vir- 
pulio klausyti, kaip kiti vaikai pasakoja apie savo tėvus. 
Jo krūtinėje atsiverdavo skaudi žaizda, širdis šaukdavo 
jausdama tuštumą, ir už tai jis slapta vertė kaltę savo 
motinai. Ar tik ne ji bus leidusi jam išeiti?“ 


Jis padėjo knygą: 
- Neblogai, Markai, neblogai... Bet mano padėtis 
kur kas paprastesnė. Ir nepalyginti banalesnė. Mūsų 

gyvenimas buvo be nuotykių. Gali sakyti, net ramus. 
Bent šiuo atžvilgiu. Niekada nekalbėjome apie mano 
tėvą. Mes buvome dviese, štai ir viskas. Priešingai nei 
tavo knygos personažo, mano motina nebuvo fanatiškai 
religinga, pametusi galvą dėl gailestingumo, griežta sau 
ir kitiems... 

Jis atšlijo, vis dar sėdėdamas lotoso poza: 

- Ne, apibendrindamas greičiau sakyčiau, kad mano 
motina turėjo vieną trūkumą: ji per daug mėgo dul- 
kintis. 

Jis atstatė peilį, rankeną įbedęs į pilvą, stebeilydamas 
į Kadidžę, kuri nuleido akis. 

- Jai šito nuolat reikėjo tarpkojy, supranti? Tokio 
smarkiai kieto koto, kuris jai iškrušdavo visas mėsas. 
Įsivarydavo iki pat gerklės. 

Užsimerkė, gromuliuodamas tą mintį. 

- Taip, mano motina, brangiausioji, švenčiausioji 
socialinė darbuotoja buvo nimfomanė. Patrakusi dėl 
užpakalių. Ir jos amatas, tas tariamas pašaukimas te- 
buvo priemonė nukabinti bedarbius, dykinėjančius 
bernus, ištisas bandas lengvai prieinamų eržilų... 

Markas nebūtų galėjęs garantuoti, bet jam pasigirdo, 
kad šalia anglies dvideginio šnypštimo buvo girdėti dar 
vienas garsas. Spiglesnis... Nebuvo abejonių, tai Reverdi 
griežė dantimis. Užteko prisiminti savo motiną ir ne- 
apykanta surakino jo žandikaulius. 

- Penio šauksmas, - tęsė jis. - Štai kas kasdien ją 
įkvėpdavo žirglioti po vargšų kvartalus... 

Jis vėl pasisuko į Kadidžę, kuri siuntė jam pasimetusį 
žvilgsnį. Kabės buvo giliai įsikirtusios į lūpas, išterliotas 
siaubą keliančiu raudoniu. 

— Tau tai taip pat patinka, ar ne? - Grįžo prie Mar- 
ko. - Ji plyšta perpus, kai tu ją taranuoji? Ar galvojote 
apie mane, kai jodinėdavote viens ant kito? Ar prisi- 
mindavote mažąjį Žaką, kuris niekada nesuprato savo 
„mamelės ? 

Netikėtai jo balsas visai aptilo: 

— Nereikėjo pasitikėti jos liūdnu grožiu ir jos ma- 
žytėm apvaliom apykaklaitėmis. Jos skylė - tai ištisas 
kanalizacijos vamzdžio galas, kloaka, atvira visiems, 
iki pat žarnų... 

Jis atsistojo tarsi tam, kad kiek susitvardytų. Ėmė 
vaikščioti - deguonis vis nyko, bet neatrodė, kad jam 
tai rūpėtų. Gūžtelėjo pečiais: 

- Bet kodėl ne, kai pagalvoji? Tie dalykai ne mažiems 
berniukams. Beje, kai tie vyrai pas ją ateidavo, aš jau 
miegodavau, na, dažniausiai. Bet ji buvo iškrypėlė. Jai 
būtinai reikėdavo, vienaip ar kitaip, įtraukti mane į 
savo malonumus. Kai aš jos kartą paklausiau, kas pas 
ją naktį ateina, ji man kaip kokią paslaptį pašnibždėjo: 
„Tavo tėtė . Paskui pasileido kvatoti. Man tada galėjo 
būti šešeri ar septyneri metai. Toks brutalus mano tėvo 
pasirodymas mane pritrenkė - juk apie jį man niekas 
niekada nebuvo užsiminęs. Ir kaipmat mane užvaldė 
vienintelė mintis: pamatyti jį. 

Kasvakar tykodavau savo kambaryje, taikydamas 
sugauti apie jį kokių smulkmenų, išgirsti jo balsą, pa- 
justi jo kvapą. Bet durų atidaryti nedrįsau. Visa, ką 
išgirsdavau, tebuvo prislopinti garsai, dejonės. Aš iš 
to pasidariau savo išvadas. Mano tėvas atsibelsdavo 
naktį skriausti mamos. Įsivaizdavau tokį demoną kau- 
lėtomis rankomis ir kojomis, lenktais pirštais, kurie ją 

sužeisdavo, sudraskydavo, nudirdavo odą. Aš pradėjau 
iš visų jėgų jo nekęsti. 

Bet tuo pat metu jis mane ir toliau nenugalimai 
traukė. Apie jį tegalvojau. Naktimis priplodavau veidą 
prie durų plyšelio, kad tik jį pamatyčiau. Rytais šniukš- 
tinėdavau ieškodamas kokių nors jo pėdsakų salone, 
motinos kambaryje, sekso užterštame ore. Ieškojau po 
lova, paklodžių raukšlėse, po kilimu. Rasdavau daiktų, 
kurie priklausė jam. Žiebtuvėlį, cigarečių. Paryžiaus 
totalizatoriaus laikraštį... Visa tai saugojau dėžėje. Savo 
lobių skrynioje. 

Vieną dieną, sukaupęs visą drąsą, paklausiau ma- 
mos, kodėl tėtė ją skriaudžia. Jis piktas? Iš pradžių ji 
nesuprato, paskui ėmė kvatoti, kvatojosi žemu balsu. 
Pasipūtė. Aš ir dabar matau jos pailgą veidą, per- 
brauktą pernelyg storų lūpų. Šypsodama man pasakė, 
taip, girdi, išties, jis labai piktas. Štai kodėl aš neturįs 
niekada jo matyti... Nuo tos akimirkos ji mane lai- 
kydavo būdraujantį, laukiantį jo, o paskui, kai tik jis 
skambindavo į duris, ji man šnibždėdavo nutaisiusi 
pilną paniškos baimės balsą: „Slėpkis greičiau, tėtė at- 
eina!“ Aš nerdavau paklaikęs iš siaubo į savo kambarį, 
susiriesdavau už durų ir tykodavau, kol pasigirs koks 
šlamesys, koks garsas ir įsivaizduodavau baisingus 
kankinimus. Ir baimindavausi, kad tik manęs neuž- 
kluptų... 

Bet mano kantrybė išseko: aš jį turėjau žūtbūt pa- 
matyti. Duryse pragremžiau skylę. Pro šerpetomis pasi- 
šiaušusį plyšį galų gale aš jį pamačiau. Aukštas žaliūkas, 
labai tamsaus gymio, labai plaukuotas. Jis man iškart 
patiko. Sakytum, koks meškinas. 

Bet tąnakt pamačiau tai, ko nereikėjo matyti. Išskės- 
tos kojos, ritmingai judantys kūnai. Mama su kažkokiu 
daiktu burnoje. Rusvokas užpakalis. Moteriška putė, 
panaši į sudirgintą žaizdą. Ir tie gyvuliški riksmai, krio- 
kimai, dusimai... To, ką mačiau, negalėjau paaiškinti, 
bet juk tai buvo išniekinimas - žmogiškos prigimties 
išniekinimas, suteršimas visa, ką aš maniau žinąs apie 
suaugusiuosius. 

Susirgau. Daugiau to nebegalėjau pakęsti. Tačiau kas 
vakarą užimdavau už durų stebėjimo postą. Norėjau 
dar kartą pamatyti savo tėtį. Kaip tik tada pradėjau 
netekti visų orientyrų. Nes tėtė kaskart buvo vis kitas! 
Vieną vakarą ateidavo mažaūgis, nupiepęs, visai baltas. 
Kitąkart jis jau būdavo storas, plikas, rudos odos. 

O dar kitą vakarą - juodaodis milžinas, lėtų ir orių 
judesių. Aš ėjau iš proto. Tardavau sau: „Jei mano tėtė 
turi daugybę veidų, ir aš taip pat, ir manęs yra bent keli 
„aš“. Ir pasijusdavau lakus, skystas, netvarus. Rytais, 
kai valydavausi dantis, atrodydavo, kad mano veidas 
nuo trynimo šepetėliu dyla. Aš netekau savo tapatumo. 
Aš byrėjau... 

Reverdi vis vaikščiojo pirmyn ir atgal, matuodamas 
žingsniais plieno salę. Kalbėjo panarinęs galvą. Tarsi 
sulinkęs po prisiminimų našta. Jo ištįsęs tamsus silue- 
tas, pervertas melsvų atšvaitų, teikė jo kančiai žvėriš- 
ką pavidalą. Tamsūs galingi ir pažįstami jūros gelmių 
kontūrai. 

- Vieną dieną, - tęsė jis, - mano motina užklupo 
mane už durų. Aš ir dabar dar girdžiu jos šūkavimą. 
Sučiupimas nusikaltimo vietoje jai davė naują mintį. Jei 
tai mane taip domina, gerai, aš liksiu su jais. Kambary- 

je. Pasislėpęs tų laikų pintoje spintoje, panašioje į šonu 
pastatytą lagaminą, stovėjusioje priešais lovą. 

Nuo tos dienos kaskart vykdavo tas pats ritualas. 
Kai tik vakarais skambindavo į duris, prieš įstumda- 
ma mane į spintą, tarp kabančių jos suknelių, ji man 
šnibždėdavo: „Slėpkis greičiau, tėtė ateina...“ Kiek kartų 
aš girdėjau tuos žodžius? Jie liko įsispaudę į mano 
sąmonę, į mano reptilines smegenis, ten, kur slypi pri- 
mityvūs instinktai. Alkis. Neapykanta. Geismas... 

Reverdi balsas nuslopo. Jis sustingo, nieko nematė, 
nugrimzdo į prisiminimus. 

Markas jautė gerklėje kylantį šleikštulį. Galvą skelte 
skėlė, lyg būtų suspaudę galingi šaltkalvio gniaužtu- 
vai. 

Absurdišku būdu jis prisiminė tą Malaizijos psichiat- 
rę. Šydu apsigobusi moteris teisingai įžvelgė Reverdi 
šizofreniją, tapatumo praradimą, jo tėvo daugiaveidiš- 
kumą. Bet tai, ką ji įsivaizdavo kaip regimąsias haliu- 
cinacijas, buvo tikrovė. 

Apneistas grįžo prie lengvo pokalbio tono: 

- Kodėl mano motina tai darė? Galima būtų atsakyti 
trumpai: nes ji buvo beprotė. Bet tai būtų pernelyg pa- 
prastas paaiškinimas. Buvo dar kitas dalykas. Kažkas, 
kuo mes visi pasižymime. Suaugęs aš taip pat pajutau, 
traukiamas tų kraštutinumų, tų priešingybių, kurios 
pralaužia užtvaras ir išlaisvina fizinį malonumą. Tie 
nukrypimai nežinia kokiais burtais sustiprina lytinį 
pasitenkinimą. Šiandien suprantu, kad mano buvimas 
spintoje trikdė jos intymumą, ir dėl to psichinio pa- 
krikimo ji juto didesnę palaimą. Mano artimumas ją 
darė dar nuogesnę, dar begėdiškiau išsipleikusią patale, 

dar pažeidžiamesnę: visa tai, kuo moteris mėgaujasi, 
būdama vyro nukryžiuota. 

Balsas jo nebeklausė. Reverdi abiem rankomis susi- 
ėmė už galvos, tarsi būtų kentęs nepakeliamą neural- 
giją. Keletą sekundžių dar pagriežė dantimis. Paskui 
atitoko, veido raumenys atsileido, atgavo ramybę: 

- Tas laikas, praleistas spintoje, man buvo... kaip pasa- 
kyti? Ypač reikšmingas man bręstant. Tūkstančius kartų 
ketindavau pulti iš ten ir gelbėti savo motiną, nes vis 
dar maniau, kad jai skauda, bet mane paralyžiuodavo 
baimė. Aš bijodavau jo. Ypač jos. Nes žinojau, ką reiškia 
jos nerviniai priepuoliai, jos užslėptas sadizmas, kurį ji 
nežymiai taikė man: tai per sūrus maistas, tai į vonią man 
prileista ledinio vandens, staigūs pažadinimai... mano 
motina visada tvirtindavo mane mylinti, bet tai buvo tik 
melas. Melo įsikūnijimas. Kaip visos moterys. 

Reverdi atsistojo kaip įkastas priešais Marką ir tiesiai 
į jį įbedė savo akis. 

- Žinau, kad tau patinka smulkmenos... Galėčiau 
tau valandų valandas pasakoti apie tą pintą spintą, kuri 
virto mano antrąja oda. Mano Pandoros skrynia. Galė- 
čiau tau kalbėti, kaip drebėdavau tamsoje, tampomas 
mėšlungių, kaip pats to nenorėdamas mėgindavau ką 
nors įžiūrėti pro plyšelius. Kaip, kai tik pamatydavau 
naują savo tėvo veidą, jo bruožai susigerdavo giliai po 
mano oda iki pat kaulų smegenų. Kartais kuris nors 
vyras pašokdavo lovoje ir klausdavo: „Tu negirdėjai 
triukšmo“ Jis atsikeldavo, prieidavo arti spintos, net ją 
paliesdavo. O aš įsirausdavau savo slėptuvėje ir paliau- 
davau kvėpuoti. Jis prieidavo tiek arti, kad aš jausdavau 
sunkų jo kvėpavimą, atsiduodantį alumi ir indiškomis 

kanapėmis. Už jo girdėdavau motiną šaipantis: „Palik 
ramybėje, tai greičiausiai kokia pelė“. Paskui pakarto- 
davo garsiau, skirdama žodžius man: „Koks nors mažas 
išsigimęs šlykštus peliūkštis“. Ir pasileisdavo kvatoti, o 
tuo tarpu tas gyvulys grįždavo į lovą. 

Reverdi pamėgdžiojo visų balsus - vyro, moters, 
trumpą vaiko atodūsį. To atleto spektaklis, vaidinamas 
su olimpine ramybe, persikūnijant iš eilės į visus per- 
sonažus, pasiekė siaubo apogėjų. Daktarė Norman vėl 
buvo teisi: Žakas Reverdi toli gražu ne viena asmenybė. 
Jame gyveno aibė skirtingų būtybių, jos sąveikavo, bet 
niekada nesudarė rišlaus vienio. 

Markas atsitiesė. Migrena darėsi nepakeliama. Ap- 
valioje patalpoje prieš akis sukosi juodos dėmės. Jis 
nebuvo tikras, ar sulauks istorijos pabaigos. 

Apneistas vėl prabilo, tarsi norėdamas perimti Mar- 
ko mintis: 

— Bet ypač kentėjau dėl deguonies trūkumo. Mano 
slėptuvėje trūko oro. Aš dusau. Panikavau. Be perstogės 
miriau. Tada, nė nežinau kaip, radau gynybos būdą... 

Netikėtai jo bruožai sušvelnėjo, veidas nušvito plačia 
šypsena - spinduliuojančia, išdidžia. 

- Kovos ginklą, kuris mane padarė nenugalimą. Ap- 
nėja! Visos mano biografijos teigia, kad šią sporto šaką 
ėmiau praktikuoti Marselyje, po savo motinos mirties... 
Aš pats išplatinau tą legendą. Bet tai netiesa. Apnėją 
atradau viename Paryžiaus priemiesčių. Spintos pa- 
tamsiuose. 

Nežinau kaip, bet vieną kartą, užuot beviltiškai gau- 
dęs orą pro rotango pinučius, sulaikiau kvėpavimą. Ir 
tada įvyko stebuklas. Staiga pajutau plūstant nepaprastą 

jėgą. Mano motinos dejonės nutolo, nutolo mano tėvo 
grėsmė, daugybė veidų - visa atsitraukė... Apnėja pa- 
statė tarp manęs ir išorinio pasaulio sieną, absoliučiai 
hermetišką pertvarą. Visa sudužo į mano kiautą. Aš 
tapau nepasiekiamas. 

Pradėjau treniruotis - kiekvieną naktį savo slėptu- 
vėje. Aš jau neklausydavau jų rėkimo, dejonių, įžei- 
dinėjimų. Kad maloniau eitų laikas, aš susitelkdavau. 
Viena simboliška smulkmena: aš fiksuodavau laiką 
laikrodyje, kurį buvo pamiršęs vienas iš mano „tėvų“. 
Kasvakar vis geriau pasirodydavau. Kasvakar daryda- 
vausi vis stipresnis. Aš jau nebijojau spintos: aš pats 
buvau skrynia, hermetiška, nepažeidžiama, slepianti 
savo tapatybę nuo kitų. 

Šios disciplinos dėka aš užaugau. Atrėmiau savo 
košmarus, bet taip pat ir savo postūmius, vis juodes- 
nius. Lytinė branda žadino ne meilę, o mirtį. Be abe- 
jo, troškimas žudyti sukosi apie motiną. Balsai man 
kalbėjo, įtikinėjo ją nužudyti. Bet kai ta nervinė krizė 
pasiekdavo kulminaciją, kai būdavau taip arti veiksmo, 
mane visada išgelbėdavo apnėja. 

Tuo metu padėtis namuose keitėsi. Motina prarado 
bet kokį susidomėjimą manimi. Aš pasidariau per dide- 
lis, kad dalyvaučiau jos išsigimėliškuose žaidimėliuose. 
Man jau žėlė barzda. Storėjo balsas. Dvylikos metų aš 
buvau metro septyniasdešimt penkių centimetrų ūgio. 
Toli gražu nebebuvau juokingas. Priešingai, jėgų santy- 
kis keitėsi. Nebegalėjo būti nė kalbos apie vergavimą, 
manęs kankinimą. Beje, ji pati pasikeitė. Jos grožis 
išblėso. Pradėjo kiek įmanydama dažytis. Gėrė. Ir kai 
ji belsdavosi į nelaimėlių duris, rodydama savo „nutin- 


578 


kuotą“ marmūzę, jos „žavesys“ jau neveikė. Ir grįždavo 
namo tuščiomis, netekusi vilties, mirtinai girta. 

Būdamas 13 metų, pradėjau ja rūpintis. Slaugyti, 
maitinti, guldyti. Aš palaikiau jos gyvybę, kaip paukščių 
augintojas peni šventėms žąsį, ją godojau rengdamasis 
neapykantos puotai. Laukiau, kol ji bus paruošta. Auko- 
jimui. Bet jai pasisekė. Toli nuo spintos, nuo kankinimų, 
toli nuo sekso seansų mano pyktis palengva atlėgo. Man 
net gaila pasidarė tos griuvenos, tos žmogaus atmatos, 
kuri valkiojasi po namus. Ypač kai aš iššniukštinėjau, 
kad ją doroja liga, nepagydomas vėžys, graužiantis jos 
kūną. Mano motina, mano nepasotinama motina, vi- 
siems laikams prarado pasturgalio malonumus. 

Man buvo 14 metų. Beveik nuolat lankiau licėjų. 
Užtektinai, kad dėstytojai pastebėtų mano protinius 
gebėjimus. Jie žinojo mano šeimos padėtį. Kalbėjo, 
kad reikėtų mus, motiną ir mane, išskirti. Kalbėjo apie 
pensionatą man ir specializuotą įstaigą jai. Galbūt čia 
ir buvo išeitis. Aš būčiau ten galėjęs nugalėti savo koš- 
marus, savo postūmius, galėjau tapti normalia būtybe. 
Galbūt. Bet, kaip visada, viską sugadino ji. 

Ji pradėjo elgtis su manimi keistai švelniai, įteikliai. 
Instinktyviai pajutau pavojų. Ir neklydau: tas kuokte- 
lėjęs padaras numatė, kad dabar būtent aš ją tenkinsiu. 
Fiziškai. Kai ryžosi pradėti ataką, kai uždėjo ranką ant 
mano lyties, ji pasirašė sau mirties nuosprendį. Vėl 
mane užplūdo neapykanta. It žaibas tvykstelėjo mintis, 
ir aš jau žinojau, ką darysiu. Tada, kai sugriebiau jos 
ranką ir nustūmiau tarsi sudžiūvusius viščiuko nagus, 
aš užprogramavau jos egzekuciją. 

Žakas Reverdi nusišypsojo. 

Markas nepajėgė nuo jo nuleisti kupinų susižavėjimo 
akių: nors žinojo, kad štai mirs, nors jo kvėpavimas 
teikė vien kančias, jis užjautė savo priešininką. Šitame 
milžine juodu kombinezonu, šitame pamišusiame žvė- 
ryje jis tematė mažą traumuotą berniuką, susigūžusį iš 
siaubo spintos kamputyje. 

- Ėmiausi darbo. Grįžau prie plano, kurį buvau nu- 
matęs jau prieš keletą metų. Man reikėjo ne vienos sa- 
vaitės: medžiagoms, pasiruošimui, išbandymui. Vieną 
vakarą po gero pagėrimo motina prabudo savo lovoje. 
Suprato, kad negali pajudėti: buvo pririšta prie lovos 
galo. Pakėlė galvą ir pamatė mane, sėdintį ant žemės. 
kui rėkti, o po to daryti ir viena, ir kita, vemdama ant 
savo apiblukusios, susilamdžiusios suknelės. Iš pradžių 
migrena jos nė kiek nenustebino - ji buvo pratusi kęsti 
pagirias. Bet kai ėmė kosėti, gaudyti orą mažais gurkš- 
neliais, suprato, kad čia kažkas ne taip. Tai ne paprastas 
pokštas, kurį jai iškrėtė sūnus. 

Ištisas dvi savaites aš kuo rūpestingiausiai užkam- 
šinėjau menkiausius plyšelius jos kambaryje. Ventilia- 
cijos groteles, durų, lango tarpelius. Visus tuos plyšius 
užtaisiau rotango gijomis. Spintos atminimui. Norėjau, 
kad mano motina patirtų tą patį, ką kadaise buvo ver- 
tusi išgyventi mane. Dusimą. Siaubą. Kol ji ašarojo 
savo lovoje, aš nejudėjau: laukiau, kada tamsa praris 
kambarį. Įsibraus į jos burną, smegenis. 

Kančios turėjo tik prasidėti. Pagal mano skaičiavi- 
mus asfiksija turėjo pasijusti tik po dviejų parų. Bet 
jos įdubusi krūtinė deguonies pritrūko anksčiau: jau 
kitos dienos vakare, apie 11 valandą, ji ėmė dusti. Aš 

nejudėjau - šešėlis patamsyje. Gal ji manęs ir nepaste- 
bėjo, bet aš dabar jau kvėpavau iš nardytojo baliono, o 
ji stipo pamažu dusdama. 

Praėjo ne viena valanda. Mačiau, kaip ji krūpčioja, 
šaukia, kiek galėdama plačiau žiojasi ir nuodijasi an- 
glies dujomis, pripildžiusiomis kambarį. Kuo daugiau ji 
blaškėsi, tuo labiau artino mirties procesą. Aš mėginau 
ją perspėti, bet ji manęs neklausė. Verkė, vėmė, maldavo 
senos gašlios kalės akimis. Dar keletą kartų veržėsi at- 
sikelti, tačiau beregint susmukdavo tarsi išnarstyta lėlė. 

O aš neapsakomai džiūgavau. Priešais mano akis 
sukosi auksinės dulkelės. Širdis plakė lėtai tarsi jūros 
mūša ramią naktį. Ištraukiau savo detanderį ir nu- 
grimzdau į apnėją. Aš norėjau matyti, kaip ta žmogys- 
ta išstumia paskutinį atodūsį. Praryja tas paskutines 
deguonies daleles, kurias ji buvo pagrobusi iš manęs 
vaikystėje. Jos akys pakrypo į mane ir aš tariau sau, 
kodėl tiek ilgai laukiau, neįvykdęs savo ketinimų. 

Mano plane buvo numatytas ir antras veiksmas. Aš 
turėjau padaryti taip, kad atrodytų kaip savižudybė. 
Numačiau perpjauti venas ten, kur buvo įsirėžusi virvė, 
nelaukdamas, kol ji iš tiesų mirs. Vis nekvėpuodamas, 
nuvyniojau virves ir paėmiau peilį, kurį buvau paruo- 
šęs, patį aštriausią, kuriuo ji pjaustydavo česnakus ir 
svogūnus. Stropiai perpjoviau riešus, žiūrėdamas, kad 
pataikyčiau į venų tinklą. 

Ir tada įvyko stebuklas. 

Kambaryje, kuriame jau nebuvo deguonies, tekėjo 
juodas kraujas. 

Absoliučiai juodas. 

Iš pradžių išsigandęs atšokau, bet paskui puoliau 
į ekstazę. Negalėjau atplėšti akių nuo to kūno, kuris 

išskyrė tokį nektarą. Niekada nebuvau matęs tokio gra- 
žaus reginio. Toks tyras, tikras paveikslas. O iš tikrųjų 
tai buvo paprasčiausia cianozė, susijusi su anoksija, 
bet mano akimis žiūrint tai buvo blogis, kuris apleido 
mano motinos kūną. Blogis juodo deguto pavidalu. Tos 
moters esmė - ydos ir melas - išsiliejo juodu krauju. 

Aš atsistojau, akys pritvinko ašarų ir tada apsižiū- 
rėjau, kad patyriau orgazmą ir į savo kelnes nuleidau 
sėklą. Orgazmą pirmą kartą gyvenime. Apnėjos nu- 
skaistintas. Nuo tol aš jau nemačiau kito kelio. Ir tą 
akimirką, aš žinau, ant pakaušio atsirado žymė. Iškrito 
plaukų kuokštas ir jau niekad neataugs. Tas ženklas 
žymėjo mano naują likimą. 

Marko mintys vis lėčiau sukosi. Jo smegenims jau 
trūko deguonies. Reverdi priėjo prie jo. Balsas vis dar 
buvo aiškus: 

- Savo knygoje tu nenuėjai labai toli. Nepanorai arba 
nepajėgei prisijungti prie manęs tam tikrame taške. 
Ten, kur paskatos - krištolinės. Bet man atrodė, kad 
apie tai daug esu pasakęs Elizabetei... 

Markas metė žvilgsnį į Kadidžę. Klaikiai švokšdama 
ji gaudė orą tarsi žuvis, išmesta į krantą. Siuto dėl savo 
bejėgystės. Jis pats buvo bealpstąs. Tarp dviejų kosulio 
priepuolių jis vos girdimai sušnibždėjo: 

— Kiek... tu jų nužudei? 

— Kasmet, - šyptelėjo Reverdi, - Pietryčių Azijoje 
dingsta tūkstančiai žmonių. Aš įnešiau tam tikrą indėlį 
į tą kiekį. Man Juodasis Kraujas nėra nei fizinis reiški- 
nys, nei nelaimingas atsitikimas. Juo labiau - greitosio- 
mis sukurpta knyga. Tai nenutrūkstamas ieškojimas, 
Markai. Savo esatį aš panardinu į giliausius vandenis. 

Mano tikroji apnėja, mano 100 metrų lynas visada 
tebuvo tik tas panirimas... 

Apvalioje patalpoje buvo likę keletas kvėpuojamojo 
oro dalelių. Melsva aliejinės lempos liepsnelė vis dar 
pleveno. Žudikas metė žvilgsnį į savo skaitiklį: 

- Dešimt procentų. Laiko nedaug. - Atsisuko į Ka- 
didžę. - Tu praktikuoji islamą, mano gražuole? 

Ji nesureagavo. Apalpusi. Galbūt jau mirusi. O jis 
kalbėjo toliau, tarsi ji būtų galėjusi girdėti: 

— Ne? Tai tu nežinai ir šios Korano suros: 


Yra parašyta, kad Pranašas, prieš atlikdamas savo 
Misiją, giliai įmigo išsitiesęs ant žemės. O du balti žmo- 
nės atsirado jo kūno dešinėje ir kairėje ir taip stovėjo. Ir 
tada baltasis žmogus, kuris kairėje, aukso peiliu perpjovė 
Jo krūtinę ir išėmė širdį, iš kurios nulašino juodo kraujo. 
O baltasis žmogus, tas, kuris dešinėje, jam perrėžė aukso 
peiliu pilvą ir iš jo ištraukė žarnas, kurias jis ištyrino. Ir 
sudėjo jie atgal, ten, kur ir buvę, vidurius, ir nuo to laiko 
Pranašas tapo nuskaistintas ir galėjo skelbti tikėjimą... 


Reverdi sugriebė detanderį, prijungtą prie suspausto 
oro baliono. Pirmąkart prabilo piktai: 

- Dėkok man, Markai. Už save ir už ją. Po visų jūsų 
melų, profanacijų, aš jus nuskaistinsiu, jus nuplausiu 
kaip tas baltasis Korano vyras... 

Markui jau trūko jėgų pakelti galvą - jo sąmonę dil- 
dė užtemimai, tamsios dėmės. Galvoje sukosi vienintelė 
mintis: laimėti laiko. Keletą sekundžių. Ir mėginti ką 
nors daryti, nesvarbu, ką, kad išgelbėtų Kadidžę. 

Žudikas ruošėsi apžioti savo respiratorių, kai Mar- 
kas, gaudydamas kvapą, išspaudė: 

- Palauk. 

Tai jau nebuvo jo balsas, tik švokščiojimas. 

— O kodėl bambukai? Kodėl jų lapai tau duoda ženk- 
lą žudyti? 

Reverdi sustojo kaip įkastas ir nusišypsojo. 

- Tai dėl suknelių. 

— Suknelių? 

Jis perbraukė pirštais išilgai veido. 

— Mano motinos Loros Ešli suknelės... Kai tūnoda- 
vau spintoje, kai mirdavau iš siaubo, kai dusdavau, jos 
kabodavo ant pakabų ir man glostydavo veidą. Tas jų 
šiugždesys man visiems laikams asocijuojasi su mano 
kančiomis. Kaskart, kai bambuko lapai glamonėja 
mano veidą, aš vėl pasijuntu spintoje. Jaučiu suknelių 
prisilietimą. Girdžiu motiną ir jos pasitenkinimo ato- 
dūsius. Ir vėl trokštu juodo kraujo. 

Reverdi apžiojo detanderį. Paskui kuo ramiausiai 
prisėdo ant kulnų, azijietiškai, įbesdamas savo žvilgsnį 
į Marko akis. 

Galas. 

Kadidžė veikiausiai jau mirusi. O jam teliko ke- 
lios sekundės. Išgirdo dirbtinį Reverdi kvėpavimą, tuo 

tarpu jis duso, žinodamas, kad nuodijasi anglies dvi- 
deginio tvinksniais. 

Reverdi sekė kiekvieną jo kvėptelėjimą. Jam jau ne- 
reikėjo oro matuoklio. Užteko žvilgtelėti į Marką. Kai jo 
veido raumenys sustings, apneistas nuims savo kaukę, 
sulaikys savo kvėpavimą ir priartins nedidelę lempelę 
prie užklijuotų medumi žaizdų, tada ištrykš juodas 
kraujas. 

Kraujas. 

Jau grimztant į nebūtį, jam kilo viena mintis. 

Jis nieko nebegalėjo padaryti, tik sugadinti Reverdi 
ritualą. 

Sužlugdyti jo aukojimą. 

Paskutinėmis pastangomis išpūtė krūtinę, įtempė 
raumenis. Sulig pirmu jėgų įtempimu atrodė, kad jam 
iš tiesų pasiseks. Kitą akimirką atleido visus raumenis, 
kad iširtų ant juosmens užteptos medumi žaizdų siūlės. 
Jokio rezultato, tik sąmonės gelmėse atsirado juoda 
skylė, atsivėrusi plūstelėjus anglies dvideginiui. 

Neduodamas sau atilsio, vėl išpūtė krūtinę, įtempda- 
mas visus raumenis. Jis duso, mirė, bet prieš mirdamas 
ir nelaukdamas, kol patalpa pasidarys beorė, jis turi 
nukraujuoti. Jis pagreitins cianozės procesą. 

Manevras pasiteisino: nuo klaikaus įtempimo medu- 
mi užklijuotos žaizdos atsivėrė. Dar kartas, ir krūtinės 
ląsta įsitempė, sužeidimų kraštai atsileido, ėmė lašnoti 
kraujas. 

Reverdi nusiplėšė detanderį, užmetė akį į oro ana- 
lizatorių. Jo balsas dėl deguonies trūkumo buvo pa- 
kitęs: 

— Ne! Dar ne! 

Markas tęsė savo „gimnastiką: įtempimas, atsipūti- 
mas, įtempimas, atsipūtimas... Jo žaizdos atsivėrė, šiltas 
kraujas varvėjo ant odos. Sukaupęs paskutines jėgas, 
nuleido akis. Jo kraujas buvo tamsus, bet dar raudonas. 
Ceremonija buvo sugadinta. 

- Dar ne! 

Reverdi puolė prie jo atkišęs peilį. Markas šyptelėjo. 
Ką jis galėjo jam padaryti? Nužudyti? Kėdė pargriuvo. 
Abu vyrai sudribo ant žemės. Žmogžudžio veidas ap- 
taškytas krauju. Griūdamas, prisispaudė prie Marko 
žaizdų. Kraujas tryško kryžmais pliūpsniais, išstumtas 
Reverdi kūno masės, Reverdi, kuris bruzdėjo „meken- 
damas“: 

— Dar ne... dar ne... 

Jis pamėgino rankomis užspausti žaizdas. Bet krau- 
jas atkakliai veržėsi pro prispaustus žudiko delnus. 

Markas užsimerkė. Karštos bangos slydo raktikau- 
liais, šonkauliais, šlaunimis. Kūnas apatiškai grimzdo 
į nebūtį, glėbiamas medaus ir metalo kvapų. Po juo 
klojosi šilti patalai ir jam teikė lipnų kapą. Rodėsi, 
kad jis jau grimzta į žemę ir kartu į save patį. Tuo pat 
metu pleveno skrydžio, išsilaisvinimo pojūtis, beveik 
nerūpestingas. 

Atsimerkė. Reverdi, vis užgulęs jo krūtinę, rėkė. Bet 
Markas jau negirdėjo jo balso. Nebejautė jo svorio. Jam 
dingojosi, kad žudikas atsisveikina su juo, tuo tarpu 
gigantiškos kambario ertmės sūkuriavo stebėdamos 
jo išėjimą. 

Paskutinių konvulsijų tampomas, jis dar išgirdo ru- 
tulyje duslius garsus. 

Pasuko galvą. 

Jį apakino balti siluetai. 

Į salę veržėsi žmonės. Su kombinezonais, pirštinėmis 
ir dujokaukėmis - visa akinamai balta. Primenantys 
Alpių šaulius, rankose laikė automatus. 

Markas žinojo, kad per vėlu. 

Jis jau keliavo į mirtį. 

Bet dar išvydo Žaką Reverdi, įkibusį į jį; tuo tarpu 
kaukėti žmonės čiupo jį už rankų. Pajuto jo pirštus, 
įsirėžusius į gličią odą. Pamatė jo lūpas, atsiveriančias 
nebyliai maldai. Sąmonėje iškilo širdį veriantis tėvo 
klyksmas, iš kurio atimamas jo sūnus. 

Tai buvo paskutinis vaizdas, kurį jis išsinešė. 

Baltas kambarys. 

Kambarys ir jos kaukolė. 

Balta šviesa. 

Šviesa ir jos užmerkti vokai. 

Blykstės. Kometos. Jos smegenis vagoja fosforiniai 
blyksniai. Tamsumas plėšia akinantys sprogimai. Ji 
rėkia. Sulig kiekvienu jos riktelėjimu pasigirsta kitas. 
Pirmojo riksmo aidas. Riksmas riksme. Riksmas odos, 
kurią tempia. Riksmas jos lūpų, kurios dega. Riksmas 
jos krūtinės, kuri sprogsta. 

Vėl panyra į sapną. Plieno žnyplės atidaro jos kau- 
kolę. Pirštinėtos rankos rausiasi jos viduje ir atverčia 
smegenis. Vokai virpčioja. Sunku paaiškinti kodėl, bet 
tas judesys atveria operacijos vaizdą iš viršaus. Ji mato 
rankas, imančias jos smegenis. Jos jai regisi rusvai vio- 
letinio atspalvio, blizgios nuo prakaito. 

Gydytojai deda organą į plieno indą. Ji įsivaizduoja 
pulsuojantį juodos masės kiaušinį. Ir tada ji supranta. 
Tyko pavojus. Kadidžė nori šaukti, perspėti chirurgus; 
ši esatis yra aštuonkojis! Jos smegenys yra padaras, 

kuris puls jiems ant veido. Ji nori šaukti, bet supranta, 
kad tai neįmanoma: kabės vis dar laiko sukabinusios 
jos lūpas. 

— Kadidže? 

Veidas, palinkęs virš jos. 

Mažas, pilkas žmogelis, plaukiojantis jos akių van- 
denyne. 

Jis plikas: ji kažkur jau buvo jį mačiusi. Gal sapne. 
Dabar mato jo kaktą, palinkusią visai arti jos, pilkšvą 
ir raupsuotą. Akytą lyg pemza. Ji sušnibžda: 

— Markas? 

Skausmas tučtuojau perveria jos lūpas. Vyras nusi- 
šypso. Ji ištarė „Iorkas“ ar „Orgas“. Kimiu balsu. 

— Čia dėl siūlių. Nekalbėkite. 

Ji užsimerkė. Grįžo prisiminimai. Metalo gabalai, 
įsirėžę į jos kūną. Plieno kabės, surakinusios lūpas. 
Reverdi ir milžiniškos kavernos... 

Ji prasimerkia, vėl pamėgina kalbėti. 

— Miorkas? 

- Jis reanimacijoje. Greitosios pagalbos gydytojai 
padarė stebuklus. 

Užmerkia akis. „Miorkas...“ Ji ilgisi tamsumos. Ilgisi 
ramybės. Bet jos burna dar dega. Tarsi spygliuota viela 
būtų įsikirtusi į kiekvieną tariamą skiemenį. 

Staiga ji supranta, kad yra subjaurota. 

Ir praranda sąmonę. 


Slenka dienos, naktys. 

Košmarai pramaišiui su kliedesiais. Smegenų vagys. 
„Juk tai aštuonkojis!“ Reverdi, apsitempęs nardyto- 
jo kombinezoną, rankoje peilis. Karštis kloja ją nelyg 

marška, merkia ir alina. Ji dega, srūva prakaitais, ga- 
ruoja po paklodėmis. 

Ir skausmas. 

Skausmas varsto visą kūną lyg gyvas padaras, pra- 
busdamas kaskart vis kituose taškuose, nelygu kuri 
dienos ar nakties valanda. Nekantrus, nesuvaldomas 
padaras, uždarytas jos kūno nelaisvėje, grasinantis iš- 
siveržti per žaizdas, vos užsitraukusias. 

Kad sprogtų krūtinėje. 

Įkandimas žiaurus, nematomi dantys plėšo jos lūpas. 


Naujas sąmonės „priepuolis“. 

Geriau kontroliuojamas. 

Balta ligoninės palata, beveik tuščia. 

Banalus sienų baltis, sidabriškas lovos karkaso baltis, 
juostuotas lango, pridengto venecijietiškomis užuolai- 
domis, baltis. 

Vyras pemzos veidu stovi priešais ją. Jo šypsena ar- 
timesnė, ne tokia ironiška. Jo buvimas kelia tokius pat 
pojūčius kaip ir vaistų kvapas. Nusiraminimą, sumišusį 
su liūdesiu, nerimastimi. 

- Jums ištrauks siūlus po kelių dienų. 

Kadidžė negali atsakyti, negali net reaguoti. Ji su- 
darkyta, žino. Gydytojas švelniai paima už rankos. 

- Viskas tvarkoj, jūs esate nuostabi. Laikui bėgant, 
greičiausiai neliks net randų. - Jis nuduoda žiūrįs atgal, 
per petį. - Jus operavęs gydytojas - geriausias. Vienas iš 
garsiausių Salpetrijero plastinės chirurgijos specialistų. 
Jam pavyko sukurti tikrą šedevrą. 

Ji įdėmiai stebi jį. Kiekvienas akių mirksnis reiškia 
nebylų klausimą. Vyras kalba toliau: 

— Oašjus reanimavau. Gydžiau jūsų žaizdas. Jų buvo 
daug, bet visos paviršinės. Jūsų venos užgijo labai grei- 
tai. Buvo žaizdų ir nuo klijų, bet taip pat negilių. - Jis 
lengvai spūsteli ranką. - Jūs sveikstate. Tikrai. Aš ne- 
perdedu. 

— Markas? 

Jau geriau. Deginimas kiek atlėgęs. 

- Vis dar komos būklės. Bet netrukus prabus. Mes 
turime jo sveikatos istoriją. Šitai jam jau buvo atsitikę 
du kartus. Jokio pagrindo manyti, kad jis neatsigaus, 
jei anais kartais pasveiko. 

- Ojo... žaizdos? 

- Hemoragija. Viduje tikra košė. Bet jį pagydė. Visos 
venos susiūtos. Kruopštus buvo darbas, kaip skruzdė- 
lės. Žaizdos jau randėja. 

Kadidžė užsimerkia. Ji vis dar jaučia skausmą, bet 
šįkart tas skausmas džiugus. Lyg žaibo tvykstelėjimas 
iškyla širdį gaivinantys vaizdai: namas, vaikai, gyveni- 
mas santarvėje su Marku... Reginys išsproginėja: ne tai. 
Jie niekada kartu negyvens ir ypač jie niekada nepamirš 
salės su kavernomis. 

- Re... verdi? 

Gydytojo veidą iškreipia grimasa, rodanti netikrumą. 

- Mirė. 

— Kaip? 

Jis gūžteli pečiais, nuimdamas nuo lovos galo ligonio 
lapą. 

- Smulkmenų nežinau. - Jis įdėmiai tyrinėja tem- 
peratūros kreivę. - Pas jus užsuks policija. Jie jums 
viską paaiškins. 

Kadidžė vėl užsimerkia. Jos mintys blaškosi galvoje. 
Reverdi miręs, Markas gyvas: ji turėtų jaustis laiminga, 
nurimusi. Bet giliai viduje glūdi nerimas. Ir nedaug 
trūksta, kad iškiltų į paviršių. 

- Perdaug negalvokite. Ilsėkitės. 

Jis eina išėjimo link, tarpduryje atsisuka: 

— O trumpi plaukai jums labai tinka. 

Kadidžė pakelia antakius nieko nesuprasdama. 

- Jūsų plaukai visi iki vieno buvo priklijuoti prie 
krėslo, ten, tame slėgio bloke. Greitosios pagalbos 
gydytojai turėjo juos ten pat nukirpti, o jums buvo 
prijungtas deguonies aparatas. Kirpimą apdailinome 
čia pat. - Jis pratrūko sausu juoku. - Būtent tuo mes 
labiausiai ir didžiuojamės! 


Vieną rytą - ji neturi laikrodžio, bet labai tiksliai 
nustato laiką pagal šešėlių ir šviesos žaismą ant palatos 
sienų, - pas ją užeina vyriškis. 

Šviesūs lygūs plaukai. 

Auksuota šypsena, tarsi išblizginta bičių vašku. 

Prisistato. Policininkas. Kadidžė nepagavo jo pa- 
vardės - jai dar užeina trumpi sąmonės užtemimai. Jis 
prieina arčiau. Jo veidas pailgas, švelnus, įdegęs. Dėvi 
duffle-coat*, nuo jo sklinda salsvi kvepalai. Ji vėl prisi- 
mena bites, medų. Krūtinę suspaudžia: vėl mato žėrintį 
indą ir teptuką... 

- Buvo dvi apsaugos sistemos, - aiškina faras, lėtai 
tardamas kiekvieną žodį, tarsi ji būtų kurčia. - Tai pa- 
didinto pavojaus vieta, labai griežtos eksploatavimo 
taisyklės. 


* Vyriškas laisvo kirpimo paltas, susegamas brūzguliais (angl.). 

Jis atsargiai prisėda ant lovos krašto: susikūprinusi 
nugara, sukryžiuotos rankos, giedra šypsena. 

— Reverdi neutralizavo pirmąją sistemą - sargybi- 
nius, pavojaus sistemą, užblokavimo tinklus. Bet jis ne- 
žinojo, kad yra dar viena, paslėpta sistema: atmosferos 
apsauga. Kai oras nebeatitinka reglamentuotų normų, 
automatiškai įsijungia daugybė pavojaus signalų. Tada 
ten ir prisistatė speciali brigada. 

Kadidžė mėgina prisiminti gelbėjimo vaizdus, bet 
mato tik baltai apsivilkusius vyrus su kaukėmis, jų 
šiugždančius judesius ir Marką, klimpstantį į savo pa- 
ties kraują. 

— Mano kolegų nuomone, Reverdi nežinojo apie 
antrąjį apsaugos lygį. O man regisi priešingai. Tik jis 
manė turįs pakankamai laiko „padaryti tai, ką norėjo 
padaryti“, - jis blyškiai šypteli. - Nežinau, ką jis jums 
kalbėjo, bet tos kalbos jam susuko galvą. Nepajuto, kaip 
bėga laikas. Ir tai jus išgelbėjo. 

Ji nežymiai linkteli galvą. Ant stalo su ratukais ji pa- 
mato puokštelę smulkių gardenijų. Neįtikėtina: jis jai 
nupirko gėlių. Apsilamdžiusią puokštelę, primenančią 
suspaustą kumštį. Ji dar kartą įdėmiai žiūri į farą: dabar 
anas linkčioja galvą, trumpai prajukęs; jo juokas lyg 
spragtelėjimas. Šis tipas turi žavesio, bet jis panašus į 
amžinai atstumiamą sužadėtinį. Ir Kadidžė įsivaizduoja 
jo gyvenimą tarsi niūrų krantą, ant kurio jis stovi žiūrė- 
damas, kaip pro šalį praplaukia praleistos progos. 

Ji atsargiai pračiaupia lūpas - siūlių jau nėra. 

- Jūs jį... nužudėte? 

Faras atsistoja. Tučtuojau pasklinda jo kvepalų sal- 
dybė. Ir išsiskleidžia visas jo blondiniškumas. Pusryčiai 

su medumi. Tylėdamas vaikšto, subruka rankas į kiše- 
nes. Kadidžė sukaupia jėgas ir ištaria ištisą sakinį: 

- Jūs jį nu... žudėte... ar... ne? 

- Taip. Be jokių abejonių. - Rodo į laikrodį. - Bet 
kūno nėra. 

Ji užsimerkia ir tada siūbteli panika. Faras, tarsi iš- 
skaitydamas baimę jos veide, vėl prabyla: 

- Palaukite. Iš to korpuso jam pavyko pabėgti. Vyrai 
su savo kombinezonais ir kaukėmis buvo nejudrūs. O 
jis prasibrovė nepastebėtas - lengvas, basas, paliovęs 
kvėpuoti. Koridoriuje nė vienas nedrįso šauti: pernelyg 
pavojinga. 

Kadidžė įsivaizduoja žiedinius labirintus, plieninius 
koridorius, įrengimus. Ir Reverdi, juodu kombinezonu 
ir užblokuotais plaučiais, dingstantį tarp chromuotų 
atšvaitų... 

- Lauke prie durų šauliai jį pašovė. Gavo mažiausiai 
penkias kulkas į kūną. Aš turiu galvoje elitinius šaulius. 
Supertreniruotus vaikinus. Jais galima pasitikėti. 

- Kodėl... nėra kūno? 

— Nors ir sužeistas, jis peršoko aptvarus vakarinė- 
je dalyje. Gamykla įsikūrusi Nožan-siur-Marn, jūs tą 
žinote, ar ne? Manoma, kad jis panėrė į upę, kuri teka 
palei gamybinius pastatus. 

Jis sustoja, prieina prie ratukinio stalo ir išsiblaškęs 
liečia gėles: 

- Tam tikra prasme gana šiurpu įsivaizduoti: tas 
tipas nardytojo rūbais, traukiamas vandens kaip žvėris, 
kuris grįžta į savo stichiją. 

Faras nedrąsiai nuplėšia keletą žiedlapių: 

- Jis įdribo į vandenį. Jau miręs. Tikras dalykas. Jau 
dešimt dienų. Naršoma upė. 

Ji užsimerkia. Jis vėl kartoja, tarsi atspėdamas jos 
mintis: 

- Jis miręs, Kadidže. Jokių abejonių. 

Jis dar kažką sako, bet Kadidžė girdi Reverdi, sto- 
vinčio korpuso viduje, balsą: „Ten, kur yra vandens, aš 
nenugalimas“. 

Lapkričio pradžioje Markas prabudo. 

Kadidžė jau seniai buvo ant kojų. Užėjo jo aplankyti. 
Jis gulėjo gretimoje palatoje, bet buvo pirmas kartas, kai 
jai leido įeiti. Kai jį pamatė, išsigando. Ne aparatūros, 
prie jo prijungtos, ne ekranų, kurie žymėjo jo organiz- 
mo veiklą, bet jo paties. Jo veido. Panarinta, užsispyrusi 
kakta, jis atrodė dar persekiojamas tamsumų, trumpai 
nukirpti plaukai - jį taip pat nurėžė mašinėle: jie abu 
priminė pabėgėlius iš koncentracijos stovyklos. 

Ji mėgina išspausti šypseną, nors lūpų odą dar tem- 
pia. Jis labai sulysęs. Vien oda aptraukti išsišovę skruos- 
tikauliai meta šešėlius ant blyškaus veido. Mirusiojo gal- 
va. Tuo pat metu tas blyškumas gyvas, beveik švytintis, 
tikras kontrastas jo trumpiems plaukams. Ji prisiminė 
tuos mažyčius šviestuvus, kuriuos daro iš apelsino žie- 
vės ir kurių baltas minkštimas be perstogės dega. 

Ji priėjo. Kiekviena įpjova buvo aptvarstyta. Ant 
smilkinių, krūtinės, raktikaulių, dilbių. Ji žinojo, kad 
įpjovų kaskados tęsėsi ir po marškiniais, po paklo- 
dėmis. Ji turėjo tokias pat ir gydytojas nemelavo: per 

keletą dienų jos užsitraukė. Ironiška padėtis: pasak 
gydytojo, taip greitai sugyti padėjo medus, užteptas 
ant žaizdų. 

Pirmiausia, ką Markas pasakė, buvo: 

- Jie jo neturi. Jie neturi kūno. 

Kadidžė šyptelėjo, šįkart liūdnai. Vos atvėrė akis, jis 
buvo pasmerktas vėl be galo gromuliuoti šią apsėdusią 
jį mintį. Reverdi gyvas. Reverdi seka jų pėdomis. Re- 
verdi juos nugalabys... 

Ji suprato, kad Marko psichozė beviltiška: net prie 
žudiko lavono jis ir toliau baiminasi blogiausio, suteik- 
damas žmogžudžiui antgamtinių galių. Markas atsigavo 
iš komos - bet ne iš savo košmaro. 

Ir niekada neatsigaus. 

Jis buvo nepagydomas. 


Kadidžė išėjo iš ligoninės. 

Ji paliko Marką, pilkšvą gydytoją, paauksintą farą. 

Paliko visa, kas galėjo sieti su trauma. 

Ji grįžo į savo butą Segiuro aveniu. Grįžo prie savo 
rašomojo stalo. Savo disertacijos. Savo filosofų. Bet visa 
jai buvo svetima. Po to, ką išgyveno, filosofijos teorijos 
jai pasirodė perdėm abstrakčios. Jei ne absurdiškos. 

Užtat Kadidžė be galo nustebo, kad vėl yra karštai 
laukiama mados pasaulyje. Jos nebuvo pamiršę. Dau- 
gelis agentų pasisiūlė pakeisti Vincentą. Skambino foto- 
grafai, agentūros, rūbų modeliuotojai. Gal jie nežinojo, 
kad ji sudarkyta? Kas norėtų „daugiau nei tobulame'* 
pasaulyje matyti panelę su išskylėtomis lūpomis? 


* Plus-gue-parfait (pr.) - būtasis atliktinis laikas. Čia - tiesioginis vertimas 
ir žodžių žaismas. 

Ji klydo. Pirmoji - grimuotoja Marina jai išaiški- 
no, kad tų žymių nesimatys ant fotografijų. Pudros ir 
apšvietimo reikalas. Bet, svarbiausia, jos išvaizda at- 
spindėjo „tendenciją, ir tol, kol ši tendencija laikysis, 
Kadidžė galėjo turėti net medinę koją, fotografai vis 
vien būtų sugebėję užmaskuoti negalią. 

Beje, trumpi plaukai jos veidui netikėtai suteikė eks- 
presijos, paslapties. Dabar jos jaudinantis grožis raižė 
širdis lyg titnagas. 

Reikia pridurti, kad Reverdi byla pridarė daug triukš- 
mo, taigi ir jai teko realybės grūdas, ir jai teko pauos- 
tyti sieros, kuo to amato merginos negalėjo pasigirti. 
Kadidžė niekada nebuvo suprantama. O dabar ji tapo 
kerinti: demonstruodama 2003 metų žiemos kolekcijas, 
jį darė stulbinamą įspūdį. 

Kaip iššūkį pasirašydavo sutartis. 

Ji grįžo į šviesos kelią. 


Labai greitai, pamiršusi savo apsisprendimą, vėl atėjo 
aplankyti Marko. Šiaip sau, tarė sau, iš solidarumo. 

Kiekvieną dieną ji užeidavo į tą saulės užlietą palatą. 
Po įprastų mandagumo frazių tarp jų įsiviešpataudavo 
pieniška tyla. Balta, lygi, be vagelių. Markui patikdavo 
tylėti. Kadidžė nesistengė tos tylos sutrikdyti. Ji žinojo, 
kad tas jo tylėjimas slėpė neišbrendamas, be išeities 
mintis - ji nenorėjo jų žinoti. 

Koridoriuje kartais susidurdavo su gydytojais, kurie 
ją ramindavo: Marko sveikata taisėsi. Jis galėtų greitu 
laiku ir išeiti. Ji girdėjo ir tai, ko jam nesakydavo: yra 
stebimas. Visi nerimavo dėl jo psichinės sveikatos. 

Jis nekalbėjo, valgė it svetimais dantimis, daug mie- 
godavo. Atrodė, kad miegas yra jo slėptuvė. Jei jį kan- 

kintų tie patys košmarai kaip Kadidžę, tai nieku gyvu 
nenuteiktų miegui. Ji įtarė, kad jis mielu noru pasi- 
nerdavo į tas vizijas. Tarsi magnetas jį traukdavo patys 
niauriausi prisiminimai. Tarsi - vien ši mintis jai stingdė 
kraują - jis troško susisiekti su Reverdi sapnų tilteliu... 

O pažiūrėti Markas buvo apsėstas nuolatinės baimės. 
Per savo advokatą jis pareikalavo, kad prie jo palatos 
durų budėtų sargybinis. Tardytojo neteko prašyti, jis ir 
taip patvirtino tai, ko visi baiminosi: Nožan-siur-Marn 
susidūrime Reverdi liko gyvas. 


Lapkričio 12 dieną Kadidžei pavyko pasikalbėti su 
psichiatru, oficialiai paskirtu stebėti Marką Diupeira. 
Sunykęs, išdžiūvęs, labai rudo gymio, nešiojo stačia- 
kampę barzdą ir vokiška maniera mėgo pabrėžti kai 
kuriuos skiemenis. 

Valydamas pypkę, leptelėjo: 

— Nėra nervinių susirgimų. Tėra prastai valdomi 
konfliktai. 

Kadidžė sukryžiavo kojas ir tarė sau: „O-lia-lia“. Tuo 
tarpu vyriškis spigino į ją akis. Be abejo, jis pamatė 
randus. Šešias nedideles skylutes aukščiau viršutinės 
lūpos ir šešias - po apatine, nelyginant žvaigždutes, 
nusėjusias burną, ištatuiruotas chna dažais. Ji atsakė: 

- Kalbant apie konfliktus, Markas, jų, manau, turėjo 
pakankamai. 

— Būtent. - Jis pašoko, tarsi spyruoklės pamėtė- 
tas. - Būtent... 

Jis žingsniavo aplink rašomąjį stalą, prisidegdamas 
pypkutę: 

— Markas nepajėgia susitaikyti su tuo žiaurumu. 
Jo psichika, užuot jį integravusi, atmeta. - Jis pypke 

perskrodė orą. - Pu-uf-f-f! Praeityje jo komos irgi vai- 
dino tą atmetimo vaidmenį. Juodas laukas. Išsimagne- 
tinusi juostelė. O šiandien jis todėl tiek ilgai ir miega: jo 
protas vėl slepiasi po nesąmoningumo būkle. Jo kitas, 
aukštesnis „aš... 

Kadidžė pertraukė tokį nesuprantamų specialisto 
žodžių kratinį: 

— Kuo jis tiksliai serga? 

Anas šyptelėjo, tarsi įvertindamas, kad tas klausimas 
ištartas labai vietoje: 

— Niekuo. Jokios psichozės. Jokių neurologinių nu- 
krypimų. Galima būtų teigti, kad Markas serga rea- 
lybe. 

- Realybe? 

- Jo psichika prastai suderinta su įvykiais. Žinoma, 
su išskirtinio žiaurumo įvykiais. 

- Žinoma. 

- Štai kas vyksta, - tarė jis, skėstelėjęs rankomis. - 
Šiuo metu ta eiga kinta. Visa tai toli pažengę. Reverdi 
agresyvumas sulaužė visus jo sąmonės barjerus, jo sa- 
vigynos sistemą. Jis jau nepajėgia išlaikyti tos agresijos 
per atstumą. 

— Ką tai reiškia? 

Jis įrėmė pypkės kandiklį į smilkinį: 

- Žiaurumas įsibrovė į jo smegenis. Jis pasklido vi- 
sur. Markas jau nebegali mąstyti apie ką nors kita. Taip 
kai kurie gyvūnai mato tik infraraudonuosius spindu- 
lius, paprastos šviesos neskiria. O Markas nebepriima 
kasdienybės. Paprasčiausių pojūčių. Jo sąmonė jau ne- 
gali jų atskirti. Jis yra visiškai persiėmęs, absorbuotas 
Reverdi ir jo žiaurumo. 


Vyro šnekamojoje kalboje jautėsi veikiau itališkas 
akcentas. Prieš keletą metų Kadidžė rašė pranešimą 
apie italų antipsichiatriją. Šeštasis dešimtmetis. Franko 
Bazaljos mokykla. Metai, kai buvo atidaromos visų 
beprotnamių durys. Šis tipas nebūtų sugadinęs tos mo- 
kyklos įvaizdžio. 

— Sakau dar kartą, - rėžė jis, - nėra psichinių ligų. 
Tėra konfliktai... 

- Aš jus perspėju: jei jūs mėginsite jį uždaryti... 

- Jūs nieko nesupratote. Markui reikia paprasčiausio 
gyvenimo. Tai vienintelis jam tinkamas vaistas. Jis iš- 
eina rytoj. 


Kai Markas grįžo namo, Kadidžė jo laukė. 

Jam sutikus, ji pasidarbavo bute. Praeitą naktį ji 
viską sudėjo į vietas, išblizgino, išnešė šiukšles. Aptiko 
kambariūkštį, tokį nedidelį sandėliuką, žemiau, grindų 
lygyje, kur Markas buvo sudėjęs specialias knygas ir 
savo „bylas“. Ji neatsilaikė. Ir pasinėrė į tuos archy- 
vus. Ji tarėsi įsiskverbusi į Marko smegenis. Dešimtys 
žmogžudysčių, prievartavimų, nekalto kraujo pralieji- 
mų. Liudijimai, biografijos, psichologiniai tyrimai: visa 
buvo rūpestingai suklasifikuota, surašytos nuorodos, 
charakteristikos. Žiaurumo taksonomija. 

Įdomiausia, kad ji čia rado ir Reverdi bylą. Perskai- 
tė laiškus, laikraščių iškarpas, apžiūrėjo nuotraukas. 
Įvertino spąstų paspendimo mastą. Tai gerokai pra- 
noko žurnalistinį entuziazmą. Markas persikūnijo į 
savo machinaciją. 

Užsisėdėjo prie Elizabetės rašytų laiškų kopijų ir tarė 
sau, taip, iš tiesų, tas vaikis psichas. Iškrypėlis. Trenktas. 

Tačiau ir vėl jį pateisino rasdama lengvinančių aplin- 
kybių. Iki pat aušros ieškojo aplanko „Sofi“, bet taip 
ir nerado. Nei fotografijos, nei vienos eilutės apie „jo 
gyvenimo moters“ nužudymą. Penktą valandą uždarė 
sandėliuko duris, tarsi užversdama amžiaus knygos 
poskyrį. 

Kai Markas perėjo gyvenamuoju būstu paverstą ga- 
mybinę patalpą, viskas buvo paruošta. Nepriekaištingai. 
Jis nusišypsojo, padėkojo jai ir išsivirė kavos chromuota- 
me aparate, kurio ji nebuvo drįsusi liesti. Paskui įsitaisė 
priešais įstiklintas duris, atsiveriančias į akmenimis 
grįstą kiemą, ir apmirė su puodeliu rankoje. 

Ji įtarė, kad daugiau jis nieko nepasakys. 

Įsigaliojo taisyklės. 

Jie rado savo ritmą. Nebylus taikus sambūvis, suda- 
rytas abipusės atjautos pagrindu. Sveikimo metas, kurį 
jie dalijosi, leisdami tekėti kasdienybei. Markas ištisas 
dienas prasėdėdavo prie kompiuterio. Jis nerašė, tik 
naršė po internetą. Skaitė laikraščius, spaudos agentūrų 
telegramas. Taip jis užpildydavo valandas, trokšdamas 
prisišaukti bent menkiausią smulkmeną, bent kokią 
žinią, susijusią su Reverdi. 

Tie reti kartai, kai jis suregzdavo kelis sakinius iš kar- 
to, būdavo pokalbiai telefonu su savo advokatu. Juristas 
jį išgelbėjo nuo teismo tyrimo dėl „obstrukcijos vesti 
bylą ir įkalčių slėpimo“, nuo daugybės vienas po kito 
rašytų Kvala Lumpūro teisingumo ministerijos rašytų 
skundų. Malaizija reikalavo net jo ekstradicijos. 

Advokatas dar mėgino nutolinti nuo jo grėsmę Pran- 
cūzijoje. Tardytojui jis argumentavo, kad jei Markas 
Diupeira ir padarė klaidų, už juos su kaupu sumokėjo. 

Iš poros nugirstų pokalbių Kadidžė suprato, kad reika- 
lai krypsta greičiau į gerąją pusę, nors lieka netiesioginė 
atsakomybė dė Aleno van Hemo ir Vincento Timpanio 
žūčių. 

O ji pati pasistatė rašomąjį stalą kitame buto gale, 
kur prisijungė savo kompiuterį. Atsidarė naują telefo- 
no liniją, skirtą internetui, jos dėka rinko ištraukas iš 
knygų, filosofinio pobūdžio citatas ir susirašinėjo su jos 
temą gvildenančiais specialistais. Didžiumą laiko Kadi- 
džė rašė disertaciją - puslapį po puslapio, nors nebuvo 
įsitikinusi, kad jų prireiks, bet rašymas paprasčiausai 
padėjo užmušti laiką. 

Markas konsultavosi. 

Kadidžė rašė. 

Studijoje girdėdavosi, kaip klapsi dviejų kompiuterių 
klavišai. 

Dviejų skeletų taukšėjimas, susikibusių mirties šokio 
sūkuryje. 

O Marnoje vis dar vyko ieškojimo darbai. 

Bergždi. 


Tuo tarpu virš jų galvų vis kaupėsi debesys ir toliau 
vyko galingi oro masių poslinkiai. Poslinkiai, kurie 
buvo susiję su jais, bet jų nejaudino. 

Juodasis kraujas vis dar buvo perkamiausia knyga, 
išgraibstoma dėl „nesenų įvykių . Pasak Renatos Santi, 
Marko leidėjos, skaičiai greitai viršys 300 tūkstančių 
egzempliorių. 

„Tikras kataklizmas!“ Markas liko neperkalbamas: 
jokių interviu, autografų, sutarčių, nesvarbu, kas ką 


siūlytų. 

O Kadidžė buvo viena geidžiamiausių tų metų pa- 
baigos manekenių. Daugelis drabužių dizainerių pasi- 
rinkdavo ją savo kolekcijoms pristatyti, o jų pasiūlymai 
fotografuotis ėjo iš visų keturių pasaulio pusių. Ji įpa- 
reigojo savo naująjį agentą tartis tik dėl tų fotosesijų, 
kurios rengiamos Paryžiuje. Nebuvo nė kalbos palikti 
Prancūziją ir apleisti Marką. 

Jis: bestselerio autorius, turtingas, išliaupsintas. 

Ji: garsi manekenė, žvaigždė, etninė būsimų mados 
tendencijų princesė. 

Dvi žvaigždės, du nelaimėliai, įsikalinę viename 9- 
ojo rajono bute. 

Prisidengdami savo traumomis, jie prisimatavo tą 
melą, kuris paskui pasklido po pasaulį. Sėkmė, šlovė, 
prabanga neturi jokio skonio. 

Markas konsultavosi. 

Kadidžė rašė. 

O Marnoje vis dar vyko ieškojimai. 

Bergždi. 

Devinta valanda vakaro. Kadidžė pasuko raktą buto 
durų spynoje. 

Buvo šeštadienis. Dieną ji buvo išėjusi fotografuotis 
vienam japonų iliustruotam žurnalui. Nusikamavo ir 
negalėjo atsistebėti savo pasisekimu. Šiandien fotogra- 
fas specialiai nukreipė prožektorius į siūlių žymes ir jai 
šnipštelėjo pasilenkęs virš savo aparato: „Randai tiesiog 
super. Sakytum, skarifikacijos“. 

Sulig tais žodžiais ji paplūdo ašaromis. Tokios 
kvailystės jai akimirksniu priminė Vincentą: tiktai jis 
mokėdavo paistyti panašius niekus, nutaisęs dvasingą 
fizionomiją. Ir tiktai jis savo nesąmones paversdavo 
mielomis. Kadidžė nepaliaujamai matavo netekties 
dydį. Sulig kiekviena valanda jos skausmas stiprėjo. 

Atidarė duris būdama šuniškos nuotaikos. Kiek dar 
laiko ji bus pasmerkusi save tokiai groteskiškai eg- 
zistencijai? Ieškodama pateisinimo, priminė sau, kad 
tai tokia asmeninė terapija. Sutikdama fotografuotis, 
rodydama savo randus, ji gydė vidines žaizdas. 

Reverdi mirė - ji liko gyva. 

Jis gulėjo upės dugne - ji šit puikavosi reklaminio 
plakato viršuje. 

Tai buvo paradinė, oficialioji pusė. O giliau, slaptuo- 
se sąmonės kampeliuose slypėjo žinojimas, kad tai tik 
būdas apsimesti drąsuole savo baimės, savo migloto 
įsitikinimo akivaizdoje, kad Žakas Reverdi gyvas. Jis 
kažkur klajojo. Sužeistas. Įtūžęs. Ryžtingas. Jei jis dar 
šiame pasaulyje, tada gali matyti naujas Kadidžės fo- 
tografijas. Gyvos. Ir atsistojusios ant kojų. 

Ji įmetė raktų ryšelį į bronzinę vazą, tam padėtą, 
ir dar apgalvojo apsisprendimą, kurį buvo priėmusi 
šiandien: palikti Marką. Jie abu niekada neišsikapanos. 
Jų nejungė kūnai, tik nykuma, ir jie kabinosi vienas į 
kitą vien reflekso stumiami. Jie mėgino susitaikyti, kad 
jų santykiai žlugę. 

Nutarė šįvakar tai jam ir pranešti. 

Jau girdėjo jo tylą, jo nesuprantamą nebylystę. 

— Markai? 

Tyla. 

Ji ryžtingai žengė dar keletą žingsnių ir vėl pašaukė: 

— Markai? 

Jis buvo ten, prie savo rašomojo stalo, susirietęs ant 
žemės. Kadidžė priėjo arčiau. Jo kūnas buvo sustingęs, 
it medinis. Taip būna sustingę lavonai, pamanė ji, bet 
pridėjusi delną ant kaklo, pajuto šilumą. Ranka užčiuo- 
pė pulsą, lėtą ir retą. 

Nemiręs, ištiktas komos. 

Ji pripuolė prie telefono. Pirštai patys surinko grei- 
tosios pagalbos tarnybos numerį. Skaičių derinį, kurį 
tiek kartų rinkdavo, kai tėvas ar motina perdozuodavo 
kvaišalų. 


606 


Kalbėdama su budinčiu žmogumi, ji jau iš anksto 
įsivaizdavo, kas bus toliau: atvažiuos greitoji, lakstys 
žmonės, aidės jų sunkūs žingsniai studijoje. Tas chao- 
tiškas įsiveržimas, kuris visada sutrikdydavo gyveni- 
mą, pažeisdavo kasdienybę, niekais paversdavo namų 
jaukumą... Toji baimė, sumišusi su būtinybe gelbėti, 
pažįstamas jausmas, likęs nuo La Banan de Ženeviljė 
laikų. 
paskutinio podiumo kostiumo: ilgų zomšinių batų ir 
kailinės striukės - visa iš natūralių medžiagų, išgautų 
žudant, - jose slypi mirtis ir kraujas, bet šią žiemą itin 
madingų. Medžiagos pagal aplinkybes - jos suteikė šiek 
tiek jėgų ir laukiniškumo. 

Grįžo prie Marko, vis dar suakmenėjusio, ir akis 
nukreipė į jo rusvą, į pečius įtrauktą galvą, po kuria 
pakišo pagalvę. Galutinai viskas baigta. 

Sprendimas priimtas kaip niekad ryžtingai. 

Ji slaugys jį sergantį, sutvarkys jo irštvą ir iškart 
dings. 


- Jį apėmusi visiška isterija. 

Greitosios pagalbos gydytojas nė nebuvo nusivilkęs 
savo striukės su gobtuvu. Tai buvo aukštas žaliūkas di- 
džiule galva, pasišiaušusiais gaurais, kuris, regis, naktį 
praleido su visomis savo drapanomis. Kadidžė atnešė 
kavos jam ir kapitonui Mišeliui, tam auksingam farui 
iš ligoninės, kuris atvyko į pagalbą. Du kiti vyrai iš- 
nešė Marką ant neštuvų, apklotą žybsinčia gelbėtojų 
antklode. 

- Isterija? - pakartojo ji. 

Gydytojas išgėrė deginančios kavos puodelį iki dug- 
no. 

- Jūsų vyrui pasireiškia visi klinikinės katatonijos 
požymiai. Bet nė vieno simptomo vidaus organuose. 
Visa vyksta galvoje. Tam tikra prasme tai gera naujiena. 
Jis išsikapanos, jokių abejonių. Ryt ar poryt jau bus atsi- 
gavęs. Jį vežame į Sent Aną. Jo atvejis sudomins mūsų 
„draugus psichus“. 

— Ne. Tik ne ten. 

— Kodėl? 

- Klausykite, - mėgino aiškinti Kadidžė, - Markas 
jau turėjo... psichinių sunkumų. 

- Tikrai? Neperdedate? - išsiviepė gydytojas, grą- 
žindamas jai tuščią puodelį. 

- Paklausykite! 

Ji beveik rėkė. Paskui truputį prislopino balsą: 

- Jei jis atsidurs Sent Anoje, sveikata gali dar pa- 
blogėti. Jis ką tik gydėsi Salpetrijere. Aš jums pasa- 
kysiu pavardes medikų, kurie jį gydė. Tarp jų buvo ir 
psichiatras. 

Vyras atsiduso ir ištraukė mobilųjį telefoną. 

- Pažiūrėsiu, ar turi vietų. 


Vienuolikta valanda vakaro. 

Kadidžė dabar viena. Nesinori valgyti. Nesinori mie- 
goti. Galvoje sukasi tuščios mintys, be atgarsio. Nutarė 
susikrauti lagaminus. 

Bet pirmiausia aptvarkyti namus. 

Atidarė langus, kad išsivadėtų vyrų kvapas, sustumdė 
į vietas baldus, sutvarkė Marko stalą, išrikiuodama jo 
užrašus, atspausdintus lapus, kompiuterio klaviatūrą. 

Šio paprasto judesio užteko, kad nušvistų „užmigęs“ 
ekranas. 

Studija ėmė suktis. 

Markui, pasirodo, atsiųsta elektroninė žinutė. 

Tai žinia, kuri vėl sukėlė priepuolį. 

Ekrane galėjai perskaityti: 

Dar ne pabaiga. 

- Velniava. 

Kadidžė pažvelgė į tamsoje švytintį sieninį laikrodį. 
Antra valanda ryto. Ji ką tik buvo užgesinusi šviesą. 
Po savo atradimo ji paskambino kapitonui Mišeliui, 
kuris kaipmat prisistatė. Kadidžė parodė jam žinutę, 
jis ir jo vyrai pasiėmė Marko kompiuterį su savimi. Po 
pusvalandžio. Mišelis vėl paskambino: 

- Velniava, - pakartojo jis. 

Ji įprastu gestu norėjo atmesti plaukus, bet atsimi- 
nė, kad jų nebeturi. Nukreipė dėmesį į tamsuojantį 
parketą. 

- Kas atsitiko? 

- Nustatėme kompiuterį ir liniją, per kurią buvo 
siunčiamas pranešimas. 

Ji pajuto skausmą nugaroje, prie juosmens. 

— Iš kur ėjo iškvietimo signalas? 

Faras tyli. 

- Išgimdykite galų gale: iš kur jis siuntė? 

- Iš jūsų. Iš studijos. 

Veidas užsitraukia šerkšno šydu. Vyriškis tęsia: 

- Jis panaudojo telefono liniją, kurią jūs neseniai 
atsidarėte. Tai jūsų modemo linija. Mūsų specialistai 
neklysta. Pranešimo autorius pasinaudojo jūsų kom- 
piuteriu. Ir jūsų pašto dėžute. Kai nori ją atsidaryti, ar 
reikia slaptažodžio? 

- Ne. 

- Juk jūsų nebuvo namie dešimt minučių po trijų 
popiet? 

Kadidžė paaiškino, kad ji fotografavosi, bet jos pa- 
čios balsas jai pasirodė labai tolimas. Jautė, kaip kūnas 
sunkėja, viduriuose atsiranda tuštuma. 

- Jokių abejonių - Reverdi darbas, - varė toliau 
faras. - Jo stilius. Tikra provokacija. Jis nori mums 
parodyti, kad gali kuo ramiausiai pakliūti į jūsų namus. 
Aš pasiunčiau vyrus, kad stebėtų jūsų duris. Jie ten bus 
po minutės kitos. Ateis ir specialistai, jie jums prijungs 
pasiklausymo aparatūrą. Tuojau pat. 

Apgraibomis, nedėdama ragelio, ji rado prie lovos 
naktinės lempos mygtuką. Įsižiebus šviesai, nustėro, 
radusi studiją absoliučiai nepasikeitusią. Bet tikrovė 
buvo čia, nesugriaunama, pažįstama. 

- Gal norite, kad aš pats atvažiuočiau? 

Faras paklausė vienu metu ir rimtai, ir švelniai, jo 
tonas priminė tą apglamžytą mažytę gėlių puokštelę. Iš 
tikro žiaurumo ji privertė jį pakartoti pasiūlymą: 

- Gal norite, kad atvažiuočiau aš? Noriu pasakyti... 
asmeniškai? 

- Ne. 


Ji prisiekė daugiau nebijoti. 
Labai senas pasižadėjimas. Iš jos patirties. 

Kadidžė atsikėlė, užsitraukė džinsus ir paliko savo 
spartietišką nakvynę, kur lovą atstojo paprastas čiu- 
žinys, patiestas ant grindų, prie virtuvės baro. Ji su- 
bruzdo, suskato vėl krauti daiktus. Kai baigė, pakampiai 
knibždėte knibždėjo šnaresio, pranešančio pragaištingą 
žinią. 

Žakas Reverdi - čia. 

Staiga ji suakmenėjo: o gal jis nė nebuvo išėjęs? Šir- 
dis, regėjosi, išlėks, skaudžiai daužydamasi krūtinėje. 
Ir ji ėmėsi nuoseklaus ieškojimo, kuo smarkiau triukš- 
maudama, kaip vaikystėje, kai likusi viena namuose 
trankydavo duris, paleisdavo visu garsu televizorių, 
kad tik išgąsdintų šmėklas... 

Žinoma, nė gyvos dvasios. 

Jai pasivaideno, kad tyla vėl atnaujina savo mėgi- 
nimus šiurpinti. Traškėti. Vaitoti. Tirtėti. Ji pastovėjo 
apmirusi priešais langus, užtrauktus baltu audiniu. O 
jei jis kieme? Jei jis ją stebi pro užuolaidos plyšį? 

Kadidžė čiupo savo raktų ryšelį, rado kišeninį ži- 
bintuvėlį elektros skaitiklio spintelėje, paskui, nieko 
negalvojusi, išėjo basa, tik su džinsais ir trikotažiniais 
marškinėliais. 

Žibintuvėlis metė siaurą šviesos pluoštą, kuris virpė- 
jo, rodydamas jai kelią. Beprotiški širdies dūžiai aidėjo 
krūtinėje. Ji mąstė apie Marką. Nebegalėjo jo palikti. 
Dabar jau nebegalėjo. Ji norėjo jį mesti dėl jo bepro- 
tybės, bet jei Reverdi gyvas, Markas nebuvo beprotis: 
jis paprasčiausiai įžvalgus. 

Ji paėjėjo kelis žingsnius. Daugiaaukščiame name, 
priešais studiją, visi langai buvo tamsūs. Žibintuvėlį 
nukreipė į kairę, į vartų pusę. Nė gyvos dvasios. Tik 

tolimas mašinų ūžesys, niekada nesiliaujantis Paryžiaus 
gatvėse. Uodė miesto kvapą, rūgštoką, užterštą, bet 
ryte dar švelnesnį, švaresnį - tai miegančio miesto 
alsavimas. 

Kadidžė nuleido lempelę. Ji nugalėjo baimę. Visa 
tilpo jos galvoje. Visa... Ji suriko išgirdusi žingsnius. 

Žibintuvėlis iškrito iš rankų ir nuriedėjo nuotakia 
žeme. 

Sustojo prie geležimi kaustytų storapadžių batų. 

— Panelė Kasem? Mus siunčia kapitonas Mišelis. 


Penkta valanda ryto. 

Pati ilgiausia naktis jos gyvenime. 

Specialistai prijungė fiksuoto ryšio, mobiliuosius 
telefonus, kompiuterius ir modemus. Ji dar pavaišino 
juos kava, pamažėl jau buvo įvaldžiusi kavavirę, paskui 
išprašė. Du farai dabar stypsojo ant namų slenksčio. 

Iš nebūties išplėšė telefono skambutis. Per akimirką 
atitoko. Sugriebė ragelį. 

- Alio! 

Plyšys tarp užuolaidų jau šviesavo. Buvo išaušę. 
Žvilgsnis į laikrodį: pusė dešimtos. Ji blogos nuojautos 
kupinu balsu pakartojo „alio“. 

- Ponia Kasem? Aš esu Solenas. Leitenantas Solenas. 
Mes matėmės Orfevrų krantinėje, nežinau, ar prisi- 
menate... 

- Jūsų Žmonės jau atėjo. 

- Žinau, man labai gaila. Aš jums skambinu... Turiu 
naujieną... Aš... Manau, geriau, jei jūs pati iš karto viską 
sužinosite. Kapitonas Mišelis mirė. 

— M-m-m-mirė? 

Jai pritrūko žado. Kabės vėl surakino lūpas. Nebe- 
galėjo jų praverti: 

— K-k-as..... a-a-a-tsi-ti-ko? 

— Aštuntą valandą turėjau pas jį užvažiuoti. Radau 
ji namuose. Jis buvo... na... Jį nužudė. 

- Namuose? 

— Aš dabar ten. Jis, be abejo, buvo sučiuptas, kai 
grįžo iš jūsų. 

Siūlės. Įkandimai. Nudegimai. 

Pagaliau jai pavyko praplėšti burną: 

— Nužudė Reverdi? 

Tyla. Galop policininkas tyliai ištarė: 

— Per anksti... 

— Koks adresas? 

Jis nudavė neišgirdęs ir toliau vapėjo: 

— ... na, gerai, išties, yra svarių prielaidų, kad... 

— Koks tas sumautas adresas? 

Auksinis vyro pavidalas buvo sprogęs. 

Ištiškęs ant sienų, kiliminės grindų dangos, lubų. 

Taip Kadidžė pamanė, kai įėjo į butą. Kapitonas Mi- 
šelis gyveno šiuolaikiniame name. Konvencijos gatvėje. 
Trys kambariai, stačiakampės erdvės, šviesios, nedaug 
baldų. 

Bet vienas kambarys buvo pakeistas. 

Salonas nutviekstas aukso spalvos. 

Žudikas buvo nustūmęs į šoną baldus ir pasodinęs 
auką vidury kambario, iki juosmens nuogą, pririšęs 
prie kėdės su gluosnine atkalte. Aplink jį mėtėsi bičių 
vaško gniutulai, kurių dydis svyravo nuo 20 iki 60 cen- 
timetrų, į juos įstatytos žvakės, kai kurios dar degė. 
Vienos liepsnelė atsišvietė kitų vaško gabalų šonuose 
ir brėžė rusvas vageles. 

Kadidžė tarėsi atsidūrusi milžiniškame avilyje. Te- 
trūko bičių dūzgimo. Salsvas vaško kvapas buvo įsigė- 
ręs į visus daiktus nelyg kvepianti kramtomoji guma. 
Pačios liepsnelės panėšėjo į skystą medų, išsivadavusį 
nuo savo sunkio ir nūnai kylantį į šviesias lubas. 

Policininko galva buvo nuleista. Lygūs plaukai metė 
auksiškus atšvaitus, įsiliejančius į rusvas tarsi ikonų 
spalvas. Jo vario spalvos torsas taip pat tilpo į paveikslo 
erdvę. Kraujas, užliejęs visą krūtinę, blyksinčioje žvakių 
švieselėje įgavo keistą rusvai auksinę spalvą. 

— Neįtikėtina, - tyliai ištarė leitenantas Solenas, kai 
teisminės medicinos darbuotojai baltais kombinezonais 
darbavosi, imdami mėginius. Žmogžudys buvo atlikęs 
tracheotomiją. Pasak vieno daktarėlio, tasai pirmiausia 
lipnia juosta užklijavo burną, paskui perpjovė gerklę. Ir 
kaipmat užklijavo žaizdą. Regis, specialiu vašku. Po to 
vaško prikimšo šnerves. Mišelis nebegalėjo kvėpuoti. Iš 
visų jėgų gaudydamas orą, jis išpūtė krūtinę, trachėją, 
kuri per perrėžtą gerklę išstūmė kraują. Žudikas turėjo 
žiūrėti, kaip Mišelis plūsta kraujais. 

Kadidžė instinktyviai nuleido akis: kraujo klanas 
telkšojo aplink kėdę metro spinduliu. Ją stebino jos 
pačios ramybė. Tai buvo nelyg mizanscena. Visumos 
nerealumas. Ji sklandė po šitą rausvai auksinių spalvų 
teatrą. Pati tuo netikėdama. Ji nepajėgė įtikinti savęs 
tokiu įvykių posūkiu: ji - viena. Visiškai viena prieš 
žudiką. Vienintelis faras, kuriuo ji pasitikėjo, žuvo. Ir 
Markas nei gyvas, nei miręs. 

- Ar yra kur nors koks užrašas? 

- Ne. 

- O langai ir durys buvo užkamšyti? 

- Ne. Jis neturėjo laiko taip kruopščiai paruošti kam- 
bario. Keista, kad galėjo priversti Mišelį ten atsisėsti. Jo 
angeliška išvaizda apgaulinga, nebuvo toks parankus, 
jis... 

Vyras užgniaužė ašaras. Jo veidas, balsas, eisena - 
visa beviltiškai paprasta. Jo amate tai, neabejotinai, 

buvo koziris. Kadidžė išties niekada negalėtų jo atpa- 
žinti gatvėje. 

- Keisčiausia, - tęsė jis išsišnypštęs nosį, - kad kai- 
mynai nieko negirdėjo. Gal jam suleido kokių vaistų. 
Tyrimai parodys. Neabejotina, Reverdi braižas - niek- 
šas gyvas. 

Kadidžė apmirė. Ledinis šaltis surakino pėdas ir kilo 
kūnu aukštyn. Ji puolė vaikščioti, kad bent kiek nuvytų 
sąstingį. Ji stebėjo vyrus, kurie fotografavo, paskui, 
labai atsargiai, užpūtinėjo žvakes ir rankiojo vaško 
gabalus ir kišo juos į plastikinius maišelius. 

— Tie vaško kepalėliai užves mus ant kelio, - pa- 
aiškino leitenantas. - Tokie produktai lauke nesimėto. 
Apklausinėsime bitininkus ir... 

- Aš jus vieno teprašau, - nutraukė ji. 

- Ko? 

- Markui Diupeira pranešiu aš. 

— Ką tu darai? 

— Kraunu savo krepšį. Aš maunu iš čia. 

Stovėdamas ligoninės palatoje, Markas lankstė savo 
drabužius. Prieš dvi valandas jis atsigavo po „lengvos 
komos“. 

- Aš žinau. 

- Kaip? 

Linktelėjo galva į durų pusę: 

— Ten apie tai ir tekalba. 

- Aš... 

Markas prišoko prie jos ir suėmė už pečių: 

- Ašjus įspėjau, argi ne? - Kiek pritildė balsą. - Aš 
jus visus perspėjau. Viešpatie, Reverdi gyvas. Visus 
pribaigs. 

- Tu negali išeiti, - tarė ji silpnu balsu, vaduodamasi 
iš sąstingio. 

— Man čia bus negera. 

- Kur dingsi? 

- Važiuoju į užsienį. 

— Užsienį? Bet... gydytojai tau neleis. 

— Gydytojams reikia lovos - šįryt mačiausi su psi- 
chiatru. Jokių problemų. Pagal jį aš sergu realybe. Ir 
turiu pasinerti į įprastą pasaulį. Taigi veltui negaiškime 
laiko. 

Kadidžė išmetė kitą kortą: 

— Farai neleis tau išvažiuoti iš Prancūzijos. Tu - 
svarbiausias liudytojas. Ir išnykdamas gali sutrukdyti 
tyrimą. 

Jis baigė brukti daiktus į krepšį, užsivilko švarką: 

— Tai jau praeitis, Kadidže. Mes jau žengiame toliau. 
Mano advokatas išgelbėjo ir apsaugojo nuo tos visos 
velniavos. Aš galėjau būti įveltas į bylą Malaizijoje. Bet 
čia, Prancūzijoje, esu auka. Auka! O dėl liudijimo... Fa- 
rai jau turi mano parodymus. Nežinau, ką dar galėčiau 
pridurti. Nebent papasakoti apie šiandienos baimę. 

Jis dėjosi sukąs prie durų. Ji užstojo praėjimą: 

— Kur vyksti? Juk aš turiu teisę Žinoti! 

— Į Siciliją. - Jis išdidžiai nusišypsojo. - Aš žinau, 
kad ten tas niekšas manęs neieškos. 

Žvilgsniai - atvira knyga. O Marko žvilgsniai visada 
buvo neįskaitomi, bet Kadidžė jau buvo išmokusi iš jų 
nuspėti tam tikrus ženklus. Ji suprato tikruosius Marko 
ketinimus. 

Markas nebėgo nuo Reverdi. 

Atvirkščiai, jis norėjo jį prisivilioti į tokią vietą, kuri 
jam buvo pažįstama. 

Ir paspęsti spąstus. 

Apstulbusi, Kadidžė išgirdo save tariant: 

— Aš vykstu su tavimi. 

Visi rudenys turėtų panėšėti į sicilietišką rudenį. 

Kadidžė tai suprato, kai tik kitą dieną, penktą valan- 
dą popiet, lėktuvo ratai palietė Sicilijos žemę. 

Laineris nėrė pro debesis, šovė į viršų, o paskui tyliai 
įsmuko po švarios, begalinio švelnumo šviesos arka. 
Pro liuminatorių vaizdas atrodė išdrikęs į vario spalvos 
pigmentus, tarp dviejų prošvaisčių atverdamas lygų in- 
digo spalvos paviršių. Toliau matėsi pakrantės: gelsvai 
žalios pievos, turbūt atsigavusios po vasaros, viską iš- 
deginusios. Leidžiantis žemiau, ryškėjo pilkšvi pastatai, 
ypač uolos. Salos kiautas. Juodas akmuo, kietas ir lygus, 
stūksojo virš išdegusios žolės. 

Katanija. 

Ji niekada nebuvo girdėjusi net jos pavadinimo. 

Tačiau stovėdama ant betonuotos aikštelės priešais 
angarus ir uosdama jūros orą, sūroką, sumišusį su 
dumblių kvapu, ji netikėtai pasijuto esanti namuose. 
Pamanė, kad ruduo šalyje, iš kurios ji kilusi, turėjo 
būti panašus į šitą šiltą glamonę. Ji niekada nebuvo 
įkėlusi kojos nei į Alžyrą, nei į Egiptą, bet būtent toks 

ruduo kaip čia, nuo pat vaikystės it kraujas tekėjo jos 
gyslomis. 

Jai patiko net taksi: mažytis, pilkšvas, šleivas, ne- 
žinomos markės automobiliūkštis. Jis priminė jai vai- 
kystės laikų bičiulių mašinas, stovinčias prie Ženeviljė 
daugiaaukščių, išklerusius fiatus, ladas... Ji susmuko 
savo sėdynėje ir su laimės virpuliu išgirdo lingių žvieg- 
telėjimą. 

Nepaisant visko: bėgimo, grėsmės, smurto, ji buvo 
laiminga. Vienoje jos sąmonės kertelių virpčiojo žo- 
džiai, kurių ji nebūtų drįsusi ištarti balsu: „Medaus 
mėnuo... 

Bet važiuojant keliu atsivėręs kraštovaizdis ją nuliū- 
dino. Tamsus, monotoniškas, gūdus. Sakytum, praūžusi 
pelenų audra užklojo viską, sustingdydama menkiausią 
iškilumą, dusindama kalvas po blausia pelenų pluta. 

- Kas čia buvo? 

— Nieko ypatinga, - atsakė Markas, žvelgdamas pro 
langą, - visai arti Etna. Šios uolos vulkaninės kilmės. 

Ir tada išvydo jį. 

Ugnikalnį. Horizonto tolumoje. Juodas kalnas, ku- 
ris tarsi traukė prie savęs debesų virtinę. Niauriausio 
nusiteikimo viršūnė, vieta, kurią aplanko orakulai ir 
kur pilna paslapčių. Pati nesuvokdama kodėl, Kadi- 
džė dabar pajuto senovės dvelksmą - antikos istoriją, 
kuri dar pulsavo, siųsdama simbolius ir pranešimus. 
Ji vėl pamanė, kad Markas norėjo atvilioti Reverdi į 
šią senąją žemę. Gal jis ketina su juo susikauti ant ug- 
nikalnio keteros, degančių dujų liepsnose? Bet anoks 
ten pranašumas nuvilioti jį aukštyn. O jūra? Juk dar 
absurdiškiau - tai Reverdi pranašumo erdvė. Miestas? 

Ji jau įsivaizdavo gatveles, siauras ir tamsias. Ar Markas 
išties gerai gaudėsi tuose labirintuose, kad paspęstų 
žudikui spąstus? 

Užčiuopė rankinėje mobilųjį telefoną. Prieš išvy- 
kimą ji atsargiai paskambino Solenui. Jis mėgino ją 
perkalbėti nuo kelionės, bet iš jo balso tono suprato, 
kad Markas sakė teisybę, jo advokatas atribojo juos - ją 
ir jį - nuo bet kurios teismo proceso procedūros. Jie 
nebuvo suvaržyti ir galėjo laisvai keliauti. 

Kadidžė buvo pažadėjusi farui, kad tik atvykusi išsiųs 
faksu jų viešbučio adresą. Tada Solenas perspės miesto 
policijos pajėgas, kad siciliečiai būtų viskam pasirengę. 
Bet jo balse ji pajuto nepasakytus žodžius: Katanijos 
policininkai ir be jų turi užtektinai rūpesčių. 

Kai jie įvažiavo į miestą, ji vis čiupinėjo savo mobilųjį 
telefoną. 

Kitą dieną ji įsimylėjo. 

Įsimylėjo savo kambarį nedidukame apšiurusiame 
pensione, visiškai tuščiame, įsikūrusiame vieno akligat- 
vio gale. Įsimylėjo paprastučio rašto užuolaidas ir lovos 
užtiesalą, apmūsijusio vario rankšluosčių laikiklius ir 
čiaupus. Įsimylėjo pilkšvus stogus, bažnyčių kryžius, 
palydovines antenas, kurias matė pritvirtintas ant kalto 
metalo balkonų atbrailų, primenančių erelio nagus. 

Ji leidosi klajoti po miestą. Po plačias gatves ir siauras 
gatviūkštes, aikštes, tamsias ir drungnas, kurios, regis, 
dar išsaugojusios labai seniai čia slinkusios lavos karštį. 
Jai be galo patiko tie rusvi, išsiklaipę šaligatviai, tarsi pa- 
kliuvę po kalvio plaktuku, juosvų akmenų sienos, patiko 
kiemai, parkai, apsupti sustingusios lavos. Vulkaninis 
akmuo stebėtinai pagyvino kiekvieną kontrastą, pabrėžė 

kiekvieną detalę. Visa čia buvo ryšku, priminė pastele 
sukurtą paveikslą ant didžiulės grifelinės lentos. 

Kadidžė žavėjosi ir siciliečių gyvenimu, miesto 
bruzdesiu, rėksmingu ir drauge prislopintu, kunku- 
liuojančiu ir slėpiningu. Padūmavusiomis aikštėmis, 
tvyrančiais kvapais iš kioskelių, prekiaujančių panini, 
kepsniais ant iešmų, pyragėliais, įdarytais jūros gė- 
rybėmis. Žavėjosi antikinėmis statulomis, nuo laiko 
papilkėjusiomis ir klibančiomis ant savo postamentų, 
aplink kuriuos krykštaudami eina gaudynių vaikai. 
Kartkartėmis praūždavo liūtys, kurios, tiesa, būdavo 
trumpos, ir tada ji negalėdavo atsigrožėti šaligatvių 
plytelėmis, sidabriškai tviskančiomis nuo vandens. 

Kadidžė visiems laikams pamilo Kataniją. Bėgo die- 
nos, ji klaidžiojo po miestą, baigė pamiršti savo bai- 
mes, tūnančią Reverdi grėsmę ir nerimą dėl nuolatinių 
Marko dingimų. Kasryt jis išeidavo, ją palikdamas, 
dėdamasis užsiėmęs paslaptingais darbais, išsinuomojo 
atomobilį ir išvažiuodavo už miesto. Kai ji imdavo jo 
klausinėti, kur jis prapuola, jis vograudavo apie sekimą, 
pelengavimą, apsaugą. Beje, Kadidžei į tai buvo nu- 
sispjauti. Ji dieviškai naiviai dėjosi gyvenanti ramaus 
atokvėpio dienas. 

Ją traukė ir tamsioji Katanijos pusė. Šis miestas, už- 
imantis pirmą vietą pagal nusikalstamumą, knibždėte 
knibždėjo žmogžudysčių, kriminalinių įvykių, grasini- 
mų. Kad ir ta nupjauta galva, kurią rado Garibaldžio 
paminklo papėdėje. Arba „Šiaurės Trapeto“ baras, ku- 
riame neseniai vyko skerdynės. 

Katanija - ūksmingas ir saulėtas miestas, drauge 
buvo garsus ir savo mafija. 

Praėjo savaitė. 

Vieną ankstyvą rytą Markas su Kadidže patraukė 
į vieną interneto svetainę - jie specialiai nebuvo pa- 
siėmę kompiuterio. Peržvelgė prancūzų dienraščius. 
Vylėsi išvysti pranešimą apie Žako Reverdi areštą. Ar 
bent ką nors nauja tuo klausimu. Laikraščiai buvo la- 
koniški. Akivaizdu, kad tyrimas nepasistūmėjo nė per 
nago juodymą. 

Juo daugiau dienų ėjo, tuo atsainiau ji sekė tos bylos 
eigą. Nebeklausė savo atsakiklio, paliovė domėtis nau- 
jomis sutartimis, dėl kurių tarėsi jos agentas. Ji buvo 
abejinga pati sau. Jautėsi kybanti beorėje erdvėje, ir tas 
miestas ją kažkaip veikė. Tai buvo liga, kuri ją atitraukė 
nuo tikrovės, ir kartu gijimas, kai visa atrodo miglota 
ir visai nereikšminga. 

Tikrasis gyvenimas kunkuliavo tik Katanijoje. Čia 
kiekvieną patirtą akimirką, kiekvieną išgyventą įspūdį 
užliedavo jaudinamas virpulys, nelyginant ištirpinto 
cukraus plutelė ant putlių raguolių, kuriais pradėdavo 
kiekvieną dieną. Visam rytui ji įsitaisydavo gelateria* 
prie balkšvų langų, kurioje sklandė ypač stiprios kavos 
kvapai, ir sklaidydavo italų laikraščius, nors suprasdavo 
tik kas antrą žodį. 

Ji gyvai domėjosi vietos įvykių kronika, kaip antai 
apie Katanijos priemiesčio vaistininkę, garsėjysią kaip 
šventąją, kuri nunuodijo savo vyrą rūgštimi. Įnikusi 
skaityti, ji daugiau neieškojo atsakymų į neįmanomus 
atsakyti klausimus: ką ji veikė čia su Marku? Būdama 
kartu su juo ir nepatirdama nė menkiausio švelnumo, 


* Ledainė. (It.). 

nė menkiausio dėmesio? Norėjo jam padėti, gundyti 
velnią ar tik skaičiuoti taškus? 
O jis, kokį žaidimą žaidė jis? 


Vieną vakarą tai atsitiko. 

Ne, ne Reverdi įsiveržimas. Tik Marko pasirodymas 
tarp bendrų durų, jungiančių jų abiejų kambarius. 

Visas keturias dienas jos nebuvo užrakintos. Vi- 
sas keturias dienas Kadidžė laukė, vildamasi ir drauge 
nerimastaudama, kad jos ims ir atsidarys. Ji nujautė, 
kad tai įvyks šitame antikos mieste, kur apstu orakulų, 
kur įvykiai ne tik pranašaujami, bet ir provokuojami. 
Miestas, įsikūręs ant likimo kranto, kur susiduria są- 
žinės, kur sprendžiami likimai, kur žmonės lošia savo 
gyvenimais. | 

Netaręs nė žodžio, jis atsigulė šalia jos. Jų kūnai 
susipynė apimti keistos nevaržomos jėgos, tarsi per 
šias savaites jie jau būtų susikalbėję, tuo tarpu jų lūpos 
tylėjo. Kadidžė, kaip visada, buvo sausa, bet jų kūnai 
tiesiog susilydė. Ji juto po savo oda Marko raumenis, 
kaulus. Įsivaizdavo lavos gumulus, kuriuos spjaudė iš 
savo gelmių Etna. Prakaitas juos abu išmirkė, užliejo 
kiekvieną įdubą, kiekvieną jų kūnų tarpelį. Jų šlaunys 
slidinėjo it išteptos tepalais, jos lytis atsivėrė tarsi kra- 
teris. Ji sudrėkino seilėmis pirštus ir perbraukė jais 
savo lytį. Indėniškas nuodegis virto įkaitusios lavos 
deginimu. 

Markas mylėjosi taip, tarsi būtų gyvenęs paskutines 
savaites - sukandęs dantis, užsisklendęs savo tyloje. 
Kadidžė nejautė jokio malonumo. Tik klusniai antrino 
jam, lydėjo jį, kaip nuo tos nelemtos Reverdi nakties. 


625 


Be meilės, vien tik klusnus nuolankumas, atėjęs iš la- 
bai toli. Paties lytinio akto įkarštyje ji vis dar vaidino 
slaugę. 

Palengva Markas kiek pasikėlė virš jos, pasirėmęs 
rankomis. Jo raumenys įsitempė, strėnų judesiai pa- 
spartėjo. Kadidžės ten nebuvo. Jautėsi atsijusi nuo to, 
kas šią akimirką vyko. Ji kliedėjo: painiojosi visa - tė- 
vas, kuris degė, jos smegenys, nelyginant aštuonkojis, 
rausvuojantys Etnos gaisai... Bet ji nepamiršo siųsti 
deramų ženklų: tinkamus toms aplinkybėms atodū- 
sius, privalomas glamones, pirštai jautė gausybę Marko 
randų. Vienintelė „koncesija“, kurios negalėjo suteikti, 
buvo lūpos, dar vis skausmingos. Ji nė karto jo nepa- 
bučiavo ir dėl to kažkodėl jautė palengvėjimą. 

Staiga jis sustingo, palinkęs, tarsi pamėtėtas didžiau- 
sio malonumo bangos, kuri jo arti neprisileido. Jis su- 
urzgė, sudejavo, paskui išsiliejo į gyvulišką gargaliavi- 
mą, ir tai buvo tiek nepanašu į Marką, koks jis būna 
dieną ir įprastame gyvenime. Jis suzmeko šalia jos. 
Kadidžė nebuvo įsitikinusi, ar jis šiose „niautynėse“ 
patyrė malonumą. Neabejojo tik dėl vieno - jų kūnai 
visiškai nurimo; tai buvo nuostabus atsipalaidavimas, 
dabar maloniai juos nugramzdinęs. 

Netikėtai jos dvasią apšvietė mintis: ji galėtų štai taip 
čia numirti, šitame lava apspjaudytame mieste. Žiūrėjo 
į tokią galimybę ramiai, kaip į logišką rato pabaigą; 
rato, iš kurio niekada nebuvo išsprūdusi. Taip, ji galėtų 
mirti šalia Marko, to keistuolio, kurį ji slaugė, nors tai 
jis kaltas dėl jos nelaimių. 

Jis nebejudėjo. Ji juto jo kvėpavimą. Sunkų. Trum- 
pus kvėptelėjimus, kuriuose virpuliavo giliai užslėpta 

pagieža. Audros siausmas, jau aprimęs. Ji nusisuko į 
sieną ir pasakė: 

— Tu turi pasimatymą. 

Tyla. 

Pirštų nugarėle perbraukė sienos popierinį apmušalą 
ir pakartojo: 

— Aš žinau, kad tu turi pasimatymą. Su juo. 

Tyla. Tamsa. 

Galop pasigirdo šnabždesys. Lyg padūmavęs bal- 
sas: 

- Aš tavęs neverčiau čia važiuoti. 

Bet Kadidžė jau nieko negirdėjo: ji miegojo. 

Ji pabudo gaudžiant varpams. Žemi, sausi, sklidini 
saulės dūžiai. Jie pažadino ją, kaip niekada dar nėra 
buvę. Atsisėdo lovoje: Markas jau išėjęs. Tuo geriau. 

Ji prisiminė jų sueitį ir tą nerimo įspūdį, kuris jai 
liko po to. Sunku pasakyti - mylėjo ji Marką ar ne. 
Ypač po šios nakties. Jų santykiai taip ir liko tarsi ant 
bedugnės krašto, kur jie kabinosi vienas už kito, kad 
nenupultų žemyn. 

Varpų gaudesys užliejo visą dangų, virpėjo dienos 
skaistume. Kadidžė atsiminė, kad šiandien sekmadie- 
nis. Išlipo iš lovos, apsisiautė chalatą, paskui žvilgtelėjo 
pro dvigubas balkono duris. 

Dar niekad nebuvo mačiusi tokio grožio. Po elek- 
tros laidais gatvės buvo pavirtusios šviesos srautu. 
Juoda lava atrodė skysta, nuauksinta, spindinti. O po 
šviesos dulkelių nupurkštą orą voromis judėjo armija 
siluetų. Vyrų, bet ypač moterų, kurių dauguma buvo 
mažos senelytės juodais drabužiais; jos tipeno tarsi 
skruzdės, apsidariusios gedulu, artimiausios bažny- 
čios link. 

Ji nutarė nueiti į bažnyčią ir išklausyti mišių. Kadidžė 
nepraktikavo jokios religijos - nei savo prigimtinės, nei 
bet kurios kitos. Bet šiandien ji panoro pajusti navų 
vėsą, įkvėpti smilkalų kvapo, atsargiai prisiliesti prie 
senučių juodų šydų. 

Apsivilko megztinį, užsisegė sijoną, užsitraukė ilgus 
batus. Nusikabino apsiaustą, paėmė raktus ir pasuko 
prie durų. 

Jau suko raktą, kai kambaryje sučirškė telefonas. 

Kadidžė nustėro: kas galėjo šiuo numeriu skam- 
binti? 

Ji pakėlė ragelį ir silpnu balsu atsiliepė: „Alio!“ 

— Kadidžė? Kaip gerai, kad jus radau. 

Ji kaipmat atpažino Soleno, to faro nenusakomu vei- 
du, balsą. Bet jo tonas taip nederėjo prie jos dabartinės 
nuotaikos, kad ji ne iškart suprato jo žodžius: 

— Ką sakote? 

Ji atsisuko į langą: žavesys buvo sutrikdytas. Varpai, 
našlės, saulė - visa jai pasirodė prarasta, nepasiekia- 
ma. 

— Keista, - pakartojo policininkas. - Surastas kū- 
nas. 

— Ką? 

— Na, beveik surastas. Ką tik gavome tyrimų rezulta- 
tus, juos buvo užsakęs Mišelis prieš savo žūtį. Toje nu- 
sikaltimo vietoje rastas vienas sudegęs kūnas, ir Mišelis 
nurodė ištirti pelenus po tos susirėmimo nakties - dėl 
visa ko. Tam tyrimui prireikė daug laiko. Techninės 
komplikacijos ar kažkas panašaus, gerai nesupratau. 
Bet dabar jau neliko abejonių: tą naktį žmogus sudegė 
gyvas, o po DNR testų tapo aišku, kad ten Reverdi. 

Ieškojome upėje, ir visai be reikalo. Jis net nebuvo išėjęs 
iš gamyklos. Pasislėpė krosnyje, liko ten užsiglaudęs 
viduje ir sudegė gyvas. 

Ji pamėgino išsižioti ir ką nors pasakyti, bet kabės 
vėl surakino lūpas. Aštrūs kabliai perrėžė jos balsą. 
Pagaliau išlemeno: 

— B-b-et ... b-b-b-et ... ką tai reiškia? 

— Kad yra kitas žudikas. Kaip čia pasakius, antrinin- 
kas... Kadidže? Jūs klausote? 

Ji neatsakė. 

Ją užgriuvo klaikus svoris ir ji ėmė grimzti į žemę. 

- Jūs privalote būtinai grįžti. Jūs ir Markas. Neverski- 
te manęs kreiptis į teismą dėl tarptautinės paieškos. Su 
Italija pasirašyti susitarimai ir... Kadidže? Kas yra? 

Po ilgos tylos ji lėtai ištarė: 

- Aš jums paskambinsiu. 

Tai buvo vienintelis judesys, kurį ji galėjo padaryti. 
Visa jos esatis virto sustingusia lava. 

Priešais ją dvigubų balkono durų grioveliai buvo 
užkamšyti. Rotanginės palmės plaušais. 

Taip, Žakas Reverdi turėjo antrininką. 

Ir ji miegojo su juo vienoje lovoje. 

Kambarius skiriančios durys už jos atsidarė: 

- Jie jį rado? 

Marko balsas buvo tylus, kupinas susirūpinimo. Ją 
persmelkė mintis: „Aš nenoriu mirti . Paskui ji išgirdo, 
kaip užsidarė durys. Jos brūžtelėjo grindis ir tas garsas 
iškalbingai pranešė: jos taip pat apdorotos. Rotango 
gijomis. Visur. Kelios valandos, ir ji uždus. 

— Nieko baisaus, - tęsė balsas. - Kūnas yra niekas. 
Svarbiausia - siela. 

Vėl švystelėjo mintis: „Aš esu Kadidžė ir nenoriu 
mirti . Tik tada atsisuko. 

Markas, dar nenusivilkęs palto, jai šypsojosi. Kairėje 
rankoje laikė paketą su raguoliais. Kitoje - žvejo peilis 
su lenkta geležte. 

- Žakas Reverdi mirė. Bet jo darbai tęsiami. 

Kadidžė atšlijo. Varpai vis dar gaudė. Saulė, vėjas, 
gyvenimas - už tūkstančių kilometrų, kitoje stiklo pu- 
sėje. Markas padėjo raguolius ant komodos ir žengė 
žingsnį pirmyn. Pažvelgė į ją iš po ataugančio plaukų 
kuokšto - jai šmėstelėjo tokia dabar absurdiška mintis, 
kad jo plaukai labai greitai ataugo. 

— Tame korpuse jau maniau, kad paskutinis mano 
įšventinimo etapas ir bus mirti nuo Reverdi rankos. 
Klydau: paskutinė stadija, paskutinė pažinimo atkarpa 
buvo tapti Reverdi. Tęsti jo darbus. Žakas tikėjo savo 
reinkarnacija ir buvo teisus. 

Jis žengė dar pora žingsnių. Ji prisispaudė prie dvigu- 
bų durų. Rankos už nugaros, delnai užčiuopė rotango 
plaušus, kyšančius išilgai durų rėmų. 

- Negali būti, - šnibždėjo ji, - Žudiku netampama. 
Tu negali būti tiek paveiktas... 

Marko veidą vėl nušvietė šypsena. 

- Bet aš žudikas. Visada toks buvau. 

Kadidžė nenorėjo nieko girdėti. Daugiau nė žodžio. 

— Reverdi ritualas padėjo man atsiskleisti. O mano 
paskutinė koma, toji, ištikusi gamykloje, man grąžino 
atmintį. Kai atsigavau, viską prisiminiau. Ir sužinojau 
tiesą, kuri slėpėsi už kitų mano sąmonės praradimo 
kartų. Tai aš nužudžiau Amiką, savo licėjaus draugą. 
Tai aš nužudžiau Sofi, savo žmoną... 

Ji pamanė: „Netiesa. Jis išprotėjo. Bet pamatė už 
jo nugaros durų staktos vageles: jos buvo užtaisytos. 
Ventiliacijos groteles: užkamšytos. Parketo plyšeliai: 
užkaišioti. Kiek laiko jis darbavosi? Štai ką jis veikė 
ištisas dienas, kai ji vaikštinėdavo: jis ruošė Nuskais- 
tinimo kambarį. 

Kaire ranka Markas atidarė viršutinį komodos stal- 
čių: iš ten ištraukė nedidelę skrynelę, apmuštą oda, ir 
ją padėjo ant žemės. 

— Visus šiuos metus tikėjau ieškąs žudiko. O teieško- 
jau veidrodžio. Atspindžio, kuris man perteiktų sąryšį 
su manimi, su mano tiesa. 

- Negali būti, - sušnibždėjo ji, nelabai tikėdama 
savo žodžiais. 

Priklaupęs ant vieno kelio, Markas sugriebė indą su 
gintariniu skysčiu - medumi. Teptuką ilgu kotu. Ne- 
didelę, grafino formos aliejinę lempelę. Atsistodamas 
dar šyptelėjo: 

- Visa tai aptikau antikvaro krautuvėlėje, Katanijos 
centre. Tu taip pat ten buvai, ar ne? Jie ten turi išties 
gražių dalykėlių... 

Jis atsuko kamštelį ir pauostė. Įbedęs akis į Kadidžę, 
greitakalbe išpoškino: 

— Amikas buvo homoseksualas. Jis apsigavo dėl mūsų 
draugystės. Norėjo mane priversti su juo santykiauti li- 
cėjaus tualetuose. Mes susimušėme. Jis pargriuvo ant 
grindų. Aš sugriebiau jį už plaukų ir trinktelėjau galvą 
į kriauklės briauną. Paskui man šovė į galvą mintis... 
Amikas buvo keistas tipelis: jis visada nešiojosi skus- 
tuvą. Aš jį radau ir perrėžiau jam venas. Bet kraujas 
netekėjo. Tada pamasažavau širdį, kad jis išsiveržtų... 

Žinojau, kad teisminės medicinos ekspertas būtinai 
pastebės smūgį į pakaušį ir įvykius apvers aukštyn ko- 
jomis. Padarys išvadą, kad nusižudė ir nugriuvo. 

Tada pajutau, kad mane ištiko ejakuliacija. Gal 
smurtas, mirtis, aukos pažeminimas - nežinau... Dėl 
vieno dalyko neabejojau: man patiko kraujas. Patiko 
žudyti ir kartu klaiku buvo tai suvokti. 

Iš įsiūčio įbrukau jam į gerklę šepečio šerius. Išėjau 
iš kabinos tarsi apspangęs ir kai pamačiau save veidro- 
dyje virš kriauklių, ištiko koma. Toliau buvo parengta 
oficiali versija. 

- Bet tu nežudei Sofi. 

— Aš ją kaip tik čia ir nužudžiau, - nusiviepė Mar- 
kas. - Čia, šitame kambaryje, prieš 20 metų... 

Atsivėrė praraja. Kadidžė įsižiūrėjo į senovinius 
užuolaidų, lovos užtiesalo raštus, lyg norėdama aptikti 
kokių pažįstamų pėdsakų. Ir jie dabar jai rodėsi tokie 
gausingi, priešiški, iš visur tykojo žabangos. 

— Ji norėjo mane palikti. Aš pakviečiau ją į Siciliją 
vildamasis, kad susitaikysime. Bet jos sprendimas buvo 
tvirtas. Vieną vakarą ji man net prisipažino turinti kitą 
vyrą. Ir aš ją užpuoliau. Mušiau, daužiau kumščiais, o 
ji mane vis provokavo - su savo pamuštomis akimis, 
kruvinomis lūpomis... 

Jis dar prajuko ir ironišku tonu tęsė: 

- Ją reikėjo truputį pamokyti. Ir tada aš apsiaviau 
kedus. Koridoriuje valytojos kamarėlėje radau gumines 
pirštines, šveitimo miltelių. Grįžau pas Sofi ir apnuo- 
ginau elektros laidus. Paskui užkimšau jai burną, vieną 
laido galą įjungiau į elektros tinklą, kitą įkišau į tas 
intymias jos kūno dalis, tas, į kurias buvo įėjęs anas. Tai 


633 


truko ilgai. Labai ilgai. Fizinis pasipriešinimas išties... 
stebinantis. Galų gale aš ją paskerdžiau ir išverčiau žar- 
nas ant žemės. Kad pamatyčiau, kas jos viduriuose. 

Paskui nusiprausiau ir į pirštines pribėriau miltelių, 
kad neliktų mano pirštų antspaudų. Viską palikau ir 
išlėkiau į Katanijos gatves. Buvau netekęs nuovokos. 
Kai grįžau, buvau viską pamiršęs. Bet mane užvaldė 
nenusakomas nerimas. O kai ją radau - apdegintą, iš- 
prievartautą, išverstais viduriais, vėl netekau sąmonės. 
Ir toks išgulėjau kelias savaites. Atsigavau jau Prancū- 
zijoje; buvau viską pamiršęs. 

Indą su medumi padėjo ant komodos. Kadidžė kos- 
telėjo: jau trūko oro. Varpų dūžiai nūnai skaudžiu ai- 
desiu atsimušė į smegenis. Kambaryje tvyrojo medaus 
kvapas. 

Viskas prasidėjo iš naujo... 

Markas uždegė lempelės dagtį. Pasirodė melsva, 
nedrąsiai virpanti liepsnelė: jai taip pat trūko deguo- 
nies. 

- Bet tie veiksmai tebuvo juodraštis, - tęsė jis. - Ža- 
kas man parodė kelią. Telieka tęsti jo darbus. Tai antra- 
sis gimimas, Kadidže. 

Jis pasilenkė, pakišo ranką po komoda ir ištraukė 
nedidelį suspausto oro balioną, prijungtą prie kvėpa- 
vimo sistemos. 

- Tu žinojai, kad yra ir šitokių mažų? - paklausė jis 
atsistodamas. - Tai aš aptikau uoste. Šis miestas išties 
pilnas visokiausių atsargų. 

Markas atsuko balioną, įsikando, išmėgindamas de- 
tanderį, paskui jį padėjo. Jo judesiai buvo užtikrinti, ka- 
poti, tikslūs, greiti. Kadidžė jautėsi vis blogiau. Reikėjo 

skubiai ieškoti išeities. Juk ji pačiame miesto centre ir 
iš šito kambario gali kažkaip ištrūkti. 

Kimiu balsu paklausė: 

- Kodėl nužudei Mišelį? 

- Tai buvo geras faras. Per geras, mano supratimu. Aš 
jam kėliau įtarimą. Jis net norėjo man užsakyti psichiat- 
rinę ekspertizę. Ir susisiekė su italų farais, prašydamas 
atsiųsti iš archyvų Sofi nužudymo bylą. Aš turėjau su- 
trukdyti jam veikti, supranti? Juk turėjau tęsti darbus. 
Pasiunčiau elektroninį laišką. Dėjausi netekęs sąmonės. 
Pabėgau iš ligoninės ir užklupau jį namie, prieš tai dar 
pasigriebęs vašką, kuriuo iš anksto jau buvau apsirū- 
pinęs. Nieko labai sunkaus. 

Jos suvokimą temdė kampuoti juoduliai. Smegenų 
funkcijos po truputį geso. Mąstyti. Reikėjo mąstyti. Ir 
laimėti laiko. 

- Bet šiąnakt, - sudejavo ji, - tai... ką mes darėme? 
Kaip tu gali...? 

Gūžtelėjo pečiais, išreikšdamas absoliučią akivaiz- 
dybę. 

- Bet juk aš tave myliu, Kadidže. Aš tave visada my- 
lėjau, nuo pat tos minutės, kai pirmąkart pamačiau pas 
Vincentą fotografuojantis. Štai kodėl tu būsi pirmoji 
iš mano naujojo ciklo. Reverdi jas taip pat mylėjo. Aš 
tai žinau. Supratau per kelionę. Mylėjo amžina skais- 
tinančia meile. 

Jis priėjo artyn, atkišęs peilį. Jo veidas, blizgantis 
nuo prakaito, buvo numirėliškai išblyškęs, visas kraujas 
susitelkęs į suspaustą kumštį. 

- Nebijok... Mes palauksime iki kambarys bus pa- 
rengtas. O paskui, pažadu tau, elgsiuosi su tavimi labai 
švelniai. 

Kadidžė šoktelėjo į šoną, į lovos pusę. Markas nu- 
sišypsojo: 

— Ne, mano gražuole. Tu daugiau nejudėsi. Antraip 
tau labai labai skaudės. 

Ji vėl šoktelėjo kokį metrą. Kambarys buvo nedi- 
delis, keturi metrai iš penkių, tikrai ne daugiau, bet 
tiek erdvės katės ir pelės žaidimui pakako. Jos sąmonė 
grįžo. Ir proto aštrumas. Ji stovėjo kiek palinkusi, su- 
sikaupusi. Niekada nesileis žudoma. Geriausiu atveju 
ji išsisuks, blogiausiu - išprovokuos kraujo plūsmą. 
Ji niekais pavers jo ritualą, kaip jis pats buvo padaręs 
savo mokytojui. 

— Nusiramink, Kadidže, nusiramink... 

Jis išskėtė rankas užtverdamas jai kelią. Nugara į 
šviesą ji slinko durų link. 

- Tu klysti, Kadidže. Jei nenurimsi, tavo mirtis pra- 
ras kilnumą. Aš tau nuleisiu kraują, aš... 

Ji čiupo už durų rankenos: užrakinta. Ji tai numatė. 
Markas metėsi paskui ją: ji išsisuko. Geležtė nuslydo 
durų paviršiumi. Per tą akimirką, kol jis atsigręžė, ji 
jau buvo prie balkono durų. Sugriebė apvalų stalelį, 
stovėjusį prie lovos, ir trenkė į stiklą. 

— NE! NEREIKIA! 

Ji prikišo veidą prie išdaužtos balkono skylės. Tas 
oro gūsis ją atgaivino. Tada lovos užkloto kampu apsi- 
vyniojo ranką, ištraukė iš žiojėjančios skylės didžiulę 
stiklo šukę ir stojo prieš jį. Tą akimirką Markas puolė 
ją, atkišęs peilį. Šukė įsivarė giliai į jo vidurius. Kraujas 
kliokė plačia čiurkšle ant šlaunų, ant jos. 

Ją stebeilijo jo akys - rausvai rusvos, geltono atspal- 
vio. Ji tik dabar pamatė, kad jos apkraštuotos nefrito 

spalvos skaidulomis. Jis stovėjo suakmenėjęs per kelis 
centimetrus nuo jos. Kraujo srovelė tįso iš ūsuotos 
burnos krašto. Ji pamanė, kad yra bučiavusi šitas lūpas, 
kad yra glosčiusi šiuos pečius, liežuviu glamonėjusi šitą 
liemenį. Ir valia dvigubai sutvirtėjo. Ji atsidūrė tarp jo 
ir sudaužyto stiklo rėmų. 

Jis mėgino ją sugriebti savo nerangia ranka ir patai- 
kė į išdaužto lango kiaurymę. Kadidžė stovėjo kitame 
kambario gale ir iš nugaros stebėjo jį, palinkusį virš 
savo paties kraujo. Kaip žaibo blyksnis jos atmintis su- 
grąžino ją atgal ir ji vėl jį pamatė virš savo nuogo kūno, 
tarsi pamėtėtą orgazmo jėgos. Tas vaizdas ją įelektrino. 
Klykdama ji puolė, atkišusi dešinį petį į priekį. Pajuto 
Marko nugarkaulį - įsitempusį, atsitiesiantį, įlinkstantį. 
Pajuto, kaip byra į šipulius balkono rėmai. Ir kaip jo kū- 
nas lekia pirmyn, o josios - įdurmu. Jis atšoko, atsidūręs 
visai priešais balkono baliustradą ir atsitiesė. „Erelio 
nagai , - šmėstelėjo mintis, ir tie du žodžiai jai suteikė 
papildomų jėgų. Ji puolė prie jo kojų, suspaudė jo kelius 
ir staigiai pasikėlė, sukaupusi nežmoniškas pastangas. 

Markas nukrito galva žemyn nė nespėjęs įsitverti 
balkono atbrailos. 

Kadidžė žnektelėjo aukštielninka. Ištikta šoko, nu- 
trūkusiu kvėpavimu. Pamažu atitoko. Grįžo pojūčiai. 
Pajuto saulę, vėsą, tylą - varpai jau buvo nutilę. 

Stiklo skeveldrų buvo prisivariusi delnus, kojas, sė- 
dynę. Jai dingojosi, kad visos žaizdos susikaupė jos 
gomurio gale. Burnoje jautė vario skonį. 

Galop ji atsistojo ir pasilenkė per balkoną. 

Visa buvo tikra. Marko kūnas, susirietęs, suspaustu 
kumščiu, gulintis ant sustingusios lavos. Trepenančios 

artyn senutės. Siauros gatvelės, kurios dar labiau pa- 
brėžė tuštymės gylį. Juodas paveikslas. Ir vienintelė 
spalvota dėmė - raudonas kraujas, kuris telkšojo ant 
grindinio, šalia našlių ir jų gremėzdiškų batų. 

Kadidžė vėl pasilenkė. Moterys ratu apstojo lavoną 
nelyginant šmėklos, atpažinusios vieną iš saviškių. Kai 
kurios tiesė į ją galvas it ostijas. 

Žemė po kojomis susiūbavo. Ne, svyravo ji pati. 
Akimirką, trumputį akimirką jai magėjo viską baig- 
ti - šokti žemyn ir pasitikti mirtį, kuri buvo čia pat, 
kuri suniokojo visą jos pasaulį. 

Bet ne. 

Ji įsikibo į baliustradą ir sušnibždėjo saulei: 

- Kadidžė. 

Šios dykros vidury ji - gyva. 

Kvarcas. Smėlynų rožė. Tyra individualybė. 

Tai vienintelis dalykas, kuriuo ji neabejojo. 

„Kadidžė“. 


Gyva. 

Aušros Vartų g. 29/1, LT-01129 Vilnius 
http://www.baltoslankos.lt 
leidyklaebaltoslankos.lt 

Spausdino UAB „Vilniaus spauda“ 

„Prancūzų Stephenu Kingu“ tituluojamo Jean-Christopheo 
Grangė (Žano-Kristofo Granžė) (g. 1961) trileriai išsiskiria paslap- 
ties, mistikos, kraujo ir siaubo elementais, kinematografišku vaiz- 
davimu. Ne veltui trys jo romanai buvo ekranizuoti, o filmas pa- 
gal romaną Purpurinės upės (2001 m. išleido „Baltos lankos“) pelnė 
rašytojui pasaulinę šlovę. Be romanų Grangė rašo žurnalistinius 
reportažus, kuria filmų scenarijus (Vidokas, 2001 m.). 


Pagrindinis Juodosios linijos (2004) veikėjas —- prancūzų 
bulvarinio laikraščio žurnalistas Markas, susidomėjęs Malaizijoje 
sulaikyto žudiko Žako Reverdi byla. Jis nori išsiaiškinti žudymo 
motyvus ir parengti skandalingą reportažą, todėl užmezga ryšį su 
žudiku, kalinčiu Malaizijoje. Šis liepia atvykti į Malaiziją ir sekant 
jo instrukcijomis, eiti žmogžudysčių pėdsakais ir įspėti žudymo ri- 
tualo paslaptį. Markas taip ir padaro. Tačiau jo melas ir išsiaiškinta 
tiesa netrunka atsigręžti prieš jį patį. 

Grangė trileris ne tik atskleidžia stulbinančią žudiko isto- 
riją, bet ir praskleidžia žiniasklaidos bei garsenybių pasaulio 
užkulisius, atspindi realius jo skandalus (princesės Dianos, Mari 
Trentinjan žūtys). 

